Puţini au fost intelectualii înzestrați cu credinţă care, puși 
în situaţii-limită de existenţă, să nu se fi dezis de ea prin 
„comportamentul lor. Prin greșelile, compromisurile și 

uneori abjecţiile pe care le-au săvîrșit, ei au arătat că 
între teoria despre religie și viaţa practică în graniţele 
aceleiași religii nu există nici o legătură. Tocmai de 

aceea scrierile lor despre credință și religie nu-ţi pot 
„inspira încredere. Le citești știind că totul e teorie scrisă 
„șinutrăită. CC 
„Nimic din toate acestea nu are valabilitate în cazul lui 
„Mircea Vulcănescu. Scrierile lui despre religie își trag 
valabilitatea din chiar felul tragic în care acest om a ales 
„să-și încheie viața. Și astfel, citindu-le în lumina jertfei 
„lui Vulcănescu din închisoare, textele lui interbelice îţi 
inspiră o încredere fără reticenţe. Sînt pagini uimitoare 
„în care, din loc în loc, trăiești cu convingerea că ai de-a 
„face cu gînduri premonitorii, vestind ceea ce urma să 
se întîmple. Și numai așa înţelegi că, în tot ce a scris 
„ despre religie sau credinţă, Vulcănescu nu mințea, nu 
„făcea teorie, ci mărturisea ce trăia el însuși, se mărturisea 

„pe sine. Vulcănescu este un caz unic de intelectual al 
„cărui adevăr creștin s-a dezvăluit o dată cu moartea lui. 
„De aici și importanţa textelor lui religioase. 

MIRCEA VULCĂNESCU 
- FILOZOF AL RELIGIEI 


Pînă acum, în istoria filozofiei românești, singura proble- 
matizare filozofică serioasă asupra manifestărilor religioase, spi- 
rituale și practice, este aceea înfăptuită în cadrul școlii filozofice 
a lui Nae Ionescu. Meditările, generalizările, teoretizările și 
filozofările de pînă la primul război mondial, ca și cele de după 
1947 și pînă în 1989 au fost de două tipuri: fie sporadice, ne- 
sistematice și fără adîncime filozofică, în epoca modernă, fie de 
pe fundamente materialist dialectice și istorice, fundamente ce 
sînt prin esența lor ateiste și fără o specială investigare filozo- 
fică, ci una predominant — dacă nu aproape exclusiv — poli- 
tologică și propagandistică. Iar deschiderea către filozofia 
religiei din anii '90 este — pînă acum, prin ceea ce s-a publicat 
Şi s-a practicat în viaţa filozofică și spirituală în genere — una 
culturalizator-propagandistică (chiar dacă acest ultim termen 
a ieșit din uz, înlocuit fiind, pentru practicieni, cu pretenţio- 
sul și prețiosul de „analist“ ...) —, deschidere nețărmurit des- 
făşurată înspre talgerul religiei. 


Le-a fost dat lui Nae Ionescu și elevilor săi să-și apropie, di- 
Vers și unitar, viziunea şi practica religioasă, să le problemati- 
zeze, chiar trăindu-le și filozofic speculativ, și să elaboreze o 
suită de lucrări de filozofie a religiei așezate în istoria filozo- 
fiei autohtone. 

Ca și pentru cîmpul metafizicii ori cel al logicii, înaintemer- 
gătorul, deschizătorul de drumuri prin fundamente edificate 
este Nae Ionescu însuși, „Profesorul“ sau, mai simplu şi camara- 
derește, dar cu suficientă deferenţă intelectual-culturală, „Nae“. 
E] își deschide, la sfârşitul lui 1919, cariera universitară, pen- 
tru aproape două decenii, cu lecţia inaugurală Funcțiunea epis- 


5 


temologică a iubirii, veritabilă prelegere de autentică filozofie 
a religiei. Apoi, vreme de cîțiva ani, în concreștere epistemică și 
sistematică, Nae Ionescu conturează și amplifică filozofia re- 
ligiei prin cursuri profesate concrescător între 1920-1929. 

Începutul, Nae Ionescu I-a făcut chiar în primul an de pre- 
dare a unui curs, în 1920-1921, cînd cursul de metafizică a avut 
ca temă generală filozofia religiei, cu particularizarea în „Solu- 
ţii filozofice în problema Dumnezeirii (teism, panteism, deism, 
ateism)“. În anul universitar 1923-1924, profesorul revine la 
metafizica religiei și prezintă raportul dintre metafizica gene- 
rală și religie, cu o privire filozofică asupra religiei. Nae lones- 
cu a continuat, în anul școlar 1924-1925, cu „Fenomenologia 
actului religios“ (curs litografiat, tipărit de patru ori în cursul 
anilor "90 și a cincea oară inclus în ediția de Opere, vol. L, 2000; 
este primul curs litografiat al profesorului de metafizică și lo- 
gică). Mai apoi, după o întrerupere de doi ani (în care a tratat 
problematici propriu-zise metafizice și logice, după titula- 
tura conferinței din cadrul catedrei conduse de C. Rădules- 
cu-Motru), profesorul a coborât într-un regional și a adîncit 
„Filozofia protestantismului“ (1927-1928); în anul universi- 
tar următor (1928-1929), el a atacat metafizic un alt regional, 
prin cursul „Filozofia catolicismului“. Din păcate, aceste 
cursuri n-au fost litografiate (şi încă n-am identificat acele în- 
semnări sau stenograme ale cîtorva lecţii, despre care scrie Mir- 
cea Vulcănescu în /ntroducerea la Istoria logicii, 1941), 

La seminar, Nae Ionescu n-a discutat special în nici un an 
universitar tema filozofiei religiei, a vieții religioase, pe care a 
preferat să o atace în modalitatea „filozofării practice“, a pu- 
blicisticii, începînd de la Noua Revistă Română, continuînd la 
Ideea Europeană şi, îndeosebi, cu faza maturității și a încoro- 
nării de la cotidianul Cuvintul, mai ales prin rubrica „Dumi- 
nica“, încă și prin numeroase articole de doctrină, de atitudine 
ori polemice. Au fost identificate peste 400 de articole cu pro- 
blematică religioasă (adunate în „integrala“ 7i eologia, ediţie de 
Dora Mezdrea; Sibiu, Editura Deisis, 2003, 671 p.). 

Dacă a fost ca Nae Ionescu să fie cel dintii filozof al reli- 
giei român, a fost să fie ca elevi ai lui să urce, în modalități di- 
verse, pe podișul speculativ plăsmuit de Profesor și n-a fost să 

fie ca toți, laolaltă, să edifice ceva comparabil cu construcţia 
filozofic religioasă a maestrului. 

Așadar, din rîndul școlarilor lui Nae Ionescu, mulți s-au de- 
dicat cercetării fenomenului religios și doar puțini meditării spe- 
culative asupra gîndului religios. Dinspre teologie venea doar 
George Racoveanu, care a practicat publicistica religioasă (nu 
şi cea de filozofie a religiei), a cercetat creația artistic-religioa- 
să şi după războiul mondial ultim s-a aflat și a murit în Apus; 

dinspre literatură, îndeosebi Paul Sterian şi Sandu Tudor au 
trăit autentic religiosul în formă poetică; 

iar într-o modalitate intens problematizantă, Mihail Sebastian 
a vrut să prindă semnificaţii sociale și istorice ale iudaismului, 
trăind nemijlocit drama integrării în comunitatea românească, 
îmbrîncit și de unii români (nu și de Nae Ionescu!) și de unii 
dintre evrei, într-o vreme deosebit de tensionată în planul ide- 
ologicului, aspirație, strădanie și trăire pe care le-a promovat 
publicistic și le-a transfigurat literar; 

Mircea Eliade — personalitate nețărmurit plurivalentă — a 
pornit de la cunoașterea unor diverse fețe religioase ale omului 
şi a ajuns la omul religios în concreteţea lui, om religios investi- 
gat și descris istoric ori transfigurat literar, realizîndu-se ca sa- 
vantul (om de ştiinţă) cunoscut în lumea mai mult lată decît 
intensă; el a fost asistentul de metafizică al lui Nae Ionescu în 
anii '30; n-avem decît întîmplătoare informaţii (din jurnale per- 
sonale, din memorialistică, din presa vremii ori din relatări ora- 
le) despre seminariile și lecţiile de metafizică ale asistentului (de 
ce oare, el însuși „uită“ adesea că a fost asistent de metafizică 21...) 
— este adevărat și drept că a fost asistent în anii în care Profe- 

sorul nu mai preda filozofia religiei, ci se orientase către logi- 
ca colectivelor...; 

Emil Cioran — singurul ardelean dintre elevii profesorului 
(să fi însemnat ardelenismul lui ceva ?...) — este așa de puţin 
naeionescian, mult prea dedat cîntării metafizice a „răului“ şi 
mult prea personal chiar și în faţa „lacrimilor sfinţilor“, încât 
mai degrabă voia (cu clasica ironie cioraniană, simpatizată de 
Nae lonescu, căci era o afinitate electivă reciprocă...) să mă- 
nînce cu sare scoasă din mină de „ocnașul Nae“ (pe cînd aces- 

ta avea domiciliu forțat), decât să-l continue constructiv, filozo- 
fic și ortodox simpatetic; 
iar Constantin Noica — după o convorbire cu cele sfinte de 
prin 1940 (vezi numărul unic al ziarului Adsum) — s-a vrut și 
s-a realizat ca filozof, îndeosebi ca metafizician care construieș- 
te cu istoria filozofiei universale și a celei româneşti, preocu- 
pat de conturarea unui model ontologic românesc, încît n-a mai 
găsit răgazul speculativ să coboare la, să se îndure şi de nive- 
lul religiosulu: (filozoful metafizican poate pune între paran- 
teze fenomenologice pe Dumnezeu, nu însă și Divinitatea, cînd 
ambiţionează elaborarea unui sistem filozofic, așa cum reușeş- 
te Noica în a doua jumătate a veacului trecut); moartea I-a sur- 
prins pe cînd se înălța să dea lecții de filozofie (după ce, altcîndva, 
dăduse și lecţii de înot ori de limbă engleză...) celor „născuţi 
în Cosmos“ (deși nu le terminase nici pe cele adresate celor 
de-aici, de la Păltiniș și din întreaga ţară); 

(nu dintr-o deformare vulcănesciană, cred că) numai Mir- 
cea Vulcănescu l-a continuat pe Nae Ionescu — în același timp 
rotitor cu Profesorul — în preocuparea de filozofie a religiei și 
de publicistică religioasă. (Această carte vrea să argumenteze 
şi să probeze...) Este, în scrierile lui, şi o anume deschidere că- 
tre sociologia religiei, îndeosebi în modalitatea arheologiei socia- 
le. Oricum, nici Mircea Vulcănescu, prin ceea ce ne-a lăsat — şi 
probabilitatea ca să mai fie și alte lucrări decât cele pe care le ştim 
este mică; sau, de se vor mai găsi, acelea nu vor fi scrieri funda- 
mentale, care să răstoarne generalizările de pînă acum — nu s-a 
ridicat la nivelul speculativ și publicistic al Profesorului, deși sînt 
o serie de adîncimi către care merită și trebuie să te afunzi. 

Desigur, atît pentru Profesor, cît și pentru Elevi, investiga- 
ţia, analiza și generalizarea istorică se înfăptuiesc pe realitatea 
spirituală care sînt cursurile, studiile, articolele, cronicile etc. Și 
abia se deplîng virtualitățile frânte prin împrejurări istorice sau 
individuale. La judecata de apoi a Istoriei dăm seamă de fapte 
instituite în realitatea spirituală și doar în capitolul final, cel de 
morală a istoriei, ne putem lăsa impresionați la nivelul sensibi- 
lității culturale, ne putem plînge ori aruncăm tardive blesteme... 


Fără îndoială, scrierile din culegerea de față, corelate și cu 
altele, aflate la confluenţa filozofiei cu religia, probează că la 

Mircea Vulcănescu avem conturată o viziune filozofică asupra 
faptului, a fenomenului religios. De îndată se cuvine a nuanța 
că nu este o viziune amplă și sistematic, metafizic elaborată, atât 
întrucât gînditorul nu și-a propus, nu și-a fixat ca ideal intelec- 
tual elaborarea unei ample și profunde viziuni filozofice asu- 
pra religiei, avînd o chemare și o vocaţie de tip enciclopedic, 
una filozofică, sociologică, însoțită de o practică economică, 
cu cercetări și studii de specialitate și o carieră universitară ca 
asistent de etică al profesorului Dimitrie Gusti. 
Din mulțimea studiilor elaborate și a conferințelor susținu- 
te pe parcursul temporal a două decenii, între 1923 și 1946, o 
Suită dintre ele au o problematică religioasă, de filozofie a reli- 
giei, de sociologie a religiei, de publicistică religioasă ori cu im- 
plicaţii religioase. Oricum, problematica religioasă, alături de 
cele filozofică, sociologică, cultural-literară și economică, este 
una centrală în interesul spiritual al lui Mircea Vulcănescu. Ea este 
vie pe întregul parcurs al celor două decenii, de la articole apă- 
rute în Buletinul Asociaţiei Studenţilor Creștini din România 
la conferințe cu caracter religios de la începutul anilor *40. 

Sub aspect formal, unele scrieri sînt ample studii, altele ar- 

ticole, altele conferințe — rostite în cadrul unor cicluri religioa- 
se organizate de varii asociaţii, fundaţii — iar altele sînt simple 
însemnări, uneori scrise pentru o autoclarificare, purificare ori 
liniștire și care au fost uitate (deliberat) în sertarul cu manuscri- 
se, turnat mai apoi în „cele două lăzi“ cu însemne spirituale ale 
trecerii prin lume a lui Mircea Vulcănescu și ale revărsării din- 
colo de vremelnicia unor vremuri. 

Avem în față, așadar, fie profunde studii istorico-filozofi- 
ce, cum este cel intitulat „Două tipuri de filozofie medievală“, 
fie pătrunzătoare studii sistematice, cum este „Logos și Eros în 
metafizica creștină“, fie întinse manuscrise ale unor conferin- 
țe, cum sînt „Gîndirea religioasă contemporană“, „Creștinul 
în lumea modernă“, fie articole de atitudine — vezi grupajul pri- 
vitor la „chestia Pascaliei“ —, fie cronici religioase sau simple 
note publicistice. 

Pentru o bună înţelegere a viziunii vulcănesciene asupra fe- 
nomenului religios, trebuie ținut seama de mulțimea factorilor 
care au înrîurit, au condiţionat ori au determinat cauzal elabo- 

rarea viziunii vulcănesciene. Altfel spus, trebuie ţinut seama de 
vastele lui cunoștințe, de studiile publicate de ordin filozofic, 
sociologic ori cultural-istoric, de buna lui înstăpâînire a limba- 


jului filozofic și a celui teologic, a izvoarelor — Biblia situîndu-se. 


în primul plan, încă şi lucrări de interpretare, de comentarii bi- 
blice, de la cele ale sfinților părinţi la cele clasic-filozofice ori ale 
unor filozofi contemporani, a problematicii religioase și a im- 
portante scrieri de filozofie a religiei; cum trebuie ţinut seama 
și de sensibilitatea, de trăirea, atitudinea, convingerea creștină 
a lui Vulcănescu. Ela fost o fire profund religioasă, fire accen- 
tuată prin experienţa trăită în urma „accidentului de la Pasă- 
rea“, ca şi asecerist de frunte sau membru activ și cu funcţie al 
Federaţiei Franceze a Asociaţiilor Creştine Studențești, unul 
care a meditat îndelung, în baza unei „cunoașteri spornice“, la 
diversele înțelesuri ale gîndului religios, îndeosebi ale celui or- 
todox, încă şi cu o bună deschidere și înțelegere către alte mo- 
dalități creştine. lar atitudinea lui autentic creştin-ortodoxă s-a 
manifestat îndeosebi prin participarea la campania de presă din 
iarna și primăvara lui 1929, dusă prin Cuvântul împotriva Si- 
nodului, împreună cu alți tineri ca Paul Sterian, Sandu Tudor ori 
George Racoveanu și sub îndrumarea lui Nae lonescu pe „ches- 
tia Pascaliei“, a datei prăznuirii Sf. Paști. 

Din ansamblul unei asemenea determinări și cel al caracteris- 
ticilor viziunii vulcănesciene asupra religiei, detașez și prezint 
succint, în continuare, doar trei aspecte: unul de ordin epistemo- 
logic, altul privește convertirea unei polemici personale într-o 
confruntare de idei și al treilea privitor la cunoașterea şi la par- 
ticiparea la viaţa filozofică și religioasă a Parisului din anii '20. 


În spirit naeionescian, Mircea Vulcănescu adînceşte proble- 
matica religioasă printr-un demers epistemologic de tip clasic 
kantian. Se știe că filozoful din KSnigsberg se întreabă, încă de 
la începutul Crizicii rațiunii pure, cum de sînt posibile „judecă- 
ţile sintetice apriori“ ? Iar în cazul filozofiei creștine, acele „ju- 
decăţi sintetice“ sînt tocmai dogmele creștine (vezi, de pe alte 
poziţii metafizice și epistemologice, pe Lucian Blaga, cu al lui 
Eon dogmatic...) dogme aflate în dialog, în tensiune și în uni- 
tate cu fundamente metafizice, speculative de genul celor elabo- 
rate de Platon (vezi și aducerea lui Platon spre viziunea religioasă, 

înfăptuită de teologi medievali, moderni sau chiar contempo- 
rani, ca și clasica iconografie Platon și Sibilele de pe zidurile ex- 
terioare — nu și interioare! — ale unor mînăstiri din Nordul 
Moldovei ori ale unor biserici din Gorj), ori elaborate de Renâ 
Descartes sau de Leibniz. 

Prilejul adîncirii problematicii filozofiei religiei creştine, sub 
acest aspect, îi este oferit lui Mircea Vulcănescu de un ciclu de 
conferinţe organizat în cadrul Căminului studenţesc „Sf. Au- 
gustin“ din București, în toamna lui 1940. (Vezi textul confe- 
rinței „Posibilităţile filozofiei creștine“, în culegerea de față.) 


Chiar și atunci cînd intră într-o polemică, Mircea Vulcănes- 
cu trece cu ușurință și necesar de la o răfuială personală la po- 
lemica de idei. Se știe că una dintre caracteristicile esenţiale ale 
vieţii spirituale din România interbelică o constituie, fără în- 
doială, tensiunea dramatică, spiritul viu, polemic cu care au fost 
dezbătute cîteva problematici culturale, îndeosebi ideologice. 

Este o modalitate pe care n-o realizează etapa de după 1948 

(cu excepția disputei în jurul protocronismului), cînd — prin 
oficializarea unei singure ideologii, tolerarea celei religioase şi 
lupta aprigă împotriva celei „burgheze, imperialiste“, îndeo- 
sebi pînă prin 1963 — „lupta ideologică“ este monolog, nu dia- 
log, nu polemică. (Căci ce putea să-i răspundă Arghezi lui Sorin 
Toma, cu al său Poezia putrefacţiei sau putrefacţia poeziei, apă- 
rut în „Scînteia“ ? Și, mai exact spus, cu cine să polemizeze Po- 
etul, cu neica Nimeni?! La fel cum, într-un alt exemplu — care, 
deci, e mai mult decât un caz —, de ce Blaga să-i răspundă Apos- 
tolului Pavel la articolul Gnoseologia mistică a lui Lucian Bla- 
ga, apărut în 1957 în „Cercetări filozofice“ ?!) 

Istoriografia noastră literară (și mai ales cea filozofică) n-a 
pus suficient în lumină spiritul polemic manifestat din plin în 
etapa interbelică. 

Sînt clasice cîteva polemici, care au fost descrise mai în amă- 
nunţime: Tudor Arghezi — lon Barbu, Nicolae lorga — Mir- 
cea Eliade, Dan Botta — Lucian Blaga, Blaga Rădulescu-Motru, 
Camil Petrescu — Lovinescu sau cea în jurul lui Nu al lui Eu- 


gen lonescu. Dar n-am citit încă un studiu de sinteză asupra 
acestor polemici. 

Astfel de polemici au fost mai degrabă interpersonale — de- 
sigur, pe o idee sau pornind de la o idee — ; doar că, asupra mo- 
dalității de manifestare și-au pus prea mult pecetea tipul (și 
forma concretă) de personalitate ale polemistului. 

După disputa — vreme de un deceniu și mai bine — în ju- 
rul „tinerei generaţii“ (a nu se confunda cu generaţia tînără), 
poate că cea mai vie polemică a stîrnit-o cartea lui Mihail Se- 
bastian De două mii de ani. De fapt, nu atât cartea, romanul, 
cât Prefaţa lui Nae lonescu. 

Anul 1934 este — pentru istoria noastră spirituală — an de 
„ruptură“ ideologică, amplificat și prin polemica în jurul Pre- 

faţei lui Nae Ionescu. Desigur, punctul de pornire — în acest 
caz — se află chiar în această prefață, aflată în tensiune cu ro- 
manul lui Sebastian. Efervescenţa se amplifică în cafenea, în 
grupuri de prieteni, în presă. | 

Sînt de invidiat cei ce-au trăit nemijlocit un astfel de spec- 
tacol — cu manifestări ce ţin de dramă, de comedie, dar și de 
tragedie. (Vezi cum şi-au sfîrșit zilele unul sau altul dintre po- 
lemişti — de la Sebastian şi Nae Ionescu, pînă la Eliade, Pandrea, 
Belu Silber, Racoveanu sau Mircea Vulcănescu. Căci angaja- 
rea lor era, totuși, una de viață și pe moarte a uneia sau a alte- 
ia dintre idei, a deii-convingere.) 

Iar noi, cei de azi — conjugate cu neajunsul autenticităţii, 
al trăirii pe viu —, avem cel puţin două avantaje: 1) cel al rela- 
tivei detașări, necesară unei mai bune înţelegeri a faptelor, a re- 
alităţii spirituale a vremii, și 2) o cunoaștere ceva mai bogată 
a angajării polemice — și deci posibilitatea unei mai adinci în- 
țelegeri a tensiunii. (Ca să nu mai vorbesc, dar amintesc, de „avan- 
tajul“ cunoașterii deznodămîntului dramei, în vreme ce 
combatanții doar o trăiau — dar mai toţi erau conștienți de dem- 
nitatea istorică a faptului spiritual pe care îl trăiau, făcîndu-l.) 

Cititorul de azi are la îndemînă cărțile lui Sebastian (desi- 
gur, cu Prefaţa lui Nae lonescu); încă, și diverse poziţii risi- 
pite prin lucrări ale altora (jurnale, memorii, critică ș. a.); în 
schimb, îi lipsesc texte de bază chiar ale lui Eliade sau Belu Sil- 
ber sau Racoveanu, sau le cunoaște numai indirect, prin pozi- 
ţia faţă de ele a lui Sebastian din Cum am devenit buligan. 

Polemica stârnită de cartea lui Sebastian și de Prefaţa lui Nae 
lonescu este îndeosebi una de idei. La ea participă și Sebastian, 

dar nu și Nae Ionescu. În schimb, sînt deosebit de activi „fe- 
ciorii lui Nae“, cum îi numea Andrei Șerbulescu (Belu Silber). 
Doar că acești „feciori“ se luptă atât cu I. Ludo sau Belu Silber, 
sau T. Leodorescu-Braniște, cît mai degrabă se „răfuiesc“ în- 
tre ei — ceea ce, să recunoaștem, face ca spectacolul să fie şi mai 
tensionat (şi mai interesant, în același timp). 

Cum rîndurile mele au scopul de a călăuzi pe cititorul de 
azi către texte ale lui Mircea Vulcănescu, numai reamintesc aci, 
prin titluri, polemica dintre Mircea Eliade și George Racovea- 
nu. (E nevoie să mai repet că ea este în jurul cărții lui Sebastian 
și al Prefaei lui Nae Ionescu ?) Iată, deci, titlurile polemici din- 
tre cei doi adepţi ai directorului Cuvintului: 

Mircea Eliade, „Iudaism și antisemitism. Preliminarii la o 
discuţie“ ; în Vremea, an VII, nr. 347, 22 iulie 1934, p. 5; Geor- 
ge Racoveanu, „O problemă teologică eronat rezolvată... sau: 
ce n-a înțeles d-l Mircea Eliade“ ; în Credinţa, an II, nr. 195, 29 
iulie 1934, p. 3,4; Mircea Eliade, „Creştinătatea faţă de iudaism“, 
în Vremea, an VII, nr. 349, 5 august 1934, p. 3; George Raco- 

veanu, „Creștinism, iudaism şi... îndrăzneală“, în Credinţa, an II, 
nr. 215, 22 august 1934, p. 3; nr. 216, 23 august 1934, p. 3; nr. 218, 
25 august 1934, p. 3; Mircea Eliade, „O ultimă lămurire“ ; în Vre- 
mea, an VII, nr. 352, 26 august, p. 7; George Racoveanu, 
„Creştinism, iudaism și... îndrăzneală“ ; în Credinţa, an II, nr. 
221, 29 august 1934,p.3 

Ajuns aici, Eliade nu mai continuă. 

În fapt, era o polemică pe o temă teologică între absolven- 
tul Facultăţii de filozofie, cu experiența și studiile din India, dar 
nu suficient de bun cunoscător (pe atunci) al cîmpului pe care 
se-nfrunta cu „adversarul“ său, absolvent al Facultăţii de Te- 
ologie și un bun cunoscător al specialităţi sale. 

Și-atunci, atât din spirit cavaleresc (de tip medieval, desigur), 
cât și întrucât se dezbătea o problematică teologică de mare an- 
gajament, intervine în polemică și Mircea Vulcănescu. El anga- 
jează discuția îndeosebi în planul teologicului, așa cum procedase 
și Nae lonescu în prefaţă, trecînd de la cazul lui Iosif Hechter 
la acela al lui Iuda și, de aci, al iudaismului. Cred că, mai ales 
acest model al lui Nae Ionescu şi unele precarităţi, atît ale lui 
Eliade cât şi ale lui Racoveanu, l-au determinat pe Vulcănescu 

să intervină în dezbaterea publică. Totodată, el a intervenit și 
pentru a nuanța, a îmbogăţi conținutul pretaţei lui Nae lones- 
cu, care n-a coborât în polemică! Așa cum Vulcănescu a făcut-o 
— tot pentru Nae Ionescu, în același an 1934 — răspunzând lui 
I. Brucăr la obiecțiile aduse de acesta introducerii la traduce- 
pea Criticii rațiunii practice a lui Kant, traducere făcută de 
D. C. Amzăr și Raul Vișan, 

Mai întâi, Mircea Vulcănescu — aflat în vacanţă undeva în 
provincie — îi scrie o scrisoare (publică — aşa cum scrisese și 
o cronică despre Isabel și apele Diavolului, apărută în Cuoîn- 
tul în toamna lui 1930) lui Mircea Eliade, care se delimitase faţă 
de Nae Ionescu; nu știu de ce n-a publicat acea scrisoare (azi 
se află tipărită în „Jurnalul literar“, noiembrie 1991 ianuarie 
1992 şi adunată în culegerea de faţă). 

Apoi, Mircea Vulcănescu intră în polemică directă cu Geor- 
ge Racoveanu și publică „O problemă teologică eronat rezol- 
vată ? sau ce nu a spus d-l Gheorghe Racoveanu“ (în Credinţa, 
an ÎI, nr. 225, 2 septembrie 1934, pp. 3, 5). Racoveanu îi răs- 
punde curînd și cu suficienţă, sub titlul: „Pentru lămurirea lui 
Mircea Vulcănescu, noul bogoslov“ (tot în Credinţa, an II, nr. 
227, 5 septembrie 1934, pp. 3, 6). 

Public, aci se oprește disputa. 

Dar Mircea Vulcănescu nu se dă bătut și replică prin „Răs- 
puns la un răspuns“ — pe care nu știu de ce nu l-a publicat atun- 
ci. Presupun că n-a fost mulțumit de propriu-i text, în care parcă 
insistă prea mult asupra unor aspecte fenomenale și îi dă prea 
multă atenţie lui Racoveanu. 

Și atunci, Mircea Vulcănescu se hotărăște să înalțe polemi- 
ca în planul ideilor (acolo unde, de fapt, o situase de a început 
Nae Ionescu și încerca s-o menţină înfocatul adept Racovea- 
nu). Încât, Vulcănescu trece de la „Răspuns la un răspuns“ — ti- 
lu care nu spune, chiar ca formă, mare lucru — la „Condamnarea 
lui Origen“ — adică la o aleasă personalitate teologică și, ast- 
fel, la o mare problemă, aceea a mîntuirii creștinului. EI nu-l 
uită pe Racoveanu, de la care pleacă — vezi și subtithul —, dar, 

în desfășurarea raționamentului, uneori ai impresia că Raco- 
veanu a existat doar ca pretext, sau că... l-a lăsat să aibă-n gri- 
Jă... calul Iancului Jianu. (Spun asta, prins eu însumi de jocul 
polemicii de Ja începutul textului. În realitate, cei trei: Eliade, 

Racoveanu și Vulcănescu au rămas pe mai departe buni prie- 
teni, așa cum le stă bine unor veritabil: polemiști de idei.) 


Mircea Vulcănescu are o bună deschidere către fundamen- 
te metafizic sistematice, către istoria raportului, a dialogului și 
a tensiunii dintre metafizică și religie, cu aplecare specială că- 
tre filozofia religiei și către teologie, încă și către filozofia con- 
temporană, cu adîncire către filozofia neotomistă. 

Aşadar, una dintre trăsăturile personalităţii lui Mircea Vul- 
cănescu — s-a spus în mai multe rînduri — este profundul lui 
spirit creștin-ortodox. Format într-o familie de buni creștini, 
cu o accentuată curiozitate pentru ritualul religios încă din co- 
pilărie, şi totodată, mai tîrziu, sub influenţa cursurilor de filozo- 
fie a religiei ale lui Nae Ionescu — Mircea Vulcănescu se deschide, 
pentru toată viaţa, către trăirea religioasă a lumii și către filozo- 
fia religiei. 

E] concepe — cel puţin în anii *20 — spiritualitatea îndeo- 
sebi ca viață spirituală religioasă. Sînt cunoscute studiile sale 
Logos şi ; Eros în metafizica creștină, Două tipuri de filozofie me- 
dievală (augustinismul şi tomismul, asupra cărora meditează 
încă din 1927, de la Paris) sau conferințele Paradoxele vieţii spi- 
rituale, Posibilităţile filozofiei creştine, Creştinul în lumea mo- 
dernă ş. a. 

Aflat la studii de doctorat la Paris între 1925-1928, Mircea 
Vulcănescu își continuă căutarea și formarea spiritual-religioa- 
să în cadrul unui cerc de studii religioase și sociale al studen- 
ţimii române, de pe lîngă Biserica Ortodoxă română din capitala 
Franței, al unui cerc interconfesional de studii religioase, prin 
contact strîns cu Federaţia Universală a Asociaţiilor Creștine 
Studențești (în august 1925 participase la Congresul Federa- 

ţiei Universitare Internaţionale pentru Societatea Naţiunilor, 
în 1927 este delegat la Congresul de la Aigen, Austria). 

Un fapt de seamă al acestui moment spiritual este contactul 
nemijlocit cu cîteva personalități ale filozofiei creştine, dintre 
care la loc de frunte se află Nicolai Berdiaev și Jacques Mari- 
tain. Întâlnirea cu Berdiaev se făcea pe aceeași poziție ortodoxă, 

iar cea cu Maritain era pe calea creştină cu încărcătura filozo- 
fică adecvată, însă de la una ortodoxă către una catolică tradi- 

ţionalistă, căci filozoful francez este o figură de seamă a neo- 
tomismului. 

Despre contactul lui Mircea Vulcănescu cu personalitatea 
filozofică cea mai cunoscută a neotomismului știam, auzisem, 
citisem diverse afirmări, dar n-aveam o mărturie expresă, ne- 
mijlocită. 

Caută și vei găsi — și am găsit! 

Era în ultimele două, trei luni ale vieții celei ce a fost Jeni- 
ca Costin Deleanu (n. Axente), aseceristă de frunte (căreia unii 
dintre aseceriști îi spuneau chiar „căpitan“. Într-o arhivă păs- 
trată cu sfințenie — demnă de numele lui Paul Costin Delea- 
nu (directorul /deii Românești și al Axei) —, am identificat și 
cîteva scrisori ale lui Mircea Vulcănescu și ale lui Paul Sterian, ex- 
pediate din Paris, către cei ce la București le urmaseră în condu- 
cerea A. $. C. R.-ului. Aceste scrisori depășesc cu mult cadrul 
unor informări personale. Ele ne ajută să înțelegem mai bine 
atit ce a fost acel A. S. C. R.., cît și cum s-a format ca persona- 

litate Mircea Vulcănescu. 

Pentru a îmbogăţi descrierea entuziastă făcută — sub impre- 
sia puternică a momentului — de Mircea Vulcănescu, iată aci 
și relatarea altui ortodox român, desprinsă dintr-o scrisoare (ine- 
dită) către Aram Kassargian, datată 28 februarie 1927, în care 
descriere intră, desigur, și ceva din modul personal de a vedea 
lumea și cele sfinte al poetului și omului Paul Sterian: 

„l-am auzit şi văzut propriis sensibilis pe Berdiaev şi Ma- 
ritain, cei doi uriași cari poartă pe umerii lor (în ţeste, bine- 
înţeles) comoara ortodoxiei și a catolicismului. (Un cerc 
biblic la ruși, condus de Berdiaev. Maritain a vorbit despre 
creaţie.) 

Maritain seamănă leit cu Hristosul lui Leonardo din Cina 
cea de taină: are bărbuţă, e blond și ochii-i sînt albaștri, adică 
reflectează cerul. Cugetarea lui deci e blondă (subtilă) iar băr- 
buţa e tinichea de coadă (teologia tomistă). 

Berdiaev e însăși contradicția permanentă, dar veșnic în echi- 
libru, a ortodoxiei: are chelie și totuși are plete, coroană de ple- 
te, munte de plete, văi și munţi de plete, înconjurînd ţeasta lucie 
sub care ascunde un crater; și are și un cioc mare cât o barbă. 

Și-i frumos ca un urs, dar are voce mieroasă și cugetare de 
miere și suflet tot atît de dulce. 

Maritain pretinde că d-aia e atât de uleioasă cugetarea lui 
Berdiaev, și a tuturor ortodocșilor, că e prea plină de mierea 
culeasă de albinele mistice pe plaiurile transcendente ale celui- 
lalt tărîm. 

— Prea sînteți acrobaţi, mă fraţilor, îi replică Berdiaev lui 
Maritain și Sfîntului Toma din Aquin. Dar Maritain, tocmai 
fiindcă-i acrobat, avu cuvîntul din urmă: adică, i-a dat cu tifla. 
Şi biet Berdiaev, natural ca ursul și greoi, a alergat după el. Dar 
pas de-l prinde pe acrobat. 

ȘI toți au rămas așa, ca mai înainte: Berdiaev s-a întors la stup 
şi la miere, iar Maritain s-a urcat în vârful pomului și sparge nuci 
şi le mănîncă miezul, iar cojile le aruncă în capul lui Berdiaev. 

Poţi să-ți închipui că noi, adică Mircea [Vulcănescu] și eu, 
ca rumâni ce sîntem, zicem și hăis și cea taurului cugetări noas- 
tre, și i-am privit tot cu atîta dragoste ş şi plăcere ş şi pe urs și pe 
acrobat, fiindcă, prin hereditatea noastră, îi avem și pe unul Și 
pe altul în noi“. 

Iar pentru reacţia spontană a lui Mircea Vulcănescu în faţa 
marelui neotomist, vezi scrisoarea din culegerea de față, inti- 
tulată „Jacques Maritain — gînditorul şi artistul“. 


Pînă în prezent nu s-au scris studii de analiză a gîndirii vul- 
cănesciene în problematica filozofiei religiei, întrucât textele 
erau risipite prin publicaţii ale vremii interbelice ori, mai re- 
cent, ale anilor '90 și întrucît unele au rămas inedite pînă de 
curînd. 

Nici acest cuvînt înainte nu are rostul unei temeinice intro- 
duceri către viziunea lui Vulcănescu asupra spiritualității și a 
fenomenului religios, cît mai degrabă de atragere a atenţiei pu- 
blice şi a profesioniştilor asupra ei și de fixare a unor cadre, a unor 
împrejurări și a unor coordonate generale ale acestei viziuni. Pen- 
tru o mai adecvată înţelegere a ei, corelarea cu viziunea filozo- 
fică generală a lui Vulcănescu, cu ideile din studiile de istorie a 
filozofiei universale ori de filozofie românească, precum și cu 
viziunea sociologică şi cea etică este strict necesară — corelaţii 
care, desigur, nu se pot face într-un cuvînt înainte introductiv. 

Destinul lui Mircea Vulcănescu și ca filozof al religiei de-a- 


bia de-acum poate începe, 
la care citim și medităm... 


cînd avem și această carte pe masa 


MARIN DIACONU 


NOTĂ PRIVITOARE 
LA EDIŢIA HUMANITAS 


Continuăm editarea integralei tematice a lucrărilor lui Mir- 
cea Vulcănescu cu scrierile cu conţinut religios. (Sperăm ca pînă 
la sfîrșitul anului calendaristic să apară și cele cu conţinut eco- 
nomic...) Majoritatea scrierilor din culegerea de față, cu inten- 
sitatea ideatică și cu extensia spaţială cea mai mare o constituie 
lucrările ce se circumscriu cadrului general al filozofiei religiei. 
Unele scrieri ţin de publicistica religioasă, îndeosebi din eta- 
pa primei tinereţi, aceea a anilor '20, din vremea studenției bu- 
cureştene ori a studiilor de specialitate pariziene. Sînt și cîteva 
articole de atitudine religioasă faţă de o anume problematică 
aflată în dezbaterea ideologică a momentului spiritual interbe- 
lic, față de o lucrare ori un personaj al vremii sau chiar față de 
Sf. Sinod, la începutul anului 1929, privitoare la data prăznui- 
rii Sf. Paști. 

Conţinutul studiilor care ţin de filozofia religiei este nece- 
sar să fie corelat cu conținutul unor studii de filozofie sistema- 
tică ori de istorie a filozofiei, incluse în alte culegeri tematice, 
îndeosebi în cele trei părți ale Dimensiuni românești a existen- 
ței (Editura Eminescu, 1992, 1995, 1996). Căci o serie de stu- 
dii privitoare la raportul dintre filozofie și religie nu au fost 
preluate în culegerea de față. Așa este amplul studiu „Două ti- 
puri de filozofie medievală“, tipuri care sînt, precum se știe, to- 
mismul și augustinismul; or, un studiu ca „Ideea de Dumnezeu 
în filozofia Tomei din Aquino“ este în prelungirea, în adînci- 
rea ideatică a problematicii din „Două tipuri...“. Și se pot oferi 
multe alte exemple. Astfel că n-am preluat nici alte articole, ca: 
„Spiritualitate“, „Noua spiritualitate“ (înţeleasă îndeosebi ca 
spiritualitate religioasă), „Filozofie ştiinţifică, Universitate și 
ortodoxie“, sau „Existenţa concretă în metafizica româneas- 

că“ (cu clasicul concept de Dumnezeu... ., altfel gîndit de Vul- 
cănescu în spiritualitatea românească); sau, pentru valorizarea 
viziunii lui Nae Ionescu din prelegerile de filozofie a religiei 
şi din unele articole religioase, vezi capitolul II, „Cursurile de 
filozofie a religiei“ din cartea Nae Zonescu. Așa cum l-am cu- 
noscut (Editura Humanitas, 1992). 

Am reluat totuși cîteva studii și articole din alte volume, 
pentru ca acest volum (și conţinutul lui de idei) să nu fie fra- 
te vitreg al celorlalte, să nu fie sacrificată problematica religioa- 
să în altarul filozofiei... 

Lucrările adunate aici au fost fie studii, articole tipărite în 
vreme, fie conferinţe rostite — pentru care a elaborat ample 
manuscrise —, fie răfuieli în scris, cu sine ori cu altul, şi — după 
ce au fost scrise și... a numărat pînă la zece, cum se zice — le-a 
abandonat sertarului, dar de care n-a uitat atunci cînd şi-a al- 
cătuit lista scrierilor proprii, în decembrie 1940, cu adăugiri în 
1945 sau 1946. 

O bună parte din scrierile inedite au fost tipărite în anii '90, 
îndeosebi în Viaţa Românească ori în Jurnalul literar (menţiuni 
care se află în note, la fiecare scriere). 

Mircea Vulcănescu însuși, în anii '30, a vrut să tipărească o 
carte sau alta de filozofie a religiei. Din presa vremii aflăm despre 
proiectul de a publica o carte cu titlul Logos și Eros în metafi- 
zica creștină, în colecţia „Carte cu semne“ (pentru care a şi re- 
văzut textul tipărit al studiului) (1932); iar de altundeva aflăm 
despre un proiectat volum Bunul Dumnezeu cotidian (1932). 

A împrejurările surîzătoare ale anilor '90, a apărut o pri- 
mă culegere a scrierilor religioase, alcătuită de Dora Mezdrea 
în baza textelor din arhivă puse la dispoziţie de Măriuca Vul- 
cănescu; culegerea are titlul Posibilităţile filozofiei creştine şi 
s-a publicat la Editura Anastasia, în 1996, în colecția „Filozo- 
fia creştină“ (cu 231 p.). Ediţia are și o cronologie şi restrânse 
note. Desigur, am consultat-o pentru ediția de față (fără a îm- 
părtăși şi deschiderea religioasă a editoarei...). 

La alcătuirea actualei ediții am lucrat cu întreg materialul 
din arhiva Mircea Vulcănescu, pe care mi l-a pus la dispoziție, 
cu aleasă amabilitate, Doamna Mărgărita Vulcănescu, soţia Gîn- 
ditorului, încă din vara lui 1981; în ultimii 15 ani, am găsit o 

bună înţelegere la Doamna Măriuca Vulcănescu, căreia îi mul- 
țumesc și prin înscrisul de aci. 

La fiecare lucrare am menţionat, în note, data, locul şi îm- 
prejurarea în care a fost scrisă, tipărită ori rostită, precum și 
eventuale (re)publicări. Această parte introductivă a fiecărei 
note este urmată de note propriu-zise, note privitoare la îm- 
prejurări, personalităţi ori personaje, citate, expresii în limbi 
străine, variante în manuscris etc. Ele sînt deliberat voite mai 
degrabă note și comentarii privitoare la personalități, împre- 
jurări, nu şi la conţinutul ideatic al scrierii vulcănesciene. Am 
optat pentru această formă, interesul predominant fiind acela 
al editării, al punerii la îndemîna cititorului a textului vulcănes- 
cian şi al ajutorării cititorului, cel al „slăvirii“ Autorului și nu 
cel al „lustruirii“ editorului... 

Notele autorului — ca şi la celelalte volume — le-am indi- 
cat cu steluțe (*) şi le-am dat în subsolul paginii cu trimiterea; 
iar cele ale editorului, numerotate cu cifre arabe pentru fieca- 
re scriere, le-am grupat la sfîrșitul culegerii, ca să nu interfere- 
ze (şi, eventual, să deformeze) Gîndul Autorului cu indicaţii 
ale editorului. 


La transcrierea și îngrijirea textului am ţinut seama de: for- 
ma textului vulcănescian; norme „clasice“ ale editării critice, 
preluate de la editiile „clasice“ ale Editurii Minerva din anii "60, 
'70, '80 şi de la începutul anilor '90; de practica editării cule- 
gerilor vulcănesciene apărute la Editura Eminescu în anii '90 
(trei volume de filozofie şi critică culturală și încă două de so- 
ciologie); de norme interne practicate de Editura Humanitas 
— așa cum am conlucrat și la culegerea De la Nae Ionescu la 
„Criterion“ (Editura Humanitas, 2003). 

Alese mulțumiri adresez conducerii Editurii Humanitas și 
minunatului colectiv editorial pentru participarea, şi prin aceas- 
tă culegere, la sărbătorirea centenarului nașterii lui Mircea Vul- 
cănescu! 


25 ianuarie 2004 M.D. 


LOGOS ȘI EROS 
ÎN METAFIZICA CREȘTINĂ 


1. TIPOLOGIE ISTORICĂ 


Problema raporturilor dintre logos și eros în metafizica 
creștină poate fi privită din două puncte de vedere: sistematic 
şi istoric. 


Privire istorică 


Aşezarea istorică a chestiunii ne-ar impune o cercetare a di- 
feritelor poziții pe care le-a adoptat cugetarea filozofică de-a 
lungul vremei, în ce privește relaţiunile dintre dragoste și cu- 
noaștere. Dacă ar fi să urmăm pildei genialului, dar zvîntura- 
ticului filozof german Max Scheler, protestant convertit o vreme 
la catolicism, dar care a sfîrșit, decepţionat și de acesta, într-o 
poziţiune originală antropologică situată în afara filozofiei teis- 
te, aşezat prin urmare într-o poziţie deosebit de priincioasă 
pentru a-și da seama de diferitele tipuri posibile de raporturi 
între cei doi termeni, ar trebui să începem prin a distinge din 

"capul locului între un zp răsăritean, caracterizat prin suprema- 
ţia momentului cunoașterii asupra momentului simţirii și al ac- 
țiunii, şi un t:p apusean de înţelegere a acestor raporturi, care 
subordonează momentul speculativ, teoretic, momentului ac- 
tiv, practic, al sensibilităţii și al acţiunii. Deosebirea aceasta ti- 
pică iese la iveală, în chip neîndoielnic, din înseși temele mari 
care frămîntă cugetarea creștinească din Răsărit și din Apus. 
Răsăritul este preocupat mai ales de întrebările culminante ale 
speculaţiei creștine, cum ar fi dogma trinitară şi cea christolo- 
gică, care toate se referă la întrebări asupra ființei și firii lui Dum- 
nezeu în legăturile sale cu lumea; în vreme ce Apusul e preocupat 
mai mult de controversele privitoare la întrebările ce izvorăsc 

din activitatea omenească, cum ar fi dogmele privitoare la Bi- 
serică, la predestinaţie, la har și la îndreptățirea omului și a pur- 
tării sale faţă de Dumnezeu și lume. 


a) Tipurile răsăritene. În cadrul tipului răsăritean, pentru 
care iubirea e subordonată cunoștinței și în care iubirea nu e de- 
cât o cale, un instrument, un mijloc de cunoaștere adîncă, ar tre- 
bui să mai deosebim două subtipuri: tipul elin şi tipul indic. 

Deosebirea între aceste două tipuri arice nu stă în raportu- 
rile dintre dragoste și cunoştinţa propriu-zisă, ci în modul în- 
suși de înțelegere al cunoștinței și al așezării acesteia în fața 
existenţei. 

În vreme ce, în concepția indiană, cunoaşterea e concepută 
ca o dezrobire, ca o trecere peste legăturile fiinţei, ca o conto- 
pire cu marele tot cosmic, ca o întoarcere a părţii la întreg, faţă 
de care lucrurile nu sînt decît stavili, prin urmare, ca o trece- 
re de la ființă la neființă (în termeni aristotelici); în concepțin- 
nea elină, dimpotrivă, cunoașterea e înţeleasă ca o adîncire în 
ființă, ca un contact direct cu ceea ce este, cu acel to ontos on!, 
ca o depășire a aparenţelor înșelătoare, spre a lua contact cu pli- 
nătatea neschimbătoare a lucrurilor care sînt cu adevărat. 

În consecință, în tipul indic, iubirea, înţeleasă ca un instru- 
ment al cunoașterii-eliberare, va fi un instrument de depășire, 
de trecere peste sine, de nimicire a eului propriu şi de conto- 
pire în suferinţă, în tot; în vreme ce în tipul elin va fi, dimpotri- 
vă, un suspin după plinătate, un avînt al celui ce se lasă în lipsă 
către ceea ce i-ar putea aduce îndestulare, plinătate. Astfel, iu- 
birii înţeleasă ca universală milă la indieni, dar milă înţeleasă 
nu ca dragoste de altul, ci ca povară a existenței individuate des- 
părțită de întreg, îi corespunde, în tipul grec, acel eros plato- 
nic, care e fiul Peniei?: sărăcia, și al lui Poros*: rege, abundență. 

Fiecare din aceste două tipuri se regăseşte în metafizica ră- 
săriteană a creștinismului. Cel dintii tip, tipul indic, stă ca o pre- 
supunere fundamentală /2 temelia întregii vieți ascetice din 
Răsărit, pentru care dragostea, spre deosebire de Apus, unde 
asceza are funcţii netăgăduit active, nu e decît un mijloc de dez- 
robire, de depăşire a tuturor celor de dincoace. A/ doilea tip, 
al filozofiei platonice, se regăseşte, dimpotrivă, în speculația ră- 
săriteană sub forma acelui suspin universal al firii după mîn- 

tuire, a acelei nevoi de plinătate, căreia vine să-i răspundă da- 
rul de sine al lui Dumnezeu: întruparea. 


b) Tipurile apusene. În tipul apusean, în tipul care, dim- 
potrivă, s„bordonează cunoștința acțiunii, subordonare atît de 
pregnantă în formula cunoscută mai ales de la pozitivişti, dar 
care e mult mai adîncă și mai vechet, înfiptă în inima întregu- 
lui Apus: „A ști pentru a prevedea, a prevedea pentru a putea“, 
am putea de asemenea distinge două subtipuri: 

Un prim tip, pe care l-am putea numi moralist, şi un tip mis- 
tic. În tipul mistic apusean, ceea ce se capătă prin dragoste e in- 
tuițiunea existenței, e contactul direct cu existența, pe care 
intelectul abstract n-o poate da, deoarece îi lipseşte intuițiunea 
nesfârșitului, simţirea unui lucru fragmentîndu-se întotdeau- 
na în analiza unui gînd. Într-un asemenea tip, caracteristic pen- 
tru toată mistica autentică apuseană — aceea care răsăriteanului 
îi apare todeauna senzuală —, dragostea apare ca o cale de de- 
păşire a inteligenţei, ca un mijloc de gustare, de simțire a unor 
realităţi la care nu se poate ajunge decât trecîndu-se peste gînd. 
În noaptea neagră a necunoștinţei, dincolo de orişice simţire 
i orișice conţinut gîndit, misticul se simte cuprins de foc și arde 
înflăcărat de o lumină nematerială, de nemărturisit, dar plină 
de evidență, de o prezenţă minunată și tainică. 

În tipul celălalt, moralist, necesitatea dragostei izvorăște tot 
dintr-o deficiență a gîndirii şi tot dintr-o necesitate de depă- 
şire a cunoașterii şi de adîncire în ființă pe căi extraintelectu- 
ale. Numai că aci dragostea nu mai joacă un rol de sentiment, 
de simţire, ci apare ca o atitudine voită a subiectului în faţa exis- 
tenței, ca un fapt moral, ca o valorificare, ca o preţuire a existen- 
ţei săvârșită printr-o operaţiune liberă, autonomă, a subiectului 
agent. Dragostea nu mai e aci întînirea cu altul, nu mai e intui- 
țiune, nici discurs, ci hotărîre. 

Dintre tipurile apusene: cel mistic creștinesc se regăseşte în 
formele lui cele mai înalte la o 'Tereza a Carmelului, sau la un Juan 
de la Cruzs; celălalt, tipul moralist, se regăsește mai ales în fi- 
lozofia religioasă a Apusului protestant de după Kant, și prin 
el în toată cugetarea „modernistă“, de la noi și de aiurea. 

După cum se vede, și aceste două tipuri de relații, ca şi cele 
dintii, deși se dezvoltă și cresc pe tărîmul filozofiei în genere, 
fundează și sustin poziţii ale metafizicei creştine. 

Patru tipuri de înţelegere a relaţiilor dintre cunoștință și 
iubire: două răsăritene: unul ascetic, altul gnostic, și două apu- 
sene: unul moralist și altul mistic. lată ce ne descoperă încer- 
carea de determinare tipologică a relaţiilor dintre dragoste şi 
cunoaștere, așa cum le întîlnim în istoria spiritului european. 


c) Relaţiile dintre tipuri. Între aceste patru tipuri, corelîn- 
du-le două cîre două, se poate găsi mai mult decît o singură co- 
respondenţă. Fie că e vorba de tipul răsăritean, fie că e vorba 
de tipul apusean, cu varietățile lor, fiecare implică, în același 
timp, o depășire și o atingere, o împlinire. Numai că, în vre- 
me ce în tipul răsăritean omul se depășește prin trecerea con- 
templativă peste momentul acţiunii, dragostea fiind instrumentul 
depășirii, iar cunoașterea momentul contactului, în tipul apu- 
sean, dimpotrivă, cunoștința e momentul care trebuie depășit, 
iar contactul real, efectiv, cu absolutul se capătă dincolo de căi- 
le cunoașterii, prin trăire extraintelectuală, prin inserţiune ac- 
tivă în absolutul pe care intelectul nu-l cuprinde. Că e vorba 
de metafizicile laice ale unor Kant sau Bergson, sau că e vor- 
ba de metafizica unor augustinieni notorii, ca Blondel, spre a 
vorbi de contemporani numai, sau că e vorba de un Pascal, sau 
Ignaţiu de Loyola, asupra acestui punct toţi sînt de acord. Sin- 

gur tomismul menţine în catolicism cumpăna în favoarea in- 
telectualismului; dar cu ce preţ și în ce condiții? 

Dar nu numai atît; chiar în cadrul fiecărui tip găsim mai 
mult decît o simplă asemănare. Din punctul de vedere al su- 
biectului, atît gnoza cât şi mistica sînt căi de contact intuitiv, 
atît moralismul cît și asceza sînt mijloace de depășire. Numai că 
gnoza e intelectuală iar mistica este afectivă, iar asceza este un 
instrument de depășire către dincolo, în vreme ce „moralita- 
tea“ este rînduirea trăirii în veac, 

O fi mistica depășire a oricărui conţinut gîndit, dar la limi- 
tă e tot simţire; după cum intuire, ci nu gîndire, e și gnoza. Mis- 
tica apare astfel ca o sinteză afectivă a ascezei cu gnoza, iar 
„moralismul“ ca aceeași sinteză, dar pe dos. 

Toate acestea ar fi de dezvăluit, firește cu bogate întregiri 
și amănunte, dacă ne-am fi propus să răspundem la întrebare 
din afară; cu alte cuvinte, dacă ne-am fi propus să lămurim ceea 
ce au gîndit alţii despre aceste lucruri, enumerînd soluţiile lor, 

lăsînd apoi pe cetitor să aleagă pe aceea ce-i convine, ca și cum 
toate poziţiunile ar fi egal îndreptăţite pentru un creștin. 
Departe de noi însă acest scepticism sălbatic. De aceea, con- 
știenţi de încercările înaintașilor și de greutăţile ce stau înain- 
te, dar dornici de a afla nu cum au gîndit alţii, ci ceea ce este, 
vom încerca să atacăm problema sistematic, spre a vedea dacă 


şi ce putem răspunde. 


II. PRIVIRE SISTEMATICĂ 


Orișice întrebare sistematică presupune o problematică, adi- 
că un şir de întrebări ce se desfac unele din altele pe măsura dez- 


legării lor, înainte de a ajunge la răspuns. 


a) Enumerarea problemelor 


E de la sine înţeles că întrebări de felul acelora ce se vor 
pune, cum ar fi, de pildă: ce e dragostea ?, ce-i cunoștința ?, ca- 
re-i criteriul adevărului ?, ce rost are dragostea în descoperirea 
adevărului şi ce rost are adevărul în dezlegarea puterilor iubi- 
ri. ?, în ce fel subiectul gînditor şi agentul iubitor se depășesc 
sau nu se depășesc pe ei înșiși prin dragoste şi cunoștință ?, în- 
trebarea dacă cunoașterea noastră și dragostea noastră sînt pro- 
iecţii ale propriului nostru eu, în zarea propriilor sale producţii, 
sau dacă efectiv ajung dincolo de noi pînă la celălalt ?, cu alte 
cuvinte, întrebarea cardinală dacă, cu toate aceste căi de depă- 
șire ce ne stau la îndemînă, sîntem sortiţi să rămînem închiși în 
noi sau să ne întregim în celălalt ?, întrebarea dacă cunoaşte- 
rea noastră și dragostea noastră, fiind ceea ce sînt, pot totuși, 
în anume împrejurări, să treacă dincolo de noi?, arătarea îm- 

prejurărilor în care această trecere e cu putinţă: mișcarea Ce- 
luilalt înspre noi, întruparea; arătarea a cine este Celălalt și a 
felului în care se petrece această mișcare către noi; arătarea, prin 
analogie, a felului în care, dincolo, la El, Logos și Eros se îm- 
bină, nefiind unul și altul decât firea și făptuirea unuia și ace- 
luiași chip; arătarea cum orișice teorie a cunoașterii creştine şi 

orișice teorie morală a acţiunii creștinești își iau rădăcinile și se 
referă în chip indiscutabil la întrupare; arătarea apoi a cauze- 
lor pentru care și dragostea și cunoștința noastră, deși închid 
în ele asemănarea acestui chip, sînt sparte, întunecate, neputin- 


cioase și potrivnice una alteia; urcarea pînă la păcat şi desco-. 


perirea drumurilor care duc simultan către cunoașterea adevărată 


şi către dragostea cu roadă, în Biserică; sînt întrebări care ar 


cere, fiecare, o dezvoltare de sine stătătoare, ceea ce nu poate 
fi. Şi totuși, nici una dintre ele nu poate fi lăsată la o parte, pen- 
tru că nesocotirea lor ar face însuși sensul problemei neinteli- 
gibil. Ne e sarcina cu mult uşurată, prin aceea că cea mai mare 
parte din problemele acestea, [pe] care le vom dezvolta aci, nu 
sînt probleme de laborator, ci din acelea cu care fiecare se în- 
tâlnește în clipele sale adînci din viață şi ca atare este îndeajuns 
de pregătit să le înţeleagă. 


b) Presupoziţiile metafizice ale problemei 
în metafizica creştină 


Eros şi Logos, adică Dragoste și Cwvînt, de fapt: dragoste şi 
vorbă cu înțeles, expresie cu tîlc, manifestarea unui temei sau rost, 
căci logos înseamnă în același timp mai mult decît „vorbirea“ 
pură și simplă și mai mult decât „cunoașterea gîndită“ (nos). 

Nu este, prin urmare, vorba de relația dintre iubire şi cu- 
noașterea pură și simplă, ci şi de relația dintre ea și fundamen- 
tul rațional al existenţei. 


1. Caracterele specifice ale dragostei și cunoștinței în me- 
tafizica creştină. Ceea ce dă, în metafizica creştină, un carac- 
ter particular acestei întrebări e mai ales consideraţia că, spre 
deosebire de metafizica laică, nu avem de-a face aici numai cu 
mișcări ale sufletului omenesc ce cad în resortul psihologiei, ci 
și cu realități de ordin curat metafizic. Pentru gîndirea creşti- 
nă, sprijinită pe texte de netăgăduit şi pe credinţa nezdrunci- 
nată a Bisericii, Dragostea e Dumnezeu însuși, adică, mai exact, 
Dumnezeu e arătat și apropiat ca Dragoste, iar lymea toată, cu 
Iucrurile și cu temeinrile ei, nu sînt decît produsele acestei Dra- 
gosti. E aci punctul cardinal care deosebește ideea creștină de- 

spre Dumnezeu de toate celelalte idei despre Acesta. Creator, 


atotputernic, pretutindenea de față, atoateţiitor sînt caractere ale 
divinității pe care le regăsim și în alte metafizici, prin analogie; 
Dumnezeu iubitor, creator şi ţiitor din dragoste al lumii și răs- 
pînditor de har, e o dezvăluire proprie a Bisericii creştine. 

Dar nu numai atât. Mai e și altceva: cuvîntul însuşi nu e, în 
metafizica creştină, numai o expresiune abstractă a „temein- 
lui“ orişicărui lucru (1045). Nu e o formulă sau un obiect for- 
mal prin care se explică lumea şi cele ce se petrec în ea. Cuvîntul, 
Logosul, Cunoașterea întemeiată, nu este nici măcar un atri- 
butal divinității. Crointul, Înţelesul exprimat, Logosul, este Dum- 
nezeu însuși, este una din feţele Dumnezeirii, este un Chip, un 
Ins substanţial, agent și suport al unor activităţi proprii. Cy- 
vîntul e totuna cu Fiul, Unul născut din 'Tatăl înainte de toți 
vecii, adică cu faţa a doua a Ziditorului și Ţiitorului, împreu- 
nă părtaş la zidirea lumii. Cuvîntul este mai ales acea faţă a Trei- 
mii care, pentru răscumpărarea noastră, își ia chip asemănător 
nouă, se întrupează, se răstigneşte pentru răscumpărarea lumii 
în zilele lui Pilat din Pont; cu alte cuvinte, Logos4] este însuși 
Iisus Hristos fiinţînd dinainte de veac, îndurător în veac şi bi- 
Tuitor peste veac. 

Nu e locul aci să speculăm asupra naturii Sfintei Treimi, și 
nici să arătăm în ce fel Tată şi Fiu sînt două feţe ale unei ace- 
leiaşi fiinţe, în Duhul. Nu e locul să arătăm nici de ce sînt trei, 
şi nici de ce sînt trei feţele Dumnezeirii. Nu e, de asemeni, lo- 
cul să arătăm metafizicește de ce nu sînt trei Dumnezei, ci nu- 
mai Unul în trei Feţe, și nici cum se poate face ca cele trei feţe 
ale Dumnezeirii să nu fie nici trei moduri ale ei, ci trei agenți 
efectivi, deosebiți în acţiunea lor, și totuși împreună lucrători 
și de o singură fiinţă. Nici trei feluri de a fi, nici trei moduri, 
nici trei atribute ale lui Dumnezeu, ci trei subiecte de acţiune, 
mărturiseşte Creştinul în Dumnezeu, dar trei Inși într-o sin- 
gură Fiinţă, trei chipuri, trei feţe, dar o singură Fires, mai mult, 
o singură fiinţare şi o singură prezenţă. Căci nu este și nici nu 
poate fi vorba de Fiu fără Tată și nici de Tată și de Fiu, fără Du- 
hul Sfânt. 

Stranie dificultate, care leagă răspunsul la întrebarea despre 
logos și eros, pentru metafizica creştină, de o asemenea prăpastie 
pentru gînd! 

Cu totul altceva vor fi, prin urmare, cunoașterea şi iubirea 
omenească (204 s şi eros) şi cu totul altceva vor fi Cunoaşterea 
şi iubirea lui Dumnezeu: Logosul și Îndurarea. 

„.„ Altceva vor fi și dragostea și înțelegerea, desigur, în noi 
și la Dumnezeu, şi totuși... cu totul altceva nu vor fi! 

Oricare ar fi transcendenţa lui Dumnezeu și oricît de mul- 
tă lipsă de comună măsură ar fi între dragostea și cunoașterea 
lui și dragostea și cunoștința noastră, totuși între ele există o 
apropiere, o asemănare orișicît de depărtată. Căci, dacă nu ar 
fi o astfel de asemănare între cele ce rostim și cele ce însemnea- 
ză cele rostite, ar fi desigur un blestem să spunem că Dumne- 
zeu e înţeles sau că Dumnezeu este iubire. 

Prin urmare, oricât ar depăși înțelesul dragostei şi cunoaşte- 
rii divine peste înțelesul dragostei şi cunoaşterii umane, oricât 
ne-ar fi cu neputinţă ridicarea, prin analogie și prin propriile 
noastre puteri, de la înțelesul cunoașterii și dragostei de aci, la 
înţelesul cunoașterii și dragostei de acolo, totuși între dragos- 
tea și cunoașterea de aci și dragostea și cunoaşterea de acolo exis- 
tă referinţe neîndoielnice, care ne îngăduie să întrebuințăm 
corespondenţa acelorași termeni. Ceea ce trebuie avut în ve- 
dere este faptul că aceste asemănări, aceste referințe sînt irele- 
vante, adică nu dezvăluie firea termenilor celorlalți, de dincolo, 
care pentru cunoaşterea și pentru vorba noastră despre Dum- 
nezeu nu apar decît cu limite exhaustive, adică determinate ne- 
gativ, ca fiind dincolo de dragostea și de înțelegerea noastră cea 
mai pură, dar orientate oarecum în același sens ca ele. Sînt ire- 

levante, dar numai pentru un efort de jos în sus spre a le prinde, 
adică numai pentru dialectică, pentru acea minunată și cuteză- 
toare proiecție a eului în afara lui, care păzeşte la întretăierea 
cerului semne care nu mai vin. Căci încordare pentru a capta 
ceea ce este, încordare uriașă spre a ști ceea ce nu poate să nu 
fie știut, cu toate că știi că nu poate fi știut prin tine, e dialec- 
tica, ci nu dialog steril, cum o consideră bicisnicii cugetării! Și 
ZOtuși, aceste referințe tainice devin revelante şi ne descoperă 
asemănarea dintre dragostea de aci şi cea de dincolo, îndată ce 
Celălalt face mișcarea de dezvăluire către noi, îndată ce ne dez- 
văluie, ne arată, prin darul său de sine, asemănarea dintre dra- 
gostea și înțelegerea Lui și dragostea și înțelegerea noastră. 

Gîndurile de mai jos asupra relaţiilor dintre dragoste şi cu- 
noaștere pu stau, prin urmare, pe temeiul unei filozofii neutre, 
lipsită de lumina învățăturilor Bisericii. S-a băgat desigur de sea- 
mă acest lucru încă de la începutul acestui studiu. Filozofie 
creștină neutră, de altfel, nici nu am putea face. Ar fi o contra- 
zicere în termeni. lar cele ce gîndim aci, cu toate că nu sînt de- 
cît filozofie, adică efort propriu de gînd, fiind gînduri de creștin, 
nu pot fi neutre. lar deosebirea de teologie stă numai în aceea 
că noi căutăm, ca filozofi, temeiuri gîndite la întrebări la care 
ei primesc răspunsuri de-a dreptul din tradiţia-mamă a Bisericii. 

Logos și eros, dragoste și cunoaștere, prin urmare. 

Dar ce e dragostea, și ce e cunoștința? 


2. Problematica generală a cunoașterii. Plecînd de la cu- 
noștinţa noastră, bineînţeles, trebuie să constatăm din capul lo- 
cului o mare diversitate de înțelegere a naturii sale în lumea 
gînditoare. De la definiţia celor care consideră cunoştinţa ca o 
facultate de priză imaterială a realului în noi şi pînă la defini- 
ţia celor care, plecînd de la psihologia de reacție, o definesc ca 
pe o conduită biologică a fiinţei vii, ca pe o funcţie de orien- 
tare a individului cu o structură fiziologică nervoasă superioa- 
ră, ca o funcţie de adaptare la un mediu real complex sau la mediul 
social, ce gamă de poziţii nu întâlneşte cugetarea pentru defi- 
nirea unui aceluiași lucru! Atîrnă, desigur, definiţia de punctul 
de vedere al celui care definește. Dar oricare ar fi aceste defi- 
niţii, toate atribuie anumite caractere cunoașterii, pe care vom 
încerca să le desprindem, întrucît le socotim fundamentale. 

1. În primul rînd, orişice cunoaștere presupune doi termeni, 
din care unul e subiect cunoscător, iar celălalt obiect cunoscut. 
Nu este nici o cunoștință care să nu fie cunoştinţă a cuiva de- 
spre ceva: de la simpla aprehensiune, trecînd prin judecată şi 
concept, pînă la formele cele mai rafinate ale raționamentului 
analitic sau sintetic, de la simpla senzaţie și pînă la structura cea 
mai complexă a intuiţiunilor senzoriale. 

2. Acești doi termeni, care constituiesc două prezenţe deo- 
sebite, doi termeni existenţial distincți, ca fiinţă, formează to- 
tuși în cunoaștere un singur tot sui-generis: „cunoștința“. 

Ce e această unitate și care sînt caracterele ei? 

În primul rînd, nu e vorba de o unitate materială. Concret 
vorbind, subiectul și obiectul rămîn distincte, iar relația din- 
tre ele nu este cauzală. 


Relaţia lor este pur spirituală, un fel de luare de priză ima- 


terială, de luare de poziţie, de desemnare a obiectului de către 
subiect. 

Fireşte, lucrurile sînt mult simplificate, reduse la ultima li- 
mită a decantării; dar aci, la limită, nici o altă analiză nu va des- 
coperi altceva. 

Subiectul se referă în afara lui, câtre ceva și, într-un chip 
imaterial, ia priză asupra-i. 

Două caractere decurg de aci pentru cunoștință: 

1. primul e caracterul tranzitiv: întotdeauna cunoştinţa se 
referă la obiecte; 

2. al doilea e luarea de priză, adică, într-un anume fel, prin- 
derea în sine (în măsura în care o asemenea determinare loca- 
ă poate avea un sens pentru o priză imaterială operată de un 
agent imaterial), mai corect spus, aidomarea, identificarea, în- 
tr-un anume fel, între acel care cunoaște și ceea ce e cunoscut, 

Peste aceste caractere începe controversa. Căci, pentru unii, 
cunoașterea se face prin luarea întru sine a celuilalt; pentru al- 
ii, prin scoaterea dintru sine și proiectarea în afară a celuilalt; 
pentru unii, e vorba de prinderea a ceea ce este în individua- 
litatea sa; pentru alţii, e vorba numai de o prindere a unui fel 
general de a fi, dintr-însul, sau numai de o proiecție a unui fel 
de a fi, scos din structura organică sau spirituală a subiectului cu- 
noscător, asupra celuilalt termen; în fine, pentru alții, e vorba de 

situarea însăși a subiectului sub felul de a fi al obiectului. 

Întrebarea aceasta, a specificării cunoașterii dinspre subiect 
sau dinspre obiect, desparte în teoria cunoștinței două direc- 
ţii mari: idealism şi realism, ca donă direcţii polare de grupa- 
e a soluțiilor, între care nenumărate sinteze cată a ţine cumpăna, 
fără să reușească. 

Iar dezlegarea acestor întrebări presupune lămurirea pre- 
alabilă a izvoarelor cunoștinței exacte, respectînd deosebirea 
existențială a subiectului cunoscător de obiectul cunoscut și lă- 
murind natura identităţii lor gnoseologice. 

Empirism senzualist (Condillac, Locke), intelectualism ra- 
ționalist, criticism (Kant), intuiţionism (Bergson), răspund la 

prima întrebare; teorii metafizice ca: coextensivitatea veraci- 
tății divine la întregul univers (Descartes), dubla atribuţie a 
substanţei (la Spinoza), armonia prestabilită (la Leibniz), sau 
coordinaţia epistemologică (la Losky), arhitectonica spiritu- 
lui (la Kant) nu sînt decît răspunsuri la întrebarea despre po- 
sibilităţile cunoașterii de a atinge efectiv celălalt termen. 


3. Problematica dragostei. Ca și cunoașterea, dragostea are 
problematica ei proprie. 

Şi aci, dragostea e o relaţie imaterială, o unitate spirituală a doi 
termeni. Numai că situaţia aci e alta și condițiunile se schimbă. 

1. În loc să avem de-a face cu o relaţie între doi termeni, din 
care unul prinde pe celălalt: un subiect şi un obiect, aci avem 
de-a face cu doi termeni susceptibili de intenționalizare recipro- 
că: două subiecte. Celălalt e și el un agent susceptibil de iniția- 
tivă, și nu ajunge, prin urmare, să te supui unor condițiuni formale 
spre a te pune de acord cu el, spre a /ua priză. Aci e nevoie de 
o convergenţă a tendinţelor, de o întâlnire reciprocă de inten- 
ţii. Coordonarea dintre subiect și obiect în cunoaştere nu e o 
relaţiune liberă între doi termeni. Cel puţin în aparență, ea nu 
atîrnă de cei doi, ci de condiţii la care sînt supuși amîndoi, sau 
sînt dictate numai de unul dintre cei doi termeni. Identificarea 
dintre cei doi termeni ai actului iubirii e supusă unor determi- 
nări proprii, pornind din însăși fiinţa acestor termeni. 

2. Fireşte că şi aci, ca şi în cunoștință, avem de-a face cu o 
unitate spirituală, cu o realitate nouă sub care cei doi termeni, 
existenţial distincţi și liberi, sînt una. Dar ceea ce se naşte în- 
tre ei nu mai e o cunoştinţă, ci o comunitate de iubire, de alt 
ordin decît cel dintii, un angrenaj de prezenţe, care uncori poa- 
te fi lipsit de orişice conținut intelectual şi realizat numai „in 
via“, în acţiune sincronizată. 

Fireşte apoi că și aci, ca și la cunoștință, teoriile au încer- 
cat să deosebească morfologic diferitele feluri în care două su- 
biecte pot fi una și fireşte, de asemeni, că au încercat să explice 
teoretic temeiurile și natura acestei unităţi sui generis. 

Astfel, încă din vremea vechilor elini, s-a deosebit un „eros“ 
de o „pbila“, o „philia“ de o „stergi“, şi o „sterghi“ de „agape“. 
Veacul de Mijloc, de asemeni, a deosebit un „amor concupiscen- 
tiae“ de un „amor affectionis“, şi pe acesta de un „amor benevo- 
lentiae“, pe care apoi l-a deosebit de un „amor obedientiae“. 

Max Scheler?, de care am mai vorbit, a consacrat o carte în- 
treagă analizei fenomenologice a diferitelor tipuri de relaţiuni 
afective posibile î între subiecte, intitulată: Despre firea și felu- 
vile simpatiei, în care a deosebit simpatia propriu-zisă de com- 
pătimire, de simţirea în comun în masă, de milă, de dorință, de 
dorul de identificare mistică cu altul şi de ceea ce numeşte el 
dragostea propriu- zisă, unire a două subiecte cu respectarea 
specificității!o ş și în aprecierea reciprocă a acestei specificități, 


“Iar explicaţiuni ale naturii și cauzelor care împing subiec- 
tele către o asemenea căutare a unora de alții s-au dat, de ase- 
menea, nenumărate: pozitive, cum ar fi imitația sau sugestia; 
și metafizice, cum ar fi „afinitatea electivă“, identitatea fun. 
Ciară ontologică a tuturor funţelor care, în dragoste, își simt lip- 
sa şi se cheamă înapoi către origini, subordonarea voinţelor unei 
finalităţi etice comune, contopirea în contemplația unei acele- 
iași realităţi transcendente. 

Şi aci, ca şi în cazul cunoștinței, teoriile au încercat să lămu- 
rească natura și cauzele pentru care subiectul caută să iasă din 
sine către altul şi felul în care ajunge într-adevăr să întîlneas- 


că pe celălalt. 


4. Sistematica relaţiilor dintre dragoste ș şi cunoaștere. 

În ce relaţii şade dragostea cu cunoștința? 

Am văzut ce le constituie diferenţa. Sin ele căi potrionice 
de depășire, sau se întregesc una pe alta? 

Două soluțiuni extreme se prezintă şi aci, cu o infinitate de 

sinteze intermediare: intelectualismul absolut şi primatul ac- 
iuni. 
a) Intelectualismul absolut. Pentru inte/ectualsmul absolut, 
care are o viziune spectaculară a lumii, o viziune dezinteresa- 
tă, olimpiană, a universului: acel „nec ridere, nec lugere, sed in- 
telligere“!! al lui Spinoza, dragostea, cînd nu e cunoştinţă, 
„amor Dei intelectualis“, este lucru de a dona mînă, ba uneori 
este trădare a demnităţii omenești, naivitate, sau nu este. Su- 
praordonarea aceasta a momentului [...]!2. 

[Judecata la (2)] „rece“, obiectiv, din cugetare, pe care 0 cu- 
noaștem, la noi, din seninătatea maioresciană, este desigur o po- 
ziţiune necreștină. Pentru el, la noi, ca și la Dumnezeu, dacă 

intelectualismul e teist, predomină temeiul rece, obiect de cu- 
noștință clară şi distinctă. Dumnezeu însuși nu e o ființă vie, 
un Ins, ci cade sub concept: „Dumnezeul filozofilor“, de care 
pomenea Pascal. Sus, pe ghețarii inteligenței, lumea apare ca o 
halucinație rece de demiurg: nu-i loc nici de plîngere, nici de 
bucurie, nici de întristare, nu pentru că universul nu ar fi trist, 
ci numai pentru că plînsul „e scornit de nebuni, de copii și de 
femei“ și stă s4b demnitatea acceptării a toate a filozofului pur, 
monstru de gheață și de demnitate. Filozofia apare aci ca o artă 
de întășurare a inimii în stei. 

b) Voluntarismul absolut. Pentru voluntarismul absolut, 
dimpotrivă, dispare orișice temei. Lumea e o proiecție acosmis- 
tă de încrucișări de acte ale subiectelor libere, agente (Schiller, 
Schelling, Fichte, Șestov). În timp ce universul se realizează 
pluralist, într-o puzderie de lumi anarhice, manifestări excres- 
cente ale subiectelor libere care își mărturisesc plinătatea lor 
lăuntrică, momentul acțiunii, al entuziasmului, irumpe furtu- 
natic în cîmpul senin al filozofării şi înlocurește temeturile, ros- 
turile firii, prin botărîrile arbitrare şi iraționale ale gînditorilor, 
care, ca niște demiurgi, scot realitatea din ei înșiși. Chiar cînd 
entuziasmul a căzut și agenţii liberi s-au recunoscut a fi mira- 
jul voinţei universale care lucrează din adîncul lor, temeiurile 
rămîn pierdute pentru această filozofie. Voința e oarbă în re- 
alizările ei și justificările nu sînt decît jocuri de iluzii. Inteligen- 
ţa ne înşală aruncînd, asupra adîncului, perdeaua înșelătoare a 
unei fete morgane dincolo de care, în adînc, voinţa singură atin- 
ge, sau este ea însăși realitatea în sine. 

Poziţie egal de depărtată de creștinism, în care simultan se 
caută, spre întregire, momentul dragostei și momentul cunoş- 
tinței, pentru care Dumnezeu este, precum am văzut, şi Dra- 
goste și Cunoștinţă, și Logos și Îndurare. Logos, pentru că 
îndurare; şi îndurare, pentru că temei a toate. 


III. PROBLEMA RELAȚIILOR DINTRE DRAGOSTE 
ŞI CUNOAȘTERE ÎN FILOZOFIA CREȘTINĂ 


Cum se pune, deci, problema aceasta pentru filozofia creș- 
tină ? Două tipuri moderne de filozofie ni se înfățișează spre cer- 

cetare, amîndouă apusene, dar cu rădăcinile în cele două tipuri 
culminante de metafizică greacă, aristotelism și platonism: ro- 
mismul şi augustinismul. 


Între primatul absolut al inteligenţei și primatul raţiunii prac- 


tice, al voinţei, tomismul ne înfășișează o soluţie intermedia- 


ră, o încercare de sinteză. Credincioși adagiului scolastic, care 
cere ca, în faţa unei contradicții, să încerci a face o distincțiu- 
ne necesară, tomismul va deosebi între un aspect absolut al re- 
laţiilor dintre cunoaștere și acțiune, privite în ele însele, și un 
aspect relativ al acestor relaţii, în raport cu aceea ce pot atin- 
ge în noi și în afară de noi. Tomismul va acorda supremaţia ab- 
solută intelectului asupra voinței în ordinea speculativă, o 


supremație prin esență, subordonînd însă inteligența vointei în | 


tot ce priveşte ordinea acțiunii. 

Într-adevăr, spun tomiștii, obiectul inteligenței este supe- 
rior obiectului voinței, căci obiectul inteligenței este binele în 
general, luat în esența lui, deci un obiect mai pur, mai decan- 
tat, mai spiritual decît obiectul voinţei, care are drept obiect bu- 
nurile particulare. Inteligența caută să prindă lucrurile în esenţele 
lor, în raţiunile lor de a fi, în „Logosul“ lor, în vreme ce obiec- 
tul voinţei este binele luat în existența lui concretă. Toată ordi- 
nea vine din inteligenţă, continuă ei, și chiar duhul Dragostei se 
capătă prin unirea cu Fiul, cu Logosul, cu Cuvîntul. Iar viața ve- 
cinică constă tocmai într-un astfel de moment de cunoaștere, în- 
tr-o vedenie a lui Dumnezeu faţă către faţă, în care vom fi într-un 
singur cuget cu Dumnezeu. Dragostea și fericirea nu sînt pen- 
tru tomiști decît consecinţe ale acestei viziuni unificatoare. 

La limită, înțelegerea va prima asupra voinței, pentru că „in- 
tellectus est (per essentiam,) altior et nobilor voluntate“!5 după 
Toma din Aquino. 

Relativ însă, adică privite nu în ele însele, ci în raport cu lu- 
crurile pe care în chip firesc (nu suprafiresc) le pot atinge, or- 
dinea supremaţiei se răstoarnă, căci „bonum et malum — zice 
Aristotel — sunt în rebus, verum et falsum in mente“. 

Voința tinde către lucruri așa cum sînt în ele însele, în vreme 
ce inteligenţa nu tinde către ele decît sub unghiul ei de priză, 
adică așa cum sînt ele în ca însăşi. 

Dar dacă e așa, atunci ordinea facultăţilor e susceptibilă de 
răsturnare pentru toate obiectele pentru care cunoașterea e sub- 

ordonată, pe care nu le poate avea în chip adecvat, ci numai prin 
analogie. Într-adevăr, dacă e mai bine să cunoști lucrurile cor- 
porale, trupești, subordonate spiritului, inteligenţei, decît să le 
iubești, pentru că cunoscîndu-le te ridici la spirit, în vreme ce 
iubindu-le te cobori pe tine, spirit, în cele trupești; dimpotri- 
vă, în ceea ce privește lucrurile dumnezeiești, care sînt mai pre- 
sus de minte, căci noi nu putem cunoaște pe Dumnezeu prin 
esenţă, ci numai pe cale de analogie, adică numai prin ceea ce 
e străin de el, iubirea lor, adică voirea lor așa cum sînt în ele în- 
sele, este superioară cunoașterii pe care o putem avea despre ele. 

„Dacă în ordinea cunoștințelor omenești — spunea Pascal, 
în prelungirea perfectă a gîndirii tomiste — trebuie să cunoşti 
spre a iubi, în ordinea celor dumnezeiești trebuie să iubești spre 
a cunoaște.“ 

De aceea, adaugă tomiştii, deasupra oricărei cunoașteri fi- 
lozofice mai e o înţelepciune a Duhului Sfînt, în care Dumne- 
zeu e cunoscut și gustat nu prin idei analoage, clare şi distincte, 
ci prin infuziunea Duhului Sfînt, a harului, a Dragostei de sus, 
adică prin Dragostea celui Neasemănat, de ființa făcută totuşi 
după chip şi asemănare. 

În rezumat, tomismul pretinde a ne da o sinteză între aceea 
ce numim „moralism“, moștenire specific apuseană, și aceea ce 
numim „gnoză“, prin considerarea dragostei și a inteligenţei 
ca două funcții complimentare ale ființei spirituale omenești, 
una îndreptată către lucruri așa cum sînt și întrucît sînt: inte- 
ligenţa, alta îndreptată către subiect și către lucrurile care fac 
una cu el. Numai că cea îndreptată spre lucruri întrucât sînt nu 

le prinde aşa cum sînt în ele însele, ci așa cum sînt în noi; în vre- 
me ce aceea care se îndreaptă înspre ele, nu întrucât sînt, ci în- 
trucât sînt una cu noi, le prinde așa cum sînt în ele însele. 

Sinteza tomistă implică însă o serie de presupoziţii, fără de care 
ar rămîne neinteligibilă. Aceste presupoziţii sînt următoarele: 

1) distincția dintre lumina naturală a inteligenței, capabi- 
lă să cunoască esența abstractă a lucrurilor, adică raţiunea lor 
de a fi, prin ea însăşi; precum și existenţa lui Dumnezeu, prin 
analogie — și lumina suprafirească a vevelaţiei prin care Dum- 
nezeu se dă pre Sine așa cum este, dar care nu este o cunoaște- 
re prin esenţă, ci prin consubstanţialitate, prin uniune hipostatică, 
adică prin asocierea firii omenești cu Firea dumnezeiască (re- 

alizată în întruparea lui Hristos, continuată în fiinţa Bisericii), 


adică infuzia de Har!; 

2) această primă distincţie se sprijină pe o deosebire speci- 
fică tomiștilor, a relaţiilor dintre natură și supranatură, în care, 
cel puţin abstract, lumea naturii poate fi privită de inteligență 
(adică înţeleasă) direct, în cauzele ei secundare, independent 
de cauzele ei primare, întocmai ca cosmosul grec (aristotelic), 
căruia i s-ar suprapune, fără necesitate organică (adică fără pun- 
te de trecere necesară), Dumnezeul transcendent al lui Dioni- 
sie Areopagitul; 

3) acest fapt implică o deosebire hotărâtă între teologia na- 
turală și cea revelată, pe care catolicismul a consfinţit-o ca o 
dogmă mai tîrziu, în sinodul de la Vatican, dar care pentru Ră- 
sărit şi chiar pentru „vechii catolici“ a rămas un subiect de opi- 
nie teologică și de cercetare filozofică. 

Răsăritul 4 concepe nici posibilitatea de considerare „în ab- 

stract“ a universului independent de Dumnezeu, care l-a făcut 
și-l ţine, ba, dimpotrivă, socotește că o astfel de considerare a 
lui, în afara acestui Dumnezeu, îl transformă în „haos“, iar nu 
în cosmosul lui Aristotel; și nici pu face vreo deosebire forma- 
Lă între ce e firesc și ce e suprafiresc. (Orișice ar pretinde, în acest 
punct, unele manuale apologetice răsăritene, inspirate din co- 
moditate după cele catolicești, deosebirea dintre firesc şi supra- 
firesc nu e, în Răsărit, o deosebire formală, ci una materială, 
adică o distincţie de fapt.) Răsăritul are, în acest punct, o pozi- 
ţie metafizică intermediară între panteismul care identifică for- 
mal pe Dumnezeu cu totul (identificîndu-le esenţa) şi zeismu] 
tomist, care alunecă spre deism (întrucît îngăduie considera- 
rea materială a cosmosului, independent de Dumnezeu, cau- 
za lui formală). Zic: alunecă spre deism, pentru că, dacă e cu 
putinţă să pricepem lumea „în abstract“ prin cauzele ei secun- 
de, făcînd abstracţie de acțiunea imediată a Harului dumne- 
zeiesc (redusă în tomism la o vagă „prezenţă de imensitate“), 
atunci pozitia celor care tăgădniesc providenta, închipuindu-și 
pe Dumnezeu numai ca pe autorul lumii care pe urmă i-a dat 
drumul fără a mai exercita asupra ei altă acţiune decît cea in- 
directă, prin mijlocul „legilor naturale“ pe care i le-a rînduit 
din vecie, 24 mai are nimic nelegitim. 

Între acest fel de teism și panteism mai este o poziţiune cu 
putinţă, pe care Apusul pe nedrept o confundă cu panteismul 
şi pe care Răsăritul a umblat întotdeauna cu predilecție. E 
aşa-numitul panenteism, pentru care, deși Dumnezeu se deo- 
sebeşte după fire de totul acestei lumi, aceasta nu e Susceptibi- 
lă a fi separată ontologic de prezența Lui, pentru că totul e în 
Dumnezeu. Știu sigur că tomiștii admit o prezenţă de imensi- 
tate a lui Dumnezeu în lume, dar această prezenţă e pentru ei 
cu totul deosebită de acțiunea Ini barică, întocmai ca şi cum 
creația și barul ar fi două acte esențial distincte ale lui Dum- 
nezeu, între care n-ar fi nici o relațiune ontologică, ci numai 
o relație cosmologică, pe cînd pentru Răsărit nu există decât 
două feţe spirituale ale aceluiași act fundamental de dragoste 
creatoare. Tomiștii vorbesc astfel despre creaţia dinainte de în- 
trupare, întocmai ca grecii vechi, întocmai ca și cum întrupa- 
rea ar fi un al doilea moment cosmic adăugat în timp celui dintii, 
ci nu ca o realitate implicată intențional în creațiunea însăşi. 

În concepția răsăriteană, Ca și la fericitul Augustin de alt- 
fel, totul e în Dumnezeu, totul există şi subzistă deopotrivă prin 
el, ci nu prin cauze secunde. Esenţele, care sprijină nu numai 
formal, ci direct, existenţa lucrurilor, fiind deopotrivă forme 
și cauze, nu sînt decît ideile harului dumnezeiesc, exemplare- 
le intelectului divin din Logos. Faţa lui Dumnezeu care cunoaș- 
te lucrurile e tot una cu Faţa care le-a zidit; iar providenta 
dumnezeiască, „darul“ său nu e un act natural, deosebit de ba- 

rul Său suprafiresc, ci este de o aceeaşi esenţă cu actul prin care 
Dumnezeu dă toate. Deosebind, cu Sinodul din 1351, esența 
de acțiunea |ui Dumnezeu, gîndirea răsăriteană le leagă totuși 
mult mai strîns decît Apusul. Karsavin are dreptate în acest punct 
asupra lui Florovski. Din faptul că Logosul, împreună-ziditor 
al lumii, e însăși faţa lui Dumnezeu care se întrupează, Răsă- 
ritul mărturisește că între zidire şi mântuire există o relaţie tai- 
nică încă dinainte de veac, care arată că lucrurile nu pot fi 
înțelese pe deplin decit în planul mîntuirii. Înțelegerea răsări- 
teană are, în acest punct, rădăcini adînci în ontologia platoni- 
că maximalistă. Ea face din Dumnezeu singura viață deplină 
și adevărată fiinţă, toate celelalte lucruri nefiind decît reflexe, 
câpii ale Lui, existenţe incomplete; în vreme ce Apusul, mai 
pozitiv, crede în existența concretă a fiinţelor multiple pe care 

i le dezvăluie lumea simțirii și pentru care Dumnezeu e numai 
un suport transcendent. 

Mai sînt însă și alte pricini pentru care soluţia tomistă a re- 
lațiilor dintre dragoste și cunoaştere e dificilă, ca sinteză. Pro- 
priu-zis, ea nu rezolvă nimic. Pentru că n-ajunge să spui că 
dragostea ca dorinţă a unirii noastre cu binele se îndreaptă că- 
tre ceea ce e „al nostru“ din alt cineva după fire, dar numai în 
măsura în care acest al nostru ne lipsește după ființă — fără a 
lămuri ce anume este exact al nostru; sau cum se face că firea 
noastră se contrazice cu firea ei, atunci cînd firea (esenţa) e, 
după tomiști, tocmai rădăcina tuturor determinărilor fiinţei? 

Sinodul [de la] Vatican spune că „Dumnezeu poate fi cu- 
noscut cu certitudine prin mijloacele raţiunii și plecînd de la 
lucrurile create“. Vom lăsa să cadă obiecția aceasta care pe noi, 
răsăriteni, nu ne interesează în aceeași măsură, căci noi nu sîn- 
tem ținuți de hotăririle Sinodului de la Vatican în privinţa de- 
monstrabilităţii raționale a Dumnezeirii, și ne vom opri asupra 
celei de a doua obiecţii a tomiștilor, împotriva ei, anume, că se 
confundă noţiunea, care nu e decât un instrument de priză a re- 
alului, cu realitatea cunoscută, reificîndu-se, transformîndu-se 
în lucru cunoştinţa, pentru ca apoi să se considere această cu- 
noștinţă ca un paravan între subiectul cunoscător și realitate. 
Obiecţia mai fusese cîndva îndreptată de Maritain împotriva 
întregii teorii a cunoașterii moderne, și ea poartă în miezul în- 
suși al dezbaterii. Ca să răspundă, Maritain încearcă să demon- 
streze că prin cunoaştere subiectul nu ia căpii ale lucrurilor, ci 
se preface în chip imaterial, spiritul în lucruri. Acei care cunosc 
lucrările lui Jacques Maritain ştiu că aci stă originalitatea lui 
esențială și răspunsul lui victorios împotriva blondelienilor. Dar 
mai știu încă un lucru, anume că în acest punct precis Maritain 
este învinuit de tomiști a fi depășit gîndul adevărat al lui Toma 
din Aquino. Rând pe rînd, gînditorii tomişti dominicani ca pă- 
rintele Tonquedec, Garrigou- Lagrange şi iezuiţi ca P. Picard, 
pentru a nu vorbi de cei suspecți de „modernism“ ca părinții 
Roussellot sau Marechal, au arătat că, în concepţia tomistă, 
această prefacere a subiectului în obiectele cunoscute nu poa- 
te fi privită decît ca o metaforă. 

„„„Subiectul și obiectul rămîn două realităţi opuse. Subiec- 
tul nu se preface în obiect în chip imaterial, ci prinde din obiect 

o species (un fel de oema husserliană), pe care o desprinde din 
lucru şi o ia în sine în chip abstract cu ajutorul intelectului agent, 
specia nefiind lucrul însuşi, ci principiul lui logic și arhitectu- 
al. În măsura deci în care această „specie“ nu e în fapt o ope- 
rație de adecvare, de supunere a subiectului faţă de obiect (ceva 
în genul „reprezentării acţiunii posibile“ bergsoniene), ci un 
obiect logic distinct, o realitate de alt ordin (intermediară, prin 
unele însușiri, paravan, prin altele), obiecţia tomistă faţă de au- 
gustinism cade. E o întrebare dacă nu ar fi căzut și altfel. Căci 
ce era această prefacere a subiectului în obiect, atribuită de Ma- 
ritain operaţiei de adecvaţie a cunoașterii, decît un fel de a re- 
aliza în chip natural, printr-o simplă mișcare a spiritului, 
„adîncirea în celălalt“, adică de a depăși prin acțiune parava- 
nul acestei species impressa ? 

Rămîne de examinat altă obiecţie. Anume, aceea că poziţiu- 
nea augustiniștilor blondelieni compromite distincția dintre na- 
tură și supranatură. Oricum s-ar întoarce tomismul, faţă de 
augustinism, tot această problemă rămîne măr de ceartă și punct 
nevralgic al dezbaterii. Știm însă acum de ce. 

Pentru că augustinismul are în acest punct o concepţie apro- 
piată de aceea a Răsăritului. Mai aproape de Platon ca de Aris- 
totel, augustinismul nu poate concepe o „natură abstractă“. 

Şi e de asemenea confuz să spui că o cunoștință tinde către 
ceva care are altă „existenţă“ decît noi — dar numai în măsu- 
ra în care luăm esenţa acesteia în noi înşine —, fără a lămuri cum 
se poate ca două existenţe să se identifice și totuși să rămînă dis- 
tincte, sau fără a introduce prin aceasta contradicţia în miezul 
conceptului de existență. E aci un joc primejdios asupra dis- 
criminărilor existenţei, asupra relațiilor dintre existență, ca fapt 
de a fi, și esență, ca fel de a fi, care, ocolind dificultatea, nu ne 
poate satisface. Exprimîndu-ne limpede, ar trebui să spunem, 
după tomiști, că cunoștința noastră se îndreaptă spre lucruri în 
măsura în care sînt „în afară de noi“, dar nu le prinde decît „în 
esenţa lor“, adică în felurile lor de a fi, care nu sînt în ele, ci în 
noi (existenţa acestor lucruri rămînîndu-ne misterioasă); pe 
cînd voinţa se îndreaptă înspre lucruri în măsura în care le des- 
coperă „fiind în noi“, dar nu ca feluri de a fi distincte, ci ca „exi- 
genţe potrivite firii noastre“, pe care, adică, nu le prinde decît 
în act, în existenţa lor concretă. Priză abstractă, formală, a lu- 

crurilor prin esențe în conștiință, dar fără prezenţa reală a lu- 
crului în noi, ci numai a felului de a fi, de o parte. Priză con- 
cretă, materială, a prezenţei lucrurilor prin iubire, înţeleasă ca 


formă de voință (per modus inclinationis), dar fără cunoaște=. 


rea adecvată a felului lor de a fi. La asta să se reducă oare întrea- 
ga dialectică tomistă împotriva fenomenalismului ? Mărturisim 
că pentru aceasta nu vedem nevoia depășirii kantianismului, 

Că, deasupra acestor două prize imperfecte, mai există o „în- 

țelepciune a Duhului Sfint“, la care se ajunge „prin iubire“ în- 
ţeleasă acum ca virtute supranaturală infuză, ca un dar, aceasta 
e desigur altceva, dar admiterea acestei soluţii implică, în ori- 
ce caz, o deosebire de esenţă între acest fel de iubire şi iubirea 
„per modus inclinationis“, pe care tomismul o relegă în planul 
acţiunii practice. 

Privirea mai atentă a soluţiunii acesteia de a treia ne arată 
însă că, dacă e într-adevăr un răspuns la întrebarea dată, nu 
trebuie căutat așa departe. Într-adevăr, a spune că la cunoaş- 
terea față către faţă se ajunge printr-un fel de activitate numi- 
tă iubire este numai un fel de a vorbi, căci în realitate cunoștința 
aceasta nu e o acțiune, o priză, ci un act de recepție, un dar care 
se „primeşte“, și nu se capătă prin forțarea sau prin fapta, ori- 
cât de lăudabilă, a celui ce iubește. Ea e un răspuns de aiurea, 
o primire la o strădanie, absolut fără comună măsură cu stră- 
dania. Or, această strădanie nu e cîtuşi de puţin „iubire“, în al 
treilea sens, ea poate fi o strădanie spre cunoștință, sau o stră- 
danie a voinţei, un efort către esența sau prezenţa celuilalt. Dar 
nici una, nici cealaltă cale nu sînt cu adevărat „dragoste“, căci dra- 
gostea adevărată e, înainte de toate, întîlnire, primire, contact. 
Iată de ce, necesitatea chiar pentru tomism, ca să vorbească clar, 
să distingă între amor concupiscentiae, recte eros, dragoste-do- 
rire, şi amor benevolentiae, agape, dragoste-cunoștință, care nu 
e dorirea a ceea ce nu avem încă, ci dragostea celui ce cunoaș- 
te pentru că e cunoscut. 

(„Nu m-ai căuta, de nu m-ai fi găsit!“) 

În faţa poziţiei tomiste, augustinismul apusean contimpo- 
ran ne înfățișează alte încercări de dezlegare. Să luăm drept pil- 
dă tipul de filozofie pe care îl înfăţişează un Maurice Blondel. 

După cum Maritain fusese adus să distingă, după Toma, în- 
tre două feluri de iubire spre a păstra unitatea cunoștinței, tot 

astfel Blondel e adus să distingă, după Augustin, între două fe- 
Juri de inteligență, spre a păstra unitatea iubirii. 

Inteligența, spune Blondel, este facultatea realului. Scopul 
ei este prinderea realităţii, a ce este. În ce fel însă reușește? 

Inteligența are, deci, o natură radical realistă, ea implică si- 
multan deplina conștiință de sine și posesiunea adevărată a obiec- 
tului său. Ea tinde către o unire cu celălalt, nu către o reprezentare 
a acestuia. La limită, cunoașterea nu e oglindire, ci comuniu- 
ne, subiectul, care nu se confundă cu obiectul, ajunge totuși să 
se unească cu celălalt, să şi-l asimileze. 

Ajuns aci, Blondel deosebeşte donă feluri de cunoaștere: una, 
pe care o numește noțională, corespunzînd la aceea ce numim noi 
cunoașterea rațională, alta, pe care o numește cunoaștere reală. 

Cunoaşterea noțională nu e, pentru Blondel, cunoaştere a 
realului existent, ci numai a relațiilor dintre existenţe. Cunoaş- 
terea discursivă nu e deci pentru el ontologică, predicativă, ci 
numai „relaţionistă“. 

O astfel de cunoaștere este incapabilă să dea satisfacție in- 
teligenţei în căutarea obiectului său propriu. 

Noţiunile nu sînt decît „reprezentări, similitudini mimeti- 
ce ale realităţii, arhitecturi de simboluri, chipuri, spărturi in- 

dustrializate și mumificate ale realităţii, afirmaţie extrinsecă, 
fără vedere intrinsecă. 

Ele nu sînt zadarnice, căci au scop practic, dar nu lor se cu- 
vine numele de inteligență“. 

Cum ajungem, atunci, la cunoaşterea reală? 

mprumutînd metoda de cunoaștere a misticei, Blondel cere 
cunoașterii adevărate să depășească discursivitatea, lumea con- 
ceptelor, a simbolurilor, a noţiunii, și să se adîncească în noap- 
tea neștiinţei, spre a intui, dincolo, adevărurile pe care inteligența 
le ascunde. Cunoașterea nu mai poate înainta decît subordo- 
nîndu-se iubirii. 

Obiecţia principală a tomiştilor împotriva unei astfel de po- 
ziţii este că compromite distincția (scumpă lor) între teologia na- 
turală și cea revelată, între mistică și filozofie şi face să irumpă 
adevărurile dumnezeiești în cîmpul cunoașterii speculative a 
universului. Prin aceasta se suprimă orice posibilitate de cunoaș- 
tere reală a lui Dumnezeu prin rațiune și se compromit toate în- 
cercările raţionale de demonstrare a lui Dumnezeu printr-însa. 

Conflictul acesta dintre natural și supranatural, de aseme- 
nea, nu ne interesează direct, pe noi, răsăritenii. Căci Răsăritul 
nu cunoaște o atare distincţie categorică, şi nici nu s-a încurcat 
în controversele care decurg din ea, privitoare la harul sfinţi- 
lor și la harul nesfinților, sau la natura omenească care „abstract 
nu a fost conruptă prin păcat“, dar care „în fapt“, în fiecare om, 
„este conruptă“. Controversa dintre jansenism și molinism este 
o controversă caracteristică numai acelor care încearcă să de- 
osebească ascuțit firea de ce e de peste fire, ca și cum am putea 
face în chip firesc, cu mijloacele inteligenţei naturale, o astfel 
de distincţie... 

Ea importă chiar mai puţin panenteismului nostru. Aceea 
ce ne interesează din această controversă este însă următorul 
fapt. 

Tomistii nu reproșează blondelienilor că admit o cale de cu- 
noaștere transdiscursivă, care să le dea contactul viu cu celălalt, 
contactul, adică prezenţa celuilalt în mine, în concretul său şi 
al meu. Am văzut că pentru ei înșiși cunoașterea nu prinde de- 
cât abstract pe celălalt și fără ca această priză să confere prezen- 
ţa reală a celuilalt în noi. Am mai văzut, apoi, că ei înșiși admit 
o viziune beatifică față către faţă, în raport cu care viziunea din 
concept nu e decît cunoașterea din parte. Aceea ce se reproșea- 
ză blondelienilor e că fac din cunoașterea aceasta o cale de cu- 
noaştere firească, sigură, atîrnînd de subiect și-i dau ca temei 
(conaturalitatea) dintre om și Dumnezeu, dorința asemănării 
după asemănare, în vreme ce tomiștii consideră această cale de 
cunoaștere ca o cale suprafirească, ca o uniune peste fire în Ha- 
rul dumnezeiesc, ca un dar de sus, la care omul nu poate ajun- 
ge prin propriile sale forțe. 

E adevărat că, după cum am văzut, tomiștii nu sînt prea clari 
în acest punct, că și ei recunosc că această trecere se face prin 
Dragoste, dar, adaugă ei, e vorba de dragoste în Duhul Sfânt. 

Și aci e totul. Căci una este dragostea de jos în sus: dragos- 
tea firească, oarbă, Eros, și alta este dragostea de sus, darul lui 
Dumnezeu, îndurarea Lui de creatură, Logos. 


POSIBILITĂŢILE FILOZOFIEI CREȘTINE 


INTRODUCERE 


Gândurile pe care aș vrea să vi le împărtăşesc, în astă-sea- 
ră, izvorăsc din aceeași serie de preocupări din care au izvorît 
reflecţiile făcute, tot aici, acum cîteva săptămîni, de prietenul 
Virgil Bogdan. 

Acei care au ascultat conferinţa lui își amintesc că Virgil 
Bogdan încercase să desprindă perspectivele unei filozofii creş- 
tinești în lumina prefacerilor petrecute în cîmpul filozofiei de 
la sfârșitul ultimului veac, îndeosebi în lumina pozițiilor câşti- 
gate de aşa-numita filozofie existenţială? împotriva pozitivis- 
mului, care — reașezînd în centrul preocupărilor filozofice 
descrierea esenţialului experienţei umane din toate domeniile 
— deschide posibilităţi noi de valorificare filozofică a experien- 
ţei creștinești. 

În cele ce voi spune astă-seară, voi căuta să lărgesc cadrul 
dezbaterii, neocupîndu-mă de sorții filozofiei creștineşti într-o 
anumită epocă, ci de problema posibilităţii, limitelor şi sarci- 
nilor unei filozofii creștinești, indiferent de timp şi de loc, în- 
cercînd să lămuresc, mai întîi, dacă o asemenea filozofie e 
posibilă și în ce condiţii, apoi, ce legături pot fi între ea şi gîn- 
direa veacului în care se iscă, pentru a sfârși cu desprinderea mi- 

siunilor generale pe care o asemenea filozofie trebuie să și le 
asume, fireşte, dacă o asemenea filozofie este posibilă. 


E posibilă filozofia creştină 22 


Întrebarea dacă e posibilă o filozofie creștină poate să pară 
de la început oțioasă. 

Cum adică? Nu găsim, în toate tratatele de istoria filozo- 
fiei, un capitol intitulat filozofia creștină? 

Nu găsim, mai bine zis, sub acest nume, două capitole dis= 


tincte, unul în cadrul filozofiei antice greco-latine, altul în ca=. 


drul filozofiei medievale apusene: patristica, cel dintii, şi 
scolastica, cel din urmă? 
Nu începe patristica, în Răsărit, cu Justin Martirul şi Atena- 
gora, urmînd cu marii alexandrini, de la Clement la Origene, 
continuînd cu marii dascăli capadocieni: sfinţii Vasile, Grigo- 
rie şi loan, pentru a trece la sf. Grigorie din Nysa și a sfîrşi cu 
sfintul loan Damaschinul? Şi-n Apus, nu începe ea cu Tertulian, 
continuînd cu Lactanţiu, sfîntul Maxim Mărturisitorul, Ambro- 
zie al Mediolanului, pentru a sfîrşi la fericitul Augustin? 
Și, a doua epocă: scolastica, numită astfel, pentru că se des- 
fășura în școlile ridicate în Apus după Carol cel Mare, nu în- 
cepe cu Beda și cu sentințele lui Petru Lombardul, continuînd 
cu Anselm din Canterbury, cu Albert cel Mare, Bonaventura, 
Toma din Aquino, Duns Scot — doctorul serafic, doctorul an- 
gelic și doctorul subtil, continuînd în nominalismul occamian 
şi-n tomismul lui Roger Bacon, pentru a sfîrşi, în scolastica tîr- 
zie, în cele trei mari direcţii: tomistă, suareziană și scotistă, cu 
Cojetan, Jan al Tomei, Molina și Suarez ? 
Dar, chiar în filozofia Renașterii, nu sînt filozofi creștini un 
Jacob Bâhmet sau un Nicolae Cusanul? 
Şi, în epoca modernă, nu e Pascal filozof creștin? 
Și — împotriva părerii odinioară foarte răspîndită, dar de la 
o vreme îndreptată —, pot fi înţeleși filozofi ca Descartes, ca 
Malebranche, ca Leibniz în afara gîndirii creștinești? 
Iată trei filozofi „raţionaliști“, ca Descartes, Malebranche 
și Leibniz. 
Gilson observă, cu drept cuvînt, împotriva lui Hamelin, care 
scrisese despre Descartes că „vine după cei vechi, aproape ca și 
cum n-ar fi fost nimic între ei și el, afară de fizicieni“, că toate te- 
mele mari ale gîndirii carteziene sînt datorate filozofiei creştine. 
Cum se face că un filozof al cărui proiect este să refacă şti- 
inţa universală își ia ca obiect al Medizaţiilor metafizice5 dove- 
direa existenţei lui Dumnezeu și a „nemuririi sufletului“, pe 
care le dovedește cu argumente ce amintesc pe ale lui Anselm 
ori pe ale Tomei? Teoria lui a libertăţii e tributară discuţiilor 
scolastice despre Har şi libertate. Iar tot sistemul lui e atârnat 
de un Dumnezeu infinit, atotputernic, care creează adevăru- 

rile eterne (Vezi: £. Gilson, L/esprit de la philosophie medic- 
vale, p. 14%), perfect, făcător al cerului şi al pămîntului și atoa- 
tețiitor, pe care Descartes îl atribuise numai ideilor lui clare și 
distincte, sînt, în realitate, temele mari ale gîndirii creștinești. 

Tezele lui Malebranche: doctrina nedemonstrabilităţii exis- 
tenței lui Dumnezeu, unită cu vedenia lucrurilor în Dumne- 
zeu, care prepară idealismul lui Berkeley şi ocazionalismul lui 
— care tăgăduiește putinţa dovedirii oricărei acţiuni tranziti- 
ve —, prin care anunţă atacul lui Hume contra cauzalităţii — 
amîndouă, răspîntii ale filozofiei moderne —, își au izvorul în 
gîndirea fericitului Augustin. (Vezi: ibidem, p. 15.) 

Deși protestează contra scolasticii — mai rău ca Descartes 
—, cl nu protestează că a confundat religia cu filozofia, ci, dim- 
potrivă, că n-a fost destul de creştină. Eroarea Tomei, după el, 
e că a urmat un păgân, pe Aristotel, şi pe nenorocitul lui comen- 
tator de Averroes, în loc să urmeze tradiția augustiniană. 

Ca o filozofie păgînă ca a lui Aristotel să acorde lumii o sub- 
zistenţă, independenţă și eficacitate, se poate înțelege. Dar nu de 
la o filozofie creștină. Căci, a fi cauză € a crea și creaţia e opera 
specifică a Dumnezeirii. Toma ar fi trebuit, deci, să nege și esen- 
ele și formele substanţiale, să atribuie lui Dumnezeu toată efi- 
cacitatea și originea cunoașterii adevărate. (Vezi: ibider, p. 16.) 

Dacă nu este aci pretenţie de filozof creştin, unde ar mai fi? 

Dar din sistemul lui Leibniz, ce-ar rămîne, dacă i s-ar în- 
lătura elementele creştine? 

N-ar rămîne nici problema lui fundamentală, a originii ra- 
dicale a lucrurilor şi a creaţiei lumii de un Dumnezeu perfect 
și liber. 

Cu Fiinţa perfectă și providentă începe discursul său de me- 
tafizică şi sfârşeşte cu o invocare directă a lui Hristos. 

„Filozofii vechi au cunoscut prea puţin aceste adevăruri de 
seamă, lisus Hristos singur le-a exprimat Dumnezeiește de bine 
și într-un fel așa clar şi familiar, că le-au putut pricepe spiri- 
tele cele mai necioplite. De aceea, Evanghelia lui a schimbat faţa 
lucrurilor omenești.“ (/bidern, p. 17.) 

Jar în zilele noastre, filozofi apuseni ca neotomistul Jacques 
Maritain, augustinianul Maurice Blondel sau chiar filozofi mai 
liberi ca Jacques Chevalier, Le Roy, o vreme: Scheler, sau ră- 

săriteni ca: Soloviov, Berdiaev, Viceslavţev, Florenski, Axacord, 
Nae Ionescu, nu sînt oare filozofi creștini ? 

„Nu ajunge această simplă enumerare pentru a convinge pe 
oricine că există o filozofie creștină? 

De ce, atunci, te întrebi de posibilitatea unui lucru, cînd poţi 
să-l dovedești de-a dreptul fințând, așa cum dovedeau unii miş- 
carea eleaților, care pretindeau că-i dovedesc imposibilitatea... 
umblînd? ? 

Întrebarea are un rost, în primul rînd, pentru că nu e tot una 
filozoful creştin cu filozofia creştină. 

Întrebarea are, apoi, un al doilea rost, pentru că — deși ni- 
meni nu ignoră lucrurile pe care le-am spus — totuși, dezba- 
terea se poartă de veacuri și s-a purtat iar, nu mai de mult, decât 
la ultimul congres de filozofie, din 1937, asupra acestei proble- 
me, unii, în cap cu Brunschvicg — raționalistul —, contestînd 
orișice sens admisibil, acestei expresii; alţii căutînd — în cap cu 
Gilson — să-i dovedească existenţa, dacă nu și posibilitatea:. 

Într-adevăr, dacă filozofia este încercarea de a lămuri lucru- 
rile pe temeiuri strict raționale, adică efortul de a dezlega, cu 
ajutorul cugetului omenesc, întrebările ultime despre rădăci- 
nile tutulor lucrurilor: originea și rostul lor, și dacă creștinis- 
mul este religia destăinuită a Dumnezeului atotputernic și 
atoatezăcător, întrupat și răstignit pentru mîntuirea noastră, 
care, prin moartea lui, a călcat moartea și pe Diavol l-a surpat, 

se iscă, cu privire la filozofii creştini, aprigă nedumerire. 

Dacă gînditorul creștin va pretinde — cum se întîmplă, bu- 
năoară, cu tomiştii — că, încercarea lui de a lămuri lucrurile, se 
întemeiază exclusiv pe evidența rațională, el riscă să i se facă 
împotrivire — cum s-a și făcut tomiștilor de către augustinieni 
—, pe cuvînt că filozofia lui este, la urma urmelor, o filozofie 
păgînească, adică, o filozofie în care se poate face abstracţie de 
acțiunea directă a lui Dumnezeu, totul subzistînd, nu direct, 
prin voința lui, ci prin cauze secundare, care, chiar dacă nu sînt 
stătătoare de ele însele, subzistă în ele însele și formează un 474- 
vers, adică, o totalitate distinctă de Dumnezeire. 

Filozofia lui va risca să fie calificată necreștină. 

Dacă, dimpotrivă, gînditorul creştin va pretinde — cum se 
întîmplă, bunăoară, cu scotiștii — că lămuririle privitoare la fi- 
rea lucrurilor nu se întemeiază pe nici o evidență rațională, ci 

numai pe decretele dumnezeiești și pe voinţa divină, spunînd, 
de pildă, că nimic nu e bine și nimic nu e rău, decît pentru că așa 
a hotărît Dumnezeu; de pildă, părerea că faptul de a ucide nu 
e un rău decît fiindcă îl opreşte porunca a șasea”; dar nu fiind- 
că are un sens rău în sine, care să poată rezista chiar voinţei lui 
Dumnezeu; sau, dacă spui în genere că lumea n-are nici un în- 
ţeles în afară de Dumnezeu și că rațiunea nu poate ști nimic în 
afară de revelaţiile credinţei, căutînd astfel să tragi concluzii fi- 
lozofice din premise dobîndite prin credință — gînditorul creş- 
tin riscă să i se vadă contestată calitatea de filozof. 

Impasul este vizibil și limpede. 

Filozofia fiind ceea ce este şi creștinismul fiind ceea ce e — 
cineva nu poate fi şi creștin, și filozof, totdeodată. Dacă e creș- 
tin, nu poate fi filozof, şi dacă e filozof, nu poate fi creştin. Ce 
să credem ? 

Filozotia, doamnelor și domnilor, este o îndeletnicire ome- 
nească. Ea izvorăşte din nedumerire și din îndoială și tinde să 
ducă pe om la un echilibru sufletesc cu lumea înconjurătoare, 
la o împăcare a lui în viaţa de aci, la înțelepciune. 

Creştinismul e o religie dumnezeiască. Ea trece peste om 
aripa mântuirii prin Hristosul spînzurat pe Cruce, prin Dum- 
nezeu răstignit, piatră de sminteală pentru înţelepciunea gre- 
cului şi a iudeiului și, odată ce omul s-a născut din nou, împăcarea 
lui cu sine și cu lumea de aci nu mai e posibilă în planul pro- 
priu al acesteia. Credinţa lui e sabie care-l despică-n două și ini- 
ma lui rămîne neliniștită, pînă ce se va liniști întru Domnul. 

„Inequietum cor nostrum, donec requiescat în te“, spune fe- 
ricitul Augustin. Și Pascal comentează: „isus trage să moară pînă 
Ia sfârșitul veacurilor; nu trebuie să dormim în această vreme“!!. 

Astfel formulată, opoziţia filozofie-creştinism nu este nouă. 

O găsim în Epistolele stîntului apostol Pavel, cînd vorbeş- 
te de Hristos, piatră de poticnire pentru grec și pentru iudeut2. 

Și cum o vom găsi mai tîrziu, în Apus, la Petre Damiani, în- 
dîrjit împotriva dialecticii sterile, neajutătoare mîntuirii, o gă- 
sim în Răsărit în condacele acatistului Bunei-Vestiri, cînd strigă 
psaltul, către Maica Preacurată, pururea fecioară: 


Pe ritorii cei fără de glas îi vedem a fi ca peștii necuvîntători 
Că nu se pricep a spune, cum și fecioară ai rămas și ai putea naște: 

Iar noi de asemenea-n taină minunîndu-ne strigăm ţie: 
Bucură-te că ai împreunat lucruri ce nu pot sta împreună 
Bucură-te că au înnebunit întrebătorii cei ageri. 
Bucură-te că nici unuia n-ai arătat cum a fostB. 


Voi lua, în meditaţiile mele, ca punct de plecare, atitudinea 
acestui text, pentru că ea constituie un document cît se poate 
de limpede al atitudinii creștinești potrivnice filozofiei spre a 


lămuri: 
a) pe de o parte, dacă și în ce măsură poate fi creştin cel ce 


filozofează; 
b) şi, pe de altă parte, dacă poate fi socotit filozof acel care 
gîndeşte crștinește. 


Poate fi creştin, filozoful? 


În privinţa celei dintâi întrebări, trebuie spus, de la început, 
că există două orientări, aparent deosebite, în gîndirea crești- 
nă. Cel puţin două orientări aparent deosebite: augustinismul 
scotist şi tomismul pot ti înfăţişate ca prototipurile acestor 
orientări. 


Scotismul. Una din aceste poziţii e apropiată de a psaltu- 
lui de care am vorbit. 

Ea pune inteligenţa creată în situaţia de a nu putea hotărî 
nimic în privinţa lucrurilor credinței. 

Pentru ea, nu există evidenţă rațională deosebită de adevărul 
dezvăluit prin credință. Nu există cercetare a adevărului indepen- 
dentă de revelaţie. Nu există filozofie care să nu fie teologie. 

Dumnezeu strălucește în așa fel în creaţie, încât totul se ţine prin 
el, totul te referă, te duce la el. Dacă încerci să faci abstracţie de 
el, măcar o clipă, totul se risipește în absurditate și neființă. 

Dumnezeu nu e numai creator, dar e și singurul actor pe 
scena lumii. Tot ce se petrece în veac e semnul trecerii cohor- 
telor lui Dumnezeu. 

La limită, slava e toată a lui, mîntuirea noastră va fi doar 
opera lui. Efortul nostru n-are eficacitate. Rînduiala firii nu e 
decît obicei și aparenţă. Unde voiește Dumnezeu, se biruieș- 


te rînduiala firii! 

Omul nu are alt îndreptar decât credinţa. Împotriva ei nu ţine 
nici o evidență, nici o idee nu are consistență împotriva lui. 

Accentuînd atotputernicia, această poziţie lasă în umbră in- 
teligenţa divină și întregul efort uman. 

Aţi recunoscut, cred, într-o imagine forțată dinadins, sîm- 
burele spiritual al poziţiei augustiniene, așa cum se desfășoa- 
ră în filozofia apuseană, de la Duns Scot la Luther sau la janseniști; 
depășind expresia proprie a gîndirii lui Augustin, dar eviden- 
ţiind grosolan tendinţele ei latente. 

Ce reproșează o atare poziţie filozofiei? 

Pur și simplu, că există? 

Orice încercare de filozofare, în locul rugăciunii și admi- 
rării, opreşte făptura păgînește asupra ci înseși și o îndepărtea- 
ză de Dumnezeu. 

Îndepărtarea de Dumnezeu, măcar prin abstracţie, închipui- 
rea că lumea ar putea avea sens și subzistență proprie, alungă 
pe filozof din cîmpul trăirii creștine... 

E drept că filozoful creştin se răzbună! 

O atare viziune a lumii, în care lumea apare indistinct con- 
topită în divinitate, în care nu se dă lumii o consistență proprie, 
ci numai un caracter de miraj al Dumnezeirii, apare filozofu- 
lui ca fiind în primejdie de a pierde substanța religioasă mai 


mult decît prin distrucție. 
Primejdia ia — în această împrejurare — numele de panteism. 


Identificînd lumea cu Dumnezeu, pe planul strict filozofic, po- 
ziția riscă să-i răpească Transcendenţa, să-l confunde cu lumea 
și — la urma urmelor, cu Spinoza — să-l suprime afirmîndu-l. 

Împinsă la ultima ei extremitate, supraordonarea credinței 
asupra cunoașterii ridică momentul voluntar cu totul asupra ce- 
lui intelectual și împinge morala să ia locul metafizicii. 

Din acest punct de vedere, s-ar putea spune că Immanuel 
Kant, cu răsturnarea celor două critici, nu face decît să tragă 
ultimele consecinţe ale augustinismului. 

Augustinismului, dar nu a lui Augustin. 

Teza lui Harnack, după care creștinismul, ca religie, nu are 
în el nimic contemplativ, ci numai practic, decurge de-a drep- 
tul din această perspectivă. 


Tomismul. De aceea, din toate timpurile, alături de filozo- 
fia creștină, care-și trage rădăcinile în Platon şi-n trăirea reli- 

gioasă, se desfăşoară o a doua tendință, care-și are rădăcinile 
în gîndirea lui Aristotel. 

Aci — peisajul sufletesc se schimbă. Mintea omenească se 
preocupă să lase lumii o realitate distinctă. Filozoful distinge 
tăios între l4mina firească a minţii şi revelaţia suprafirească. 
Obiectul filozofiei se desparte de al teologiei naturale, și al te- 
ologiei naturale — la care mintea ajunge prin propriul ei efort 
— se desparte de al teologiei revelate. 

Aci, omul are acces prin credință; adică, un acces orb. 

Lumea — lucrarea lui Dumnezeu — subzistă în ca însăşi, prin 
cauze și esență proprii. Încă un pas şi va subzista prin sine în- 
săşi în deism şi de la sine în ateism! Între ea și Dumnezeu — 
nici o comună măsură, nici o echivocitate. 

Cele două lumi, firească și suprafirească, se unesc numai în 
Uniunea ipostatică a Cuvântului divin și în lucrarea lui mîntui- 
toare. 

Nici o topire de planuri. Este — cum s-a spus — Cosmosul 
lui Aristotel, peste care s-a suprapus Dumnezeul creștin. 
Iată, în tendinţele sale mari, zugrăvită cealaltă orientare. 
Nu e nevoie să repet de ce această orientare primește, din 
partea celei dintii, numele de păgînă și de ce e învinuită de alu- 
necarea spre ateism a vremilor care au urmat triumfului ei. 
Prima orientare e a părinţilor greci, a lui Augustin, a lui Bo- 
naventura. A doua e a Tomei din Aquino. 

Trebuie să recunosc că am forțat opoziţia celor două atitu- 

dini. Am făcut-o dinadins, pentru a face simțită diferența. 

Realitatea filozofiei creștinești apropie cele două tendințe mai 
mult decît se crede. Dacă nu există forme substanţiale în augus- 
tinismul clasic, lumea e totuși ierarhizată de inteligenţa divină. 
Iar dacă Toma din Aquino e filozof, nu şovăie să socotească toa- 
tă strădania minţii mai puţin ca paia!“, faţă de sfinţenie. 

Nu e mai puţin adevărat că avem de-a face cu două tipuri 
de atitudini, polar opuse una alteia, și datoria noastră este să 
lămurim paradoxul. 

Soluţia. Mîntuirea creștină nu e străină de planul cunoaș- 
terii, cum crede Harnack. Și împingerea la absurd a augustinis- 
mului cuprinde o falsificare a creștinismului. 

Cu toate că omul nu va fi judecat după faptul că a spus: 
„Doamne, Doamne“, ci „pentru că a făcut voia Tatălui din 

cer“, adică, după pabarul cu apă dat săraculuii, totuși, „viața 
vecinică aceasta înseamnă a cunoaște pe Dumnezeu, Tatăl, şi 
pe Fiul, lisus Hristos“. 

Cunoaşterea este deci ţinta eforturilor noastre întru sfințenie ? 

Este însă aceasta cunoaștere filozofică ? 

Nu. Pentru că, iarăși este scris: „Căci cunoaștem din par- 
te, Iar atunci vom cunoaște faţă câtre faţă”. 

Trebuie, deci, deosebit între înțelegerea filozofică a lucru- 
rilor, care pornește de la lucrurile fragmentare (din parte) și cu- 
noaşterea faţă către faţă (vedenia intuitivă a lui Dumnezeu), 
care ne este făgăduită. 

Cunoașterea din parte este cunoaștere; dar, fiind din par- 
te, este, prin firea ei, inadecvată obiectului spre care tinde. Ea 
numai îl ţintește, ridicîndu-se cu greu din concluzie în conclu- 
zic, prin legăturile nevăzute, dar de fier, ale implicaţiilor. 

Filozoful este, deci, sortit să alerge după elementele împrăș- 
tiate în creaţie, după analoguri, pentru a reconstitui chipul lui 
Dumnezeu aci, „ca prin oglindă, în ghicitură“, fără a-l putea 
intui de-a dreptul. 

Dacă acest efort este prețul, deseori neplătit, al unei vieţi, 
trebuie să socotim că omul este sortit să rămînă în afara ori- 
cărei legături a intelectului cu cele divine? 

Nu. Omul are, pentru aceasta, o virtute mult mai modes- 
tă, pentru că nu cere temeiuri, o umilă roabă, dispreţuită, a in- 
teligenței, care e credința. 

Adeziunea întunecată, fără evidență, a sufletului, lipirea de 
cineva, printr-un fel de elan interior, printr-o depășire și o re- 
vărsare a lui sfioasă asupra obiectului, printr-o exaltare, o în- 
flăcărare, iscată mai mult din iubire fără temei, decît printr-o 
întemeiere conștientă. 

Scula aceasta este, desigur, prin firea ei, inferioară inteligen- 
ţei. Ea nu pătrunde, nu dă acea libertate celui ce o are, pe care o 
dă cunoașterea istovitoare a unui lucru; ea ascultă, ea vestește. 

Această sculă însă stă la îndemîna omului, pentru a veni spre 
Dumnezeu: „Cred. Doamne, ajută necredinței mele !“. 

Și răspunsul e: „Nu m-ai căuta, dacă nu m-ai fi găsit! “16 

Prin faptul însă că această credință, deși inferioară — după 
firea ei — cunoaşterii filozofice, îngăduie omului o priză — oar- 
bă, e drept —, dar nu mai puţin o priză directă asupra realită- 

ţii pe care mintea n-o poate prinde decît „prin oglindă, în ghi- 
citură“ ; ea devine un instrument de mare preţ. Mai de preţ prin 
realitatea pe care ne-o dezvăluie, decît cunoaşterea care nu ne-o 
poate dezvălui. 

În locul ochilor deschiși și-a minii care se lovește de oglin- 
dă; sînt acuma ochii închiși; dar mîna întâlneşte mîna. 

Se înțelege că credința — roabă care ajunge — dobîndește 
mai mare preț — din cauza lucrurilor la care ajunge — decât stă- 
pîna țintuită de neputinţă. 

Între o cheie simplă care deschide o comoară de preţ şi un 
mecanism complicat de orologerie care deschide o cutie goa- 
lă, nu-ncape îndoială că mecanismul e în sine mai de preț; dar 
nu încape iarăși îndoială că toți au să prefere cheia. 

Așa s-ar putea înfățișa — printr-o pildă — legătura dintre şti- 
ință şi credinţă. 

Și e și drept să fie așa, pentru că, dacă ar fi să aştepţi ca nu- 
mai filozofii — acei care, prin efortul cugetări, ajung să regă- 
sească chipul lui Dumnezeu prin oglindă —, cum am mai putea 
nădăjdui că se va goli Iadul? 

Înţelegem acum de ce sînt posibile, în filozofia creştină, 
două atitudini, aparente, în privinţa filozofiei. 

Și, ce înseamnă bucuria psaltului că au înnebunit întrebă- 
torii ageri şi că nimănui nu i S-a arătat cum a fost? 

Înţelegem însă și de ce rămîne loc şi pentru filozofie. 

Dacă psaltul se bucură de nebunia întrebătorilor ageri, este 
pentru că credinciosul are, prin credință, răspuns la toate în- 
trebările pe care i le-ar putea pune filozofia, fără să aibă nevo- 
ie să filozofeze și pentru că — credința lui fiind un fapt, nu un 
concept —, ea nu poate fi anulată, în planul ei, de contradicţi- 
ile raționale. 

Acesta și nu altul este sensul „Credo quid absurdumY și 
sîntem acum în măsură a-l înțelege. 

Înlătură această afirmaţie însă orice nădejde de-a cunoaş- 
te? Este celălalt „files gqpaerens intelectu“1* sau acel „crede ut 
inteligere“ o zădărnicie? 

Nicidecum. Pentru că faptul de a crede nu înlătură curio- 
zitatea de a ști. Credinţa, comunicînd sufletului situaţia obiec- 
tului, ca și cum l-ar cunoaște, stimulează, pe de o parte, tendința 

către cunoașterea însăși ; deschide, pe de altă parte, perspecti- 
ve înțelegerii, pe care nu le avea fără credinţă. 

Cei care cunosc rolul fecund pe care-l au ipotezele în ști- 
inţă știu că orice lucru pe care-l crezi te ajută să presupui alte 
lucruri și, din judecată în judecată, te aduce să verifici prezen- 
ţa principiului ordonator cuprins în prejudecată. 

Ceva de același fel se petrece cu cel care crede. EI nu înce- 
tează de a gîndi. Ci, dimpotrivă, gîndirea lui e fecundată de fap- 
tul că crede. 

Dacă sînt cazuri în care credinţa stinge duhul iscodirii ster- 
pe, nu se poate spune că ea nu transfigurează în același timp și 
dă sens nou întregii existenţe. „O serie întreagă de lucruri — 
spune 'Tolstoi, în istoria conversiunii lui — care nu existau, pen- 
tru mine, mai înainte, au început deodată să existe. O serie de 
lucruri care erau la dreapta, le găseam la stînga mea și-mi ce- 
reau să lămuresc această împrejurare“. 

Ceea ce trebuie reținut este că, pentru creștin, filozofia nu 
e unealtă de mîntuire, ci poate fi sau agonie, sau cîntec de sla- 
vă; după cum creștinul e din cei care caută gemînd, sau din cei 
care se bucură de dezvăluire. 


Este filozofia creștină filozofie? 


Ce e de răspuns acum celor ce afirmă, din cealaltă parte, că 
filozofia creştinului nu este filozofie, în măsura în care aceas- 
tă filozofie recurge la adevărurile credinţei pentru lămurirea ne- 
dumeririlor gîndului ? 

Răspunsul aci va izvor din înţelegerea exactă a naturii și a 
funcției îndeletnicirii filozofice. 

Să pornim, deci, întru întîmpinarea acestor filozofi necre- 
dincioşi, cu o definiţie a filozofiei împrumutată lor înșile. 

Nu, deci, de la definiţia după care filozofia este cunoaște- 
re rațională — prin principii —, ci de la definiţia spenceriană, 
că filozofia este efort de unificare totală a cunoştinţelor, spre 
deosebire de știință, care nu e decît o încercare de unificare par- 
ţială a unei singure categorii de fapte”, 

Pornind de la această definiție a filozofilor pozitivişti, ce tre- 
buie să observăm, în legătură cu natura și destinele filozofiei ? 

Dacă știința este unificare parțială a unei singure categorii 
de fapte, de aci rezultă două consecinţe. 

Prima, faptele de unificat, putînd fi aJese, gruparea și uni- 
ficarea lor este susceptibilă de obiectivizare, fiindcă doi sau mai 
mulți oameni se pot înțelege asupra acestei alegeri. Dacă, pe 
deasupra, se înţeleg și asupra punctelor de vedere, se vede că ei 
pot ajunge ușor să se înțeleagă și asupra afirmațiilor. 

lar dacă o divergență se naște între ei, după ce au convenit 
asupra criteriilor, este numai pentru că unul din ei a cuprins un 
fapt în plus, care nu se încadra în sinteza primitivă. 

Adevărurile științifice sînt, deci, relative la un anumit ma- 
terial, obiective şi sumabile. 

Din faptul că filozofia este o încercarea de unificare totală, 
ea nu poate avea aceleași caractere. 

Mai întâi, totalitatea pe care o poate suma nu e o realitate 
transpersonală, ci e legată de cuprinsul cunoștințelor unei per- 
sonalități. Ea e, prin natura ei, filozofia cuiva, aşa cum știința 
este ştiinţa anumitor obiecte. De aceea și zicem: zoologie sau 
mineralogie. Dar zicem: filozofie augustiniană sau tomistă. 

În măsura în care e legată de acest cuprins, personalitatea fi- 
ind o realitate vie, în continuă dezvoltare, filozofia nu poate uni- 
fica o totalitate închisă. Unificarea ei nu este decât o veleitate, 
legată de cuprinsul experienței trăite de această personalitate. 

Mai e însă o deosebire. În măsura în care filozofia este a unei 
personalităţi, mai intervine o a doua stratificare. 

Nu toate faptele care constituiesc conținutul unei experien- 
ţe personale au aceeași importanță. Nu toate stau pe același plan 
de interes. 

Se înțelege de aceea că și încercarea de unificare rațională a 
cunoștințelor nu le va pune pe toate pe un același plan. 

Există, în acest sens, experienţe privilegiate, în structura sis- 
temelor filozofice celor mai raționaliste. 

Nu numai pentru prefacerea gîndurilor pascaliene are însem- 
nătate „minunea sfîntului spin“ sau un accident de trăsură. 

Filozofia lui Descartes nu izvorăşte oare dintr-un vis avut 
la 19 an:2? 

Pierderea unei fiinţe dragi, contemplarea căderii unui măr, 
nu sînt, pentru Auguste Comte, sau pentru Newton, motorul 

emoţional care dezlănțuie duhul iscoditor, şirul acela de între- 
bări, care nasc din întrebări, care caracterizează tilozotul? 

Dacă lucrurile stau astfel, atunci înţelegem de ce — în ori- 
ce filozofie — ceea ce interesează, în afara conţinutului de cu- 
noștinţe de unificat — care se poate potrivi de la un filozof la 
altul, dacă trăiesc în același timp și au aceleaşi preocupări, pen- 
tru înțelegerea structurii sistemului și a intențiilor lui —, este 
structura acestor experienţe privilegiate, a căror prezenţă în su- 
flet dezlănţuie filozofarea. 

Dacă acest lucru e adevărat, cum am putea tăgădui că rea- 
litatea trăirii creștine poate fi indiferentă structurii cugetăto- 
rului creștin, nu numai în alegerea temelor de reflecţie, dar mai 
ales în felul în care va încerca să potrivească lucrurile. 

Un om care crede în Dumnezeul întrupat nu poate încer- 
ca să unifice totalul lucrurilor din cîmpul trăirii sale decât in- 
tegrînd și acest fapt între toate celelalte și dîndu-i, în ansamblul 
arhitecturii gîndului, locul pe care i-l impune importanţa fap- 
tului în experienţa lăuntrică. 

Dacă, deci, adversarii care pretind că filozofia, în măsura în 
care încearcă să ţie seamă de cuprinsul unei experienţe iraţio- 
nale, în sinteza rațională a cunoștințelor, nu este filozofie, ar 
avea dreptate, atunci ar trebui să scoată din filozofie și pe Des- 
cartes, și pe Kant, odată cu Toma din Aquino şi cu fericitul Au- 
gustin, și, în acest caz, nu vedem ce ar mai rămîne din întreg 
cîmpul filozofiei. 

Sîntem astfel siliți să recunoaştem că orișice filozofie — în- 
tru cât e filozofie autentică — primeşte și porneşte de la elemen- 
te iraționale, pe care caută să le integreze. Mai mult decât atât, 
orice filozofie, în măsura în care este integrare, pornește de la 
constatarea divergenței, incompatibilităţii și contradicţiei apa- 
rente a elementelor real trăite, într-o aceeași experienţă. 

În măsura în care filozofia este încercare de raționalizare, ea 
trebuie să pornească de la diversitatea iraţională pe care caută 
s-o ordoneze. 

Nu vedem de ce filozofia creştină ar face, în această privin- 
ță, o excepţie. 

Împotriva tonului acestuia trebuie răspuns clar. Orice filo- 
zofie, întrucât este filozofie, include elementele care intră în 
cîmpul unei conștiințe personale. Este, deci, suficient ca un gîn- 

ditor să acorde interes unor realități de un anumit ordin, pentru 


ca înglobarea lor în sistem să fie o condiţie a reușitei efortului fi-. 


lozofic. Filozoful poate reuși sau nu să-mpace Evanghelia cu Aris- 


totel sau cu Platon. Ce nu se poate e să nu încerce acest lucru, 
Natura acestui efort nu e desigur religioasă, ci curat filozo-. 


fică, pentru că omul poate trăi religios fără nevoia unei sinte- 
ze raționale a experienței şi nu todeauna eșecul sintezei raționale 
atrage compromiterea conținutului trăit, cînd originea lui nu 
e rațională. 


Filozofia creştină nu e, deci, tot una cu dogma. Și aci tre- 
buie risipită o stăruitoare confuzie. 
Dogma — regula fude:? — nu este o realitate filozofică şi ra- 
țională, pentru că nu e o realitate gîndită. Sub acest raport, ere- 
zia e mai raţională ca dogma, pentru că la originea ei stă un efort 
de sistematizare raţională, care nu reușește decât cu prețul sa- 
crificării unei părţi din adevăr. 
Dogma este o afirmaţie a credinţei, o mărturisire a unui con- 
ţinut revelat și, de cele mai multe ori, restabilirea — rațională 
sau nu, este indiferent — a unui adevăr religios, în care rațiu- 
nea introduce contradicţia. Contradicţia pune în criză filozo- 
fia. Nu poate atinge însă conţinutul revelat. 
Afirmația că Dumnezeu e unul și feţele sînt trei nu își are 
izvorul în speculaţii asupra substanţei, ci în faptul mărturisi- 
rii lui Petru: 

— Tu eşti Hristosul, fiul lui Dumnezeu cel viu! 

Şi în răspunsul lui Hristos: 

— Ferice de tine, Petre, că duhul lui Dumnezeu a grăit în 
tine. Lar eu îți spun că tu ești Petre și pe această piatră voi zidi 
biserica mea. 

Gîndirea poate folosi discriminările gîndirii grecești, spre 
a lămuri această afirmație. Dar dacă nu ar reuși, afirmația nu 
trebuie mai puţin menţinută, fiindcă ea exprimă un fapt, cu care 


ne mărturisim solidari, mărturisirea lui Petre; iar nu conclu- 
zia unei argumentări. 


Filozofia şi gîndirea veacului 


Care poate fi relația filozofiei creştine cu restul gîndirii vea- 
cului e acum ușor de înţeles. 

Veacul intră în discuţie, în gîndirea filozofică creştină, în 
două feluri. 

O dată, în chip material, prin problemele lui, cuprinse în 
experienţa vie a filozofului creştin și prin piedicile pe care le opun 
aceste experiențe unificării cognitive, contopirii materialului trăit 

cu experiența creștină. În acest sens, veacul poate însemna timp: 
adică, particularitate datorită atmosferei spirituale a momentu- 
lui istoric; și poate însemna spaţiu: particularitate etnică. 

n acest sens, gîndirea religioasă poate fi stimulată de un răz- 
boi, sau de un cutremur, poate fi dominată de predilecție pen- 
tru probleme de metafizică sau de morală. 

A doua oară, veacul poate intra formal în structura filozo- 
fiei creștine, prin faptul că sistemele de gîndire realizate gata 
pot oferi elemente, limbaj pentru exprimarea anumitor reali- 
tăți ale experienţei creștine. 

Astfel, toată scolastica târzie nu este decât o vastă încerca- 
re de aplicare a distincţiei aristotelice dintre esenţa şi existen- 
ţa, dintre firea și fiinţa unui lucru, pentru a întemeia rațional 
distincţiile făcute de credinţă în sînul Treimii, al firii şi lucră- 
rii lui Hristos, al harului şi libertăţii omenești etc. 

Ce făceau aci filozofii creştini ? Se găseau în faţa unui con- 
ținut de credinţă și se trudeau să-l formuleze adecvat, cu aju- 
torul conceptelor făcute de metafizica greacă. 

Nu altceva făceau, acum câteva zeci de ani, apologeţii mai 
noi ai creștinismului, cînd încercau să retraducă conţinutul trăi- 
ii creştine în termenii unei metafizici vitaliste. 

Nu altceva făcea, în secolul al XVII-lea, Malebranche cînd 
folosea, în același scop, instrumentaţia conceptuală a cartezia- 
nismului. 

Nu reușita sau eșecul încercării ne interesează aci, dar pro- 
cedeul întrebuințat. Pentru că el dezvăluie cum colaborează cu 
veacul gîndirea creştină. 

Cine ar putea tăgădui că de pe urma acestui efort concep- 
tele aristotelice n-au fost rafinate și adîncite, că vitalismul sau 
mecanismul cartezian n-au dobîndit sensuri noi, nebănuite? 

Nu încape îndoială deci că — sub acest raport — efortul co- 
mun, întîlnirea în gîndul filozofului a creștinismului cu pro- 
blemele veacului nu a fost ceva fecund. 

Misiunea filozofiei creştine 


Ne rămîne să spunem cîteva cuvinte asupra întrebării: ce mi- 
siune are de îndeplinit filozofia în creștinism ? 

Ni se pare că două sînt misiunile ei principale: 

1) o misiune apologetică. 

Misiunea de legătură între cei ce caută şi cei care au găsit. 
Sub acest raport, misiunea filozofiei este să coboare sensul expe- 
rienței creștine în sfera experienței umane pure și simple, pen- 
tru a face pe om să descopere, în sine, ceea ce e mai adînc decât 
sine. 

Primejdia oricărei apologetici de acest tip? 

Este imanentismul. Adică, confundarea creștinismului cu 
ceea ce se realizează din el în planul vicţii fiecăruia; 

2) o misiune filozofică propriu-zisă. 

Aci, gîndirea creștină e pornită în marea aventură. Misiu- 
nea ei constă în a proiecta asupra lumii în curs de a se face ve- 
denia adevărurilor creştine, pentru a alege ce poate asimila Şi 
ce trebuie să refuze, E aci o misiune de judecată plină de ispite 
și primejdii. Canonica acestei lupte a filozofului creştin ţine însă, 
de astă dată, mai puţin de dogmă, cât de războiul nevăzut. 

Misiunea ei constă în a primi de front contactul cu filozo- 
fia vremii, a-i decanta temele, a adînci substratul diferitelor po- 
ziţii, a reduce pe cele care iscă năluciri și zeități false şi a boteza 
ideile veacului, pe care le poate readuce în matca cea mare a trăi- 
rii creștinești. 

E, cu alte cuvinte, misiunea însăși pe care au îndeplinit-o, 
la vremea lor, tocmai acei pe care, în înșirarea de la începutul 
acestei convorbiri, îi arătam a împlini, în manualele de istoria 
filozofiei, locul asigurat filozofiei creștine. 


Ceea ce nu trebuie însă uitat este că dacă au izbutit s-o îm- 
plinească, este numai pentru că gîndirea lor nu era numai gînd, 
nu era mai ales gînd, ci faţă creștinească — mărturie. Nu ne amin- 
tim oare că ceea ce a făcut scandalul filozofiei moderne, argu- 
mentul lui Anselm, care e încă pentru mulți o piatră de poticnire, 
nu a fost niciodată un argument, ci o rugăciune ? 


CREȘTINUL ÎN LUMEA MODERNĂ 


Trebuind să vă vorbesc, în astă-seară, despre poziţia creş- 
tinului în faţa lumii moderne, mărturisesc oarecare sfială. 

Conferinţa aceasta, fiind a unei societăţi creștinești, sîntem 
cu toţii, numai între noi și fiecare din D-voastră e de presupus 
Că ştie, ca şi mine, ce înseamnă a fi creştin. | 

Pe de o parte. Dar pe de alta, nefiind monah nici unul din- 
tre noi, fiecare din cei care ne-am adunat aci avem unele legă- 
turi cu „veacul“, adică, cu lumea din afară, cu lumea mare a 
zilelor noastrel. 

Dacă lucrurile stau într-adevăr astfel, conferinţa de azi nu 
poate avea alt rost decît să vă vorbească de lucruri pe care 
d-voastră le ştiţi ca și mine și, ca atare, rostul ei ar putea să pară 
fără rost. 

Aci se ivește piatra de încercare. 

Fiecare din noi trăiește — este drept — viaţa de azi. Şi fie- 
care își deapănă, singur, sau alături de alţii, firul vieţii sale, că- 
reia îi zicem creștinești. Însă nu fiecare se gîndeşte todeauna la 
lucrurile ce stau dincolo de aceste vorbe: a fi creștin, a trăi în 
vremea de astăzi, 

Se poate deci? ca noi, care ne zicem din gură „creştini“ să 
nu corespundem, prin ceea ce sîntem într-adevăr, cu numele 
pe care ni-l dăm. Şi aceasta, cu cele mai nevinovate intenţii și 
chiar fără să băgăm de seamă. : 

Fiindcă așa e făcută lumea, ca vorbele să însemne anumite 
lucruri; şi, pentru că lucrurile se schimbă, însă vorbele rămîn, 
ne obișnuim a boteza cu aceleaşi nume lucruri care s-au pre- 
făcut pe nesimţite în altele:. 

Lucrul este, de altfel, cunoscut. 

Nu scrie oare în Sfinta Scriptură, la Evanghelia lui Matei, 
că în ziua de apoi, în care ni se va face judecata despre tot ce am 
făcut aci, în lume, mulți vor veni şi vor zice: „Au, Doamne, nu 
în numele Tău ne-am rugat, nu în numele Tău am scos draci, 
nu în numele Tău am făcut minuni ?“ Și li se va răspunde: „De- 
parte de mine, blestemaţilor, căci nu vă cunosc pe voi! Căci nu 
cel ce-mi zice mie: Doamne! Doamne! Ci cel ce face voinţa Ta- 
tălui meu carele este în ceruri!“ 

Dar dacă, în ceea ce priveşte cuprinsul ideii de creştin e ati- 
ta îndoială, încât unii îşi pot închipui — chiar faţă de Dumne- 
zeu — că sînt creștini, fără să fie; tot atîta îndoială este şi în 
privinţa înțelesului celuilalt termen al acestei convorbiri: via- 
ţa modernă, viaţa din zilele noastre. 

Dacă această viaţă o trăim cu toții şi luăm parte, cu gîndul, 
cu vorba, cu fapta sau chiar cu abţinerea noastră la răspunde- 
rea zămislirii ei, nu toţi ne-am gîndit îndeajuns (poate că unii 
nu ne-am gîndit deloc!) la ceea ce înseamnă această viaţăt. 

Așa sîntem noi făcuţi! Să făptuim fără a avea nevoie să cu- 
getăm mai departe asupra rosturilor faptei noastre, decît pînă 
unde ne întîlnim cu un presupus consens aproximativ al păre- 
rii semenilor noştri. 

S-ar putea, deci, să ne pomenim cu putinţa unei alunecăris 
pe nesimţite a întregului nostru fel de viaţă, alunecare care poa- 
te să se facă astfel, încît ideea noastră generală despre viaţa de 
toate zilele să nu se mai potrivească cu ceea ce eram obişnuiţi 
să numim vremea modernă; tot așa cum conținutul adevărat 
al ideii de creştin s-a vădit nepotrivit cu ceea ce omul nostru 
de adineaori se credea, bătîndu-se înaintea lui Dumnezeu, cu 
pumnii în piept! 

Șovăiala aceasta caracteristică s-a manifestat, de altfel, şi în 
felul în care s-a anunţat, de organizatori, titlul conferinţei de 
astăzi, care s-a schimbat pe rînd, din: „Creștinismul și viaţa mo- 

dernă“ în: „Un creștin în zilele noastre“, apoi în: „Creştinis- 
mul în zilele noastre“ și, în sfârşit, iar: „Creştinul în lumea 
modernă“ — trădînd astfel parcă bănuiala pe care vom căuta 
s-o adîncim, că termenul de „lumea modernă“ nu se mai aco- 
peră exact, ca întindere, cu termenul „vremea noastră“ ! 

Dacă am făcut atîtea ocoluri înainte de a intra pieptiș în su- 
biectul cuvîntării noastre de astăzi, a fost pentru a arăta că, cu 

privire la lucrurile cu care sîntem cei mai obișnuiți, se pot vădi 
perspective la care să nu ne fi gîndit și că, deci, şi o convorbi- 
re despre „ce înseamnează a fi creștin în zilele de astăzi“ mai 
are unele șanse să vă aducă, dacă nu unele lămuriri, cel puţin 
unele nedumeriri, unele deschideri de zare, perspective care, 
aruncate aci asupra lucrurilor care formează obiectul acestei 
discuţii, să fie prilejul unei mai mari adînciri în sinea fiecăru- 
ia, după ce veți fi părăsit pragul acestei case. Și, aşa făcînd, ne 
vom fi împlinit și ceva din menirea însemnată creștinului de 
aceste săptămîni ale Triodului. 


Planul acestei cercetări va fi foarte simplu. 

A. Voi încerca, într-o primă parte, să lămuresc ce-nseam- 
nă a îi creştin? 

B. Într-o a doua parte voi cerceta conţinutul esenţial al ideii 
de lume modernă și situaţia ei de azi. 

C. Iar la sfîrşit, voi pune faţă în faţă rezultatele primelor 
două momente ale cercetării, spre a desprinde concluziile ce se 
impun. 


I. CE ESTE UN CREȘIIN 2% 


Creștinismul e un concept general, care poate fi cuprins în 
mai multe feluri. 


1. Exterior, adică din punct de vedere al întinderii concep- 
tului, al lucrurilor care se cuprind în el, creştinismul ar cuprin- 
de pe toţi aceia care, cu vreun titlu oarecare, se reclamă (de la) 
sau se referă la lisus Hristos. 

E] ar cuprinde, ca atare, mai multe comunităţi sau indivizi, 
mai multe realizări spirituale obiective, cum sînt creaţiile cul- 
turale, sau arhitectonice, sau normele de purtare — cu conți- 
nut și orientare spirituală absolut deosebite, care n-ar avea 
comun decât faptul că se referă, prin nume, la un același pre- 
tins izvor de inspiraţie. 

Pornind de la acest punct de vedere, încercarea de a lămuri 
ce-i creștinismul ar trebui să constea din determinarea carac- 
terelor generale și comune ale tutulor acestor elemente; adică, 
din încercarea de a desprinde din ele un minimum de realita- 
te care să se potrivească tutulor. Acesta ar fi creștinismul. 

Cei care au pornit pe această cale, din afară, la determina= 
rea creștinismului, au fost însă nevoiţi să-și mărturisească ne- 
putinţa de a ajunge la un rezultat. 

Într-adevăr, în cele trei ramuri ale creştinismului: ortodo= 
xie, catolicism, protestantism — cu nenumăratele lui secte, care 
merg de la anglo-catolicism la studenţii de biblie, la Christian 
Science, sau la mișcarea oxfordiană — se deosebesc între ele atît 
de mult, încât, încercarea de a defini ce le e comun ar face din. 
creștinism un concept atît de abstract și de general, încât ar fi go- 

lic de orice conţinut prin care să-l putem deosebi de alte lucruri. . 

Mai mult decît atît, pornind de la un astfel de punct de ve- 

dere, n-am putea nici măcar să definim creştinismul, drept ceea 
ce ni se pare nouă a fi esenţial: adică, o formă de viaţă religioa- 
să. Și aceasta, pentru că, pentru unele din aceste orientări, creș- 
tinismul nu e decît o morală menită să organizeze viaţa omului 
pe pămînt, fără nici o implicaţie divină; iar pentru altele, nu e 
nici măcar atât, ci numai o terapeutică morală, ceva, așa, cum 
ar fi psihanaliza. 

Dacă pornim deci să definim creștinismul de la precipita- 
tele lui istorice și să căutăm în formă de cultură sau de civili- 
zaţie precis determinată, riscăm să-l golim de caracterul care 
nouă ni se pare esenţial, care e acela de-a fi un soi de viaţă, şi 
anume, de viaţă religioasă. 

Trebuie, deci, neapărat să căutăm alt drum și să încercăm 
să-l cuprindem dinăuntru, pornind de la realitatea maximă pe 
care o îmbracă această idee pentru noi. 

2. Urmând indicaţia că nu toţi cei ce-şi zic creştini sînt creş- 
tini într-adevăr, pe care am desprins-o chiar din cuvintele Dom- 
nului Hristos — nu vom considera creștini pe toți aceia care se 
reteră într-un fel oarecare la Hristos și la învățătura lui, ci nu- 
mai pe aceia care mărturisesc ca apostolul pe care Hristos îl în- 
treba: 

— Cine zice lumea că sînt? 

Şi care răspundea: 

— Unii zic că ești profetul Ilie, alții că ești Ioan. 
— Dar voi, cine ziceţi că sînt? 

Și care răspundea: 

— Tu eşti Hristos, fiul Dumnezeului celui viu! 


64 


Pentru că numai acestuia Hristos îi răspunde: 

— Ferice de tine, Petre, că nu a vorbit glasul tău, ci duhul 
Ţatălui a grăit în tine?. 

Creştinismul e, deci — pentru noi —, religia lui lisus Hris- 
tos, adică, religia Fiului lui Dumnezeu, una din Tatăl întrupat 
de la Duhul Sfînt și răstignit pentru mîntuirea noastră, în zi- 
lele lui Pilat din Pont, Dumnezeu destăinuit nouă nu numai 
prin textul Sfintei Scripturi, dar și prin tradiţia vie, necurmată, 
păstrată în comunitatea bisericii care ne-a transmis nu numai 
textul Scripturii, dar şi înțelesul ei, neschimbat, de la Hristos și 
pînă astăzi, comunitate care se continuă pînă la noi în chip tai- 
nic, prin împărtășirea noastră a celor vii și a celor morți, cu fiin- 
ţa însăși a Domnului Hristos, întrupat în viaţa tainică a bisericii. 

Astfel înţeles, creștinismul e un fel de a trăi religios, adică, 
trăirea unei legături a omului cu Dumnezeu, care se vădeşte în- 
tr-un anumit simțămînt, în anumite dogme, într-un anumit rit 
ȘI într-o anumită purtare — care toate se înţeleg ca aspecte ne- 
despărțite, ca expresii spirituale și obiective ale unui aceluiași 
conţinut trăit de viața tainică, în comunitatea celor care parti- 
cipă la această viață. 

Creștinismul astfel înţeles e, în primul rând, o religie, adi- 
că, o trăire a legăturii omului cu ceva sau Cineva care-l depă- 


„ şeşte, un act orientat în afara omului care se istoveşte în această 


legătură. Dacă, pe lîngă aceasta, creștinismul mai e un fel de a 
gîndi, un fel de a te purta în veac, un fel de a închipui și de a în- 
făţișa lucrurile, acestea nu sînt decît expresii ale acestui mod ini- 
ţia] de a trăi și libertatea lor faţă de această viaţă se poate vădi 
necurmat prin minunatul cuvânt prin care fericitul Augustin re- 
zuma morala creştină: „lubește pe Dumnezeu și fă ce vrei!“ 

Asta nu înseamnă că omul poate face într-adevăr orice, ci nu- 
mai că, dacă va căuta mai întîi împărăţia lui Dumnezeu, tot res- 
tul i se va adăuga pe deasupra, va decurge firesc din aceasta:, 

Termenii acestui act central sînt: 

1) de o parte, Acela spre care tinde această viață, Acela cu 
care ne întîlnim şi care se înfățișează în această trăire înaintea 
celui ce trăiește, pentru că viaţa aceasta se înfățișează ca izvo- 
rînd de la EI, şi cuprinzînd sufletul nostru: Cel aşezat deasu- 
pra și dincolo de noi, în chip absolut, dar care se apleacă asupra 


noastră; 

2) de ceastălaltă parte sîntem noi, totalitatea celor deschiși 
la arătarea Celuilalt, totalitatea celor ce ne împărtășim din 
această destăinuire?. 

„De o parte, ființa aceasta ne apare nesfirșită, covârșitoare, 
dincolo de tot ce putem închipui, stârnește un fe] de sentiment 
de teamă sacră, ca-n preajma alunecării într-un abis; de altă par- 
te, fiinţa aceasta ni se dezvăluie intim legată de existenţa vieții 
noastre sufletești și o recunoaştem în ființa concretă, reală, a 
personalităţii istorice a lui lisus Hristos. 

De o parte, prin urmare, un sentiment de transcendenţă ab- 
solută, divină a lui Dumnezeu; a cărui lipsă zădărniceşte cum- 
plit, golește de sens, orice trăire lipsită de contact cu ea, făcînd 
din lume un imens pustiu de sare și de cenușă. 

De altă parte, sentimentul că Fiinţa aceasta transcendentă 
pătrunde prin lisus Hristos în lume, în istorie, în timp și trans- 
figurează toate lucrurile acestei lumi şi acestei vieţi și e ridică 
la măsura fiinţei lor adevărate. 

Creștinismul, astfel înțeles, nu-i un act magic, prin care cap- 
tăm, cu ajutorul unui gest, al unui dispozitiv, o putere necunos- 
cută, eficace, care ne depășește; dar pe care o întrebuințăm în 
folosul nostru, ca să ne facem poftele; ci o întâlnire a sufletu- 
lui omenesc cu o prezenţă absolut atotputernică, pretutinde- 
nea de faţă, ştiutoare şi lucrătoare, de care ne simţim atîrnaţi 
ca făptura de creator, a cărui ființă e pentru noi normă, lege de 
purtare, fiindcă în ea recunoaştem nu numai realizarea depli- 
nă a ființei noastre, la statutul maxim spre care putem năzui; 
dar și deplinătatea tutulor perfecțiunilor pe care ni le putem în- 
i e în vreun fel oarecare. 

n această prezență covîrșitoare, toate lucrurile își află iz- 
vorul, susținerea și bucuria, pe ca o regăsim în fiecare împli- 
nire și fără ea toate lucrurile ne apar ca un Ecleziast, ciuntite 
și fără rost, goale și amenințate de risipa în neființă. În ca gă- 
sim refugiu împotriva acelui sentiment ciudat că totul e fugar 
și labil, că totul e sortit pierzaniei și destrămării, care nicicînd 
nu cuprinde sufletul omului mai trist decît cînd se află în fața 
unui lucru bun, a unui lucru frumos, a unui lucru valabil, în 
preajma căruia ai vrea să opreşti timpul în loc, să nu se mai is- 
prăvească; dar despre care știi că va lipsi: prin neputinţa ta de a 

păstra frăgezimea lăuntrică, prin tocirea simţirii, prin tocirea 
vieţii sau prin moartea în care se duc toate lucrurile. 


Doamnelor şi domnilor, 


Cei vechi cunoscuseră și ei sentimentul acesta tulburător al 
existenţei Zeului transcendent, puternic, care venea să tulbu- 
re, prin gelozia lui, prin pofta lui, prin iubirea lui protectoa- 
re, viaţa muritorilor de rînd. 

Și grecul cunoscuse, obsedant, gîndul pârvanic din închina- 
rea către Clio: „Ci moare marmura de rănile vremii și moare 
şi înţelesul ei, de neînţelegerea oamenilor“? 

Dar Dumnezeii lor erau fiinţe capricioase, care alunecau în 
lumile interstelare, al căror sens nu era legat decît întîmplător 
de viaţa omului; iar sentimentul risipirei lucrurilor în moarte 
era fără leac. 

E adevărat că religiile misterice aduceau omului sentimen- 
tul unei alte vieţi, căreia i-ar fi destinat și despre care aflau o 
prefigurare în participarea exaltată la ceremoniile rituale. 

E adevărat că și grecii închipuiseră o lume a umbrelor, în 
care lucrurile trecătoare se regăseau pe tărîmul celălalt. 

E adevărat că și budismul închipuise o salvare. 

Dar, în nici unul din acestea, omul nu năzuia, nu spera la 
salvarea absolută a existenţei lui precare, o transfigurare și o în- 
veşnicire a individualului, ca atare. 

Salvarea budismului era o desfacere absolută de orice legă- 
tură de aci, de orice participare și resemnarea stoicului nu era 
decât o renunţare!!, 

Exaltarea misterică era numai o prefigurare trecătoare a al- 
tei vieţi; iar mântuirea prin cunoaștere salva numai generalul 
neinteresant al lucrurilor, lăsînd individualul să se piardă. Ha- 
desul, pe de altă parte, nu era decît umbra unei umbre. 

Pentru creștin însă, legătura cu Dumnezeu înseamnă salva- 
re, Nu a generalului, care nu are nevoie de salvare. Ci a insu- 
lui pieritor. Fiul omului a venit să mîntuiască ceea ce e pierdut. 

Toată viaţa lui nu are sens decît în funcţie de această trans- 
figurare a existenței în Dumnezeu. Omul e pe pămînt prin voin- 
ţa lui Dumnezeu, creat pentru această transfigurare. Viaţa lui 
e o mare aventură a dragostei lui Dumnezeu, care se vrea iu- 

bit de o făptură liberă, căreia, pentru aceasta, i-a dat putinţa să 
se piardă. Și care, pentru a-l răscumpăra, s-a jertfit pe sine în- 
suși pentru mântuirea lumii. 

Dacă pe planul central al experienţei creștine stă dragostea 
lui Dumnezeu pentru făptură, pe planul uman stă iubirea de 
aproape a omului. 

Aproapele acesta nu e însă cel care ne va sta lumește mai 
aproape, nu e cel care ne e cel mai drag. Și nici cel din urmă om, 


acela cu care n-am mai avea nimic de împărţit, cum ar vrea unii. 
Aproapele e semenul nostru care suferă și în care ne regăsim un 


tovarăș de suferință. De el nu ne leagă un act, un sentiment ima- 
ginar şi filantropic, de condescendenţă, ci mai mult sentimen- 
tul că nu putem fi fericiți noi înșine, cînd alţii suferă alăturea 
de noi. Sentimentul că sîntem părtași durerii universale care sus- 
pină după mântuire, că sîntem părtași ai nădejdii lui de mai bine. 

Iubirea de aproape, în creștinism, nu e primară, ci derivată din 
iubirea lui Dumnezeu. Să iubești pe Domnul Dumnezeul tău din 
tot cugetul tău și din toată inima ta, iar pe aproapele tău, ca pe 
tine însuţi. Cum însă eu însumi nu-mi sînt obiect de iubire ideal, 
ci numai Dumnezeu, iubirea de aproape e conștiința că omul care 
suferă e făptura lui Dumnezeu care nu e făcută pentru asta. 

A iubi pe aproapele tău ca pe tine însuţi înseamnă, deci, să 
simţi că ești legat de el prin solidaritatea de suferință, prin co- 
munitatea de soartă în păcat și că, la bine și la rău, nu există, 
în fond, mîntuire numai pentru mine singur, ci numai mântui- 
rea lumii întregi. 

Acesta e sensul creștinismului, așa cum îl trăieşte biserica 
lui Hristos. | 

Lumea de aci, ceea ce vom numi „veacul“, are, față de aceas- 
tă biserică, o poziţie ciudată. Biserica e cuprinsă în veac și to- 
tuși veacul nu o cuprinde toată, pentru că ea e deschiderea lui 
către ceva care-l depășește. 

Poziţia creștinismului faţă de veac e antitetică și paradoxa- 
lă: „Împărăţia mea nu este din lumea aceasta — spunea Hris- 
tos lui Pilat —; căci altfel n-ar veni îngerii mei să mă apere“. 
__ Dar norodului adunat să-l asculte Hristos îi destăinuie: „Iată, 
Împărăția mea este în mijlocul vostru“. 

Cum e această împărăție, care e, în același timp, în mijlo- 
cul nostru și care nu este, totuși, din lumea aceasta, Hristos n-o 

spune, decît în parabole, în ghicitură. Unirea aceasta a cerului 
cu pămîntul, înfăptuită prin întrupare, o ghicim, mai mult de- 
cît o putem cuprinde cu mintea. 

O ghicim mai bine, dacă ne gîndim la âlcul învățăturii lui Hris- 
tos, care e o evanghelie, adică, un răvaș de bucurie către toţi cei ce 
suferă, către toți cei lipsiți de Dumnezeu, de plinătate: cei săraci 
cu duhul, cei ce plîng, cei însetaţi de dreptate, cei milostivi, cei cu- 
rați cu inima, cei ce fac pace sau sînt prigoniţi pentru dreptate. 

Căci ei și-au aflat mîngiiere la Dumnezeu, care a trimis pe 
Fiul său. Şi iată: orbii văd, surzii aud și împărăţia lui Dumne- 
zeu e vestită săracilor. 

Întruparea lui Dumnezeu nu înseamnă însă, pentru creștini, 
sfîrşitul mîntuirii, ci abia începutul ei. „Veacul“ sau „timpul în 
care trăim“ nu mai €, pentru creștini, o vale a plîngerii, dar nici 
rai, ci locul spiritual al mîntuirii, scena acestei mari drame a sal- 
vării ori a pierderii noastre. Ceea ce aşteaptă creștinul în veac 
este îndumnezeirea lumii. 

Mîntuirea aceasta nu e un proces insidios, ceva care vine 
peste noi, fără să băgăm de seamă; ci este o lucrare puternică, 
o realitate care desparte existenţa creştinului în lume ca o sa- 
bie de foc. Puterile lumii acesteia se adună să întârzie mîntui- 
rea și creștinul trebuie să dobîndească, împotriva lor, cununa 
de biruinţă. Ce altceva spune parabola semănătorului cu sămîn- 
ţa căzută pe drum sau între spini, care nu ajunge să rodească? 
Sau parabola neghinelor, care arată că binele de rău nu se pot 
separa definitiv, în veacul de aci. Și, ce este „războiul nevăzut“, 
decît lupta pe care o dă creștinul în sufletul său, pentru birui- 
rea lui Dumnezeu în lume? 

Drama existenţei creștinului în veac este drama libertăţii sale 
de a se pierde. Pe ea, Hristos ne arată a o birui cu forța. De 
aceea, îngerii lui nu intervin în pretoriul lui Pilat, ci-l lasă pe 
acesta să facă judecata lumii. 

Căci trebuie ca Fiul omului să se răstignească, pentru ca bi- 
serica lui să izbîndească împotriva Iadului. 


Toate aceste realităţi fac din creștinism o religie cu un pu- 
ternic sentiment al așteptării sfîrșitului. Această așteptare ca- 
racterizează poziţia fundamentală a creștinului în veac. 

Oricât ar fi de ancorat în lumea de aci, în aparenţă, creștinul 
e un om cu un picior deja în afara acestei lumi. Lumea aceas- 
ta văzută, lumea de aci, nu e lumea lui adevărată. Ci lumea lui e 


dincolo de aceasta. 
Iar aci, creștinul e la vreme de încercare, căci, de cînd omul 


a auzit cuvîntul Domnului, Dracul a dobîndit puterea să-l în- 


toarcă de la Dumnezeu. 
Acesta și nu altul e sensul vieţii de aci pentru creștin. 


Doamnelor și domnilor, lucrurile acestea le știm cu toții. 

Le-am știut, mai bine zis, pentru că mulți din vremea cate- 
hismului le-au uitat. Și nu s-au gîndit să le dea un sens imediat, 
legat de făptuirea omului de fiecare clipă. Creștinismul lor a fost 
o haină sărbătorească pentru zile mari, ceva separat de străda- 
nia lor din viață. 

Dacă le reamintim, e pentru că, faţă de ele, și din ele, vom 
încerca să înfiripăm celălalt termen al convorbirii noastre de 


azi: lumea modernă. 


II. CONȚINUTUL IDEII DE LUME CREȘTINĂ: 


Prin lume modernă se pot înţelege două lucruri: 

1) „modern“ înseamnă, în sens general, orice lucru actual, 
nou, generalizat în gustul public, orice lucru viu, la modă. 

Cum zicea un dascăl al meu, în acest sens, „modern“ este 
orişice lucru care poate fi prezentat cu cartea de vizită de mo- 
ment a istoriei; 

2) cuvîntul „modern“ mai are însă și alt sens, precum știți. 
EI înseamnă, în istorie, perioada de timp cuprinsă între pacea 
westfalică din 1648 şi războiul cel mare din 1914-1919, adi- 
că, aproximativ ultimele trei veacuri de istorie, corespunzînd 
dezvoltării naţionale a orînduirilor statale. 

Privită însă în rădăcinile ei, vremea modernă se urcă și mai 
departe. Renașterea și Reforma se integrează aceleiași mișcări 
și lumea modernă ar începe la căderea Constantinopolului și 
descoperirea, cam în același timp, a Americii (1452-1457), la 
jumătatea secolului al XV-lea. Unii au căutat rădăcini și mai 

adînci, pînă la veacul al XII-lea și al XIII-lea. Fapt e că Dante 
sau Toma din Aquino, la adăpostul cărora unii au încercat să 
ridice un steag „antimodern“, se vădesc ei înșiși precursori ai 
modernismului, în plin secol al XIII-lea. 

Dacă privim cu băgare de seamă, vedem că cele două sen- 
suri nu se suprapun întocmai. 

Ce e însă, în esenţă, viața modernă și care sînt caracterele ei? 

Viaţa modernă nu e numai o perioadă de timp; ci şi o struc- 
tură spirituală, istorică; adică, un fel de a trăi și de a înţelege 
Și a preţui viaţa, caracteristic unei anumite epoci. 

Care sînt caracterele ei ? Și ce poate fi constant într-o epo- 
că, una care merge de la cucerirea Constantinopolului pînă în 
zilele noastre? 

Nu s-au schimbat, în acest timp, și mentalitate, și cunoştin- 
țe, şi îndeletniciri, și port, şi obiceiuri ? Nu cuprinde, o atât de 
mare tăietură de timp, atâtea țări și oameni diferiți, încît o ge- 
neralizare să nu mai fie posibilă? 

Mărturisim că lucrul pare adevărat. În acest domeniu de cer- 
cetări, toate lucrurile ce se spun trebuiesc primite cum grano 
salis. Totuși, nu e imposibil de încercat o atare viziune de an- 
samblu; fireşte, cu toate riscurile de a ne găsi în faţa unei con- 
strucţii simplificatoare, mai mult cu rol de a pune ordine în 
gînduri, decît de a reprezenta în întregul ei realitatea istorică. 

Lumea modernă se naște dintr-o mare nădejde înșelată. De- 
cepţia creştinității apusene, amăgită de interpretarea literală a 
textului, care așteptase în zadar sfîrșitul apropiat al lumii în ju- 
rul anului 1000. 

Cruciadele, care fuseseră roada istorică a acestei așteptări, 
se irosiseră în zadar în rivalități terestre. Hristos nu venise pe 
norii cerului să răsplătească ostașii care se jertfiseră zadarnic 
pentru cucerirea Sfîntului Mormânt. Și — ca pedeapsă pentru 
aceste rivalități, și poate şi pentru îndeletnicirile negustorești 
instalate la umbra corăbiilor cruciate — păgînul cucerise ceta- 
tea lui Constantin şi — pe ruinele averilor confiscate templie- 
rilor — regii Apusului se ridicaseră veleitari și laic, î împotriva 
puterii papale, sprijiniți pe comunitatea de soartă al cărei sim- 
bol începea să devină pentru națiunea lor. 

Veacul de Mijloc n-a fost, cum se spune de obicei, o epocă 
de întuneric. Ostenitorii istoriei lui au izbutit să risipească pre- 

judecățile pe care secolul al XVI-lea și al XVIII-lea le acumu- 
Jaseră împotriva lui și să ne convingă că e o „epocă în care au în- 
florit catedralele de piatră ale artei gotice și catedralele de gînd 
ale Su/mmelor scolastice constituie unul din momentele cele mai 
de seamă ale dezvoltării omenirii. 

Evul Mediu a fost însă o epocă tare, neînduplecată. Rămii ui- 
mit, cînd citeşti scrisorile lui Abâlard sau romanele din ciclul re- 
gelui Artur, văzînd cum această epocă a putut îmbina tăria virtuții 
şi asprimea gîndului cu o așa de mare înfierare a simțirii. 

E, desigur, pentru că toată epoca a fost dominată de o fla- 
cără uriașă de credință, de așteptare înfrigurată, de un vis. Omul 
Veacului de Mijloc trăia în lumea de aci, și uneori cu patimă. 
Dar omul acesta era creștin și, de aceea, în cel mai destrăbălat 
destriu, un Francois Villon păstrează atât de treaz sentimentul 
precarităţii vieţii pământeşti şi conștiința că aparţine altei lumi, 
încît gemetele tîlharului seamănă, dar nu seamănă, sînt adevă- 
rate rugăciuni. 

Această așteptare înfrigurată a sfirșitului sfirșește însă prin 
a se irosi și cucerirea Bizanțului de către turci îi dă lovitura de 
graţie. 
Se cunosc însă reacțiile aşteptărilor înşelate. 

Încordarea dezarticulată dă drumul tuturor puterilor înfrâ- 
nate, într-un tumult de porniri. 

Pofta stăpînită se dezlănţuie într-o sete nemăsurată, rabelai- 
siană, de existenţă simțită, concretă, trăită direct. Speranţele 
amânate se cer satisfăcute degrabă. Cugetul, cumpănit în văz- 
duhurile lui proprii, își pierde puterea de pătrundere a existen- 
tului ca atare. Și el aleargă cu Occam și Roger Bacon, apoi cu 
Gassendi și cu celălalt Bacon, după existența care se poate ve- 
dea și pipăi. 

S-a vorbit de o „revoltă a sclavilor“. Ar trebui vorbit, mai 
exact, cu Luther, de o voinţă argheziană de a pipăi şi de a urla: 


pe 


„Este! 
În sfîrșit, fapta omenească descentrată din axul vretii divi- 


nului se rabate asupra aventurii pentru rezultat util. E vremea 
marilor navigatori, a marilor cuceritori de imperii de peste 
mare. Nevoia lumii de „dincolo“ ia acum forme concrete. 

Capitalismul se va naște din faptele lor și-i va păstra pece- 
țile trupeşti şi sufletești. 

Veacul al XVIII-lea nu va fi decît perioada scolastică a vre- 
milor moderne şi Revoluţia Franceză, rodul ei în pîrg. Iar prin 
reflexul acesteia, talazurile vor ajunge pînă la noi, de-a lungul 
secolului al XIX-lea, al romantismului și al mașinii. 

Două caractere generale are această lume modernă: unul te- 
oretic, altul practic. 

Caracterul său teoretic este vedenia universului sfărîmat, 
scoaterea lui din mîna lui Dumnezeu. Caracterul său practic este 
îndumnezeirea omului. Caracterul teoretic, am spus, e sparge- 
rea lumii lui Dumnezeu, dezarticularea ei din boltele cerului 
ptolemeic și substituirea concepţiei naturaliste, în locul con- 
cepţiei teologice a existenţei. 

Omul, care pîn-atunci păstra sentimentul că face parte din- 
tr-o lume închisă, organică, ierarhizată, dominată de relaţiile in- 
tenţionale ale legăturii lui cu Dumnezeu, pierde sensul totalității 
existenţei; se simte dintr-o dată fiu al haosului, aruncat într-o 
lume pierdută undeva în universul nesfârşit, încercînd cu dis- 
perare să descopere — în lipsa providenţei — măcar permanen- 
ţa unei legi. Cugetul descumpănit, și care a pierdut încrederea 
în priza directă a intelectului asupra unei lumi pe care își în- 
chipuie c-o fabrică din el însuși, lasă un sentiment de goliciu- 
ne a abstracţiei, ale cărui roade sînt: căderea în concret, setea 
de experienţă, adaptarea omului la trăirea fragmentară. 

Omul pierde astfel și sentimentul transcendenţei; ideea că 
e pe pămînt pentru un sens care depășește viaţa lui precară de 
aci; omul se adaptează imanenţei. Și-n locul luptei spre a ne- 
muri, omul își organizează efortul tehnic în vederea realizării 
fericirii lui terestre, substituind astfel, vedeniei transfigurătoa- 
re a mântuirii prin harul izvorât din întrupare, mântuirea de jos 
în sus a omului prin efort propriu, de dominare a naturii, prin 

cultură. Acesta e caracterul practic. 


Consecințele unei atare răsturnări sînt trei 


1. La omul modern, acțiunea capătă un primat asupra con- 
templaţiei; homo faber triumfă asupra lui homo sapiens. 

Nu în zadar substituie Faustul lui Goethe, mărturisiri creş- 
tinești despre întîietatea Logosului, a Cuvîntului, mărturisirea 
modernă: „Am Anfang war die Tat“. La început era: fapta! 

Ceea ce constituie trăsătura esenţială a omului modern este 
spiritul acesta de iscoadă, acest duh neastîmpărat și nesăturat 
de a şti pentru a putea, cartezianul sau leonardescul ingenius. 

Prin el, omul se substituie Dumnezeirii în centrul univer- 
sului moral și strădania lui devine pretenție de a se mîntui prin 
sine însuși, stăpînind natura. 


2. A doua consecință, cu origini mai vechi, este spargerea 
comunității spirituale şi prefacerea ci în societate atomistă, în 
asociaţie voluntară de interese limitate, cu roate urmările ei. 

În fond, lucrurile izvorăsc aci de mai departe, din clipa în care 
catolicismul opune, în comunitatea de dragoste a bisericii, au- 
toritatea externă, temporală, libertăţii spirituale. 

Rădăcina acestei spărturi este aceeași cu cea care a provo- 
cat prăbușirea evului mediu: nerăbdarea de sfârşit! Voința de 
a grăbi împlinirea timpurilor. Amestecul omului, cu planuri- 
le lui, în lucrarea lui Dumnezeu. 

Efectele acestei spărturi ? Organizarea societăţii omenești 
ca juxtapunere de individualități distincte. Fiecare din ele e un 
univers închis. Comunitatea indivizilor nu mai are realitate, nici 
substanţe unitare, ci e numai un ansamblu de relaţii interindi- 
viduale. Fiecare rămîne străin de ceilalți, dar se poate întâi cu 
ceilalți pentru conlucrare. Ceea ce e unuia scop, poate fi altu- 
ia mijloc. Unul poate folosi pe celălalt. Totul devine astfel mij- 
locire, negoţ și instrument. Nu mai e scop absolut. 

Euca devine economie. Și mijlocul prin excelență, mijlocul 
în sine, sensul instrumental în care se concretizează toate aces- 
te relaţii posibile e banul. El e puterea care unește, care leagă 
întîlnirea unui om cu altul și conlucrarea lor. Lucrul merge pînă 
la limitele extreme ale americanismului modern, în care valoa- 
rea religioasă a pastorilor e apreciată, în uzine, după sporul pro- 
ducţiei din săptămînile care urmează predicilor lor! 


3. A treia consecinţă izvorăște din întîlnirea celei dintâi cu 
cea de-a doua. 

Omul setos de existenţă concretă și dispunînd de putere ca 
mijloc de a o dobîndi, însă lipsit de vedenia unei ierarhii sta- 
bile de valori deosebite de propria lui făptuire şi care să se im- 
pună acesteia, se risipește în faptă, spre a dobîndi puterea, și 
sfârșește prin a se robi cu totul ei, pierzînd astfel putinţa de a 

se mai bucura de existenţa posedată: „îngerul învârte piatra de 
moară“. 

Am descris aci, în linii mari, o dramă pe care o putem re- 
găsi în orice existenţă „modernă“. Dacă unii dintre noi îi sca- 
pă, parţial, e poate pentru că lumea noastră românească nu e 
decât de prea puţin timp în curs de modernizare, nu, adică, încă 
cu totul modernă, şi apoi, pentru că lumea românească devi- 
ne modernă într-o vreme în care lumea modernă, ea însăși, dă 
semne de istovire lăuntrică. 

Că omul modern a reușit în felul lui? 

Că dominaţia lui se-ntinde asupra aerului, și pămîntului, şi 
adîncului apelor? Că ochiul lui, ajutat de telescoape, numără 
miliardele de stele ale cerului, atingîndu-le chiar cu cealaltă par- 
te a bolţii înstelate; sau că, artilerist al infinitului mic, desface 
stihiile şi împlinește idealurile alchimiștilor căutători ai pietrei 
filozofale? Că spaţiul dintre viu și mort se micșorează ne-nce- 
tat, că iscodirile ui isteţe lipesc nasuri, ochi, ficaţi, învie inimi- 
le care nu mai bat și prelungesc ani întregi funcţionarea plămînilor 
paralizaţi, cu aparate? 

Cine ar putea-o tăgădui? 

Dar că, prin aceasta, omul și-a aflat un nou echilibru spiri- 
tual, o poziţie armonică, un rost în univers, cine ar putea să o 
afirme ? Răsunătoarelor lui triumfuri din afară, le răspund — 
cum am mai spus — amarele lui prăbușiri lăuntrice. 

Aceleași laboratoare care cultivă vaccinuri binefăcătoare des- 
tinate să cruţe mii de vieţi sînt puse în slujba puterilor drăceşti 
ale distrugerii, în căutarea armelor de război microbian. 

Mintea care se apropie de posibilitățile de transmutaţie e pre- 
ocupată de aflarea razei ucigătoare, a gazelor care ard şi de pre- 
zenţa cărora să nu-ţi dai seama decât cînd nu mai e nimic de făcut, 
de mijloace de a arunca cât mai mult fier ucigător, cît mai depar- 
te, mijloace de a folosi apa, aerul, lumina, vânturile, focul și chiar 
trupurile omenești sacrificate, pentru a distruge om pe om. 

Uzurile care au dat omului stăpînirea icariană, aruncîndu-l în 
aer cu 200 metri pe secundă, nu a adus oare omenirii şi teroarea 
căderii — şi nu numai peste taberi — a păsărilor Stymphaliene? 

Şi nu e ciudat că omenirea aceasta „modernă“, care îşi zice 
„creştină“, d-voastră, eu, am ajuns să putem gîndi cu vis şi cu 
sînge rece, ba chiar să facem planuri, de așa îndeletniciri, și că 

exercitarea întrebuințării acestor mijloace a devenit, peste tot, 
nu numai o datorie, ci principala datorie a ceasului de față, în 
toată omenirea, poate cu excepția zulușilor! 

Ce dovadă mai evidentă de vedenie fragmentară, spartă, de 
lipsa de viziune a întregului, decît aceste lucrări ? 

Nu, propășirea tehnică nu e dătătoare de seamă de schim- 
bările omului lăuntric. 

Schimbarea în sens demiurgic a omului lăuntric, a ce ştie și 
a ce poate, determină progresul lui tehnic, pentru că-i i liberea- 
ză posibilitățile. Și vechea Alexandrie a cunoscut mașina cu va- 
pori, însă, fiindcă omul alexandrin era alt om, iscodirea lui nu 
era socotită decât ca o iscodire năstrușnică. 

Abia dacă progresele acestea tehnice schimbă aspectul con- 
cret al lucrurilor. Funcţional însă, omul de azi, ca și omul de la 
începutul timpurilor moderne, ca şi Adam, e amenințat, în pri- 
mul rînd, de propriul ui succes. 

Victoria aceasta este germenul tutulor rătăcirilor care fac pe 
om neom, în măsura-n care-l împing să se îndumnezeiască. 

Tabla valorilor morale ale omului modern, care a pierdut 
viziunea altei vieți, căreia-i era menit, € însă răsturnarea tota- 
lă a făgăduielii de bucurie-n suferință și de răsplată în Slavă, pe 
care Predica de pe munte le aducea acum două mii de ani: să- 
răciei, blîndeţii, inimii curate, duhului împăciuitor, milostivi- 
rii, setei de dreptate și prigoanei suferite pentru ea. 


Fericiţi cei îndestulaţi — răspunde veacul acesta lui Hris- 
tos —, că a acelora e împărăţia acestei lumi și alta nu e. 


Fericiţi cei tari, că aceia vor stăpîni pământul. 
Fericiţi cei cumpliţi și neîndurători, că aceia nu se vor teme 


de nimeni. 
Fericiţi cei ce rîd și se bucură, că aceia de nimic nu au ne- 


voie. 
Fericiţi cei îndrăzneți, că aceia vor avea parte de praznic. 
Fericiţi semânătorii de vînt, că aceia se vor chema fiii fur- 
tunii. 
Fericiţi cei iscuszţi, că aceia vor afla taina multor lucruri. 
Fericiţi veți fi, cînd vă vor slăvi și vă vor tămiia, minţind 
pentru voi, căci v-aţi aflat plata acum, pe pămînt, și miine de 
voi cine O să-și mai aducă aminte!+! 

Bogăția, ideal suprem al omului ahtiat să smulgă vieţii cît 
mai multă și cît mai intensă bucurie pământească, în scurtul ră- 
gaz îngăduit omului pentru asta. 


Puterea, care e mijlocul de a dobîndi bogăţia. 

Iscusinţa, gîlceava, bănniala, ne-ndurarea, lauda de sine, care 
sînt sculele cu care dobîndești puterea și cu care o ţii atunci cînd 
ai dobîndit-o, alcătuiesc valorile esențiale ale codului moral mo- 
dern, chiar atunci cînd ipocrizia le drapează-n altele, aparent 
potrivnice. 

Ele izvorăsc direct din mentalitatea demiurgică pe care am 
înfățișat-o și sînt roadele spirituale ale prăbușirii lăuntrice ale 
unui om care a pierdut, odată cu sentimentul transcendenței, 
și adevărata lui idee despre sine, aceea că era chemat la viață pen- 
tru alte minuni, decît aceea de a se robi căutării hranelor pămîn- 
tului. 

Rezumînd ceea ce nu este creștin în felul de a fi al lumii mo- 
derne, voi spune că e, în primul rînd, această îndumnezeire a omu- 
lui și acest amestec al lui în lucrarea Dumnezeiască a mântuirii. 


1. Pierderea sentimentului transcendenței lasă pe om în lume 
singur și fără sens și introduce anarhia în înțelegerea lumii. 


2, Pierderea sensului întrupării răpește omului așteptarea 
sfîrșitului, îl desface din rostul lui și-i orientează făptuirea asu- 
pra îmbunătăţirii vieţii de aci. 

În locul transfigurării lucrurilor în Dumnezeu, el așteaptă 
mântuirea prin cultură și înlăturarea suferinței. 

Aceea ce creștinul așteaptă de la Apocalips: cer nou și pă- 
mâînt nou, în care Dumnezeu va șterge orice durere și întrista- 
re, şi lacrimi, şi moarte nu va mai fi mult, căci toate cele dintii 
vor fi fost — omul de astăzi le așteaptă de acum, de aci, grabnic, 
de la fapta lui. 

Ceea ce pierde prin aceasta lumea modernă este înţelegerea 
sensului real al suferinței. În lumea omului modern, durerea nu 
are loc. Toată strădania lui e să o înlăture și dacă — dintr-o în- 
tîmplare, nu reușește — el nu se poate potrivi cu ea. Nu-i poa- 
te afla rost. Ci moare lăuntric, deznădăjduieşte sau se-ndrăceşte. 

Înţelegem acum rostul fericirilor pămîntului și setea omu- 
lui, care-și știe zilele numărate, pe-o planetă pierdută î în puz- 

deria materiei născută fără rost. El a ajuns să aibă conștiința exis- 
tenței sale proprii şi a valorii ei fără preţ, şi pe această luptă s-o 
înveşnicească cu patima deznădăjduită a celui fără apărare, a că- 
rui moarte de tot nu e decât amînată. 


III. ALUNECAREA VREMILOR MODERNE: 
VREMEA MODERNĂ ȘI VREMEA ACTUALĂIS 


Ideea de /4me modernă, aşa cum am lămurit-o pînă acum, 
se mai potrivește oare, în totul, împrejurărilor de azi? 

Putem noi spune că vremea în care trăim mai are toate ca- 
racterele sub care am încercat să înfățișăm lumea modernă? 

Am arătat la-nceputul acestei conferințe, și e locul să adîn- 
cim acum, părerea că vremea în care trăim nu se mai acoperă 
exact cu ideea de viață modernă. 

Lucrul acesta poate să pară multora, în special din cei năs- 

cuţi înaintea războiului de acum 25 de ani, greu de deosebit. 

Dacă cineva ar întocmi o tablă a valorilor morale în circu- 
laţie acum un sfert de veac și i-ar opune o tablă a valorilor în 
circulaţie actuală, ar rămîne înmărmurit să constate deosebi- 
rea fundamentală de orientare a majorităţii spiritelor. 

Ne găsim, aşadar, în mijlocul vieții din zilele noastre, în faţa 
altui climat spiritual decît al evului modern. 

La prefacerea lui au contribuit, desigur, împrejurările. Am 
contribuit poate şi noi, fără să vrem. 

Care e caracteristica acestor vremi actuale, ieşite din prefa- 
cerea evului modern și ce probleme pune creștinului această vre- 
me? 

Ne apropiem de problemă cu sentimentul că are mult mai 
multă însemnătate decît problema pusă pînă aci; dar și cu sen- 
timentul că lucrurile sînt mult mai greu de lămurit. 

Pentru că, în primul caz, era vorba de un fapt petrecut, îm- 
plinit, istoric. Pe cînd aci e vorba de fapte care se petrec, de lu- 
cruri care ne domină. 

Să încercăm totuși să ne smulgem din val și să dominăm per- 


spectiva acestor schimbări, judecînd după direcţia diferitelor 
alunecări de straturi. 

Vremea actuală păstrează, cred, din vremea modernă care 
a precedat-o, două lucruri: 

1) setea de concret, de posesie maximă, sensibilă a existenţei; 

2) tentanția demiurgică, întîietatea faptei. 

3) Ea se deosebeşte însă de vremea care-o precede, prin in- 
tensitatea aspiraţiei ei totalitare. 

Ceea ce pretinde evul nou ca depășit, din viziunea lumii mo- 
derne dinainte, este caracterul spart al existenţei, pretenţia lui 
de a reface aci, pe pămînt, unitatea societății,-pe care individu- 
alismul democrat o risipise într-un număr imens de individu- 
alități aritmetice. 

Vremea de acum este deci tot o epocă în care omul îşi cau- 
tă mântuirea pe pământ şi tot o epocă în care omul își caută mîn- 
tuirea prin faptă. 

Sub raportul acestor idei, încadrarea omului în univers ră- 
mîne o încadrare modernă. 

Din punct de vedere al înțelegerii vieţii sociale însă, struc- 
tura lumii de azi a alunecat de la poziția vechiului individua- 
lism la o altă înțelegere. 

Obiectul acestei discuții nu este problema sociologică a struc- 
turii lumii de azi. Şi, de aceea, nu voi arăta decît sumar cum s-a 
ivit, în chip firesc, această alunecare şi de ce tinde să cuprindă 
şi pe aceia care își dau seama de schimbare și luptă pentru în- 
lăturarea ei. 

Schematic, dialectica acestei prefaceri e simplă. Din momen- 
tul în care posesia bunurilor pămîntului devine idealul omului 
modern și puterea mijlocul de a obţine această posesie, cu cât 
indivizii sporesc în putere și cu cît obiectul de posedat se măr- 
ginește, cu atît intensitatea antagonismului dintre om și om, 
dintre grup și grup, se adînceşte. 

Spre a birui în această luptă, omul se aliază alor săi, să des- 
copere, mai bine zis, aliatul natural al acestora. Şi, prin aceas- 
tă redescoperire a legăturilor omului de grup, ascunsă-n vremile 
de bunăstare, se începe o prefacere, care nu e isprăvită și în care 
omul alunecă treptat, de la vechiul individualism modern, la o 
nouă încercare de organizare a vieţii sale, după vechiul ideal al 
stupului de albine. 

Vechea orînduire socială, modernă, era o rînduială juridi- 
că și politică: o orînduire de raporturi. 

Ea nu prindea pe individul întreg cu modul lui de a gîndi 


și de a dobîndi. Împlinirea omului nu era grija colectivităţi. De 
ce faci spre a dobîndi, sau de ce gîndești, de cum te bucuri de . 


viață, colectivitatea nu se ocupa decît într-atît, întru cît felul tău 
de a dobîndi, de a gîndi sau de a te bucura de existență împie- 
dicau dobîndirea, gîndul sau bucuria altora. În lupta lui pentru 


posesiunea reală și ideală a acestei lumi, omul modern era so- . 


cotit a fi singur. 
Am zis dinadins: era socotit a fi singur; ci nu era singur în 
adevăr. Pentru că, în fapt, omul nu era și nu putea fi singur. 


Atunci, ca și acum, și uneori mai mult ca acum, fiecare avea o. 


familie, care punea asupra vieții lui pecetea celor șapte ani de-a- 
casă şi-i crea de la intrarea în viaţă o poziţie privilegiată, sau una 
dezavantajoasă în lupta pentru cucerirea vieţii: o dată, prin 
transmiterea firească din tată-n fiu a ierarhiei spirituale a valo- 
rilor pentru care se cuvine să trăieşti; a doua oară, prin înzestra- 
rea, mai mare sau mai mică, cu mijloacele de a le realiza. 

Prin simplul fapt al dezvoltării instrumentelor de răspîndi- 
re a influenţei omului asupra omului, în domenii în care aceas- 
tă influență fusese mascată la instituirea regimului democrat, 
dezvăluirea legăturilor ascunse în vremile de bunăstare ale omu- 
lui de om sileau statul să intervie în dezvoltarea vieții materia- 
le și spirituale a colectivităţii, schimbîndu-și astfel, pe nesimţite, 
natura. Democraţii au numit acest fel de organizare „democra- 
ţie socială“, spre a o deosebi de cealaltă, aritmetică, „democraţia“ 
pură și simplă. În realitate, democraţia socială era prima lua- 
re de conștiință a alunecării organizării colective democratice 
în direcția totalitară. 

Dacă, la cele spuse pînă acum, adăugăm deșteptarea oame- 
nilor, adică înmulţirea celor ce se socotesc îndreptățiți să par- 
ticipe la împărţirea foloaselor vieţii colective, foloase care, şi 
după instituirea statului democrat, rămăseseră apanagiul câtor- 
va; şi, dacă la aceasta adăugăm încă interesul crescînd pentru 
împărţeală, pe măsura scăderii lucrurilor de împărțit, adică a 
masei bunurilor lumii acesteia după care aleargă omul modern, 
prin faptul crizei. 

Și dacă, în sfârșit, la aceasta adăugăm imposibilitatea demo- 
crației sociale de a impune acţiunea colectivități în domeniile 
în care trebuia să intervină, prin faptul că era ea însăși prizo- 

nieră a puterilor pe care i se cerea să le-nfrîneze — vom avea 
tabloul, aproape complet, al împrejurărilor care au făcut ca peste 
tot, chiar în statele care-și zic încă state democratice, organi- 
zarea puterii politice să intervină spre a modela viaţa omului 
nu numai la limitele în care atinge viaţa altora; dar și în miezul 
ei subiectiv, organizînd, cum am văzut, această viaţă dinainte 
de a se ivi, prin restricțiile biologice aduse căsătoriei, prin în- 
curajarea nașterilor, prin crearea condiţiilor de sănătate și igie- 
nă necesare creşterii copiilor, prin asumarea educaţiei lor, prin 
îndrumarea lor, de la-nceput, în direcţiile spre care colectivi- 
tatea are nevoie de dînșii, prin educarea lor în scopul de a de- 
veni specialiști în loc de oameni, prin integrarea lor în corpuri 
sociale organizate din momentul în care încep să producă, prin 
determinarea lucrurilor de produs şi a condiţiilor de producţie, 
prin controlul lucrurilor pe care trebuie să le știe și prin folo- 
sința obligatorie a timpului lor liber. 

Din analiza pe care am făcut-o mai sus, vedem că toată aceas- 
tă alunecare a lumii moderne în afara individualismului arit- 
metic e tributară acelorași valori esenţiale ale omului modern: 

1) organizarea vieţii pămîntești, a vieţii de aci, pentru binele 
unui cît mai mare număr; 

2) credinţa că omul ajunge la realizarea acestui ideal prin 
făptuire metodică şi rațională; 

3) ceea ce se adaugă însăși aci, este ideea că raționalizarea ac- 
țiunii nu mai cuprinde numai făptuirea omului individual, ci 
se întinde la făptuirea omului în colectivitate. 

Ceea ce lumea de azi cere unei organizaţii sociale nu mai este 
deci numai să creeze cadre şi posibilităţi de dezvoltare de care 
indivizii să profite anarhic, acumulînd la întîmplare, după pu- 
terea lor de fapt; ci îi cere să organizeze practic fericirea cîtor mai 
mulți, prin eliminarea, cu ajutorul organizării și făptuirii în co- 
mun a prilejurilor de fricţiuni și suferințe pe care le iscă liberta- 
tea lăsată indivizilor, de a-și organiza existenţa proprie, cum vor. 

Prin faptul însă că această colectivitate e pusă în faţa aces- 
tei sarcini noi, se schimbă ceva în însăși structura ei ultimă. 

Căci, pentru a putea impune individualitățile puternice ca- 
re-i ameninţă aşezarea, colectivitatea trebuie să devie ea însăși 
o forţă reală, ci nu o simplă ficțiune juridică. 


sl 


Iar pentru a putea coordona ansamblul trăirii colective, pen= 


tru a se putea insinua în sufletul individului și a i se impune aco- 
lo, chiar atunci cînd nu poate folosi forța, colectivitatea caută 


să se instituie, față de individ, într-o realitate ideală, absolută, - 


transcendentă; altfel zis, să se substituie faţă de conștiința in- 
dividului în atributele divinității. 

Înţelegem acum schimbarea esenţială care s-a produs. Lu- 
mea modernă, în goana ei după fericirea pămîntească, prefăcu- 
se lupta vieţii într-o luptă după putere. În această luptă, puterea, 
concretizată în ban (căci banul nu e nimic altceva decât sem- 
nul unei anumite puteri de a face ce vrei, într-o lume în care tot 
ce vrei se poate cumpăra) — puterea concretizată în ban deve- 
nise anarhică și, printr-o răsturnare obișnuită-n viaţa socială, 
îşi pierduse funcţia de mijloc și devenise o valoare în sine. 

Cum însă această valoare era, în fond, o valoare-mijloc, ădi- 
că, o valoare prin esenţă relativă, viaţa modernă ajunsese la o 
relativizare axiologică totală a întregii lumi de valori. Fiecare 
stăpîn al unei părticele de putere de a face se credea îndreptă- 
ţit să facă cu ea ce-i dădea prin gînd, folosind, în acest scop, pe 
ceilalți ca mijloace, sfărîmînd astfel comunitatea omenească în 
atitea realități spirituale opuse și fără altă legătură decît îmbi- 
narea scopurilor lor diverse, câţi indivizi. Forma tip de organi- 
zare socială, comunitatea de gînd, de simţire şi de soartă făcea loc 
unei societăți în care întîlnirea oamenilor laolaltă nu avea mai 
mult sens decît întîlnirea lor într-un tramvai. 


Gândiţi-vă, D-voastră, ce poate să însemne pentru un biet 
creştin însărcinat cu conducerea unei administrații oarecare fa- 
cerea unor mutări. 


Soarta atîtor oameni pe care de-abia îi ştii stă-n mâna ta, cel 
ce-o conduce. Nevoile instituţiei pe care o conduci îţi cer ne- 
apărat mutarea cîtorva. Ai în mînă pîinea și cuțitul. Pentru ser- 
viciul pe care ţi-l fac, ei nu sînt, ca și tine, decât instrumente 
remunerate; un briceag de ras cifre, un perforator de bilete de 
control. Şi totuși, ai dreptul să „muţi“ pe care vrei! 

Dar pe cine să alegi? Unul are mama aci. Altul are dincolo 
copii de şcoală. Unul e tuberculos, altul are dincolo o casă. 

Pe cine să alegi, dacă nu te uiţi la om; dacă nu îl simţi aproa- 
pe? Dacă nu te pui în locul lui de om, care e cu totul altceva 

decît instrumentul sub care ţi se-nfăţișează ? Și sînt, la fiecare 
mutare, sute, mii. Ce grad de istovitoare omenie ar trebui cui- 
va ca să săvîrşească acest act care pare așa simplu! Şi atunci, te 
mulţumești să rezolvi lucrurile abstract, eliminînd conștiința. 
Fixezi criterii „obiective“ de preferință. Faci ţarcuri, prin care 
unii trec și alții cad. Rămii străin de ce e „omenesc“ în fiecare caz, 
mulţumit să nu „nedreptăţești“ majoritatea. Poate fi ceva mai 
fariseic? Și totuși, altceva n-ai de făcut! 

Acest lucru s-a schimbat, sau tinde să se schimbe, în lumea 
de azi, prin aceea că viaţa colectivă vrea să îmbrăţișeze pe in- 
dividul întreg și să și-l subordoneze cu toate ale sale. Ea lup- 
tă să-i impună iar o ordine absolută de valori, pe care acesta să 
le primească fără discuţie, ca poruncile unui nou Dumnezeu. 

Alunecarea aceasta de orientare morală ne dezvăluie că lu- 
mea de astăzi se află în preajma unui nou ev. Ea trăieşte un fel 
de perioadă alexandrină, în care, cei formaţi în disciplina va- 
lorilor lumii vechi, nu consimt să recunoască temeinicia răs- 
turnării de valori la care asistă, ci judecă din punctul lor de vedere, 
învechit, barbar, realitatea invadantă, simplificatoare, aspră, care 
pune însă peste tot pecetea vieţii. 


IV. ATITUDINEA CREȘTINĂ 
ÎN FAŢA LUMII MODERNE 


Mai e nevoie să lămurim de ce creştinismul, a cărui criză în 
faţa evului modern am cercetat-o, se găsește-n criză și-n faţa 
acestei întorsături a lucrurilor? Prea puţin. 

Şi iată de ce. Creştinismul se găsește, fără îndoială, alături 
de orientarea aceasta a lumii, în care omul aspiră iarăși la un ab- 
solut; și încercarea de a reconstitui — fie și numai în cadrul so- 
cialului — unitatea universului spart de iscodirea modernă se 
găseşte pe linia reacţiunii creștinești împotriva individualismu- 
lui abstract și aritmetic. 

Dar substituirea Leviathanului în locul lui Dumnezeu, insti- 
tuirea unui Dumnezeu-colectivitate în locul Dumnezeului crea- 
tor şi tată, tragerea ultimelor consecinţe ale sociologiei religioase 
durkheimiene, care instituie trancendenţa naturală a socialu- 

te, și fiecare este educat exclusiv pentru activitatea căreia îi e des- 
tinat: muncitor manual sau cercetător științific... (Cam cum vor 
'să facă laboratoarele noastre psihotehnice.) Toţi oamenii ace- 
eiași categorii sînt perfect omogeni psihologicește. Reacţia lor 
e sigură. Nu există conflicte. Totul este angrenat perfect. O or- 
dine în care domneşte o fericire mornă, apăsătoare, făcută din 
absoluta integrare și satisfacție concretă a indivizilor, dar din care 
orișice fel de umanitate a dispărut, odată cu ultima diferență. 
Ei bine, o lume de aci, în care reacția omenească ar fi per- 
fect adaptată, în care omul n-ar mai putea greşi, deși ar putea 
fi o lume mai fericită, din anumite puncte de vedere, decît cea 
de astăzi, în care infracțiunile măsoară încă nereușitele — este 
o lume netrebnică, ce înjoseşte făptura omenească sub statu- 
tul omenesc adevărat. Această fericire animală nu este decît o 
utopie primejdioasă, care introduce printre noi o caricatură a 
Raiului, care contravine stării noastre omenești și ne compro- 
mite mântuirea. Sub orice chip s-ar înfățișa o atare lume și ori- 
cît de mieros sau de crunt s-ar apropia de creştinism, o atare lume 
nu € o lume creștină și o atare unitate, chiar dacă ar trebui să de- 
vie unitatea reală a societăţii de miine, nu este comunitatea de 
dragoste a creştinismului și nu se poate confunda cu ea. 

Dostoievski, care e, fără-ndoială, unul din oamenii care au 
pătruns cel mai adînc sensul tainic al problemei libertăţii spi- 
rituale creştinești, a înfățișat, în cîteva pagini din Fraţii Kara- 
mazov, lupta aceasta dintre pornirea tuturor oamenilor spre 
fericire și bunătate și menirea lor adevărată de fiinţe spiritua- 
le libere, chiar cu preţul nefericirii. 

Legenda lui, a Marelui Inchizitor, a tras, cred, pentru ori- 
cine linia despărţitoare peste care nu se mai poate trece între 
comunitatea de iubire și de suferință a creştinului și strădania 
firească a omului după fericirea terestră în comun. Ea a pus fa- 
ță-n faţă, pentru todeauna, în fața scaunului de judecată, pe cei 
ce vor să fericească pe alții cu de-a sila, de cei care primesc să 
sufere pentru libertatea și pentru dragostea lor. 

Neînţelegerea aceasta asupra sensului adevărat al iubirii e 
din cele mai ciudate. Căci Dostoievski nu pune la-ndoială sin- 
ceritatea Marelui Inchizitor. Strădania lui, hotărâtă și cinstită, 
pentru fericirea adevărată, cerească, definitivă, a celor pe care-i 
arde, spre a-i mîntui de ei înșiși! Și totuși, străduința aceasta nu-și 

lui faţă de individ, în rolul transcendenței absolute a Divini- 
tății, creștinismul n-o poate primi decît ca o formă de păgînism, 


EI nu întâlneşte întîia oară acum această pretenţie de îndum- 
nezeire a colectivului. L-a mai întâlnit, a originile lui, cînd s-a 
aflat în fața Imperiului Roman, care și el pretindea o subordo= 
nare absolută a omului faţă de dînsul. 

Se înţelege că ispita vieţii așezate a roiului de albine îmbie 
pe omul chircit în viaţa lui lăuntrică, ce aspiră la refacerea uni- 
tății spirituale. 

Dar realizarea acestei unități pe aceste căi, în felul în care ni se 
propune, în cadrele acestei lumi de aci, cu uitarea desăvârșită 
a lui Dumnezeu și a sensului adevărat al vieţii noastre care nu 
e legat definitiv de lumea de aci; cu lăsarea la o parte a transfi- 
gurării și cu amînarea, sie die a sfârșitului, pentru a ne orga- 
niza fericirea pământească laolaltă, nu poate fi venirea împărăției 

lui Dumnezeu; ci numai nălucirea unei false așteptări paradi- 
siace, aceea ce L. Zander a numit cîndva, vorbind de Rusia So- 
vietelor, „raiul trist“. 

Privind lucrurile de sus, am putea spune că în această dez- 
batere, a noastră, cu cei ce vor să aducă raiul pe pămînt, prin 
readucerea omului la automatizarea vieții instinctive, e în joc 
destinul, salvarea sensului omenesc de a fi ființă vieţuitoare! 
Şi ignorarea sensului adevărat al suferinței. 

Ce caracterizează pe om, sub acest raport, faţă de celelalte 
fiinţe ? Ce-l distinge de ele și-l face uman ? Dacă nu această la- 
bilitate a reacţiunii sale, care, provocată să făptuiască de nevoi 
complexe într-un mediu extrem de variabil, nu reacționează 
niciodată automat, ci şovăie, își alege puterea, folosind, pen- 
tru această alegere, cugetul său, adică, aruncînd în balanţa care 
va hotări purtările, unitatea conștientă a ființei întregi a făptui- 
torului, cu ceca ce poate înțelege, cu ceea ce poate dori, cu ceea 
ce-și poate aminti, în ceea ce-și poate închipui. 

Nu știu dacă v-a căzut în mînă romanul lui Aldous Huxley, 
intitulat Brave New World — ceva ca Draga de lume nouă! 

Huxley își închipuie o societate cu oameni crescuţi întoc- 
mai ca albinele din stup. Dinaintea nașterii, sînt selectați după 
principii strict științifice de eugenie și cei neapți sînt sterilizați. 
Educaţia se face omogen, prin formarea reflexelor condiţiona- 

află, la el, preţuire, fiindcă disprețuiește esenţialul — nimicul cel 
mai de preţ al fiinţei noastre, legat de intenţia însăși a lui Dum- 


nezeu faţă de propria lui făptură: libertatea, putinţa de a greşi. 


Aci se vădeşte caracterul paradoxal al străduinței umane că- 
tre unitate precum și al naturii transcendente a acestei unități 
spirituale. Năzuinţa omului către viaţa perfect rînduită a stu- 
pului de albine, în care fiecare trăiește cu toți în deplină potri- 
vire, e de esenţa strădaniei omeneşti. 

Însă numai năzuinţa! 


De-ndată ce acestei năzuinţe i se substituie efortul de a în- . 


făptui stupul — aievea, adică, de îndată ce duhul supunerii ia alt 
înțeles decît acela al supunerii tale proprii, căutînd să supună 
pe celălalt —, efortul se vădește steril, se chircește, golit, pe-nce- 
tul, de tot conţinutul lui uman și sfîrșește prin a înfățișa o ade- 
vărată schimonosire a ființei omenești și de asuprire a chipului 
dumnezeiesc dintr-însul. 

De aceea, cu atitudinea creștinismului în faţa vremii moder- 
ne, se petrece lucru straniu. 


De unde, într-o alcătuire a lumii ca aceea democratică, în care 
totul era ameninţat să fie risipit în pleavă, viața spirituală se 
identifica cu efortul spre întreg, spre unitate și creştinismul apă- 
rea aliatul tuturor eforturilor umane adiacente, bazat spre aceeași 
unitate. 


De-ndată ce unitatea se pretinde realizată aci, pe pămînt, 


și-mbracă formele autorității exterioare silnice, spiritualitatea . 


se desparte de efortul spre unitate și devine protestatară. 
Este aci o dramă pe care Apusul a trăit-o din plin după des- 
părţirea lui de Răsărit, dramă pe care Reforma n-a făcut decît 
s-o canonizeze şi de care Răsăritul a fost mult timp ferit. 
Ceea ce a caracterizat, într-adevăr, ortodoxia noastră răsă- 
riteană în trecut este tocmai împrejurarea că, în ea, libertatea și 
autoritatea nu s-au împotrivit nicicînd una alteia, și chezășie 
pentru aceasta stă comunitatea de iubire. Nicicînd autoritatea 
nu s-a opus cu sila din afară și nici libertatea spirituală n-a în- 
semnat răzvrătire împotriva comunității a spiritului subiectiv. 
De îndată însă ce-n Apus autoritatea s-a instituit văzut şi a 
încercat să silească la unitatea de afirmaţie, conştiinţa indivi- 
duală s-a constituit automat, ca realitate antagonistă; comuni- 

tatea spirituală s-a spart și libertatea-n duhul cel dintîi de mai 
înainte a devenit libertatea subiectivă, protestantă, libertatea în 
afară de comunitate. Protestantismul este răsplata naturală a ce- 
zaro-papismului catolic. 

Așa se face că, de unde pînă ieri creștinismul era nevoit să-și 
salveze afirmaţia nevoii de unitate de duh luînd atitudine fă- 
țiș împotriva individualismului modern, atomizat și democra- 
tic — creștinismul este astăzi nevoit să ia atitudine împotriva 
totalitarismului contemporan, autoritar și tiranic, care substi- 
tuie adevăratei comunităţi de dragoste a Bisericii lui Dumne- 
zeu, chipul apocaliptic al Leviathanului. 

Nu e aci nici un fel de întoarcere de front. Ci, judecata asu- 
pra dreptei măsuri și a sensului adevărat al lucrurilor. Nu, nici 
o comunitate terestră nu e Dumnezeu. Nici una nu își este, nor- 
ma sui. Ea e, cel mult, unealta lui Dumnezeu — și, cum e uneal- 
ta Lui, poate fi și unealta Diavolului. Și, în măsura în care o 
substituim, substituirea lui Dumnezeu făcînd din ea nu numai 
țelul suprem al vieţii noastre pe pămînt, dar și criteriul valo- 
rilor absolute, în loc s-o slujim, o sfîșiem, în același fel în care 
umanismul a zdrobit chipul adevărat al omului, îndumnezein- 
du-l. Adică, facem din ea un idol. 

Aceasta nu înseamnă că nu există comunitate spirituală, ci 
că adevărata comunitate spirituală a creștinului e biserica, nu 
statul — care nu este scop, ci instrument. Privită metafizic, su- 
prapunerea dintre Biserică şi Stat este imposibilă în vreme. De- 
osebirea lor ar fi tocmai realitatea care ne măsoară depărtarea: 
de sfârșit! Acesta-i faptul pe care-l uită, spre pierderea lor, acei 
care vorbesc de un stat, comunitate spirituală. 

Sub toate aceste încercări aflăm însă sensul adînc al ispitei 
vremii moderne, care e tentaţia omului de a se amesteca în lu- 
crarea de mântuire a lui Dumnezeu. Tendinţa omului de a se sub- 
stitui pe sine, tentaţiile și creațiile sale, în lucrarea de mîntuire. 

Nu e lipsită de măreție și nici lipsită de tragic această încer- 
care a omului de a se mîntui prin sine însuși. 

Dar e sortită unui radical eșec. Pentru că, sau e sortită a nu 
reuși, și, atunci, nu e păcat de atîta suferință zadarnică ?; sau, da- 
că e sortită a reuși, preţul ei este trădarea chipului adevărat al 
omului, înjosirea lui față de el însuși, coborîrea lui la starea ani- 
malică. Degradarea ideii de om. 

Care poate fi poziţia creștinului în faţa unei atare lumi? 
Aproape că nici nu mai trebuie să spun. 

Creştinul trebuie să se lepede de duhul ei și să mărturiseas- 
că pretutindeni pentru așezarea ei la locul ei adevărat. 

Cea mai adîncă și mai deplin creștinească reacţie în faţa vie- 
ţii moderne este lepădarea de ea. 

De ce folos ar fi fuga din lume, dacă omul ar duce cu el, în 
singurătate, duhul de care trebuie să se lepede? Și acesta e atît 
de pătruns în sufletul omenesc, încît o dezbărare prin fugă nu 
ar mai fi cu putinţă. Și apoi, dacă nu există mîntuire decît la- 
olaltă, la ce mi-ar sluji să fug de unul singur? 

Ajungem, cu aceasta, să punem degetul pe nodul discuţiei 
noastre de astă-seară. 

O vreme poate fi mai creștină și alta mai puţin creștină. Dar 
cea mai creştină din epoci rămîne vreme și nu în vreme își ca- 
ută creștinul lumea care-l va mîntui. 

Raporturile creștinului cu vremea modernă nu sînt și nu pot 
fi altele decât raporturile lui cu veacul, cu lumea de aci, în ge- 
nere. 

Şi drama pământească a creștinului e că e silit să trăiască rupt 
între două lumi, că viaţa lui e, în chip necesar, o deschidere de 
aripi. 

Exigenţele acestei lupte sînt date creștinului, paradoxal, sub 
forma unei dualităţi contradictorii, căreia nu i se poate sustra- 
ge, alegînd una din căi, fără a pierde pe cealaltă. 

Nimeni nu poate sluji la doi stăpîni: lui Dumnezeu și lui 
Mamona, stă scris undeva. 

Și alt undeva stă scris, parcă, dimpotrivă: „Daţi Cezarului 
ce e al Cezarului și lui Dumnezeu, ce e al lui Dumnezeu“. 

Tot aşa cum, idealul vieţii creștineşti ne este dat, în același 
chip dual și antagonist, atunci cînd Hristos îi arată lui Pilat că: 

„împărăţia lui Dumnezeu nu este din lumea aceasta...“ ; iar 
norocului, îi spunea: 

„Iată, împărăţia lui Dumnezeu e printre voi“. 

Această ruptură interioară, această neliniște a inimii omu- 
lui, pînă ce nu se va odihni în Dumnezeu, e preţul cu care tre- 
buie să plătim respectul feței noastre omenești, de făptură a 
Acestuia, fără să riscăm a ne pierde! 

Iar celor care ne-ar spune că prin aceasta ne înstrăinăm de 


 jumea de aci şi de durerile ei, le vom răspunde, dimpotrivă, că, 


cu atit mai bine vom sluji cu adevărat acestei lumi, cu cât ne pl 
strădui s-o vedem în adevăr la locul ei, aşa cum îi este ol „su- 
usă rînduielilor lui Dumnezeu; și, cu cît vom fi todeauna i 
îndul la rostul ei și al nostru adevărat, care stau dincolo de noi! 
lar dacă, pentru aceasta, lucrarea noastră se poticnește, Cre- 
dința noastră se întunecă și nădejdea noastră se pierde, ne rămi- 


ne rugăciunea și dragostea lui Dumnezeu, care, ea, niciodată nu 
cade, chiar dacă limbile ne vor lipsi, şi cunoștința ni se va strica, 


Doamnelor şi domnilor, 


Nu. trebuie să ne înșelăm. Vremea ce vine nu e o vreme de 
triumf pentru creştinism. Cum n-a fost nici cea care pleacă. Ci, 
ca tot veacul, vremea ce vine e o vreme de-ncercare. O vreme-n 
care se vor număra oile de capre, însă nu se vor despărţi, tr 
nici grîul de neghină! S-a schimbat numai sensul ispitelor! 

Puterile celor ce intră în acest apocalips sînt numărate. Ni- 
mic mai primejdios decât să intri-n el naiv şi fără să ștui ce te aș- 
teaptă! 


ASPIRAŢIA LA CREȘTINISM 
ȘI ÎNŢELESUL EI ACTUAL 


Poate părea unora ciudat că români laici, și încă studenţi, 
să vorbească de o aspirație a creștinism. S-a obicinuit a se cre- 
de că, în afara unor anumite interpretări, studenții tratează ase- 
menea chestiuni cu epitetul de „vechituri neinteresante“. 

Și totuşi, lucrul nu trebuie să ne mire. Românii nu sînt ire- 
ligioşi din fire; pentru: sufletul bine cumpănit între inimă şi cap, 
al ţăranului, „păgîn“ însemnează oarecum „neom“ 

Dar civilizaţia introdusă de aiurea — din cauze care nu ne pri- 
vesc aci — a separat în mod radical, la Români, nevoile sufletu- 
lui de ale vieţii. Nu este peste tot așa. În alte țări, cu civilizaţii mai 
înaintate, s-a recunoscut religiei rolul de factor activ al vieţii. 

Care poate fi înțelesul unei aspiraţiuni creștine într-un me- 
diu care, fără a fi nereligiios, se dezinteresează de cele sfinte? 

Aspiraţia la creștinism este, în primul rînd, renaștere. Ea se 
clădește peo deziluzie, peo ruină: „falimentul veacului al XX- lea“; 
ŞI rolul ei este prin esenţă creator. 

Să lămurim. 

Rezumînd evoluţia spirituală a înaintaşilor, din copilăria 
noastră am intrat în viaţă ca temători de cele sfinte și creștini. 
În naivitatea noastră, de cîte ori nu ne-a consolat credinţa î în- 
tr-un Dumnezeu blînd și Tată, de câte ori nu ne-a satisfăcut cu- 
riozitatea povestea facerii lumii, de câte ori nu am trăit cu lisus, 
povestea patimilor! 

Prins în vîrtejul propriei sale critici sub imboldul cunoștin- 
ţelor nouă care mijeau în noi, sufletul nostru şi-a zdrobit „ido- 
li“ copilăriei. Și, şi a făcut din cunoștință idol nou. Și sufletul 
a căutat în cunoștința aceea ce avusese prin credință mai întâi: 
explicare, apreciere și norme ale vieţii. 

Adîncirea fiecăreia din fețele idolului cel nou a cufundat ex- 


- plicarea în relativism, aprecierea în dispreţ şi norma în folosin- 


ţa personală; unii au primit să-și taie aripile și au rămas la cele 


date de raţiuni suficiente. 


Sufletul însă, sufletul în ceea ce are el mai reprezentativ uman: 
sete de certitudini absolute, sete de dragoste, adică de ieșire din 
sine, zbucium de-a ieși din ceea ce e rău, nu a primit să iscă- 
lească o abdicare ce ar fi însemnat pentru el: desființarea sigu- 
Tă, şi pentru om: automatizare. 

Constatînd neputinţa acestor noi orientări de-a ne scoate 
din impasul etic de care nici un om cu sufletul sensibil nu a pu- 
tut să scape, după un război care le-a însemnat în mod ireme- 
diabil falimentul, sufletul nostru, recules și umilit, fiindcă și-a 
zdrobit încă o dată idolul, caută și speră, dibuind, alte soluții. 
De greutatea de a le găsi, sufletul omenesc concretizează toa- 
tă gama de atitudini, de la scepticismul ironic şi rece al unora, 
trecînd prin promiscuitatea intelectual-afectivă a celor mai mulți, 
la misticismul absurd al cîtorva. 

În afirmarea sa dogmatică, atunci cînd postulează necesi- 
tatea unei ieșiri cu orice preț din îndoială, sufletul nostru plas- 
ticizează o nevoie esenţială a vieţii: nevoia unui ideal! Și, dintre 
toate idealurile-i noi și vechi, omenirea distinge ca singur ab- 
solut, întrucât întrupează aceea ce este etern oricărei aspirații 
omenești sub forma cea mai pură: Idealul Creştin. Cele trei 
nevoi dominante ale sufletului omenesc se-mpacă armonios 
într-însul: setea de certitudine se satisface prin credinţa-n 
Dumnezeu; nevoia de a ieși din sine, prin iubirea de aproape; 
zbuciumul în rele se risipește faţă de speranţa mântuirii. 

Aspiraţia la creștinism astfel înțeleasă, dintr-un prim punct 
de vedere, comportă două consecinţe: sinceritate și viaţa inte- 
grală trăită-n Dumnezeu. 


1. Ca şi Ianus, omenirea are astăzi două feţe, două conștiin- 
ţe: una pentru sine, una pentru alții. 

Prima e a-ndrăznelilor și a avînturilor nemărturisite, a doua 
e a aripilor retezate. 

Această dualitate, care se explică perfect istoric psihologiceș- 
te, nu este legitimă eticește decît prin lașitate și se înțelege că, din 
acest punct de vedere, „minciuna convenţională“, cum este de 
obicei numită, stă de-a dreptul împotriva „omeniei“ noastre. 

Creștinismul ne cere, pentru restabilirea armoniei sufletu- 
lui cu sine, cu omenirea și cu firea, în primul rînd, curagiul sin- 
cerităţii, curagiul de-a privi lumea drept în faţă, curagiul de-a 
nu fi indulgenţi cu noi înşine și severi cu alţii, care-i tot una cu 


curagiul de-a fi drepți, cu cugetul nostru pentru noi, cu fap- . 


tele noastre pentru alții. 


2. A doua cerință a creștinismului, sprea deveni „renaștere“, 
strîns legată de cea dintii, este reacţiunea împotriva fariseismu- 
lui din noi. Ea revendică drepritile vieţii noastre împotriva im- 
pietărilor specialităţii noastre; revendică „omenia“ noastră contra 
formelor și fomulelor seci, de multe ori, ale ramurei noastre și 


a funestelor ei consecinţe, atunci cînd căutam în ea motivele de. 


viaţă — vezi militarismul şi rolul său în războiul mondial. 
Nu trebuie să înțelegem prin aceasta că creștinismul ar fi 
contra specializării, ci numai contra mecanizării. El nu ne vrea 
„specialiști“ în viaţă, ci „oameni“ chiar în specialitate. Aceas- 
tă chemare la desăvârșirea personalităţii noastre în viaţa inte- 
grală nu capătă însă valoarea creștinească decât pusă în serviciul 
lui Dumnezeu. O viață integrală hpsită de selecția armonică a 
valorilor ei, într-o ierarhie a cărei culme e Dumnezeu, este anar- 
hie şi nu creştinism ! Acest lucru nu trebuie uitat. Nu sîntem 
adevăraţi creștini decât în măsura în care lucrăm ca agenţi con- 
ştienţi în serviciul idealului Divin. Căci viaţa religioasă nu e alt- 
ceva decît revizuirea de conștiință de fiecare clipă a omului faţă 
de Dumnezeu, precum spune James, „reacţiunea totală a per- 
sonalității omenești la Univers“ (credinţa că viaţa are un sens 
în Dumnezeu), la care noi am adăuga reacţiunea la umanitate 
(iubire de aproape pentru valoarea pe care o acordă creștinul per- 
soanei omenești) și reacţiunea la noi înșine (credința că ne vom 
mântui). Dar dezvoltarea acestor noi aspecte ale aspiraţiei creş- 
tine ne duce la privirea acesteia din alte puncte de vedere. 


SENTIMENTUL PĂCATULUI 
ÎN CREȘTINISM 


1. Dacă antichitatea ne pare-nvăluită de atâta nevinovăție, 
este că creștinismul i-a fost necunoscut. 


Sentimentul mărginirii, 
sentimentul lipsei de perfecțiune — în orice fel, în felul său, 
e ciudat: este sentimentul lipse; de ceva“. 


Faptului că optimismul religios — pe care-l trîmbiţează prag- 
matismul — exclude sentimentul păcatului, se datoresc forme- 
le superficiale și necreștinești de viață religioasă. 

Caracterul acesta se vede în mustrarea de cuget și pocăin- 
ţa „metanoie-te“, „pocăiţi-vă“. 

Sentimentul păcatului — mijloc de cunoaștere mai adîncă. 

În cazul dualismului 

1. Sentimentul păcatului ducea la această stare curioasă: 

a) constatarea răului sau a imperfecţiei actuale ; 

b) afirmarea perfecţiei virtuale; 

şi urmarea: 

1) afirmarea mai puţinei realităţi a stării actuale 

2) realitatea deplină a perfecţiei. 


Raporturile sentimentului păcatului cu problema raportu- 
rilor dintre Dumnezeu și Rău. 
Panteismul îl face inutil. „Se fură singur.“ 


* Este, deci, recunoașterea intelectuală a ceva virtual perfect, un 
sentiment de legătură cu această perfecţiune pe care o constaţi, din 
clipa în care îi simți lipsa. Este poate felul originar și primitiv al as- 
piraţiei religioase omenești către divinitate. 

Dualismul. Dacă omul e egal situat între bine și rău şi se ho- 


tărăște total prin voință, ce sens are acest sentiment de decă- 
dere de la lege? 


Deismul îl face inexplicabil. În ce fel ajunge omul să aibă in 


dicaţia lui Dumnezeu. 


În sentimentul păcatului omul își simte apartenența de o altă 


lume, din care este căzut. 
E o dublă afirmaţie: 
1) în lume este ră; 
2) acest rău nu este originar, ci derivat. 


Cristalizarea teologică a acestui sentiment ne arată clar în 


ce constă eroarea manicheismului. 


Încercînd o schiță a „ethosului“ — adică a conţinutului su- 
fletesc care caracterizează „creştinismul“, voi analiza aci sen- 


timentul păcatului. 

Acest sentiment are aceste particularităţi: 

1) este specific creştinismului (nu a fost cunoscut pînă la 
creştinism); 

2) stă la temelia experienței creştineşti (fără el, Hristos nu 
are rațiune suficientă); 

3) el este cheia dinamismului omenesc al experienţei religioa- 
se a creștinului. 

Punerea lui în legătură cu Vechiul Testament. Sf. Scriptu- 


ră află înţeles cetită numai în raport cu Legătura omului cu 


Dumnezeul său. 


Sentimentul păcatului nu este un sentiment specific moral. 
EI este mai comprehensiv ca distincţiunea bize—răz, căci cu- 
prinde o valorificare estetică şi chiar naturală. 

La secte, el este sărăcit la acest conţinut moral. 

Fără a nega că „creștinismul reprezintă cea mai extravagan- 
tă variaţie pe tema morală ce i-a fost dat să vadă omenirei“, cum 
zicea Nietzsche, moralismului protestant îi aduce o întregire 
naturalismul catolic“. 


* Pentru catolic, Lege este Legea naturală indicativă, ceea ce este așa. 

Pentru protestant, Lege este Legea morală: sein sollen, imperati- 
Vă — „ceea ce trebuie să fie așa“. 

Pentru ortodox, Lege este ceea ce este în conformitate cu ceea ce 
trebuie să fie. 

„ Aberaţiile sentimentului păcatului: rasputinismul. 


Cînd se zice: „Anima naturaliter Christiana“, cred că fra- 


za trebuie interpretată cu referire la legătura ce există între con- 


nța de sine şi sentimentul păcatului. 

Și această conștiință cuprinde afirmaţia îndoită: 
Eu, subiect, mă percep ca obiect delimitat: actual; 
Eu, subiect, mă afirm ca subiect nelimitat: virtual. 


Forme din Evangbehe. 


Pocăinţa. Sentimentul păcatului la temelia bznei-voinţe şi 
dorinţei de a face mai bine (perfecționării). 
Raportul dintre Bine și Mai bine. 


Complacerea în sentimentul păcatului: devierea. 


Umilinţa = | 
În plan strict omenesc 
Resemnarea 


Pocăinţa | 
Omul cu ajutorul Sf. Duh 
Ispăşirea 


ii Adv[ersarul] și Războiul 


Solidaritatea în rău și bine 


lisus Hristos ....ueeee 


Răscumpărarea În Planul Bisericii 
Dumnezeu-Tată] .......... 

Mîntuirea În planul Dumnezeiesc 
esență 1) Ce este? Descriere. Precizare. Punere în re- 

laţii. Expirare. 

formă 2) De câte feluri este? 
acţie 3) Cum devine? 
normă 4) Ce rost are? 


Ortodoxie, catolicism, protestantism şi sent[imentul) păcatu- 


Catolicul: Nu-l are (iezuitism) (cazuistică) 
Îl are sîngeros (misticism) exces de comunicare 

Protestantul: Nu-l are (optimism) 
ÎL are (Lutheranism — Calvinism — de prisos 
pierderea Liberalism 


Ortodoxia: 
Îl are nesîngeros Înţelepciunea lisus 
lui Dumnezeu Dragostea 
lui Dumnezeu 
omenescul accident . Sf. Duh 


omenesc 
1. umilință constatarea neputinței omenești 
2. resemnare același + hotărtre de suportare 
3. pocăință același + hotărîre de îndreptare 
4. ispășire același + suferință 
5. răscumpărare Harul lui Dumnezeu 


6. mântuire 
Raporturile cu optimismul și pesimismul radicale. 


Umilinţa la Baza dragostei 
în Rugăciunile ortodoxe 
şi Optimismul religios al pragmatismului. 


1. Sentimentul păcatului e temelia pe care se clădeşte Creș- 
tinismul. 
2. În ce stau virtualităţile de creştinism. 
Creștinismul începe de la acest sentiment. 
Nu stă în acest sentiment. 
Misticism ortodox și rasputinism (Dostoievski). 
Dragostea — „Dincolo de bine și de rău“ (Nietzsche). 
— „unire nedezlipită de Bine“ (Platon). 


Creştinismul stă în izbăvire“, mîntuire de rău. 
Înfrângerea sentimentului păcatului. 


* Sensurile mântuirii: Eliberare (sens germanic); Odihnă, Pace, 
Contemplare, Cunoaştere, Participare la Dumnezeu (sens elenic). Iz- 
bîndă (sens latin). 

- Au faptele făcute, cum pot să nu fi fost făcute? 
Sentimentul păcatului — controlul falşilor hristoși. 


Scepticism şi Optimism radical și acest sentiment. — 
Certitudinea Mărturiei — incompatibilă cu acest sentiment. 


GÎNDURI ÎNTÎRZIATE 
De la o adunare de iarnă 


În viaţa unui intelectual, prilejurile de recunoștință sînt ne- 
spus de rare. Îndreptățirile — dacă le ai — nu-ți sînt îngăduite 
decît după încercări crunte cu condeiul și cu gîndul. Adesea ţi. 


se tăgăduiesc chiar după asta. 


Cu atît mai rară e recunoștință pentru dania de suflet: dar 


din dar. 


De-aceea scriu rîndurile acestea — care ar fi vrut să fie gîn- 
duri de recunoștință și nu sînt decît gînduri de plată a [unei] 
datorii întîrziate, oarecum sărbătoreşte, către acei ce au pus la 
cale adunarea de iarnă de la Iași. 

Încerc să-mi tălmăcesc în ele, mie însumi, rostul acelor zile 


însorite, rătăcite în Ghenar. 


M-am dus la Iași în înfrigurarea celor din urmă zile înain- 
te de sfîrșitul studiilori. 

Mă codisem să mă duc. (Care asecerist nu s-a codit vreo- 
dată?) Examenele apropiate, lucrările neterminate mă ţintuiau 
pe buchi, acasă. Sfatul tovarășilor mei de soartă academică spo- 
reau în mine șovăiala și, cu ea, sorții rămasului acasă. 

Nu ştiu de ce am plecat, cu toate astea. 

M-a împins inerția obișnuinţei vechi aseceriste (după care nu 
trebuie să lași să-ți scape prilejul de-a lua parte la orişice înde- 
letnicire a asociaţiei decît ajuns în cea din urmă împrejurare)? 

Ori așteptarea, aiurarea vecinică ce ne mînă pașii la tot cea- 
sul..., așteptarea de-a vedea Cerul coborînd... ? 

Ori poate amintirea Năsăudului?... 

Nu știu. Ce e sigur e că m-am smuls din îndeletnicirile căr- 
turărești; am lăsat praful să se aștearnă pe hîrțoagele uitate pe 

Iași, 3-7 ianuarie 1925. 


pupitru ș şi cerneala să se usuce în condei. Am închis cărțile, am 
deschis ochii și am plecat. 

Sînt unul din cei ce cetesc întotdeauna cu ochii mari deschişi 
„pe carte; am patima cărturărească; mi-amestec gîndul printre 
graiurile filelor și m-afund, pînă mă pierd cu totu-ntr-însele: 


Căci noi trăim în mâini cu cartea și viața credem că-i în carte, 
Şi ochii noştri pierd puterea să mai privească-n zări departe... 


De-aceea, închizînd tomurile grele și smulgînd dintre foi- 
"le lor rădăcinile gîndurilor mele, nu izbutisem totuși să mă re- 
găsesc pe mine însumi. Mă temeam, parcă, să nu risipesc pe drum 
„ comoara adunată cu șart dintr-însele. Așa se face că mi-am um- 
- plut geamantanul doldora de cărţi, din care n-am cetit nici una. 


Urcat în tren, mă găsii, împotriva aşteptărilor, în plăcută to- 
vărășie aseceristă. Era a doua zi de campament şi socoteam că 
o să plec singur. A fost altfel... 

Unul din tovarășii de drum — ostaşi precum fusesem și eu 
c-un an în urmă — mă făcu să-mi arunc gîndul înapoi spre ta- 
băra de iarnă de la Breaza, la care nu putusem merge din pri- 
cina milităriei. 

De acolo, gîndul meu sări, ca o minge căzută pe pămînt, îna- 
poi spre Cumpăna (1923), Buşteni (1922) şi spre Sinaia (1921). 

Și gîndul meu încercă să prindă fir adunărilor de iarnă, ase- 
ceriste... 

„Prunci“ la Sinaia, „copii“ la Bușteni, „adolescenţi“ la Cum- 
păna, la Breaza cum ?, aseceriștii se-ntilneau „bătrîni“ la Brea- 
zu (căci aci avea loc adunarea). 

„„Cei mai mulți, nerăsăriţi încă de pe băncile școlii secun- 
dare — pe atunci —, pășiseră acum hotărît pragul... 

Ce-avea să fie în adunarea de bătrîni? Soare? Umbră? 


Ajunși la Iași și hotărâți s-o luăm pe jos spre Breazu, sat așe- 
zat la vreo trei km de oraș, pe drumul care iese din Copou, 
o-nviorare, cea dintii, ne ieși în cale. Asecerista care trebuia să 
ne întâmpine la gară — întârziată, ca de obicei — ne urează „bun 
sosit“ și ne-ndrumează, aducîndu-ne vești bune de la Buburuz 
și de la adunarea î începută în ajun. 

Plecăm. Ajungem dimineața, în preajma cercurilor de studiu, 
în localul minunatei Școli Normale „Vasile Lupu“, și oprim. 

„„„Nu mă pot împiedica să nu rup aci firul povestirii, spre 
a vorbi de cadrul în care avea să se desfășoare adunarea. 

Închipuiţi-vă o şcoală mare, spațioasă, pildă de curăţenie și 
de-ntocmire gospodărească, înconjurată de un parc întins ca 


o pădure, cu vedere asupra odihnitoarei unduiri a dealurilor ve= 


chii Moldove. 
Închipuiţi-vă un director de școală — moldovan și el din ai 
lui Creangă — blajin, cu chipul amintind pe Pestalozzi, cu vor- 


birea rară și cu tâlc, om practic, ucenic idealist al „școlii mun- 


cii“2 — precum o învederează activitatea sa în pildele pe care ni 
le dau muzeul școlii, sălile de muzică, de lucru, atelierele ş.a., dis- 


prețuitor de vorbe și preţuitor al creștinismului, întrucît izvorăş-. 


te din tradiţii și-ndeamnă pe om la fapte bune —, primind cu 
bunăvoință de părinte pe „inofensivii idealiști“ ... — aseceriștii; 

închipuiți-vă un „profesor universitar“, rătăcit printre stu- 
denții lui, spre a le vorbi de cu totul alte lucruri decît cele de 
specialitate; 

gîndiţi-vă că adunarea are pe toţi fruntașii Buburuzului, in- 
clusiv Fruntașul Fruntaşilor — numai pe jumătate buburuz — 
şi că din București — cu excepţia celor „prea ocupați“ — sînt 
toţi bătrânii, şi mulți tineri, și pe deasupra mai € și cel dintti ase- 
cerist cernăuţean: Gherasimescu; 

socotiți că toți aceștia dormeau — pentru întâia oară de cînd 
s-au pomenit campamente aseceriste — la cald, și pe somiere; 
avînd, totodată, cu toată foamea, hrană din belşug; 

mai puneţi, pe deasupra, soarele, asecerist şi el, ca todeau- 
na, topind cele din urmă rămășițe ale troianului de iarnă și lă- 
sînd astfel grupurile de studiu să lucreze în aer liber; 

şi apoi, mirați-vă că sufletele aseceriștilor s-au desțelenit, în 
ciuda anotimpului — moral și cosmic —, dintru început. 


II 


Trecînd acum la activitatea propriu-zisă, voi trece repede 
în revistă: 

plimbările pe drumurile de ţară, ce şerpuiesc pe dealurile de 
poveste; 

jocul cu mingea, care voioşea pe toţi în timpul liber și unde 
nu se simţea decît lipsa unei jucătoare „competente“ și a unui 
„om al nostru“; 

vizita şcolii și a bisericuţei, tîlcuite cu nespusă iscusință de 
binevoitorul lor director; 

șezătoarea de ghidușii şi cîntece, aducătoare-aminte de far- 
mecul „vremurilor de altădată“; 

jocurile naționale, în care româncele au apărat eroic — deși 
grozav de obosite — șirul întreg al celor 12 sărituri la şchioa- 
pă, în ciuda hodorogilor, care-nvăţînd şi ei, pe margine, să sară, 
obosiseră de la a patra; 

audițiile de muzică, atît de aleasă, de la care lipsea, ca și la 
Năsăud, o vioară; dar care, în schimb, avea două și un pian, și 
ce pian... 

Toate ar merita o oprire mai îndelungată, pentru că nicio- 
dată nu mi-a fost dat să văd o adunare la care programul de re- 
creaţii să se împletească așa de bine printre reuniunile severe, 
dîndu-le sens și întregindu-le în vedenia unei vieţi multiple, ar- 
monic topită într-o singură idee..., niciodată nu mi-a fost dat 
să văd timpul liber — de obicei risipit în preocupări îndepăr- 
tate și opuse spiritului adunării — contribuind cu atâta serio- 
zitate la sporul și spiritualizarea sufletului acesteia. 

Lucrul s-a întîmplat la Iași, în iarna asta. 

Să fi fost de vină bătrîneţea?? 


Mă opresc însă la ceea ce a fost miezul adunării, adică ceea 
ce concentrase îndeosebi atenţiile participanţilor, anume, la cer- 
curile de studiu, la discuțiuni şi la rugăciunile de seară. 

În cele două cercuri de studiu, care au lucrat paralel în fie- 
care dimineaţă — afară de ultima zi, cînd s-au contopit într-u- 
nul singur —, s-au studiat, sub conducerea d-rei Sturdza, a d-rei 
Rădulescu-Pogoneanut și a d-lui Scorpan:, aceea ce a apărut or- 
ganizatorilor că formează centrul Sfintei Evanghelii a Îui Ioan: 

„Atît a iubit Dumnezeu lumea, că a trimis pe unul Fiul său, 
ca cei ce vor crede în el să nu piară, ci să aibă viaţa veșnică“ 
(Ioan, 3, 14) — punîndu-se în legătură cap. 3 cu cap. 12-17 din 
această Evanghelie ... 

În cercul condus de d-ra Sturdza, din care personal am fă- 
cut parte, s-au făcut introduceri de către d-ra Sturdza, asupra 
nașterii din nou, înțelesurile şi rosturile ei; 

de mine, asupra Împărăției Domnului, înţelesurilor ce i s-au 
dat și valorii ei (rezumînd lucrările cercului din Bucureşti); 

de Virgil Popescu, asupra Dragostei lui Dumnezeu şi a ier- 
tări. 

Discuţiuni vii au avut loc asupra raporturilor dintre conver- 
siune şi mântuire, atingînd miezul celor mai adînci probleme 
ale creștinismului, datorită spiritului viu şi puterii de analiză 
cu care ÎN. Roșca și FI. Niculescu puneau totul în discuţiune. 
Asemeni, problema iertării a provocat discuţiune lungă. 

Personal, am avut impresia că niciodată nu se mersese la 
A. S. C. R. atât de adînc cu întrebările şi nu se puseseră așa de 
serios înainte mijloacele de a răspunde — mai ales în ziua a tre- 


ia —, cînd pot spune că am luat parte la cel mai bun cerc de stu- 


diu ce mi-a fost dat să văd de cînd sînt asecerist; atît cu privire 
la ordinea discuţiei, cât şi a vietăţii experienţelor puse înainte, 
a interesului stîrnit de întrebări și a adîncimii concluziilor, căci 
— minune ! — toate deosebirile de metodă și de mentalități, toa- 
te frămîntările sufletești individualizate se topiseră în faţa recu- 
noaşterii pline de duh sfânt: „cu adevărat fiul lui Dumnezeu este!“ 

Pe cît am putut afla, lucrurile s-au petrecut întru câtva la fel 
în celălalt cerc. 

Discuţiuni generale au fost zilnic, după-masa. Le-a început 
Scorpan, cu Personalitatea Îui Iisus, pe care a înfăţișat-o ca o 
sinteză de blîndeţe și de graţie cu energie și putere. Discuţia s-a 
menținut, cu puţine excepții, în cadrul antitezelor ce alcătuiesc 
personalitatea Domnului (d-ra Rădulescu-Pogoneanu). Con- 
cluzia a dat-o tot referentul, răspunzînd unor nedumeriri ri- 
dicate, printre alţii, de Nicu Roșca și de mine, cu privire la 
contrazicerile Evangheliei asupra persoanei lui lisus. Lămuri- 
rea lor, zicea Scorpan, nu apare din citate izolate, ci din con- 
siderarea întregului acestei personalităţi, redat în Evanghelii. 
Posibilitatea reuniunii contrarelor ne părea nouă că depășeş- 
te puterile de înţelegere omenească și își au rădăcina în însăși 
taina întrupării. 

A doua discuţie a avut loc pe urma unei întrebări provoca- 
tă de Paraschiv, anume, dacă și întru cît corespunde creștinis- 
mul nevoilor omenești de astăzi ? Am încercat să dezvolt părerea 
(degajînd creștinismul din condițiunile lui istorice, pe care le-am 
privit numai ca semne) că poziţia creștină, cuprinsă în esență 

» 


- în dogma întrupării — anume, a imanentizării transcendentu- 
- lui, intermediară între aspiraţia niciodată satisfăcută a iudais- 


mului și spleenul lipsei de aspirație a Romei decadente — este 


răspunsul la o întrebare vecinică a sufletului omenesc în cău- 


tarea absolutului și că, deci, e neatîrnat de civilizaţie, în sens larg. 

În discuţie s-au produs două păreri: una a misticismului, în 
sensul concluziilor de mai sus, Virgil Popescu, şi o alta mora- 
listă și relativistă, care vede în creştinism o încercare de solu- 
ţionare a unor probleme practice de viaţă — ceea ce nici eu nu 
contestam, dar consideram ca derivat. 7 

Obiecţiunea relativistă a pozitivismului, care pune crești- 
nismul în conflict cu „rezultatele științei“, s-a înlăturat diferen- 
ţiind domeniile, dar asupra caracterelor specifice domeniului 
religios nu s-a ajuns la o singură părere, unii văzînd în crești- 
nism o morală (relativ cea mai bună — Roșca —, ori absolut cea 
mai bună — Condrea€, Marg. Niculescu”), alţii — o reacțiune 
totală a sufletului. 

A treia discuţie, la care din nefericire n-am luat parte — pă- 
răsind adunarea înainte de sfîrșit —, a avut loc asupra piedicilor 
în calea credinței, cu introducerea lui Sergiu Condrea, care a pus 
sub o nouă față problema valorii absolute a creștinismului. 

În fine, a urmat o conferință, a d-lui director Todicescu, 
care a încercat să situeze religia creştină în cadrul problemei 
religioase. 

Lucrând într-un plan de cercetări pozitiviste, domnia-sa cer- 
cetează, comparat, caracterele faptului religios, schiţează evo- 
luţia religiilor și tendinţa lor accentuat moralizantă, pe care o 
găseşte culminînd az: în creștinism, căruia îi rezumă caracte- 
rele principale. 


Acestea sînt amintirile fugare ale adunării de la Iaşi, din iar- 
na 1925. 

Dac-ar fi să cîntăresc contribuţia acestei adunări la sufletul 
asecerist — ceea ce-ndrăznesc să fac doar ca o impresiune per- 
sonală, și cu toată modestia impusă de circumstanţă —, cred că 
a fost cel mai serios campament asecerist din cîte mi-a fost dat 
să văd; cel mai adînc şi cel mai treaz. 

Fără a avea vraja de vis a Cumpenii, nici veselia copilăreas- 
că a Buştenilor, nici sportivitatea plină de năzăreli a Sinaiei, de 

ear na campamentul de la Iași rămîne, cu calitătile lui de. 
Osebitoare, un popas pe marginea unui drum lung, în care ochi 


teptarea ?) și cît a izbutit să dea. 
Iar cei ce n-au venit la campament, fiind ocupați, s-au fu- 


ÎNSEMNĂRI 
ÎN MARGINEA CRIZEI MORALE 


Răspuns lui Eugen Prescurea 


rat singuri. 


1925 


„ Într-o scrisoare adresată lui Paul Sterian, la 28 iulie 1927, 
“Eugen Prescurea punea în următorii termeni o problemă prie- 
tenilor săi de la Paris: 

 1)s-ascris, în ultimul timp, mult, și s-a vorbit și mai mult, 
despre o criză morală. Aproape că nu e om, cu oarecare pre- 
tenţii de intelectual, care să nu fi pronunţat aceste cuvinte, as- 
tăzi la modă. 

Cu toţii sînt de acord în a afirma că există o criză morală; 
2) cînd însă, este vorba să precizeze în ce constă ea — s-o 
“definească —, acordul nu mai există; 

3) fapt ce face să te întrebi dacă există sau nu o criză morală? 
Preopinentul nostru semnalează o serie de întrebări ce i se 
pun privitoare la această criză, întrebări care alcătuiesc un mic 
plan de cercetare sistematică a chestiunii, pe care îmi permit să 
le transcriu aci, pentru folosinţa celor preocupaţi de dezlegare; 

4) lăsînd la o parte circumstanţele de loc şi de timp, criza 
„morală este ea o scădere a moralității sub un nivel mediu pre- 

_ existent sau prestabilit?...; 

5) sau este haosul, incertitudinea, dezorientarea societăţii 
care a părăsit o morală și este împinsă spre o alta, pe care nu o 
ştie și poate că nici nu o bănuiește...?; 

6) putem face o analogie pentru stabilirea înţelesului (cu- 
Vîntului) criză — în morală — cu înţelesul ce-l are în economie 
sau cel pe care-l are în medicină?; 

7) în cazul în care criza morală însemnează scăderea sub un anu- 
mit „nivel moral“ ..., se pun următoarele întrebări (subsidiare): 

I. Care este acel nivel mediu? 

II. A scăzut în decursul timpurilor? S-a mai ridicat? 

III. Care era cel imediat precedent? 


IV. Sau termenul de comparaţie, criteriul este el creştinis- 


mul ideal, creştinismul lui Iisus? 


ȘI, în acest caz, lumea a fost într-o continuă criză morală; 

V. Într-adevăr, dacă admitem existenţa unui astfel de nivel 
mediu, ideal și absolut..., „criza morală socială mai este ea, 
atunci, O stare excepţională patologică, sau (este) o stare mo-. 
rală permanentă, cu deosebire doar de nuanţe și de intensita-. 
te și atunci e neadevărat termenul de criză ?“; „Oare epocile de 
glorie creştină ale societăţilor nu au fost cele de criză morală? 
Misticismul de acum cîteva secole, rusesc și poate chiar cel me- 


dieval apusean“...; 


VI. În sfârşit, dacă socotim că e vorba de o scădere, este ea - 


un scepticism, un cinism sau un optimism exagerat ?; 


8) dacă, dimpotrivă, trebuie să vedem în criză mai ales o dez- 


orientare socială, ce deosebește această dezorientare de aceea 
a vieţii individuale, de care preopinentul nostru crede că ea se 
deosebeşte cu totul? 

A. Dacă prin criză individuală înţelegem: starea sufleteas- 
că prin care trece individul care și-a pierdut criteriul de valo- 


rificare, de discernere a actelor (sale bune, de cele rele), sau care, - 
mai avîndu-l, nu mai e totuși în stare să lucreze potrivit lui, „nici 


altuia“ ..., mai trebuie totuși să adăugăm „conștiința (indivi- 
dului) (în privința) decăderii lui, fără de care criza nu ar exis- 
ta. Nu pot spune că un criminal ordinar sau mai bine un om de 
nimic trece printr-o criză morală, căci lui, chestiunea nici nu i 
se pune. 

De aceea, nu poți să spui aceasta (asupra) pitecantropului is- 
toric. 

B. Greutatea cea mare se ivește însă la determinarea carac- 
terelor sociale ale crizei morale. 

1. Oare să fie și aci nevoia de conștiință a stării de... (spi- 
rit)... colectivă? 

II. Oare scrierile și discuţiile — despre criză —, azi la modă, 
să fie dovada unei asemenea conștiințe ? 

III. Ce-nseamnă căderea în desuetudine a o mulţime de dis- 
poziții din Codul penal și chiar civil în materie de persoane ? Este 
ea oare un indiciu al crizei, sau un semn de progres? 

C. Se pare, totuși, că preopinentul nostru își dă seama de 


posibilităţile de legătură dintre această dezorientare individu- 
- ală şi criza morală socială propriu-zisă. Căci, mai departe, se 
întreabă: 


I. Mediul social, constînd în organizaţia politică-juridică..., 


nu € suficient a ţipa și a da din miini pentru a nu te îneca și oa- 
menilor slabi le trebuiesc colace de salvare şi aceste colace sînt 
pregătirea unui mediu social conform... „Pentru a defini cri- 
za morală, trebuie (deci) să avem în vedere numai viaţa poli- 
tico-socială ? (şi nu și) 


IL. viaţa grupelor ca entităţi (în raport cu indivizii care le al- 
cătuiesc) și a indivizilor din ele în raport cu aceste grupe? — 
stat, judeţ etc., corporaţii, 

III. clase sociale — sau (chiar)... viaţa intimă a oamenilor 
luaţi în tot?“ 


Iată programul de întrebări ce ne sînt puse înainte pentru dez- 
legare. 

Înainte de a încerca însă cercetarea, cîteva cuvinte prelimi- 
nare asupra acestui program și a condiţiilor în care o întreprin- 
dem noi astăzi. 

Trebuie să mărturisim, mai întâi, că problema care ni se pune 
e extrem de gravă şi de grea. Ea necesită, spre a fi dezlegată în 
chip satisfăcător, o întreagă concepţie despre lume și viață. 

Gîndurile noastre proprii sau de mult la pînda fenomenelor 
simptomatice ale vremii, ale „semnelor vremii“ — cum i se zice 
de obicei. 

Întrebările propuse nu fac decît să precipite un șir de gîn- 
duri pe care, nesocotindu-le, pînă acum, destul de coapte, ne 
sfiam să le dăm încă la lumină. Solicitaţi însă viguros de între- 
bările de mai sus, ca de niște cărări de mult umblate, dăm aci pri- 
ma schiță aproximativă a unor încercări mai dezvoltate de răspuns, 
care constituiesc centrul preocupărilor noastre spirituale de 
multă vreme. 

Observațiile corespondentului nostru ne par, în genere, des- 
tul de juste. Întrebările sînt puse limpede și sugerează bine ci- 
titorului cam despre ce va fi vorba în răspuns. Abia dacă am 
fi dorit stilul ceva mai puţin neglijent, așa încît să nu ne obli- 
ge să facem adaosurile dintre paranteze. Dar și aci, faptul că rîn- 

durile de mai sus fac parte dintr-o simplă scrisoare adresată cî- 


torva prieteni, și nu dintr-un document destinat publicității, 
constituie poate o justificare suficientă. (Şi trebuie chiar să-mi. 
rog eu corespondentul să mă ierte că fac acest uz de conside- 


rațiile sale.) 
Nu putem totuși lăsa fără de răspuns imediat două aserțiuni 


pe care corespondentul nostru le-a strecurat, de altfel subsidiar, - 


printre întrebările sale, aserţiuni pe care am dori să le scoatem 
prin aceasta îndată la diseuție. 

Prima replică se leagă de întrebarea menţionată la punctul 
3; anume, de ideea după care divergența autorilor în ce priveş- 


te tălmăcirea crizei fac pe preopinentul nostru să se-ntrebe dacă 


această criză este numai o aparență sau există cu adevărat? Vom 
arăta, mai departe, atunci cînd vom proceda la definirea terme- 
nului criză, ce înțeles au divergenţele în interpretarea fenome- 
nologică a ei... Menţionăm aci numai părerea noastră, că, departe 
ca această divergență să fie un semn inspirator de îndoială asu- 
pra existenţei ei (3), ea ne apare mai vîrtos ca un simptom de 
generalitate şi de proteiformitate, care accentuează criza și care 
face sarcina celui preocupat să-i afle rosturile adevărate şi în- 
țelesul ei esențial și mai interesantă, și mai grea. 

Corespondentul nostru pare, de altfel, că se apropie el în- 
suși de acest fel de a vedea (B. II). 

A doua aserțiune pe care o respingem din formularea con- 
diţiilor cercetării este ideea menţionată în frazele finale de la 
punctul 8. A, atunci cînd preopinentul nostru spune: „Nu poţi 
spune că un criminal ordinar sau, mai bine, un om de nimic tre- 
ce printr-o criză morală, căci lui chestiunea nici nu i se pune, 
cum nu se pune nici pitecantropului istoric“. Chestiunea „de 
care e vorba aci este, evident, criza morală individuală, de care 
era vorba cu cîteva rînduri mai sus, adică, fie conştiinţa nepu- 
tinței morale, fie dezorientarea morală a criminalului sau a 
omului de nimic amintit“ (8. A prima). 

Am spus că nu împărtăşim deloc acest mod a vedea. Ne sur- 
prinde chiar să-l aflăm sub mîna corespondentului nostru, care 
a cetit pe Dostoievski — pe care îl citează, de altfel, în scrisoa- 
rea din care am extras pasagiile de mai sus. Mai poate el crede 
că există astfel de oameni „de nimic“, pentru care să nu exis- 
te criză sufletească corespunzătoare condiţiilor precizate în 

- aceste rînduri? E aci poate consecinţa faptului de a nu fi venit 


în contact mai de aproape cu astfel de criminali, dar e poate şi 


un fapt ceva mai grav, asupra căruia ne vom opri puţin. 


Nu bagă de seamă oare corespondentul nostru că a socoti 


„ pecondamnaţii în numele criteriului moralei „sociale“ incapabili 


de reacțiune sufletească individuală asemeni „Bestiei“, cu care 
îi compară, însemnează a suprapune cu totul viaţa psihică asu- 


- pra vieţii morale; cu alte cuvinte: însemnează a socoti ca unic 


tip posibil de relaţii între viaţa sufletească a individului și via- 
ţa morală a colectivităţi o inserţie stereotipă a individului com- 


„ plet imoralizat, în mediu, inserţie care nu caracterizează poate 
decît structura spirituală a Statelor Unite ale Americei de azi 


(în care orișice originalitate este considerată ca imoralitate, ter- 
menul de „izbitor“ [shocking] însemnînd acelaşi lucru cu im- 
pudic, imoral)? 

Nu-și dă el seama, mai ales, că, făcînd astfel, îşi retrage drep- 
tul de a mai formula întrebările de la capitolul 8 (care, toate iz- 
vorăsc din ipoteza că ar exista o deosebire între criza sufletească 
a individului și criza morală a colectivităţii) — atunci cînd în- 
tr-o astfel de frază rezolvă, în prealabil, negativ această între- 
bare, și prin aceasta înlătură orice ipoteză de acest fel? 

E poate aci o consecinţă a judecătorului care, în loc să ca- 
te a fi „om de omenie“, „încearcă să se dubleze de un pastor 
protestant“, aşa cum scrie, cu.multă luciditate, coresponden- 
tul nostru însuși, al reprezentantului acelei dreptăţi ciunte, care 
nu izbutește decît să răstignească pe Hristos pentru „raţiuni de 
stat“ și să dea drumul lui Varava... și aceasta ne dovedeşte poa- 
te că principala cauză pentru care corespondentul nostru n-a 
ajuns să se dumirească asupra crizei e tocmâi confuzia celei de 
a doua ordine de lucruri... 

În ceea ce priveşte planul pe care-l vom urma în expunerea 
celor ce urmează, îl împrumutăm programului pe care l-am 
propus în două rînduri cercetării Congresului Federaţiei Aso- 
ciațiilor Creştine Studențești, cu modificările impuse de cir- 
cumstanţă. 

„El cuprinde: 

1) o încercare de definiţie a ideei de criză, prin degajarea esen- 
ţialului din noţiunile particulare întrebuințate sub același nume 
în medicină, în economie și în viaţa socială și morală în limba- 
jul curent etc.; 

2) o cercetare a crizei sociale a vremilor noastre, [atît] în gen, 


re, cât și în fiecare din aspectele ce se pot izola în viaţa socială; 
|. Criza economică, dezechilibrul, sărăcirea Europei etc.; 


II. Criza culturală, răsturnarea valorilor etc.; 


III. Criza morală şi juridică, transformarea normelor și uzu= 


rilor; 


IV. Criza politică, conflictul actual între autoritate și anarhie; 
3) o cercetare a crizei vieții individuale de azi; aspectul res- 


frîngerii în individ a tulburărilor sociale de mai sus: 


I. Dezorientarea sau criza scopurilor propuse individului; 

II. Neputința sau criza mijloacelor de realizare a scopurilor; 

4) o încercare de degajare a cauzelor ocazionale ale crizei. 

şi de determinare a aspectelor ei fundamentale, încercînd de a. 
desprinde fizionomia crizei istorice prin care trecem. O vom 


face degajînd succesiv: 
I. Efectele războiului cel mare; 
II. Simptome vădind o schimbare de structură a lumii so- 
ciale; 
III. Tendinţele noii orzentări spirituale; 
5) o încercare de încoronare metafizică a acestor cercetări, 
prin degajarea înțelesului esenţial al crizei, pe calea următoare: 
]. Determinarea generalității crizei în natură; 
II. Cercetarea zpterpretărilor raţionale şi naturale ale crizei; 
III. Cercetarea înțelesului creștin al ei; 
IV. Arătarea în ce fel interpretarea creștină integrează sen- 
sul istoric al crizei, în sensul ei metafizic (ca concluzie). 


St. Cloud, august 1927 


BIBLIOGRAFIE SUMARĂ 
ASUPRA CRIZEI VREMILOR NOASTRE 


"Criza economică 


Les problemes actuelles de Peconomie; numărul din aprilie 1921, 
din „Revue de Mâtaphysique et de Morale“, consacrat în 
întregime problemelor economice de după război. 

AFTALION, Les crises periodiques et cycliques de surproduc- 
tion, 2 vol., în 8* P.U.F. lucrare capitală asupra chestiunii; 


110 


cuprinde, în partea I, o analiză a faptelor şi, în a II-a, o cer- 
cetare a teoriilor explicative. 


“LESCURE, Les crises de surproduction, | vol. gros, în 8,cu- 


prinde o cercetare amănunţită a circumstanțelor ce însoțesc 
crizele economice (istoric al fiecărei crize). 


„KEYNES, Les conseqnences €conomiques de la paix, 1 vol., în 


16*N.R.F.; minunată analiză a circumstanțelor economi- 


ce de după război. 
De curînd, autorul a dat o serie de noi consecinţe econo- 


mice ale păcii. 


"VALOIS, L'economie nouvelle, 1 vol., în 12* N. L. N. în care 


autorul e pesimist; dă o serie de studii sintetice asupra si- 
tuaţiei economiei în timpul războiului și a transformărilor 


ce 1-au urmat. 


„ Vezi și ST. GERMAIN MARTIN, De la prâtendre faillite des 


lois economiques depuis 1914, 1 vol., în 8, Paris, 1924. 


Criza culturală 


SEAILLES, Les affirmations de la conscience moderne. 
Teza culturii laice. 
Examen de conscience, 1 vol., în 12%. „Cahiers du mois“. 
Expunere sintetică. 

BERDIAEFF, Un nouveau Moyen-Âge, 1 vol., în 12. Roseau 
d'or, Plon. 
Teza unui ortodox. 

KEYSERLING, Le monde qui nait, 1 vol., în 12*. Stock. 
Apologia Orientului. Un Orient cam fictiv. 

GANDHI, La jeune Inde, 1 vol., în 12*. Stock. 
Apărarea Indiei împotriva Apusului. 

KAKUZO, Le lore du ibe, 1 vol., în 12%. 
Religia Extremului Orient. 

MARITAIN, Antimoderne, 1 vol., în 12*. „Revue des Jeunes“. 
Semnalul recent al Renașterei tomiste. 

MASSIS, Defense de POccidenit, 1 vol., în 12%. Roseau d'or, 
Plon. 

MAURR AS, Romantisme et Revolution, 1 vol., în 8, Nouv. 

Libr. Nat. 

Apologia clasicismului. 
RATHENAU, O4 va le monde, 1 vol., în 12*. Payot. 
ROMIER, Explication de notre temps, 1 vol., în 12%. 


TAGORE, Szadhana. În românește, tradusă de N. Crainic, la — 


Cultura Naţională. 
TRUC, Notre temps, 1 vol., în 12%. 


Criza morală și juridică și criza politică 


Morala 


BUREAU, L'ndisaipline des moeurs, 1 vol., în 8. Bloud & Gay. | 


Carte sintetică. 
BELOT, Notre morale, 1 vol., Alcan. 
Expune tezele moralei laice. 
GILLET, La morale et les morales, R. D. ]. 
Expunerea tezei catolice contra moralei laice. 
GIDE, L“mmoraliste, 1 vol., în 12*. „Mercure de France“. 
KROPOTKINE, L'Erhiqwe, 1 vol., în 12%, Stock. 
Istoria eticii din punct de vedere al materialismului istoric. 


PARODI, Le probleme moral dans la pensce contemporaine, 


1 vol., în 8*. Alcan. 
MAURR AS, Les amants de Venise, 1 vol., în 12“. Flammarion. 
Critica moralei romantice. 


Politica 


ALAIN, Elements esquisses d'une doctrine radicale, 1 vol., în 
16. N.R.F. 
Cea mai recentă apologie individualistă. 
Vezi, de același: L“individu contre les ponvoirs. 
MAURRAS, Enqutte sur la monarchie, 1 vol., în 8. N.I.N. 
Teza tradiționalismului regalist. 
BOUGLE, La democratie devant la scene, 1 vol. 
Replică democratică. 
SOREL, Ref/lections sur la violence, 1 vol., în 12*. Riviere. 
Teza sindicalistă. 
DURKHEIM, Division du travail social, 1 vol., în 8. Alcan. 

E Etc. 


Încercare sociologică. Fundare a tezei radicale. 
BOURGEOIS, Les solidarisme, 1 vol., în 8. 
Teza radicalismului socialist. 
HUBERT, Le prinipe d'antorite dans la democratie, 1 vol., în 8. 
Răspuns tradiţionalişuilor. 
VALOIS, Le fascisme, 1 vol., în 120. 
Naţional-socialism-fascism. 
ROMIER, Nation et civilisation, 1 vol., în 12* 
PARODI, Traditionnalisme et democratie, 1 vol. 
Critica tradiționalismului. 
BARRES, Scenes er doctrines du Nationalisme, 1 vol. în 12. 
Plon. 
MARIT AIN, Primaute du Spirituel, 1 vol., în 12". 
Rouseau d'or, Plon. 
Teza catolică. 
LENIN, Etat et Revolution. 
Teza comunistă. 
KAUTISKY, Terrorisme et Communisme. 
Teza socialistă. 


Dreptul 


HAURRIOU, La cit€ moderne et les transformations du droit, 
1 vol., în 8. „Nouvelle journ&e“. 
Expunere sintetică. 

DUGUIT, Le droit social, le droit individuel et les transforma- 
tions de PEtat, 1 vol., în 16%. Alcan. 

DUGUIT, Les transformations du droit prive depuis le code 
Napoleon, 1 vol., în 12*. Hachette. 

SALNILLES, L'individualisation de la peine. 


1. ÎNCERCARE DE DEFINIŢIE A CRIZEI 


Prima grijă a cercetătorului e să-și definească termenii, să 
însemne precis înţelesul cuvintelor pe care le întrebuinţează. 


- În ordinea judecăților de realitate, se poate spune că cele mai 


multe neînțelegeri vin din partea repeziciunei vocabularului. 

De criză se vorbeşte cu prilejul mai multor fenomene, în mai 
multe ordine de lucrări, fără nici o legătură aparentă. De aceea, 
determinarea înțelesului acestui cuvânt, atât de des şi de divers 
întrebuințat, nu poate fi decât produsul unei abstracții a înţe= 
lesului său esenţial, din aceste întrebuințări particulare. 

Auzim vorbindu-se de criză în medicină, cînd e vorba de- 
spre criza tifosului de exemplu, despre care se spune că are loc 
în a douăzeci şi una zi de la declararea boalei. 

În fiziologie, auzim vorbindu-se de o criză a creșterii, al că- 
rei înţeles e clar; sau de o criză de nutriţie sau de pubertate; în 
genere, de crize funcţionale. 


In economie, auzim vorbindu-se de crize de supraproduc- 


ție, de crize financiare generalizate sau de criza cutărei case sau 
a cutărei industrii. 

Auzim vorbindu-se adesea, de asemeni, de o criză socială, 
de crize istorice, de crize spirituale. 

În sfîrșit, limbajul comun se ocupă adeseori de crize de nervi, 
de crize ministeriale sau de „vremile de criză prin care trece 
ţara“ (de la Romicus! cetire — nota bene). 

Ce e comun tutulor acestor noțiuni, atît de disparate? 

Să începem prin a preciza oarecum înțelesul particular al 
diferitelor expresii de mai sus în care am întrebuințat cuvân- 
tul criză. 

Fără să pretindem a fi făcut numărătoarea tuturor cazuri- 
lor în care poate fi vorba de acest cuvînt, socotim înșirarea de 
mai sus suficient de exemplificativă și de diversă, pentru ca abs- 
tracția să prezinte un caracter suficient de generalitate, pentru 
definiţiunea ce ne preocupă. 

Ce-nseamnă oare-n medicină termenul de criză? În orice 
boală cronică, termenul criză se întrebuințează pentru perioa- 
de de manifestare acută a bolii. De pildă, criză de apendicită, 
criză de nervi etc. În cazul bolilor acute, criză însemnează 
punctul de accentuare maximă a simptomelor patologice. De 
pildă, criza tifosului, a scarlatinei etc. 

După criză, simptomele maladiei scad în intensitate (sau 
bolnavul moare). 

În economie, cazul cel mai des întrebuințat e acel al crize- 
lor periodice de supraproducție. 

Aci, prin criză se înţelege acel moment al dezvoltării eco- 
nomice, fie al întregii economii, fie al unei singure ramuri de 
producţie (determinate), în care prosperitatea atinge maximul 


- și după care are loc, mai mult sau mai puţin brusc, o răsturna- 


re a tendinței preţurilor. 
Tot aci, prin criză financiară se înţelege, de obicei, lipsa de 
credit: prin criză de numerar, lipsă de bani gheaţă. În genere, 


olipsă care vădește un dezechilibru între două operaţiuni eco- 


nomice determinate. 
Tot în economie se zice că o casă trece printr-o criză atunci 
cînd traversează o perioadă defavorabilă a dezvoltării sale sau 


 ofază anormală și primejdioasă. 


În fiziologie, se vorbeşte de crize funcţionale atunci cînd au loc 
tulburări în exercitarea regulată a acestor funcțiuni. De pildă, se 
zice că un individ traversează criza pubertății atunci cînd apari- 
ţia unor noi secreţiuni organice provoacă o tulburare a exerciţiu- 
lui normal al celorlalte funcțiuni. La fel sînt crizele de creştere etc. 

În sociologie, se poate vorbi de crize sociale, în sensul fie al 
unui dezechilibru între diferitele torţe sociale, ca, de exemplu, 
sporul unei anumite categorii în detrimentul alteia, fie în sensul 
de lipsă, fie în sensul de tulburare. De pildă, criza funcţionarilor 
sau „momentele de criză prin care trece ţara“ („Universul“2!). 

Prin criză ministerială se înţelege, de obicei, schimbarea de 
guvern. 

De crize istorice, auzim adesea, atunci cînd se vorbeşte de- 
spre raporturile creştinismului cu Imperiul Roman; se spune, 
apoi, că Renașterea e o criză a spiritului Veacului de Mijloc; 
că Reforma e o criză a catolicismului, sau că, pe timpul „Fron- 
delor“+, regalitatea franceză trecea prin criză. 

Vorbind de criza spirituală, Val&ry rezumă o serie de con- 
sideraţiuni interesante, în fraza: 

„Savoir et devoir, vous &tes donc suspects“5. 


Ideile generale care se desprind din toate aceste determinări 
sînt următoarele: 

1) ideea de criză e o noţiune privitoare la o stare dinamică, 
la o devenire; 

2) ea însemnează o schimbare, o trecere, un moment de 
schimbare, de răsturnare de tendinţe, o tulburare mai mult sau 
mai puţin bruscă, însă todeauna simțită; 

3) nu orice devenire poate trece printr-o criză, ci numai o 
devenire ordonată, o devenire organică, o devenire direcţiona- 
tă sau o devenire normală, adică o devenire alcătuind, măcar 
sub un anumit raport, o devenire organizată, un „proces“ de de- 
venire, a cărei „direcţie“ e dată sau măcar implicată; 

4) criza ar fi, deci, starea sau momentul în care un proces 
normal de devenire s-ar găsi în stare de abatere, sau de schim- 
bare de direcție, sau de tendinţă; 

5) o întrebare ar putea fi pusă: dacă nu cumva această schim- 
bare de tendinţă nu trebuie să fie, ea însăși, organică și nu ac- 
cidentală, pentru a avea o adevărată criză. 

Aci, răspunsul e mai greu de dat, căci, dacă de multe ori cri- 
za are în medicină un caracter regulat, pe care cercetătorii par 
a-l descoperi de curînd și în ansamblul procesului economic, 
nu e mai puţin adevărat că, tot de multe ori, criza are un ca- 
racter surprinzător și pasager. (E adevărat că acest caracter poa- 
te fi lesne confundat cu anormalitatea însăși, dar sînt nuanţe 
peste care e destul de greu de trecut.) 

Trebuie însă să ne ferim de a încerca să strîngem realitatea 
mai mult decît se lasă strânsă ea însăși, sub pretextul rigurozi- 
tăţii logice; căci, de cele mai multe ori, dăm pasul fanteziei. Noi 
ne mulțumim că am putut determina două elemente esenţiale 
şi indispensabile care, într-un fel sau într-altul, intră în chip ne- 
cesar în definiţia oricărei crize. 

Aceste două caractere esenţiale, pentru a putea vorbi cu în- 
ţeles de criză, sînt: 

1) conștiința existenţei unui mers normal al lucrurilor; 

2) constatarea unei normalităţi. 

3) De cîte ori, într-un proces, se poate constata o anorma- 
litate în dezvoltarea funcțională, termenul criză își poate găsi 
înţeles, cu condiţiunea dublă a specificării procesului și a ten- 
dinţei considerate ca „normale“. În acest fel, se va putea vorbi 
de criză, prin urmare, chiar atunci cînd anormalitatea ar putea 
părea ea însăși supusă unor oarecare reguli, ca în crizele me- 
dicale sau în crizele periodice de surproducţie, cu condiţia de 
a considera ca fundamentală tendinţa de urcare a temperatu- 
rii sau a preţurilor. În acest caz, care e, de altfel, cazul ideal, cri- 
za nu mai e decît o răsturnare de tendințe, prin raportare la starea 
anterioară, dar nu mai €, propriu-zisă, anormală, ea fiind in- 

tegrată într-un ritm considerat el însuși ca normă (alternarea 
de tendinţe contrare) a procesului întreg, în locul tendinței uni- 
forme și parţiale. 

De aci se desprinde caracterul esențialmente relativ al anor- 
malităţii. Nu e vorba de o abatere de la un proces întreg în cri- 
ză, ci numai de o abatere de la o tendinţă primordială, luată în 
consideraţie ca primitivă. Dacă, de cele mai multe ori, criza apa- 


re ca o anormalitate absolută, este pentru că, în toate aceste ca- 
_ zuri, lipseşte cercetătorului viziunea procesului întreg, fie că 


ritmul nu există, fie că nu poate fi stabilit. Dar, tocmai în acest 


„caz, criza este mai interesantă, pentru că e un mijloc de a în- 


trezări, dincolo de abatere, o nouă tendinţă cu ajutorul căreia 
spiritul să poată pune ordine în lucruri. 

Constatarea existenţei crizei este, prin urmare, o chestiu- 
ne de observaţie pe care oricine o poate face... sau nu o face. 


„Nu e nevoie să te adresezi nici unui autor, spre a te lumina dacă 


există sau nu criză, în cutare sau cutare proces de devenire. Con- 
Statarea atîrnă numai de doi factori: 1) de conștiința unei „stări 


normale“, considerată ca un punct de reper, şi 2) de conștiin- 


ţa unei schimbări simptomatice a acestei stări de lucruri (simp- 
tomatice, adică, cu cauze presupuse, ascunse în devenirea însăşi, 
Sau măcar cu înţeles, pentru a înțelege devenirea în întregul ei). 
Remarc, de altfel, că a doua întrebare cuprinde implicit pe cea 
dintii, deşi confuz, căci, pînă nu răspunzi la prima întrebare, 
definind starea normală, nu poţi răspunde la o a treia şi cea mai 
importantă întrebare: ce anume s-a schimbat? 

Știind acum cele însemnate mai sus, e ușor de răspuns a în- 
trebarea pusă (mai bine zis, la nedumerirea) de preopinentul 
nostru la punctul 2 al planului său de cercetare: de ce nu sînt 
autorii de acord în interpretarea lor a crizei? 

De ce, fiecăruia, „criza“ îi pare a fi „altceva“ ? E pentru că fie- 
care se referă la „altceva“, cînd vorbeşte de aşa-zisa stare nor- 
mală. 

Pentru unii e una, pentru alţii alta. De multe ori se dă chiar 
numele de criză morală unor crize cu totul de alt ordin, după 
cum vom vedea mai departe. De aceea, nicicînd nu e mai opor- 
tună definiția exactă a lucrurilor despre care este vorba. Repet, 
deci, remarca făcută în altă parte, și anume: faptul că autorii nu 
fac să consiste criza morală în același lucru și nici chiar într-o 

criză cu adevărat morală, nu vădește deloc că o criză morală nu 


există. Am arătat mai sus singurele îndreptăţiri ale unei aseme= 
nea afirmaţii, enumerînd condiţiunile de definire a crizei. 
Dimpotrivă, această divergență e mai curînd un simptom 
Că așa-zisa „criza morală“, departe de a fi unică și simplă, avem 
de-a face cu crize în nenumărate ordine de lucruri. Și, înainte de 


Ă 


a încerca o sinteză a acestora, e bine să aruncăm o privire asu- 


pra cîtorva categorii de diviziuni; cu alte cuvinte, să întreprin- 

dem o analiză a principalelor tipuri de criză observabile și 

observate, urmînd ca apoi să încercăm o sinteză prin determina- 

rea raporturilor în care stau aceste tipuri, unele față cu celelalte. 
Cu aceasta, intrăm în cercetarea propriu-zisă. 


2. CRIZA ECONOMICĂ 
DATORITĂ RĂZBOIULUI 


O cercetare a crizei economice în legătură cu criza mora- 
lă își găsește îndreptățire în ideea că structura morală a unei 
vremi e întotdeauna în legătură cu toate împrejurările vieţii 
omenești și că, între diferitele aspecte pe care le izolăm, între- 
gul complex al vieţii sufletești individuale și sociale e o necon- 
tenită interdependenţă, fiecare fiind, în același timp, condiţionat 
şi condiţie a celorlalte. 

În cazul special care ne preocupă, criza din ordinea econo- 
mică nu a contribuit cu puțin la răsturnarea de valori, ci într-un 
anumit înțeles, atît moral, cît şi mai adînc, spiritual, s-ar putea 
spune că a fundat această criză. Lucrul e lesne de înțeles, dacă 
ne gîndim că structura spirituală a lumii dinainte de 1914 se bi- 
zuia pe o minunată înflorire tehnică și prosperitate materială 
şi de aceasta se lega o supoziţie și un ideal etic, credința mate- 
rialistă istorică, pe care o moștenesc de fapt curente trecute de 
1914, anume, că progresul tehnic, aducînd bunăstarea, aduce, 
împlicit cu sine, și fericirea oamenilor... E firesc, deci, ca tul- 
burarea adusă de război în mersul dezvoltărei economice și a 
prosperității să aibă consecinţe în ordinea lumii idealurilor 
vremii. 

Criza economică a constat, în primul rînd, în tulburarea ra- 
porturilor dintre producţie și consumaţie. Și aceasta, pe mai 
multe căi. 

Rezum aci esenţialul cercetărilor îndelungi ale unor econo- 


mişti de talia lui Keynes, Rathenau, Hawtrey și alţii. 


1) Războiul a adus cu sine o imensă distrugere de valori. Nu 


numai milioane de vieţi și de valori de consumaţie au fost ri- 


sipite și prădate, dar şi milioane de ore de lucru și de instrumen- 
te de producţie. Stocuri de aprovizionări, locuinţe, averi, uzine, 


„ biblioteci au fost arse sau jefuite pentru motive strategice sau 


de alt ordin, vapoare ce valorau milioane, torpilate, hectare în- 
tregi de pădure arse sau răvășite de bombardament, terenuri în- 


- tinse sustrase culturii, sate arse pe tot teatrul de război, care de 


data aceasta se întindea cordon de la mări la mări, peste toată 
faţa uscatului. Această distrugere s-a făcut pe două căi: 

a) fie distrugînd direct valorile, 

b) fie deturnînd spre risipă și distrugere, pe calea organiză- 
rii națiunii producătoare pe picior de război eforturile ei spon- 
tane creatoare de valori. 

Consecința: sărăcirea naţiunilor beligerante, învinse sau în- 
vingătoare. Acesta este primul factor general de tulburare. Cri- 
za economică însemnează, după război, în primul rînd mizerie, 
înlocuind înflorirea dinainte de 1914. 

2) La aceasta se adaugă un alt complex de împrejurări, mai 
subtile, dar strict legate de cea dintii. Spre a putea aprovizio- 
na milioanele de oameni mobilizați pe diferitele teatre de răz- 
boi, statele au trebuit să-și asume sarcina aprovizionării lor, fie 
producînd direct muniţia, echipamentele și proviziile alimen- 
tare, fie măcar controlînd izvoarele de producţie şi coordonîn- 
du-le eforturile în vederea acestor nevoi. O imensă armată de 
producători sedentari, sau de etapă, munceau exclusiv în ve- 
derea „consumatorului de pe front“. Și cum acesta nu putea 
produce utilităţi în schimbul celor consumate, el fiind dator că- 
tre stat alte servicii, acestea mai ales destructive, statul a fost ne- 
voit să facă faţă el însuși pentru acești consumatori în slujba sa. 

Aci începe așa-zisa problemă a creditelor de război. Statul 
a trebuit să plătească aprovizionările furnizorilor săi. "Toată na- 
ţiunea producătoare a devenit astfel furnizoarea statului. 

Dar, cum putea statul plăti aceste furnituri, de vreme ce 
„mobilizaţii“ nu-i produceau nimica efectiv în schimb. Veni- 
turile obișnuite ale statului, veniturile bugetare întrebuințate 
în creditele ordinare se fac, de obicei, din veniturile producă- 

torilor care erau acum mobilizați în slujba sa. Orice furnitură 
către stat lua, prin urmare, un caracter mai mult sau mai pu 
țin evident de rechiziţie... Dar, resursele productive ale naţiu- 
nii nu sînt, din nefericire, fără margini, cel puțin în practică... 


Ca să plătească, în afara cazurilor de rechiziţie directă pentru 


necesităţile războiului, statul recurgea la unul din următoare= 
le procedee: 1) împrumuta de la cetățeni; 2) făcea inflaţie. Aceste 
două procedee erau corelative — și întrucâtva nelimitate. Statul 
făcea inflaţie pentru a-și plăti furnizorii, apoi pe cale de-mpru- 
mut retrăgea din circulaţie o parte a emisiunii. Și, cum nevoi- 
le erau tot mai mari, operația se relua de mai multe ori. Sistemul 
ar fi putut funcţiona la infinit pînă la restabilirea vremilor nor- 
male, dacă nu ar fi avut marele inconvenient de a nu mări în- 
tru nimic cantitatea de bunuri ce se puteau cumpăra contra hîrtiei, 
Cu vremea, masa de instrumente de cumpărare rămînea fără 
posibilitatea de schimb, contra produselor care se făceau rare. 

Aci, la acest capitol al datoriilor interne de război, se des- 
chide capitolul datoriilor interaliate sau externe. Ca să plăteas- 
că, şi mai ales ca să obţie credite cu care putea aduce din 


străinătate mărfurile de care avea nevoie, statul recurgea la două. 


alte procedee: 

3) lichida valorile portofohului national, adică titlurile de crean- 
ţă ale statului faţă de pieţele străine și 

4) împrumuta de la străini, fie primind de-a dreptul mar- 
fă, în schimbul unei făgăduieli gajate de plată la sfârşitul osti- 
Lităţilor, fie, mai rar, deschizîndu-și credite pe alte pieţe, în vederea 
furniturilor. Aceste mijloace aveau, asupra celor dintti două, 
avantajul că făceau să sporească masa bunurilor de consumaţie. 
Dar tocmai de aceea, ele erau limitate și primejdioase. 

Pe lîngă că riscau să sece cu prelungirea războiului, ceea ce 
ar fi dus la nevoia de noi împrumuturi în condiţii tot mai dez- 
avantajoase, ele puneau pe statul beligerant în faţa primejdiei 
zilei de plată, în care asemenea datorii peste datorii ar fi ajuns 
la scadenţă fără a putea fi onorate. Căci, nici o ţară n-ar fi trimis 
mărfuri unui beligerant fără nădejdea de a primi valori în 
schimb... Și, de aceea, în lipsă de alte resurse, statul trebuia să 
cîntărească-ntotdeauna primejdia lichidării tutulor bunurilor 
națiunii... în Zina birninţei. E. drept că rămînea speranța de se 
face plătit de către inamicul învins... Vae victis€. 

Reîntorcîndu-ne la statul nostru, spuneam tocmai că valo- 
rile produse-n interior se consumau pentru necesitățile bătă- 
liei și că statul trebuia să-și plătească fictiv furnizorii interni, 
făcînd inflaţie sau împrumutînd pe piața interioară (adică re- 
chiziționînd deghizat și furnitura, și plata furniturii) — cu nă- 
dejdea rambursării la ziua socotelilor. Global, procesul acesta 


revenea în plata de către stat a furnizorilor interni, cu nădejdi 


sau cu produsele muncii lor proprii. Veniturile furnizorilor creş- 


_teau astfel, ca ceea ce le era datorit de stat. Dar cantitatea de 
- bunuri ce se puteau consuma pe piaţă cu acest spor de veni- 


turi era necontenit în scădere, statul nefurnizînd nici o contra- 
prestație efectivă. 
E lesne de văzut întru cât îmbogățirea furnizorilor era fic- 


-_tivă. În lipsă de putere reală de cumpărare, aceste venituri aveau 


- o putere de cerere primejdioasă pentru ceilalți cetățeni, cu ve- 


) 


nit fix, atunci cînd ar fi fost vorba de împărțirea puținului exis- 
tent pentru consumaţie interioară. Căci, introducînd cursul 
forțat, statul obligă pe cetăţeni să accepte — între ei — făgădu- 
iala lui de a înlocui hîrtia monedă prin aur. Era firesc ca cere- 
rea să urce preţurile în asemenea condiţii. E aci un nou factor 
de criză răscunoscut: scumpirea traiului. 

Cîtăva vreme, mai ales pe timpul operaţiunilor, statul a pu- 
tut zăgăzui valul de scumpete, 1) limitînd artificial dreptul de 
consum al articolelor de primă necesitate prin cartelizare, 2) 
maximalizînd preturile, 3) restrîngînd, prin probibitiuni aspre, 
orice circulaţie a stocurilor către export. Rezultatele erau de 
prevăzut: stocarea pe ascuns, restrîngerea bunurilor în circu- 
laţia oficială şi aprovizionările particulare „cu preţ gras“, pen- 
tru interior; pentru exterior, contrabanda şi izolarea economică 
de străinătate. 

Lucrul nu a mai fost însă cu putinţă imediat după război. 
Cu desfiinţarea cartelării, forțele naturale au intrat în joc şi pre- 
țurile au crescut graţie cererii. Căci, furnizorii statului, „îmbo- 
găţiţi“, adunaseră multă „hîrtie“, care pe piaţa interioară avea 
curs legal. 

Lucrul avea şi o explicaţiune psihologică. Omenirea, pînă 
atunci înfrînată, s-a năpustit să cheltuiască. Dar stocurile erau 
isprăvite şi producţia cu totul dezorganizată. A fost cunos- 

cutul val de lux şi de risipă abătut asupra Europei prin anii 
1920-1922, care a atins, după loc, mai mare sau mai mică in= 
tensitate. 


Instinctele comprimate de război provocau acum o nouă ri- 


sipă, care pune vîrf celei dintii. 

Preţurile s-au urcat îngrozitor, într-un nimic de vreme. Ur- 
carea era, mai ales, impresionantă pentru că lumea era neobiş- 
nuită și se aştepta dimpotrivă la „victorie“ ca la reîntoarcerea 


fericirii pierdute. Statele au fost nevoite să facă faţă contractînd. 
așa-zisele împrumuturi de reaprovizionare, care însă, în loc să. 


fie investite în refacerea utilajului, au fost investite, dată fiind 
cererea consumatorilor, ce nu mai erau acum la mîna statului, 


în bunuri de consumaţie directă, îmbrăcăminte şi alimentaţie. 


Trenuri întregi cu ciocolată au luat calea Europei, încărcate pe 
vapoare. Refacerea industrială era însă lăsată pe socoteala în- 
vinşilor care „devastaseră“. 

Lucrul devenea și mai grav, prin reluarea relaţiunilor comer- 


ciale cu străinătatea. Căci, dacă moneda, slăbită de inflație, mai. 


avea pe piaţa interioară valoarea pe care i-o acorda „cursul for- 
țat“ — în limita aprovizionărilor existente, firește, şi cu corec- 


tările pe care le-am văzut născînd din jocul intern al cererii . 


(care, deși fictiv sporită, capătă, pe piaţă internă, valoarea pe 
care i-o da cursul forțat) —, pe piaţa internaţională, puterea de 
cumpărare a monedei atîrnă, în primul rînd, de posibilităţile sau 
măcar de „speranţele“ de schimb ce există cu piaţa în chestiu- 
ne, de mărfurile de export de care dispune beligerantul a cărei 
monedă se cotează. Cei mai mulți beligeranţi, cu ţara devasta- 
tă şi cu industria și agricultura ruinate sau transformate pen- 
tru nevoile războiului, nu numai că nu aveau ce exporta, ci, 
dimpotrivă, necesitau noi împrumuturi, spre a se reface, cu aju- 
torul cărora să poată înzestra aparatul de producţie cu utila- 
jul necesar. 

La deprecierea internă s-a adăogat, uneori chiar precedînd-o, 
o depreciere mult mai gravă, venită din afară: statul pierdea con- 
trolul bogăției naționale, pierzînd controlul devizei naţiona- 
le, care ajungeau la cheremul speculatorilor de oriunde. La aceasta, 
statele au reacționat: 1) încercînd să interzică importul sau mă- 
car să-l restrîngă, ceea ce era însă imposibil, națiunea sărăcită 
avînd nevoie de produse de aiurea, de aceea controlul a rămas 

multă vreme; 2) dezvoltînd posibilităţile de export, prin legi 
de încurajare a producţiei; 3) încercînd consolidarea datorii- 
lor; sau 4) depreciind, în chip voluntar, moneda și reluînd ast- 
fel, cu preţul unei operațiuni pe care unii au calificat-o incorectă, 
controlul devizei naţionale. Reușită în Germania, unde a fost 
mînată cu pricepere, această încercare a eșuat în Polonia, în 


„Austria și în Rusia. 


Criza monetară și financiară a fost deschisă, prin urmare, 


„abia la încetarea ostilităților, prin reluarea relaţiilor internaţio- 


nale. Singurii cumpărători dotați cu puteri reale de cumpăra- 
re erau americanii și neutrii europeni; nefericirea făcea însă ca 
aceştia să fie tocmai producătorii, aşa că aveau prea puţine lu- 
cruri de cumpărat de la europenii beligeranţi. 'Tot ei erau sin- 


_ gurii vînzători, dar nu aveau cui vinde, căci cei în nevoie nu 


aveau cu ce cumpăra. (Căci, orice comerţ internaţional se dez- 


- leagă, la urma urmelor, în ideea cunoscută sub numele de lege 


a debușeurilor: mărfurile se schimbă contra mărfurilor. Singu- 
rul mijloc de comerţ ar fi fost împrumuturile Americii și ne- 


- utrilor către Europa beligerantă, dar această cale era închisă, din 


pricina lipsei de stabilitate monetară, statele Europei ne mai 
oferind garanţii suficiente creditorilor, pînă la aranjarea dato- 
riilor mai vechi. Singurul mijloc era, deci, năvala puternicei asu- 


 pra Europei, spre a consuma direct. Lucrul le era ușurat de 


ieftinătatea relativă a mărfurilor față de monedă; dar el sporea 
jupuirea sărăcitei Europe. 

Dacă la acestea adăogăm alte împrejurări, speciale fiecărui 
Stat: creare de noi sisteme economice, de noi bariere vamale, 
oprirea vechilor curente, prin graniţele așezate de tratatele de 
pace, dispariţia imensei pieţe de desfacere a Rusiei, putem că- 
păta o viziune justă a ceea ce este criza economică de după răz- 
boi. Ea se complică, precum vom vedea, de o criză politică, pe 
care o vom cerceta la vreme. 

În rezumat: criza economică constă în dezorientarea rezul- 


tată din faptul că toată economia națională, acordată prin mă- 


suri artificiale în vederea producţiei de război, trebuia readaptată 
(în condiţiile în care războiul lăsase atît pe producător, cât şi 
pe consumator) la producţia normală a păcei. În această tran- 
ziție, de la război la pace, stă esenţialul crizei. Restul sînt for- 
me ale ei, rezultate din circumstanţe de tot soiul, ce se pot înţelege 

tă ridicare a mărcii, nu se sfia să investească mari capitaluri cum- 
părării acestora, mai ales că scompta capacitatea de producție 
a Germaniei, posibilitatea de a-și plasa un împrumut și de a cîș- 
_ tiga o piață. Germania a tipărit hîrtie — la început cu modera- 
ţie —, cumpărînd, în schimb, devizele forte ce i se ofereau (în 
care și-a transformat metodic capitalul mobiliar realizabil); și, 
cînd totul a fost acoperit, a început tipărirea în masă, cu inten- 
ţia vădită de deprecire; 

4) cei mai oropsiţi de pe urma acestor operaţiuni au fost 
funcționarii. De aceea, s-au putut înregistra, cu privire la ei, 
- două fenomene simptomatice: criza recrutării personalului de 
carieră administrativă, corelată cu afluența spre profesiunile li- 

berale și demoralizarea funcţionarilor, care a îngăduit pătrun- 
 derea practicilor neoneste pe scara întinsă în acest corp. 


caz cu caz. (Cea mai interesantă e, desigur, schimbarea baze=. 
lor de repartiţiune în mizeria desăvirşită a producţiunei, care. 
caracterizează esenţialul experienței comuniste în Rusia.) 


Criza a avut consecinţe sociale însemnate, care vin să se ada- 
uge împrejurărilor și prefacerilor sociale de alt ordin, aduse de 
război. 


1) Prima consecinţă este o deplasare a averilor între cetă- 
țeni, o schimbare a repartiției, rezultată, în chip spontan, de pe. 
urma măsurilor excepţionale pe care le-am analizat mai sus. Ce- 
tățenii cu resurse fixe au fost dezavantajaţi, în favoarea celor 
cu venituri variabile. 

Lucrul s-a petrecut în două etape. În cea dintăi, perioada 
propriu-zisă a războiului, lucrul a apărut tocmai invers. Pro- 
ducătorii erau ameninţaţi să nu-și poată exploata întreprinde- 
rea (afară de cazul furnizorilor de stat), în vreme ce, cei cu salarii 
fixe își vedeau existenţa asigurată mai departe. În cea de a doua, 
datorită crizei monetare, primii au putut realiza beneficii, în 
vreme ce ultimii primeau salarii de mizerie, care mergeau pînă 
la completa lor declasare. În al doilea rînd, cerățenii posesori de . 


2) O a doua consecinţă a fost dezvoltarea unei întregi in- 
dustrii parazitare, întemeiată pe cererea fictivă de care am vor- 
bit, imediat după război. S-au făcut investiri mari, care nu au 
corespuns aşteptărilor, cererea căzînd odată cu valul de risipă. 
De aci, alte crize, ale unora din ramurile de producție, și alte să- 


valori mobiliare în genere au fost dezavantajaţi faţă de pose- 
sorii de valori imobiliare. 

Acolo unde exproprieri cu caracter politic nu au schimbat 
în mod artificial efectele acestei dezavantajeri, cum ar fi, la noi, 


reforma agrară şi legile privitoare la chirii. Privit în întregimea 


lui, procesul s-a petrecut în diverse moduri: 

1) îmbogățirea în hîrtie a furnizorilor statului; 

2) avantajarea celor ce au transformat imediat această hîr- 
tie în bunuri de stocat, realizînd beneficii din „vînzarea pe as- 
cuns“; sau, în cazul mărfurilor susceptibile de conservare; 
așteptînd inevitabila urcare a prețurilor, din momentul liberă- 
rii tranzacţiilor. Aceştia sînt așa-zișii îmbogăţiţi de război; 

3) lor li se adaugă „speculatorii“ la schimb ă Ja hausse şi ă 
la baisse?, dintre care, exemplul cel mai ilustru e acel al statu- 
lui jucînd el însuși asupra valorii monedei sale proprii. Germania, 
de pildă, a reușit, prin acest mijloc, să se sustragă condiţiuni- 
lor de reparaţie socotite inacceptabile. Profitând de încrederea 
străinătății, a Americii mai ales, care, sperînd într-o apropia- 

răciri relative, fireşte, şi care nu sînt de comparat cu cea dintii. 


3) În unele ţări, cum este a noastră, se adaugă și crize spe- 
ciale, cum este aceea a capitalului mobiliar, agravată de criza 
rezultată de pe urma împrejurărilor în care s-au schimbat ba- 
zele de repartiție a proprietăţii rurale și mai ales plata pămîn- 
turilor expropriate marii proprietăți. Acestea ne-au adus, în ce 
ne privește, o criză a producției agricole, pe timpul adaptării la 
noua stare de lucruri, complicată și ea de schimbarea sistemu- 
lui întreg al economiei naţionale, România devenind, din ţară 
exclusiv agricolă, țară pe cale de industrializare, surplusul de 
cereale fiind necesitat, în bună parte, la aprovizionarea regiu- 
nilor industriale din Ardeal. 'Toate aceste împrejurări ne-au adus 
o criză de credit și o criză de numerar, strîns legată de intenţi- 
ile politicii financiare a ţării. 

Remediile au fost, mai mult sau mai puţin, empirice; în imen- 
sa experienţă care a fost războiul, am văzut cum soluţiile s-au 
impus în pas cu împrejurările, fiecare situație reclamînd reme- 

dii urgente, care de multe ori se dovedeau a nu fi decât palea- 
tive, menite a amîna ceasul socotelilor. Cu vremea, aceste so- 


luţii au căpătat, prin confruntare și coordonare, un caracter . 


teoretic. Și mai toate statele s-au îndreptat către aceleași solu- 


ţii. Succesiv: 1) echilibrare bugetară în cadrele unui buget real; 
2) oprirea inflaţiei; 3) consolidarea datoriei de producție a ţă- 
rii; 4) restrângerea sau măcar controlul importului; 5) politi- 


ca abilă de devize a băncii de emisiune; 6) politică de credit; 


7) revenirea la bugete reale; 8) stabilizarea de fapt, ţinînd sea= 
ma, simultan, de nevoile și interesele producției și consumu- 


lui naţional; 9) revenirea la aur, prin stabilizarea legală; 10) 
definirea unei politici economice și financiare. 


Baza acestor reforme a fost, din capul locului, impozitul. 
Și toate aceste crize tind a deveni coerente, în faptul că sînt re- 


simţite în singurul fapt al birului. E mijlocul prin care produc- 
ţia actuală e silită să retragă din consumul imediat, pentru a-l 
ceda către stat, amortismentul risipei făcute în război. Şi cri- 


za s-ar reduce, cu vremea, toată la acest singur punct, dacă cri- 


za nu ar fi condiţionat unele schimbări morale care stau la baza 
sistemului economic. 

1) Nesiguranţa tranzacţiilor ar fi una și cea mai gravă, si- 
guranța fiind condiţia esenţială a dezvoltării industriale, nesi- 
guranța dublă din partea statului și din neonestitatea oamenilor. 

2) Dezvoltarea spiritului de risipă, în detrimentul spiritu- 
lui de economie și de prevedere care caracterizează, iarăși, psi- 
hologicește, dezvoltarea sistemului capitalist. 


3) Îmbunătăţirea considerabilă a nivelului mijlociu al vie= 


ţii de Continent, care e o urmare fericită în sine, însă care cre- 
ează sistemului complicaţii din care se vede greu cum va ieși. 


4) Stimularea naţionalismului economic și a tendinţelor de 


autarhie a economiilor naţionale. 


5) Dezechilibrul social, rezultat din răsturnările economi- — 


ce, dezechilibru primejdios în ceea ce priveşte criza cadrelor 
națiunii şi, mai primejdios, prin dezvoltarea spiritului de opo- 
ziţie a clasei la clasă, în mijlocul aceleiași societăţi. 

6) Anarhizarea relativă a diferitelor ramuri de producţie... 

Cu acestea depășim însă criza economică datorită războiu- 
lui și atingem criza latentă de la baza actualei organizaţiuni eco- 
nomice pe care o vom cerceta aparte. 


3. CRIZA MORALITĂȚII 


De o criză morală se poate vorbi în mai multe feluri, pen- 
tru că termenul morală are mai multe înţelesuri (apropiate şi 
corelate, ce e drept, însă distincte). 

Prin criză morală se poate înţelege, mai întîi, o criză a mo- 
ralităţii, aceasta din urmă luată în sensul de „bune obiceiuri“. 
Atunci, criza morală ar însemna „stricarea bunelor obiceiuri“ 
şi ar comporta un dublu aspect: individual și social. Cele două 
aspecte ar fi corelative și s-ar influenţa reciproc. Criza mora- 
lităţii individuale ar consta în aceea că individul nu s-ar mai 


„purta în conformitate cu normele socotite de bună purtare al- 


tădată. Şi, dacă am privi adînc la cauzele care aduc această scă- 


„ dere a moralității individuale, am vedea că se petrece o criză a 


acestor norme înseși. Acesta ar fi „aspectul social al crizei“, 
normele moralității nefiind decît „reprezentări colective“ do- 
tate cu putere de constrîngere. Prin norme morale înţeleg aci 
acele reguli de purtare pe care o grupare socială dată le socoteș- 
te obligatorii și bune la un moment dat. 

Ele sînt, deci, relative, atât faţă de timp cât și faţă de loc. 


Ca să dai o explicaţiune lămurită acestei crize astfel delimi- 
tate, ar trebui o lucrare întreagă de sociologie. Aci nu voi da 


„decît indicaţii privitoare la modul cum înţeleg eu că trebuie tra- 


tată această chestiune. 

Iau ca exemplu familia de astăzi şi îmi propun să cercetez 
criza moralității ei la clasa socială din care am făcut parte — în 
intervalul de timp dintre 1890 și 1914, de pildă, sau, mai ușor, 
între 1914 și 1927. 

Constat, în gros, de pildă, că se zice, de obicei, că: 

1) relaţiile dintre părinți și copii se descompun pe zi ce trece. 
Copiii nu se mai înţeleg cu părinţii și nici nu mai ascultă de ei; 

2) relaţiile dintre bărbat și nevastă se schimbă. Zi de zi fe- 
meia capătă mai multă libertate și autoritate în căsnicie; 

3) relaţiile între sexe chiar se schimbă. Odinioară, sexele erau 
crescute separat, fiecare destinat unei activităţi speciale. Azi, ele 
sînt crescute împreună și femeilor le sînt deschise cariere so- 
cotite altădată specific bărbătești. Mai multă omogenitate și li- 
bertate are astăzi loc în relațiile dintre sexe; 

4) la fel, s-ar putea afla schimbări de relaţii între stăpîn și 
slugă; etc., etc. ... 

Atitea crize morale, numai în familie... Criza moralității co- 
piilor (la capitolul moralei tradiționale intitulat: „datoriile co- 
piilor către părinți“); criza moralității soților (la capitolul: 
„datorii către soţi“); criza moralității sexuale (la capitolul: „da- 
torii către semeni și datorii către sine“); etc. 


Cauzele acestor variaţii sînt multiple și de ordin variat. Am 
spus că ar trebui făcute nenumărate monografii, care să ilus- 
treze, cu bagajul de informaţie indispensabil, cauzele determi- 
nate pentru fiecare caz în parte. Aci nu am putea face decît 
ipoteze, mai mult sau mai puțin gratuite, și generalizări prea 
repezi. O vom face mai jos, cu măsură, sub beneficiu de inven- 
tar și numai cu titlu de exemple. 


Ce e însă individual și ce e social în fiecare din aceste exem- 
ple? E aci o întrebare legitimă, care poate fi destul de lesne dez- 
legată. 

E mai ales o întrebare folositoare pentru lămurirea cazuri- 
lor analoage. Să luăm, deci, fiecare din cazurile semnalate și să-l 
cercetăm în parte. 

1) Raporturile dintre părinţi și copii. Individuală este aba- 
terea de la normă și tulburarea pe care o pricinuiește uneori în 
sufletul celor mari și celor mici. Dar, condiţionarea abaterii nu 
e totdeauna individuală. De multe ori, e socială. De pildă: ocu- 

pațiunea părinților în afară sustrage pe copil supravegherii ne- 
contenite a părinților; copiii sînt lăsați pe seama altora sau a 
şcolii; copiii iau laolaltă apucături deosebite de ale părinților; 
gusturile și predilecţiile sînt deosebite. 

Cu vremea, deosebirea dintre generaţii sporește neînțele- 
gerea. Căci, lumea evoluează tot mai repede și realităţile unei vîr- 
ste nu mai sînt [și ale] celeilalte. (Un studiu bun asupra acestor 
condiţionări sociale, în problema care ne interesează, e acela al 

lui Kraepelin, vestit pedagog elvețian, specializat în problemă.) 
În sfârșit, intervine şi ceva pur social. Cu vremea, se schimbă 
însăşi norma. Adică, idealul de purtare. 

Lumea începe să socotească că e bine ca tineretul să fie cres- 
cut liber — și atunci, apare o criză a moralităţii de natură pur 
socială. Transformarea vechiului ideal patriarhal într-o etică in- 
dividualistă a drepturilor copilului. Lui Le-Play îi succede El- 


len Key. 


2) Raporturile dintre soţi. Criza individuală poate fi aba- 
terea bărbatului sau a femeii de la regulele obișnuite și tot com- 
plexul de probleme sufletești grave ce se pun cu ocazia acestor 
abateri. 

Condiţiile de mai sus sînt, în parte, sociale. De pildă, nevoi- 
le obligă pe soţie să exercite o profesiune. Condiţiile profesiu- 
nii îi cer să lipsească de acasă. Iat-o silită, deci, să se sustragă 
îndeletnicirilor casnice. E o abatere condiţionată social. Și aci, 
cu timpul, se schimbă și idealul relaţiilor dintre sexe, căci și 
acest ideal e o reprezentare colectivă şi aceste reprezentări sînt 
supuse schimbării, sub înrîurirea realităților de tot felul, care 
condiţionează și autocondiţionează viaţa socială. 

Cu alte cuvinte, cu vremea, toată lumea, deprinzîndu-se, în- 
cepe să socotească că e bine ca femeia să se personalizeze. Fe- 
minismul ia locul gineceuluis. Femeia trece din familie în societate. 
Studii interesante, pentru alte vremi, ca și pentru a noastră, sînt 
acele ale lui Abensour în /storiz sa generală a feminismului?. 

Şi aci, cazul corespunde perfect condiţiilor de criză defini- 


te la-nceput. Şi criza e pur socială. 


3) Raporturile dintre sexe. Cazul e absolut identic, cînd e 
vorba de relaxarea raporturilor dintre sexe. Faptele sînt ale in- 
divizilor şi criza lor, aci, este extrem de variată, cînd compară 
ceea ce se simt porniţi să facă cu ceea ce sînt siliți de î împreju- 
rări să facă. Sînt crize grave şi complicate, după firea și conști- 
ința omului, ca acelea ce au muncit pe un Weininger!0, de pildă. 
Dar, și aci, condiţionarea e adesea socială, deși nu întotdeau- 
na. (Paulhan a arătat, în cartea sa asupra transformării sociale 
a sentimentelor!!, în ce fel se produce, în cazul particular al dra- 
gostei, condiţionarea socială asupra impulsiunii biologice. Mul- 
te din indicaţiunile lui Freud sînt, asemenea, de reținut. Apoi, 

Flexner, în cartea sa monumentală asupra prostituţiei în Eu=. 
ropa!?, a ilustrat, mai bine ca oricare altul, în cazul care-l pre=. 
ocupă, intervenţia acestor factori sociali. În fine, în „Mercure 

de France“ de prin 1923, au apărut o serie de studii asupra ca. 
uzelor care au ruinat, în universităţile franceze, practica atât de 
răspîndită a collage-ului înainte de război. Și aci, are loc o cri= 
ză pur socială, atunci cînd, de pildă, se discută chestiunea că- 
sătoriei libere sau a indisolubilităţii mariajului. 


Căci, este incontestabil că creștinismul are o morală a lui 
proprie şi că poate fi vorba perfect — din acest punct de vede- 
re — de o criză a moralei creştine. Oare filozoful german Max 
Scheleri5 nu intitula unul din capitolele lucrării sale de căpă- 
tenie!6; Falimentul predicii de pe munte? 

Durează de mult discuţia — în sînul creștinismului — între 
așa-zisul moralism și misticism. 

Răsunete destul de răspicate au ajuns pînă la noi, din aces- 
te discuţii, prin poziţia puternic „antimoralizantă“ luată la noi, 
„în numele ortodoxiei“, de profesorul meu, Nae Ionescu, spre 
cel mai mare scandal al unora, ca și spre surprinderea altora. 
Domnia-sa opunea, în cursul său de filozofie a religiei, ţinut 
la Universitatea din Bucureşti în cursul anilor 1923-1924 și 
1924-1925", interpretarea lui Origen şi a cuvintelor lui lisus: 

„Să iubeşti pe Domnul Dumnezeul tău, din tot cugetul tău și 
din toată inima ta; iar pe aproapele tău, ca pe tine însuţi“18, in- 
terpretării date de fericitul Augustin. Interpretarea augustinia- 
nă, pe care d-l Ionescu o califică specific „apuseană“, stă, pentru 
domnia-sa, la baza tutulor rătăcirilor moralist, în sensul că tin- 
dea să facă, din creştinism, o doctrină organizatoare a fericirii 
omeneşti pe acest pământ, pe baza altruismului și a iubirii de 


aproape, considerate ca țeluri bune „în sine“ pentru activita- 
tea omenească. 


Dacă ar fi să generalizăm acum, ar trebui să spunem că cer- 
cetarea acestor crize de moralitate pune probleme foarte deli- 
cate, care cer, spre a fi rezolvate, serioase monografii sociologice, 
căci condițiile sînt extrem de variabile cu locul. Numai cînd aces- 
te monografii ar fi făcute, s-ar putea încerca o sinteză matură 
a crizei moralității vremii noastre, prin degajarea circumstan- 
ţelor esenţiale în cazurile analoage, prin compararea stării vechi 

cu starea nouă, la sate, la orașe și la diferitele clase sociale. 

"Toate problemele pe care le găsim înşirate într-o carte de mo- 
rală tradițională ar trebui cercetate şi luminate prin aceste mo- 
nografii: 1) datorii către Dumnezeu; 2) către semeni și 3) către 
Sine... 


Numai după ce lucrul ar fi făcut, am putea vorbi cu înțe- 
les de criză. 
(Dacă aş fi protesor de sociologie într-o universitate!5, după 
ce aş da studenţilor o primă lucrare de recenzie a unei cărți im- 
portante; aş da fiecăruia să-mi lucreze, în restul timpului, pînă 
la licență, o monografie a unei asemenea probleme. Pe lîngă că 
lucrul i-ar folosi mult personal, deprinzîndu-l cu mînuirea me- 
todelor sociologice aplicate într-un caz concret, nu numai în 
pură ideologie, s-ar putea realiza, cu vremea, şi un centru de 


documentare morală socială asupra acestor probleme. Ideea e 
de reţinut!,) 


Pe această cale au plecat atât catolicismul, care a „terestrizat“ 
misiunea bisericii în ideea unităţii văzute şi aceea a puterii ei 
lumești; cât și protestantismul, care a pus pe Dumnezeu „la re- 
morca filozofiei morale“, făcînd din el un fel de „monitor al 
prostimii“ şi un păzitor al „ordinei publice și al bunelor mora- 
vuri“, pavăză a celor așezați faţă de toţi dezmoşteniţii soartei, și 
slujitor plecat al singurului Dumnezeu adevărat (adică, singu- 
rul subiect dotat cu adevărat cu atributele divinității) Statul. 
Interpretarea lui Augustin constă în a da o valoare echiva- 
lentă termenului iubire în cele două propoziţii ale frazei lui Ii- 
sus, fie că e vorba de iubirea de Dumnezeu, fie că e vorba de 
iubirea de aproape, morala creștină fiind iubirea de oameni în 
Dumnezeu. E aci o idee care, de atunci, s-a răspîndit şi formea- 
ză un truism care stă azi la baza moralei întregii civilizaţii 
apusene și chiar a nereligioasei Revoluțiuni Franceze. Căci, in- 


4. CRIZA MORALEI CREȘTINE 


Preliminarii 


"Toate aceste consideraţiuni sînt însă destul de îndepărtate 
de creștinismul propriu-zis. 

terpretarea deschidea o poartă unei morale, interesînd numai 
relațiunile dintre oameni, considerate în ele însele, morală franc- 
masonică, lipsită de spiritualitate adevărată, adică, de contact 
cu lumea realităţilor de dincolo. 

Interpretarea lui Origen pune accentul, dimpotrivă, pe iu- 
birea de Dumnezeu, ca bază a moralei creştine, întrucît — ob- 
servă d-l N. Ionescu — tinde să disocieze, în fraza lui Iisus, 
natura iubirii datorate de creştini lui Dumnezeu, „din tot cu- 
getul și din toată inima“, de cea către aproape, pe care nu tre- 
buie să-l iubească decît „ca pre sine însuși“; și, aci adaugă d-l 
N. lonescu: dar cine ordonă omului să se iubească așa de mult 
pe sine însuși? Răspunsul e evident: nimeni! Dimpotrivă... 
Scriitorii moralişti ai Răsăritului, ca și marii mistici ai Apusu- 
lui, vorbesc de „lăpădarea de sine“ ca de o condiţie sine qua non 
a aproprierii de Dumnezeu. E adevărat că aceștia din urmă (de 
pildă, sfîntul loan al Crucii), odată sacrificiul făcut, socotesc 
că omul reintră — chiar aci pe pămînt — în stăpînirea lumii, dar 
într-un duh nou; în timp ce, la ortodocși, numai renunţarea e 
calea; de aci, orice complăcere fiind suspectă de panteism, de 
câte ori creştinul tinde să identifice iubirea de Dumnezeu de iu- 
birea de aproape, căci, departe de a putea cuprinde pe cea de 
a doua în cea dintii, el riscă să piardă pe cea dintii, în cea de a 
doua. Răsplata e dincolo. Vederea lui Dumnezeu faţă către faţă 
are, la noi, un caracter aproape exclusiv escatologic. De aceea, 
singura cale mistică a Răsăritului e asceza și niciodată conto- 

pirea pe de-a întregul. (Ar trebui aci stăruit mai mult, căci avem 
şi noi, în Răsărit, un fel de contopire cu Dumnezeu în viaţă fi- 
ind — la Simion Stâlpnicul, de pildă, la Macarie etc. —, dar aceas- 
ta ne-ar îndepărta de subiectul ce ne propunem să tratăm aici.) 

E destul să amintim că gînduri de felul: „Toată grija cea lu- 
mească să o lepădăm...“ sau Icosul: „Văzînd naștere străină, 
să ne înstrăinăm de lume, mutîndu-ne mintea la cer...“ — sînt 
curente în rugăciunea răsăritenilor, iar ideea „justificării“ prin 
fapte e aproape necunoscută (sic). 

Nu ascund caracterul aproape scandalos al unei asemenea 
doctrine, pentru cei mai mulți dintre creștinii noștri ortodocși. 
Căci, născuți și crescuţi într-o societate laică, adînc influenţa- 
tă de „ideile apusene“, sîntem pe nesimţite „minaţi“ de inter- 
pretarea apuseană. Și, chiar creştinismul răsăritean nu a fost 

- totdeauna solidar cu interpretarea atribuită de d-l N. lonescu 


lui Origen. Asupra unor puncte destul de apropiate de mora- 
lă, ca „originea răului“, de pildă, biserica s-a lepădat de învă- 
țătura „gnostică“ a lui Origen, care lega prea mult de trup păcatul 
şi dădea pasul interpretărilor dualiste. E drept că şi aci lupta a 
fost purtată mai ales de fericitul „apusean“ Ieronim și că nu se 
cunosc precis doctrinele origeniste condamnate, multe din ele 
continuînd a influenţa gîndirea ortodoxă, chiar și după condam- 
nare. Dar, pe atunci, Apusul nu era încă despărțit de Răsărit, dog- 


- maticeşte. Nu e însă mai puţin adevărat că osteneala interesată 


a apusenilor, de a contesta caracterul strict răsăritean al învăţă- 
mîntului lui Origen, e mai curînd o prezumție în sens contrar. 


Creștinismul are, deci, două vedenii ale moralei. Pentru ră- 
săriteni, „moralitate“ ţine de Vechiul Testament. Şi ortodoxul 
își are moralitatea sa. E aceea a celor zece porunci, care alcă- 
tuiesc și astăzi baza regulilor de purtare. 

E adevărat că, şi dintre acestea, prima și a doua poartă asu- 
pra lui Dumnezeu: „Să iubeşti pe Domnul Dumnezeul tău din 
tot cugetul tău și din toată inima ta“ ; „Să nu-ţi faci ţie chip cio- 
plit“. Nu e însă mai puţin adevărat că ultimele cuprind și re- 


guli de conducere terestră, pozitivă și negativă: „Să nu furi“; 


„Să nu fii desfrînat“ ; „Cinsteşte pe tatăl tău și pe mama ta“... 
— și îndată motivarea caracteristică: pentru „ca să-ţi fie ţie bine 
şi să trăieşti ani mulţi pe pămînt“. 

Aceasta este însă o morală precreştină, morala Vechiului 
Testament, e legea pe care Noul Testament ţine s-o împlineas- 
că prin har, morala Nozlui Testament care, din acest punct de 
vedere, nu mai face decât să enunţe condiţiile omenești de pre- 
gătire pentru primirea harului e cuprinsă Predica de pe mun- 
te şi în Parabolele lui lisus. 

În opoziţia Predici... faţă de cele zece porunci, mai exact: 
în împlinirea legii vechi prin legea nouă se pune creștinului 
problema, între toate teologică, a raporturilor dintre Har și 
Lege. În felul înțelegerii raporturilor dintre har și lege stă, pro- 
babil, deosebirea dintre moraliști și mistici. Într-o frumoasă con- 
ferinţă, Pierre Maury a ilustrat, în chip minunat, anul trecut, 
acest lucru. Pentru cei dintii, îndatorirea iubirii de aproape este 
o „normă de purtare“ pe care Noul Testament o substituie legii 

celei vechi, mai mult negative; iubirea e o normă de purtare care 
se substituie „legii vechi“. Un fel de normă pozitivă nouă, sub- 
stituită celei vechi, mai mult negative și... mai primitivă. Legea 


iubirii, înlocuind talionul. Îndatorirea dea tibi înlocuiește pre-. 


ceptele vechii morale: „Nu vătăma pe aproape...“, « considera- 


te ca neîndestulătoare. 
Lucru curios, în aparență: atît catolicismul, cît și protestan- 


tismul, cu toată opoziţia lor, în cele mai multe privinţe, se acor- 
dă, aci, să trăiască pe temeiul unei asemenea concepţii legaliste. 
E însă drept, să recunoaștem că niciodată nu s-au putut cu to- 
tul dezbăra de un anume misticism. 

Consecvent, d-l N. Ionescu a combătut această obligaţie 
zdeală de a iubi, considerată ca precept esențialmente creștinesc. 
Legea iubirii, în ortodoxie, nu e o obligaţie, nu e o normă im- 
perativă, ci o simplă chemare la realitate, constatare a unui fapt. 
»Vino-ţi în fire“, zice această reîntoarcere la raportul adevărat 
al lucrurilor, tulburate de cădere. Nici nu ar trebui zis: „Vino-ţi 
în fire“, revenirea e inevitabilă, ca rod al contactului cu reali- 
tatea spirituală în actul religios. Ea nu are nevoie de rigori sau 

de proptele polițienești, care nu fac decît să „mimeze“ produ- 
sul supranatural al Harului lui Dumnezeu. Problema se rezol- 
vă de a sine, în cuvintele: „Nu am venit să stric legea, ci să o 


împlinesc“. 

Nu trebuie să ne ascundem, deci, că poporul ortodox are 
încă vie-n mintea sa Legea morală a Vechr4lui Testament în in- 
tegralitatea ei, cînd e vorba de regularea purtărilor sale și că, 
din acest punct de vedere, o așa-zisă criză a moralității, inte- 
resînd creștinismul, ar consta în abaterile de la aceste porunci. 
Sperjurii, cei ce iau numele Domnului în deșert, cei ce nu-și cin- 
stesc părinţii cum se cade, cei ce îşi fac idoli și ceilalți alcătuiesc 


categoria indivizilor în criză... Dar, în acest caz, criza asta nu 


este decît povestea alternării perioadelor de abatere ale lui Is- 
rail de la porunca Domnului cu perioadele de pocăință... Și e 
nespus de interesantă necontenita analogie ce se poate face, sub 
acest raport, cu situaţia vremurilor noastre. Și, această criză ar 
putea avea alcătuiri și un caracter social. În încercările de „schim- 
bare“ a celor zece porunci în alte zece, ca, de pildă, „cele zece 

porunci ale lui Jefferson“, sau legea industriașului și a negus- 


torului parvenit... sau altele. 


Criza moralei creștine are însă rădăcini mult mai adînci, atît 
în Răsărit, cât și în Apus. 

Căci, această criză nu mai e o simplă criză a regulilor de pur- 
tare, ci e o criză a stării de har. E o decădere din vrednicia pri- 
mirii harului, care e, de multe ori, în legătură cu înţelesul adînc 
al crizei celor zece porunci, dar al cărei aspect e mult mai com- 
plicat, pentru că e vorba de o tulburare în relaţiile omului cu 


Dumnezeu și nu numai cu semenii. 


Care sînt, mai înainte, caracterele moralei creștine cea de 
har? 
Apusenii (catolici ?) sau protestanții, dar mai ales protestan- 
ţii, văd în creştinism o religie esențialmente morală. Această 
trăsătură ar constitui caracterul esențialmente distinctiv al creș- 
tinismului, faţă de alte religiuni, păgîne, și el ar da acestuia su- 
perioritatea asupra tuturor celorlalte, ale căror taine, de pildă, 
nu depășesc niciodată caracterul relativ „estetic“. 


D-l N. Ionescu socotește că aceste tendinţe moraliste în in- 
terpretarea creștinismului sînt scăderi notabile ale spiritualită- 
ţii apusene, care, în ultimul timp, au toate rădăcina la Kant, 
asupra Religiei în limitele raţiunii". Dincolo de Kant, rădăci- 
na acestei interpretări se poate afla în întregul de împrejurări 
care au format structura sufletească modernă a apuseanului, 
structură pentru care Kant e numai un indicator, la o răspîn- 
tie de influenţe... În ce constă această scădere? D-] N. Iones- 
cu precizează: dedesubtul acestei puneri a lui Dumnezeu „la 

remorca filozofiei morale“ se poate întrezări o intenţie nemăr- 
turisită, ca un progres (în rău) al unei spiritualităţi anticrești- 
ne, al unei caricaturi masonice a spiritualității, o tendinţă 
antropozofică latentă şi, de cele mai multe ori, inconștientă, de 
preamărire a omului, sub aparenta preamărire a lui Dumnezeu. 
Un fel de impulsiune de a accentua capacitatea mîntuitoare de 
sine a omului, socotit în stare să condiționeze, dacă nu să să- 
vîrșească el însuși — mai mult sau mai puţin, fără ajutorul lui 
Dumnezeu — mâîntuirea sa personală... Ce altceva este kantia- 


na „valoare universală a buneivoințe“ ? 


135 


Dumnezeu nu mai e un agent real în opera de mîntuire, ci 
un „concept“, postulat, destinat să garanteze normele de pur- 
tare fundate nu în el, ci aiurea. El nu mai e în stare să dea omu- 
lui niciun ajutor eficace, ci numai să „garanteze“ ordinea publică. 
Analogia cu „Monitorul“ și calificarea de „poliţienească“ a aces- 
tei morale e mai adîncă decît pare. E aci, la Kant, o întâlnire la 
limită a ideilor emise de „cei trei reformatori“: Luther, Des- 
cartes și Rousseau?, speculate și dezvoltate la ultima lor limi- 
tă. Pietismul, prin Knutzen, filozofia luminilor, al cărei iniţiator 
incontestabil e Descartes, care i-a formulat întreaga problema- 
tică, prin Wolff (și, de aci, deismul lui, latent), unite cu dogma 
bunătăţii morale a voinţei omenești, la origine, a lui Rousseau. 

Dar toate acestea sînt idei spurcate, idei diavoleşti, de care 
drept credincioșii trebuie să se ferească, aşa, ca de foc. 


Creștinismul nu e o morală nouă, ci religia adevărată. Nu 
trebuie să ne fie teamă de acuzarea că prin aceasta interpretăm 
„păgîneşte“ creștinismul, adică, cu „frica lui Dumnezeu“. Eşti 
mult mai aproape de EI aci decît prin falșa devoțiune pietistă 
(ba, mai mult; „rigorismul moral“ — spre deosebire de „asce- 
ză“ — pare a izvor dintr-o presupoziţie funciarmente ateistă), 
pe care unii apuseni o iau drept iubire de Dumnezeu. Evlavia — 
pietatea specifică a răsăritenilor — e mult mai aproape de frica 
lui Dumnezeu decît de iubirea omului îndumnezeit către ceilalți. 
Cel puţin aci, Dumnezeu există; dincolo, divinitatea e o calita- 
te relativă, care convine, mai mult sau mai puţin, oamenilor... 

Deosebirea esenţială dintre creştinism și morală nu se poa- 
te degaja decît dintr-o analiză riguroasă (pe cît poate fi rigu- 
roasă o cercetare care întrebuinţează un instrument esențialmente 
impropriu) a actului religios în sine. Or, analizînd această „spe- 
cificitate“ a actului religios, diferența apare limpede şi luminoa- 
să din tot ce s-a spus pînă aci. Actul moral e ordonat către 
organizarea vieţii de aci, act imanent în lumea aceasta; în timp 
ce actul religios constă într-o legătură mistică cu „lumea de din- 
colo“, cu transcendentul. Preceptele religioase, dacă sînt, nu pot 
avea în vedere decît pregătirea pentru lumea cealaltă, față de 
care această viață nu are nici o importanţă, sau o importanţă 

relativă, de pregătitoare a celeilalte. 

Creștinismul drepteredincios, ca religie, nu e, în sine, nici 
moral, nici imoral, ci amoral. El nu se preocupă, în sinele său, 
de organizarea fericirii pămînteșşti, ci de pregătirea vieţii de apoi. 
"Toate tendinţele „moralizante“ despiritualizează creștinismul, 
în înțelesul că îi degradează ţinta. În loc să i-o vadă în contac- 
tul omului cu realitatea transcendentă și cu valorile veșnice, îi 
dau ca ţintă organizarea fericirii de aci, „ca să-ţi fie ţie bine şi 
să trăieşti ani mulţi pe pămînt“ uitînd cu totul sau lăsînd înlă- 
turi, ca neesenţiale, valorile lui veşnice și viaţa de apoi. Ca și 
cum ai putea fi creştin fără a crede în aceste lucruri... și chiar 
în Dumnezeu. Aceasta e schimonosirea „moralismului“ în sî- 
nul creștinismului însuși și efectul său răufăcător. Sensul esen- 
țial al Predicii de pe munte nu e în cuvintele: „lubiţi-vă unii pe 
alții“, ci în acestelante: „Nu vă adunaţi vouă comori care trec...“ 

Că, aiurea, creştinismul a avut și are încă influenţe extrinseci 
asupra moralei, lucrul e de netăgăduit. Alăturea de „specifici- 
tatea“ sa, dar numai odată ce această specificitate a fost stabi- 
lită şi întru cât e scrupulos respectată, se poate vorbi, cu înţeles 
şi fără teamă, de o „generalitate“ a actului religios. Omul ra- 
diază în toate celelalte activităţi lumina contactului cu Dum- 
nezeu în actul religios pur. Luminaţia inteligenței, înseninarea 
morală arată că actul religios are resorturi şi răsunete active în 
celelalte funcţii sufletești. Confundarea a ceea ce vine din „Lu- 
mină“ cu aceea ce vine din făptură și din fire e, însă, cea mai mare 
orbire care pîndeşte pe creștin, ca o ispită lăuntrică a Satanei, 
și-l face să piardă legătura cu Dumnezeu, să se înșele și să cadă. 


În lumina lămuririlor de mai sus, se poate spune acuma, 
privitor la criză, că viaţa creștinului e o necontenită revoluţie 
ȘI criză. 

Aci găsea d-l lonescu (asemeni?! lui Chesterton) germenul 
esențialmente anarhic al creștinismului. Viaţa e o criză pe ca- 
lea mîntuirii, o luptă necontenită între două împărăţii, din care 
una, căzută, a tulburat pe cealaltă, fundamentală și supraordo- 
nată. Cu Diavolul, au intrat în lume, prin căderea omului: dure- 
rea, dezordinea și neputinţa ... — tot ce se leagă de întoarcerea 
omului de la Dumnezeul căruia se aseamănă și unde își avea lo- 
cuință. „Neliniştită este inima mea, pînă ce nu se va odihni în- 
tru Tine“ zicea fericitul Augustin. Creștinul se simte-n lume 

străin și trecător şi nicăieri nu-și află, cât e viu, locaş de veci. Aci 


stă și înţelesul atât de paradoxal al răsturnării de valori pe care 


o înregistrează cele nouă fericiri. 


Constatarea că valorile Predici; de pe munte nu şi-au aflat 
întruchipare într-o ordine socială, să fie oare semnul unui „fa- 
liment“ al ei? Ar fi, dacă am recunoaște acestor valori un sens. 


moralizant, și aci, desperarea luterană, care dă în „răul radical“, 
pîndeşte pe Scheler, fără să-și dea seama, întrucât riscă să con- 
funde lumea de sus cu cea de jos. 


Şi optimismul catolic, care riscă să confunde, în sens invers, - 


pe cea de jos cu cea de sus, nu riscă nici el, mai puţin decît „in- 


dobitocirea“ prezisă de Apocalps, atunci cînd caută de pe acum 
P p 


„realizarea statului papal. Ca şi cum ar putea fi aşezare lu- 
mească și văzută, fără pată. Biserica este, desigur, fără pată, toc- 
mai pentru că are rădăcini în cer, ca trup mistic al Domnului 
Hristos. Astfel, e sfîntă, măcar că-n sînul ei există păcătoși. 
Dostoievski era adînc creștin în temerile sale, în această pri- 


vinţă. Soloviov nu are dreptate să opună, în vechea legendă, pe . 
sfîntul Nicolae sfîntului Casian, cel dintii murdărindu-se ca să 
scape căruțașul din noroi, al doilea, ferindu-se să nu se umple?. 


Veneraţia către Unul, mai mare decît cea către celălalt, nu e 
idealul de propus. Nu vede oare Soloviov că preferința sa pre- 
supune că „ajutarea de aproape“ e mai de preţ decît păstrarea 
neîntinată a hainei ?... Dar de ce haină e vorba? De o haină oa- 
recare sau de haina lui Hristos însuși ? Şi, ce are mai mare preţ? 
Ajutarea aproapelui sau Haina lui Hristos? Pusă astfel [între- 
barea], dezlegarea e evidentă. Unii ar putea însă contesta, de 
a opune lucrurile unul alteia. 


Ajuns aci, mărturisesc că simt cum se răscoală în mine însuși 
apuseanul și îmi zice: 

Atunci întruparea a fost oare zadarnică, dacă, după Hris- 
tos, omul rămîne tot ca mai înainte? Și nu e oare scris: „Da- 
tu-mi-s-a toată puterea în cer şi pe pămînt“ ?! Atunci, de ce mai 
subzistă spărtura ? Întrebările acestea ne duc însă în miezul Tai- 
nei învăţăturii creștine. 

Un fel de a răspunde ar fi să contești dreptul de a opune una 
alteia, cele două mentalități. Haina lui Hristos nu poate fi opu- 
să iubirii de aproape, fiind însăși haina săracului. Parabola asu- 

aharului cu apă dat săracului şi preţul lui la judecata din 
lasă nici o îndoială asupra lucrului. La fel, parabola 


pra P 
urmă nu A 
samariteanului. LL ă „te 

Interpretare a Răsăritului sau a Apusului sînt, deopotrivă, 


cuprinse în creștinismul care le depășește din toate i tă D- 
N. Ionescu, ca și Soloviov, exagerează, bineînţeles, iecare în 
sens contrar. Soluţia stă într-o temperată oscilare? Viaţa spi- 
zituală nu e echilibru pe o muche de cuţit? Tragedia nu ar exis- 
ta, deci, decât pentru cei cu un exces de scrupule - - Ă 

Dar acest mod de soluţionare nu e adevărat, căci e vorba de 
un compromis și adevărul nu e compromisul. D-l N. lonescu 

tate. 

„Carl periei Și totuşi..., acel totuși al tainei dragos- 
tei de sus a Ioanei Arc, pe care — zice PEguy* — nu l-au în- 
ţeles vracii pămîntului... 


REVIZUIREA DE CONȘIIINŢĂ 
Cuvinte pentru o generaţie 


Rostul colectiv al acestei revizuiri e limpede, din două punc- 
te de vedere. Mai întîi, orice activitate e produsul factorilor in- 
dividuali cu mediul. Revizuirea de conștiință tinde — din acest 
punct de vedere — să determine coeficientul subiectiv în acti- 
vitatea mea de interpretator al semnelor culturale ale vremii. 
În al doilea rînd, tinde să mă lămurească faţă de unii dintre prie- 
tenii mei, care caută răspuns a întrebări analoage. De aceea, le 
închin lor aceste gînduri. 

Revizuirea aceasta tinde a nu fi numai a mea proprie, ci cată 
a găsi gîndul comun ce însufleţește căutarea tuturor celor din- 
tr-o generaţie cu noi. Ea implică deci acestei generaţii două lu- 
cruri: o integrare şi o diferenţiere. 

Integrarea ne cere să analizăm situaţia pe care ne-o lasă îna- 
intașii noștri în clipa intrării noastre în cultură; diferențierea 
ne impune să definim, dacă nu soluţiunile specifice ale gene- 
rațiunii noastre (ceea ce ar fi prematur, pentru nişte indivizi care 
abia î încep activitatea creatoare), cel puţin situaţia noastră spe- 
cială faţă de cadrele existente și condiţiunile comune pe temeiul 
cărora se va desfășura activitatea noastră în căutarea soluţiunii. 

Pusă astfel, revizuirea are aproape caracterul unei definiţii. 

Şi interesul ei restrâns și personal se lărgește în sens colec- 
tiv şi justifică astfel dreptul la publicitate. 

Rostul acestei revizuiri va părea celor mai mulți destul de 
straniu!. Nu sîntem prea obișnuiți cu îndeletniciri de acest fel. 
Și totuși, nu e mult de cînd un profesor de filozofie, solicitat 
să-şi dea părerea asupra direcțiilor către care s-ar îndrepta gîn- 
direa filozofică de astăzi de la noi sau aiurea, scria ritos: „Ne 
ajung făuritorii de programe“2. Mărturisesc că am căutat în ju- 

rul meu pe făuritorii supranumerari de idealuri. Și n-am găsit 
decît obișnuiţii „realiști“, „profitori ai istoriei“, cum îi place pre- 
opinentului nostru să zică. Abia pe la răscrucea vremilor, cîte 
un stâlp adevărat... 

Așa că, revizuirile şi chiar programele adevărate (vorbesc de 
cele care au luat ființă în cultură) se pot număra pe degete. Și 
lista ar trebui poate și mai mult simplificată. 

A trecut aproape multă vreme de cînd Maiorescu, între Po- 
ezia română... şi Direcţia nouă ...?, a făcut revizuirea de con- 
ştiinţă a unei generaţii, de pe urma căreia avea să rămînă 
junimismul. Peste el avea să treacă Contemporanul socialist al 
lui Gherea și revizuirea lui Barbu Delavrancea?, avea să trea- 
că sămănătorismul, care e întreg, o revizuire de conștiință, și po- 
poranismul, care izvorăşte dintr-o alta. O generaţie înaintea 
noastră avea să adoarmă cu nădejdea unui „vis“ cu cel dintii nu- 
măr al Flacări din 1911, şi Scrisorile răzeșuluie aveau să ne tre- 
zească din vis peste un deceniu, în plină „revoltă a fondului nostru 
nelatin“7. După aceasta, n-au mai fost revizuiri, decît poate gru- 
pul unor singurateci premergători, care au rostit, neînţeleși de 
sufletele cele multe, o năzuinţă prematură de înnoire sufleteas- 
că-n integral, sau încercările de a concretiza în figurine O as- 
piraţie europenizată de cenaclu. Pe alături, îndelung și monoton, 
„literatura“ și „lumea valorilor“ îşi poartă pasul nestînjenite 
mai departe, între „șprițul“ şi „șvarţul“ cotidian. 

Conflictul dintre generaţii, cel căruia i s-a dat de mai demult 
numele de „cursă a făclie“, în virtutea căreia idealurile trec suc- 
cesiv de la o generaţie la alta, peste rezistenţele pe care le în- 
tîmpină în chip inevitabil tinerii ce au de spus ceva din partea 
celor mai în vârstă, care au spus deja tot ce aveau, sau ce era de 
spus: pune celui ce gîndește un şir interesant de probleme. 

Conflictul necesită, în prealabil, o luare de contact și o pre- 
cizare de poziţii, sau măcar de dispoziţii faţă de generaţiile pre- 
cedente, luare de contact care constituie propriu-zis „botezul 
în cultură“. Fiecare generaţie se deosebește măcar prin aceea 
că are maeștrii ei deosebiți; și știm cu Nietzsche că atașarea unui 
tînăr de un om mare, căruia îi ridică-n suflet o statuie vie, con- 
stituie intrarea tînărului în cultură. Aceasta nefiind, în ansam- 
blu, decît bagajul de reacțiuni spirituale, judecăţi și valori pe 
care o generaţie le transmite alteia de la un timp la altul, ca să 

le fructifice și să le înnoiască puterile și strălucirea, se vede les- 


ne că nu e posibil fără o continuitate de un anumit fel (continui- 
tate de elemente, continuitate de preocupări, continuitate de 
oportunități măcar). Datori sîntem, deci, și noi să aruncăm o 
privire asupra cascadei ascendenţilor noștri, ca și mărturisiri- 
lor lor de crez. 

Lăsînd pe Petru Movilă, pe Dosoftei, pe Antim Ivireanul sau 
pe Veniamin Costache pentru o privire mai amănunțită altă 


dată”, pentru a ne mărgini la cei de mai aproape, succesiunea lim= 


pede caracterizată a capilor de generaţie — pe care viitorul are 
s-o simplifice, desigur, dacă nu s-o îndrepteze —, ne apare, de 
la locul de unde privim noi cultura noastră, cam într-astfel, 

A trecut mai întîi Heliade peste Lazăr, Kogălniceanu peste 
Heliade, Hasdeu peste Kogălniceanu, Maiorescu peste Hasdeu 
şi orga peste Maiorescu. Mai de curînd a trecut Rădules- 
cu-Motru peste Iorga și A.C. Cuza peste Rădulescu-Motru. Pe 
alăturea a trecut Dobrogeanu-Gherea, care a dat o ramură, care 
a înflorit, dar n-a dat roade încă; iar Mihail Dragomirescu în- 
cearcă, de la Maiorescu încoace, să scape netăiat în două, în po- 
ziția intermediară pe care a apucat-o între cuţitele foarfecilor..., 
aci raționalist, dincolo mistic... (Tot pe alături, singuratic, a 
trecut Ervin!9.) Fiecare ne-a lăsat cîte ceva de care avem să dăm 
seamă, chiar dacă ne-am feri s-o facem, de ruşine sau de teamă. 

Cam așa se înfățișează genealogia arborelui nostru cultural 
din locul de unde-l privim noi. Din vechiul trunchi născut din 
cronici, pe care-l bănuim!! cu toții prin manualele de clase mai 
mult sau mai puţin de a patra secundară, au dat ramuri de frun- 
ze, cu mlădiţe, cu muguri și cu flori (scuzaţi comparaţia). Ra- 
mura pe care înflorim „momentul“ nostru cultural, de la care 
privim pe ceilalţi, nu atârnă deci de noi. Şi n-avem vină dacă pe 
toţi acești înaintași ai noștri îi privim laolaltă, dintr-un loc așa 
cum ei, desigur, nu se pot privi între dînșii. 

M-a impresionat întotdeauna, în acest sens, cuvîntul pe care 
îl aud atât de des la cei din generaţia trecută: „Ce oameni erau 
altădată... Și cînd te uiţi acum...“. 

Deunăzi m-am trezit făcînd eu însumi o asemenea reflecţie. 
Răsfoiam A/manabul Gotha din 1913, la biblioteca Facultăţii 
de Drept din Paris, cînd privirile-mi căzură întâmplător asupra 
ministerului!? conservator de pe atunci. Pe nevoite-mi alergau 

ochii de la un nume la altul. Preşedinte: Maiorescu; Finanţele: 
Marghiloman; Internele: Take Ionescu; Industria: dr. Istrati... 
Fără să vreau, murmurai: „Ce oameni! Fericite vremuri...“. 

Tot întîmplător mi-au venit însă atunci în minte crîmpeie 
din „tăgăduirile“ de atunci. Mi-am amintit cum o altă genera- 
ție, mai veche, ca și mulţi din cei din vremea lor nu şovăiau să 
le conteste acestor corifei orişice merit. Și m-am gîndit, de ase- 
meni, cum toţi acei despre care generația mai mare decît noi 
vorbeşte cu atîta ușurință — alcătuiesc pentru noi o generaţie 
aşa de vorbitoare, încît nu vedem cu cât a putut fi mai mare un 
Maiorescu sau un Hasdeu decît este pentru noi un V. Pârvan 


sau un N. lorga? 


Şi atunci, m-am întrebat dacă nu cumva copiii noștri, gă- 
sind pe unde vor fi duși la carte, vreun alt Almanah Gotha, din 
1926%, nu vor rosti cu părere de rău în urma lor: „Ce oameni! 
Fericite vremuri...“. 

Răspunsul la această întrebare mi-l dete chiar acuma un 
prieten! care a făcut o anchetă la copiii unei școli de sat, între- 
bîndu-i care li se pare lor că ar fi cei mai mari oameni din lume. 
Am găsit acolo înșiraţi, alături de Noe, de Columb, de Napo- 
leon și de Pasteur, pe Nicolae Iorga și pe Vintilă Brătianu... 

Am înţeles atunci cum însuși faptul contestării lor de astăzi, 
faptul de a fi zilnic pe buzele celor mai în vârstă şi de multe ori 
pe buze de ocară clădesc, pe nesimţite, oamenilor, în suflete- 
le celor care se transmit, lucrurile vrednice de pomenit de-a lun- 
gul vremii, și m-am gîndit dacă înscăunarea şi descăunarea idolilor 
și a idealurilor nu e şi un lucru de obişnuință. 

Cele două împrejurări amintite sînt asemănătoare. 

Pentru cei ce se ridică dintre noi, alăturea cu noi, egali cu noi 
şi de o vârstă, ne vine greu s-avem respect ca față de părinte. Ne 
împotrivim lor, îi combatem. Și nu ne putem închipui cum de 
ajung părinţi sprituali ai celor care vin după dînșii, și cum cei 
ce-au să vină după dînșii, copii ai lor spirituali, vor uita poate 
— sau vor privi cu totul într-altă lumină decât noi — pe acei 
ce-au fost părinţii sufleteşti ai noştri... 

La fel fac toate generaţiile... 

În faptul acesta stă, cred eu, atît imposibilitatea pentru cei 
de altă generaţie ca noi să înțeleagă planul de viziune în care 
sînt făcute aceste însemnări pe marginea vremurilor noastre, 

cât și certitudinea de a ne găsi pe un același plan și a recunoaş- 
te între noi, oriunde am fi, cei de o aceeași generaţie. Bătrînii 
noștri nu vor putea niciodată înţelege, şi scandalul lor pare le- 
gitim, că: „a zis Nae“ e, pentru noi, același lucru care era altă 
dată, pentru dânșii, magica expresie: „Zice Maiorescu“ ...15. 

Rîndurile acestea sînt o încercare de tălmăcire, de transpu- 
nere a planului nostru de viziune pe-nțelesul lor. 

Faptul că sîntem nu înseamnă că le contestăm cumva drep- 
tul lor la existenţă, sau legitimitatea eforturilor lor. Dimpotri- 
vă. Cultura românească de azi e încă pentru multă vreme a lor. 

În timp ce noi abia ne naștem. De aceea și această situare, aceas- 
tă punere la punct a noastră în raport cu ei, această luminare 

a rosturilor noastre prin arătarea a ceea ce sînt dînșii pentru noi, 
e o datorie de care nici o generaţie nu se poate sustrage sub 
sancţiunea gravă a nulităţii sale proprii. Ar fi frunza căzută din 
copac... 

„Dar, o dată aruncat podul, o dată lămurit ceea ce avem de 
la dînșii și comun cu dînșii, nu avem teamă, căci podul nu-l vom 
trece decît noi. Cîteodată, chiar ne gîndim cu părere de rău că 
unii dintre maeștrii care ne sînt dragi nu vor izbuti să treacă 
puntea (datorită împrejurărilor care ne fac originalitatea). Și de 
nimic nu sîntem mai bucuroși decît atunci cînd unii dintre ei 
ajung s-o treacă și să se pună-n pas cu vremea. Dar rare sînt ast- 
fel de bucurii și se pare că lucrul nu e dat să se prea întîmple... 

Merita generaţia noastră osteneala unei asemenea revizuiri ? 

Sîntem noi posesorii vreunui caracter distinctiv, care să le- 
gitimeze, din partea noastră, o tendinţă de conturare a unui su- 

Jlet propriu, atunci cînd această generaţie n-a produs încă nimic? 
S-a manifestat vreodată, în tinerimea de azi, vreo nevoie de 
acest gen? Dacă da, de unde își trage rădăcinile ? Ce semnifi- 
caţie are și ce făgăduieli de roade-i poartă vrejul? Iată la ce va 
trebui să dăm răspuns. 

Nu vom răspunde aci în prealabil. Solicităm cititorului în- 
găduiala de a-l lăsa să-și formeze opinia de-a lungul cronicilor 
însele. 

Ne îngăduie, de asemeni, să le rezumăm la sfârşit, în postam- 
bul. A pune aci problema fără ilustrarea necesară a materialu- 
lui de care dispunem ar însemna să atacăm prematur o poziţie 
încă destul de bine apărată. 

Sîntem totuși datori cu o explicaţie acelora ce vor să dea de 
rostul generațiunii noastre. Nevoind să-i dăm o definiţiune in- 
trinsecă, pe temeiul căreia să excludem pe cutare sau pe cuta- 
re reprezentant al ei, vom circumscrie, prin cîteva împrejurări, 
genul ei proxim. Sîntem din generația acelora care au gravi- 
tat în timpul marelui război în jurul clasei a patra secundară. 

Trăsătura aceasta e esenţială pentru că dă nâștere unui com- 
plex de consecinţe profund semnificative, care definesc profi- 
lul unui suflet şi-i pun înainte menirea lui specifică. 

Culturalicește, sîntem a doua generaţie de după război. Sîn- 
tem acei ce n-au făcut războiul decît ca cercetași pe la spitale, 
sau urmărindu-l cu alți ochi decât acei ai copilăriei. Între 1916 
şi noi mai e o generaţie. O generaţie afirmată, altoită, roditoare 
în chip hotărtt în cultură: generaţia ieșită din universităţi în pri- 
mii ani după război. Cei cărora li s-a explicat războiul şi care 
l-au îndurat, fără să-l facă sau l-au făcut numai în parte!s. 

E generaţia lui Lucian Blaga. Gândirea e curierul cultural al 
acestei generaţii care ne precede imediat. In coloanele ei am supt, 
cu aviditatea de cultură a celor 16 ani ai noștri, mierea culturii 
din Apus, pe care ne-o trăgea ca printr-un fagure. În lumina 
trăsăturilor de cerneală ale lui Demian! am început a iubi în cul- 
tură ce-i al nostru. Unii dintre noi au și scris acolo. Dar glasul 
lor a fost oarecum un glas străin. Uneori am găsit chiar sub pana 
celor mai în vîrstă decît noi probleme care interesau direct ge- 
neraţiunea noastră (puţini care izbuteau să treacă puntea). Cu- 
rioasă generaţie, căreia îi datorim multe, faţă de care avem să 
dăm seamă de multe..., dar și rezerve de făcut. 

Situaţia noastră e și mai curioasă. 

Am fost crescuţi în şcoală în cultul unei anumite ierarhii 
(scări de valori) — respectul vieţii omenești ca suprem bine şi 
libertatea ca mijloc desăvârșit, pe care cei 14 ani ai noștri le-au 
văzut dezminţite de acei care ne crescuseră în ele. În numele 
absolutismelor de fel de fel de feluri. Războiul a însemnat pre- 
tutindeni sacrificarea individului pe altarul scopurilor colec- 
tive, mai mult sau mai puţin împărtășite: a fost și revelaţia bruscă 
a legăturilor ascunse în vremile de mare bunăstare ale omului 
de grup. De ce să nu mărturisim, atunci, Că nu mai credem nici 
în individ în sine, nici în atoatefolosinţa libertăţii, mai puțin în 
eficacitatea ei? De ce să nu mărturisim însă că ne aducem amin- 

te de acestea ca de niște făgăduieli neîmplinite, care în fundul 


sufletului și-au păstrat tot farmecul dintii? De aceea, faţă de 


noul crez, ca și faţă de manifestările de violență, stăm ca-n faţa 
unui fapt inevitabil (și sîntem realişti în asta, cum e vremea care 
vine după noi), deşi ne arde amintirea unei libertăţi pe care n-am 
apreciat-o şi [n-am] iubit-o decit visînd pe băncile școlii, iu- 
bind cu patimă pe Marius, urînd pe Sylla. 

Și, după noi vine o generație pe care n-o mai leagă de liber- 
tate nici atât. Generaţia care nu a suferit nici o spărtură. Cea care 
a primit războiul cum a fost, ca o flamură, și și-a făcut din el 
un crez. O generaţie care nu i-a îndurat rigorile decît cu trupul 
și cu care nu ne vom înţelege niciodată. (Din vremea-n care am 
scris aceste rînduri, această generaţie a pătruns în cultură prin. 
pana lui Mircea Eliade!:.) 

Ce să ne mai mirăm, atunci, că rosturile vechi se schimbă? 
Şi de ce, în locul unei rezistențe absolute, care să ne-nchidă su- 
fletul în fața orișicărei realități neplăcute, pe care s-o respin- 
gem mobilizînd vechea ideologie (cum fac mulți din cei mai 
mari ca noi), să nu deschidem ochii mari și să privim cu nesaţ 
în jurul nostru? Ce e oare mai potrivit unui tînăr decît curio- 
zitatea ? Dorinţa de-a afla, de-a şti, de-a cunoaște ..., cu singu- 
rul dor de a afla la răscrucea de oameni și de gînduri care alungă-n 

vreme Adevărul? 

Aci e trăsătura caracteristică a generaţiunii noastre și, pînă 
la un punct, a oricărei generaţii. Zic: pînă la un punct, pentru 
că Barrăs scria, de pildă, și lucrul era adevărat pentru genera- 
ţia lui: dacă o generaţie n-ar începe prin a dărîma și a dori alt- 
ceva decât ceea ce este, ar însemna că-și recunoaște, prin aceasta, 
ea însăși inutilitatea venirii sale-n lume. 

Pentru o generaţie ca a lui Barr&s, [pentru] care realitățile erau 
pentru destul timp asigurate, aflarea-n treabă cu dărîmatul ido- 
lilor celor vechi putea fi și semn de vitalitate, și de vioiciune. 

Dar astăzi, cînd înaintea noastră stau numai probleme de dez- 
legat, și cînd, cu drept cuvînt, se poate spune că nici o generaţie 
nu a avut mai multe lucrări de făcut, de refăcut, sensul revizui- 
rii de conştiinţă nu poate fi o exaltare a unui surplus necheltuit 
de energie, în numele căruia să-ţi justifici singur existenţa. 

Noi avem prea puţin timp pentru asta. Noi constatăm fap- 
tul brut al existenței și trăim sentimentul tragic al unei crize, 

lipsiţi de adevăratele alimente spirituale (generaţiile de după 
război sînt, sub acest raport, mai curînd anemice — și trebuie 
s-o recunoaștem, chiar dacă ştim că miine, poimiine vreun cara- 
ghios, [care] ar avea timp de joc, s-ar gîndi să-ntoarcă argumen- 
tul contra noastră), vechile idealuri fiind distruse de realităţi, și 
acestea din urmă neavînd — pentru generaţia noastră, care a cu- 
noscut și altele, care a visat măcar la altele — puterea de a se im- 
pune ca niște valori adevărate. Nici dictatura de clasă, nici 
naționalismul integral nu ne pot fi nouă semne ale absolutului de 
care avem nevoie. Dar nici relativismul de altă dată nu mai este 
cu putinţă pentru oameni cărora, neavînd timpul să se plictiseas- 
că, le trebuie răspuns la întrebările cele mai grave ale existenţei. 

„De aceea, trăsătura noastră sufletească este, pe lîngă senti- 
mentul discrepanţei, produsă sau grăbită de război, în lumea 
valorilor (discrepanţă pe care fiecare din noi o poartă-n el) și 


_ setea de a cunoaște. Avînd totul de-nceput, ne trebuie plan și 


criteriu de verificare a materialului, în locul diletanusmului re- 
lativist al celor ce, avînd de toate, făceau un sport din existen- 
ță și, uneori, chiar din durere. 

Acestea sînt condiţiile în care generațiunea noastră își cro- 
ieşte drumul său. 

Nu avem, lucru curios pentru o generaţie, pretenții aprio- 
vice de originalitate. Sîntem un produs complex de împrejurări 
şi influențe şi „originalitatea noastră“ e numai momentul „unic“ 
pe care îl ocupăm în devenire. 

Privaţi de sucul blând al continuității, crescuți în tensiune 
şi-n indisciplină, cam după cum a dat bunul Dumnezeu, am des- 
chis ochii mari asupra a tot ce întîlneam în jurul nostru. 

În preajma creaţiei sîntem datori să alegem sămînţa. Cum ne 
vom soluţiona problema? S-o vedea. Mulţi dintre noi caută 
deja în direcțiuni și pe căi deosebite. Dar cu toţii ne recunoaş- 
tem în același semn : Alternativa, Dubiul în semnul tragic și ac- 
tual de a fi o generaţie ce-ncearcă, între relativismul drag și 
absolutismul aspru, ieşirea cu orice preţ din îndoială. Şi re- 
vizuirea mai e necesară pentru cei ce vin îndată după noi, cei 
care cred că au soluții, dar care n-au putut trăi problema însăşi. 

Generaţia pe care-o vedem născîndu-se la cei care în cinci 
sau zece ani vor fi în rîndurile noastre, și pe care îi presimţim 
deja gîndind??. 

„GÎNDIRISM“ ȘI ORTODOXIE 


IL. ÎN MARGINEA UNEI ANIVERSĂRI 


Sînt două luni de cînd, luînd apărarea prietenului Mircea Elia- 
de, chiar în acest loc, faţă de un dublu atac pornit împotriva ro-. 


manului său /sabel... prin coloanele Gândrrzs, eu scrisesem: 


„Între « gîndirişti » şi « generaţiunea noastră » poate fi une- 
ori identitate de poziţie spirituală, identitate de concluzii și pă- 
reri; dar... motivele acestor păreri și mai ales problematica prin 
care am ajuns la ele se deosebesc fundamental de la unii la al- 
ţii“. (Vezi: „Carte pentru Isabel“, în Crvântul, din septembrie, 


din acest an!.) 


Mă pregătisem tocmai să dezvolt aceste gînduri — adîncind 
deosebirea dintre noţiunile de „generațiunea culturală“ și „po- 
ziţie spirituală“. Vream s-arăt în ce măsură se poate vorbi de 
o unitate de poziţie spirituală între cei de la Gindirea şi noi, cei 


ce milităm aici ortodoxia, lămurind, în același timp, de ce nu 


poate fi vorba de o aceeași „generaţie culturală“ a Gâpdirii, care 


să cuprindă și pe Nichifor Crainic, şi pe noi — așa cum se cre- 
de îndeobște; ci numai de o întâlnire pe terenul unei aceleiaşi 
ideologii, sau poziţiuni spirituale, a unor elemente care vin, de 
fapt, din două generaţiuni bine distincte, fiecare cu maeștrii și 
problemele ei proprii. Eram gata, cînd o notiţă strecurată în- 
tr-o revistă și un articol de-nceput din Capricorn mi-au dat să 
înțeleg că diferenţierile acestea sînt privite de tabăra cu care 
sîntem în război ca un început de răfuială și de lichidare a la- 
gărului nostru ortodox, care ar fi astfel ameninţat să se spar- 
gă, „îngerii“ risipindu-se ca puii de potîrniche, împușcați de 
alicele fratricide ale „mentorului“ lor de ieri. 

Am ţinut cu orice preț să evit, în ce mă priveşte, o astfel de 
interpretare. Și-am tăcut, cu toate că prietenii mă sfătuiau să 
continui. Am tăcut, pentru că, oricare ar fi deosebirile de pă- 

__reri ce mă despart de d-l Crainic, sau de alţii din aceeași tabă- 
_răcu el, nu pot îngădui ca aceste deosebiri să fie socotite ca o 


ruptură a mea de poziţiile ocupate împreună. Deosebiri de pă- 


- reri sînt, desigur, orișiunde este vorba de un lucru gîndit, viu. 
„Dar, ceea ce trebuie ştiut limpede de toată lumea este că aces- 
_ te deosebiri au loc totuși „între noi“, înăuntrul lagărului nos- 


tru, că ele urmăresc lămurirea unor drumuri care duc spre 
aceleași ținte, privind, ca atare, probleme care „celorlalți“ nici 
nu li se pun, și despre care, prin urmare, nu avem de discutat 
cu dînșii. Divergenţele noastre nu pot fi, deci, în nici un fel, un 
prilej pentru concesii către „ceilalți“. Dimpotrivă, intransigen- 


- țacare nu-ţi îngăduie acoperiri și toleranțe pentru ceea ce-ţi pare 


greșit în propria ta tabără implică cel puţin aceeași intransigen- 
tă strășnicie faţă de pozițiunea celeilalte, de care te desparte nu 
numai o problematică deosebită, ca de Crainic, ci [și] o deo- 
sebire totală de concepţie de viață și de scară de valori, care ex- 
clud orice raport de comuniune spirituală. 

Împlinirea a zece ani de existenţă a Gindirii îmi dă prilejul 
să redeschid această chestiune într-un moment cu atît mai fa- 
vorabil lămuriri, cu cît atacul recent pornit împotriva direcțiu- 
nii ortodoxizante din cultura românească din partea celuilalt 
lagăr „raţionalist“ chiar în sînul Universităţii, prin profesorul 
Rădulescu-Motru și prin alții, atac în care sîntem implicaţi di- 
rect, exclude orice echivoc asupra tendinței comune, pe care atât 
noi, cît și preopinenții noștri „gîndiriști“ o reprezintă în cul- 


tură, cu toate diferenţele de care se va vorbi mai jos. 


Cît priveşte îndemnul unora de a amîna această răfuială pînă 
ce vom învinge „dincolo“ pe cei ce ne atacă din afară, socotesc 
că sîntem destul de încrezători în Adevăr ca să-L putem privi 
în faţă ori de unde ar veni, lămurirea ortodoxismului nostru față 
de ortodoxismul gîndirist neputând decît servi printr-o mai tă- 
ioasă precizare, răfuiala noastră ultimă și colectivă cu preopi- 
nenții noştri universitari, ce va să vie. 

Cele petrecute la masa de aniversare a Gândirii arată însă cât 
erau de juste temerile mele scrise în Carte despre Isabel. 

Nu am luat parte la această masă, cu toate că sînt prieten al 
Gîndirii, deşi nu sînt un „gîndirist“ înregistrat. Las, deci, să po- 

o astfel de declaraţiune de principii, fără ca actualul ei direc- 
tor s-o conteste. Şi acest fapt arată că valorile puse de Nae lones- 
cu înainte nu pot fi dătătoare de seamă pentru întreaga grupare 
a revistei — ci, cel mult pentru un fragment al ei. 
„Această problemă ne propunem să o strîngem mai de 
aproape. 

Ne pare rău că sîntem siliţi să contrazicem aici pe profeso- 
rul Nae Ionescu. Dar dacă acesta este adevărul, şi dacă cele pa- 
tru caractere puse înainte nu se potrivesc Gîpdirii ca întreg — 
rămîne deschisă întrebarea: ce poziţie exactă ocupă Gindirea 
- în cultura românească și cum se defineşte ea față de ortodoxie? 

Într-un articol scris acum vreo patru ani, şi publicat într-o 
revistă de cenaclu, intitulat Revizuirea de conștiință. Cuvinte 
„pentru o generaţie, căutînd să desprind care ar fi direcțiunile spi- 

- rituale faţă de care are a se defini generațiunea mea, după ce 
analizam cascada cadenţată a curentelor culturale româneşti de 
la „Junimea“ pînă în anul marelui război, scriam despre gene- 
rația Gîndirii: 

„Culturalicește, sîntem a doua generaţie de după război. (...) 
Între 1916 şi noi mai e o generaţie. O generaţie afirmată, altoi- 
tă, roditoare în chip hotărît în cultură: generaţia ieşită din uni- 
Versităţi în primii ani după război. Cei cărora li s-a explicat 
războiul şi care l-au îndurat, fără să-l facă sau l-au făcut numai 
în parte. 

E generaţia lui Lucian Blaga. Gândirea e curierul cultural 
al acestei generaţii care ne precede imediat. În coloanele ei am 
supt, cu aviditatea de cultură a celor 16 ani ai noștri, mierea cul- 
turii din Apus, pe care ne-o trăgea ca printr-un fagure. În lu- 
mina trăsăturilor de cerneală ale lui Demian;, am început a iubi 
în cultură ce-i al nostru. Unii dintre noi au și scris acolo. Dar 
glasul lor a fost oarecum un glas străin. Uneori am găsit chiar 
sub pana celor mai în vîrstă decît noi probleme care interesau 
direct generaţiunea noastră (...). Curioasă generaţie, căreia îi 

datorim multe, faţă de care avem să dăm seamă de multe..., dar 
și rezerve de făcut“ (în Buletinul Asociaţiei Creştine Studen- 
țeşti din București, anul V, nr. 2%). 

Nicicînd, mai mult decît acum, după ce cuvintele lui San- 
du Tudor au căzut grele, aceste rînduri nu capătă un înţeles mai 


clar, mai definitoriu. 


vestească un prieten care poate spune ce-a văzut și ce-a auzit 
acolo. 
Cel dintâi care a vorbit a fost directorul Nichifor Crainic, care 
a schiţat activitatea decenală a revistei, fără a o lega de nici un 
îndreptar un crez deosebit. 
I-a urmat, ca prieten al revistei, profesorul Simion Mehe- 
dinţi, care a reluat, în câteva cuvinte, caracterizarea direcţiei spi= 
rituale a Gândirii prin cele patru orientări caracteristice desprinse 
de Nae Ionescu în articolul din ajun?: tradiționalism, ortodo- 
xIsm, autohtonism, monarhism — căruia i s-a replicat imediat 
într-o ripostă vehementă, care viza probabil dincolo de pro= 
fesorul de față pe profesorul absent, tăgăduindu-i exactitatea 
caracterizării sale și făcînd apologia unei absențe totale de di- 
recție, socotită a fi mai oportună și fructuoasă, ca să asigure du- 
rarea mai departe a mănunchiului gîndirist. 
Lucrul nu trebuie interpretat numai ca un eveniment gaze- 
tăresc. Și nu trebuie privit, acest lucru, nici ca o declarație la chef 
făcută într-un moment de excesivă veselie. 

Ceea ce vine să aducă o lumină hotărîtoare asupra acestui 
incident cultural la un banchet ideologic sînt cuvintele lui San- 
du Tudor, rostite cu o greutate de plumb în adunare, cuvinte 
care, dacă nu pecetluiesc definitiv soarta Gindirii, arată totuși 
la ce compromisuri trebuiește să recurgă direcţia revistei, spre 
a menţine o coeziune care amenință să se destrame. 

„Dacă aceasta e, într-adevăr, poziţiunea Dumneavoastră, se 
zice că ar fi spus Sandu Tudor, atunci, între generaţiunea Dum- 
neavoastră şi a mea e o prăpastie de netrecut. Groaza de o or- 
todoxie dogmatică și clară a lui Pamfil Șeicaru este explicabilă, 
căci, dacă ortodoxia ar fi, pentru el, o realitate, multe din cele 
ce sînt ar trebui să fie altfel decît cum sînt.“ | 

Nu știu cât am redat de textual vorbele lui Sandu Tudor. În 
orice caz, sensul declaraţiunei sale e cum nu se poate mai clar. 
Ea vine să lămurească și, în oarecare măsură, să conteste sen- 
sul cu care ne-am deprins de la o vreme, al termenului „gîndi- 
rist“, pentru mulți sinonim cu „filo-ortodoxie culturală“. 

Ar fi o mare nedreptate dacă am tăgădui că în coloanele 
Giîndirii şi-au găsit expresiune şi-adăpost valorile culturale de 
care vorbea Nae Ionescu. Nu mai puţin rămîne faptul că, la o 
reuniune de aniversare, unul din întemeietorii revistei poate face 

Ele lămuresc precis două idei, și anume: 


1) că „generaţia Gândirii“ şi „generaţiunea noastră“ consti= 


tuiesc, de fapt, două momente culturale diferite, două genera- 


țiuni culturale, avînd fiecare maeștrii ei deosebiți și problematica 
ei diferită, izvorâtă din împrejurările deosebite care au prezi- . 


dat la formațiunea ei; 


2) că între un fragment din „generaţia Gândirii“, vorbesc de 
Nae Ionescu, de Nichifor Crainic, așa cum am vorbit ieri de Ne- 


nițescu, sau de răposatul pictor Sabin Popp, sau de alţii, și un 


fragment din „generaţiunea noastră“, vorbesc de un Stelian Ma- 


teescu, de un Paul Sterian, de un Sandu Tudor, există afinități 
spirituale şi, în multe privinţe, unitate de păreri și atitudini, dar: 

a) această unitate nu acoperă poziţiunea spirituală a Gân- 
dirii, despre care cel mult se poate spune că „simpatizează“, sau 
„cochetează“ cu această atitudine, care este — ce e drept — dra- 
gă unora dintre colaboratori, recte, actualului director, fără ca 
totuși acest drag să-l împingă la o ruptură de „ceilalți“; 

b) această unitate de soluţii culturale nu exclude deosebiri 
adînci de mentalitate, de mod de înțelegere a împrejurărilor, sau 
de mod de punere și, în special, de trăire a problemelor, pre- 
cum și de responsabilitate personală în faţa acestora, într-un 

- cuvînt, de „spiritualitate“, deosebiri destul de adînci sprea nu 
justifica în nici un caz confuziunea. 

Aceste lucruri, nădăjduim să le adîncim mai mult, în viitor. 


II. TERMENII UNEI DEZBATERI 


Am arătat într-un articol precedent concluziile care se im- 
pun din examenul atent al situaţiei culturale a grupului adunat 
în jurul revistei Gândirea, cu prilejul împlinirii primului dece- 
niu de la apariţie. 

Spuneam anume: 

1) că „generaţia gîndiriștilor“ — vorbesc, bineînțeles, de ge- 
neraţia întemeietorilor ei — nu trebuiește confundată cu aşa-nu- 
mita „noua generaţie“, asupra căreia s-a scris atît de mult 
începînd de prin 1926; 

2) că poziţia culturală a Gândirii nu acoperă, de la apariţia 
ei, tendinţele unei renașteri ortodoxe; 

3) că întâlnirea în coloanele acestei reviste a unor manifes- 
tări culturale cu caracter ortodox, provenite de la reprezentan- 
ţii ambelor generaţii de care s-a vorbit mai sus, nu constituie 
nici trăsătura caracteristică, nici nota dominantă a acestei re- 
viste în tot timpul primului său deceniu; ci mai mult un efort 
de adaptare a ei la o serie de împrejurări petrecute în afară, pe 
care le-a înregistrat, fără să le regizeze; 

4) că între elementele care reprezintă pozițiunea ortodoxă 
în fiecare din cele două generaţii există deosebiri importante 
de structură intelectuală, de problematică sau de trăire interioa- 
ră, suficient de importante ca să justifice existenţa unor sub- 
grupări, unele mai labile, altele mai intransigente. 


Am tăgăduit cu acel prilej, dată fiind însemnătatea împre- 
jurării și a semnificaţiilor acordate acestei aniversări în lumea 
culturală, să cercetez mai de aproape locul adevărat al revistei 


Gândirea în mişcarea ideilor din România, precum şi proble- 


mele ce se pun în legătură cu ea. 

Dezvoltarea acestor idei cerea neapărat să deosebim două 
noţiuni cu totul distincte, care se confundă regulat, de câte ori 
se discută această chestiune, și anume: ideea de generație şi 
ideea de poziţie spirituală. 

Aceste două noţiuni s-au împletit în cursul discuţiunilor 
purtate în publicistica românească în mod atât de inextricabil, 
încât pretenţia de a le distinge ar putea părea temerară, dacă bu- 
nul-simţ n-ar veni s-o îndreptăţească de la sine. Confuzia s-a 
stîrnit din constatarea pe care au făcut-o unii că „toată gene- 
raţia nouă se află pe o aceeaşi poziţie spirituală“ (Eliade). În acest 
sens, s-a spus, de pildă, că „misticismul ar fi caracteristica noii 
generaţii“ (Comarnescu); și firește că imediat s-a desemnat o 
reacţie a tutulor celor care nu se simțeau „mistici“ împotriva 
acestei caracterizări, pe care o socoteau „nepotrivită“ (Ciocu- 
lescu, G. Ştefan, P. Constantinescu). 

Dimpotrivă, acei care mărturiseau credinţa ortodoxă au gă- 
sit „misticismul“ prea vag, prea nebulos, pentru caracterizarea 
propriei lor poziţii (subsemnatul, S[andu] Tudor, P. Sterian). 

S-a pronunţat, dacă nu mă-nșel, din acest lagăr, chiar cuvîntul 
Schwâărmerei:, pentru acest misticism incolor şi anost (N[ae] 

Ionescu). Unii s-au grăbit să respingă pe acei ce refuzau să se 
recunoască mistici, dincolo de generațiunea nouă, socotindu-i 
ca reprezentanți întîrziați ai „vechii“ generații. Singura dificul- 
tate a acestei explicaţii era faptul că acești recalcitranţi nu se prea 
deosebeau, ca vîrstă, de promotorii noii generații. Din partea 
lor, reprezentanții poziției raționaliste au tăgăduit misticismu- 
lui caracterul de notă dominantă a orientării noii generaţii, ca- 
lificîndu-l succesiv drept „snobism“ (Petrovici, Ralea) sau 
drept „nevroză“ (Rădulescu-Motru). 

Că-n zarea culturală românească se desemna un curent mis- 
tic era o realitate ce nu se putea tăgădui de către nimeni. Că ros- 
turile acestui misticism erau legate de pătrunderea în cultură 
a celor mai mici de treizeci și cinci de ani, de asemeni. Acolo 
unde iţele se încurcau, era faptul delimitării temporale a celor 
atinși de contagiune, pentru că, după cum am arătat mai sus, 
o parte dintre aceiași tineri nu voiau să se mărturisească „mis- 
tici“ și totuși nu li se putea tăgădui că fac parte din același grup 
de vîrstă. S-au încercat, atunci, mai multe teorii asupra grupu- 
lui de vîrstă, arătîndu-se că nu vîrsta propriu-zis contează, ci 
„momentul cultural“ al apariţiei operelor caracteristice (Elia- 
de, Camil Petrescu). Discuţia aluneca astfel, pe nesimţite, din 
planul psihologic către planul cultaral. 

Apoi, rămînea un alt fapt neexplicat. Tinerii aceștia incomozi 
păreau, Chiar atunci cînd se situau pe pozițiuni deosebite, a vorbi 
oarecum aceeași limbă, a încercui aceleaşi experienţe, a se situa 
în raport cu aceleași axe [?]6 ( pozitiv sau negativ), dar, pe scurt, 
erau pradă a acelorași neliniști, aceleiași problematici care îi fă- 
cea să se-nțeleagă între dînșii, chiar cînd se împotriveau. 

Adică, nu li se putea tăgădui caracterul de „generaţie comu- 
nă“, deși subzistau diferențe importante de atitudini. 

Nae Ionescu a tras cel dintîi consecinţele acestui fapt și, în- 
tr-o conferință la Fundaţiunea „Carol“ asupra „Noii genera- 
ţii“7, a deosebit ce e al timpului de ceea ce-i al veșniciei, precizînd 
pentru întfia oară cei doi termeni neomogeni: „generația“ şi 
„poziţia spirituală“; ; prima, [ca] realizare temporală [și] spaţia- 
lă contingentă a unei comunităţi de conformaţie sufletească; a 
doua, ca identitate, acomodare necesară de orientare şi adec- 
vaţie în fața realității a unor resorturi sufletești identices. 

Această deosebire, suficientă pentru integrarea faptelor de 
mai sus (cu o anumită aproximaţie) apare totuși insuficientă 
pentru înţelegerea lor deplină. Ea trebuie completată cu o nouă 
distincţie a celui de-al doilea termen, deosebind aceea ce repre- 
zintă în poziția spirituală teren de spiritualitate în mod [?) ab- 
solut: atitudinea spirituală, de aceea ce ţine de spirit prin 
intermediul lumii semnelor: creațiunea culturală. 

Înainte deci de a vedea mai amănunțit de ce „gîndirismul“ 
nu se confundă nici cu „noua generaţie“ și nici cu „ortodoxia“, 
să căutăm — urmînd faimosului dicton fiziocratic — „să ne de- 
finim termenii“ necesari deplinei înţelegeri. 

Definirea unor concepte stabile de referinţă în realitatea atît 
de labilă și de complexă a vieţii social-spirituale, a vieţii veş- 
nic mișcătoare, nu este tocmai ușoară. Mai lesne de înţeles ne 
apare deci descrierea lucrurilor de care avem să ne ocupăm, cu 
condiţia să fie esențială. 

Esenţa acestei descrieri constă aci în arătarea diferitelor pla- 
nuri pe care putem purta controversa: cel metafizic, al poziţiei 
spirituale absolute, relație determinată dintre ins și univers, cel 
obiectiv-spiritual şi social al „operei“ și al semnificației sale cul- 
turale, cel psihologic și istoric al împrejurărilor sau al momen- 

tului de cristalizare a unei structuri sufletești, pe cale de 
maturizare. Atitudine spirituală, poziție culturală, generaţie is- 
toric-psihologică, aceștia sînt termenii al căror înțeles trebuie lă- 
murit în trăsăturile lor fundamentale și în relațiile lor reciproce. 


ÎNTRE GENERAȚII 
Lămuriri mai vechi la o polemică mai nouă 


Rîndurile de mai jos erau menite să apară în toamna anu-. 
lui 1928, provocate de un articol al profesorului Nae Ionescu, 
îndreptate împotriva Manifestului „Crinul Alb“ publicat în. 


Gândirea din septembrie a aceluiaşi an2. 
Lucruri vechi, prin urmare, dar nu moarte. 


rea de a lămuri situaţia generaţiei pe care o reprezint și a 
ziţiei ei spirituale în istoria ideilor româneşti. 


Rândurile scrise atunci lămuresc şi completează, față de d-l. 
Nae Ionescu și [faţă] de Cuvântul o atitudine pe care am lămu-. 


rit-o recent față de d-l Crainic și Gândirea?. Cu toate că împre-. 
jurările din cursul acestor doi ani m-au adus mai aproape de 
cel dintii decît de cel din urmă, rîndurile de mai jos își păstrea- 
ză toată valoarea lor, nealterată, apropierea poziţiilor spiritu- 
ale neschimbînd întru nimic raporturile dintre generaţii, de 
se ocupă îndeosebi aceste rînduri. 
Ele constituiesc, de fapt, o continuare a Cuvintelor pentru 
O generație“, publicate acum câțiva ani în același Buletin... Lua- 


care. 


te împreună cu acestea și cu articolele intitulate: „Gîndirism 


şi ortodoxie“ și „Filozofie ştiinţifică, Universitate și ortodoxie“, | 


publicate în Crointul, cu răspunsul la ancheta Țiparniţei litera 


re asupra Noii spiritualităție constituie un ansamblu de „revi- 
zuiri“ îndreptate atât 1) faţă de generaţia bătrânilor noștri dascăli 
universitari, aflați pe alte poziţii spirituale, cât și 2) faţă de „ge- 
nerația sacrificată“ sau „generația « Gîndirii »“, cu care ne aflăm 
pe aceeași poziţie, dar cu o problematică deosebită. 


Aceste revizuiri au menirea să situeze tendințele spiritua- 


le ale fragmentului de generaţie care a înființat Asociaţia...7 și 

E: 


Împrejurările m-au făcut să reiau în ultima vreme încerca- 


POI 


Buletinul...* atât faţă de Universitate, cât și faţă de Cuvîntul şi 
Gîndirea. 
București, în 18 februarie 19319 


În Cuvîntul din 11 octombrie 1928, profesorul Nae lones- 

cu reia problema conflictului dintre generaţii cu prilejul apa- 

riției Manifestului „ Crinului Alb“ în recentul număr al Gîndirii. 

Asupra acestui manifest s-a scris pînă acum destul de mult, ca 

și asupra celuilalt manifest, publicat acum cîtăva vreme — vor- 

- besc de Itinerarul spiritual al hui Mircea Eliade. 

„Erau, desigur, multe de spus cu aceste prilejuri. Manifestul... 

„precipită probabil lucruri care sînt în aer, de vreme ce atâţia se 
- simt atinși și obligaţi să intervie. 

D-l Nae Ionescu, analizînd Manifestul... şi răsunetul pe care 
l-a avut publicarea lui, socotește necesară o punere la punct şi 
o răfuială între ceea ce se numește „generaţia sa“ și „generaţia 
„cea nouă“, adică a autorilor Manifestului „ Crinul Alb“ şi a noas- 
„ură. Domnia-sa face chiar precizări: generaţia sa e a celor ce au 
astăzi între 35 și 45 de ani; a noastră e a celor ce împlinesc în- 
tre 20 și 28. Ceilalţi sînt „bătrîni“. 

Am atins altă dată problema acestei generaţii aşa cum ni se 
înfăţişează nouă (vezi: „Revizuirea de conştiinţă. Cuvinte pen- 
tru o generaţie“, în Buletinul Asociaţiei Creștine Studențești din 

Bucureşti, numărul din martie 1928, an V, nr. 2). 

Am arătat atunci de ce credem că generația cea nouă este a 
celor care s-au aflat în timpul războiului cu studiile în șurul cla- 
sei a IV-a secundare şi ce împrejurări au determinat schimba- 
rea de structură spirituală a acestei generații. Clasificarea d-lui 
Nae Ionescu nu ne dă vreun motiv nou ca să despărțim gene- 
rațiile alttel decît am făcut-o: 1) cei care au făcut războiul fi- 
ind deja intrați în Universitate; 2) de altă parte, cei care au îndurat 
rigorile morale fiind încă în liceu; 3) în sfârşit, cei care nu i-au 
îndurat rigorile decît cu trupul — generaţia ce vine după noi. 

Alături, bineînțeles, „bătrânii“ cu studiile terminate și cu „si- 
tuaţii câștigate“. 


că 


Generaţiile psihologice cuprind, deci: 1) pe cei ce au sub 22 
de ani; 2) pe cei ce au între 22 și 28 inclusiv, şi [3)] pe cei ce au 

peste 28. Acestea în principiu, pentru că „trecerile“ 
nerațiuni nu sînt excluse, 


Iată însă că discuţiile din ultima vreme vin să precizeze două 
lucruri: 


1) că nu toată generaţia cea nouă e pe aceeași poziţie spiri=. 
9 y y 


între ge= 


tuală ([vezi:] Paul Sterian, „Noua generație“, în Curentul din 
Liule) 19281, şi George Ștefan, „Asupra misticismului noii ex. 
neraţii“, în Viaţa românească din octombrie 192812); 

2) că pe poziţia spirituală ce tinde spre ortodoxie, pînă azi 
exclusiv revendicată de generaţia cea tînără, această generaţie 
nu se află singură, ci împreună cu rămășițele unei alte genera- 
ţa, mal în vîrstă, „generația gîndiristă“ ([vezi:] Nichifor Crainic, 
„Spiritualitate“, în numărul din septembrie 1928 al Gindirii5),. 
sau „generația de sacrificiu“ ([vezi:] Nae Ionescu, în Ciaviă 
tul din 11 octombrie 1928, „Între generaţii“14), 

Lucrul este firesc să se întîmple, căci una este o generaţie și 
alta e o poziţie spirituală. 


CONFESIONALISM 

ŞI INTERCONFESIONALISM ÎN VIAŢA 

FEDERAȚIEI ASOCIAȚIILOR CREȘTINE 
STUDENȚEȘTI DIN ROMÂNIA 


Cele ce-mi scriu aseceriștii! despre entuziasmul confesio- 


"nal al majorităţii bucureştenilor, ca și despre rezistenţele pe care 


această idee le întîmpină în alte grupări, intervenția unor per- 
sonalităţi din afară în discuţie îmi arată că spiritele sînt destul 
de coapte pentru înțelegerea problemei. 

Mă călăuzesc, în cele de mai jos, de îndoitul interes: 

1) al sporului sufletesc al aseceriştilor în parte, 

2) al rostului şi menirii activităţii Asecereului ca grup. 

Încep. 

Problema naturii legăturilor confesionale ale aseceriștilor 
nu e nouă. 

Cercetătorul atent al tuturor manifestărilor Asociaţiei, de 


la înfiinţarea ei, ar putea, răscolind arhivele Asociaţiei, da de 


capătul firului preocupărilor confesionale în A. S. C. R. încă 
din vremea în care federaţia nu era încă întemeiată. 
În primăvara anului 1923, anteproiectele actului constitu- 


tiv şi statutele federaţiei marcau, asupra spiritului întemeieto- 


rilor Asecereului din 1921 (preocupaţi mai ales de aspectul social 
al creștinismului), o orientare către probleme mai adînci spiri- 


_ tuale, între care problema confesională nu putea lipsi. 


Ca unul care am fost cu deosebire amestecat în redactarea 


— și modificările succesive ale acestor anteproiecte — modificări 


ce se pot lesne regăsi în arhivă —, îmi pot da bine seama de sen- 
sul şi intensitatea tendinței în acest moment. 

Şi nu șovăiesc s-o calific „sporadică“, deși — ca reprezentant 
al ei — am reușit să introduc pînă la sfârșit, în statutele votate 
la Rîmnicul Vlcii, în 1923, paragraful care precizează că, „pen- 


„ tru adîncirea experienţei religioase și pentru participarea Ase- 


159 


2) conștiința că tradiţia bisericii reprezintă izvorul — de care 
„pu ne putem lipsi —al chezășiei că experienţa noastră nu e vînt. 
(Vezi și: dibuiri asupra poziţiei în care tradiţia intră în lume, 
ca izvor de revelaţie faţă de Scriptură, deși nu încă destul de lim- 
„pede formulată. Dar compară cu condiţiile altor grupuri străi- 
ne și vei vedea diferența.); 
3) afirmarea însăşi a realității mentalităţii vremii noastre, 
„peste care nu se poate trece cu o negaţie pură şi simplă. 
 Deaceea, libertatea în procedee, mai apropiată de ale stu- 
- denţilor ca de ale Bisericii; 

4) așezarea Asociaţiei ca o punte între Biserică și școala înal- 
tă, ca un fel de mediu de dituziune și endosmoză al studenți- 
mii spre biserică, deosebită și de una, și de alta, așezată în 
studențime, dar orientată spre Biserică. 

(Federaţia nu putea fi „o biserică“. Ea avea să fie ortodoxă, 
„compusă fiind — întrucât majoritatea ar fi fost ortodoză — din or- 
todocși. Acesta e un argument faimos invocat în vremea aceea, ); 

5) atașarea indivizilor de confesiune rămînea totuși o ches- 
tie de convingere personală; 

6) dorinţa de colaborare spirituală, pe baze federative și fără 
a șterge diferențele, de fapt, cu tineretul minoritar ardelenesc 
ȘI cu începătorii în ale creştinismului. 

Știu bine că toate aceste afirmaţii nu sînt sustrase criticii. 
Afirm însă că formularea lor era momentul spiritual maxim pe 
care-l putea naște reunirea sincerităţii cu bunăvoința celor ce 
le-au alcătuit. 

Principiul tormulat în Constituţie ... reprezintă însă, repet, 
grija cîtorva asecerişti, puţini, de viitorul spiritual al Asociaţiei. 

Mulțimea membrilor era cu totul indiferentă problemei 
confesionale și cea mai bună dovadă o avem în faptul că pro- 
punerea mea, de a introduce un text similar în statutele Asocia- 
ției Bucureştene, în februarie 1924, a fost respinsă cu o mare 
majoritate, înlocuindu-se cu explicaţiile actuale din Statut..., 
aflate în contraproiectul lui Sergiu Condrea, pe care eu le gă- 

seam insuficiente (mai ales motivarea „socială“ a nevoiei de bi- 
serică) și nu destul de clare. 

Fac această cam seacă punere la punct pentru a feri pe cei 
care cred că problema e nouă, de superticialitatea unei soluțiuni 
pripite și pentru a evoca puţin amintirea unor vremi în care, pe 


cereului la toate valorile spirituale adunate în biserică“, Ase=. 
cereul, Federaţia mai bine-zis, departe de a se dezinteresa de 
confesiune, deși nu putea impune o confesiune — „e dornică. 
să vadă pe membrii săi cît mai aproape de biserica de care ţin“, 
Ar îi interesant de dezgropat discuţiile care au pregătit! 
adoptarea acestui text, care azi face lege în F. A. S. C.R. —atit. 
în adunarea națională a F. A. S. C. R. din România, cît și în șe-. 
dinţele preliminare ș şi în corespondenţa urmată între d-rele Eli-. 
ned. Prys?, Anina Rădulescu- -Pogoneanus și d-nii Sergiu Condreat, 
Manoilescus, Paul Sterian și subsemnatul. 
Amintirea acestora, ca și scrisorile ce posed sau am depus. 

la arhiva A. C. S. B-ului”, arată limpede două lucruri (oarecum 
potrivnice): i 
1) grija aseceriștilor de a nu fi îndepărtați de către Asocia- 

ţie de biserica de care ţint; 

2) grija aseceriștilor de a nu înfeoda mișcarea creștină orică- 
rei alte organizări temporale sau spirituale existente, atit pentru 
a păstra libertatea necesară spre a „pune probleme religioase ș şi 
morale“ tutror studenţilor români, cît şi pentru a menţine în dis- 
cuţii „desăvârşita libertate şi respect al oricărei opinii“, lăsînd in- 
divizilor grija propriei lor afilieri la cutare sau cutare tendințe. 

În fine, pentru a putea apropia Asociaţiei grupările [. K. E. 
din Cluj*. 

Și, cei ce au luat parte la discuţiile amintite își pot aduce 
aminte de grija inspirată de indicaţiile asupra tendințelor pro- 
testante ale Federaţiei Franceze, inserate în Semeur-urile? din 
1923 și cererea noastră de a insera un text similar în favoarea 
ortodoxiei în Constituţia F.A.S.C.R. (vezi: propunerea Vulcă- 
nescu, la Râmnicul Vîlcii, și corespondenţa cu Elined Prys), ca 
şi condiţiile în care, renunțînd la acest text, am ajuns la formu- 
larea principiului actual, şi discuţiile asupra cuvîntului brseri- 
că sau biserici din conținutul articolului 1 al Constituţiei... 

Poziția adoptată în Constituţia ... de la Rîmnic însemnea- 
ză, în substanță, afirmarea următoarelor deziderate: , 

1) afirmarea voinţei de a nu rămîne în superficialitatea non- 


confesionalismului; 


* E aci un puternic sentiment și o conștiință vie a specificități mi- 
siunii Asecereului în societatea românească. 

coperirii religiozităţii ortodoxe în congresele de la mînăstiri și 

ca O reacţie faţă de contactul cu străinii în congresele interna- 

ționale; 

- 6)adîncirea experienţei religioase a fiecăruia. (Faptul de via- 

ță scotea oamenii din Asecere şi acolo, în mijlocul altor oameni 
— armate pentru mine —, unii aseceriști ajungeau să transcen- 
deze, adică, să treacă peste ideea de Asecereu — îngustă şi pro- 
vizorie —, pentru aceea de Biserică a lui Hristos, comuniune 
spirituală în trupul mistic al lui Hristos.) 

(Aci, departe de Asecere, am simţit iar nevoia împărtășaniei, 
de pildă.) 

- Strîns legat de asta şade: 

7) venirea în contact cu literatura religioasă catolică mai în- 
îi și apoi pe bucățele, ortodoxă: Paul Claudel, Soloviov etc.; 

Acatistul Bunei-Vestiri ata. 

8) în fine, ceea cea fost adevăratul „fulger“, care a prins du- 
_hurile în dorul de ortodoxie, a fost întîlnirea cu Asociaţia Ru- 
 şilor la Băile Herculane. 

Adîncirea experienței lor spirituale a înfiorat pe unii, dar a 
cucerit pe cei mai mulți. De aceea am socotit, anul trecut, tim- 


cura românească. (Articolul lui N. Crainic „Politică şi ortodo- pul venit pentru un cerc de Introducere (modestă și poate tul- 

xie“, în Gîndirea?; de asemenea, „Individualismul englez“ al bure) întru Ortodoxie. 

d-lui Nae Ionescu, tot acolo! etc.) | „De aceea, anul ăsta Asecereul a luat să studieze Piatra din 
Polemica în jurul „cazului de la « Cuibul cu barză »“15 și mai "Capul Unghiului. 

ales situarea culturii noastre între Răsărit și Apus au fosti 1IN- Î Ar fi nespus de interesant de dezvoltat contribuţia fiecăre- 

boldurile care au silit tinerimea să cugete la ortodoxie. (Ca tra- ia din împrejurările de mai sus la formarea tendinței de care vor- 


diţie culturală românească.) Izvoare găsisem numai pe d-l bim. Fiecare vechi asecerist are amintiri despre unele sau altele 


et 16 nada DE i SM . A 3 
Rădulescu-Motru: Cultura română şi politicianismul* *16; din împrejurările amintite, care ar putea fi cu folos date în vileag. 
Dacă nu o fac acum, în ceea ce mă privește, este, mai întâi, 


5) sentimentul valorilor specifice, pe care aseceriștii le des- 
copereau în tradiţiile populare în campamentele de ţară, al des- din pricina lipsei de loc, cît mai ales, din pricina scopului pe ca- 
re-l urmăresc aceste rînduri, care nu e de a aduce o simplă măr- 


turisire personală, ci o expunere de fapte valabile pentru mai 
mulți, adică o mărturisire utilă îndeobşte. 

În timp ce F. A. S. C. R. se îndrepta în această direcție și prin 
formarea secretarilor români antrena, pe cât îi era cu putință, 
în aceeași direcţie grupurile din A. C. F.7 și A. C. 1.1, în centrul 
activității spirituale a cărora își așeza propria activitate, deşi re- 
fuzase cu aceste asociaţii ierarhia oricăror legături organice, toc- 


dibuite şi adesea fără lumină, Asecereul îşi croia drumul în car 
„Cei noi“ aveau să treacă mai tîrziu. 4 


Care sînt, acum, împrejurările care fac ca problema confesio: 
nală să fie pusă majorităţii aseceriștilor bucureșteni, cu o acul: 
tate care, dacă, socotesc eu, nu va face să se spargă cadrele vechi 
Constituţii F. A. $. C. R.-iste, întrucît aceasta o prevede și o cu: 
prinde, va duce însă la îndeplinirea a ceea ce în ochii celor din 
1923 nu era decît un deziderat! 

Încep. / 

1) Răsunetul pe care l-a avut în opinia publică româneas= 
că* problema Uniunii Bisericilor. (A fost semnalul care a tre 
zit, în mintea cîtorva aseceriști, conștiința problemei.) De unde:. 

2) preocuparea cîtorva aseceriști de adincire în sens ortodox 
a experienței religioase proprii. ( Întfi, cunoaștere a ceea ce este. 
Ortodoxia și apoi verificare.) În acest sens, de netăgăduit aju- 
tor au fost: i 

3) cursurile de filozofie a religiei** făcute de d-I Nae Iones- 
cu la facultate, în anii 1923-1924 și 1924-—192511. 

Ele se dezvoltau odată cu: 

4) tendința de a reda ortodoxiei un rol spiritual față de cală 


* Vezi articolul semnat: „Un ortodox“ din /deea Europeană, 
1923 -— 192410, 

** D-] Nae Ionescu a polemizat continuu cu noi. Vezi și: un ar- 
ticol în Jdeea Europeană, 1924 sau 1925, semnat Mihail Tonca, con- 
tra noastră!?, 

*** Mai tîrziu, Soloviov, La Russie et l'Eglise Universelle, cato- 
licizante, dar care era o reacţie salutară contra protestantismului ame- 
nințător. 

mai din teama alienării libertăţii sale de gînd și acţiune, carei 
ducea pe drumul croit, cum am arătat mai sus. 
n acest timp, Zic, ideea își făcea drum în opinia publică. Stu 
denţimea, antrenată în marea ei majoritate în mișcarea antise 
mită'?, avea să formeze cea dintii reacțiune. 
Deşi Asociaţia a şovăit mult timp între dezaprobarea aces 

tei mișcări (vezi: un prim comunicat împotriva violențele 
semnat de mine? — secretar pe atunci — şi aderarea, măcar, | 
scopurile ei de ridicare economică a studenţimii băștin 
(Vezi: Program studenţesc de organizare universitară?!, făcui 
la Seminarul d-lui Gusti de zseceriști mai ales şi ale cărui de: 
ziderate O. D. A. S.-ul2 încearcă și azi să le realizeze. Vezi repli- 
ca mea față de Elined Prys, cînd dînsa ne-a cerut desolidarizarea 
formală, nu numai de violenţă, ci şi de mișcarea studențească, 
Am răspuns toţi: „Non possumus“2B. Se poate spune că mulți 
membri au simpatizat cu dînsa.) 

Cadrul politic care-i absorbea activitatea oferea însă Ase= 
cereului un cerc prea strîns şi prea depărtat de sfera preocupă 5 
rilor lui spirituale, pentru ca Asecereul să fie influențat prea. 
adînc de ideile acestora. 

Totuși, atitudinea noastră faţă de mișcare exista și ea sta î 
întrebarea pur spirituală: faptul de a face parte din studenţi 
mea românească nu ne impune să împărțim cu ea chiar și o s0- 
lidaritate de păcat, pe care noi nu îl voiam ? Ne întrebam, anume, 
dacă o reprobare a unor „frați“, chiar rătăciți, nu este rolul unor. 
„coade de topor“ ce nu voiam să fim. Și astfel s-a făcut că Ase-. 
cereul a luat altă atitudine decît opunerea. Anume? 

Atunci A. C. S. B.-ul a recurs din nou la principiul acordării. 
libertăţii de acţiune membrilor săi, atitudinea politică ieșindu-i. 
din sfera atribuţiilor specifice, convinsă însă că, orice idee arre-. 
prezenta, membrii ei vor rămîne solidari spiritului Federației. 

Pentru mulți, soluţia asta a fost socotită ca o neputinţă și ca. 


o înfrîngere. Se poate. Notez numai curidzitatea că un apărător al „Idealului pe- 
Împrejurările au arătat însă că nu era o greşeală. A dagogic al lui Goethe“3! ne cheamă la ordine în numele orto- 
E interesant de reținut ideea aceasta: „Mergem împreună doxiei, ceea ce este cel puţin bizar — măcar în aparenţă. Aș replica 
cît putem, unde nu mai putem merge, departe de a ne dezin- doar că, de cîte ori — noi, cei câțiva — încercam să punem o pro- 
teresa de problemă, lăsînd pe fiecare să creadă ce vrea, formăm blemă ortodoxă Asecereului, ne loveam de rezistenţa împru- 


un grup — singurul poate — unde cei de păreri deosebite se pot mutată de elevii domniei-sale Idealului panteist al autorului 
întâlni şi cunoaște în punctele lor deosebite?. Așa, la noi, pro- citat de domnia-sa. 


blema se discută de 10 ori pe zi, între oameni cu idei cu totul 
deosebite, căci ea formează un fel de teritoriu al oricărui grup 
 federatuv. 


O voi relua și adînci mai la vale, răspunzând cîtorva obiec- 
_tiuni prealabile. 


Lăsînd la o parte rezistenţa cea mare a indiferenței celor mai 
mulți studenţi faţă de problemele religioase, lăsînd la o parte şi 
acele nenumărate rezistențe, a căror înfrîngere constituie ac- 
tivitatea specifică și distinctă a Asecereului ca grup, cele pe care 
le numim, de obicei, i impropriu, „piedică în calea credinței“, 
_telectuale și morale, dar pe care le-am putea numi piedici î în ca- 

- lea dezvoltării spirituale, despre care se vorbeşte totdeauna și 
nu-i locul să stărui aici. 

Mă voi ocupa de piedicile exterioare numai, născute din fre- 
carea Asecereului cu mediul înconjurător. 

O ostilitate surdă din partea unui anumit grup al opiniei pu- 
blice se crea în jurul A.C.S.B.-ului. 

„Băieți cu minte, adventiști, jidoviţi“, „societăți creştine sub 
patronaj american“, „amară şi stearpă osteneală spirituală“ — 
scriau colegi curioși şi profesori care nu avuseseră curiozita- 
tea să se informeze de-aproape. 

(Vezi, pentru asta, în Ideea Europeană: „Pentru apărarea or- 
todoxiei“25 şi scurta polemică ce a urmat, semnată de „Un or- 
todox“ ; articolele semnate Nicolae Ivaşcu% şi Mihail Tonca?, 
tot acolo, care spune că e o „adevărată jale să vezi scremetele din 
discuţiile de la Asecere“ ; și, în sfârșit, articolul d-lui G. G. An- 
tonescu din Revista generală a învăţămîntului, unde un ofi- 
cial ridică mănușa contra Y. M. C. A.-i2 și Asecereului, în scris, 
sub semnătură proprie.) E 

D-lui Antonescu puţine îi voi răspunde. (I-a răspuns d-l Nae 
Jonescu — și pentru noi — în Cuvîntul, altădată.) 

ceea a religiei ca „anexă“ a ordinei sociale 
(N. Iorga), astfel: „Sîntem creştini, nu fiindcă credem în Dum- 
 pezeu, ci pentru că gin ca este folositor neamului nostru“. 
ă temă — altă dată. 
E ce pentru ea o frumoasă analiză în prefața lui Claudel 
și în primul sau al doilea studiu din cartea postumă a lui Rivi2- 
pe A la trace de Dieu. | ie tauimi 
Asa că, nu continui aci respingerea acestei poziții, ci preier 
să dau, pînă la noi circumstanțe, cuvîntul acestui mult mai stră- 


Jucit luminător. 


Dar d-l Nae Ionescu, în articolul citat, a arătat destul de bine 
vina şcolii. 
Apoi, în seminarul aceluiași profesor, unde subsemnatul a 
făcut o lucrare despre educaţia religioasă, împreună cu priete- 
nul Paul Sterian” (la o lucrare a pr. Marin Ionescu), am spus 
răspicat aceasta: educaţia interconfesională pe bază de mora- 
lă creştină (cum dorea, mi se pare, d-l Antonescu) nu e sufi- 
cientă decât pentru cursul inferior (cel mult). 
Şi relevam o propunere ca biserica să dea mai departe aceas- 
tă educaţie fiilor ei — ceea ce, de cînd cu separarea ei de școa=. 
lă, nu se face şi ceea ce şcoala, în spiritul ei actual, școala de stat, 
nu poate face fără primejdia mare a confuziei așezării religioa-. 
se cu așezarea socială. 

Se zice: 

E, deci, cu atât mai curioasă critica, cu cât profesorul cunoș-. 
tea „oamenii“ și ideile lor, ca trecuţi prin mîinile domniei-sale. 

Trebuie însă să fie altceva. 

Noi, care ştim cu câtă trudă și osteneală am reușit să ne al- 
cătuim micul bagaj de cunoștințe asupra ortodoxiei noastre —. 
atunci cînd, pentru a obţine o informaţie sau un text patristic, . 
trebuie să te căciulești șase luni pe la cei ce au menirea să le pună 
la dispoziţia celor ce vor să afle —, nu înţelegeam ca cei ce nu. 
ne-au făcut această educaţie să ne tragă pe noi la răspundere 
pentru vina lor. | 

Și atunci, articolul amintit — repet, judec din afară, căci îl 
cunosc indirect, din citaţiile d-lui N. Ionescu din Cuoîntil — 
îmi dovedește, sau 

1) că autorul nu are căderea să ne-o reproșeze în numele or- 
todoxiei, sau 

2) în numele ortodoxiei poate vorbi oricare „chinez“ (ier- 
taţi-mi termenul). i 

Bănuiam însă altceva, şi aici protestam. Bănuiam critica iz- 
vorâtă dintr-un motiv ideologic mai adînc și mai la modă (ce 
ţi-e și cu moda asta!). 

Asecereul e un punct pe unde biserica poate influenţa tine- 
retul, şi încă tineretul cult, în afară de controlul statului. Și aci 
apărătorul culturii oficiale protestează. 

Aci trebuie să ne oprim să adîncim, căci, în dosul d-lui An- 
tonescu, găsim altă poziţie — confesionalistă —, pe care, hotă- 

sit, nu o primim: 4 


CONFERINŢA 
SUD-ESTULUI EUROPEAN 


Austria, 30 aprilie—6 mai 1927, 


Conferinţele anuale ale /eader-ilor federali din țările Sud-Es- 


tului European au avut totdeauna o trăsătură deosebită în via- 


ţa Feder ației noastre Universale. 


În adevăr, mai mult decit în orice altă adunare federativă. 
internațională, amestecul raselor, naționalităților și confesiu- 
nilor aduce aci o confruntare de mentalități diferite. Căci 
Sud-Estul European este așezat în chip cu totul deosebit în cen- 
trul acelei tensiuni spirituale dintre Orient și Occident, care . 
formează poate țesătura permanentă a oricărei dezbateri spi- 
rituale a omenirii. De aceea, nu trebuie să ne mirăm cînd gă- 
sim în aceste reuniuni un spirit de unitate de o calitate destul 


de deosebită de cea care s-ar putea găsi aiurea. 

Dacă anul trecut conferința a avut ca urmare — după spu- 
sele profesorului Frank — vădirea unităţii fundamentale a as- 
piraţiilor spirituale ale lumilor ortodoxiei și protestante — anul 
acesta a fost pentru prima oară — și sperăm să vedem aci o che- 
zășie că nu va fi pentru ultima oară — cînd un mare număr de 
catolici (mai mult de o treime din participanți), în frunte cu că- 
lăuzele lor spirituale, au luat parte la lucrările federaţiei noas- 
tre, aducînd cu ei comoara bogățiilor lor spirituale. 

Să ne închinăm memoriei fericitului sfînt Francisc din As- 
sisi, sub semnul căruia a început această colaborare. 

Este evident că, cu toată bunavoinţă, greutățile care rămîn 
sînt uriașe și a fost unul din meritele conferinţei că nu a încer- 
cat să le ascundă — dar nu e mai puţin adevărat că federaţia a 
dat tutulor acestor strădanii binevoitoare un mediu în care să 
poată fi ascultate, ceea ce rămîne cel mai bun mijloc omenesc 


de a se înţelege. 

Cele trei conferințe ale d-lor profesori Selle și Berdiaev și 
a monseniorului Schauerhofer au format centrul activității aces- 
ei conferinţe. 

Am frecventat multe asociaţii federative și multe conferin- 
e, dar rareori mi s-a-ntîmplat să văd vorbitori atât de puter- 
nici adunaţi laolaltă pentru un același ciclu de studii. Deosebit 
de impresionantă a fost, mai întîi, admirabila unitate de gîndi- 
re, cu atît mai impresionantă cu cît emana de la personalități 
de formaţie și de mentalități cu totul diferite — apoi, progre- 
“siunea spirituală neîntreruptă, subliniată prin ordinea în care 
aceste conferinţe s-au succedat. 

„Fiecare confesiune ne-a adus ceea ce avea mai bun în felul 
ei dea trăi creștinismul: protestantismul, în chip ferm, dove- 
 dind înalta sa cinste spirituală, ne-a pus problema intelectua- 
lăa creştinismului modern, întocmai pe care orice ortodox sau 
catolic ar fi putut să și-l însușească; ortodoxia a făcut o expu- 
_nere a spiritualităţii creștine pe care se străduiește mereu s-o 
_ retrăiască de-a lungul veacurilor în nesecata ei bogăţie; Cato- 
 licismul ne-a arătat datoriile şi sarcinile care ne așteaptă în faţa 
„ faptelor (en face des cenores). Credinţă, Dragoste, Nădejde s-au 
regăsit unite în aceste preţioase clipe. 
Cu strălucitul studiu plin de viaţă și de autoritate al vene- 
rabilului și savantului nostru prieten austriac dr. Selle, despre 
Iisus Hristos și inteligența modernă, am descoperit minunile și 
prăpăstiile în care ne poate duce această puternică unealtă a glo- 
riei lui Dumnzeu. E] ne-a arătat rătăcirile la care această inte- 
ligență se expune cînd uită de adevăratul ei scop, care este 
Dumnezeu — Fiinţa prin excelență —, rătăciri care ajung să facă 
din om robul uneltei, prin confuzia dintre rațiune și inteligen- 
ţă — atât de scumpă timpurilor moderne. Ne-a atras luarea-a- 
minte asupra limitelor acestei inteligenţe şi a sfîrșit printr-un 
apel adresat îndeosebi tineretului, arătînd urgenţa nevoii a ceea 
ce a numit „sfinţirea inteligenţei“, adică, „readucerea ei la ade- 
văratul ei scop, care este Dumnezeu“ și la adevărata ei sarcină, 
aceea de a ne pregăti pentru calea Lui. 
Studiul următor, al profesorului Berdiaev, despre Spiritua- 
litatea creştină, avea să ne aducă în centrul subiectului la care 
conferinţa dinainte ne și pregătise. Analizînd cu măreaţă mă- 
iestrie conţinutul a ceea ce s-ar putea numi „esenţa experien- 

ţei creștine“, el a deosebit, mai întâi (și nu vom mai uita aceas= 
tă deosebire în munca asociaţiilor noastre), între „psihologie“ 
şi „Spiritual“. A prezentat „spiritualul“ ca viaţă în comuniune 
cu realitățile veșnice și suprafirești, viaţă mistică prin esenţă, opu- 
nîndu-se vieţii pur psihice, care nu izbutește niciodată să iasă. 
din iminenţa lumii fireşti (naturale) și create. A analizat, apoi, . 
cîteva tipuri de falsă spiritualitate, datorate îndeosebi confuziu-. 
nii dintre cele două ordine de lucruri — cum este concepţia spi-. 
ritistă, care atribuie lumii de dincolo proprietățile lucrurilor . 
materiale, sau în falsa mistică a romanticilor, a căror spiritua=. 
litate nu e decât o nostalgie a Divinului, fără contact real, în- 
soțită chiar de acceptarea imposibilității acestui contact în care-i 
place să tînjească. ' 
În sfârșit, prof. Berdiaev a făcut deosebirea între spirituali- 
tate creștină ca atare, care tinde la unirea concretă și mistică a 
omului cu Dumnezeu — unire în care omul nu-și pierde per- 
sonalitatea, unindu-se cu Dumnezeu, ci o „transfigurează“ 
această realitate care îl depășește — şi alte tipuri de spiritualita- 
te care au toate aceasta în comun: fuziunea omului în infinitul 
cosmic şi pierderea lui în neant (son aneantissement — nimi- 
cirea lui). A arătat, în chip deosebit de convingător, acest ca- 
racter concret al spiritualităţii creştine, în opoziţie cu diferite 
tipuri abstracte de spiritualitate, ilustrând aceste teze prin nu- 
meroase exemple din viața sfinților, precum și printr-o anali- 
ză adîncită a paradoxelor ce se nasc în domeniul gîndirii din 
această nevoie de unitate trăită pe care n-o poate cuprinde. 
Ultimul din aceste trei studii, despre Hristos și viața socia- 
lă modernă, a desprins consecinţele practice ale celor două din- 
tâă pe un teren deosebit de arid: politica. Cu ajutorul unei bogate 
ilustrări scoase din experiența proprie, monseniorul Schauer- 
hofer ne-a arătat calea prin care trebuie să se împlinească î în 
viaţa socială acea transfigurare și revărsare (rayonnement — in- 
fluenţă, radiere) luminoasă a personalității creștine. Nu este ca- 
lea programelor și a compromisurilor, ci aceea a puternicelor 
personalităţi creştine. 
Analizînd cele două învăţăminte pe care ni le dă viaţa sfîn- 
tului Francisc din Assisi, monseniorul ne-a arătat cât le neso- 
cotește și le uită lumea modernă. Pierzînd „dragostea“ și 
„Sărăcia“, „sarea pămîntului“ își pierde gustul. Și cine le va în- 

locui ? Cum să te miri că viaţa socială se depărtează de Hristos, 
înd cei care cred în El nesocotesc, cei dintii, învăţăturile Lui 
pînă-ntr-atât, încât ajung, să consimtă la exploatarea fraților lor 
pentru josnice câștiguri de bani, făcînd toate nedreptăţile? 


A fost un tablou emoţionant și totdeodată un apel stăruitor 


adresat tineretului inteligent de a nu se lăsa înghițit de valurile 
intereselor, ci de a privi în faţă răspunderile sale concrete în via- 
“ţa actuală a societăţii, care, lipsită de creștinism, se scufundă din 
ce în ce mai mult în pierzanie. Căci, „ce pre va avea să câştigi lu- 
“mea dacă-ti pierzi sufletul 2“, şi tocmai acest suflet este amenin- 
ţar cel dintii. Acest apel s-a integrat celorlalte două, îndemnînd 
asttel creștinismul să-și accepte condiţiile cele mai grele. 


Cele două teze, pornite să se înfrunte în discuţie, teza mora- 


listă şi teza mistică, s-au contopit de minune într-una singură, 
aceea a integrității experienței creștine. Prin aceasta, discuția dădu 
- şi alte roade. Ea fu totodată înălțătoare, armonioasă și adîncă. 


În grupurile discuţiilor problemelor ecumenice, discuţiile 


fură mai grele și rezultatele mai puţin vădite. Dar s-au pus te- 


melii puternice pentru o muncă ulterioară de adîncire a pro- 
blemelor studiate. 

Cu cuminţenie, de la început s-a definit scopul acestor dis- 
cuții, precizîndu-se limpede că acest scop nu era studiul ches- 
tiunii unirii bisericilor, care întrecea competența noastră, ci acela 
al muncii ecumenice a federaţiei. Totuși, prima chestiune nu pu- 
tea fi ocolită; de aceea, cu toate precauţiile, nu a putut fi evi- 
tată. Astfel, discuţiile avură în general două părți: una teoretică, 
în care dificultățile fură studiate în ele însele; alta practică, cu 
privire la sarcina Federaţiei. 

S-au studiat, mai întâi, încercările de unire făcute în diferi- 
te rînduri dintr-o parte și dintr-alta, apoi s-a studiat partea de 
răspundere ce revenea fiecăruia în această despărțire, apoi s-au 
atins condiţiile particulare pe care le prezintă unirea pentru fie- 
care din confesiunile creștine. 

Este aci, după părerea mea, o problemă care n-a fost încă 
destul de adîncită. Soluţiile propuse sînt departe de a rezolva 
toate dificultățile prezente. Sensul „diferenţelor“ va trebui cînd- 
va să apară mai deslușit și cu totul în altă lumină, înainte de a 

putea desprinde adevăratul sens spiritual al ecumenicităţii creş- 
tine. Sînt, într-adevăr, mari deosebiri între catolici, ortodocși 

şi protestanți, deosebiri asupra cărora ar trebui meditat înde 
lung, în loc de a ne grăbi să trecem mai departe, aceste deose 
biri fiind pline de consecinţe practice nebănuite. 
Un exemplu ar putea să ne fie dat de propunerea ce auzim 
destul de des repetată, a unei uniri a bisericilor pe tărâmul pui 
practic, lăsînd la o parte orice chestiune de dogmă recunoscu: 
tă ca nerezolvabilă. Făcînd această propunere, nu ne dăm sea: 
ma în general că ea are o semnificaţie cu totul alta pentru fiecare 
confesiune. Într- adevăr, cuvîntul „dogmă“ n-are aceeași sem 
nificaţie, nici aceeași importanță pentru toţi; prin urmare, cu= 
vintele sînt și ele, în ciuda asemănării termenilor, cu totul altele 
Pentru protestanți, care nu văd aci decât încercări istorice ale 
gîndirii de a înțelege faptele de experiență creștină, un astfel de. 
acord este cu putinţă, fără să strice spiritualitatea însăși; ace= 
lași acord nu ne este cu putinţă nouă, ortodocșilor, pentru care 
dogma nu e o simplă formulă intelectuală, ci un adevăr de trăi- 
re care ne-ar face să pierdem rădăcinile înseși ale credinței noas- 
tre, dacă ne-am despărţi cîtuşi de puţin de ea — or, atunci, acordul 
nu va avea nici o semnificaţie creștină. | 
Un pas mare înainte a fost făcut, în această direcţie, de Fe- 
deraţia noastră, aşa cum s-a spus mai sus, prin care creația unui . 
teren pe care (unde) vom putea încerca o înţelegere, cu toate 
deosebirile, și printr-aceasta să sperăm că ne vom putea îrvoi 
într-o zi. 
Două alte fapte reies, după părerea mea, din această discu- 
ţie teoretică: cel dintii, e constatarea unanimă că ruperea actu- 


gura cale de urmat, care stă în putinţa omului în asemenea 

: rugăciunea, dar prin asta se ajungea la consecinţe. 

Din punct de vedere practic, cu toate că nu s-a luat nici o 

hotărîre, mai multe sugestii au fost reținute — sugestii care vor 

fi vrednice totuși de o cugetare adîncită înainte ca ele să poa- 

ă fi înscrise pe programele de acţiune comună. 

- Şi aci, două teze fură puse faţă-n fată. 

„1)Oprimă teză cerea un minimum interconfesional comun, 

e care Federaţia să-l scoată în evidenţă, cu convingerea că acest 
inimum constituie totodată esenţialul. 

„2)A doua teză cerea integritatea confesională, menită să evi- 
e sărăcirea spirituală care ar urma din adoptarea unei teze mi- 
nimaliste. După această teză, fiecare asociaţie ar trebui să-și 
“aducă toate comorile în formele lor proprii. 

Această idee pare a îi întrunit aproape unanimitatea sufra- 
giilor, dar nu fără a se fi stăruit asupra necesităţii de a avea tot- 
“odată înaintea ochilor ceea ce ne unește, iar nu ceea ce ne 
 dezbină. Și aci, impresia mea este că nu s-au scos destul de bine 
în evidență condiţiile problemei; și, de aceea, soluțiile vor fi mai 
J nedeslușite. 

Un punct asupra căruia toată lumea a fost de acord, fără ex- 
cepție, este necesitatea rugăciunii, pentru a putea scoate la ca- 
păt chestiunile unde buna voință nu ajunge. 

În adevăr, alături de unele sugestii privind dorința de a în- 
cepe să ne cunoaștem altfel decît prin ceea ce ne desparte, o sar- 


ală a creștinismului este un scandal în ochii tuturor; al doilea, 
este îngrijorarea tuturor ca nu cumva această rupere să ajun- 
gă pînă în sînul Bisericii nevăzute. Acestea nu sînt, de bună sea- 
mă, consolări, dar se vede în ele o chezășie pentru zile mai bune. 
Dificultăţi rămîn, chiar în sînul acestei unanimităţi, datorită în- 
deosebi felului diferit de a înțelege raporturile dintre Biserica 
văzută şi Biserica nevăzută — după fiecare confesiune; dar ră- 
mîne, totuși, mai presus de toate, o dorinţă de unire şi o nă- 
dejde împărtășită de toți. 

De aceea, în concluzie, puși totdeodată în faţa acestei do- 
rinţe și a greutăților ei de împlinire, am văzut că numai Dum- 
nezeu singur ţine, la urma urmei, soluţia problemei și că nu trebuie 
niciodată să pierdem nădejdea în El. Discuţia a privit, atunci, 

cină s-a arătat tuturor ca o datorie esenţială a creștinului: să nu 
încetăm niciodată de a ne ruga. A fost chiar prezentată o su- 
gestie ca o rugăciune specială în favoarea Uniunii să-și găseas- 
că răsunetul în Federație. 

Aceste conferințe, aceste convorbiri, studiile biblice, medi- 
taţiile, legăturile care le-au însoțit, precum și excursiile şi mi- 
nunata organizare materială, totul a contribuit în a face din 
acest mănunchi ceva foarte reuşit. De aceea, amintirea acestei 
conferinţe e minunată, ca aceea a unui izvor pe care-l întilneşti 
în cale atunci cînd ești însetat — și lîngă care te opreşti ca să-ţi 
astîmperi setea, înainte de a porni iarăşi la drum. 


Mai 1927 


CONTRIBUȚIUNI 
LA O NOUĂ ÎNDRUMARE A CONCEPŢ IILOR . 
MODERNE ASUPRA PROBLEMEI RELIGIOASE . 


Studiu critic 


“Capitolul V — Probleme religioase. Idealul 
Capete: Dumnezeu limită, subiectivă și elastică [9] (Bourget). 
“Religia-i un fapt de experiență personală. Întru cât este mora- 
la de natură religioasă. Două teoreme (Raportul religiozităţii 
cu puterea de concepţie și cu cea de acţiune. Superioritatea re- 
ligiilor.) Paradoxul misticismului 
“Partea a III-a — Concluzii 
Capitolul VI — Încheieri 
„Capete: Ştiinţa combate religiozitatea. În numele utilitarismu- 
ocara nalt d 3 lui. Aplicarea teoremelor. Omul ca energie gînditoare și acti- 
tiinţă multă îl readuce! 
/PEZ; Bacon vă. Teoria lui James. Nu există nici antagonism concesiv. 
A “Capitolul VII — Îndrumări 
| „Capete: Necesitatea Idealului. Încheierile lui P. Bourget. Or- 


Prietenului meu, Stelian Mateescu. 
Moto: 

„Ştiinţă puţină goneşte pe. 
Dumnezeu din sufletele oamenilor; 


PLANUL 
O nouă îndrumare în concepțiile moderne 
asupra chestiunii religioase 


Prefaţa: Împotriva necredincioșilor 


Decadentismul social. O aserţiune dezmințită de realități [1] 
Ipoteza relaţiilor dintre spiritul religios și coordonarea sfor- 


ţărilor 
Partea I — În necunoștință de cauză 
Capitolul I — Cine sînt necredincioșii 


Capete: O constatare [2]. Necredincioșii acefali. Clasificare [3] i 


Capitolul II — Argumentarea științei 


Capete: Cinci laturi ale antagonismului dintre știință și reli- 


gie [4]. Stadiul rezolvării chestiunilor. Răsturnarea chestiunii. 
Admiterea concluziunilor ştiinţifice nu distruge religia? 
Partea a II-a — Două puncte de vedere 

Capitolul III — Ce-i religia ? 

Capete: O observaţie [5]. Religiozitate și tradiţie. Religiozita- 
tea ca bază a religiei. Argumentarea lui Max Nordau. Evolu- 
ţia sentimentului religios (istorie comparată), paralel cu 
evoluţia tradiţiilor. Religiile ca afirmare a unui ideal. Rolul tra- 
diţiei. Revelația 

Capitolul IV — Ştiinţa împotriva religiei? 
Capete: Concluziile științei atacă tradiţia numai. O deosebi- 
re [6]. Ştiinţa se substituie tradiţiei în religia modernă. Proble- 
ma relativităţii [7]. Nu există antagonism natural [8] 

- dinea sforțării și vindecarea nevrozelor actuale ale societăților 


ADĂUGIRI LA PLAN 


[1] Aserţiunea că religia este o piedică pentru evoluţia ome- 


nirii se dezminte de exemplele istoriei: evreii, grecii, romanii, 
arabii. 


[2] Chestiunea religioasă se discută foarte superficial. 
(3] Clasificarea necredincioșilor. 


Necredincioși 
a) Necredincioșii acefali 
1) din deprindere 
2) din neputinţă 
3) din modă 
b) Necredincioșii raționali 
1) copii de şoală 
2) pionii acestora 
Aceste categorii din urmă merită a fi luate în consideraţie, 
căci din mulți (cat. b.) nu au abordat problema î întreagă, aduc 
argumente uneori serioase în dezvoltarea uneia din laturile ei. 
[4] Cele cinci probleme pe temeiul cărora se ciocnesc şti- 
inţa cu religia sînt: 
1) existenţa lui Dumnezeu ca putere conștientă, activă şi 
creatoare în natură (Bichner, Guyan, Le Bon, Le Dantec); 

Religia e afirmarea unui ideal. 

Religiozitatea este facultatea de conservare a valorii ener- 
getice (un sentiment din domeniul volițiunilor — Nordau). 

Tradiţia e partea care dezvelește idealul. 

„Dumnezeu e limita subiectivă și elastică a tendinţelor ome- 
nești. 
Teorema I — Religia micșorează puterea de concepţie, dar 

- sporește puterea de realizare. 

Teorema a II-a — O religie este superioară în raport invers 

cu numărul zeităților ei. 

(Consecința temei: O religie este cu atît mai superioară 

[sic!], cu cât realizează o mai mare putere de acțiune.) 

Notă. Paradoxul misticismului. 

(Prea bine, veţi zice, religia este, cum aţi zis, de acțiune. Pen- 

tru ce, atunci, misticismul este considerat ca grad suprem al re- 
ligiei, deși e de natură pur contemplativă ? Nu-i așa? Să ne ferim 
„de aparenţe.) 
I. Caracterul contemplativ al misticismului s-ar asemăna cu 
_ reculegerea religiozităţii (la superlativ). Însă, în urma extazu- 
lui, indivizii ce au suferit această experienţă religioasă au o voin- 
ță extremă de realizare, întrucît extazul, fiind identificarea 
conceptuală a omului cu idealul, randamentul voinței va fi 1/1, 
adică toată valoarea personală. 

I ante. Sînt două feluri de mistici. Personalităţile și slabii. 
La cei dintâi: etc. 

II. La cei din urmă, misticismul, deși contemplativ, este sin- 
gurul resort de acţiune. Exemplu: rușii. 


2) existența dualismului cosmic materie — forță (Haeckel,. 
Biichner, Einstein); | 
3) existenţa dualismului psihofizic în psihologie (Vogr, | 
Biichner, Le Dantec); 1 
4) existenţa liberului arbitru (Biichner, Le Dantec); Ş 

5) problema morală! (E. Veron, Letourneau, Yves Guyot), 

Pentru a lăsa la o parte problemele de cosmogonie literală 
a Scripturilor!. i 

[5] S-a afirmat că baza religiei ar fi scopul de-a înțelege: re= 
ligia ar fi o facultate de concepţie, prin urmare. De aci s-au tras. 
concluzii care duceau la afirmarea antagonismului natural şti= 
inţific religios. 

[6] Concluziile științei care atacă religia sînt de două feluri: . 
enunțate (directă ciocnire de concluzii), rezultate (indirectă in- 
compatibilitate între efectele uneia și premisele celeilalte). 

Din categoria I-a sînt cele cinci probleme, iar din catego- 
ria a Il-a sînt problemele utilității morale și raționale. 

[7] Subiectivitatea cunoștințelor. | 

[8] Adîncirea chestiunii ar permite interpretarea scrisurilor, 
ceea ce ar întări relaţiile noastre. (După [4].) 4 

Antagonismul este însă fatal pe terenul unde știința com= 
bate știința. Tradiţia este ştiinţa primitivă și nu putem da de- 
cît dreptate științei cînd combate cu mijloace științifice 
convingeri din domeniul ei intim. 

Tradiţia e însă necesară oamenilor, căci e mai aproape de ei 
decît ştiinţa. Nu oricine poate fi înțelegător al ştiinţei. Și ceea ce 
e de constatat este că, deși mulți combat tradiţia în numele ti- 
inţei, puţini substituie tradiţiei rudimentare izgonite resortul com- 
plicat, dar sigur, al științei. De aceea, nereligioșii de modă sînt, 
fără știrea lor, religioși şi deci au valoare constantă de acţiune, 

[9] Căci fiecare om care are un ideal, are un Dumnezeu și pot 
cita cazul lui Nietzsche, Nordau, Guyau, Le Dantec, Le Bon, 
Haeckel, Biichner... etc. Dar, pentru a înțelege teismul acestor 
atei, să vedem, mai întîi, ce să înțelegem prin Dumnezeu. 


ÎMPOTRIVA NECREDINCIOȘILOR: 


„Puţnă știință izgonește pe Dumnezeu din suflete; 
Ştiinţa multă îl readuce!“ 
Bacon 


Distins auditoriu, 


Distins; menţin acest termen, cu toate că văd că face să su- 
rîdă pe unii dintre Domniile Voastre; și nu-l menţin nici spre 
a măguli vanitatea Domniilor Voastre — speculînd astfel asu- 
pra convingerii ce se va desprinde din această succintă diser- 
tație; nici spre a-mi satisface un capriciu — poate legitim —, de 


IDEILE PRINCIPALE 


Majoritatea oamenilor discută în necunoștință de cauză. 
Argumentarea științei împotriva religiei nu e falsă, dar e 
mărginită. 

a mă considera părintele unei inovaţii stilistice, atît de inutile 
în aparenţă și totuși atît de adînc motivată, dacă cercetăm fon- 
dul real al lucrului. 

Distins; menţin acest termen pentru că discutarea chestiu-. 
nii religioase este exclusiv apanajul celor aleși, și, în acest caz, 
Cuvîntul este sinteza adîncă a noţiunii vaste ce exprimă. 

Mă explic. 

De câte ori nu auzim disertîndu-se vehement pe tema reli- 
gioasă prin colțuri de uliţă, prin cafenele, prin cinematografe 
și uneori prin $ școli; ba chiar prin biblioteci și laboratoare; di- 
sertaţii (ierte-ni-se înjosirea termenului) care se reduc mai toa- 
te la patru, cinci clișee tipice: 

„Ce religie? Ce Dumnezeu? Ce morală? Fleacuri! Bune de 
adormit copii mici; dar noi, cei cu știință ..., nu putem admite ase- 
menea lucruri, cînd știm...“ — și dă-i înainte cu celulă, monism 
Bta 
Pentru că se pune chestiunea pe terenul științific, ne-am aș- 
tepta să vedem analize conduse rațional, comparații stabilite in- 
teligent și concluzii deduse şi i induse cu metodă. Dar ce vederii 
Nici o analiză logică a faptelor; nici o cumpănire a argumen- 
telor sau a metodelor; numai un spirit negativ și exclusivist, dar 
mai ales o atît de totală lipsă de spirit logic, încît orice om lumi- 
nat, de adevărată știință, chiar cei mai dîrji adversari ai concep- 
țiilor religioase sînt nevoiţi să-și repudieze acești fii denaturați, 
acefali ai teoriilor lor proprii. 

Împotriva acestora se revoltă tot ce are personalitatea ome- 
nească raţional și de bun-simţ şi, deși și aceștia fac mai ales at- 
mosferă, fără a putea fi totuși focare de convingere, e evident 
că nu împotriva lor ne vom coborî argumentarea. 

Pentru gradul lor de scoborîre intelectuală, convingerea e 
o armă de-o superioritate inutilă; ea nu are cui se adresa în ei. 

Dar ne-am întrebat noi oare dintre? 


ARGUMENTARE 


I. Știința și religia 


1) Spun mulți că știința exclude religia. 
2) De ce spun aceasta? 

3) Pentru că teoreticienii materialiști proclamă antagonis- 
mul dintre concluziile științei și [cele] ale religiei. 

4) La acești teoreticieni va trebui să recurgem, spre a ve- 
dea cum formulează acest antagonism. 

5) Cine sînt acești teoreticieni? 

6) Dr. Buchner, Le Dantec, Gustave le Bon, Max Nordau, 
Vogt, Nietzsche, Guyau, pentru a exclude pe evoluţionişti, care, 
departe de a ataca religia, își fac din evoluţie un crez, și pe po- 
zitiviştii lui Comte, care făceau din doctrinele experimentalis- 
mului o adevărată religie a ştiinţei. 

7) Ce susţin aceștia? 

8) Inexistenţa lui Dumnezeu, întrucât știința nu-i consta- 
tă, prin nici unul din mijloacele ei, existența. 

9) Inexistenţa istorică a religiei, decît ca o sperietoare a ce- 
lor mari, pentru a ţine în frîu pasiunile celor mici. 

10) Inutilitatea și răul provocat de religie, prin faptul că măr- 


ginește judecata oamenilor. 
11) Posibilitatea unei vieţi morale fără Dumnezeu și fără re- 


ligic. 
12) Între primele două obiecţii și cele din urmă două e o de- 


osebire fundamentală de obiect. 
13) Primele două lovesc în tradiţia religioasă și numai ul- 
timele în fundamentul religiei. 
14) Ce înțelegem prin aceasta? 
15) Înţelegem că religia se compune din două părți: 
— fundamentul și partea formativă, 
— religia propriu-zisă și haina care o îmbracă. 
16) Constatare (istoric) 
Orice religie are aceste două părți deosebite. 
17) Făcînd un studiu de istorie comparată a religiilor, vedem: 
a) că toate religiile au același fond: religiozitatea; 
b) că tradiţia religioasă variază. 
1) Majoritatea oamenilor discută chestiunea religioasă fără 
s-o cunoascăt. 
a) Nihiliștii, fără convingere (vezi: stilizarea). 
b) În fine, sînt alți detractori ai religiei — și asupra acesto- 
ra ne îndreptăm atenţia îndeosebi și merită pe de-a întregul 
atenția noastră — care o combat în numele unei convingeri, sus- 

ținută de o armată de argumente, mai mult sau mai puţin con 
vingătoare. 


Acestora le vom cîntări convingerile, discutîndu-le argu-. 


mentele. 
2) Argumentarea științei împotriva religiei nu este falsă, dar 
e mărginită. 
a) Știința combate religia, întrucît aceasta susține: 


inexistența lui Dumnezeu (cu nici unul din atributele 


lui); 
consecinţa: inexistenţa dualismului psihofizic; 
inexistenţa liberului arbitru, 
inutilitatea, ba chiar vătămarea religiei; 
inexistenţa şi artificialitatea religiozității; 
neagă existenţa vieţii ca forţă. 

Cum dovedește știința că nu există Dumnezeu: 


Vedem, deci, că chiar dacă am presupune că știința răstoar- 
nă tradiţia religioasă, religia pură nu pierde nimic. Știința mo- 
dernă îi poate deveni și îi devine tradiție. 


Concluzii: 
I. Din punctul ei de vedere, argumentarea științei este exactă. 
II. Argumentarea ştiinţei este greșită prin mărginires. 


Se va obiecta că știința nu poate deveni tradiţie, deoarece 
exclude iniţierea și revelaţia. Deloc. Știința, înșirînd relaţiile, nu 
ne revelează idealul, ci tot noi. 


1) Inexistenţa lui Dumnezeu, sub nici o formă: creator, di- 
namic, gînditor, întrucît mijloacele științifice nu l-au descoperit. 
2) Inexistenţa energiei ca entitate deosebită de materie. 
Dr. Buchner, Le Dantec, Le Bon. 
3) Inexistenţa religiei, decît ca o gogoriţă inventată de cei 
puternici, pentru sperietoarea celor slabi. 
4) Inuulitatea, ba chiare 
5) Posibilitatea unei vieţi morale fără religie. 
Între primele patru obiecţii şi cea din urmă este o deosebi- 
re fundamentală: 
primele patru lovesc în tradiţia religioasă; 
ultima lovește în fundamentul religiei. 
De aci, soluţiile de diferită natură pentru fiecare. 

101) Ce-i religia ? Religia este afirmarea unui ideal. 

102) Ce-i religiozitatea ? Tendinţa către acel ideal. 

103) Ce-i Dumnezeu ? Un ideal. O limită. 

104) Ce-i tradiţia? Mijlocul de descoperire a idealului. 

105) Că religia este afirmarea unui ideal și nu altceva, o do- 
vedesc următoarele caracteristici: 

istorie comparată (Schur€); Nirvana e un Ideal; Atlantida 
e un ideal; Raiul e un ideal; Internaționala e un ideal; Adevă- 
rul e un ideal. 

106) Ştiinţa e un caz particular, o religie a adevărului, a ace- 
lei iluzii a simţurilor noastre și a conceptelor noastre care se 
numește ştiinţă. 

107) Budismul e alt caz particular al religiei. 

108) Socialismul — alt caz. 

109) Care-i caracteristica tuturor acestor idealuri — este 
ideea morală: credinţa în supremul bine. 

110) Este fiecare religie și știința chiar un mijloc de reali- 
zare a acestui bine suprem? 

111) Ce-i acest bine suprem? 

112) Idealul. Limita tendinței oricărei sforțări. 

113) Guyau zice: ca scop, există decît în detaliu, nu în tot. 

114) Or, noi nu putem ști ce-i în acest tot și admitem, cu 
același temei, ce punct de vedere vrem*. 

115) Religia e însă o stare subiectivă, așa că digresia în ma- 
crocosm e inutilă şi divagantă. 

116) Religia este recunoașterea subiectivă a existenței unei 
limite deasupra fenomenelor și care nu se poate concepe, ci nu- 
mai constata prin rațiune. 

117) Limita aceasta se vădește printre toate fenomenele, fără 
a fi de natura lor. 

118) Ca atare, poartă nume diferite: 

(Aci se va cita și discuta pasajul lui Bourget din Essais de 


psychologie contemporaine. ) 


* Guyau face o afirmare gratuită cînd spune că există numai for- 
e infinite, lucrând fără „scop“. Ce înţelege prin „scop“ ? Ceva de fo- 
los oamenilor? E absurd. O limită? În cazul acesta, natura tinde către 
o limită, tinde către co. Ştiinţa modernă stă însă la îndoială asupra aces- 
tei limite nelimitate care e co. Pare a se fi ajuns a limite în limite. 

Adaptare, Bine, Frumos, Perfecţiune, Adevăr (Evoluție, 


Progres, Esteuc, Știință, Omenire). 


119) A crede în Omenire în sens propriu este un nonsens. 


A crede în Socialism, același lucru. 


120) Credinţa în idealul omenirii este credința în omenire. 
120 [bis]) Toate credinţele de natură religioasă ale omului 


sînt idealuri. 


121) Credinţa în Socialism însemnează credința în idealul 


idealului Socialist. 

121 [bis]) Ce-i religiozitatea? 

122) Definiţia ei psihologică este: intensitatea sentimentu- 
lui voluntar pe calea realizării unui ideal. 

123) Religia este o stare subiectivă din domeniul apropiat 
celui gînditor. 

124) Religiozitatea este o stare subiectivă din domeniul 
apropiat al voliţiunilor. 

125) Religiozitatea este Religia în acţiune. 


126) Poate constata ştiinţa pe Dumnezeu? 
Da. 


ARGUMENTARE 
1) Antagonismul dintre religie și știință 


a) Narațiunea și discuţia diferitelor chestiuni din domeniul 
acestui antagonism. 

b) Cauza acestui antagonism: că o parte a religiei a călcat 
domeniul științei și că știința se înșală asupra adevăratei naturi 
a religiei. 

Ştiinţa susţine că nu există Dumnezeu. 


* Înşelaţi de afirmarea eclecticilor că acolo unde omul nu mai poa- 
te cunoaște se mulțumește a crede. Acest lucru e adevărat, dar nu e 
punctul fundamental inerent unei religii, sau, chiar de ar fi, eroarea 
nu e aici, ci în faptul că domeniul cunoștințelor sporește și tradiția 
rămîne fină şi inuuilă. 

Rolul tradiţiei în religie astăzi este nul, pentru că rolul ei de-a ară- 


ta oamenilor un ideal în viaţă l-a luat asupra ei știința (Poincarâ, 
Science et morale). 

Să vedem, mai întâi, de ce susţine că nu există Dumnezeu. 

Pentru că, după știință: 

1) nu există dualism psihofizic; 

2) nu există dualism mecano-material. 

Înainte de-a analiza aceste afirmaţii, să vedem: 

ce caută ştiinţa cu acest dualism psihofizic. 

Religia, spune ştiinţa, susține că Dumnezeu e element di- 
namic al lumii. Și se citează texte religioase. Aceasta dovedeș- 
te următoarele lucruri: 


1) că religia spune aceasta considerînd elementul dinamic 
subiectiv; 


2) că religia nu spune aceasta din punctul de vedere al ex- 
plicării relaţiilor de la cauze la efecte; 


3) chiar în cazurile în care religia are rol de a explica, acest 
rol e accesor; face parte din tradiţie, se raportă la starea psibo- 
logică ce o admite?, şi nu contrazice, în nici un caz, adevărul 
științific (ceea ce e de dovedit). 

Care sînt susținerile ştiinţei ? 

În privinţa inexistenţei sufletului, ştiinţa admite că e dato- 
rită unei cauze materiale. Cînd zic: admite, înseamnă presupu- 
ne, pentru că nici un analist psihologic nu recunoaște acest 


Pe vremuri, tot știința dicta idealul, dar pe atunci modul de acu- 
mulare a materialului științific era iniţierea, căci știința nu ajunsese 
populară. E fals însă a se crede că omenirea a ajuns să-și poată lua di- 
rect idealul din știință. Semidoctismul nu este capabil de a dezveli 
omului o limită de acţiune, ci numai un şir mărginit de interese pro- 
prii. Doctismul poate da o limită, dar e ceva extrem de rar o perso- 
nalitate. De aceea, religia e absolut necesară, dacă nu la arătarea 
idealului pur, cel puţin la înălțarea lui la rangul de limită, de ideal înalt. 

Căci este o chestiune pe care am uitat să o clasific cînd am vor- 
but de limite și de idealuri, și anume, dacă Dumnezeu se află în ori- 
ce ideal. Nu. Dumnezeu este realizarea idealului moral. 

Idealul imoral este limita cealaltă: Satana. 

Voi fi întrebat: care e criteriul moralității [delimitat] de al imo- 
ralităţii ? Idealul moral este idealul firesc și moralitatea e consecven- 
ţa cu sine pe calea acestui ideal. . 

Dumnezeu este, deci, limita firească a oricărei tendinţe; sau, mai 
corect: Dumnezeu este limita oricărei tendinţe naturale (morale). 

Împăcăm astfel punctul de vedere utilitarist cu cel religios. 

* De explicat prin Schur€. 

În ordinea de idei a sporului de putere de acţiune, am pu- 
tea atribui și fenomenele încă nestabilite științificește, dar de 
a căror constatare nu mai încape îndoială — ocultismul. 

În domeniul voinţei cunoaștem foarte puţine lucruri pînă 
acum și nu stabilesc o teorie, căci nu € aci locul să o contro- 
lez, dar caut să enunţ o îndrumare (f[oarte] logică, de altfel), 
care nu ar trebui desconsiderată de cercetători. 

Am afla atunci poate mai mult, chiar asupra sentimentului 


lucru. Să presupunem, cu Binet, că ar fi așa. Există totuși fe- 
nomene psihice care nu sînt — prin constatare — de natura fe- 
nomenelor materiale. 

Știința combate religia, pentru că concluziile ei nu se potri= 
vesc cu concluziile scrierilor religioase. 

Înainte de a discuta ce scrie în acestea și ce combate știin- 
ţa, cred că este momentul să ne lămurim, printr-o paralelă cri- 


tică, ce rol are Scriptura în religie. 


Am afirmat data trecută — și am fost acuzat de subiectivi= 


tate exclusivă — că religia nu este numai Scriptura, singurul lu- 


cru considerat de știință, ci, dimpotrivă, că, pe lîngă partea de 
concepţie, există o parte de sentiment și că, între aceste două. 


părţi, prima, nu numai că nu e cea fundamentală, dar este în sine 
accesorie și folositoare numai prin subtilizarea ei. 


Am auzit spunîndu-se că religia s-a creat cu scop de-a ex- 


plica omului natura și că, prin urmare, scopul ei a fost pur ra- 
țional și azi, nemaiaflîndu-și scopul, trebuie lepădată. Nimic 
mai mărginit, căci lucrul e adevărat numai asupra tradiţiei și 
încă o dată afirm că Tradiţia este cu mult posterioară religio- 
zității; că religia s-a născut, deci, cu mult înaintea necesităţii 
omului de a-și da explicaţii naturale sau supranaturale. 

Fundamentul vehgiei este sentimentul — o repet; şi, pentru 
că nu e suficient să afirmi, ci trebuie să dovedeşti acest lucru, 
o vom dovedi. Și, pentru ca dovada să fie mai convingătoare, 
nu o vom lua direct din analiza faptelor, lucru care, oricât ar 
fi de corect, ar trezi îndoieli şi ar provoca obiecţii, ci o vom îm- 
prumuta celui mai energic detractor al religiei, autorul celebre- 
lor Minciuni convenţionale, printre care figurează şi minciuna 
religioasă, lui Max Nordau. 


(Citat) 
CONCL[UZIE] 


Religia s-a născut la om de frică. În faţa angrenajului de for- 
ţe naturale, omului i-a trebuit un sprijin moral şi acel sprijin 


a fost Religia. 
Acum'putem analiza și faptele. Obiceiurile religioase se da- 


tează, după Martiller, cu mult înainte de a avea vreo cosmogo- 
nie. E vădit că cultul morţilor și sacrificiile nu erau de natură 
reflexivă, ci presupuneau o nevoie activă: Q. E. De. 

religios (localizarea lui exactă) etc... și nu am fi mărginiţi la su- 
mara teorie a lui Max Nordau. 


Ştiinţa combate concluziile scriptelor, 
Scriptele nu sînt fundamentul Religiei, 
Știința nu atacă fundamentul Religiei. 


E fals a se spune că știința atacă Religia. 


Într-o discuţie nu poate exista convingere decît cînd una din 
contradictorii schimbă punctul de vedere sau cînd evidenţa sau 
un fapt nou discordă cu convingerile. 

În cazul nostru — în care ştiinţa stă pe terenul ei —, ultime- 
le două propoziţii trebuiesc înlăturate și problema considera- 
tă în primul punct de vedere. 

Să admitem, cu Binet, că Adevărul este corelaţia unui fapt 
nou observat (gîndit) cu totalitatea convingerilor anterioare. 

Am arătat că o relaţie atîrnă de punctul de vedere care o sta- 
bileşte şi, ca atare, un adevăr nu se poate acorda cu altul, con- 
tradictoriu, decât privite fiind din alt punct de vedere (nou). În 
același punct de vedere, o idee nu se acordă cu contradictoria ei. 

Poate constata știința pe Dumnezeu. 

Matematicile îl constată ca o limită. 

Fizico-chimicele: tot ca o limită. Vedem că problema era 
prost pusă să afirmi pe Dumnezeu ca energie, ci ca limita ener- 
giei, şi aceasta numai cât limita e în limită. Există ca energie, dar 
numai ca O limită, întrucît și energie e un șir de limite. Repa- 
usul, Absolutul etc. 

Naturalele: adaptarea, limită a evoluției. 

În cadrul evoluției, Dumnezeu nu există, ci există deasupra 
ei, ca o limită a ei. 

Arta: Forma perfectă, limită a evoluţiei formei. 

Vedem subiectivitatea căilor pe care constatăm existența 
acestor „limite“ ; ele, se constată, nu sînt însă toate concepte su- 

biective; acel care afirmă că e o concepţie, ar trebui să afirme 
realitatea ei. Cu limita, lucrul e imposibil. 
S-a zis că evoluţia exclude perfecțiunea şi e o dovadă că nu. 
poate exista Dumnezeu perfect. 
E falş; orice tendinţă presupune o limită. Chiar co este o li- 
mită. 
Ştiinţa constată, deci, pe Dumnezeu. 
ÎI poate concepe mintea? Nu! De ce? Pentru că, deși su- 
biectiv, în calea cercetătoare el nu e concept, deci, nu e subiee- | 
tiv. Adaptare perfectă nu se poate concepe. Forma „perfectă“ 
în artă e un fel de a exprima relativitatea. Aceasta, ar zice un 
spirit mărginit cu puţină știință, dovedeşte că nu e Dumnezeu. 
Aceasta, zice un spirit larg, care, pe lîngă evoluţii, a constatat 
existenţa limitelor, dovedeşte că Dumnezeu nu e real. Dar re- 
alitatea — zice Binet — este cea mai mare relativitate; şi Dum- 
nezeu, nefiind relativ, e ireal; dar este. 
A căuta un Dumnezeu real este a face ca acela care căuta pe 
ţeava puștii să vadă unde se ascunde zgomotul descărcării. 


Religiile politeiste sînt cele cu idealuri multiple. 
Valoarea unci religii este în raport invers cu multiplicitatea 
teistăţii sale. 
Sentimentul religios este cu atît mai consecvent cu cîte 
de-mpărţit între mai puţine idealuri. 
Teoria: presupunînd totalitatea valorilor noastre sufletești 
n şi totalitatea idealurilor noastre tot n, 
nu vom conserva nici o valoare și vom cheltui pentru 7 idea- 
luri 7 energii. 
Presupunem însă că numărul energiei rămîne constant și nu- 
mărul idealurilor scade cu o altă cantitate 7, 
vom avea n energie pentru n — n idealuri și pentru aceeași 
energie realizăm o economie de n, pe care o dividem prin nu- 
mărul idealurilor. 
De unde la început era: 
în condiţia n valori n idealuri 
1/n valoare pentru n idealuri 
vom avea pentru 
(n — n) idealuri”. 

IDEEA DE DUMNEZEU 
ÎN FILOZOFIA TOMEI DIN AQUINO 


Doamnelor și domnilor, 


Al șaptelea fiu al contelui longobard Landulf din Aquino 
şi al soţiei lui, Theodora din Theate, 'Toma, s-a născut la Cas- 
telul Rocasseca de lîngă Neapole și a urmat soarta obișnuită a 
mezinilor din neamurile boiereşti; intrând, la cinci ani, în că- 
lugărie la benedictinii din Montecassino, pecetluind astfel îm- 
păcarea tatălui său, ostaș împărătesc al lui Frederic al II-lea, cu 
călugării mînăstirii pe care ai săi o prădaseră și aveau s-o mai 
prade încă! 

Urmâînd soarta schimbătoare a legăturilor alor lui cu poli- 
tica împărătească, Toma părăseşte mai tîrziu pe benedictini, tre- 
cînd la Neapole, în rîndul noului cin al dominicanilor, către 
care-l îmboldea inima, cu toată împotrivirea alor săi. 

Răpit dintre fraţii lui de duh de fraţii lui de sînge, care vo- 
iau să-l facă măcar abate, închis la castelul părintesc, ispitit pen- 
tru a se lăsa lumii, Toma se împotriveşte cu cerbicie tutulor și 
îndărătnicia lui sfârșește prin a cuceri inima mamei, care, înțe- 
legînd, sfîrșeşte prin a-i înlesni fuga. 


Ucenic al Marelui Albert din Colonia, sicilianul tăcut îşi cu- 
cereşte gradele academice şi începe — cum se făcea în vremea 
aceea — prin a comenta clasicii: Boeţiu — Aristotel. 


Picat la Paris, pe Muntele St. Geneviăve, unde sînt aduna- 
te şcolile, în plină răzvrătire a ordinelor cerşetoare, care reven- 
dică monopolul dreptului de învățătură în favoarea clerului de 
mir, și în plină frămâîntare a averroismului latin — tulburări pe 
care le cunoaștem azi datorită minunatei cărți închinată de pă- 
rintele Maudonnet lui Siger din Brabant și averroismului latin 
din veacul al XIII-lea —, Toma din Aquino ia de la început ati- 
tudine împotriva lui Guillaume de St. Amour și a celor doi mari 

dascăli: Boetiu Dacicul! și Siger din Brabant, care descopereau 
Apusului un Aristotel păgân, împrumutat scolasticii arabe, 


Menirea filozofică a Tomei se vădește de la-nceput: el va 


creștina pe Aristotel şi va înnoda firul tradiției enciclopedice a. 


filozofiei grecești (firul marilor sinteze raționale ale spiritului) 
cu firul marii tradiţii teologice creştine, angustiniene. 

La Neapole, la Bologna, la Paris, la Roma, apoi iar la Pa- 
ris și iar la Roma, Toma va purta facla aristotelismului creștin, 


îmbinînd gîndirea firească a omului cu harul suprafiresc al lui 
Dumnezeu. 


De felul în care s-a pregătit istoriceşte această îmbinare, n-o 


să ne-ndeletnicim acum, aici. 


Ci mai mult vom căuta să desprindem înţelesul acestei îm- 


binări, pentru lămurirea chipului pe care-l urmărim, care nu e 


acela al Tomei, ci acela al lui Dumnezeu în filozofia acestuia. 


Chipul spiritual al Tomei din Aquino stă-n izbitor contrast 
— la prima-nfățişare cel puţin — cu acela al fericitului Augustin, 


pe care ni l-a înfățișat aci, duminica trecută, domnul Noica?. 


Faţă de gîndirea fericitului Augustin, preocupată, în primul 
rînd, de viața interioară cu ochiul deschis înăuntru, asupra su- 
fletului propriu, și asupra dramelor lui, Toma din Aquino în- 
fățişează o gîndire oreintată în afară, preocupată de ceea ce se 
petrece în jur. O minte funciar precritică şi realistă, așa cum e 
mintea unui copil. 

Greutatea mare a intelectului nu e, într-adevăr, să fie fră- 
mîntat. Ci greutatea lui cea mare este să fie supus. De aceea, 
strădania Tomei va fi toată către adecvaţie și contemplație, așa 
cum a altora este către agitaţie. „Boul cel mut din Sicilia“, vor 
zice, despre el, tovarășii lui zvînturateci de la Colonia?. 

Credulitatea celui care a ispitit toate gîndurile e atât de mare, 
că fraţii monahi nu se sfiesc să-i facă fel de fel de iznoave: 

„Frate Toma, îi spune unul, uite un bou zburător“. Și Toma 
se repede la fereastră, spre veselia fraţilor celorlalți. „De ce vă 
miraţi ?, le răspunde atunci Toma. Nu e mai lesne de crezut că 
zboară boul, decât că minte un călugăr?“ 

Toma e atît de supus lucrului, atât de umil, atât de total se 
dă cercetării, atît se pierde pe sine, încât deseori, scriind, stă ne- 

mîncat și nici nu bagă de seamă că fraţii lui îi pun și-i iau stra- 
china dinainte. 

O dată, la masa regelui Franţei — și scena e înfăţişată, dacă 
nu mă înșel, de unul din vitraliile Capelei romane din Paris —, 
gîndul l-a dus atât de adînc, încât, deodată, dă cu pumnul în 
masă, strigînd: „ată argumentul hotărâtor împotriva manihei- 
lor“. Vecinii îl trag de mînecă, dar Ludovic, care e şi el omul 
lui Dumnezeu, cheamă degrabă un copist și-l pune să-nsem- 
ne vorbele 'Tomei. 

Altă dată, iese întru întîmpinarea unui cardinal și nici nu-l 
vede. Și fraţii iar îl trag de mînecă, şi Toma se-nclină în faţa car- 
dinalului tocmai cînd acesta — mai puţin îngăduitor decât re- 
gele — începea să dea semne de nerăbdare. 

Liniştea şi siguranţa Tomei apar de-a dreptul uluitoare. 
Limpezimea privirii, rotunjimea perfectă a construcției, sime- 
tria planurilor, răbdarea cu care se arcuiesc gîndurile peste pră- 
păstii, tulbură. 

Vorbeam, nu demult, c-un mare dascăl, ispititor de oameni 
şi iscoditor de adîncuri sufletești, care-mi spunea, cu ciudă, ce 
neomenească impresie îi face gîndirea perfect rotundă și fără 
drame lăuntrice — gândirea de dascăl a Tomei din Aquino. 

Ne-am înșela amar dac-am crede însă că o atare certitudi- 
ne e cucerită fără lupte lăuntrice. Cînd mintea omului a par- 
curs un anumit material, s-a lovit, fie chiar din afară, de anumite 
întrebări, e greu să-ţi închipui că naivitatea mai e posibilă, fără 
candoare. 

Cînd mintea lui ajungea-n impas, torturată de neputința răs- 
punsului, Toma, care era călugăr, cădea în lacrimi amare. Ade- 
seori se ruga și ucenicii îl vedeau în extaz, plutind deasupra 
pămîntului, tăinuind fără să ştie cu cine — și apoi, luminat, de- 
odată, îl vedeau iar scriind, scriind ...* 

De toate aceste frămîntări, nimănui, nici o vorbă, niciodată! 

Adică totuși de două ori. O dată, surprins de un ucenic, ca- 
re-l auzise vorbind noaptea, în trezvie, cu alte glasuri, Toma 
îl roagă să nu spună nimic. 

Abia spre sfârșit, cînd, covîrşit de harurile dobîndite-n ru- 
găciune, Toma se pleacă ca un pom plin de rod, îl vedem des- 
tăinuind ucenicilor: „Fraţilor, mi s-au arătat astfel de lucruri, 
încât tot ce-am scris mi se pare a nu fi decât fire de paie“... 

Ceea ce nu-l împiedică însă să treacă în lumea de dincolo, co: 
mentînd călugărilor din mînăstirea tot benedictină în care s-a oprit 
să moară, în drum spre sinodul din Lyon, Cintarea cîntărilor! 

Nu e vorba numai de propria lui lipsă de tulburare. Dar și 


de a altora. 


Grija Tomei, de a nu tulbura sufletul altcuiva, dacă nu-l poţi. 
lămuri, nu are seamăn. „Să naști altuia o îndoială şi să n-o dez- 
legi, e același lucru cu a-i ceda asupra principiului. E să sapi un 


puț și să-l lași descoperit ca să poată cădea-ntrînsul.“ 


Nimic nu întâlneşti la el din acea ispită demiurgică — și, în 
fond, diabolică —, legată de exercitarea oricărui magisteriu, care 
te-ndeamnă să violentezi destinul celui care ţi s-a dat pe mînă, — 


poate tocmai spre a-l autonomiza şi a-l face el însuși. 


„Doamne, se roagă el, mîntuiește-ne, căci adevărul se pier- 


pe 


de dintre fiii oamenilor 


O! dacă profesorii de filozofie şi filozofii care îi dispreţuiesc 


ar înţelege pilda desăvîrșită de umilință necesară exercitării unei 
atît de teribile sarcini! 
Şi dac-ar putea preţui tot sensul cu care tradiţia Bisericii de 


Apus a încununat lucrarea Tomei, atunci cînd i-a zis „îngerul 


școalei“ şi „doctorul angelic“ ! Dac-ar putea desluși sensul aces- 
tei lipse cumplite de tulburare, acestei solii de lumină fără um- 
bră, din faptul raportat de un ucenic, după care Hristosul 
răstignit din altar i-ar fi vorbit, spunîndu-i: „Ai scris bine, de- 
spre mine, Tomo. Ce vrei să-ţi dau?“ Și Toma i-ar fi răspuns: 
„Nimic, decît pe Tine, Doamne!“ 

Pentru o atare dăruire de sine, uluitoare, pentru o atare bla- 
midă fără cusătură, pentru o atare forță, limba românească nu 
are decît o vorbă aspră care s-o istovească. Ea zice de un ata- 
re lucru că-i cumplit. 

Toma din Aquino, doctorul cel cumplit! 

Ce trebuie, ca să ne dăm seama, de a cui spadă stă dincolo de 
silogisme? 

Să strîngem însă mai de aproape întrebarea asupra căreia 
ne-am propus să stăm de vorbă în astă-seară: concepţia Dum- 
nezeirii după filozofia Tomei din Aquino. 


La cinci ani, intrînd la Monte Cassino, 'Toma întrebă pe că- 
lugării mânăstirii: „Ce e Dumnezeu ?“ Și, toată viaţa lui, Toma 

" aurmat să se-ntrebe şi să-ntrebe, așa cum odinioară Socrate în- 
treba din om în om: mi 8015. 
Toată viața Îui, toată strădania lui, toată gîndirea lui s-a 
- topit smerite în această întrebare, şi, pînă într-atât, încît omul, 
cu neliniștile, cu tulburările și cu psihologia lui s-au șters. Toa- 
te au rămas fără interes și n-a rămas decât căutarea, așa cum spu- 
„nea Dante, că sfinţii se ascund în lumină. 
„Toată opera gînditorului, care ţine azi în cele cîteva zeci de 
„volume ale ediţiei Leonine — cu cele două Swme: Cea împo- 
triva neamurilor (Contra Gentiles) şi cea teologică, Întrebă- 
rile disputate (Quod libetales), despre adevăr (De veritate) şi 
despre putere (De potentie), despre fire și ființă (De essentia 
e de ente), despre unitatea intelectului (Contra averroistas), de- 
spre veşnicia lumii (Contra murmurantes); comentariile lui fi- 
lozofice (în Boeţiu de Hebdomadilus, la Sentenţele lui Petru 
Lombardul, la Logica, Fizica, Metafizica, Etica şi Politica lui 
Aristotel) şi comentariile lui scripturești: asupra Evangheliei 
lui Matei, a lui loan, a Psalmilor, a Cîntării cîntărilor — fie ele 
opere polemice, de circumstanţă sau lucrări de lung alean — nu 
sînt decît desfăşurarea, de-a lungul unui singur fir depănat din 
același caier, a aceleiași întrebări: „Ce e Dumnezeu?“ 
"Toată arhitectura de silogisme, comparate, pe drept, cu aceea 

a catedralelor de piatră, toată articularea aceasta de gînduri în- 
lănţuite, arcuită peste abise, prin care mintea omului trece, 774 
îndrăzneţ, întemeiat pe intuiţii fundamentale, pe străfulgerări 
de o clipă, care ard sufletul într-o certitudine de foc, dar pre- 
fac în urmă totul în cenușă — ci modest, din certitudine în cer- 
titudine, sprijinindu-se pe puterea convingătoare a adevărului 
mijlocit de adevăr, nu e decît o procesiune a întrebării aceste- 
ia: „Ce e Dumnezeu ?“6 


Dumnezeu ! Cu el începe Summa teologică. Şi, chiar cînd is- 
prăvește tratatul despre Dumnezeu și-ncepe tratatul despre lume, 
tot despre Dumnezeu urmează gîndul. 

Căci tratatul poartă numele făpturii lui și se desfășoară de 
Ja el, într-o vastă procesiune de forme substanţiale ierarhice, tre- 
cînd prin lumea îngerească a duhurilor, la lumea trupească a lu- 
crurilor. 

Și tratatul următor, închinat vieţii omului, amestec de duh 
şi trup, aşezat la cheia de boltă a creaţiei spre a străluci în trup 

lumina adevărului, tot lui Dumnezeu e închinat, întrucât tot ce 
tinde spre înfăptuirea finalităţii sale naturale tinde spre Dum- 
nezeu ca spre ţinta sa cea din urmă. 
Iar a treia parte, închinată uniunii ipostatice şi acțiunii mîn- 
tuitoare şi sanctificante a lui Dumnezeu, prin care se făptuieş- 
te, se sfințește și se-ntoarce la Dumnezeu, tot de lucrarea tainică 
a harului acestuia vorbeşte! 
Numai, vedeţi! Faptul că această întrebare stăruie, de-a lun- 
gul întregii sale opere, dovedește că gînditorul nu-i e atît de ușor 
să o afle, cum s-ar părea acelora care și-ar închipui că ajunge 
omului să se adîncească în contemplaţia lui lăuntrică, pentru 
a-l descoperi. 

Și, aci ajungem să surprindem resortul acela intim, al gîn- 
dirii filozofului, și poate cel mai de preţ: respectul faţă de lu- 
cruri așa cum sînt, 

Efort uriaș de unificare logică întîlnim, desigur, în opera 'To- 
mei din Aquino. 

Dar nu în confuziunea muzicală a planurilor, şi nici în eva- 
nescența aproximativă a dificultăţilor faţă de actul subiectiv; 
ci imensă operă de grupare, de cîntărire, de restituire, de res- 
taurare, întemeiate, toate, pe respectul diferențelor specifice, 
pe grija restituirii naturii adevărate a celui din urmă lucru. 

Și iată că acest efort de supunere a minții față de real, înfrun- 
tînd obiectul cumplit de meditare care nu se va lăsa biruit, şi în- 
cepînd acea luptă cu îngerul în noapte, de care Biblia ne vorbeşte 
la Iacov. 

Mijlocul de cunoaștere de Dumnezeu prin rațiune, de care 
ne ocupăm acum, nu este singura și poate nici cea mai sigură 
cale de a ne apropia de El. 

Alături de cunoștința firească, omul are, desigur, un instru- 
ment mai potrivit, credinţa, care e o deschidere a sufletului pen- 
tru primirea adevărului prin destăinuire, prin împărtășirea unei 
revelații a Cuvîntului lui Dumnezeu însuși. 

Dar nu de această cale va fi vorba aici. Nu de cunoaşterea 
suprafirească a celui de mai presus de fire și nici de credinţa care 
deschide calea către ele. 

Fiindcă credinţa aceasta, deși prin obiectul pe care-l atinge, 
e nesfârșit superioară intelectului, totuși ea nu are o certitudi- 
ne a ei proprie, convingătoare, ci e oarbă. 

Cum am putea reconstrui, în planul propriu al inteligenței, 
aceea ce face obiectul credinţei ? 

Cum am putea înlătura pe acel „Cred, cu toate că-i ab- 
surd“3, raționalizînd ce pot raționaliza din planul obiectului 
credinţei ? 

Mişcarea firească a minţii care porneşte spre Dumnezeu 
nu-şi găsește însă echilibru. Ea e ispitită să alunece totdeauna 
între două extreme, adică: 

sau, absorbită-n contemplarea a ceea ce i se pare a fi lumea 
dumnezeiască e ispitită să șteargă lumii acesteia orișice fel de 
stare de sine și s-o risipească, drept părelnică și înșelătoare, ase- 
menea unui vis, să o socotească nefiinţă...; 

sau, dimpotrivă, neputincioasă de a se dezlipi cu gîndul din 
experienţele sensibile, concrete, o ispiteşte să dea realității de 
aci o semnificaţie a cărei importanţă va sfârși prin a absorbi pe 
a celeilalte şi va arunca strădanie spre Dumnezeu, în rîndul 
voințelor oarbe, îndîrjite de lipsa oricărui contact gîndit cu ceea 
ce e dincolo. 

Toma din Aquino încearcă, simultan, cele două sentimente 
şi cată a ţine cumpănă-ntre ele. 

De o parte, absoluta transcendenţă a lui Dumnezeu. 

Lipsa oricărei comune măsuri esenţiale, între creator și crea- 
tură. Lipsa oricărei acolade logice, a oricărui înţeles care să poa- 
tă subsuma cunoașterea lumii de aci şi cunoașterea lui Dumnezeu. 

De altă parte, totuşi relativa demnitate proprie a acestei lumi 
create, care nu e numai o palinodie, ci, prin autonomia legilor 
ei și prin eficacitatea cauzelor secunde, fără a înceta o clipă să 
fie susţinute de Dumnezeul cu care n-are nici o comună mă- 

sură, îi închide totuși chipul, asemănarea, în măsura în care ca- 
racterul de creatură indică, fără a dezvălui, fiinţa creatorului. 
Între ontologismul iluminist și cvasipanteist al augustinie- 
nilor de obsedanţe realiste (Anselm, Bonaventura) și volunta- 
rismul agnostic cvasidisperat al augustinienilor nominaliști 
(Scot, Occam), din care unii se pierd odihnindu-se în asemăna- 
rea înșelătoare a lucrurilor create, închipuindu-și c-au văzut lu- 
mea lui Dumnezeu, iar ceilalţi se pierd, deznădăjduindu-se că 
nu pot străbate la asemănare, Toma din Aquino statorniceşte 


ce poate ști despre Dumnezeu, strădanie a adevăratului chip al 
omului. 


193 


ȘI dacă poate, pînă la urmă, universul lui va apărea poate 
prea separat, cine ar putea afirma că 'Toma a istovit definitiv tai- 
niţele bogăției Dumnezeiești, tainiţele discriminării? 


Să pornim însă cu 'Toma pe drumul minţii? ce duce spre 


Dumnezeu. 


Ca în basmele românești, feciorul de-mpărat care pleacă-n 


lume, spre a-și împlini ursita, trebuie să înceapă prin a înfrun- 
ta și a zdrobi Balaurul care îl așteaptă sub podul de argint. 
De obicei, Balaurul acesta e chiar Împăratul Tată, dat de trei 


ori peste cap și prefăcut de nu-l mai cunoaște ochiul fiului. 


Așa e și aici. 


Prima etapă a drumului care duce la Dumnezeu, pe tărîmu- 


rile filozofiei, stă în înlăturarea pretinsei viziuni directe şi fi- 
reşti a lui Dumnezeu, de către om. 


Ca şi în basme, lupta e aci lupta cu chipul travestit şi defor- 


mat al tatălui, care taie calea oricărei încercări de a străbate mai 


departe. 


Psalmistul a spus: „Nebunul și-a zis în adîncul sufletului: 


Nu este Dumnezeu!“!* Şi 'Toma se-ntreabă, îngrijorat de ne- 


credința pe care o vede-n jur, dacă Dumnezeu se vădește firesc 


în sufletele tuturor oamenilor. 

Sfîntul loan Damaschinul o mărturiseşte fățiș. Dar Toma 
socotește că trebuie bine înțeles ce zice sfîntul! 

Toma răspunde, într-adevăr: Nu! Dumnezeu nu se vădeş- 
te firesc în sufletele oamenilor! Ceea ce e vădit sînt temeiuri- 
le cu ajutorul cărora omul urcă disperat spre el, cugetînd la 
pricinile efectelor. 

Mai e şi alt fel de a pretinde că Dumnezeu e scris în unire 
omului. Privirea strădaniei omenești, făptuirea omenească, do- 
rinţa omului de fericire, care este dincolo de orice faptă şi ca- 
re-l împinge pe om spre bunul suprem ar fi deci încă o dovadă 
vie a faptului că e Dumnezeu. 

Nici această dovadă nu mulțumește pe Toma. 

Dacă e adevărat că fapta omului tinde spre Dumnezeu, nu 
e mai puţin adevărat că omul nu știe limpede — și uneori nu 
ştie deloc — spre ce tinde... 

O altă cale pentru dovedirea apriori a existenţei lui Dum- 
nezeu se trage din ideea de adevăr. 

Dacă Dumnezeu e „calea, adevărul și viaţa“ și dacă adevărul 
nu poate să nu fie, pentru că, dacă n-ar fi, tot ar fi...!1, atunci 
și Dumnezeu este, fiindcă nu poate să nu fie... 

Dacă deci Socrate stă jos, Dumnezeu există. 

Şi, de asemeni, există Dumnezeu și dacă Socrate stă drept, sau 
dacă Socrate e muritor! Sau orișice i s-ar întîmpla lui Socrate!?! 

O altă cale purcede a dovedi existenţa lui Dumnezeu, por- 
nind de la ideea fiinţei supreme. 

O asemenea fiinţă, dacă este, nu poate fi numai gîndită. 
Fiindcă o fiinţă existentă efectiv e mai perfectă decît una gîn- 
dită — fiindcă acesteia îi lipseşte ceva: existenţa — și, ca atare, 
ființa în a cărei noțiune n-ar fi decît aceea de „gîndită“ nu ar 
fi fiinţă supremă. 

"Toate căile arătate își trag temeiul de convingere într-un ace- 
lași chip. 

Toate trag existenţa de fapt a lui Dumnezeu din firea, adi- 
că din esenţa lui. 

Fiinţa supremă, ens necessarium, ens realissimust, Dumne- 
zeul filozofilor, care nu e chiar așa de deosebit de Dumnezeul 
lui Avraam şi al lui Isaac, câtă vreme Sfînta Scriptură grăieşte: 
„Eu sînt cel ce sînt“, uneşte, în chip cu totul deosebit de ce se 
întîmplă cu lucrurile făcute, faptul de a fi cu felul de a fi. Dum- 
nezeu e ființa al cărui fel de a fi este să fie în fapt. 

Lucrul acesta nu e adevărat despre nici o fiinţă creată, fiind- 
că nici una nu e gîndită ca existenţă în chip necesar. Esenţa nici 
uneia nu-i învăluie existenţa. Trandafirul e o floare și pot gîndi 
un trandafir, fără ca spinii să mă-nţepe! 

Pentru că Dumnezeu este însă o fiinţă al cărei fel de a fi este 
de a fi existent, de îndată ce ajungi să concepi o atare fiinţă, tre- 
buie s-o postulezi că e în ființă. 

Pas de mai spune că nu poţi trece de la esență la existență de- 
cît abuziv. Rişti să ţi se răspundă foarte tare: asta nu înseam- 
nă decât că nu concepi în realitate, adică efectiv, fiinţa necesară. 

Obiecţia e foarte justă, dar ea ruinează și puterea de pro- 
bare a argumentului. 

Argumentul ontologic e concludent numai celui care are mai 
dinainte ideea fiinţei necesare ; dar nu poate impune, cui n-o are, 
ideea unei atare ființe. 

Argumentul, spre a dovedi existenţa lui Dumnezeu, începe. 
prin a o presupune. 

Înţelegem astfel de ce, pentru credincioşii augustinieni, un 
asemenea argument părea concludent. Să vedem de ce nu pare 


concludent tomiștilor. 
Răspunsul e relativ simplu și ţine de felul în care Toma din 
Aquino concepe cunoașterea omenească. 


Pentru 'Toma din Aquino argumentul nu e concludent, 


fiindcă esenţa zdeii de Dumnezeu nu ne e dată. 

Și de ce nu ne e dată? 

Nu ne e dată, pentru că cunoaşterea omenească pornește de 
la materie. Fiinţa pe care o cunosc este ființa sensibilă care poa= 
te fi simțită. Obiectul rațiunii este să abstragă felul de a fi, care 
cauzează faptul de a fi al fiinţelor sensibile, concrete. 

Mintea omului nu intuiește direct esenţa existentului, nu 
vede — ca intelectul îngeresc — consecinţa, dată în cauză, prin- 
tr-o vedenie intuitivă!* care anulează diferențele creatului. 

Ci mintea omenească urcă greu din concluzie în concluzie 
şi leagă adevărurile între ele, mijlocind pe unele printr-altele. . 

Asta e starea cunoştinței omenești, care nu e cunoașterea in- 
tuitivă a unui spirit pur, ci cunoașterea raţională a unei ființe 
corporale dotate cu sensibilitate. 

Nu avem deci o cunoaștere nemijlocită şi înnăscută a €xis- 
tenței lui Dumnezeu, ci numai — cum am spus —a principiilor 
cu ajutorul cărora ne urcăm la el în cârje, cugetînd de la efec- 
te la cauzele lor. 

Iluzia se naşte din faptul că obișnuinţa ne îndeamnă să so- 
cotim înnăscută o idee cu care ne-am obișnuit. 

Înseamnă aceasta că existenţa lui Dumnezeu e de nedove- 
dir? Și că trebuie să rămînem pradă agnosticismului ? Nu. 

Fără a destăinui esenţa divinității, putem dovedi existenţa, 
urcînd pe cârjele raţiunii spre Dumnezeu, dar cu condiţia de a 
pleca de la sensibil, nu de la esenţa divină. | 

Iată, dar, cum din critica neizbîndei acestor încercări de do- 
vadă apriori, se dezvăluie posibilitatea unei alte categorii de do- 

vezi, adaptate naturii intelectului uman: probele aposteriori! 


A doua etapă a cunoașterii lui Dumnezeu în filozofia 'To- 
mei din Aquino stă în ridicarea treptată de la lucrurile create 
la cel care le-a creat. 

Gîndul care încearcă să ajungă la Dumnezeu pornind de la 
lucrurile simţite de-a dreptul poate urma, după Toma din Aqui- 
no, una din următoarele cinci căi. 


1) Cea dintâi cale, și cea mai însemnată pentru el, pornește — 
pe urmele lui Aristotel — de la constatarea faptului mmzșcăria, 
spre a conchide la existenţa unui primum movensts. 

Redus la forma lui cea mai simplă, aceea din S/mma Teo- 
logică, şi dezbrăcat de toate dovezile ajutătoare care-l însoțesc 
în Summa contra Gentiles, acest drum e următorul. 

Din experienţă știm că lucrurile mișcă. Tot ce mișcă e miș- 
cat de un altul, care e mișcat, la rîndul lui (omne movens mo- 
vetur), şi aşa mai departe, pînă la un prim motor, pe care nu-l 
mai mișcă nimeni. 

Două lucruri sînt de dovedit aici, pentru ca argumentul să 
convingă: 

a) de ce tot ce se mișcă e mișcat; adică, de ce nu se mișcă ni- 
mic prin sine; 

b) de ce nu ne putem urca la nesfârșit, din mobil în mobil, 
ci trebuie să presupunem neapărat un primam movens. 

De ce nu se poate mișca nimic prin sine ? Să adîncim. 

Mişcarea e, pentru Toma, ca şi pentru Aristotel, trecerea de 
la ce poate fi (de la potenţă) Ja ceea ce este în fapt (la act). 

Dar un lucru nu poate fi negat, adică nu poate fi trecut de 
la starea de posibilitate la starea de fapt decît de un alt lucru, 
care e tot în stare de fapt. 

Cum mișcarea e deci actualizarea unui lucru posibil, ar tre- 
bui ca lucrul care se mișcă singur să fie în același timp — și sub 
același raport — și actualizat (pentru a fi motor, cauză mișcă- 
toare) şi în posibilitate (pentru a fi mișcat). 

Un lucru nu poate fi însă simultan în acelaşi fel şi sub ace- 
lași raport şi în stare de fapt și posibilitate. Deci, tot ce mişcă 
e mișcat de altceva. Iar dacă ceea ce mișcă trebuie să fie în fapt, 
adică mișcat el însuși, el trebuie să fie mișcat de-un altul, la rîn- 
dul lui, și așa mai departe. 

Pînă unde? 

Regres în infinit nu poate fi, pentru că, în acest caz, n-ar mai 
fi un prim motor, şi dacă n-ar fi un prim motor care să miște 
pe cel de al doilea și așa mai departe — totul ar sta în nemișcare. 

Pentru ca mișcarea să poată exista, trebuie să admitem exis= 
tența unui prim motor, nemișcat de nimeni: Dumnezeu. 
nsă, cum mișcarea există, există și prim motor. 
Ideea aceasta a motorului nemișcat, la care ne ridicăm din în- 
ţelegerea mișcării, are o mare însemnătate în filozofia Tomei din 


Aquino. Căci din ea va deduce toate atributele prin care se ca= 


racterizează pentru mintea omenească firea divinității: unitatea, 
simplicitatea, veșnicia și aseitatea (ființarea de sine stătătoare). 


2) A doua cale pe care ne putem ridica spre Dumnezeu, por- 
nind de la lucrurile create, este reflecţia asupra cauzei eficien- 
te a lucrurilor, adică asupra pricinei care face ca lucrurile să fie, 
în fapt, spre a conchide la existenţa unei cauze prime. 

Argumentarea, reprodusă aidoma în amîndouă Sumele, 
e înrudită de aproape cu cea dintii. 

Dacă privim lucrurile care sînt, fiecare are o pricină care îl 
scoate din neant, care îl face să fie. Nici o ființă nu-și este însă 
Causa suis. 

Cauza fiind, în chip necesar, anterioară efectului, o ființă care 


şi-ar fi sieşi cauză eficientă ar trebui să-și fie anterioară sieși, ceca 


ce este absurd. 

Deci fiecare ființă îşi are cauza în afară de sine, în altă fiin- 
ță, şi aşa mai departe. 

Dar nici acum nu putem regresa la infinit, din cauză în ca- 
uză, pentru aceleași motive. 

Fiecare lucru existent atîrnînd de cel care-l cauzează, dacă 
n-ar fi o cauză primă, n-ar fi nici o cauză secundă și dacă n-ar fi 
O asemenea cauză, din aproape în aproape, nici unul din lucru- 
rile pe care le vedem existînd n-ar putea fi. 

Însă noi vedem că lucrurile sînt. 

Există deci o cauză primă. 


3) A treia cale, dezvoltată numai în Summa teologică, por- 
nește de la contemplarea /ucrurilor contingente, spre a conchi- 
de la existenţa fiznaței necesare. 

Lucrurile din lume se nasc şi pier. Sînt deci lucruri care pot 
fi, însă care pot şi să nu fie. 

Lucrurile acestea contingente (care pot și să nu fie) nu sînt 
însă veşnice. Pentru că, dacă în veșnicie nu s-ar împlini putin- 
ţa lor de a nu fi, ele n-ar fi contingente. 

Vine deci todeauna o vreme în care acestea nu mai sînt. 

Dar dacă toate lucrurile ar fi contingente, ar fi fost desigur 
o vreme în care n-ar fi existat nimic. 

În acest caz, fiindcă nimic nu poate fi fără intervenţia altei 
ființe, nici astăzi nu ar fi nimic. 

De vreme ce însă lucrurile sînt, înseamnă că nu sînt toate 
contingente, ci există o ființă necesară. 

Aceasta-și poate trage necesitatea din sine, sau din altă fi- 
inţă. Dar — cum am văzut că nu ne putem urca la nesfîrșit în 
şirul ființelor care-și datoresc necesitatea altor ființe —, trebuie 
să admitem existenţa unei fiinţe necesare, care să nu-și dato- 
rească necesitatea decât sieși, dar de care să atîrne necesitatea 
celorlalte fiinţe. Este acel ens se necessarius”, în care regăsim 
pe Dumnezeu. 


4) A patra cale a cunoașterii lui Dumnezeu pornește de la 
contemplarea gradelor de perfecţiune a fiinţelor concrete, a pli- 
nătăţii lor, mai mari sau mai mici, și conchide la existenţa fi- 
inţei supreme. 

În Summa contra Gentiles, Toma reia argumentul aristo- 
telic care, pornind: a) de la constatarea că există grade de ade- 
văr, b) şi că gradele de adevăr corespund gradelor de fiinţare, 
c) precum și de la constatarea că măsura gradului de adevăr re- 
alizat în fiece lucru particular se judecă în raport cu adevărul 
absolut și suveran, conchide la existenţa fiinţei supreme. 

În Summa teologică, această cale se lărgeşte, întinzîndu-se 
la întreaga ierarhie a valorilor de existență. 

Există în lume lucruri mai mult sau mai puţin bune, adevă- 
rate, frumoase, nobile, drepte sau... calde. (Şi, la fel, pentru toa- 
te perfecţiunile asemănătoare ale fiinţei.) 

Dar, mai multul sau mai puţinul ce se spune despre fieca- 
re lucru nu se spune decît prin compararea gradului de perfec- 
ţiune respectivă realizat în lucru, cu ceea ce e această perfecțiune 
în gradul ei suprem. 

Există deci un grad suprem de adevăr, de bine, de nobil, de 
drept, de frumos sau de cald, care constituie ființa supremă. 

Și cum, după Aristotel, gradul suprem de adevăr e şi gra- 
dul suprem de fiinţă, iar gradul suprem al unui anumit gen e 
cauza a tot ce aparţine lucrului din însușirea genului respec- 

tiv, trebuie să existe ceva care să fie cauza ființei, bunătății şi per- 
fecțiunilor de tot soiul, care sînt în toate lucrurile, şi acestae . 
Dumnezeu. 


Dacă interpretarea primelor trei căi nu suscită dificultăți lăun- 
trice, aceasta de a patra cale stîrnește oarecare controverse. 

Căci — zic comentatorii —, sau "Toma a luat ideea de maxi- 
me ens şi de maxime veritas în sens relativ, şi atunci concluzia 
trasă în favoarea unei ființe absolut supreme este un paralogism; 

sau Toma a luat ideile acestea în sens absolut, și atunci con- 
cluzia e defectuoasă, pentru că argumentarea care conchide de 
la considerarea gradelor de adevăr la existența supremă nu face 
decât să reia argumentele apriorice augustiniene şi anselmiene, 
care deduc pe Dumnezeu din ideea de adevăr sau din ideea fi- 
inței supreme. 

Rădăcina istorică platonizantă și înfățișarea platonizantă a 
mersului gîndirii tomiste pe acest drum nu sînt de tăgăduit. 

Constituie însă ele o cădere a tomismului sub învinuirea on- 

tologismului pe care-l reproşa augustinienilor ce foloseau ar- 
gumente similare? 

Gilson, care a aprofundat lucrurile, observă, cu drept cu- 
vînt, că învinuirea nu e justă. 

Ce vină făcea Toma ontologismului augustinian? 

Că conchide la existența ființei divine, pornind de la con- 
templarea esenței ei, ceea ce e o petiţio de principii!s. 

E valabilă această obiecţie în cazul celui de al patrulea ar- 
gument tomist? 

Nu. 

Căci el nu începe prin a contempla firea divinității, ci por- 
neşte tot de la considerarea însușirii ființelor concrete. 

Ce sînt însă aceste ființe ? Un amestec de forme inteligibi- 
le cu materia sensibilă. 

De la ce pornește raționamentul? 

Nu de la ideea pură de adevăr, de bine sau frumos, ci de la 
ideile corespunzătoare, pe care intelectul omenesc le desface, 
prin abstracție, din lucrurile sensibile, care le cuprind în parte. 

Poziţia nu are nici un viciu logic — adaugă Gilson —, pen- 
tru că, dacă exemplarele divine ale binelui, frumosului sau ade- 
vărului cerut ne scapă, participările lor finite nu numai că nu 

scapă minţii omenești, ci şi formează primul obiect al inteligen- 
ţei noastre. 

Ce ne-ar opri atunci să luăm ca punct de plecare al raţio- 
namentului însuşiri ale ființei realizate în grade deosebite de 
perfecţie, tot așa cum s-au luat mișcarea, cauza sau necesitatea ? 

Se poate deci spune că toate căile tomiste sînt, într-un fel, 
și ele platonice. 

Aci se dezvăluie mișcarea esenţială a căilor tomiste către Dum- 
nezeu: „Nihil est cognoscibile, nisi per similitudine primae ve- 
ritas“ şi lumea în care se realizează: univers ierarhizat după 
gradele de existenţă și perfecțile închise în esenţa lucrurilor. 


5) A cincea şi ultima cale porneşte de la constatarea rînduie- 
ii lucrurilor şi conchide la existenţa unei inteligențe rînduitoa- 
re a lor. 

Lucrurile potrivnice și deosebite prin firea lor nu se pot 
împăca într-o aceeași rînduială, todeauna, sau de cele mai mul- 
te ori, dacă nu există o fiinţă care le stăpînește și care subor- 
donează pe fiecare unui scop determinat. 

În lume, constatăm însă că lucruri cu firi deosebite se-mbi- 
nă într-o aceeași rînduială, nu uneori și din întîmplare, ci me- 
reu și-n chip regulat. 

Trebuie deci să existe o inteligență providenţială care să dom- 
nească în lume. 

Deși deosebite, adică pornind, fiecare, de la constatarea al- 
tui fapt, spre a ajunge la existenţa unuia din felurile de a fi ale di- 
vinităţii: 

primul, de la mișcare la primul motor; 

al doilea, de la efect la cauza primă; 

al treilea, de la existenţa contingentă la fiinţa necesară; 

al patrulea, de la perfecţiunile anticipate ale fiinţei concre- 
te, la plinătatea fiinţei supreme; 

a cincea, de la rînduială la ordonator. 

Cele cinci căi spre Dumnezeu ale Tomei din Aquino au în- 
semnate caractere comune, care arată că nu sînt decât o diver- 
sificare a unei aceleiași mișcări a spiritului. 

1. Toate au o bază empirică, pornind de la constatarea unui 
apt, deosebindu-se prin aceasta de dovezile augustiniene și an- 
selmiene. 

2. Toate aplică principiul cauzalităţii, conchizînd de la aces- 
te fapte la cauza lor, folosind, în acest scop, puterea inteligen- 
ţei de a surprinde în lucrurile concrete esențele participate, 
subzistînd curate în exemplarele inteligenței divine și menţi- 
nînd deosebirea clară dintre Creator și creatură. 

3. Toate presupun o rînduială ierarhică de cauze, rînduite 
în ordinea perfecțiunii ființelor subzistente prin cauze secun- 
de; dar neexplicate deplin decît prin cauze prime... 


A treia etapă a cunoașterii lui Dumnezeu în filozofia 'To- 
mei din Aquino stă în determinarea atributelor lui Dumnezeu. 

Ce putem ști despre Dumnezeu, în afară de faptul că este? 

Putem noi cunoaște ce este? Putem noi şti ceva despre fi- 
rea lui? 

În primul rînd, ce înseamnă a spune că ştiu ce este un lucru? 

A şti ce este un lucru înseamnă, în același timp, două lucruri: 

1) întâi, a-i cunoaște genul, a-l situa într-o clasă de lucruri 
la fel cu el, după însuşirile comune; 

2) apoi, a-i cunoaște însușirile proprii, care-l caracterizea- 

ză înăuntrul genului și-l deosebesc de lucrurile asemănătoare. 

Într-un cuvînt, a cunoaşte per esentiam? înseamnă a defini. 

Această cale ne e închisă pentru cunoașterea Dumnezeirii, 
pentru că firea lui Dumnezeu nu face parte din nici un gen. Ea 
depășește într-atât orice altă ființă, încît nu poate sta alături şi 
forma o clasă de fiinţe cu nici o alta. 

Dacă nu putem spune ce este, nu putem oare spune măcar 
ceea ce nu este? 

În loc să plecăm de la o esenţă necunoscută și să-i adăugăm 
determinări pozitive, lipsite de orice suport, nu ne-am putea 
apropia de Dumnezeu prin determinări negative, în raport cu 
esenţa lucrurilor cunoscute? 

E acest fel de a proceda un mod de cunoaștere? Da. Însă e 
imperfect. 

Determinările negative strîng obiectul ca şi cele pozitive și-l 
deosebesc de ceea ce nu este el. 

În felul acesta, mintea omenească, fără a putea pătrunde vre- 
odată, instituie totuși un asediu în regulă al esenței lui Dumnezeut!. 

Care sînt, după Toma, fazele succesive ale acestui asediu ? Ce 
poate cuceri mintea omului din liniile de apărare ale Cetăţii lui 
Dumnezeu? 

Fie-mi îngăduit, în această epocă de linii Maginot2, aceas- 
tă comparaţie — grosolană, dar expresivă — a asaltului Tomei 
împotriva liniei „Marelui Anonim“2, a zeului necunoscut al 
apostolului Pavel. Comparaţia nu e chiar absurdă, dacă ne amin- 
tim de metoda „localizării misterului“ de care vorbea cîndva 
Jacques Revier. 

Căile de străpungere le cunoaștem: cea dintâi este calea miș- 
cării, și, pe această cale, principalele unelte de asediu, tancul în- 
tregii operaţiuni tomiste este motorul imobil. 

Cu ajutorul ei cucerește Toma cea dintâi linie de apărare a 
Dumnezeirii. Linia înaintată, de camuflaj a timpului. 

Fiind nemișcat, Dumnezeu e fără-nceput şi fără sfârșit, din- 
colo de Timp, adică veşnic. 

Depășirea liniei timpului atrage căderea consecutivă a altor 
puncte de sprijin, legate de ea. 

Dacă Dumnezeu e veșnic, el nu e amestecat. El nu poate să 
nu fie. Deci, e todeauna în act. Deci, în el nu e nici o posibili 
tate pasivă, nedeterminată, el nu e materie. Dacă nu e material 
şi nici posibilitate nedeterminată, e/ e simplu, şi dacă e simplu, 
e unic, şi dacă e simplu şi unic, nu e în el nimic străin de el în- 
Suși. 

Spărtura produsă în linia întâi a apărării tainelor Dumneze- 
iești este exploatată de Toma la aripă pe a doua și a treia cale de 
pătrundere, aceea a cauzalităţii eficiente şi a contingenței, de data 
asta spre centrul poziţiei, împotriva liniei existenţei. Uneltele de 
atac sînt, aci, ideea de cauză sui şi ideea de ens necessarium. 

Dacă Dumnezeu e unul și neamestecat, atunci, firea lui nu 
se poate deosebi, ca la făpturi, de fapta lui. Felul lui de a fi este 
faptul lui de a fi. El este cel care este2! 

Și, cum fiinţa lui este neadăugată şi nealterabilă, ea nu poa- 
te izvor decît din ea însăși. Ea este cauza sui. 

Poziţia dobîndită se cere însă consolidată. 

Existenţa aceasta a lui Dumnezeu, care se confundă cu o 
existenţă inextranzitivă, ce este, dacă ea nu e un gen care să în- 
găduie definirea divinității ? 

Ce rămîne dintr-o astfel de cunoaştere? Nu e ea o simplă 
schemă, o pură abstracţie, goală de conţinut? 

Ne-am înșela dacă am crede că toate aceste cuceriri nega- 
tive sînt împuţinări ale ființei dumnezeiești. 

Asediul de care vorbim este un asediu în Duh și știm că, spre 


deosebire de cele ce se petrec în lumea trupurilor, unde cunoaș- . 


terea e istovitoare, exhaustivă, și ridicarea la sens, golește ideea 
de conţinut existent; aci fiecare punct cucerit deschide o nouă 


perspectivă îmbogăţitoare a ființei. 


În aceeași clipă în care ostașii minţii au creat o poziţie asu- 


pra lui Dumnezeu, toată realitatea lui de foc se vădește dinco- 
lo de poziţia cucerită. 

Metoda de asalt a 'Tomei e o metodă de înaintare prin de- 
păşiri succesive. O metodă de transcendere pornind de la lu- 
crurile de aci. 

Ceea ce dobîndești, în fond, e sentimentul pe care trebuie 
să-l fi încercat Napoleon după bătălia de la trecerea Moscovei. 
Nedumerirea de după victorie şi presimțţirea îngrijorătoare a 
prăpastiilor care se deschid necontenit în calea unei încercări 
de cuprindere din care Celălalt se derobează. 

Să nu fie această cale firească a minții decît o iluzie ?, la fel 
cu alergarea ogarului după un iepure fictiv ? Sau ca portretul 
lui Leon Paul Fargue, pe care pictorul l-a închipuit urcînd spre 
soare pe-o scară atîrnată-n vînt ? 

Nu. Alături de această cale a determinărilor negative, mai 
există și o a doua cale, firească, pozitivă. Aceea a cunoașterii 
după asemânares. 

Dacă Dumnezeu nu poate fi definit şi dacă determinările ne- 
gative nu-l mărginesc în chip real, ci-i vădesc numai transcen- 
denţa absolută faţă de oricare făptură, ca și cum putem ști pozitiv 
despre el? 

Și cum putem, fără a blestema, să-i atribuim însușiri, cum 
sînt bunătatea, frumuseţea, tăria, adevărul, pe care le rostim cu 
înțeles despre lucrurile de aici? 

Lămurirea acestei putinţe ne-o dă încercarea Tomei din 
Aquino de a statornici sensul analog al existenței — una din ar- 
ticulaţiile de căpetenie ale sistemului tomist. 

Între ceea ce spuneam despre lucrurile de aci și ceea ce spu- 
neam despre Dumnezeu nu există comună măsură. Nici o afir- 
maţie omenească nu se aplică defel lui Dumnezeu și lucrurilor 
din natură. Orice determinare împrumutată lumii de aci este 
irevelantă pentru esenţa dumnezeirii. Orice afirmaţie cuprin- 

de-n ea un sens privativ. Orice propoziţie relativă la creatură 
îşi pierde sensul aplicată la Dumnezeu. 


Atacul tomist se desfășoară, aci, pe calea a patra a depăși- 

rii, adică, pe calea argumentului care pornește de la valorile par- 
ticipante, la valorile etern subzistente în înțelepciunea divină, 
e un atac insidios. El nu mai e un atac mecanic, sau un atac efi- 
cient. Ci un atac cu predare dinăuntru. Un atac întemeiat pe 
o complicitate a inteligenței divine, care lasă urme în lucrurile 
fireşti, în tabăra atacatorului. Calea aceasta presupune un com- 
plice în cetate. Un Efialtes2 al Duhului care să arate căile de 
întoarcere a Termopilelor văzduhului. 

Urmele sînt irevelante, desigur, în natura lor; ascunse, crip- 
tice, „per specula et enigmatae“?, dar sînt urme care — la ni- 
velul cunoașterii omenești — se pot totuși descifra. 

Însuşirile de bun, de frumos, de adevărat pe care le atribuim 
lucrurilor create nu-și au izvorul în creaţie. Ele sînt ampren- 
tele digitale lăsate de Creator pe făptură. 

Ele nu permit conchiderea univocă de la creator la creatu- 
ră, dar vădesc că făptura are un creator. 

Analogia joacă acest rol, de a pune mintea pe cale. Ea nu 
destăinuiește esenţa celor de Dincolo; arată însă, în lucrurile 
de aci, o asemănare cu cele din Dincolo. Nu poți trece, cu aju- 

torul lor, nici univoc, nici echivoc, de la creator la creatură. Dar 
te poţi referi la ea. 

Bunătatea, perfecţia, mărginite și imperfecte, de aci, se re- 
feră la o bunătate și o perfecţie nemărginită de dincolo. 

Multiplicitatea conţinuturilor referite nu compromite 
unitatea şi simplicitatea dumnezeiască, pentru că ele nu sînt 
atribuite ca însuşiri lui Dumnezeu, ci sînt referite la însușiri ase- 
mănătoare, necunoscute în ele însele, ale divinității. 

Din faptul că bunătatea și frumuseţea sînt deosebite aci, nu 
pot conchide la fel pentru firea lor de dincolo. 

Pe această cale, Toma ajunge să refere esenței dumnezeieşti 
bunătatea nemărginită a binelui suprem, inteligenţa nemăsu- 
rată, voinţa, viaţa, cunoașterea de sine şi cunoașterea făpturii în- 
tr-un chip deosebit de felul nostru de a cunoaște toate efectele 
firii preexistente în inteligența divină și cunoașterea lor fiind 


cauză lucrătoare a acestora. 

Concluzia acestei căi directe o putem aduce acum la un loc 


cu celelalte. 


Mintea noastră nu poate fi socotită că știe ce e un lucru de- 
cît cînd îl poate defini, adică, atunci cînd îşi înfățișează com- 
plet adecvat ceea ce este. 

Tot ce mintea noastră concepe despre Dumnezeu e, în chip 
necesar, deficient și de aceea firea lui scapă cuprinderii minții 
noastre. 

Concluzia Tomei din Aquino €, aci, aceeași cu aceea a lui 
Dionisie Areopagitul: cea mai înaltă cunoaștere pe care o putem 
dobîndi în viața aceasta cu privire la firea dumnezeiască este cer- 
titudinea că Dumnezeu e mai presus de tot ce gîndim despre el. 


Înţelesul ce se dă cunoaşterii atributive a esenţei lui Dumne- 
zeu se leagă, deci, cu înţelesul pe care l-am dat dovezilor de- 
spre existenţa lui. 

Toate nu sînt decît mărturii ale transcendenței absolute a 
esenței divinității faţă de făptură. 


Toată învăţătura Tomei despre caracterul 4nzvoc şi analo- 
gic al ideii de existenţă, care nu este un gen în care să se sub- 
sumeze ansamblul lucrurilor, este menită să articuleze această 
imposibilitate de a cuprinde, sub un același concept, creator și 
creatură, adică, să salveze transcendenţa absolută a Divinului 
și să evite orice fel de compromisuri panteiste?. 

Înţelegem acum de ce 'Toma critică ontologismul augusti- 
nian, așa cum fusese înțeles de Anselm, de Alexandru din Ha- 
l&s, de Bonaventura; este pentru că aceştia nu situează suficient 
de clar platonismul, acolo unde e locul lui, în lumea înţelep- 
ciunii divine, transcendente, făcînd din această înțelepciune un 
fel de arhetip firesc al lucrurilor de aci, adică — ceea ce nu se 
poate — un fel de acoladă care priveşte sub același raport lu- 
crurile de aci cu cele de dincolo. 

Urmările acestui lucru în înțelegerea filozofică a faptului 
creștin sînt nebănuite, deși nu se vădesc decît unui ochi obiș- 
nuit cu rigorile gîndului. 

Căci, de îndată ce ontologismul a introdus, măcar ca ispi- 
tă, ideea echivocităţii relaţiilor dintre creator şi creatură și per- 
mit gândului urcarea directă revelantă, de la creatură, înapoi 
spre creator, înțelegerea faptului esenţial al creştinismului: în- 

truparea, precum și înţelegerea Sfintei Treimi suferă devieri, 
care ameninţă să le compromită taina. Procesiunea Feţelor Dum- 

nezeiești apare ca un arhetip al Creaţiei înseși, în continuitate 

cu procesiunea restului lucrurilor. Lucrurile apar condiționa- 

te prin esenţa divinității, care ar fi oarecum obligată prin firea 

ei să le creeze. Astfel se compromite actul ireversibil al crea- 

ției, a cărui întreagă măsură e în Dumnezeu, dar întruparea, în 

loc de a fi un fapt de Har, o unire suprafirească a divinului cu 

umanul în Hristos, o manifestare a dragostei lui Dumnezeu, 
fără de asemănare, tinde să devie un fel de categorie necesară 
a universului, înrudită necesar cu faptul creației, care legitimea- 
ză ceea ce s-a văzut la unii origeniști, adică, o mărturisire ere- 
tică a unei întrupări graduale şi universale. 

Toată această argumentare poartă, în fond, nu împotriva fe- 
ricitului Augustin, ci împotriva platonismului, latent sub aceas- 
tă interpretare. Şi nu poartă nici în mod absolut împotriva 
platonismului, ci împotriva celor care fac platonism la nivelul 
inteligenţei umane, ameninţînd astfel confuz înţelegerea creș- 
tină a lumii cu o înţelegere panteistă, care compromite deose- 
birea creatorului de creatură şi înţelesul temei întrupării. 

O lume ierarhică de esențe există și pentru Toma din Aqui- 
no; dar între creatură şi divinitate e o deosebire de esenţă. 

În timp ce la Platon trecerea de la Dumnezeu la lume se fă- 
cea continuu și procesiv, printr-un spor al nefiinţei, care nu 
acordă spiritualitate pură decît lui Dumnezeu, îngerii, oame- 
nii, animalele și lucrurile materiale, pînă la pura nonexistenţă 
a materiei; la Toma din Aquino — ca și la Aristotel —, există 
discontinuitate ontologică între regiunile fiinţei. Fiecare fiin- 
ță e o alcătuire de formă și materie proprie. Și ierarhia ființe- 
lor nu o dă numai amestecul de materie și forme, ci ierarhia 
pluralistă a formelor substanţiale. 

O înţelegere organic deosebită a structurii existenţei, deci. 
Astfel, în timp ce, la Platon, trecerea de la posibilitate la act, 
de la ideea de lucru existent constituie nu o îmbogățire, ci o să- 
răcire a fiinţei prin căderea ei în materie, în neființă; la Toma 
din Aquino — ca şi la Aristotel —, trecerea spre act a purei po- 
sibilităţi constituie o sporire a fiinvei, 

De aceea, în filozofiile creştine întemeiate pe platonism, lu- 
mea creată va tinde spre o inconsistenţă funciară, care, în une- 

le rătăciri origeniste, va merge pînă la instituirea lipsei în Dum- 
nezeu.; iar în unele rătăciri postaugustiniene va merge pînă la 
răpirea oricărei semnificaţii a lucrării omenești spre mîntuire: 


Soli Dei blasia. 


Pe cînd, dimpotrivă, filozofia creștină, derivată din împă- 
carea aristotelismului cu dogma, va căuta să salveze, pe deo 
parte, separaţia radicală a esenței Creatorului de cea a creatu- 


rii şi unirea lor substanţială hipostatică în faptul dumnezeiesc 
al întrupării Domnului Hristos. 

Intuiţionismul filozofic confundă viziunea beatifică, cea de 
har, a sfinților, cu cunoaşterea noastră firească de aci, pe cînd 
în realitate aceasta nu e, după vorba sfîntului apostol Pavel, de- 
cît „cunoaștere din parte, ca prin oglindă, în ghicitură“, iar 
aceea va fi „faţă către faţă“2%. 


Din toate însușirile arătate pînă acum, aţi băgat de seamă că 
lipsesc, pe de o parte, toate însușirile care înfățișează lucrarea 
tainică a lui Dumnezeu în lume, legătura lui intimă cu Fiinţa 
în lucrarea mântuirii. 

Este pentru că semnificaţia esenţială a lucrării Dumnezeiești 
mîntuitoare omul n-o are pe calea cunoașterii firești. 

Taina Sfintei Treimi, izvorul creației, adică mărturisirea că 
Hristos e Fiul Dumnezeului celui viu, care singură ne scapă de 
triteism și de modalism și ne face să mărturisim un singur Dum- 
nezeu în trei feţe de o fiinţă, nu se face în înțelegere, ci în Duhul. 

Și, la fel, taina uniunii hipostatice, izvorul mîntuirii, adică 
mărturisirea unirii în fiinţa unică a Domnului Hristos, a două 
firi nedespărţite și neamestecate, divină şi umană, care singu- 
ră ne fereşte, de o parte, de monofiziteism (de o fire) și, de alta, 
de ditelevis (două voințe), nu se dezleagă înțelegerii fără bar. 

Fireşte, cugetarea filozofului va proiecta și asupra acestor 
probleme: 1) distincţia reală dintre existenţă și esenţă, la lucru- 
rile create, și identificarea lor în Dumnezeu; 2) distincția din- 
tre act şi posibilitate, și 3) caracterul analogic al cunoștinței și 
va obține o lămurire lineară a tainelor celor mai adînci ale vie- 
ţii noastre creştineşti. 

În ce mă privește însă, simt că mă apropii de prăpastii în care 
mintea șovăie să urmărească discriminările subtile ale scolas- 
ticii târzii asupra deosebirii reale dintre existenţă și esență, chiar 
în concepţia divinității. 

Nu numai pentru că ar fi obositoare. Dar pentru că soco- 
c mai de folos sufletelor noastre să păstreze, de la-nceput, 
caracterul negrăit, la care tot ne-am întoarce, după 
preajma acestor meleaguri. 


tes 
acestor taine, caracterul negrăit, la 
ce am fi trecut prin arșiţa minţii în 
Să aruncăm deci o privire încheietoare asupra celor spuse 
înă aci. A | 
La întrebarea copilului de 5 ani, 
din Aquino. i. î 
Pentru că drumurile cunoașterii lui Dumnezeu sint aci, sei 
te căi „prin oglindă, în ghicitură , iar nu vedenia faţă către faţă. 
Dar pentru această vedere, nici o filozofie din lume nu te 
poate învrednici. Ci numai sfinţenia! Ma Aia 
Când am ajuns a lămuri măcar aceste lucruri și a deosebi că- 
rările imanente ale gîndului de depăşirea efectivă care nu se în- 
împlă nici ă de jos în sus 
tîmplă niciodată de jos în sus, | 
sîntem poate mai pregătiți a înţelege cuvinte ca acelea pe 
care le rosteşte sfîntul 'Toma ucenicilor săi, care-l roagă să ur- 


meze a le comenta textele: | i 
i mi- zvăluite, fraţilor că toate aces- 
„Astfel de lucruri mi-au fost de , 


, Pe 
tea îmi par a nu fi decât paie și vint: 


nu răspunde filozoful Toma 


REALISM TOMIST 
ŞI IDEALISM FENOMENOLOGIC 


Pentru Platon, ideea este în același timp esenţă a realității 
și esenţă a cunoașterii; cu alte cuvinte, ceea ce cade în inteligen- 
ţă este tocmai ceea ce există; aceasta logic, iar metafizic, ideea 
este aceea prin care există lucrurile trecătoare ale lumii simţu- 
rilor, ce nu sînt decât niște copii palide ale lumii ideilor. 

Pentru Aristotel, la fel, inteligența poate cuprinde de-a drep- 
tul esențe, și esența este aceea ce face metafizicește posibilă exis- 
tenţa lucrurilor. 

Cu următoarele deosebiri gnoseologice: 

1) la esențe se ajunge pe cale de abstracţie; și 

2) aceste idei nu sînt realizate independent de lucrurile tre- 
cătoare ale lumii simţurilor și aparte ca la Platon, ci funcționea- 
ză ca principii organizatoare interne lucrurilor din această lume. 

La fel pentru tomiști, esenţa e ceea ce cade imediat în inte- 
ligenţă, iar esenţa este ceea ce este şi principiul existenţei lucru- 
rilor sensibile. Prinzînd o esenţă, inteligența cuprinde simultan 
rădăcina reală a unui lucru. Aceste esențe se dobîndesc de in- 
telectul agent prin abstracţie (scolastică). Aceste idei nu exis- 
tă însă imanent realizate în lume alături de lucrurile sensibile, 

ele există totuși transcendent, ca idei ale intelectului divin. 

Pentru fenomenologie, inteligența poate ajunge la esențe, 
dar aceste esențe sînt ideale; singure lucrurile simțurilor sînt 
reale. Esența nu mai e, apoi, ceea ce cade imediat în inteligen- 
ță, ci aceea la care poate ajunge inteligenţa prin neglijarea exis- 
tenței. În ce raport sînt aceste esențe cu realitatea empirică sau 
care e metafizica fenomenologiei, nu ni se spune. 

n ştiinţa exactă, de asemeni, inteligența nu cuprinde esen- 

ţe, ci izolează condiţii de mînuire. Ceea ce cade în inteligența 
ştiinţifică nu este, deci, un obiect logic, care să fundeze exis- 

tenţa obiectului, ci o felie ideală din existenţa aceasta, prin care 
noi putem mînui obiectul. Succesul ştiinţei vine de aci. 

Poziţia științei exacte este o consecinţă a confuziei pe care 
a introdus-o Descartes între existenţa unui fenomen şi mînui- 
rea lui, posibilitatea de a-l fabrica. Căci aceasta este cunoaște- 
rea lui Descartes. 

La Kant, ceea ce cade în inteligenţă nu e esenţa obiectelor, 
ci materia lor, căreia inteligenţa îi dă o formă. Siguranţa cuno- 
ştinţelor vine de la inteligenţă, nu de la obiecte. 

La Hume, ceea ce cunoaștem sînt numai obiceiuri subiec- 
tive, conţinuturi ideale. 

E de esenţa oricărui realism, ca esenţa să fie indisolubil le- 
gată existenţei. Ca ceea ce este un lucru să fie, în același timp, 
ceea ce îl face să fie. 

Dimpotrivă, e de esenţa idealismului să deosebească între 
existenţă și esenţă şi să afirme că existenţa uneia nu implică pe 
cealaltă. 

Aceasta ne dă cheia cîtorva legături posibile: 

realism inteligibil, empiric, transcendental, transcendent, ima- 
nent; realism naiv, metafizic, critic, intuiţionist. 

La Spinoza, realismul integral e realizat în Dumnezeu, fi- 
ință a cărei esenţă cuprinde existenţa. 

Argumentul ontologic nu este o dovadă, ci o „poziţie spi- 
rituală“, afirmaţia eristică a conștiinței realiste. 

Abstracţia scolasticilor se deosebeşte mult de abstracția şti- 
ințifică sau carteziană; abstracţia scolastică seamănă mai mult 
cu reducţia eidetică a fenomenologilor, de care se deosebeşte 
totuși prin veleităţile sale, că ar avea rezultate realiste. 

Abstracția științifică pleacă din empirie, desface din empi- 
rie anume calităţi empirice și interpretează prin ele obiectele; 
abstracţia scolastică pleacă din empirie, dar nu rămîne în em- 
pirie, ci atinge în empirie ideile care fundează această empirie; 
abstracţia kantiană pleacă din empirie, dar aplică empiriei for- 
mele apriori ale inteligenţei; dar cum poate, atunci, atinge em- 
piria e un mister? Abstracţia carteziană desface obiectele în 
elemente simple, direct evidente; explicaţia carteziană constă 
în această desfacere şi reconstruire ideală a obiectelor. E esen- 


ţial socotit aci elementul pe baza căruia se poate reconstrui fără 
rest obiectul. 

DEOSEBIRILE 
DINTRE LUTHER ȘI CATOLICI 
Din perspectiva unui ortodox 


1. RĂUL RADICAL AL FIRII OMENEȘTI 


Pofta, vatră a păcatului (fama peccati), după Augustin, e 
congenitală firii omului și nu poate fi dezrădăcinată din sufle- 
tul lui; nici păcătoșenia, deci, zice Luther. (În alte forme, acest 


pesimism antropologic merge pînă la Kant și peste el, la Kier- 
kegaard și la Klages.) 

Catolicismul crede și el că omul e păcătos din fire; dar cre- 
de în virtutea regeneratoare, născută în sufletul omului din lu- 
crarea mîntuitoare a Harului Dumnezeiesc, a Sfîntului Duh, 
care alungă păcatul din această vatră, născînd astfel omul nou, 
duhovnicesc, prin botez, prin pocăință și prin celelalte taine ale 
Bisericii. 


2. MÎNTUIREA PRIN CREDINȚĂ, 
NU PRIN FAPTE 


Nu te mîntuiești făcînd fapte bune — zice Luther —, ci cre- 
zînd. Crezând în îndurarea lui Dumnezeu peste toate păcate- 
le (Sola fide). Faptele bune sînt rodul credinţei, nicidecum 
principiul ei. 

Catolicismul crede, dimpotrivă, că credința fără faptă e moar- 
tă și că omul va fi judecat după fapte (paharul cu apă dat să- 
racului). 

Ne mîntuim deci și prin credinţă, și prin fapte. Ele sînt ro- 
dul dragostei Dumnezeiești în noi. lar această dragoste se naș- 
te în noi prin lucrarea harului Dumnezeiesc și prin aceea că 
luăm parte a jertfa lui Hristos în viaţa tainică a Bisericii. 

3. ANTIINTELECTUALISMUL 


Credinţa nu e — pentru Luther — un soi de cunoaștere, ci un 
act arbitrar de voinţă, o dăruire de sine care se opune raţiunii. 

După învăţătura oficială a catolicismului, a tomismului 
aristotelic, dimpotrivă, credinţa nu se opune cunoașterii, ci 
o întregește acolo unde nu mai poate răzbi prin puterile ei 
proprii. 


4. ÎNDREPTĂŢIREA PĂCĂTOSULUI 
PRIN JERTFA LUI HRISTOS 


Păcătosul nu se mîntuie — după Luther — ferindu-se de pă- 
cate, rugîndu-se la Biserică şi silindu-se să facă binele cu aju- 
torul lui Dumnezeu, dobîndit prin Biserică, ci aruncîndu-se ca 
un pierdut, printr-un elan interior, de credinţă, cu păcate cu tot, 
în braţele sau „în cîrca“ — zice el —a lui Dumnezeu (Peccz for- 
titer crede fidius). 

Hristos mîntuie pe om, jertfindu-se în locul lui, prin me- 
ritele lui și acoperindu-i păcatele cu pulpana hainei lui. Toată 
lucrarea mîntuitoare e a lui şi omul e pasiv în această lucrare 
pe care o primește ca pe un dar. (Sol; Dei gloria, va adăuga mai 
tîrziu Calvin, după sfîntul Pavel.) 

Catolicismul crede și el că Hristos săvîrșeşte lucrarea mîn- 
tuirii, plătind pentru păcatele noastre; dar omul ia parte, în el, 
la jertfa lui Hristos, care se prelungește în viaţa tainică a bise- 
ricii (acesta fiind sensul sacramental al liturghiei la catolici, care 
nu mai e „comemorarea“ sacrificiului lui Hristos, ca la luterani, 
ci necontenita lui „resăvîrșire“ sacerdotală). 

Pentru el, Biserica administrează pe pămînt lucrarea sfin- 
țitoare a Duhului Sfînt în sînul comunităţii credincioșilor, 
care continuă această jertfă în Sfînta Euharistie. Omul e deci 
asociat, părtaș la lucrarea lui Dumnezeu de mîntuire. EL tre- 
buie să se învrednicească de ea. Acesta e sensul esenţial al lu- 
crării mântuitoare la catolici şi se vede cît e de strîns legată 
de „împărtășanie“ şi de pregătirea penină ea (vezi: Comori- 
le lui Peguy). 

5. RELIGIOZITATEA INTERIOARĂ, 
OPUSĂ FORMALISMULUI SACRAMENTAL 


Religiozitatea adevărată, pentru Luther, stă în căutarea lui 
Dumnezeu cu inima, ci nu în evlavia exterioară rituală (al că- 
rui prototip e morișca de rugăciuni a anumitor secte tibetane). 

Tainele Bisericii nu lucrează asupra omului din afară, fizic, 
vrăjitoreşte, ci îi prefac sufletul pe dinăuntru, psihologiceşte (de 
aci, începutul Reformei: cearta pe indulgențele vîndute de papă 
pe bani, care au scandalizat pe Luther). 

Catolicismul crede că evlavia adevărată e aceea care se ma- 
nifestă supusă, în comunitatea credincioșilor care iau parte prin 
împărtășanie și prin celelalte Taine (botez, ungere cu sfîntul 
mir, cununie, spovedanie, preoție, maslu) la viaţa tainică a Bi- 
sericii, în care Dumnezeu lucrează sacramental, direct, cu pu- 
terea lui proprie (ex opere operarum), delegată urmașilor 
regulaţi ai lui Petru și ai celorlalți apostoli, care au dobîndit pu- 
tere „să lege“ și „să dezlege“ păcatele în numele lui. 


6. EVANGHELISMUL ANTITRADIŢIONAL 


Omul poate ajunge, după Luther, direct la Dumnezeu, fără 
alți mijlocitori (cler sau Biserică), prin convertirea inimii, sub 
înrîurirea meditaţiei directe a Sfintei Scripturi, în afară de ori- 
ce interpretare tradiţională, călăuzit fiind numai de Duhul Sfînt. 

Catolicismul crede, dimpotrivă, că singurele căi sigure ale 
Duhului Sfînt sînt ale Bisericii și că la Dumnezeu se ajunge prin 
evlavie și cucernicie (rugăciune, post, umilinţă și fapte bune), 
săvârşite în Biserică, adică, în comunitatea viilor și morților 
mărturisitori ai aceleiași credințe, la fel rugători, săvîrșind aceeași 
jertfă și ascultând de aceeași autoritate, pe temeiul tradiției apos- 
tolice necurmate, universale și neschimbate, care a dat și Scrip- 
turile şi care le garantează și unitatea de înţeles. 


7. SPIRITUALISMUL APOLITIC, 
ANTICLERICAL ȘI ANTIPAPISTAȘ 


Papa şi rînduiala apostolică a Bisericii sînt — după Luther 
— uzurpări şi deformări ale duhului creștinesc originar. Ele 

confundă rînduiala sufletească interioară a Împărăției lui Dum- 
nezeu cu rînduiala pământească a Împărăției Mamonei. Biseri- 
ca lui este „presbiteriană“, adică, supusă autorităţii pur spirituale 
a obștei conduse de bătrîni păstori de suflete, încercaţi în cre- 
dinţă, dar fără altă vocaţie specială. 

Catolicismul crede că papa, urmașul lui Petre, întâiul din- 
tre apostoli, e vicarul lui Hristos pe pămînt și capul văzut al bi- 
sericii acestuia. EI e fără greș în credința rostită ex cathedra. Lui 
i s-au dat cheile „Împărăției Cerurilor“ şi toată puterea în cer 
și „pe pămînt“ şi, ca atare, e „Domnul Domnilor“ și „Impăra- 
tul Împăraţilor“, ca și cel căruia îi ţine locul, dacă nu cu puterea 
directă, măcar din pricina păcatului (ratione peccati), care paş- 
te pe cei ce folosesc puterea pământească. Iar preoţia e rîndui- 
tă de Hristos ca o taină și o legătură deosebită, cu puteri 
sfinţitoare deosebite, delegate ei anume de Hristos. 

Acestea sînt deosebirile principale asupra cărora m-ai întrebat. 


Văzute de la noi, poate că sînt două feţe sparte în Apus, ale 
unui creștinism originar, unic, rămas nedespicat în Răsărit, în- 
tre faţa lăuntrică și cea din afară. Lutheranismul n-ar fi astfel 
decît preţul spiritual al păcatului pe care l-a săvârșit catolicismul, 
cînd, spărgînd comunitatea de iubire a bisericii lui Hristos, a 
opus autoritatea văzută libertăţii duhovnicești, încercînd să sub- 
stituie unităţii nevăzute a inimilor unitatea văzută a credinţei 
instituţionalizate, pe care a instaurat-o cu sabia în sînul socie- 
tăţii politice a vremii. 

De atunci, tendinţele autoritariste ale credinţei exterioare, 
deși nu complet secate de orice conţinut, ceea ce ar fi, desigur, 
o exagerare să se spună, au lăsat pe dinafară, au expulzat din 
sînul catolicismului celălalt principiu de libertate, de elan in- 
terior, cu care fusese înfrățit în comunitatea originară de iubi- 
re, în autoritatea liber consimțită. 

Și tot de atunci, acest principiu s-a constituit antagonist, ca 
spirit de liberare, de protest, umplînd cu răbufnirile lor tot Evul 
Mediu german. Lutheranismul nu e decît precipitatul ultim, în- 
chegarea lui doctrinară pe tărîmul religios la sfârșitul Evului 
Mediu. 

Nietzscheanismul și chiar Germania de azi sînt, desigur, pro- 


iecţiile — pe alt plan — ale aceleiași tulburări adînci spirituale 
a Apusului! 

În Buch der Trâstung, mi i 
A 8» mi se pare, a lui Angelus Silesi 
4 ler esi 
Citit cîndva, înainte de Luther, aceste atit 1 re 
INBerii ŞI pe toți mijlocitorii drumului către Du 
afla drum direct la el: 


Weg, weg, ihr Seraphim. i - : $ 
TA phim, ihr kânnt mich nicht i 
Ich will den wahren Weg zum lieben Gott alleinei uicken, 


Privit deci nu în amănuntul structurii do 


deci nu în am ctrinare, ci în ten- 
dinţele lui adînci, spirituale, lutheranismul să 


apare aci, în Răsă- 


JACQUES MARITAIN 
— GÎNDITORUL ȘI ARTISTUL 


Sfârşit de februarie 1927 


Dragii mei, 

Mi-a fost dată pe ziua de ieri una din cele mai mari bucu- 
rii din viața mea. La Cercul de studii religioase condus de N.A. 
Berdiaev (autorul unei cărţi apărute de curînd, pe care poate 
că unii din[tre] voi o cunosc deja: Le nouveau Moyen-Age!) 
— la Asociaţia Creştină a Studenţilor Ruși —, am ascultat pe 
Jacques Maritain, șeful netăgăduit al Renașterii neotomiste, fi- 
lozof strălucit, autor a nenumărate cărți menite să vădească o 
schimbare de mentalitate a vremurilor moderne faţă de cele ce 
le-au precedat. Rînd pe rînd: La philosopbie bergsonienne; Art 
et scolastique; Antimoderne; St. Thomas d'Aquin apâtre des 
temps modernes; Theonas ou les entretiens d'un sage et de deux 
pbilosopbes sur diverses matitres inegalement actuelles; ReEfle- 
xions sur lintelligence et sur la vie propre; Trois Reformateurs; 
Reponse ă Jean Cocteau; Une opinion sur Charles Maurras et 
le devoir des catboliques d'Action frangaise; sau studiile din 
„Chroniques“: Grandeur et mysere de la metapbysique; din 
„Revue Universelle“ : Reflexions sur le temps present, St. Tho- 
mas d'Acquin; sau din „Revue de Philosophie“ ...; şi, în fine, 
cele 2 volume de filozofie sistematică: Introduction generale 
ă la Philosophie şi La petite logique, dintr-o serie mai mare — 
dovedesc încercarea de a restaura filozofia sfîntului Toma în 
miezul cugetării contemporane. Alăturea de el lucrează, cu tot 
atîta autoritate și strălucire, dar cu mai puţină influenţă în cer- 
curile de nespecialiști, Garrigou-Lagrange, cu o carte celebră: 
Le sens commun ; părintele Sertillanges, cu La vie intellectuel- 
le şi nou apăruta Notre vie; părintele Gillet, conducător al ma- 
rii traduceri de popularizare a S4mmei teologice a sfîntului 
Toma; sau profesorii Peillaube, Vignon, E. Gilson, profesor la 
Sorbona, specialist în filozofie medievală, cu un celebru Co- 

mentar al Discursului asupra metodei al lui Descartes, cu un 


studiu despre Jzvoarele scolastice ale gîndirei lui Descartes, cu 


un Curs de filozofie medievali, a cărui abreviere se găsește pe 
un preţ accesibil în mica colecţie a lui Payot; în fine, un prim 
volum dintr-o carte asupra tomismului. 

E interesant de marcat locul pe care îl ocupă tomismul în 
cadrul cugetări franceze asupra celor religioase. În gros, s-ar 


putea împărți influenţele cam astfel: toată istoria spirituală a 


Franţei de după 1789 s-ar putea înfățișa tipic... etc... (vezi ce 


e tipărit aci). 

Pentru lămurirea locului ocupat de tomism în cadrul cul- 
turii franceze, vă trimet un fragment de articol pe care vă rog 
să mi-l restituiţi odată cu scrisoarea. Citiţi pasaşiile însemna- 
te cu albastru fs așa). Restul nu e stilizat, ci numai dictat?, 

Revenind la Jacques Maritain, mi-e greu să traduc impre- 
Sia covârșitoare pe care mi-a făcut-o inteligența şi credința aces- 
tui om (Jacques Maritain). 

Închipuiţi-vă un pian cu coadă, minunat, care ar poseda trei 
claviaturi a 7 octave suprapuse, așa încît să dea toate interva- 
urile posibile urechii omeneşti şi închipuiţi-vă un pianist care 
ar poseda în același timp tehnica lui Sirota și muzicalitatea lui 
Cortot... 

Sau un Stradivarius... Sau un violoncel sub mîna unui is- 
cusit maestru. În sfîrșit — pentru comparaţie, pot spune că Dar- 
tigue, care și el este un om inteligent, pătrunzător și fin, pare, 
alăturea de el, un biet cimpoi! 

A fost ceva unic! 

Mă pregătisem, ce e drept, cu multă grijă pentru o aseme- 
nea întâlnire. E multă vreme de cînd Jacques Maritain mi-e drag 
şi de cînd urmăresc pas cu pas activitatea lui. Ştiam aproape tot 
ce scrisese. Și urmăream atent articulațiile gîndirii lui. Aveam 
aproape gata copt un studiu pe care-l voi trimete zilele astea la 
„Gîndirea“ asupra Renașterii tomiste?. Şi totuși, impresia pe care 

mi-a făcut-o a fost covârșitoare! A depăşit nesfirșit așteptările. 

Spun hotărît că, de cînd sînt, nu am mai văzut o asemenea 
inteligență, limpede, energică, perfect artistic formulată, o îm- 
binare minunată de spirit de nuanțe cu spirit geometric; în fine, 
un gînditor puternic, dublat de un artist. 

și 


Fiziceşte, Maritain nu e un tip de Fra Angelico, coborât din 
portret. Închipuiţi- -vă pe Mauryf, degrossi” şi bonbhommia ti- 
indu-i înlocuită prin spiritualizare. O bărbuță mijeşte blondă. 
Ochii albaștri, de un albastru minunat, privesc parcă aievea des- 
fășurarea unor împrejurări cu care tu, convorbitor, n-ai comu- 
nicaţie; şi vorbirea lui parcă ţi-ar povesti treptat ce vede. O 
bunătate nesfîrșită îi strălucește pe faţa radioasă ca de sfînt (o 
strălucire „străină“ străfulgerînd o față parcă abia ieșită din su- 
ferință)! Din cînd în cînd, două cute de atenţie pe frunte. Vor- 
bește simplu. Te miră atîta luciditate şi atâta energie, izvorînd 
din atîta bunătate. Glasul lui e numai nuanţe. Sufletul lui are 
pedale care-i fac gîndul catifelat și amplu. Cetind paginile gre- 
le de abstracții din eterica lui Introducere în filozofies, ţi l-ai în- 
chipui binevoitor, rigid... şlefuit, dar rece ca marmura; iar în 
faţă ai un om vibrant, o flacără care pîlpîie. Dar o vibraţie în- 
strunită perfect, plastică, echilibrată, stăpînă pe efortul său și 
pe sine, fugind de orice patbos sau truc ieftin. 

Cînd expune teza, glasul lui are răsunete de clopot; cînd 
enumeră obiecțiile limpezi, pare un susur de izvor. Cînd le 
combate, aci strînge glasul, spre a nu da pas sensibilităţii asupra 
argumentului, aci șoptitor, ca și cum i-ar fi teamă să nu frois- 
seze? cel mai mic gînd advers. 

Alunecă pe marginea ideilor; le mîngiie parcă, cu o adevă- 
rată dragoste de maestru pentru arta lui. 

Și totuşi ce sever judecă! 


E atîta bogăţie de nuanţe, atâta tact, atâta stăpînire de subiect 
şi de imensă terminologie filozofică abstractă, atîta măiestrie de 
expunere, de cunoaștere a dedesubturilor gîndului, de delicată 
atenţie faţă de adeversar, de pătrundere, că rămii înmărmurit! 

La tot are replică imediat; nu tătos, ci admirabil simplu. 

E o plăcere să-l auzi vorbind de lucrurile cele mai abstracte. 

Dialectica lui e un trandafir din care vîntul desface, una cîte 
una, petalele. 

Cînd a sfîrșit de-a diseca esențe, subzistenţe, atribute, ac- 
cidente, moduri, persoane, inseităţi, aseități, perseități, existen- 
ţe sub- modus şi prime principii de inteligibilitate, î în te miri ce 
bucată de vreme, te întrebi: Era așa simplu? 

Şi-ngînînd, mulțumești lui Dumnezeu că a acordat asemenea 
reabilitare inteligenței genului omenesc. 

Incontestabil, aveam în faţă una din cele trei, patru inteli- 
gențe cele mai străikeive de pe glob. De cînd sînt n-am mai au- 
zit aşa ceva! 
A vorbit de creatură şi raporturile ei cu Dumnezeu Creg- 
torul. 

Planul? 


Trei puncte: 1) Lumea creată și ordinea ei naturală; 2) Lu- 
mea de peste fire și ordinea supranaturală a harului dumneze- 
iesc; 3) Uniunea hipostatică (1* — în Hristos; 20 — în Biserică) 
a celor 2 lumi: întruparea. 


Discuţie vioaie. Protestanţii admiră subtila și admirabila struc- 
tură artistică a sistemului tomist. Se bucură că în timp ce afa- 
ră, în oraș, se fac afaceri, circulă tramvaie, în căsuţa de la nr. 10, 
B-d Montparnasse, oamenii se adună spre a se întreba de ra- 
porturile Făpturii cu cel ce a făcut-o. Subiectul ales le pare a 
fi o onoare a genului uman: înalt! Se tem numai să nu fie fă- 
cut dinadins pentru soluție. 

Erau gravi acești protestanți, în prada parcă a unui sentiment 
de responsabilitate a propriei lor mîntuiri; ca şi cum şi-ar fi ţi- 
nut singuri în mînă soarta. Wilfred Monod întreabă „pe Maritain 
dacă această doctrină a sf. Toma, el, Maritain, și-o însușeşte pe 
de-a-ntregul. 

Ortodocși, oameni obișnuiți, cu plete şi cu priviri adînc ome- 
nești, nu se prea simt la adăpost î într-o asemenea construcţie de 
înduri. Se tem ca nu cumva frăgezimea „argumentului“ să nu 
atragă după sine căderea obiectului argumentat — ca un castel 
minunat de cărţi de joc. Cu totul altă liniște şi siguranță le dă 
lor adăpostul sub aripele Bisercii, sau după faldurile hainei lui 
Dumnezeu, așa cum singur ni se "dă în revelaţie. 

Rînd pe And, Berdiaev, Malinooski, profesor... Paul Sterian, 
studentul rus... X... şi cu mine, spunem, din diverse „puncte 
de vedere, același Înca î în fața paradoxelor creştine, noi cu cre- 
dința afirmăm unirea, supranaturală ş și mai presus de minte, în 
Dumnezeu, a ambelor teze; atitudine esențialmente mistică, pe 
care tomismul, raționalist, pus în faţa acelorași paradoxe, afir- 
mă şi el ambele teze, însă distinge cu rațiunea, în cadrul natu- 
rii de ea cunoscută, domeniul de valabilitate al fiecărei teze. 

Maritain răspunde în bloc cam acestea: 1) și el acordă cu- 
noștinței mistice superioritate asupra cunoștinței raționale: pri- 

ma, atingînd lucruri de care nu poate vorbi (inefabile); a doua, 
vorbind de lucruri ce nu [le] poate atinge. 
Ca atare, fireşte că revelaţia directă către mistic (mistica) 
e ierarhie superioară (din punct de vedere al gradului de iden- 
tificare cu obiectul); apoi vine teologia (supranaturală sau 
propriu-zisă), care speculează rațional pe datele oferite? de re- 
velaţie; în fine, dedesubt, vine teologia naturală sau pur rațio- 
nală, mai corect: teodiceea, parte a metafizicii, care studiază pe 
Dumnezeu cu singurele mzjloace naturale ale rațiunii şi care, 
firește că rămîne în neputinţă să vorbească intrinsec şi intim de- 
spre Dumnezeu; dar care poate respinge ceea ce se spune îm- 
potriva lui. 

Că misticul se poate lipsi de teologie e un fapt, dar nu fără 
primejdie, îndată ce misticul începe să tălmăcească în cuvinte 
ceea ce vede. Căci revelaţia e inenarabilă? şi nu poate fi tradu- 
să adecvat în discurs. De aceea afirmaţiile misticilor sînt ade- 
vărate (ca parabolele, de pildă) pentru a da indicaţii asupra 
experienţei mistice, dar nu trebuiesc considerate logiceşte, căci 
riscă să producă sminteli. 

Ceea ce e de observat — adaugă Maritain — este că mulţi oa- 
meni au O nevoie de lămurire intelectuală indiscutabilă, pe cînd 
alţii n-o au. 

Or, tomismul este cea mai perfectă încercare de a gîndi asu- 
pra revelaţiei, încercare care a măsurat dificultățile pînă la fund 


şi a împărțit perfect toate dificultăţile, soluţionîndu- le pentru 
totdeauna. 


Nu am aci timp, nici loc, să vă dezvolt mai departe lucru- 
rile; mă gîndesc însă să vă împărtăşesc aceste câteva impresii, 
V-aș ruga mult, după ce citiţi, să-mi trimeteţi înapoi aces- 


te paginii, căci nu mai am notată această impresie şi mă tem 
să nu se piardă. 


Aud, pe de altă parte, că sînteţi amenințați de fel de fel de 


neajunsuri din partea altora. 


Nu vă pese! Nimeni nu poate nimic împotriva voastră. Și 
apoi, noi sîntem aici! 


Aș dori mult să-mi comunicaţi, pe larg, „aprecierile defa- 


vorabile“ și „deciziile“ care v-au supărat, pentru a putea vedea 
şi noi ce e de făcut. 

i! 


De cele zise impotriva voastră nu vă temeţi. 1) Senatul uni 
rai nu are a interveni, căci noi existăm de fapt, de drept pu 
in *» Li î - - Că TI 
a pi pasă. 2) De fapt Vă asigurăm 02 existența, oricare ar fi 
căci, faţă de noi, cuziștii!! n-au priză. Ă 
„Cât priveşte răspunsul, îl vom da noi. Problema e interesan 
tă in sine. Voi reveni. i 


Despre Naet2, sînt de părerea lui Kassargian!3. Bravo! Bine zis! 


Cu mult drag, 
Mircea Vulcănescu 


CERCUL DE STUDII ORTODOXE 
DE LA PARIS 


[martie 1927, Paris) 


Iată aci, o dare de seamă a activităţii Cercului nostru de stu- 
dii de la Biserică, unde lucrăm: Virgil Godeanu, Fanik Ghica, Ser- 
giu Condrea şi cu mine, împreună cu Victor Popescu și cu alții. 
E cam sumar, dar nu am timp să-l dezvolt. 


Păstraţi-l, căci îmi va trebui. 
Cu drag, 


Mircea 


[P. S.] A vorbit și Foerster. Lume multă. A spus cam ceea ce 
scrie în Christos und das Menscblichen Leben. 


Problemele cercetate s-au învârtit în jurul sitzaţiei actuale 
a religiei la noi. 
Introducerile au fost: 


1) Victor Popescu, teolog: Consideraţii asupra ideii de di- 
vinitate la primitivi. Introducere plină de consideraţii asupra 
caracterului primitiv al creștinismului românesc; punerea lui 
în faţă cu creștinismul propriu-zis. Creștinismul curat nu e pri- 
mitiv. E spiritualist pur. ld[entifică ?] morala cu creștinismul. 


2) Vasile Băncilă, pedagog-filozof: Laicismul. O cerceta- 
re a conflictului dintre catolicism și laicism în Franța. 12 O ex- 
punere a faptelor; 2 o căutare a rădăcinilor; 30 o încercare de 
interpretare a spiritului laic și de explicare a lui; 4* o încerca- 
re de aplicare la condiţiile noastre specifice. 

1* Întregul șir de măsuri luate după Revoluţia Franceză îm- 
potriva catolicismului francez: Legea congregaţiilor, a separa- 
uei etc.... Morala laică. Radicalismul francez. Francmasoneria. 
Libera cugetare. Liga Dr[epturilor] Omului. Socialismul. Esen- 
ţa umană. 


223 


Critica (Thaller). Esenţa laicismului e religioasă — religie 
anticreştină. 

2* Libertinagiul. Secolul al XVIII-lea. Protestantismul. Ca- 
bala iudaică. Spinoza. 

Critică: consideraţiuni asupra Cavalerilor Sf. Duh în Vea- 
cul de Mijloc. Ereziile. 

32 A) O religie anticreștină. Este laicismul anticlerical sau 
antireligios? 

Explicare a lui ca reacţie anticlericală, în favoarea altei re- 
ligii a omului. 

B) O stare de spirit antireligioasă în esență, în funcţie de o 
schimbare de structură socială (capitalismul, [de] ex[emplu]). 

4* A) În primul rînd, laicismul român e numai o imitație ser- 
vilă, fără şanse de succes; căci ortodoxia nu e clericală. (Lai- 
cismul celor din 1848.) 

B) În al doilea caz, laicismul este sorţit să vie în ţară cu in- 
dustrializarea, și atunci ce e de făcut? 


3) Pr. V. Ionescu, teolog: Intelectualii români și creştinismul. 

1* Rolul intelectualilor ca factor influent pentru popor. 

2* Datoria intelectualilor de-a se grăta creștini (chiar de n-ar 
fi) din nevoi de pedagogie socială, creștinismul fiind esenţial sta- 
tului şi ordinii noastre sociale. 

Critică (Thaller & alţii). 1 Motivele de oportunitate socia- 
lă nu pot interesa prea mult pe creştin. Sîntem apărători pen- 
tru că credem. Cum am putea fi, dacă noi înșine nu credem? 

20 Nici nu e posibilă o asemenea acțiune 

Imposibil 
să lupţi pentru ce nu crezi 
Imoral 


Obiecţie. Dacă nu cumva simularea nu e stimulare. 


4) Pr. Duminecă Ionescu, teolog: Criza societăţii țărănești 
după război şi criza regiei creștine la țară. 

a) Constatări. 1* Scăderea autorităţii preoțești. Legi laice. 
Căsătorie. Botez. Conflictul cu administratorul, cu primarul. 

2* Ravagiile industrialismului. Părăsirea postului, a muncii 
cîmpului. Goana spre orașe. Căpătuiala. Pierderea datinilor, a 
credinţei. 

Îmbunătăţirea stării materiale, deprecierea sufletească. 
Boli... etc. 

Critică. B) Explicări. |. Desființarea economiei domestice 
închise. Descriere. Fapte. 

Cauze multiple. Lărgirea orizontului. Împroprietărirea. Apli- 
carea legii câştigului. Influenţa elitei satului. Cele trei tipuri: pri- 
mitiv, burghez, emancipati. 

II. Raportul dintre felul de viaţă și structura sufletească. 

Teza materialistă şi teza reacţiunilor reciproce. Observaţii. 
Adventiştii. 

Dacă nu cumva sectele nu constituiesc o încercare de adap- 
tare la noua stare de spirit. Concordanţe industriale. 

C) Remedii. 1* Degajarea elementelor spirituale ale creşti- 
nismului. 

2* Apostolatul laic pentru biserică. 

Discuţie. Romantismul reacţionar. Întrebări. 1) Economia 
schimbă structura sau structura schimbă economia ? Cum una 

(efort minim); cum alta (condițional). 

2) Ne putem noi opune aşa-ziselor legi fatale ale economiei? 
(Da, întrucât sînt condiţionate, și condițiile depind de noi.) 
3) E bine să ne opunem ? Idealul revenirii la corporație. 

Avantaje : Reglementare. Critică: 1) Imposibilitate; 2) Ru- 
perea echilibrului prin tendinţele de lărgire a pieţei; 3) Inter- 
venţia autoritară; 4) Unde mergem. 

4) Putem înlătura consecințele fără a ne opune? 

E bine să le înlăturăm ? Pentru și contra datinilor. 

Ne trebuie: 4n creștinism identic cu sine, care să salveze tot 
ce se poate, adaptîndu-se noilor nevoi spirituale. 

E posibil un asemenea creștinism? 
Teza mea. Contestarea ei. 


5) Pretorian, [?]: Utilitarismul creștin. Păgînitatea cultului. 
Cult plentru] cauze morale. 

Critică. 1) Religie și superstiție. Valoarea religioasă a super- 
stiției? 

A) Teza antiromantică (Popescu — Pretorian). Esenţa re- 
ligiei creștine e religia morală. Superstiţia, formă primitivă, e 
religioasă, dar necreștină. 

Concluzie. Suprimarea superstiţiei. 

B) Superstiţia e religioasă. (Religia-ncepe în superstiție şi 


moare-n filozofie.) 


Creștinismul nu e moral în esenţă. A începe regenerarea con- 
tra superstiției e o luptă p[entru] un element moral contra unu- 


ia religios. 
Concluzie. Sublimarea ei (din lăuntru). Purificare... 
Rolul atmosferei superstițioase plentru] menţinerea religiei. 


Distrusă, s-ar reface, dacă ar scade spiritualitatea. Singur reme= 


diu. Accent pe spiritualitate. 
2) Dacă poporul român este creștin cu adevărat? 


1* Teza superficialistă. Baza. (R&my Gourmont, Les raci- 
nes de Didealisme. Goignebert) Nu sîntem creştini, ci păgâni. . 


22 Aceeași teorie ducînd la concluzii contrare. Ethosul 


trac-—creştin prin esenţă (afinitate cosmologică). V. Pârvan şi . 
N. Ionescu. Nu putem fi decît creștini. Creștinismul a înglo- 


bat el însuși o serie de superstiții. 


32 Teza schimbării structurii spirituale. (Dependenţa de 


structura socială.) 


[Conferinţe] viitoare: 


1) Pavelcu: Religia în genere — sîmbătă, 26 februarie 1927. 


2) 'Thaller și Hudiţă: Religie și morală | 
3) Prof. Fr. W. Foerster: Morală religioasă şi morală laică — 
sîmbătă, 5 martie [1927] 
4) Sergiu Condrea: Răsăritul, Apusul și Cultura Româ- 
nească N 
5) M. Vulcănescu: Doctrinele de autoritate şi creștinismul. 
6) F. Ghica: Concepţiile științifice recente şi ideea de divi- 
nitate. 
De la data cînd am scris aceste note, s-a ţinut conferința d-lui 
Pavelcu. Îmi pare rău că am lipsit. Psiholog și sociolog, acest 
referent, din cîte mi s-au spus, a pus problema sociologicește și . 
psibologicește (în felul lui Durkheim sau al Tratatului... lui 
Dumas.) A făcut un studiu foarte complet. 
Se pare că nu s-a găsit o replică valabilă în cursul discuţiei, 
deşi s-au afirmat poziţii opuse. (Îmi pare și mai rău că nu am 
fost.) 

Personal am o obiecţie prealabilă împotriva acestei meto- 


de, obiecţie pe care am dezvoltat-o odată pe larg la A.S.C.R. 
(o conferinţă: Filozofie și religie, în iarna 1924-1925). 


Anume: fără să contest posibilitatea unei sinteze a aparen- 


țelor (mulțumitoare poate pentru unele spirite), sinteză feno- 
menologică a actului religios (remarc în treacăt că sociologia şi 
psihologia nu epuizează conţinutul unei astfel de fenomeno- 
logii) — dar o astfel de cercetare e esențialmente inadecvată obiec- 


tului, căci acesta e transcendent, iar fenomenologia prinde doar 
imanentul. (Noi reveni.) 


Sîmbătă vorbește Foerster (Fr. W.) la Cercul nostru de la Bi- 


serică despre Morală religioasă și morală laică. 


Sîntem pe cale să punem bazele unui Cerc de studii tomis- 
te, cîţiva studenţi români la Paris în ale filozofiei. 
Vom propune lui ]. Maritain să ia parte la acest cerc. 
Motivele: 1) sîntem cîţiva români cărora filozoficeşte li se 
pune problema legitimităţii unei renașteri metafizice; 2) sîn- 
tem cîțiva români dornici de a lua contact cu realitatea noului 
tomism francez; 3) sîntem cîțiva români — ortodocși — care, pu- 
nîndu-ne întrebarea că sîntem, paradoxal, singurii latini orto- 
docși, aşezaţi între Răsărit și Apus, care avem ca atare şi nevoi 
de gîndire asupra stării religioase (ruşii nu au aceste nevoi), am 
fi dornici să cunoaștem mai de aproape sistemul tomist, care se 
pretinde a fi monumentul creștinismului văzut de latini; spre 
a vedea de nu ne-ar putea da și nouă puncte de reazem. 
Oricum, e o cunoștință în plus, chiar dacă nu am găsi alt- 
ceva în el. Și nu strică. 
Am și început să citim Summa teologică a sf-tului Toma din 
Aquino. 
Vă voi scrie impresiile. Adică, le veţi găsi probabil publica- 
te în „Gîndirea“, peste o lună, două. 
Mircea Vulcănescu 


REFLECŢIUNI ASUPRA INTELIGENȚEI 
ȘI ASUPRA VIEŢII SALE PROPRII 


Însemnări cu prilejul unei traduceri 


Părintele Valeriu Iordăchescu, profesor la Facultatea de Te- 
ologie din Chișinău, ne-a dat în româneşte o traducere a Reflec- 
țiilor lui Jacques Maritain asupra inteligenței și a vieții sale proprii. 

Semnificaţia spirituală a unei astfel de traduceri depășește 
anonimatul unei cronici, pentru a lua amploarea unui adevă- 
rat fapt cultural. 

Poetul Tudor Arghezi, mi se pare, constata prin Bilete de 
papagal acum cîteva luni, nivelul intelectual scăzut al preoţi- 
mii noastre în raport cu cea catolică. 

„Traducerea pr. V. Iordăchescu răspunde lui Arghezi că pre- 
oţii muncesc. 

Cu oarecare inconștiență a dificultăților. Exemplu: pasajul 
cu „idealismul“. 

Reflexions sur l'intelligence .... este o carte epocală. 

Primejdioasă totuși pentru o apologetică ortodoxă. 


Tomismul e un mare liberator de sub tutela falsului intelec- 
tualism. 


Două probleme: 

1) problema unui vocabular filozofic românesc; 

2) problema oportunității „mobilizării“ sfintului apusean 
Toma din Aquino în slujba ortodoxiei. 

Lucrul apare oarecum evident din prefața traducătorului, 
care așteaptă de la Maritain o renaștere a „idealismului“ româ- 
nesc și O reluare a firului rupt de la 1848 încoace. 

Ne este greu să înțelegem atît: 

1) în ce fel renașterea religioasă e o renaștere idealistă, atun- 
ci cînd idealismul este esențialmente antireligios și, la limită, ateu; 

2) în ce fel filozofia tomistă, tradițională în Apus, poate să 
însemne o reluare a tradiţiei noastre proprii dinainte de 1848. 

Să fi fost noi tomiști înainte de această dată? Cam aceasta 
ar rezulta din prefața traducătorului. 

Semnificaţia exactă a renașterii tomiste stă în dezrobirea gîn- 
dirii filozofice contemporane de sub tirania imperativului cri- 
ticist. 

La răspîntia drumurilor care curg din Renaștere spre noi: 
1) lutheranismul pietist — prin Knutzen —, 2) raționalismul lu- 
minilor — prin Wolft —, 3) naturalismul rousseauist — de-a 
dreptul —, Kant ridicase-n calea metafizicii baricadele celor trei 
Critici!, scriind ritos în prefața Prolegomenelor: „de-acuma, 
peste mine nu se va mai putea trece!“2? 

E drepi că Hegel şi cu ai lui izbutiseră o clipă să sară peste 
baricadă, sau, mai exact, să-nalțe din redută steagul vechii me- 
tafizici. Dar, atât el, cât și toți cei ai lui, păstraseră pe faţă sche- 
ma vechiului lor dascăl şi cuta idealismului brăzdase adînc frunțile 
lor filozofice! 

Iată însă pe Maritain „întorcînd“ literalmente pozițiile cri- 
ticiste, respingînd de plano problema însăși a criticii kantiene, 
sub învinuirea gravă de a fi nesocotit caracterul adevărat al cu- 
noștințer. 

Iată-l, luînd de scurt pretenţiile de control ale teoriei cu- 
noașterii asupra metafizicii și infirmîndu-se una câte una, prin 
ele însele. 

Tată întemeiate iar pretenţiile funciarmente realiste ale cu- 
noștinţei. 

Iată-l apoi demascînd, una cîte una, supoziţiile metafizice 
ale fizicienilor ce pretindeau a se fi dezbărat de ea. 

Iată-l mai departe demonstrînd, împotriva lui Blondel, pu- 
tința realistă a cunoașterii conceptuale, iată-l demonstrînd efi- 
Cacitatea reală a cunoștinței. 

Iată-l, deci, demonstrînd că nu poate fi cunoaștere decât me- 
tafizică și încheierea care ne-a umplut pe mulţi de bucurie: Ni- 
meni să nu intre aci, dacă nu e metafiziciant! 

Capitolul esenţial al lucrării — pentru filozofi — este, fără 
îndoială, capitolul 2: Viaţa proprie a inteligenței. 

Pentru cei preocupaţi de o poziţie ortodoxă în filozofie, ca- 
pitolul de căpetenie și piatra de poticnire este în capitolul 3: F7- 
lozofia d-lui Blondel, schiţa unei răfuieli a tomismului cu o altă 
tradiţie a filozofiei creștine, ce-şi trage rădăcinile-n Apus din 

Platon — prin Plotin și Augustin, ocolind pe Aristotel —, tra- 
diție mult mai aproape de ortodoxia răsăriteană, ca tomismul. 

Autorul ne înfăţişează pe Maritain din Reflecţiile asupra in- 
teligenţei.... ca pe cel mai autentic reprezentant al renașterii to- 
miste. Cel mai strălucit, fără îndoială, dar şi cel mai autentic? 
Oare? 

Este, într-adevăr, teoria cunoștinței expusă în Reflecţiile 
asupra inteligenței... adevărata teză a tomismului asupra ches- 
tiunii? Nu e tocmai ușor de spus. 

Ideea esenţială a tezei lui Jacques Maritain, după care cu- 
noașterea este prefacerea virtuală a subiectului cunoscător în 
obiectul cunoscut — ideea cea mai fecundă a lucrării, ideea în- 
drăzneață care atrage simpatiile realiştilor şi așază pe Maritain 
hotărît în cadrul mișcării neorealiste — nu întruneşte unanimi- 
tatea tomistă. 

Reminiscenţa bergsoniană e aci profund vizibilă la Maritain. 
Dar tocmai acest caracter realist și această îndrăzneală fac pe 
acei dintre tomiști care urmează tradiţia lui Suarez Salaman- 
cinul să surîdă cu îngăduință în faţa acestei „deveniri virtuale“ 
ca-n faţa unei „scăpări“. 

Nici acei dintre tomiști care gravitează către kantianism, 
cum este P. Marechal, nu sînt de acord cu o atât de radicală in- 
terpretare a gîndirii Tomei din Aquino. 

Controversa este ancorată în miezul teoriei cunoștinței şi 
poartă asupra specificaţiei cunoștinței. 

Că subiectul cunoscător nu „devine“, stricto sensus, ci nu- 
mai primește în el însuși, din afară, după doctrina tomistă, o 
species impressa5, un obiect ideal — fenomenologii ar zice: o 
„noemă“ —, aidoma aceluia din afară, „species expressa“€, nu 
încape nici o îndoială! 

Întrebarea este însă aceasta — și de ea atîrnă soarta realis- 
mului tomist —: este această species impressa specificată — adi- 
că determinată în forma și existenţa ei — de către subiect sau 
de obiectul din afară ? Este ea o formă predicamentală prin care 
subiectul prinde obiectul apriori, cum ar zice Kant, e ea o vir- 
tualitate pură, sau e un rod al experienţei? 

E întrebarea! Și asupra acestui punct tomiștii şovăie şi se îm- 
part!... 

Unii acordă funcțiunea specificatoare intelectului agent, dar 
prin asta ruinează realismul cunoașterii; obiectul intern e pro- 
dus de abstracție, ci nu al unei intuiții speciale a existenţei. 

Alţii — fără a acorda”. 

Între aceştia, gîndirea proprie a lui Maritain — cu deveni- 
rea subiectivă aidoma cu obiectul — reprezintă un caz limită! 

Oricum ar fi, Jacques Maritain — ca realist şi ca dezrobitor 
al inteligențelor de sub tirania sterilă a criticii kantiene — ocu- 
pă, pe zarea gîndirii filozofice de astăzi, o poziţiune simpati- 
că — chiar dacă „intelectualismul“ său nu ar fi fără cusur. Pe 
de altă parte, influența lui asupra gîndirii franceze recente, în 
special asupra tineretului francez în formaţie — chiar adversar 
— este prodigioasă — analoagă întru câtva celei exercitate pînă 
prin 1913 de Bergson. | 

Iar Cugetările asupra inteligenței... sînt, desigur, o carte de 


„hotar... Au fost, în orice caz, o astfel de carte pentru mine. 


Iată destule cuvinte menite să justifice, „în pură filozofie“, 
o astfel de traducere și care să o facă să apară ca un fapt ce iese 
cu mult afară din comun. 

Sub acest raport, filozofia românească a cîștigat, prin tra- 
ducerea pr. Iordăchescu, un text clasic. 


Traducerii acestei cărți însă, acel ce caută adevărul și altun- 
deva decît între concepte, și anume, în lumea semnelor și a 
corespondenţelor tainice și nevăzute, i se poate afla și altă sem- 
nificaţie, mai adîncă. 

Traducerea ne-a fost făcută de un preot, iar tipărirea ei ne 
vine tocmai de la Chișinău. 

Mărturisim că de la Chișinău aşteptam altceva decît o „re- 
naștere tomistă“. 

Dar pentru că traducătorul nu se fereşte a-i da o astfel de 
semnificaţie, e locul să ne întrebăm ceva mai pe larg de rostul 
pe care îl poate avea o astfel de „renaștere“ și o astfel de „filo- 
zofie tradiţională“ pentru o ţară ortodoxă ca a noastră! 

În răspunsul acestei întrebări stă, în definitiv, justificarea 
„religioasă“ a traducerii acesteia. Căci, nici discuţie nu încape, 
Jacques Maritain este un militant. Un militant al altei credin- 
ţe. Aceasta n-o putem ascunde. 

Nu știu dacă pr. V. Iordăchescu a cumpănit adînc această 
întrebare. Judecînd după prefață, mai lesne-mi vine a crede că 
nu a cumpănit-o! 

E drept că tomismul nu e un nou venit în lumea filozofiei . 
religioase ortodoxe. 

Publiciștii traducerii textului latin al Mărturisirii ortodoxe . 
a lui Movilă nu s-au ferit să arate înrîuririle „tomiste“ asupra 
mărturisirii sale, lucru știut de altfel de mult de către ortodocși, 

Cum sufletul românesc trece a fi mai dornic de clare for-. 
mulări intelectuale ca cel slav, aportul tomismului ar putea con= 
stitui o tentaţie filozofului român dornic de absolut. 

Ispita nu e însă lipsită de primejdii! 

Tineretul nostru intelectual — mai ales — care datorește lui . 
Maritain dezrobirea de pozitivism și de criticism și care a su- 
ferit mai ales influenţa fascinantă a autorului Celor trei refor- 
matori ..., tineretul nostru intelectualist cu adevărat — nu cel 
din caricatură — e drept că nu e cu desăvârșire străin unei în- 
cercări de renaştere tomistă. 

Ralierea atit la o teorie tomistă a cunoașterii, cât și la solu- 
ţia tomistă a raporturilor dintre rațiune și inteligenţă € însă mult 
mai puţin simplă decît pare. Ea poate linişti un spirit care a su- 
ferit tiparul pozitivist, dinspre cele ale ştiinţei, dar, la o mai 
adîncă analiză, este o mare întrebare dacă poate linişti şi o ini- 
mă dornică de mîntuire. Că tomismul adună din risipă şi dis- 
ciplinează intelectual, e neîndoios; dar e îndoielnic dacă îl. 
sustrage unui anume farmec ncîngăduit al speculaţiei pentru. 
speculație. 

Ca să exprim aci gîndul meu întreg — cu riscul de a fi înţe- 
les greşit —, aş zice că deosebirea radicală pe care o face tomis- 
mul între natură și supranatură — punctul esenţial al metafizicii 
tomiste — nu face parte din tradiţia neînfrânată a Bisericii de 
Răsărit; mai mult decât atât, îi este falș potrivnică. Sper să lă-. 
muresc mai bine, cu alt prilej, gîndul meu. "a 

Mai mult decît atît. Sînt din aceia care socotesc pe Toma din 
Aquino drept cel dintii dintre „modernii“ combătuţi de Mari- 
tain; mai clar, că, fără separaţia tomistă a naturii de supranatu- 
ră, nici Descartes, nici deismul, recte „ateismul“, nu ar fi fost cu 
putinţă. | 

Nu acuzăm pe 'Toma că ar fi voit fățiș aceasta. Călugărul din 
Aquino a fost, desigur, una din minţile cele mai limpezi în in- 
tenții. 

Dar este în seria întîmplărilor acestei lumi o logică strînsă, 


„care face ca tomismul să nu fie străin de aceasta. Critica prin- 


cipiului imanenţei pe care o face Maritain lovește indirect to- 


mismul însuși. 


Că tomismul ușurează poziţia celor ce luptă cu armele înţe- 
legerii pentru credinţă este exact. E însă o întrebare pe care Ră- 


săritul nu s-a temut să și-o pună, dacă în realitate e tocmai așa 


de ușor de depășit antinomia! Şi, mai ales, dacă ea poate fi de- 


“'pășită numai cu armele filozofiei speculative, oricât de riguros. 
„Acei care zi de zi se lovesc de marginile puterii de pătrun- 


dere, căutînd să circumscrie cu-nţelesul acel ce nu se „poate 


scri-mprejur decît prin taina-nfricoșată și paradoxală a Întru- 
pării, vor zîmbi poate la efortul plin de zel al lui Maritain — 


care „explică“ lui Pilat acolo unde Domnul Hristos tace... —, 


amintindu-și de o anume Tragedie a filozofiei, de care pome- 


nise odată părintele Sergiu Bulgakov. 
Iar la-ntrebarea dacă tomismul are de contribuit cu ceva la 
echilibrarea filozofică a spiritului românesc, mai limpede de- 
cît cel slav și mai dornic de o formulare arhitectonică a gîndu- 
rilor sale, nu cred că se poate răspunde clar de-acuma. Mult 
trîmbiţata — pînă la ameţire — problemă a „specificului“ în cul- 
tură nu e o problemă de natură, ci una de cultură. Ea priveşte 
gîndirea ce se face, nu aceea ce e gata făcut! 
Care sînt șansele tomismului să prindă în mișcarea noastră 
filozofică? 
Atârnă de autenticitatea intelectualismului românesc şi de 
seriozitatea nevoii de apropiere pe cale naturală de absolut! 
Rezultatul? 
Cu totul independent de gîndirea oficială tomistă, poate ni 
l-ar putea da un Stelian Mateescu? Altul nu văd! 


Un alt punct de vedere este acela al „vocabularului“. 

E un lucru știut de toți că orice speculație înaltă își cere un 
„vocabular“ al ei să se exprime. 

Traducerea unei cărţi scolastice, chiar atunci cînd are drept 
autor un filozof dublat de un literat ca Maritain, întîmpină gre- 
utăţi de neînvins. 

Semnatarul acestor rînduri lucrează de mult timp la o tra= 
ducere a Reformatorilor ...? și cunoaște, ca atare, toate dificul- 
tăţile tehnice pe care le întîmpină un așa text. 

Sub acest raport, totuși, regret că limba traducerii nu este 
întocmai fericită. 

O asemenea traducere — cînd este bine reușită — are un ca= 
racter epocal: fixează limba. Nu aș dori însă ca termenii în care. 
sînt traduse unele expresiuni tehnice să rămînă-n limba noas- 
tră în forma dată de ediţia I a traducerii acesteia. 

De multe ori, limba se refuză traducerii unor subtilități de 
gînd ce nu-s conforme geniului său propriu. 

Nu vrem să căutăm nod în papură traducătorului. Serviciul 

pe care l-a făcut filozofiei cu traducerea sa e prea mare spre a 
nu-l voi perfect. Şi cum o astfel de carte trebuie să aibă înrîu- 
rire, ar trebui s-o aibă fără pată! Din acest gînd și din dorința 
de-a vedea o perfecţionare a ediţiei a doua! pomenesc aceste. 
observaţii. A 
De la scrierea numelor proprii — Sfîntul Toma (p. 29), Sfîn- 
tu Thoma (35), Aquinatul, Toma Aquinatul, care ar trebui scris. 
Toma din Aquino pur şi simplu, şi care denotă o grabă nejus- 
tificată în problema textului — și pînă la expresiuni subtile ca 
aceea a precizării sensurilor scolastice ale lui esse în româneş- 
te, unde pentru unele cazuri „fiinţare“ este superior lui „fiin- 
ţă“ și „fire“ superior lui „essenţa“ în sens de „natură“, o critică. 
riguroasă ar putea descoperi multe șovăieli și variaţii. 

Apoi stilul ar trebui'!. 

Traducătorul ar trebui să aibă îndrăzneli de limbă. Acolo 
unde o traducere cursivă dă mai bine sensul global, să nu șo- 
văie în păstrarea paralelismului literal al celor două texte. 

Apoi, „misterul“ (p. 142), „spiritul“ lui Dumnezeu (scris 
cu literă mică) (p. 143), „graţia“ etc. sînt termeni pentru care taf-. 
nă, duh şi bar ne stau în limbă cu totul cu alt prestigiu. 

Expresii ca „doctrină care se refutează pe sine însăși“ ar tre 
bui evitate (p. 35). Ă 

Desăvîrşirea unei astfel de traduceri ţine tocmai de măsu- 
ra în care ne poate dărui pe autor în limba noastră. ] 

Am dori, sub acest raport, ca la o nouă ediţie să ni-l dea mat 
desăvârșit — căci merită! 

Erorile de tipar au scăpat, de asemeni, foarte numeroase: 


(i 

De-ar putea traducerea cărţii lui Jacques Maritain să redea 
tineretului gînditor din țara asta aripile gîndului, de i-ar putea 
redeschide zările tulburi pînă acum ale fumurilor criticiste, de 
i-ar da poftă să privească iarăși problema inteligenței drept în 
fată, fără nici o prejudecată. 

"De i-ar da dorinţa de a se avînta iarăși către preocupările spi- 
ritului pur, de i-ar da disciplina neînfricată, convingîndu-l că 
filozofia nu e o distracţie plăcută, ci o povară dată spre purta- 
re unora dintre sufletele omenești. 

Şi atunci vom cere Facultăţii de Teologie de la Chișinău să 
urmeze pe calea începută și să ne dea traduceri din filozofii și 
dogmaticienii ruși Losky, Karsavin, Bulgakov şi alții. 

Atunci, da, vom putea reînnoda şi noi firul rupt al tradiției 
noastre de la 1848 încoace. Căci nu trebuie să uităm că Antimo- 
dernul nostru nu poate fi decît ortodox, cum ne e specificitatea. 

A ţintit părintele V. Iordăchescu atât de sus ? În acest caz, 
lupta va fi cruntă. Cu atît mai cruntă, cu cât trebuie s-o du- 
cem cu noi înșine, căci nu sîntem fără ca tomismul să nu fi 
exercitat asupră-ne, şi mai ales personalitatea fascinantă a lui 
Jacques Maritain. 


ORTODOXIA ȘI APUSUL, 
DUPĂ N. BERDIAEV 


I. ÎNTRE VIRTUALITATE ȘI ACTUALITATE 


Rîndurile de mai jos alcătuiesc cuprinsul unei conferințe ţinu- 


tă la Paris, acum câtăva vreme, de filozoful rus, într-un cerc de stu- 


dii interconfesionale. 


Le transcriu după notele luate atunci, pe care le întregesc, pen- 
tru o mai deplină înţelegere, fără a altera nimic din fondul gîndi- . 
rii autorului, convins că interesul lor subzistă întreg pentru toți . 


cei ce caută o cheie desoebirilor dintre Răsărit și Apus. 


Din întâlnirea creștinului ortodox răsăritean cu „fraţii“ săi 
de lege apuseană, cel dintii iese mai totdeauna cu un sentiment. 
supărător de umilinţă și de inferioritate intelectuală. Pretutin- 
deni unde stă de vorbă, i se spune că, pe tărâmul strict intelec- 
tual, ortodoxia a rămas „înapoiată“. Chiar cînd nu i se spune, . 


i se dă a înțelege aceasta, pe departe. 
De unde vine acest sentiment și ce preţ are? 


1. În primul rînd, din faptul că ortodoxia nu a cunoscut o 


perioadă de înflorire a cugetării religioase analoagă scolasticei. 


apusene. Patristica a fost şi este încă singurul îndreptar al Ră- 
săritului pe cărările gîndirii religioase. Apusenii nu-i tăgăduiesc 


în genere valoarea; se miră numai că, vreme de aproape zece. 


veacuri, învăţătura Bisericii ortodoxe nu se mai dezvoltă. 


Nu e vorba de analizat condiţia acestei defecţiuni a cuge- 


tării răsăritene în ordinea speculațiilor religioase, ci numai de 
constatat un fapt care contribuie, desigur, la producerea sen- 


timentului de inferioritate mai sus amintit. Chiar dacă am ad- 


mite — cum fac unii — că vitregia împrejurărilor a făcut din 
Răsărit un fel de pavăză a creștinătății, la adăpostul căreia apu- 
senii s-au putut dezvolta în voie, aceasta nu ar înlătura pe tărî- 


mul strict intelectual care ne preocupă aci motivul jenei amintite. 

2. Adevăratul motiv al acestei neînţelegeri trebuie căutat, 
după Berdiaev, mai în adînc. Observaţia care se face „învăţă- 
turii“ răsăritene de către apuseni poate fi aflată și vădită cu pri- 
vire la toate celelalte comori ale ortodoxiei. Într-adevăr, dacă 
comparăm temeiurile întregii vieţi spirituale a Răsăritului cu 
acelea ale apusenilor, fie catolice, fie protestante, observăm că 
ele au rămas latente în Răsărit, în vreme ce în Apus au fecun- 
dat întreaga civilizaţie şi viață pământească. 

Pricina ar putea fi căutată cu folos — urmează Berdiaev — 
în aceea că, de la obîrşie, Apusul a fost pătruns de spiritul aris- 
totelismului nu numai în teologia sa, ci și în toată structura for- 
melor sale de viaţă. Toată civilizația Apusului pare a se întemeia 
tipologic pe înțelegerea aristotelică a raporturilor dintre act şi 
formă. Organizarea în tot, actualizarea, ca temei al existenței 
înseși, necontenita strădanie de a da formă materialului, de a-l 
conforma, prin acţiune, după idei, de a realiza la maximum po- 
sibilitățile latente ale materialului, pentru a făuri o lume desă- 
vârşit realizată, iată tipicul acestei structuri, în toate manifestările 
ei de seamă. 

Răsăritul a înţeles altfel acest raport şi a trăit în consecin- 
ță. A nu fi îndeajuns de actualizat nu e nicidecum, pentru ră- 
săritean, un semn de inferioritate; lăuntricul nemanifestat, dar 
în putinţă de manifestare, a avut întotdeauna, în Răsărit, mai 
mare preţ decît forța aparentă și forma exterioară pe deplin ac- 
tualizată care şi-a istovit posibilităţile. Realizarea a fost întot- 
deauna o problemă străină sufletului răsăritean, „împlinirea“ 
ce o caracterizează aci fiind, din capul locului, opusă „istovi- 


rii“ care o caracterizează dincolo. De aceea şi comportarea ră- 


săriteanului e deosebită. În loc de a istovi conţinutul în actualizări 
și „in-formaţii“, ea a constat mai ales în a feri lăuntricul de ri- 
sipă, împiedicîndu-l să treacă în act în întregime. O pildă de 
acest fel ne e dată de înțelegerea deosebită a bisericii, de pildă, 
„organism spiritual viu“, în Răsărit, cu infinite posibilități la- 


„tente pe care nu le actualizează decît la strîmtoare și care, toate, 


constituie scăderi (astfel, explicitarea dogmei e, pentru Răsă- 
rit, un semn de „împuţinare“ la care biserica e szlită de eretici să 
recurgă); iar în Apus: „organizaţie“ exterioară, juridică și so- 
cială, pe cât se poate mai clar definită și exprimată în activita- 
tea ei. 

În fond, realizarea, aşa cum o înţeleg apusenii, nu a fost nici 
odată o împlinire, un adaos adevărat de ființă, prin acţiune; ci 
dimpotrivă, o superficializare, trecere de la adîncul plin de fi 
inţă, deplin realizat într-un plan de idei platonice, la suprafa= 
ţa unei înfățișări trecătoare și efemere, într-o lume inconsistentă 
în ea însăși, cum € aceea a simțurilor. 

Clădită pe alte principii decît acelea ce au curs în lumea din 
afară, viaţa ortodoxiei a ţinut astfel întotdeauna să deosebeas- 
că hotărît Împărăţia lui Dumnezeu de aceea a Cezarului. Apu- 
sul, dimpotrivă, n-a contenit a face analogii de la legea acestei 
lumi la orînduirea celeilalte. 

Această actualizare neîncetată, urmată în Apus, are valoa- 
rea ei istorică netăgăduită, dar nu e cu totul la adăpostul ori- 
șicărei critici. Aceasta, pentru un motiv foarte simplu, bine 
cunoscut celor ce s-au îndeletnicit cât de cît cu viaţa spiritua- 
lă. În focul încercărilor de a potenţa la maximum toate „for- 
ţele“, spre a făuri în lumea de aci „o societate creştinească“, 
aidoma Împărăției cerurilor, adevăratele valori duhovnicești 
riscă să fie lăsate-n umbră şi poate chiar nesocotite. 

Nu încape deci îndoială că apuseni; au făurit o „civilizaţie“ 
exterioară, într-adevăr impunătoare, şi au dreptul să ceară Ră- 
săritului ca acesta să le recunoască acest merit, ceea ce răsări- 
tenii o fac bucuros, fără gînd ascuns și chiar cu oarecare naivitate! . 
Alături de această admiraţie inofensivă, Răsăritul are dreptul 
însă să arate, în chip apăsat, că disprețul apuseanului pentru că Ră- 
săritul n-a făcut la fel, în ceea ce-l privește, nu e deloc justificat. 

Apusul ar fi trebuit măcar să înțeleagă că are de-a face cu 
o altă întocmire tipică a religiei creștine în istorie, dotată cu ca- 
ractere proprii, și care e vrednică să fie cercetată în manifestă- 
rile sale proprii cu cel puţin tot atâta interes, în loc de a fi judecată 
în numele unui criteriu străin, care, sub o aparentă „condam- 
nare“, nu face decât să dovedească o stranie incapacitate de în- 
ţelegere! O metodă mult mai corectă ar fi aceea care ar compara 
amănunțit aceste specificități. 

Ce ne vădește o astfel de comparaţie? Un fapt extrem de 
semnificativ. Fie că e vorba de protestanți, fie că e vorba de ca- 
tolici — atît de deosebiți în atîtea privințe —, putem desprin- 
de o unitate tipică a Apusului deasupra acestor diferenţe (fără 
de care, chiar, nu se pot înțelege aceste diferențe). 

a) Cu cît omul se îndreaptă spre actualizarea trăirii sale re- 
ligioase în istorie, cu atât așteptarea sfârșitului slăbeşte. Am văzut 
cum tot ceea ce era vigoare în creștinismul apusean, împingîn- 
du-l spre realizare, îl împingea, deci, implicit și fatal, către pier- 
derea sentimentului eshatologic, îndemnîndu-l să afle omului 
un țel firesc şi natural, care să-l acomodeze veacului însuși în 
care trăieşte. 

b) Dimpotrivă, Răsăritul, nerisipit şi neistovit de probleme- 
le puse de realizarea principiilor sale în actual, nedestrămîndu-şi 
prezentului comoara, 4 urmat să aștepte împlinirea desăvârşită 
a tuturor lucrurilor în participarea desăvîrșită făgăduită la sfir- 
şitul veacurilor, de care acest veac, cu toată zădărnicia ce cu- 
prinde, nu face decît să ne despartă ca un val. 

Deşi slăbit de rezistență și căpătînd uneori o ușoară tendin- 
ță de așezare lumească, Răsăritul ortodox n-a pierdut nicioda- 
tă sentimentul provizoratului esenţial şi al esenţialei nestatornicii 
a oricărei așezări lumești, şi nici a primejdiei ce există pentru 
suflet de a îndumnezei realitatea, pentru a cărei îndeplinire se 
trudeşte cultura apuseană, de jos în sus, în loc să aştepte cobo- 
rîrea cerurilor. Credincios creștinismului primelor timpuri, Ră- 
săritul a păstrat nealterată așteptarea sfârșitului și acest sfîrșit, 
Ca ţintă a strădaniilor sale. El nu s-a lăsat răpit, pe planul reli- 
gios, de deşertăciunea controverselor fără folos sau de arhitec- 
tura supusă stricăciuni... 


II. NEUTRALITATEA NATURALISTĂ 
ȘI TRANSFIGURAREA SPIRITUALA 


(Civilizație şi viață duhovnicească) 


Printre numeroasele deosebiri care izvorăsc din deosebirea 
tipologică arătată mai înainte, între concepțiile cosmologice și 
antropologice ortodoxe și catolice se dezvoltă una, care capă- 
tă o însemnătate precumpănitoare. E vorba despre felul par- 
ticular în care catolicismul începe să considere, de la o vreme, 
lumea naturală în iconomia Dumnezeiască și despre consecin- 
ţele care decurg dintr-însa. 

După această învățătură, care de la sfîntul apusean Toma 
d Aquino încoace nu a încetat să câștige teren, Dumnezeu a 

creat un om natural, pe care l-a înzestrat apoi printr-un dar su- 


pranatural, cu formele vieţii spirituale. 


Într-o astfel de concepție, păcatul strămoșesc însemnează. 
decăderea omului din starea de har iniţială. Darurile duhovni=. 
ceşti, primite prin har, deosebit de creaţie, i-au fost luate prin. 


păcat. Însă firea omenească nu a fost prin aceasta stricată. Na- 
tura omenească este bună în ea însăși — aci e deosebirea între 
Luther și catolici —, în orice caz, e „destul“ de bună, spre a se 


putea constitui într-un om întreg, posedînd, în el însuși, raţiu- 
nea lui secundară de a fi (secundară, dar suficientă, într-un anu= 


me sens, pentru ca omul să existe în el însuși), fiind dotat cu 
perfecțiuni, mărginite, ce e drept, dar „proprii“, existînd „per 
suam essentiam!, deosebite de perfecțiunile spirituale mai înal- 
te, neîngăduite decît celor în stare de har. 

Antropologia ortodoxă nu a deosebit niciodată în același fel, 
între actul creator al lui Dumnezeu şi actul de har prin care 
acesta i-a dat perfecţiunile spirituale. Lumea Harului nu este, 


pentru ortodocși, deosebită și suprapusă lumii naturale consti- 


tuite aparte și subzistente la fel. Pentru ortodox, omul creat nu 


este, deci, „omul natural“, animalul rațional al apusenilor, gă- 


sind în natura sa proprie raţiunea sa imediată de a fi; el este o 
fiinţă spirituală, creată după chipul și asemănarea lui Dumne- 
zeu și care numai în voința lui Dumnezeu își află rostul. „Ni- 
mic din tot ceea ce este cu adevărat nu este cu adevărat în afară 
de Tine.“ Pentru ortodox, „naturalul“ ca atare, adică neutrul 
faţă de acțiunea divină, nu există. Ortodoxul deosebeşte puter- 
nic pe Făcător de făptura sa, însă toată făptura este sub acţiu- 
nea neîncetată a lui Dumnezeu. Ceea ce este potrivnic acestei 
acțiuni este păcatul. Dar viaţa duhovnicească subzistă în fire şi 
după păcat. Întunecată, șovăielnică, nesigură de ea, dar măcar 
sub forma „nădejdii“ mîntuirii, există, fără îndoială. 

(Dacă această concepţie e acuzată de apuseni ca „Ocaziona- 
listă“, putem răspunde că se înșală, deoarece, între cauzalita- 
tea divină și efect stă întreaga taină a libertăţii noastre, care 
schimbă cu totul datele problemei, fără a ne sili să acceptăm 
această neutralitate a naturii.) 

Nu ar fi de insistat așa de mult asupra acestei deosebiri, de 
multe ori atenuată în Apus, dacă ea n-ar fi plină de consecin- 
țe însemnate privitoare la lămurirea nedumerirei de care am 
vorbit la început. 


240 


„Naturalul“ acesta este esenţial pentru Apus. Pe el își în- 
temeiază ei toată „civilizaţia“. Cunoașterea prin lumina „natu- 
rală“, morală „naturală“, drept „natural“ etc. sînt orînduiri firești, 
lăsate pentru această lume și după firea ei. Deasupra ei, lumea 
supranaturală se adaugă ca s-o completeze și s-o încoroneze, 
fără însă ca s-o modifice, dimpotrivă, chiar o ajută să se rea- 
lizeze. 

Patristica nu a cunoscut niciodată ideea aceasta a unei lumi 
naturale, neutre. Lumea actuală este stricată (tulburată). Lăsa- 
tă în voia ei, dă în chip aproape sigur de rîpă; totuși, Dumne- 
zeu nu și-a întors cu totul privirea de la ea. Acţiunea lui este 
mai învăluită, ascunsă minţii omenești, dar ea subzistă mai de- 
parte. Nimic nu ar putea subzista o clipă fără ea. 

Ideea de „transfigurare“ a lumii, de „theosis“, în sensul ei 
athanasian, este ideea centrală pentru spiritul ortodoxiei, în lo- 
cul ideii de natură a Apusului. Pentru răsăritean, împlinirea 
atîrnă de faptul că, sub acţiunea Sfîntului Duh, totul trebuie să 
se transfigureze; pentru „realizatorul“ apusean, ideea nu poa- 
te avea aceeaşi semnificaţie. Ceea ce caută el e să-şi „justifice“ 
faţă de Dumnezeu acţiunea și realizarea, pentru ca, astfel, re- 
alizarea lui — în chip natural bună — să fie întregită prin har. 
La noi, lumea naturală este în păcat (naturală, în sensul apu- 
sean, desigur). Ea trebuie să se transfigureze şi prin această tran- 
sformare ontologică de „theosis“ să reintre în Dumnezeu, din 
voia căruia a ieșit, prin anarhia primului păcat! 

Această învățătură a Răsăritului nu trebuie însă confunda- 
tă cu învățătura protestantă a răului radical; căci, după aceas- 
tă învățătură, natura este cu totul stricată, harul substituindu-se 
„faptelor“, spre a ne mîntui. Aci nu se pomenește de transfigu- 
rare, căci faptele sînt ale „harului“, ci nu ale făpturii transfigu- 
rate. Și apoi, la protestanți, e vorba numai de mîntuirea fiinţei 
individuale, pe cînd la ortodocși e vorba de mîntuirea lumii în- 
tregi. Ceea ce e vrednic de reţinut este faptul că, victime ale ace- 
leiaşi separaţii apusene a naturii de har, protestanții consideră 
Harul ca ceva esențialmente exterior naturii omenești ce se mîn- 
tuie. Și nu se mai vede bine cine se mîntuie, dacă ceea ce e că- 
zut nu se mâîntuie. 

Harul acesta — zic, la rîndul lor, catolicii — lucrează asu- 
pra omului, dar nu-l transformă individual, căci harul dă dra- 

gostea și aceasta dă „faptele“. Cu totul pe alt plan așază orto- 


docșii chestiunea. La noi, „transfigurarea internă“ nu e decât 
o „prefigurare“ a „transfigurării cosmice“. De aceea, ideea de jus- 
tificare, așa de importantă în controversele apusene cu privi- 
re la Har, cu toată încercarea unora, nu are aşa de mare 
importanță pentru ortodocși. Ceea ce importă nu e mîntuirea 
mea, ci mîntuirea lumii. În cei pe care biserica îi consideră 
„drepţi“ înaintea lui Dumnezeu, ea vede numai o prefigurare 
a restaurării finale. Speculaţiile asupra mântuirii universale au 
cu totul altă importanţă în Răsărit decît în Apus — chiar dacă 
lăsăm la o parte formele exagerate și vădit eretice pe care le ia 
acest gînd la unii părinți. Deci, cu totul alt plan de considera- 
re a problemei: juridic în Apus, ontologic în Răsărit, fie în pa- 
tristica greacă, fie în gîndirea teologică din ultimul veac. 

O pildă a acestei diferenţe ne e dată de învățătura privitoa- 
re la Sfînta Fecioară în Răsărit și în Apus. Dogma catolică a ză- 
mislirii ei fără de prihană e o pildă a acestei teologii naturaliste. 
Ea nu se înţelege decît ca o urmare a acestei antropologii. Sfîn- 
ta Fecioară e ferită printr-un act exterior special al Harului, care 
o desparte, sub acest raport, de firea omenească și o răpește 
acestei firi, făcînd din ea o ființă supranaturală. Ea e un dar și 
un instrument al providenţei, binevoitor faţă de oameni. 

Tradiţia Răsăritului, departe de a vedea în Sfînta Fecioară 
un dar în afară de ființa omenească, vedea în ea „podoaba în- 
tregii făpturi“, termenul cel mai înalt al unei pregătiri de a re- 
primi pe Dumnezeu, care se urmează în generaţii, încă de la cea 
dintîi remușcare a lui Adam. 

Libertatea Maicii Domnului de a primi pe Dumnezeu este 
centrală. Ea nu mai e o unealtă, ci o ființă primitoare de Dum- 
nezeu, cea mai curată și cea mai înaltă, dintre toate făpturile. 
Cea care s-a ridicat cel mai sus, către Dumnezeu, peste păcat! 
Harul conlucrează, desigur, și aci, dar Sfînta Fecioară purce- 
de din lume către Dumnezeu, în aceeași măsură în care primeș- 
te Darul lui Dumnezeu către lume în Fiinţa Domnului Hristos. 

Aceeași deosebire în înţelegerea ortodoxă a raporturilor 
dintre libertate și autoritate. Cînd cineva a admis că „omul na- 
tural există în sine“, tot spiritualul devine exterior. Așa înțe- 
leg catolicii autoritatea. Ortodocșii însă refuză să îi urmeze pe 
această cale pînă la capăt. De ce deosebirea ? Pentru că auto- 

ritatea nu este, pentru ortodocși, nici la papă, nici la sinodul ecu- 
menic. Biserica nu e nici monarhie văzută, nici aristocrație vă- 
zută, nici democraţie văzută. Niciodată, la ortodocși, această 
învăţătură nu s-a pus în acești termeni. Homiakov a arătat că, 
la ortodocși, nu există autoritate exterioară. Autoritatea bise- 
ricii este autoritatea întregii lumi creștine, de la Iisus Hristos și 
pînă astăzi și de astăzi înainte. Nici chiar sinoadele ecumenice 
nu își datoresc autoritatea lor incontestabilă formelor juridice. 

Numai după ce adevărul iese la iveală, se poate spune lucrul 
hotărît. Nu e însă nici un criteriu exterior pentru asta. Căci, 
atunci ar trebui să judecăm acţiunea Sfîntului Duh prin crite- 
rii care îi sînt inferioare. Nu există, deci, criteriu exterior al ade- 
vărului, ci un criteriu interior: viaţa bisericii, luată în întregul 
ei istoric. Se vede foarte bine că nu e deloc vorba de o interio- 
rizare individualistă, în sensul protestant, ci de un refuz de a 
accepta termenii în care conștiința apuseană a formulat o pro- 
blemă din care, în ceea ce o privește, nu mai poate ieși; dar în care 
noi, din fericire, am fost feriţi, pentru motivele mai sus amă- 
nunțite, a intra. 

Catolicii critică, este drept, această teorie ca incomodă din 
punct de vedere social; căci nu văd cum s-ar putea organiza în 
aceste condiţii o biserică puternică (aci, pe pământ), fără un cri- 
teriu extern. Istoriceșşte, catolicii au aci dreptate. Dar diferen- 
ţa are același izvor, ca mai sus. Altă înțelegere a rostului istoriei 
şi a bisericii în faţa ei. 

La fel în ceea ce priveşte purcederea Sfîntului Duh. Cato- 
licii spun ades că deosebirea dintre ei și noi n-are însemnătate. 
Totuși, sînt diferenţe practice enorme. Catolicii au „organizat“ 
toate căile Sfîntului Duh; în vreme ce la noi căile lui sînt ne- 
pătrunse omului. Doctrinar, deosebirea stă într-o neînţelege- 
re. Sfîntul Duh purcede prin Fiul doar faţă de oameni — zic ei. 
În el însuşi, vine de la Tatăl, de la care vine totul. Apoi, la cato- 
lici, Sfîntul Duh este identificat cu harul administrat de bise- 
rică. La noi, Sfîntul Duh lucrează el asupra bisericii. 

Apoi, apusenii sînt hristocentrici, în vreme ce ortodocșii sînt 
mai ales închinători ai Treimii. Părinţii greci s-au preocupat 
mult de Treime, în vreme ce latinii se ocupau mai cu seamă de 
organizarea vieţii. Mai mult decît atât; la ortodocși, toată lu- 
crarea creștină începe cu invocarea Sfîntul Duh. La catolici, cu 

omul, cu sufletul omului căutător de Dumnezeu. Protestanții 
au lăsat chiar în umbră Sfîntul Duh. Pentru răsăriteni, lisus este 
Dumnezeul în Sfînta Treime şi creştinismul nu are sens fără Cele 
Trei Feţe Dumnezeieşti. 

Din contactul ortodoxiei cu confesiunile apusene ce are de 
așteptat ortodoxia ? Dacă își propune să dezvolte în afară for- 
mele sale de viață spirituală, acest contact, apropierea poate con- 
stitui o primejdie. Exteriorizarea ţine de o problematică străină 
ortodoxiei și nu poate decît să complice cu probleme inutile po- 
zițiile ei spirituale, fapt dovedit de mersul stărilor bisericeşti 
din Răsărit în contact viu cu Apusul. 

Ortodoxia poate însă să-și dezvolte bogăţiile sale interioa- 
re. Se pare că acest proces este deja început. Ce va urma? Ce va 
da biserica ortodoxă ieșită din faza statică, spre a intra într-o 
fază dinamică? Este această ieșire cu putinţă și în ce condiţii? 
Ce avem de așteptat de la ea? Iată probleme la care ortodoc- 
şii vor trebui să dea un răspuns. 


NICULAE IONESCU. SCHEMĂ GENERALĂ 
A UNUI CURS DE FILOZOFIE A RELIGIEI 


Curs făcut la Faclultatea] de Filozofie şi Litere 
de la Universitatea din București 


„Ca să nu se supere nici Metafizica, nici Teoria judecății“, 
pe care ar fi trebuit, din lipsă de timp suficient, să le sacrifice, 
respectiv, una alteia, d-l Nicolae Ionescu — conferenţiar de Lo- 
gică şi Teoria cunoștinței la Facultatea de Litere și Filozofie din 
Bucureşti — a reluat, în semestrul al doilea al anului acesta, 
Cursul de filozofie a religiei, cu intenţiunea sa obișnuită de a 
reface problematica întrebării şi schiţa logică a cîtorva indica- 
țiuni de soluţionare. 


În sărăcia de îndrumări întemeiate, pentru studenţii dornici 
de orientare religioasă — un curs de filozofia religiei făcut de pe 
o catedră de Logică e menit să inspire, atît celui dornic de cuge- 
tare, cît și celui dornic de „autoritate“, şi încredere și simpatie. 

Zbuciumul cugetării omenești asupra lucrurilor sfinte, mai 
ales într-o vreme în care se pare că se cugetă mai mult decît se 
trăiește sfinţenia, este o problemă destul de prezentă în mintea 
tineretului din generaţia actuală, pentru ca cursul d-lui N. I[ones- 
cu] să găsească numeroşi auditori. 


Și încercarea Domniei-sale, de scoatere din cenușă a „etho- 
sului“ religios specific-ortodox, fără pretenţii, dar cu intenții 
teologale bine definite — astăzi, cînd tot ce este filozofie reli- 
gioasă, chiar la clerul de nume ortodox, este marfă de import, 
purtînd pecetea mentalităţii apusene — trezește în special ase- 
ceristului care și el caută, fără să izbutească totdeauna să gă- 
sească, îndreptar pentru dreapta credință (în trecut fie zis, de 
la Petru Movilă, nu mai cunosc Mărturisire de credinţă orto- 
doxă), răspunde şi unei nevoi de orizont mai larg pentru teo- 
pei noștri, şi unei nevoi reale de îndrumare a cugetării religioase 

e la noi. 

Literatura religioasă a sfinților părinţi nu se găsește nicăieri 
în traduceri accesibile, hrană sufletească rezervată cu dinadin- 
sul cîtorva seminariști ceva mai destoinici în grecește. 

Biserica încetează educaţia religioasă în şcoli, după ultimii 
trei ani de istorie dogmatică papagalicească, impuşi de program, 
tocmai în momentul în care adolescentul are nevoie, mai mult 
ca orișicînd, de o orientare, pe care de fapt nu i-o dau celelal- 
te studii (inclusiv filozofia, cu toate asigurările expunerii de 
motive a ministerului la alcătuirea programei analitice). 

Biserica nu păstrează cu credincioşii alte legături decât cele 
ce-i pot procura de la aceștia sprijin bănesc. (Câte biserici nu 
stau sub epitropie de atei!) 

Și apoi, ne minunăm de progresul sectarismului care răspun- 

de — cu toată lipsa desăvârşită de cultură — unor nevoi religioa- 
se pe care biserica propriu-zisă le neglijează sau le uită, în 
folosul „cooperativei“ sau al „bîlciului“. 
„ Remare acestea în treacăt, pentru a arăta că apărarea, oare- 
cum prea pudică, a conferențiarului nostru, că nu face acest curs 
nici de modă, nici din preocupări actuale, ci dintr-o preocu- 
pare permanentă a Domniei-sale, trebuie luată în rezervă; fără 
a-i pune la îndoială „intenţiile“ — ci analizînd numai „preten- 
țuile“ —, vedem că [alături de] realizările setei Domniei sale de veş- 
nicie, cursul Domniei-sale mple (dacă e destinat să umple sau 
umple fără să fie destinat, nu discutăm aci), se umple în actu- 
alitatea intelectuală de la noi, o lipsă care-l face şi oportun, şi 
simptomatic. (Nu-i vorba de libertatea de a gîndi oricînd la cele 
religioase, ci de oportunitatea de-a vorbi oricînd de ele de la 
înălțimea unei catedre universitare. Acum 4-5 ani nu mi s-a râs 
în nas în aceeași Facultate de Filozofie, cînd mărturiseam unor 
colegi simpatiile mele creştinești ?) Este, deci, incontestabil și 
o modă instalată-n facultate, modă de la care noi personal — 
spre a ne trage spuza pe turtă (cine n-o face azi?) — am dori 
să rămînă nu numai obișnuința de-a gîndi din cînd în cînd asu- 
pra legăturilor cu absolutul, ci şi străduința de-a tră; mai mult 
şi mai adînc valorile acestea... 


Acestea fiind împrejurările, să facem cunoștință mai de aproa- 
pe cu omul. 

D-l Nae Ionescu nu este un nou venit în cugetarea religioa- 
să. Încă din primul an cînd a profesat în București — eram pe 
atunci în clasa a VI-a —, Domnia-sa a avut preocupări religioase. 

Lecţia Domniei-sale inaugurală trata, dacă îmi aduc bine 
aminte, despre Dragoste ca mijloc de cunoaștere. Şi cine nu ar 
putea întrezări aci o teză scumpă unei teorii a cunoștinței? 

Şi, chiar în acel an, Domnia-sa a ţinut curs despre Problema 
filozofică a Dumnezeirei (teism, panteism, deism, panenteism ). 

La cursul de logică, de asemeni, am asistat la un examen pe 
care un coleg mai mare îl trecea cu un comentar asupra Câr- 
ţii lui Iov. Şi lucrul m-a interesat, dar m-a surprins. 

În iarna anului trecut, Domnia-sa a făcut un curs de filo- 
zofie religioasă. Convins că lucrul nu putea să strice, în acti- 
vitatea publicistică, de asemeni, la Ideea Europeană, sub diferite 
pseudonime, a încercat să ridice în multe rînduri și să scoată 
din inerția ei obişnuită, nu totdeauna cu succes, ursul din bîr- 
log și să-l provoace la discuţie. (Dar ursul mai joacă și de voie 
cîteodată!) 


„„„ Faţă de noi?, nu a fost totdeauna așa de prietenos cum 
ne-am fi așteptat să fie... La început, ne judeca drept „francma- 
soni“ ; mai tîrziu, ne-a acoperit cu epitetul de „religie poliţieneas- 
că“, cu „vagi pretenţii de moralizare catehetică a altora“ și cu 
intenţii de „demoralizare“ a frontului lăuntric față de Apus... 
Mai mult, în două rînduri l-am solicitat să dea și pe la noi, care, 
Chiar rătăciți, nu eram încă „pierduţi“, ci căuta... 

Dar ne-a „condamnat“ definitiv şi pe calea asta, fiindcă, pe 
românește, în două rînduri „ne-a tras chiulul“. Noi totuși n-am 
deznădăjduit. 

Și apoi, fireşte că fiecare poate avea ce păreri crede nimeri- 
te despre un lucru. Atât, numai să se potrivească cu realitatea. 

În cazul nostru, nu știu dacă erau totuși bine informate. În 
orice caz, informaţiile erau întru câtva confuze — și nu totdea- 
una competente. 

Întrucât mă privește personal, socotesc că acest fel de-a ne 
privi şi de-a ne judeca ne-a prins bine. El ne-a impus neconte- 
nit O revizuire a rosturilor noastre. 

Ne-am întrebat și noi, pe urma Domniei-sale: Doamne, 
dacă un om de bună-credință ne condamnă astfel, nu cumva nu 
sîntem noi într-adevăr — fără să ştim — unelte polițienești gra- 
tuite, sau cozi de topor ale străinilor? Și ne-am făcut scrupu- 
le şi rezerve... (zadarnice de altfel), a căror urmare a fost însă 
o adîncire spirituală a lucrului început. 

Și apoi, pentru noi cei de la Filozofie, cursurile Domniei-sale 
au mai fost prilejuri de revizuiri spirituale. 

De fapt, d-l Nae Ionescu nu rămîne fix și-nţepenit într-o pă- 
rere: „Fereşte-te de omul care îţi spune 20 de ani același lucru“ 
— ne spunea odată... Domnia-sa gîndește necontenit, și cursul 
său e prinos de gînduri proaspete. Ca atare, gîndirea lui evo- 
luează... 

Așa, de anul trecut și pîn-acum a făcut mari concesii individu- 
alismului. Lucrul nu este de supărare, pentru un om care gîndeș- 
te. Îmi reproșez numai că anul trecut i-am luat prea mult în serios 
concluziile. Nu zic că nu meritau și că nu au fost folositoare. Cred 
totuși că mai mult spirit critic din parte-mi nu strică. 

D-l Nae Ionescu este un mistic. Un mistic de-o categorie 
specială, un mistic zeflemist și sceptic. Spirit vioi și spirit cri- 
tic ascuţit și analitic, dărîmător iscusit de artificii, vrăjmaș al is- 
toriei filozofiei, în care totuși se pricepe de minune. Vrăjmaș, 
întrucât, ca spirit logic, vede spiritualul dat o dată pentru tot- 
deauna (formal și ontologic) și niciodată desfăşurat în timp; 
evoluționismul i se pare o confuzie între realitate şi concepție; 
mișcarea, devenirea o vede aplicată doar materiei. Relativist în 
cunoștință, ia totdeauna peste picior „pretențiile“ pozitivismu- 
lui scientist de-a trece peste domeniul puterilor sale proprii. 
Spirit dogmatic, îndată ce-a-nceput să construiască, lucrează 
cu postulate, apodictic, deşi pretinde adeseori că cercetează-n 
mod empiric. Lucrează cu un concept de experienţă „empi- 
rio-criticist“, lărgit prin incluziunea obiectelor logice. În po- 
litică este conservator în teorie şi liberal în practică. De fapt, nu 
face politică. Se îndoieşte teoretic de posibilităţile de a se mîn- 


tui prin sine. Practic, dă din miini cât poate, căci „mîntuirea ta - 


prin tine Israile!“. 

Spirit vioi și plin de vervă, îmbibat de „neaoșism“ — după 
expresia nimerită a unui coleg —, are predilecție pentru expre- 
sii suculente și sonore, fără ca să se lase totuși îmbătat de vor- 
be, deși ades le face curte. 

Separă radical domeniul celor de-aici de al celor de dinco- 
lo. Nu ştiu dacă le desparte, într-adevăr, atât cât vrea să lase să 
se creadă că le desparte. 


Un chip slab și osos de Mefistotel, cu frunte lată și păr ne- 
gru arcuit pe cap, cu nas în stilul Renașterii, „cu trei cocoaşe“, 

cu ochii verzi ce par adesea negri, cu mâini osoase, cu buza de 
sus strînsă în aspirație, cu cea de jos lăsată dispreţuitor, plîn- 
gîndu-se totdeauna de frig. De cînd ţine curs de filozofie re- 
ligioasă — îl văd ţîrcovnic. 

De rezumat într-o formulă nu e chip. Scapă mereu. La fie- 
care dată cînd îl vezi e altfel; deși de la o vreme te deprinzi cu 
stilul ființei lui şi neprevăzutul nu te mai sperie ca altădată. Mie, 
care obișnuiesc să-i bag pe toţi în cutiuţă, mi-a făcut mult amar 
această fugă să prinzi umbra. Dacă te-ai lua după el, nu-i poți 
ieşi niciodată înainte, trebuie necontenit să-i calci pe urmă... 
Așa că, omul ăsta-și poartă taina nedezlegată după sine, păcă- 
lindu-te că n-are nimic nedezlegat. De-aia se vede că nu scrie. 
Se teme să nu fie luat de scurt... Și fixat. 

De lucrările sale din tinereţe — aci își bate joc, aci își bate 
joc de cei ce îşi bat joc de ele. 

Tip foarte românesc. Cu farmec neaoș. Mi-a fost totdeau- 
na, să zic, „frică“ de el. 

Cu el e foarte greu să ai dreptate! Căci, spirit viu şi ascu- 
ţit, o-ntoarce repede-n favoarea lui, orice ai spune. 

Mi se pare că este oarecum sofist, sau că pozează. N-aş pu- 
tea s-o spun precis. 

Elevul lui Rădulescu-Motru, de la care a rămas cu tot ce era 
bun (inclusiv, individul unitar psiho-fizic), mai puţin ramolis- 
mentul. Are pretenţii de matematician, deși mă-ndoiesc că se 
pricepe... De multe ori vine cu câte-o „noutate matematică“ 
și... pac... blufează... 

În etică şi sociologie, lucrează etiologic, evocând corespon- 
denţe și făcînd analogii. 

Aci lucrează însă cam pripit, deși foarte clar. Nu prepară nici- 
odată — sau aproape niciodată —, decât în tramvai. Gîndește vor- 
bind. Şi face teoria cunoaşterii prâgresive pe măsura exprimării. 


Este, dintre toţi profesorii mei, cel ce a avut cea mai mare 
înrîurire sufletească [asupra mea]. Deşi nu i-am vorbit nici de 
trei ori. Gusti mi-a dat metoda, poate; dar sigur este că Nae mi-a 
dat stilul. (Dacă îl am!Y. 


BARBA LUI VISARION 


La cursul lui de /storia metafizicei din acest an!, Nae lones- 
cu a reluat, spre adîncire, cele două teme favorite ale cugetării 
sale filozofice, teme care au format, de altfel, şi subiectul con- 
troversei lui cu d-l Frollo, asupra catolicismului, în acest ziar. 

Anume: 

1) ideea că un suflet, ca și-o civilizaţie constituiesc un tot 
calitativ, închis, organic: o monadă; 

2) ideea că sufletele omenești, ca și civilizațiile, nu se pot în- 
trepătrunde decît aparent, la suprafaţă, dînd naştere aşa-numi- 
telor „pseudomorfoze“, pentru că în realitate nici un popor şi 
nici un individ nu pot depăși legea care îi constituie. 

Vorbind, între altele, de civilizaţia răsăriteană, Nae Iones- 
cu spunea — mai în serios, mai în glumă — că între faptul că Ră- 
săritul Ortodox refuză să mărturisească filioque şi faptul că 
răsăritenii „poartă barbă“ este o corelaţie atît de strânsă, încât 
una implică cu necesitate pe cealaltă. 

Apropierea aceasta a făcut să surîdă, pe cât îmi amintesc, o 
parte din auditoriu. Poate chiar să se îndoiască de temeinicia 
întregii argumentări a profesorului. 

Lecturile din zilele trecute m-au pus însă faţă în faţă cu un 
fapt care trebuia să dea de meditat tuturor celor ce-au surîs cu 
această ocazie. Traduc textual din preţioasa lucrare a lui Phi- 
lippe Monnier, despre Quatrocent, premiată de Academia Fran- 
ceză. E vorba de acea minunată perioadă de la începutul veacului 

al XV-lea, în care se părea că două lumi au să se întîlnească, în care 
geniul Italiei renăscînde a fost fecundat de Orientul Bizantin. 

„Grabnica decădere a Imperiului de Răsărit, renașterea con- 
timporană a Italiei, unirea săvârșită între cele două biserici, or- 

todoxă şi catolică, luarea Constantinopolei de către turci, fură tot 
atâtea pricini care împinseră pe greci să treacă apa și să-și încerce 
în Peninsulă norocul, pe care şi-l nădăjduiau, desigur, strălucit. 

Unii din acești băjenari sînt vestiți; ei sînt de neam mare, 
cărturari, fețe bisericești sau slujitori de vază ai împărăției. Pe 
aceștia Italia îi păstră. 

S-a văzut cu ce însufleţire a întîmpinat ea sosirea lui Chry- 
s6loras, care a trecut la catolicism, a urmat Sinodul din Con- 
stanța, a murit aci și a fost înmormîntat cu mare cinste. Gheorghe 
Trapezumptios din Creta, pe care-l aflăm în 1420 la Veneţia, 
Teodor Gaza, din Salonic, care se află în 1435 la Pisa, trecuţi 
la catolicism ca şi Manoil (Chrysoloras — nota trad., M. V.)— 
sînt folosiți de Curie, și sau cariere însemnate. 

La fel, Arghiropulos, pe care Pallas Strozzi îl cheamă la Pa- 
dova, primește cetăţenia de onoare a Florenței; Ghemistie Ple- 
ton, care face să se convoace Sinodul de unire, dobîndeşte un 
mormânt plin de cinste, la Rimini. Demetrios Chalcondylas din 
Atena, care îşi alege naș pe principele Pic din Mirandola, în- 
casează la Padova un salariu anual de 400 fiorini. Constantin 
Lascaris, pe care Bennino Mombrizio îl traduce în versuri la- 
tineşti, vede certîndu-se între ei ca să-l aibă pe Aragoni, ca şi 
pe Sforza. 

Și, deasupra tutulor, Visarion, născut în 1403 în Trapezunt, 
primit în 1423 în cinul sfîntului Vasile, ucenicul lui Pleton, în- 
cercat în iscusinţele teologiei și politicii, adus la Sinodul din 
Florenţa de către Ghemistie, făcut arhiereu al Niceei, de către 
împărat, făcut cardinal de către papă, e o faţă bisericească de 
mare însemnătate și un învăţat cu multă știință de carte, pe care 
deșteptăciunea sa ascuţită și mlădioasă, cunoașterea treburilor 
bisericeşti, bogăţia, biblioteca, activitatea îl așază într-unul din 
locurile cele mai de frunte ale Italiei quatrocentiste. 

Fiind unul dintre cei dintâi care s-au lepădat, știind latineş- 
te, vorbind deschis, italienizat de tot, a rămas grec, prin întor- 
sătura minţii sale, prin învăţătura sa şi mai ales prin barba lungă 
pe care a ţinut să o păstreze şi care l-a costat, poate, la moartea 
lui Nicolae al V-lea, tronul apostolic.“ (Vol. II, pp. 17-18.) 

O barbă care costă unui ilustru convertit... scaunul Romei. 
O barbă care se pune spadă în curmeziş, între Apus și Răsă- 
rit, infirmînd hotărtrile „spre unire“ ale Sinodului de la Flo- 

renţa. O barbă la care un popă luminat nu renunţă, deși a re- 
nunțat la filiogue! 
Să aibă dreptate, aşadar, Nae Ionescu ? 
| m ne facem, atunci, cu atiția preoți care se doresc raşi, tunsi 
ce Spa . . 3 2 i: 
ŞI trezați „ă la Gargonne“ ? Să fie o indicație asupra stării sim- 
țului nostru ortodox? 


Lucrul dă cu atit mai mult de gîndit, cu cât vezi că mult ti- 
neret... își lasă barbă. 


INFAILIBILITATEA BISERICII 
ȘI FAILIBILITATEA SINODALĂ 


Cu inima se crede spre dreptate, 
iar cu gura se mărturisește 
spre mîntuire (Rom., 10, 10) 


Din noianul de erori ce văzură lumina tiparului, cu prilejul 
scandalului provocat de fixarea sărbătoririi Sf. Paşti, este una 
care, atacînd nodul problemei, ne oferă prilejul restabilirii unor 
principii esenţiale structurii ortodoxismului. 

S-a scris anume că trebuie să ne supunem botăririi Sf. Sinod, 
oricare ar fi ea, deoarece Sf. Sinod este alcătuit din arhierei, care 
nici în materie de credință dogmatică, nici în legiferarea cano- 
nică nu sînt supuşi erorilor. Atfirmaţie ce închide o masivă ig- 
noranță în materie de teologie ortodoxă; este vorba, aci, de 
principiul infailibilității botărîrilor sinodale. 

Cuvântul episcopului este, fără îndoială, hotărâtor în Bise- 
rică. Într-adevăr, Biserica nu poate să mărturisească credința 
sa, într-un chip mai autentic şi mai strălucitor decît prin glasul 
păstorilor săi. Cercetaţi numai, în această privinţă, învăţătura 
sfîntului Ignatie Teoforul (părinte apostolic), cuprinsă în Epis- 
tolele către Magnezieni, IL, 1, Efeseni, II, 2; II, 2; IV, 1; IX, 
1, Tralieni, Il, 1-2, Smirneni, VIII, 2, IX, 1. 

Membrii unui sobor sînt astfel investiţi și cu privilegiul in- 
failibilităţii în materie de învățătură. Această infailibilitate însă 
este în stare de potență. În limbaj teologic, aceasta ar fi infai- 
libilitatea obiectivă. Ca să fie efectivă, ca să devine lucrătoare, 
această putere are nevoie de o condiţie subiectivă: Duhul ce în- 
suflețeşte adunarea episcopilor. Dacă „duhul umilinţii, al răbdă- 
rii și al dragostei“ de biserică o însuflețește, adunarea episcopilor 
nu poate mărturisi greșit. Dimpotrivă, dacă „duhul trîndăviei, 
al grijii de multe, al iubirii de stăpînire și al grăirii în deşert“ o 
însuflețeşte, adunarea episcopilor greșit mărturiseşte. Sînt aces- 
tea adevăruri verificate prin întîmplările atâtor amar de veacuri 
de lupte și de biruinţe. Deschideţi istoria sinoadelor. N-am avut 

oare sinoade care au greșit ? Și n-am avut sinoade „tilhăreşti“ ? 

Aceasta, din cauză că a lipsit puterea Duhului. Cu drept cu- 
vînt, spune Homiakov că biserica nu cunoaște altă autoritate 
decât „autoritatea Duhului“. Dar, atunci, care este criteriul re- 
cunoașterii infailibilității ? Răspundem: ecumenicitatea. Bise- 
rica nu recunoaşte hotărîrea unei autorităţi ce ar putea să rupă 


ecumenicitatea ei. Dar ce este, pentru biserica ortodoxă, aceas- 
tă ecumenicitate ? 


ză 


Chestiunea merită discuţie, cu atît mai mult cu cât unele ma- 
nuale, inspirate de-a dreptul din cărțile catolice, cuprind, în 
această privință, erori incompatibile cu ființa Ortodoxiei. În- 
tr-adevăr, dacă biserica romano-catolică recunoaște, în vicarul 
lui Iisus Hristos, pe deținătorul infailibilităţii în materie de în- 
văţătură, atunci ad se rostește ex cathedra, o face întemeia- 
tă pe o concepţie despre biserică potrivit căreia fiinţa ei văzută, 

eși de aceeaşi esență, este substanțial deosebită de cea nevă. 
zută, fiecare necesitînd o unitate proprie de conducere. În vre- 
me ce dreapta credinţă, cunoscînd în biserică două firi (văzută 
ȘI nevăzută), unite într-o singură fiinţă, nu cunoaşte decît unul 
singur și același Cap nevăzut: lisus Hristos; iar unitatea ei nu 
poate veni de la un organ văzut, ci numai de la legătura ei tai- 
nică în Duhul Sfînt, cu Ocîrmuitorul ei, veșnic de faţă în via- 
ţa tainică a bisericii, cu Capul ei cel nevăzut, unitate care este 
însăşi unitatea Tiulrului, [din care] izvorăște și infailibilitatea 
în materie de învățătură. Biserica, în întregul ei, este „stîlp ne- 

clintit și îndreptar adevărului“. 

Rolul preoţiei, în ceea ce privește infailibilitatea în materie 
de învăţătură, nu poate fi, în nici un caz, asemuit cu cel izvo- 
rînd din concepția catolică. Scrisoarea patriarhilor se rostește, 
cum nu se poate mai limpede, în această privință: » s+ lar Ne- 
stricarea dogmei și curăţia rînduielii nu sînt date în paza unei 
ierarhii oarecare, ci în paza întregului cler și popor bisericesc, 
strîns unit în dragostea unora față de alţii, care este, cu alt nume, 
însuși trupul Domnului Hristos, adică bicanizu credincioşilor“. 

În lumina acestora, cum se lămurește ideea ortodoxă a ecu- 
menicităţii ? 

Ecumenicitatea nu poate fi o unitate politico-juridică for- 
mală, ci constatarea identității de fapt, a afirmațiilor bisericii 
întregi, în timp şi spaţiu. 

Dar acesta nu este decît un alt fel de a exprima invariabi- 
litatea învăţăturii — această invariabilitate rămînînd, în ultimă 
analiză, singurul criteriu de recunoaștere a ecumenităţii. Spre 
deosebire de catolici, la care papa și sinodul se socotesc pe ei înșiși 
judecătorul și măsurătorul adevărului cuprins în tradiție, în or- 
todoxie, tradiția este cea care mărturisește de ecumenicitatea 
unui sinod; Sf. Sinod însuși nefiind decât mărturisitorul a „ceea 
ce pretutindenea s-a păzit, de toţi, totdeauna“ (Sf. Vincent de 
Lerins, Canon 84, Sind. VI ecum.; Mărturisirea ortodoxă, Pe- 
îti Movilă). 

Prin urmare, pentru ca un sinod general să se învredniceas- 
că de atributul ecumenităţii, nu ajunge participarea la el a tutu- 
ror episcopilor ortodocşi în viață, ci mai trebuie ca mărturisirea 
acestui sinod, în fapt, să nu fie întru nimic deosebită de ceea 

ce s-a mărturisit de către biserică, totdeauna, de toţi și pretu- 
tindenea. 


Î 
Cei 


Care este, acum, situaţia Sf. Sinod al Bisericii noastre? Si- 
nodul unei biserici autocefale în conflict cu credincioșii tutu- 
ror ţărilor ortodoxe din lume, în conflict cu toată preoțimea 
ortodoxă din lume, în conflict cu toţi episcopii, mitropoliţii și 
patriarhii bisericii ortodoxe din lumea întreagă. Despre a că- 
rui alcătuire, spune mitropolitul Gurie astfel: „nu toţi chiriar- 
hii erau la ședință; unii din cei prezenţi cereau amînarea, iar o 
parte a fost de părere să se sărbătorească la 5 mai. Și la ședin- 
ță n-a fost patriarhul“. 

Întrebăm: în această situaţie, mai poate fi vorba de „duh de 
răzvrătire“, de „conservatism idiot“ din partea poporului și de 
ameninţări din partea Sf. Sinod ? Cine sînt nesocotitorii credin- 
ţei ortodoxe? Şi cine străjerii ei? Ştim că preasfințiţii chiriarhi 
care au fost prezenţi la ședință și au votat pentru 31 martie [1929], 
nu sînt de părere că trebuie să declare că au greșit înaintea lui 
Dumnezeu și a oamenilor și nu mai sînt vrednici a se chema 


„chip al Tatălui“ (Sf. Ignatie Teoforul, Ep. Tralieni, III, 1), drept 

aceea vor depune cârja. Știm! Virtualmente însă, sînt depuși din 
treaptă. i 

__ Încă o dată minunata îndărătnicie a credincioșilor ortodocsi 
întru păstrarea „comorii de mult preţ“ se dovedește a fi un for- 
midabil răspuns lumescului „duh al înnoirilor“. Căci: „Chiar 
dacă noi înșine sau înger din cer ar binevesti peste ceea ce am 


binevestit vouă, anatema să fie“! (Epistola Sfintului Apostol Pa- 
vel câtre Galateni, 1, 86). 


ÎNTRE CATOLICISM ȘI EREZIE 
SAU URMĂRILE DOGMATICE 
ALE RĂTĂCIRII SINODALE 


A vrut bunul Dumnezeu, pentru păcatele noastre mari și 
grele, să încerce într-atâta biserica neamului nostru românesc, 
încît însuși Sinodul Sfînt, adunarea domnilor și a episcopilor, 
a căpeteniilor noastre întru Hristos, la un loc cu Duhul Sfînt, 
să se lepede de Dînsul, rupîndu-i Trupul în două, Trupul, adi- 
că biserica tuturor celor dreptcredincioși. 

Lucrul s-a săvârşit prin hotărîrea ca biserica românească să ser- 
beze Paștile anul acesta, împotriva predaniei și a Canoanelor, sin- 
gură și înainte de Paştile iudeilor, la 31 martie [1929], în loc de 5 
mai, la data adevărată și laolaltă cu ceilalți dreptcredincioși. 

S-a arătat aci, în zilele trecute, care este mărturia dreptei cre- 
dinţe de pretutindenea şi de oricînd (măiturie care singură are 
preţ, ci nu biata părere a minţii noastre omenești!) faţă de aceas- 
tă hotărâre. 

S-au arătat, pe rînd: 1) inexistența științifică a hotărîrii si- 
nodale; 2) caracterul ei anticanonic și potrivnic predaniei sfin- 
te; precum şi 3) caracterul ei schismatic, încheindu-se către: 1) 
nulitatea, de fapt şi de drept, a acestei botărîri pentru biserica 
lui FHlristos; 2) arătîndu-se că, pînă la o desăvârșită pocăință, sem- 
natarii ei (siliți sau de bunăvoie) sînt, de fapt, căzuţi din treap- 
tă, adică, lipsiţi de ajutorul Sf. Duh, fără de care nimic nu pot 
face sau desface, şi 3) arătîndu-se, ca încheiere, că nici un epis- 
cop, preot, diacon sau simplu credincios nu este ținut să î se su- 
pună; ba, dimpotrivă, este dator să serbeze Paștile la 5 mai, 
potrivit veșnicei rînduieli a bisericii universale, sub pedeapsa 
mîniei dumnezeiești, nu a celei omenești. 

Vom căuta să arătăm, în cele ce urmează, spre ce mari ră- 
tăciri, în cele ale credinței, duce, pe negîndite, luarea drept bună 
a pomenitei hotărîri a sinodului românesc. 

S-ar putea părea unora ciudat că o hotărîre — zice-se — de 
ordin curat disciplinar și canonic, cum e aceea a hotăririi da- 
tei Paştilor, ar putea avea vreo urmare privitoare la atingerea 
celor drepte ale credinței. 

Deosebirea neînfrîntă a Bisericii de Răsărit între dogme și 
canoane pare a face acest lucru cu neputinţă: dogmele fiind, prin 
firea lor, veşnice și neschimbătoare (Valsamon, la canon 64, al 
Sinodului Trullan); iar canoanele fiind schimbătoare, după ne- 
voile bisericii (vezi: canon 12, al Sin. Trullan, desființînd ca- 
non 5 apostolic), schimbarea unora neaducînd, prin urmare, 
vătămare celorlalte. 

La o mai mare adîncire, însă, vedem că deosebirea dintre dog- 
mă și canon nu e formală. Și unele, și altele sînt date prin ca- 
non în formă imperativă, sub sancţiunea depunerii sau anatemei 
şi confirmate de predania și uzul cel bisericesc de pretutindeni. 

În fapt, tradiţia este aceea care a deosebit în chip concret care 
este adevăr de credință și care e prescripţie spre disciplină. 

Dacă, dar, lucrurile stau astfel și dacă — după cum s-a ară- 
tat aci, altă dată — tradiţia bisericii nu este deosebită de biseri- 
ca însăși; după cum biserica este un singur trup al lui Hristos, 
tot astfel și tradiţia este un trup nedespărțit, un organism spi- 
ritual, în care fiecare lucru ţine într-atâta de întreg, încât, o smin- 
tire a lui poate aduce o smintire fără asemănare a totului. 

Atât este această tradiţie de pnitară, încât nimic nu poţi clin- 
ti din ea fără ca totul să fie primejduit a se clinti, căci nimic nu 
este fără însemnătate întru cele ale credinței. 

Cea mai neînsemnată decizie disciplinară nu are, în viaţa tai- 
nică a bisericii, o motivare contingentă, psihologică, locală şi 
oportunistă — adică, potrivită împrejurărilor de timp și loc —, 
cum se întîmplă în istoria lumească scrisă-n spiritul laic de as- 
tăzi; fiecare hotărâre bisericească are, în lumea celor care nu se 

văd, în viaţa tainică a bisericii, un înțeles nebănuit, împlineşte 
un gînd ascuns al lui Dumnezeu, întruchipează o armonie as- 
cunsă, care nu se înfățișează decît ca un semn în ghicitură faţă 
de toate celelalte. 

Și, clintind unul din rosturile văzute ale întregului trup, se 
clintesc, pe nebănuite şi fără să ne dăm seama, lucruri menite 
a rămîne neclintite. 

Astfel, canonul al 32-lea al Sinodului Trullan (Syntagma 
Atheniană, |l, 580) hotărăşte ca nimic nou și potrivnic învă- 
țăturii tradiționale să nu se introducă, de teamă ca nu cumva 
să se atingă învățătura fundamentală. 

Vezi, în același sens, și canonul 21 al Sinodului din Gangra, 
precum și canonul 7 al celui de-al 7-lea Sinod ecumenic (Syr- 
tagma Atheniană, Il, 580), la care se referă ameninţarea cu ana- 
tema a sinodului din Constantinopole în 1638, sub patriarhul 
Chiril din Berea, către cel ce ar îndrăzni să atingă predania bi- 
sericească şi să introducă inovaţii în biserică; compară și Scri- 
soarea patriarhilor orientali, art. 17, precum şi canonul 91 al sf. 
Vasile cel Mare, care arată că dogmele și descoperirile păstra- 
te în biserică, atât cele ce-şi au originea în învățătura scrisă, cât 
şi cele ce-și au originea în tradiţia apostolică, încredinţată nouă 
prin sfintele taine, „au aceeași putere pentru evlavie“. 

La care Syntagma Ateniană adaugă: „dacă negăm obiceiu- 
rile neconsemnate și autoritatea cea mare ce stă în ele, atingem 
cu dinadinsul Evanghelia în elementele ei de căpetenie“ ... (IV, 
283); şi aceasta, pentru că orice obicei care are valoare în bi- 
serică are la temelia lui un Adevăr (Sf. Ciprian, Ad Pompejum. 
Epistola 74; cf. Firmilian, Epistola către Ciprian, Inter Episto- 
las Cypriani, Epistola 75; Clement Alexandrinul, Stromate, car- 
tea a VII-a, c. 16). 

Astfel este, desigur, şi cu fixarea datei sărbătorii Paştilor, săr- 
bătoare fără de asemănare în anul bisericesc, de aşezarea căre- 
ia atîrnă nenumărate ale rînduieli, sărbători și posturi ale anului. 

Fixarea datei Paştilor este, desigur, şi ea în legătură cu vreun 
înţeles ascuns, cu vreun adevăr tainic, dar plin de însemnăta- 

te, altfel, desigur, că nici apostolii şi nici sfinții părinţi nu și-ar 
fi dat osteneala să rînduiască, cu amărunțime, data acestei săr- 
bători în Așezămintele lor (c. V, cap. XVII), nici sf. martir Po- 
Iycarp al Smirnei și Policrate din Efes nu s-ar fi împotrivit în 
zadar papei Victor I pentru aceasta și nici sinodul celor 318 
sfinți părinți de la Niceea nu ar fi hotărât cu pedeapsă ce se cade 
şi ce nu se cade a păzi, în această privinţă, drepţii credincioși! 
Care este, dară, acest înțeles al Sărbătorii Paştilor și cum stă, 
faţă de el, hotărîrea pomenită a sinodului românesc? 

Două lucruri se tulbură în viaţa bisericii prin așezarea Paş- 
tilor la 31 martie, stil nou: 

cel dintii este căderea Paştilor înainte de isimeria cerească; 

al doilea este căderea Paştilor, uneori, înainte de Paștele iu- 
deilor. 

Cel dintii, împotrivindu-se hotărârii formale a canonului 7 
apostolic în adevărata lui înţelegere arătată de sfinții părinți, pre- 
cum S-a arătat aci mai înainte; iar al doilea, fiind împotriva Pre- 
daniei Sfinte a bisericii, după cum arată Matei Vlastare în tilcuirea 
aceluiași canon 7 apostolic. 

Despre sensul tulburării provocate de așezarea Paştilor îna- 
inte de isimeria cerească (iar nu cea astronomicească), s-a ară- 
tat aci că înseamnă îndrăgirea lumii simţurilor în disprețul lumii 
neschimbătoare a gîndului dumnezeiesc. Lăsînd să se înţeleagă 
că apostolii au legat în chip nedespărțit Primăvara sufletului de 
primăvara anului, chiriarhii români sînt împinși să gîndească, 
fără să-și dea seama, că Paştele creștinesc ar avea o legătură ne- 
cesară cu păgîneasca serbare a primăverii. Oricât de mare ar fi 
analogia celor două primăveri, nu numai că între ele nu poa- 
te fi nici o legătură necesară, dar ele sînt fundamental deosebi- 
te, fără de asemănare, prin înțelesul esenţial al Paştilor, prăpastie 
de netrecut pentru păgâni. 

O a doua nesocotinţă, mai gravă, naște din această săvîrși- 
re a Paştilor înainte de isimeria cerească. E săvârșirea a două Paşti 
în cursul aceluiași an, lucru neîngăduit de Așezămintele apos- 
toleşti: „Voi, fraților, care aţi fost răscumpăraţi cu scumpul sîn- 
ge al lui Hristos, trebuie să sărbătoriţi zilele Paştilor cu îngrijire 
ŞI cu luare-aminte după isimerie, ca să nu sărbătoriți de două 
ori într-un an amintirea unei patimi, ci o dată pe an, spre adu- 
cerea-aminte de Cel ce a murit o dată“; ş ŞI, mai departe: „Voi însă 
păziţi cu îngrijire isimeria primăverii, care cade în ziua a două- 
zeci și doua a lunii a douăsprezecea, care este Distru (martie), 
aşteptînd pînă în ziua a douăzecea a sfertului întâi de lună, ca 
nu cumva ziua a patrusprezecea a lunii (de pe cer) să cadă în 
altă săptămînă și, rătăcindu-ne din neștiinţă, să serbăm Paști- 

le de două ori în același an“... (cartea a V-a, cap. 17). 
Anul bisericesc preînchipuie, în așezarea lui, întreg vălea- 
tul, de la Facere și pînă la Judecată. Și, cum pentru tot acest timp 
creștinii nu mărturisesc decît o singură înviere a lui Hristos, în- 

tru care cu toţii avem viaţa, asemenea numai o înviere pe an se 


cuvine să serbăm. 

Serbînd mai mult decât un Paşte în fiecare an întru închipui- 
re, cată a se-nţelege că întru adevăr o singură jertfă și o singu- 
ră înviere n-ar fi de-ajuns spre mîntuire; căci, în cursul aceluiași 
văleat, închipuit de cursul aceluiași an, ar urma că după învie- 
re s-ar face o nouă vînzare şi după vînzare o nouă răscumpăra- 
re şi astfel biserica ar cădea în prăpastiile cele mai de afund ale 
rătăcirilor origeniste privitoare la-nviere. 

Aceasta nu se întîmplă însă și cu Paștele cel zilnic, săvârșit 
în biserică întru împărtăşirea credincioşilor cu Sfîntul Trup și 
sînge al Domnului Hristos, pentru că acestea nu sînt mai mul- 
te Paşti, adică mai multe jertfe, nici mai multe învieri, ci con- 
tinuarea neîntreruptă și fără de număr, de fapt şi întru adevăr 
şi nu întru închipuire, a uneia și aceleiași jertfe arhiereşti şi Sfin- 
te Învieri a lui Hristos, întru care cu toţii avem parte. 


II 


Este, deci, o mare deosebire de făcut — și, cu ea, am pătruns 
în miezul chestiunii noastre — între înțelesul ontologic al Paş- 
tilor liturgice ce se săvîrșesc în orice zi — Paştele săvîrşirii şi al 
împlinirii jertfei — şi celălalt înţeles al Paştilor, al amintirii şi 
sărbătoririi, care se petrec o dată în an. 

Cel dintii Paște, ezbaristic, e un fapt real, dar tainic, petre- 
cut în timp, dar neatîrnat de vremuri, pe care le măsoară, um- 
plînd cu plinătatea lui, ca un izvor veșnic de Har, timpul dintre 
Golgota și Judecata de Apoi; un fapt neasemănător și unic, la 
care sîntem toţi chemaţi ca să luăm parte: Jertfa de Sine a lui 
Dumnezeu pentru dragostea Sa de oameni. Aceste Paşti sînt 
temelia și taina însăși a bisericii. 

Celelalte Paști, sărbătorești, au însă și alt înţeles, legat de cel 
dinti, însă deosebit de dînsul. Paștele anual nu este numai să- 
vîrșirea jertfei, ci şi vedenia mai dinainte, ca într-o prefigura- 
re, a roadelor acesteia pentru universul întreg. El este deci vedenia 
simbolică a jertfei şi a rostului ei pentru soarta lumii, în cadrul 
unui șir întreg de semne care se urmează-n vreme (calendarul). 

De Paști, biserica se vede pe sine ca-n oglindă și-și măsoa= 
ră creşterea către „statul lui Hristos“, subliniind, prin deosebi- 
tă întristare și bucurie, acest sfînt înţeles al jertfei dumnezeiești 


pentru soarta lumii (Așezămintele apostolești, V, 17-19). 


Rămâne totuși, între comemorarea anuală şi simbolică a în= 


vierii universale întru Hristos, și săvârșirea reală a jertfei eu- 
haristice o Jegătură pe care deosebirea de mai sus nu o înlătură, 
ci, dimpotrivă, o-ntărește. Legătura ar putea izvor? din firea 
simbolului însuși, care-i mai mult decît o simplă analogie for- 
mală și închide în el o referinţă reală și directă a celui simbo- 
lizat: „cu asemănarea se cheamă cel asemenea“. În cazul Paştilor, 
asemănarea este însă și mai mare, simbolul cuprinzând în sărbă- 
torirea lui însăşi săvîrşirea reală a semnificației (Ibidem, V, 19). 
Prin aceasta, cele două Paști nu sînt, deci, în firea lor, decît 
unul singur. Prin aceea însă că totul nu e încă îndumnezeit şi 
nu ia parte-n fapt la Jertfa arhierească a lui Hristos, se naște-n 
vreme o preîntruchipare a învierii lumii întregi întru Hristos, 
deosebit de săvîrşirea zilnică a jertfei: Paştile (Ibidem). 

Astfel, sărbătorirea Paştilor de an nu e nici ea o preânchi- 
puire ideală, un simulacru al Paştilui cel veşnic, ci este o preîn- 
truchipare a învierii lumii întregi întru mântuire. Este vedenia 
— începătura încă de acum — a rodului jertfei celei dumneze- 
iești, este „arvuna învierii“ tuturor (Ibidem, V, 7; V, 19). 

De aceea, Paștile este, înainte de orice: „împărtășire“, dar 
împărtășire a tuturor din jertfa cea dumnezeiască. 

A face Paștile înseamnă, deci, pentru creștin a se împărtăși, 
a avea parte Ja Înviere. 

A face Paştile înseamnă însă, pentru biserică, a se uni îm- 
preună în împărtășanie toți creștinii laolaltă, întru nădejdea în- 
vierii tuturor. 

Astfel, sărbătorirea anuală a Paştilor devine chezășia și sem- 
nul Birninţei totale celei de apoi asupra şarpelui și a morţii. 

În această deosebire de înţeles stă și deosebirea timpului de 
sărbătoare a celor două Paşti, cel împlinit și cel de semne. 

Din nevoia de a înfățișa în vreme acest înțeles al sărbătoarei 
în cadrul anului de semne, izvorăşte, deci, sensul așezării datei 


Paştilor în calendar. 
Dar aici intervine piatra de poticnire: Paștile iudeilor. 

EX 
7 


Dacă între înţelesul celor două Paști legătura e aceea pe 
care am văzut-o, urmează că sărbătorirea învierii nu se poa- 
te face, în nici un chip, odată sau înainte de Paștile iudeilor. 
Să lămurim. 

A. După cum ne spune Cartea Ieșirii lui Moise (cap. 12), 
Paștile legii vechi a fost așezat de Dumnezeu întru pomenirea 
ieșirei din Egipt a neamului lui Israil. Rînduiala jertfirii mie- 
lului cu acest prilej, precum şi a mîncării azimei trebuiau să 
aducă aminte iudeilor de scoaterea lor din robie; dar ea mai tre- 
buia să preînchipuie jertfa sîngeroasă a mielului șI a Păstorului, 
slobozirea prin ea de sub cărușele morţii, păcatului și fărăde- 
legii întru Învierea lui Hristos. 

1. Paştile legii înseamnă deci, pentru creştin, preînchipui- 
rea adevăratului Paşte, rînduit de lisus Hristos ucenicilor la 
Cina cea de Taină. 

Această preînchipuire era semnul legăturii Dreptului cu Dom- 
nul, ea însemna nădejdea dreptului în îndurare Domnului că- 
tre norodul său şi ea trebuia deci sărbătorită de tot cel ce voia 
să aibă parte de mîntuire. 

2. Odată săvîrşită jertfa, odată judecat, răstignit și înviat Fiul 
lui Dumnezeu, odată îndeplinită legea, păstrarea vechii porunci 
e dezlegată (Aşezămintele apostolești, V, cap. 17, şi numeroa- 
se texte din Îndemnurile împotriva I. „deilor ale Sf. Ioan Hri- 
sostom; trad. fr., Jeanin, III, 300-312). 

Creștinii nu mai au a O săvîrși, căci ea s-a săvârșit o dată pen- 
tru totdeauna, iar rînduiala împărtășaniei cu Sfîntul Trup și 
Sînge al Domnului Hristos prin prefacerea pîinii şi a vinului 
însemnînd — cum am spus —, nefiind decît săvîrşirea mai de- 
parte a jertfei dumnezeiești a legii celei noi. 

Împlinindu-se întruchiparea, nu mai avea a fi serbată pre- 
închipuirea. 

3. Se întîmplă însă că iudeii sărbătoresc totuși mai departe 
Paștile legii celei vechi, după înviere. 

Ce înţeles are, pentru creștin, acest lucru ? Faptul că iudeii slu- 
jesc mai i departe Paștile legii nu înseamnă, în nici un caz, că acest 
Paşte trebuie păzit și de creștini. Hotărârile bisericii în această pri- 
vință sînt formale și categorice și au fost date tocmai pentru că, 
în vremea dintii a creştinismului, mulţi credincioşi sărbătoreau 

Paştile de două ori: o dată cu iudeii și o dată după dînșii, Paş- 
zile iudeilor fiind socotit de ei ca Paştile durerii, iar Paștile în- 
vierii, ca Paștile bucuriei creștinătății întregi. 
Dar înseamnă oare și că Paștile legii nu mai are nici un fe 
de însemnătate pentru creștini? Ferească Dumnezeu ! 
4, Sărbătorirea Paştilor legii mai departe de către indei, după. 
ce legea a fost împlinită, î înseamnă că iudeii aşteaptă încă pe 
Hristos drept mîntuitor, înseamnă, prin urmare, în realitate, 
tăgăduirea mai departe și răstignirea mai departe a lui Hristos 
după înviere (Așezâmintele apostolești, d 
Acesta este înţelesul real al prăznuirii Paştilor iudeilor după 
răstignirea și Învierea Domnului Hristos. 
Ce are de gîndit un creștin față de această tăgăduire? 
Tăgăduirea și răstignirea lui Hristos înainte de înviere, ori- 
cât de greu ar fi de priceput cu mintea, era necesară Învierii lui 
Hristos. „Trebuia ca Hristosul să pătimească toate acestea și 
să intre întru slava Sa“ (Luca, 24, 26). 
5. Stăruinţa acestei tăgăduiri după-nviere şi prăznuirea ei la . 
o anumită dată în vreme fac însă imposibilă însemnarea cu aceeași 
dată sau prăznuirea înaintea acesteia a prefigurării învierii uni- 
versale, care presupune tocmai că s-a biruit orice tăgadă. 
Astfel, vedenia încă de pe acum în semne a roadelor Învie- 
rii nu este de închipuit decît după biruirea drăceștei și tainicei 
împotriviri a iudeilor. Orice altă rînduială tulbură rînduiala ho- 
tărîtă de Dumnezeu. Căci Dumnezeu ne ridică treptat de la idoli 
la jerttă şi la azimă, și de la azimă la Tainele Dumnezeieşti, iar 
de la Sf. Taine la Împărăţia Cerurilor (Leon din Ohrida, Seri- 
soarea a 2-a despre Azime). 


B. Pe de altă parte însă, Paștile legii vechi nu încetează de 
a reprezenta în Simbol prefigurarea Paștelui adevărat (Aşeză- 
mintele apostolești, VI, 19), ci pomenirea lor devine inutilă creş- 
tinismului, de vreme ce biserica posedă realitatea însăşi (iar a 
iudeului prăznuire e tăgadă). 

Dar dacă așa este, atunci, săvârșirea Paștelui creștin nu poate 
fi nici ea făcută decât „după pasca iudeilor, pentru ca să vină mai 
întâi închipuirea, adică înjunghierea mielului și apoi să urmeze ceea 
ce se închiputa, adică moartea Omului şi Învierea“ (Așezăminte- 
le apostolești, cartea a V-a, cap. 17; citat după Matei Vlastare, la 

tilcuirea canonului 7 apostolic din Pidahon, text ce — semnifica- 


tiv — nu se găsește în ediţiile apusene ale Așezămintelor...). 


C. Amândouă aceste lucruri converg spre a pune în lumi- 
nă imposibilitatea absolută a serbării Paştelui creştin odată cu 
iudeii sau înaintea lor. 

1) A serba odată cu iudeii înseamnă că un același lucru repre- 
zintă, pe un același plan, două lucruri potrivnice, aceeaşi zi a anu- 
lui însemnînd, în același timp, pentru noi și preînchipuirea 
Biruinţei din urmă a Mielului asupra oricărei tăgade, şi pomeni- 
rea stăruinţei tăgadei, după Biruinţă, ceea ce nu e cu putință. 

2) lar a-l sărbători înainte de iudei înseamnă: 

a) a serba realitatea înaintea prefigurării, adică a nesocoti ra- 
portul real al celor două Testamente şi a rupe cu Marcion le- 

gătura dintre ele; şi 

b) mai înseamnă a lăsa ca tăgăduirea în semne să se facă du- 
pă pomenirea Biruinţei învierii, adică, înseamnă 4 ne îndoi de 
eficacitatea mîntuitoare a Învierii şi chiar a tăgădui învierea 
adevărată a Mîntuitorului. 

Acestea sînt urmările nenorocite ale pripitei hotărâri sino- 
dale românești. 


3 
% 


"Toate împotrivirile acestea fac imposibilă realizarea, pe pla- 
nul semnelor din calendar, a înțelesului adevărat al Paștelui 
creștin, după hotărîrea sinodală. 

1. Catolicii, care, înaintea noastră, au păşit pe acest tărâm şi 
au rupt legătura cu Paștele iudeilor, au tălmăcit astfel îngădu- 
iala de a rupe solidaritatea celor două date: 

sărbătoarea Paștelui iudeilor după răstignirea și învierea lui 
Hristos, potrivit învăţăturii bisericii întregi, este dezlegată. 

Paştele iudeilor e nul și biserica nu are a ţine seamă de dînsul. 

Biserica de Apus face astfel „abstracție“ de faptul că iudeii 
urmează a-și serba Paștele ca mai înainte. 

Dar, pentru ca această desfacere a legăturii celor două Paști 
să nu compromită solidaritatea celor două Testamente, cel din- 
di fiind, de fapt, preînchipuirea celui din urmă și acesta nepu- 
tîndu-se prescrie, biserica română se subrogă pe sine în toate 

drepturile sinagogii şi ia asupră-și împlinirea strictă a legii, în 

locul acesteia prescriind în favoarea sa toate făgăduielile lui 
Dumnezeu către Israil. 

Astfel, Biserica de Apus dă, în chip material, jertfă cu azi- 
mă în locul iudeilor; iar formal se instituie moştenitoare spi- 
ritului iudaic în biserică. Ea izbutește, prin acest „artificiu“, să 
nu respecte legătura datei Paştilor, fără a putea fi învinuită de 
marcionism şi erezie. 

Nu este locul să arătăm aci încurcăturile în care intră, prin 
aceasta; ajunge să spunem că săvîrşirea cu azimă a cinei este sin- 
gurul paleativ care evită erezia celui ce rupe legătura datelor. 
De aceea, catolicii s-au încăpățînat într-însa. 

Să îi vrut sinodul românesc să ne împingă pe nesimţite spre 
această datină, cu alte cuvinte, să ne pună în situaţia de a fi si- 
iți să recurgem la ea? Nu se poate! 

2. Biserica noastră a înţeles cu totul altfel acest lucru. 

Ea nu a socotit niciodată că trebuie să se substituie sinago- 
gii și nu a serbat niciodată Paștele cu azimă, învinuind chiar de 
iudaizare biserica catolică (Leon din Ohrida, op.cit. ; Nichita 
Stithatul; etc.). 

Dacă biserica noastră se socotește moștenitoarea sinagogii, 
aceasta trebuie înţeles în sensul că ez a primit, ca piatră din ca- 

pul unghiului, piatra pe care iudeii au îndepărtat-o, răpindu-și 
astfel mîntuirea. 

Acesta este întocmai tilcul în care „moștenirea a fost răpi- 

tă Fiilor lui Israil“ (Lea, 20, 16; Matei, 21, 43). 

Legătura dintre prefiguraţie şi adevăr a celor două Testamen- 
te a fost păzită de biserica noastră prin rînduiala succesiunii da- 
tei Paştilor. (Nu este numai o întîmplare că sf. martir Polycarp 
al Smirnei a fost, în același timp și deopotrivă, luptător vajnic îm- 
potriva rînduielilor latine ale Paştilor și adversar de moarte al lui 
Marcion, a cărui principală învățătură era deosebirea celor două 
Testamente; Tertulian, Adv. Marcionem, |, 19). 

Acesta este marele Adevăr pe care-l păzește neclintit aceas- 
tă, zice-se, „neînsemnată“ așezare! 

Iar că acesta este Adevăr, ci nu convenţie, o arată tot tâlcui- 
rea aceluiași canon 7 apostolic în Pidalion, prin minunile mari care 
au întovărășit data adevărată, împotriva datei hotărîte de latini. 

Iară mai ales că: „Amărunțimea Isimeriei, carea şi prici- 
nuieşte latinilor două necuviinţe mari, adică, a prăznui ei Pas- 

ca ori cu iudeii, care este împotriva Apostolescului Canonu- 
lui acestuia, ori mai înainte de iudei. 

Și cum că mai mult place lui Dumnezeu rînduiala Pascaliei, 
şi în scurt a zice a Calendariului nostru, decît rînduiala Pasca- 
[iei și a Calendariului latinilor este văzut din minunile ce au ară- 
tat şi arată pînă acum pentru acesta. Căci, în părțile Iliupolii, cei 
din Eghipet, unde sînt piramidele cele două mari, în fieşteca- 
re an lucrează Dumnezeu o minune ca aceasta. Adecă: în sea- 
ra Joii cei mari a noastre (nu a latinilor), pămîntul varsă moaște 
şi oase vechi de oameni. De care să umple un cîmp lat, care stau 
pînă la Joia Înălării; şi atuncea să ascund și nicidecum să văd, 
pînă iarăși la Joia mare. Aceasta nu este vreo basnă, ci adevă- 
rat lucru și mărturisit de Istorici vechi și noi, iară mai ales de 
Gheorghe Coresie, hiotul, și de pururea pomenitul Nectarie, 
Patriarhul Ierusalimului, carele în hronograful aravicesc îl po- 
vestește fila 266 şi cu ochii săi l-au văzut, precum din cele ce 
zice mai jos să vede. 

(ară oasele aceste omeneşti mai înainte vestesc preînvierea 
morţilor ce va să fie, pre cum le-au văzut şi Proorocul leze- 
chiel.) Dară scrie şi pomenitul Coresie, că Pascazi scria către 
Papa Leon (precum să arată în Epistola 63 a lui Leon) cum că 
prăznuind oarecînd Pasca răsăriteni, adecă în 22 a lui aprilie, 
iară apusenii în 25 a lui martie, un izvor de apă fiind uscat mai 
nainte s-au umplut de apă în 22 a lui aprilie, la Pasca noastră ade- 
că, şi nu a latinilor. Vezi pre Dositeiu, cartea a 12-a, pentru Pa- 
triarhii cei ai lerusalimului carele povestește de o minune ce s-au 
făcut la Beligrad, adeveritoare Calindariului nostru şi surpătoa- 
re Calendariului latin pre care o au văzut un Paisie, Patriarh al 
lerusalimului, adecă, un aluat ce s-au plămădit de o latincă în 
ziua Proorocului Ilie s-au prefăcut în piatră uşoară, numită Ki- 
sira“ (Pidalion, Comentariu la canon 7 apostolic). 


Ei 


Dacă rătăcirile acestea se adaugă în schismă şi schisma se 
adaugă la necanonicitate, şi dacă necanonicitatea se adaugă la 
împotrivirea faţă de predanie, şi împotrivirea la predanie la ne- 
adevăr, naște în chip legitim întrebarea: care au putut fi ros- 
turile pe temeiul cărora Sf. Sinod a scos Biserica noastră din 
rîndul celor dreptcredincioase? 

NETEMEINICIA SCRISORII SINODALE 


S-au arătat aci, acum cîtăva vreme, temeiurile pe care se spri- 
jinea neputinţa serbării Paştelor altcîndva decît la 5 mai [1929], 
odată cu toată lumea ortodoxă. Tăcuseră glasurile omeneşti, 
spre a vorbi numai predania, canoanele și textele învățăturii. 

De-atunci, însă, multe lucruri s-au schimbat: Sinodul a dat 
o carte pastorală?, prin care a vrut să-și lămurească-n chip po- 
lemic gîndul față de credincioși. Pastorala conchidea în sensul 
că toţi vor sărbători Paştele la 31 martie, sub ameninţarea pedep- 
sei puterilor lumești la care se făcea apel, pentru menţinerea or- 
dinei. 

Apoi, Sinodul a revenit asupra primei hotărâri şi, în şedinţa 
de la 8 februarie, a îngăduit ca fiecare creștin să serbeze după cum 
îi îngăduie cugetul, încuviinţindu-se preoţilor să mîngiie pe cre- 
dincioși cu slujba Paştilor şi la 5 mai, dacă norodul o va cere. 

Pentru că, deși hotărârile luate la 8 februarie desfiinţează 
concluziile Scrisori; pastorale, Sinodul n-a retras încă Scrisoa- 
rea... înfățişînd, în articolul de față, ca și în cele ce vor urma:, 
pentru lămurirea credincioşilor, toate faptele care arată că 
această scrisoare pastorală: 

1) e neîntemeiată și sofistică; 

2) e inconsecventă cu atitudinea de pînă aci a Sf. Sinod, în 
aceeași chestie; 

3) e nesinceră, adică, nu arată aceea ce părinţii din Sinod au 
gîndit cu adevărat; 

4) e mincinoasă, adică, se sprijină pe lucruri neadevărate. 

Vom cere, prin urmare, după aceea, ca Sinodul, care a făcut 
deja un mare pas înapoi de la data publicării Pastoralei, să-și în- 
frîngă mândria și să se întoarcă la dreapta credinţă, retrăgînd 

Scrisoarea pastorală şi, în faţa primejdiilor de a sluji — o bise- 
rică fiind — două Paști într-un singur an (lucru potrivnic în- 
văţăturii ortodoxe), hotărînd, într-o suflare, un singur Paște 
pentru toţi creștinii, la 5 mai. 

Începem astăzi prin a arăta netemeinicia cărții pastorale. 


Lăsînd nerelevate, în amănunt, tonul caragialesc, intitulă- 
rile și stilul scrisorii pastorale, pentru care sîngeră inima ori- 
cărui creștin (ca și cum stilul popular ar fi cerut numaidecît o 
trivializare a ideilor) — nu ne vom ocupa aci decât de structu- 
ra logică a Scrisorii... 

Redusă — pe cât este posibil — la o schemă, argumentarea 
Scrisorii pastorale cuprinde, în supoziţiile ei esenţiale, următoa- 
rele: 

1) anul dintr-un calendar bun nu se cade să fie mai lung de- 
cît anul de pe cer; 

2) sfinţii părinţi de la Niceea, știind acest lucru și observînd 
că lungimea mai mare a anului din calendarul iulian decît a anu- 
lui de pe cer, produceau încurcături (sic), au sărit, în așezarea 
Paştilor, cele 3 zile de prisos, punînd anul calendaristic în rit- 
mul anului solar; 

3) de atunci și pînă în zilele noastre, anul calendaristic fi- 
ind mai lung ca cel solar, a rămas iarăși în urmă cu 13 zile față 
de cel solar; 

4) întârzierea aceasta cu 13 zile, producînd încurcături în- 
tre oameni și țări (de care fel, nu ni se spune) — Sfîntul Sinod 
a hotărît să-ndrepte calendarul iulian, așa cum făcuseră şi sfin- 
ţii părinți de la Niceea, pe care i-a luat ca model, sărind cele 13 
zile de prisos din calendar; 

5) ce-a rezultat de aci, pentru fixarea datei Paştilor? 

A rezultat că data indicată de vechea Pascalie nu mai putea 
fi menţinută, fără neajunsuri grave. 

Anume: 1) vechea dată a Paştilor se-ntîmplă să cadă, în unii 
ani, în afară de intervalul de timp dintre 22 martie și 25 apri- 
lie al calendarului îndreptat; și, cum serbările fixe sînt astăzi 
așezate după acest nou calendar, nepotrivirea produce un șir 
înţeles de tulburări în rînduielile bisericești. 

Pentru aceasta, Scrisoarea pastorală enumeră cîteva aseme- 
nea tulburări, și anume: 

1) mai mult de jumătate a lunii martie ar cădea afar” din post; 

2) sărbătoarea celor 40 de mucenici ar cădea afară din Pos- 
tul mare; 

3) Buna Vestire ar cădea în a doua săptămînă a Postului 
mare; 

4) Sărbătoarea Sf. Petru și Pavel s-ar reduce, prin aceasta, 
la mai nimic; 

5)* Sf. Paști ar fi serbate după 25 aprilie, ceea ce ar fi neca- 
nonic (sic); 

6) St. Paşti ar cădea după a doua lună plină de după echi- 
noxiul de primăvară. 

Spre a evita toate aceste tulburări, Sinodul a socotit că e mai 
nimerit ca Paștele să fie serbat la 31 martie, adică, în prima du- 
minică de după lună plină, după echinocțiul de primăvară, al 
anului de pe cer. 

S-a arătat, aci, că această din urmă așezare este și ea lovită 
de o serie de inconveniente grave: care face imposibilă serba- 
rea Paştilor la această dată. 

Anume: sărbătorirea Paştilor la 31 martie: 

1) este necanonică, întrucît nu respectă hotărîrile Sinodu- 
lui de la Niceea, menţionate în scrisoarea lui Constantin; şi 
anume, obligaţia ca toţi creștinii să serbeze Paștile în aceeași zi; 

2) calcă predania, care prevede obligaţia că, în nici un caz, 
Paştele să nu se serbeze odată sau înainte de iudei; 

3) e schismatică, deoarece rupe comunitatea pascală a tutu- 
ror drepților-credincioși în nădejdea învierii noastre; 

4) este eretică, deoarece, prin nerespectarea acestor practici, 
rupe solidaritatea celor două Testamente și cade în păcatul lui 
Marcions. 

Dar, dacă acestea sînt încurcăturile care se ivesc în unii ani, 
la orice dată vom serba Paștele după noul calendar, urmează 
că, din punct de vedere bisericesc, noul calendar nu este bun și, 
ca atare, Sinodul trebuie neapărat să-l lepede ca pe un netreb- 
nic, dacă vrea cu dinadinsul să nu se întîmple nici o tulburare. 

Lucrul este cu atît mai ușor de făcut bisericește, cu cât schizm- 
barea calendarului nu s-a făcut de nevoi bisericești, ci din fap- 
tul că se iveau „încurcături între oameni. 

Lucrul pare însă greu Sinodului, căci vine împotriva argu- 
mentului de căpetenie care îi subîntinde cugetarea: anume, pos- 

tulatul „ştiinţific“, adică, „obligația pentru un bun calendar să 
nu dea un an mai lung decît anul astronomic“ — postulat pe 
care Sinodul îl socotește drept un adevăr absolut şi sigur, în mă- 
sură să ne dea o măsură exactă și definitivă a timpului. 

Postulatul acesta este, însă, o eroare gravă. 

Postulatul echivalenţei celor două măsurători, nu numai că 
nu este un adevăr științific, ci şi este de-a dreptul o imposibi- 
litate logică, deoarece durata de rotaţie a Pămîntului în jurul 
Soarelui (adică, acel de pe cer), este incomensurabilă (adică, nu 
se poate împărţi exact) cu durata de rotaţie a Pămîntului în ju- 
rul axei sale (adică, ziua pămîntească). Cu alte cuvinte, 74 este 
nici un număr raţional care să exprime raportul real dintre cele 
două durate. 

Prin urmare, adoptînd acest postulat al potrivirii celor două 
măsuri, este imposibil să aflăm vreun calendar definitiv şi ne- 
schimbat. 

Argumentarea mai păcătuiește-n acest punct și acolo unde 
invocă precedentul Sinodului de la Niceea, fără a spune care 
erau încurcăturile şi de ce ordin (lumesc sau bisericesc). 

Unde se spune că Sf. Sinod de la Niceea, sărind cele trei zile, 
a vrut să dea o normă de precedent pe viitor? 

Tradiţia spune, dimpotrivă, că au sărit cele trei zile, fixînd 
definitiv calendarul, odată pentru totdeauna, ca să nu mai fie 
nevoie de astronomi şi de soboare. 

Cercetînd, deci, Scrisoarea pastorală în temeiurile ei, putem, 
fără multă caznă, să ne dăm seama de păcatele ei nenumărate: 

1) Scrisoarea... păcătuiește, în primul rînd, prin neținerea 
în seamă a realităților spiritului, aşezîndu-se, prin aceasta, în- 
tr-o lumină falsă, de zezdevăr. Ea neagă, pur și simplu, exis- 
tenţa unei tulburări sincere a conștiinței ortodoxe, ci o atribuie 
agitaţiei, ca și cum ar fi vreo agitaţie posibilă pe astfel de ches- 
tii, fără o vină a cuiva; 

2) Scrisoarea ... păcătuiește prin aceea că nu pune în lumi- 
nă cauza adevărată a Răului, ci lasă să se vadă că Paştele la 5 mai 
izvorăşte dintr-o scornitură a răufăcătorilor, nu din păstrarea 
neschimbată a rînduielii de pînă acum. 

Iar cauza adevărată a răului e schimbarea calendarului, în care, 
vechea rînduială nu mai încape fără tulburări și nepotriviri; 

3) teama aceasta, de a arăta cauza adevăratului rău, a pre- - 


zidat și la aprecierea gravităţii tulburărilor, la fixarea Paştilor. 

S-au socotit mai grave abaterile care ar fi atras mai uşor lua- 
rea-aminte a credincioșilor, față de călcarea canoanelor, pe care 
ei n-o puteau băga așa de uşor de seamă; 

4) Scrisoarea ... polemizează cu presupușii agitatori politici 
afară din subiect și nu răspunde nimic la gravele acuzaţii care 
s-au formulat asupra fixării la 5 mai; 

5) Scrisoarea... invocă, în sprijinul său, argumente sofisti- 
ce de toate felurile, așa că ar putea fi analizată-n școli ca un mo- 
del al genului sofist. 

Din această serie de sofisme, trebuie relevate următoarele: 

1) caracterul sacru al ştiinţei (premisa falsă); 

2) afirmarea că noul calendar e tot cel vechi — dar, îndrep- 
tat — (sofisma per figurae dictionis*); 

3) afirmarea: calendarul îndreptat e definitiv (sofisma per 
accidens); 

4) argumentele raţionaliste (îgnoratio elenchi); 

5) cinstirea în cerinţe a așezămîntului calendaristic, atunci 
cînd, în fapt, l-ai disprețuit, preferindu-i comoditatea bunului 
calendar (orbire, de la obraz); 

6) afirmaţia că biserica noastră a decis să serbeze Paştile la 
dată deosebită, fără a rupe cu ecumenicitatea (ca și cum le-ar 
atenua) (orbire, de la obraz); 

7) insinuările, pe care le dispreţuim, că, din motive nepa- 
triotice și nu din dragul de a vedea Sinodul umblînd în Ade- 
Văr ŞI nu în minciună, am scris acestea. 

Aceste şapte sofisme nu sînt însă numai șapte păcate logi- 
ce, ci sînt și șapte păcate contra Duhului Sfînt, fiind pornite, 
nu din neșştirea regulilor logicii, ci din împietrire sufletească și 
dorinţă de a înșela norodul. 

Căci, odată schimbat, calendarul, în loc să lumineze popo- 
rului, a voit să-l înșele, să potrivească astfel lucrurile, încât să 
pară că nu s-a schimbat nimic. 

A lepădat astfel normele esenţiale — și nevăzute —, spre a 
păstra pe cele văzute și potrivite nu intereselor bisericești, ci 
celor lumești. 

Mai e nevoie să repetăm că, avînd de ales, între un motiv lu- 
mesc și unul bisericesc, Sinodul era dator să aleagă pe cel bi- 
sericesc? 

* 


Ce vom face noi, faţă de această stare grea, în care chiriar- 
ii noştri au adus biserica? Nu vom pierde nădejdea, căci Dom- 
nul Nostru lisus Hristos este Domnul Răbdării şi al milei fără 
de sfîrşit. Ne vom îndrepta către Sinod și, deși căzut din dar, 
îi vom spune, din inimă fiiască rostind: 


Prea sfinților părinți, 

Învăluiţi de autoritatea științei, nimeni nu va mai recunoaș- 
te căpetenii, | 

Învăluit de nimbul de lumină al Duhului Sfînt, da. | 

Voi sînteţi semnul unei alte autorităţi decât cea lumească, și 

Nu se cade s-o dispreţuiţi, trecîndu-i înainte alte temeiuri 
şi alte autorități. 
Woinu vorbiţi nici astronomilor, nici ateilor, oricât de su- 
puşi, ci numai celor care cred și mărturisesc Treimei. 

Căci voi sînteţi sarea pămîntului și, dacă sarea-și pierde Da- 
rul, cu ce se va săra?! | dr 

Uitaţi, deci, glasul veacului și al științei, daţi pas credinţei, 
scoateţi candela de sub obroc, ca toți să cunoască precum că 
sînteţi întru El, prin aceea că aveţi dragoste întru voi. 

Voi n-aveţi a vă potrivi nimănui și toţi au a se potrivi da- 
rului fără măsură. 


PASCALIA 
ȘI NEDUMERIREA ORTODOCȘILOR 


Dacă voi nu mă vreţi, eu vă vreau, . 


Al. Lăpuşneanu 

Religia şi credinţa sînt pentru popor, iar nu poporul pen- 
tru religie. Credinţa și ideea religioasă izvorăsc din revelaţia 
Dumnezeiască, venită nouă prin lisus Mîntuitorul și Sfinţii 
Apostoli, precum și din necesitatea sufletească ce este înnăs-. 
cută în cutele cele mai ascunse ale firii omului, dornice de hra- 
na cea divină. 
Istoria ne-a dovedit că o credinţă cu greu se schimbă, iar po- 
porul identifică credinţa lui cu însuși scopul existenţei lui pă- 
mâînteşti. 
De aceea, cînd Sinodul român, la 24 ianuarie [1929], a de- 

cis revenirea asupra vechei sărbătoriri a Paştelui, s-au născut, 
în sînul bisericii creştine ortodoxe autocefale române, nedu- 
meriri şi neînţelegeri, care, prin natura lor, prezintă seriozita- 
te, nu atît prin latura lor religioasă, cât cea politică. 
Istoria țării noastre și-a scris visul ei de aur cu ajutorul cel 
nepreţuit al unităţii noastre de credinţă, confundîndu-se ade- 
sea ideea de stat cu cea religioasă. 
Domnii noştri au luptat atît pentru țară, cât şi pentru „creş- 
tinătate“. Deci, ideea de stat mergea mînă în mînă cu cea reli- 
gloasă. 
Astăzi, ne-am pus noi însăși ţara pe două tărîmuri. Credin- 
cioșii se împart în treizeci și unu martiști! şi cinci maiști?. 
Chestiunea schimbării Pascaliei nu este numai o neînțele- 
gere „popească“. 
Biserica creștină ortodoxă din întregul Orient şi-a fixat, din 
primele veacuri ale creștinismului (Sinodul de la Niceea, 335 
d. Hr.), modul de a serba Sf. Paşti. lar o tradiţie de peste 1600 
ani a fixat data sărbătoririi Paştelui după sărbătorirea Paştelui 
evreiesc. 

Paștele sărbătorindu-se la 31 martie, rezultă că anul acesta Paș- 
tele creştin să se serbeze înaintea celui evreiesc. Lucrul acesta, însă, 
în întreaga Basarabie şi în multe părți din Moldova, a creat mîh- 
iri și neînţelegeri în inimile creștinilor, care considerau ca lege 
ca niciodată Paştele creștinesc să nu cadă înainte de cel evreiesc. 

În economia religiei creștine ortodoxe, tradiţia are aceeași im- 
portanță și sfințenie ca şi hotărârile sinodale, care au fost scrise. 

Prin hotărîrea fixărei datei Sf. Paști la 31 martie, tradiţia bi- 
sericii creștine ortodoxe a fost călcată. Și, dacă am ţinea seamă 
numai de aceste două considerente — dezbinarea în tabere a lo- 
cuitorilor țării, cei cu stil vechi și cei cu stil nou, precum și ne- 
respectarea Sfintei Tradiţii —, totuşi, ar fi îndestulător ca 
forurile noastre bisericești să-și plece urechea și să ia aminte la 
învrăjbirea care ne aşteaptă. 

Mulţi dintre noi vor zice că această chestiune nu se poate 
cunoaşte mai bine decît de clericii noștri și de către autorita- 
tea noastră supremă în materie religioasă, care este Sf. Sinod. 
Lucrul așa ar fi, însă religia noastră creştină denumeşte? cu ex- 
presia Biserica nu numai clasa conducătoare clericală — cu tot 
cortegiul ei ierarhic —, ci, prin cuvîntul biserică se înţelege tot 
poporul, cler şi mirean, care se închină unuia și aceluiași Dum- 
nezeu şi practică și profesează una şi aceeaşi credinţă. 

Prin urmare, o chestiune atît de importantă, ca cea a schim- 
bării datei Sf. Paşti, nu poate fi tratată numai pe baze pur ști- 
inţifice şi numai de către chiriarhii noştrii, ci trebuie a lua în 
seamă și alte considerente, ca: practica de pînă acum a biseri- 
cii noastre creștine ortodoxe, susceptibilitatea poporului în ma- 
terie de schimbare a unui obicei devenit o lege, simbolul învierii 
Domnului, care se aseamănă cu venirea Primăverii celei înflo- 
ritoare — anotimp ce semnifică înflorirea și răspîndirea creş- 
tinismului asupra păgînismului și a lumii întregi etc. 

În articolele ce vor urmat, vom vedea motivele pe care se ba- 
zează Sf. Sinod de la 24 ian[uarie] a.c., în hotărtrile luate și mo- 
tivele pe care se întemeiază susţinerea rămînerii sărbătoririi Sf. 
Paști tot la data de 5 mai, împreună cu Orientul creştin ortodoxs. 


Biserica noastră se conduce, pînă la mucenicie, de lumina ade- 
vărului și de steaua intereselor superioare ale majorităţii poporu- 
lui român. 


Pastorala de la 7 februarie a Sf. Sinod 

Este un lucru știut și pentru care toată lumea este de acord că, 
dacă Orientul creștin nu ar fi îndreptat vechiul calendar iulian, 
am fi ajuns să avem, peste cîteva milenii, iarna vară și vara iarnă. 

Împăratul Iuliu Cezar, la anul 46 a. Hr., puse pe învățatul 
astronom al timpului, Sosigene, să-i calculeze valoarea exactă 
a anului tropic. 

Acesta socoti că anul tropic este de 365 zile și 6 ore. Iar pen- 
tru ușurare, hotărî ca anul civil să se socotească ca avînd 365 
zile, iar diferența de 6 ore să se adauge la fiecare trecere de 4 
ani, ca făcînd împreună 24 ore, adică, o zi. Prin urmare, la fie- 
care 4 ani tropici, anul civil să se socotească ca avînd 3666 zile, 
denumindu-se, astfel, an bisect. 

Calendarul iulian a fost admis de biserica creştină la anul 
325, în Sinodul de la Niceea, din Bitinia. 

Învăţatul Sosigene, însă, nu a socotit exact anul tropic, căci, 
acesta nu are 365 zile și 6 ore, sau 365 zile 25 sutimi? de zi, cum 
calculase el, ci, adevăratul an tropic, socotit exact, are 365 zile 
și 242 256 fracțiuni de zi. Deci, ceva mai puţin decât anul din 
calendarul iulian. 

În anul 1582, papa Grigorie al XIII-lea, văzînd nepotrivirea 
dintre calendarul iulian și adevăratul an tropic, hotără să îndrep- 
te acest dezacord, care, în acel an, ajunsese la o diferență de aproa- 
pe 10 zile. Deci, suprimînd din anul 1582 această diferență de 
zile, se puse în acord cu adevăratul an tropic sau ceresc. 


* 


Date fiind asperităţile dintre Biserica Apuseană și Biserica 
Răsăriteană, calendarul gregorian nu a fost primit decît de pro- 
testanţi și celelalte confesiuni din Apus. Biserica creștină or- 
todoxă din Răsărit rămăsese tot la calendarul iulian. 

În anul 1923 — în urma unei conferinţe a ortodoxiei din Orient 
—, s-a hotărât ca, de aci înainte, calendarul creștin să nu mai fie 
cel iulian, ci să fie cel adevărat, socotit după anul tropic. În urma 
acestei schimbări, anul de pînă acum s-a mai scurtat cu 13 zile, 
timp care făcea diferenţa dintre anul socotit de Sosigene și cel real. 

Prin urmare, schimbarea actuală a calendarului era o ches- 
tiune elementară de bun-simţ și de perspicacitate a adevărului 
ştiinţific. 

Oare, în materie religioasă — pe lîngă credință —, nu tre- 
buie să fim conduși de același elementar bun-simţ și de aceeași 
perspicacitate a lucrurilor ? Iar tot în materie de religie, cine este 
oare mai presus, adevărul științific sau adevărul religios? 

Să vedem, acum, dacă schimbarea Pascaliei era tot așa de în- 
dreptăţită ca să se facă. 

Începutul secolului al IV-lea după Hristos era foarte mult 
frământat de diferite dispute dogmatice, care aveau loc în sînul 
bisericii creştine, ceea ce dădea naștere la multe erezii şi depăr- 
tări de credința cea adevărată a religiei creștine. Pentru a se 
combate aceste erezii, împăratul Constantin cel Mare, dornic 
să ia și alte hotărâri pendinte cu biserica, convocă un sinod ecu- 
menic la Niceea, în Bitinia, pe la anul 325 d. Hristos. La acest 
sinod, luară parte 318 sfinţi părinţi ai întregii biserici creștine 
ortodoxe, deci, și Apusul, care nu era încă rupt de Răsărit. 
Acest sfînt sinod ecumenic, pe lîngă alte multe chestiuni ce-a 
avut de discutat, a hotărât, cu privire la data Paștelui, că aceas- 
tă sărbătorire trebuie să cadă: în prima duminică după prima 
Lună plină ce vine după echinoxul de primăvară (21 martie). 
Şi, tot conciliul de la Niceea a mai hotărît ca Sf. Paști să cadă 
între 22 martie și 25 aprilie — nici mai devreme de această dată, 
dar nici mai târziu. 


În Pastorala către popor de la 7 februarie a.c., a Sf. Sinod, 
se spune că, dacă am serba Sf. Paști la 5 mai, „s-ar călca hotă- 
rîrea și practica întregii biserici, după care, Sf. Paște nu se pot 
trece, spre serbare, dincolo de 25 aprilie“. Dar, nu e mai pu- 
ţin adevărat, deoarece 5 mai, stil nou, cade, pe stil vechi, toc- 
mai între 22 martie şi 25 aprilie, necălcîndu-se astfel cu nici o 
iotă hotărîrea Sf. Sinod de la Niceea, Paștele, după stil vechi, 
căzînd, anul acesta, la 21 aprilie. Tot Pastorala Sf. Sinod, vor- 
bind despre „încurcăturile“ ce ar rezulta, în cazul de s-ar ser- 
ba Sf. Paști la 5 mai, zice: „În primul rînd, bunăoară, ar fi trebuit 
să se prelungească mîncarea de carne peste jumătatea lunii mar- 
tie, luîndu-i din ea 17 zile pentru dulce, ceea ce nu s-a întîm- 
plat pînă acum în biserica ortodoxă“. 

Concluzia ce se trage este falsă, deoarece și premisa pusă este 
tot falsă. Serbînd Paștele pe stil vechi, 21 aprilie, și postul Paş- 

telui va începe pe stil vechi. Nu va zice nimeni, cred, ca să avem 
Învierea la 5 mai, stil nou, iar postul de 7 săptămîni să-l înce- 
pem la 17 martie. 

Ci, la 5 mai, stil nou, corespunzîndu-i, pe stil vechi, Paștele 
de la 21 aprilie, postul va începe cu 7 săptămîni în urmă, adi- 
că, la 4 martie stil vechi, deci, fără a lua lunii martie 17 zile pen- 
tru dulce, după cum spune Pastorala Sf. Sinod. 

Cum că se poate lucrul acesta, avem exemplul bisericei noas- 
tre surori din Grecia, care a îndreptat calendarul iulian, însă 
rînduiala Pascaliei a lăsat-o tot pe cea veche.și care este în con- 
formitate cu hotărtrile Consiliului celor 318 sfinţi părinţi adu- 
naţi la Niceea. 


Mergînd mai departe, spre altă ordine de idei, observăm că 
o practică creştină de peste 16 veacuri a stabilit „obiceiul“ sau 
tradiţia ca, întotdeauna, Sfintele Paști să cadă după serbarea 
Paștelui evreiesc. 

Tradiţia este cuvîntul nescris, rămas nouă de la Mîntuito- 
rul lisus Hristos, și care ne-a fost transmis prin apostoli și cei- 
lali sfinţi părinţi. Mîntuitorul nu a vrut să facă mai multe partizi 
religioase sau mai multe școli, ci o singură religiune, pentru toți. 
De aceea nu însărcina pe apostoli să scrie, ci să înveţe; așa că, 
predica verbală este anterioară scripturii. Chiar şi în Vechiul Tes- 
tament, scriptura şi tradiţiunea subzistau împreună, iar Mîn- 
tuitorul nu a recunoscut numai legea și profeţii, dar şi tradiţiunea 
dogmatică a sinagogii. Așa că, în economia religiei noastre creş- 
tine ortodoxe, Sfînta Tradiţie se bucură de aceeași cinste ca și 
Sfinta Scriptură. Sfîntul apostol Pavel, cînd ne învață să respec- 
tăm tradiţia, zice: „Fraţilor, staţi şi ţineţi învăţăturile, care le-aţi 
auzit, ori prin cuvîntul, ori prin scrisoarea noastră“. 

Prin urmare, dacă tradiţia — practica de veacuri, an de an, a ace- 
luiași lucru — a hotărît și a întărit un obicei, oare cine sîntem noi, 
Ca tocmai astăzi, în anul de la Hristos 1929, să stricăm această 
orînduire, devenită lege și cu indiferenţă să afirmăm că nu e nici 
o crimă religioasă sau de conștiință dacă orînduim sărbătorirea 
Sf. Paşti înainte de Paștele evreiesc şi nu după acesta? 


ÎNTRE AFREDON ȘI MATEI VLASTARE 
Sau o apologie protestantă la adresa Sinodului 


Tipografia cărților bisericești s-a necinstit, zilele acestea, 
scoțînd de sub teasc broşurica unui oarecare fost călugăr, anu- 
me Ioachim Fuioagă, despre data Paştelor și Tradiţie. 

Se spune că broşura de mai sus ar fi chiar teza de licență a 
sus-numitului, prezentată de curînd la Facultatea de Teologie. 
În acest caz, la necinstirea editurii se adaugă și necinstirea ce 
şi-a făcut sieși comisiunea care a primit-o şi care a acordat, în 
baza ei, un titlu autorului. 

Căci broşura de mai sus nu e numai o țesătură de sofisme 
grosolane, o pildă de lipsă totală de siguranţă în mînuirea ar- 
gumentelor și doctrinei, dar mai ales, alături de un monument 
de rea-credinţă, și o lipsă totală de evlavie şi de simţ al ortodo- 
xiei; ba, mai mult, e chiar o insultă și o batjocură a felului nos- 
tru de a simţi și de a trăi bisericește. 

Sub acest raport, broșura constituie de-a dreptul o „nelegiui- 
re“. De n-ar fi decît acest ultim aspect, publicarea unei astfel 
de insanităţi n-ar merita să ne oprească nici o clipă luarea-a- 
minte. Tăcerea singură ar putea să mărturisească autorului dis- 
preţul drepteicredinţe ofensate. 

Cum însă autorul acestei nelegiuiri poate mîine-poimîine 
fi sfinţit preot — vrînd să împiedicăm legarea unei noi pietre 
de sminteală de gâtul credincioșilor, luăm pana ca să demascăm 
nelegiuirea și să strigăm impostorului: „În lături!“ 


Î- 
* 


Broşura este, după cum ne spune însuși autorul, maimuță- 
rind pe Augustin, rodul unei „revelații“ personale. 

S-a năzărit, deci, într-o zi omului nostru să ia pana și să mîz- 
gălească o apologie a tezei sinodale și, fără să se-ntrebe dacă-l 

îndeamnă bunul Dumnezeu sau Pocitura, și-a muiat pana de 
gîscă în cerneală și a scris! 

Și ce-a scris? Doamne fereşte... de coada urecheatului care 
mișcă printre rînduri. 

Autorul s-a deșteptat din nălucire, a deschis prima oară Pi- 
dalionul şi a cetit. 

A cetit și a înţeles! 

Ce a înţeles nu importă, dar ajunge că a înţeles. 

Și pentru că acest canon avea o tilcuire, şi pentru că tîlcui- 
rea făcea trimiteri la Așezămintele apostolice, şi pentru că aces- 
tea consfințeau un zz, autorul s-a năpustit asupra lor, doborînd 
la pămînt pe Vlastare — autorul tîlcuirii —, ca pe un „sofist“ 
netrebnic, scoţînd din uz Așezămintele apostolice ca apocrife 
și a decretat uzul bimilenar al bisericii caduc. 

Apoi, cu o cutezanţă care n-are drept măsură decît incon- 
ştiența, spre a nu-și da de gol înșelăciunea, se scurge-n laude 
făţarnice și preamăriri ale Tradiţiei, pe care-a necinstit-o în chi- 
pul de mai sus, proclamîndu-se ortodox adevărat, cu temene- 
le către feţele bisericești care i-au patronat nelegiuirea. 

Toată această pretinsă argumentare constituie însă o sofis- 
mă atît de grosolană, încît în faţa ei trebuie să ne întrebăm dacă 
e rea-credinţă sau prostie. 

Într-adevăr, autorul începe prin a-și acorda aceea ce e de de- 
monstrat. 

EI afirmă că sensul canonului e acel care-i convine şi apoi 
infirmă, una după alta, ca necanonice, tîlcuirea Așezăminte- 
lor... şi Tradiţiei, care i se împotrivesc, atunci cînd, de fapt, toc- 
mai sensul acestui canon e în discuţie şi pentru lămurirea lui 
stau: 1) tîlcuirea; 2) Așezămintele ... 3) tradiţia bisericească. E 
aci o petițiune de principii de neînlăturat. 

Argumentarea nu ar sta în picioare decît dacă autorul ar ști 
de altundeva sigur care e sensul adevărat al canonului pe ca- 
re-l opune tradiţiunii bisericii; de pildă, dintr-o „revelaţie“ a 
sa proprie asupra chestiunii. 


Ce are însă de răspuns dreaptacredință față de o astfel de 
„revelație“ personală, opusă patrimoniului întreg bisericesc? 

I) Este eretic și nelegiut procedeul de a opune năzăreala ta 
personală revelaţiei obştești, dată în paza bisericii. 

Preferînd aceea ce ţi se pare ţie a fi adevăr la aceea ce ai pri- 
mit a fi Adevăr, de la biserică, te-ai și scos din Biserică și ai de- 
venit eretic, de ai avea pentru tine tot consimțământul evidenţei 
tale personale. 

Este, deci, eretic şi nelegiuit procedeul de a opune înțele- 
sul tău personal al unui text — fie acest înţeles oricât de corect 
„Științificește“ — împotriva înțelesului pe care i-l dă tradiţia vie- 
ţii bisericești, din care nu ești decât parte. 

Căci Tradiţia bisericii este un izvor de cunoaștere reală și si- 
gură, mai presus de raţiunea individuală a mea sau a lui Fuioagă. 

Înlăturând această „cunoaştere prin biserică“, adică tîlcui- 
rea dată de tradiţie unui text spre a-i da o tâlcuire mai potrivi- 
tă cu ceea ce știu eu, îmi răpesc orice posibilitate de a mai ști 
ceva sigur despre aceasta. 

Un text care-mi vine din tradiție — cum e canonul — nu 
poate fi desprins de întregul de viaţă în care a ajuns pînă la noi 
şi nici despărțit de înțelesul tradiţional ce i s-a dat, chiar dacă 
minţii mele îi este greu ca să-l priceapă. 

Pretenţia de a înlătura tîlcuirea tradiţională a unui text pen- 
tru că eu îl pricep altfel — cum face Fuioagă — este un proce- 
deu protestant, care duce la absurdităţi cum sînt, de pildă, acelea 
la care ajunge acest Fuioagă atunci cînd spune că adevărurile 
sf. loan Hrisostomul sînt adevărate într-o vreme şi false în- 
tr-alta; sau atunci cînd, pentru motive scoase dintr-o cosmo- 
logie „modernă“, afirmă că sfinţii părinţi de la Niceea nu au 
putut avea în vedere un echinox gîndit. 


II) Este o eroare gravă încercarea modernistă de a voi să 
modifici adevărul absolut spre a-l „pune în pas cu știința“. Ea 
denotă că cei ce susţin acest lucru: 

1) nu prea au de-a face cu știința și nu prea știu bine ce e ea; 
le e însă cam frică, un fel de frică supertiţioasă, de un adevăr 
pe care-l ignoră; 

2) au uitat ce e credinţă ortodoxă, de vreme ce le trebuie alte 
argumente ca să creadă, decât paza neclintită şi c dragoste a ceea 
ce au primit. 

Cu aceeași ignoranță, deci, autorul nostru confundă adevă- 
rul religios cu cel științific şi acuză pe cincimaiști că, nevoind să 
ia în consideraţie știința, trădează pe lisus Hristos, Adevărul. 

Mă rog dumitale, care știință ? 

Cea care neagă existența lui Dumnezeu, Revelația, minu- 
nile, facerea, existența reală a lui lisus Hristos, Î eta, carac- 
terul de peste fire al bisericii? 

Să fim serioşi! 

Biserica nu are a se potrivi ea adevărului științific. Căci Ea 
este „Stîlpul neclintit și îndreptarul Adevărului“. 

Oricine a gîndit vreodată la ce este un adevăr științific și ce 
este un adevăr bisericesc ştie acest lucru elementar, că adevă- 
rul științific e relativ şi schimbător de la o zi la alta; iar cel bi- 
sericesc e neschimbat şi absolut. 

Cum, dar, să se potrivească adevărul absolut şi neschimbă- 
tor după cel relativ şi schimbător de la o zi la alta? 

Și, dacă potrivirea astronomică e schimbare, cum să lăsăm să 
se piardă, de dragul ei, adevărul religios al Paștelor, înfrăţirea 
tutulor creștinilor în preîntruchiparea învierii veșnice, la o zi 
fixată în chip neschimbător în veac? 


e 
% 


Așadar, din două, una: 

1) sau Ioachim Fuioagă este un sofist care-şi acordă gratuit 
ceea ce trebuia să demonstreze; sau 

2) Ioachim Fuioagă este eretic și protestant, opunînd o re- 
velaţiune proprie Sfintei Tradiţiuni a Bisericii de Răsărit. 

În amândouă cazurile, nu trebuie ascultat — căci minte. 

Încă o dată, sinodalii riscă, cu un așa apologet, să tragă peste 
„treizeci și unu“! 


RĂSPUNS 
PREA SFINŢITULUI VARTOLOMEU 


Deci, pe cel care vine şi vă învaţă toate cele ce s-au spus pînă 
aci, primiţi-l. lar dacă învățătorul însuși s-a abătut de la ele 
şi învaţă altă învăţătură vătămătoare, să nu-l ascultați! 


Învățătura celor doisprezece Apostoli, cap. IX, v. 1 


Precum însă oaia care nu ascultă de păstorul cel bun este 
lăsată lupilor spre pieire, tot astfel, cea care ascultă de păs- 
torul cel rău are moartea în față, încât o va înghiți. 

De aceea trebuie să fugim de păstorii aducători de pieire. 


Aşezămintele apostolilor, cartea II, cap. 19 


Chiar dacă noi înșine sau înger din cer va binevesti, peste 
ceea ce am binevestit vouă, anatema să fie! 


Epistola sf. Pavel către galateni, cap. , v. 8 


În prima parte a Ultimei lămuriri în privința datei Sf. Paşti 
a P. S. Vartolomeu, publicată aci, alaltăieri, am fost acuzaţi de 
a fi „subiectivizat“ problema, „trecînd-o mai mult prin ochii 
noștri proprii“, şi răpindu-i astfel înţelesul deplin. 

În ceea ce priveşte plinătatea lămuriri, cititorii singuri și-au 
putut da seama dacă și în ce măsură problema a fost sau nu în- 
fățişată pe toate laturile ei. 

Pentru a se curma însă orice discuţie posibilă asupra pre- 
supusului nostru „subiectivism“, repetăm aceea ce am mărtu- 
risit fără încetare, în toate articolele publicate pînă astăzi, și 
anume: nu are, în această discuţie, nici o greutate „biata păre- 
re a minţii noastre omenești“, ci, singură, „mărturia dreptei- 
credinţe de pretutindenea și de oricînd, așa cum dogmele, 
canoanele și predania bisericii ortodoxe ne învață“, așa cum în- 
suși sf. Sinod al bisericii noastre ne-a învățat pînă acum, aşa cum 
însuși P. S. Vartolomeu ne-a învăţat (învăţătură pe care o vom 
arăta în întregime, la locul potrivit). 

La temelia împotrivirii noastre nu a stat, de la cel dintii ar- 
ticol, decât această Învăţătură a bisericii înseși — mărturisită de 

n01 — și nesocotită prin hotărîrea Sinodului românesc, în ches- 
tiunea sărbătoririi Sf. Paşti în anul 1929. 

Cum, la temelia tezei potrivnice, stă o evidenţă intimă și 
personală... de ordin „științific“ a unora dintre episcopi — 
după cum o mărturisesc ei înșiși, direct și prin interpuși — în- 
vinuirea de „subiectivism“ tocmai acestora li se cuvine. 


Ad. I și Il. La întrebarea dacă se cuvine și mirenilor să for- 
muleze, cu drepturi legitime, o părere în această chestiune, în 
opunere cu Sf. Sinod, P. S. Vartolomeu răspunde negativ, in- 
vocînd mărturia canonului 64 al Sinodului al VI-lea Ecume- 
nic şi deosebind o biserică învățătoare de o biserică ascultătoare, 
prima avînd în sarcina ei predarea Adevărului bisericesc, a 
doua, primirea şi păstrarea acestuia. 

Deosebirea pe care P. S. Vartolomeu caută s-o desprindă din 
canon — cu toate că tîlcuirea din Pida/ion nu prea îndreptăţea 
aceasta, căci tîlcuirea glăsuiește: „De va fi însă vreun mirean is- 
cusit și cu chip cucernic, nu se oprește a răspunde și a învăţa, 
îndeosebi pe cei ce-l întreabă, precum zice Zonara, în tîlcui- 
rea cap. 32 al cărţii a VIII-a din Apostoliceștile așezăminte“ 
(acolo unde comentează pasagiul „toţi vor fi îzvâțați de Dum- 

nezeu“, din Ioan, 6, 45; Isaza, 44, 13) — pune o problemă de 
o deosebită însemnătate, pe care însă nu o putem cerceta cu 
acest prilej. Ajunge să spunem, de data aceasta, că nu toți dog- 
matiștii ortodocși primesc teoria catolică a darului de a învă- 
ţa, pe care şi-o însușeşte P. S. Vartolomeu, împotriva noastră, 
atunci cînd deosebește, cu propriii termeni, trei daruri deose- 
bite „pe care ierarhii le posedă și le aplică mirenilor, preoţilor 
și diaconilor subalterni“; și anume: 1) sacerdotiur, 2) minis- 
terium şi 3) magisterium (tot e bine că măcar ordinea lor e in- 

versată față de catolici; ceea ce nu e fără semnificaţie, după cum 
o vom arăta la timp). Așa, de pildă, filozoful rus, pr. Serghei Bul- 
gakov, profesor de dogmatică la Facultatea de Teologie Orto- 
doxă din Paris, ca şi toţi elevii din școala marelui pravoslavnic 
Homiakov, susţin, asupra acestui punct, o teorie deosebită de 
cea juridică curentă. 

Să admitem însă că afirmaţiile P. S. Vartolomeu asupra aces- 
tui punct sînt perfect întemeiate. 

Nici în acest caz, argumentarea Prea Sfinţitului nu e vala- 


bilă, cînd este îndreptată împotriva noastră. 

Să lămurim. 

Nicăieri, în cursul discuţiei, noi nu am înfățișat un punct de 
vedere propriu și nu am avut pretenţia de a ne institui noi în- 
șine învăţători în această chestiune, ci numai am mărturisit aceea 
ce ni s-a predat, în deosebite rînduri, de toţi mai-marii noștri 
bisericești și aceea ce astăzi mărturisesc toate bisericile ortodo- 
xe de sub soare. 

Are mireanul acest drept de mărturisire ? Poate el opune chiar 
unui sinod rătăcit mărturisirea neclintită a ceea ce a primit? 

Nu numai mărturiile din fruntea acestui articol arată cu pri- 
sosinţă acest drept, dar însuși P. S. Vartolomeu îl recunoaște, 
pe faţă, sub punctul II din articolul pomenit. 

Rămîne, deci, neîndoielnic dreptul mireanului de a stărui în 
păstrarea neclintită a comorii bisericeşti ce a primit, chiar atun- 
ci cînd „ îngerii din cer“ i-ar cere să se lepede de dînsa. 

E, în această păstrare neștirbită și cu dragoste de către po- 
por a ceea ce a primit, piatra de granit de care s-au zdrobit, se 
zdrobesc şi se vor zdrobi, în veac, toate încercările de abatere 
de la ortodoxie. 

Invariabilitatea aceasta a predaniei bisericești, care leagă și 
pe episcopi, după cum zice Berdnikov: „Episcopii fiind obli- 
gaţi să predice cuvîntul lui Dumnezeu în conformitate cu 'Tra- 
diţia bisericească“ (Curs de Drept bisericesc, trad. rom. Silvestru 
Bălănescu, episcopul Hușilor, București, 1892) este cheia de 
boltă a ortodoxiei. Ea constituie cea mai puternică pavăză de 
apărare a ei faţă de iscusinţa de gînd din dreapta și din stînga. 
Ea a fost recunoscută și de Scrisoarea Patriarbilor răsăriteni, 

care, vorbind despre infailibilitatea în materie de învățătură, 
zice: „Jar nestricarea dogmei şi curăția rînduielii nu sînt date 
în pază unei ierarhii oarecare, ci în paza întregului cler şi po- 
por bisericesc, strîns unit în dragoste reciprocă și care este, cu alt 
nume, însuși Trupul Domnului Hristos, biserica credincioșilor“. 

Cît privește ameninţarea cu afurisenia pe 40 de zile, Sino- 
dul nu ne poate zvârli o asemenea anatemă, căci ar afurisi, im- 
plicat, toate celelalte biserici ortodoxe deopotrivă, cu care am 
păstrat neschimbată aceeași predanie; și aceasta ar însemna pro- 
clamarea oficială drept schismatică a bisericii românești. 


Să lămurim. 

Toate bisericile fiind legate prin unitatea de săvârșire a lu- 
crării duhovnicești, anatema unei biserici atrage după sine ana- 
tema tuturor celorlalte biserici particulare. În cazul nostru însă, 
nici una din biserici n-ar putea respecta anatema, fiindcă ar în- 
semna să se afurisească singură — întrucît păzeşte aceeași pre- 
danie, neschimbată. Anatema bisericii românești ar vădi, deci, 
tuturor znexistența unităţii de Iucrare duhovnicească între ea 
și celelalte biserici ortodoxe, care constituie, mai presus de ori- 
ce, ecumenicitatea. 

Astfel, biserica românească, în prezent, virtualmente schis- 
matică, ar deveni schismatică în chip manifest şi categoric. 

De fapt, dacă învățătura pe care o mărturisim € falsă, Sino- 
dul n-are decît să afurisească. Am cerut-o şi o repetăm, con- 
ştienți că faptul n-ar putea aduce decît limpezirea lucrurilor. 

Sîntem însă siguri că nu o va face, pentru că nu mai are drep- 
tul să o facă. Făcînd-o, se scoate pe sine, fățiș, din ecumenicita- 
te — cum am arătat, iar noi rămînem pravoslavnici, în biserica 
părinţilor noștri. 

P. S. Vartolomeu pune însă dreptului nostru de a ne apăra 
dreaptacredinţă o condiţie de procedură: ar fi trebuit să ne adre- 
săm întîi Sinodului local și apoi celui ecumenic. 

Lucrul acesta l-am făcut. 1) Într-o primă serie de articole 
ne-am adresat, supuși, Sfîntului Sinod, implorîndu-l să revină 
la dreaptacredință. Am așteptat şi așteptăm încă o revenire care, 
singură, ne-ar bucura deplin. 2) Cum a întârziat, ne-am adre- 
sat întregii biserici românești — cler și norod laolaltă —, în paza 
căreia e dată păstrarea neştirbită a rînduielii, arătîndu-i nele- 
giuirea pregătită pentru noi toți. 3) Cum sinod general nu se 
poate aduna la vreme, vom pîrî deci Sinodul românesc tutu- 
ror patriarhiilor răsăritene. Pînă la îndreptăţirea noastră, trebuie 
oare să ne supunem nelegiuirii așa cum cere P. S. Vartolomeu? 
Ferească Dumnezeu! Căci, avînd în vedere că predania veche 
este cu noi, vom rămîne neschimbaţi în vechea rînduială. 

Cît despre afirmarea caracterului pur științific al chestiunii 
calendarului și Pascaliei, ea cuprinde o enormitate și o serie de 
contradicții prea mari, spre a nu ne obliga să revenim asupră-i 
într-un articol special, îndată ce toată întîmpinarea P. S. Var- 
tolomeu va vedea lumina tiparului. 

II 


P. S. Vartolomeu afirmă: „Prin patrimoniul bisericesc al mi- 
renilor (pe care au dreptul să şi-l apere „chiar față de ierarhii 
și de Sinodul lor, cînd aceștia l-ar atinge cumva în mod im- 
pios“ ; nota red.) nu se înţelege calendarul și nici măcar felul 
de așezare în el a Sf. Paște, ci numai Sf. Scriptură și dogmele, 
şi preceptele morale, şi Sf. taine desprinse din ele, cum şi ritu- 
alul întreg și toate practicile bisericești aşezate peste creştini de 
cele șapte sinoade ecumenice și de practica tradițională a între- 
gii biserici“. Şi, mai departe: „Calendarul bisericesc nu este un 
element religios, ci numai științific (...). Biserica n-a făcut cu 
el decît să-i înșurubeze, în lunile şi zilele lui săptămînale, sfin- 
ţii şi sărbătorile ei fixe şi mobile (...). Calendarul, totuși, nu 
se poate, cu nici un preţ, sfinţi și el prin contactul acesta, după 
cum nici sacul în care se duce aur nu se poate preface în aur, 
ci rămîne de-a pururea de câți“. Şi încheie: „Prin urmare, ne- 
fiind de natură religioasă, adică, nefăcînd parte din patrimoniul 
credinței pe care poporul şi l-a însuşit din înseși învăţăturile ie- 
rarhilor şi ale clerului lui, calendarul nu poate fi considerat sfint 
și poporul nu este îndreptăţit să se plîngă că, prin îndreptarea 
lui, s-ar atinge ceva din patrimoniul său religios“ (sublinieri- 
le sînt ale noastre; nota red.). 

Cu vrerea Prea Sfinţitului Vartolomeu, trecem peste teoria 
„înşurubării“ şi peste comparaţia cu „de-a pururea câlți“ : e în 
interesul P. S. sale. 

Asupra naturii calendarului bisericesc şi a Pascaliei, răspundem: 


A. Dacă, într-adevăr, problema nu aparţine „patrimoniu- 
lui nostru bisericesc“, ci este o problemă „numai științifică“, 
atunci, nu Sinodul are căderea să se pronunţe. În asemenea ma- 
terie nu recunoaștem altă autoritate decît competenţa şi alt in- 
strument de convingere decît argumentul. Și între noi, mirenii, 
sînt oameni cu studii de matematici și cu brevete în mecanica 
cerească. În tot cazul, sîntem mai pregătiţi decît membrii Si- 
nodului. Și atunci, ştiut fiind că mireanul nu datorează ascul- 
tare episcopilor decît în chestiunile bisericești, amenințarea cu 
afurisania, prevăzută de canonul 64, Sinodul al VI-lea Ec[ume- 
nic], apare deplasată. 

B. Noi pretindem însă că problema Pascaliei și a „calenda- 
rului bisericesc“ este o problemă bisericească şi că elementele ei 
aparţin „patrimoniului bisericesc“, pe care mirenii au dreptul 
şi datoria să-l apere împotriva oricărei pofte de schimbare. 

Și iată de ce. 

„Inșurubînd“ calendarului „păgîn“ sărbătorile noastre, și fixe 
şi mobile, pentru noi, creștinii, „calendar bisericesc“ înseamnă 
o înlănţuire de sărbători — ca să fim în tonul P. S. Vartolomeu: 
un șirag de perle, de mărimi diferite, fiecare perlă fiind așeza- 
tă într-un anumit loc, pentru anumite consideraţiuni, tradiţia 
bisericească de pînă astăzi sfințind această ordine nezdrunci- 
nată. Și dacă P. S. Vartolomeu crede că șnurul pe care aceste per- 
le sînt înșirate, rămînînd „de-a pururea de cîlți“, unii episcopi 
se pot oricînd juca cu el, fie! Nu le stricăm joaca. Un lucru le 
cerem: respectaţi ordinea, nu vă atingeţi de consecuţia sfinţi- 

tă a sărbătorilor, așa cum a păstrat-o tradiţia bisericii ortodo- 
xe, fiindcă atunci vă atingeţi de „patrimoniul nostru bisericesc“ 
(în care P. S. Vartolomeu socotește: „ritualul întreg și toate prac- 
ticele bisericești, așezate peste creștini de cele șapte sinoade ecu- 
menice și de practica tradițională a întregii biserici“ ) şi nu o 
îngăduim nimănui! 

În concluzie: 

Prea Sfinţilor, liberi sînteți să adoptați orice sistem de cal- 
culare a vremii: păgîn, creştin, ştiinţific sau nu; al lui Sosigene, 
Aximene, Lilio, Coculescu, Chiricescu ori Ghenadie Nicules- 
cu — Paştile cele sfințite însă, Paștile cele mari, Paştile Dom- 
nului trebuie să se serbeze aşa fel, încît să fie respectată Tradiţia 
bisericii ortodoxe de pretutindenea, care cere ca: 

1) să nu se serbeze o dată cu Paștele evreilor; 

2) să se serbeze după Paştele evreilor; 

3) să se serbeze totdeauna în zi de duminică; 

4) să se serbeze de către toţi creştinii ortodocși deodată. 


Ad. III... 


III 


În ceea ce privește aspectul ştiinţific al chestiunii, părerea 
P. S. Vartolomeu se poate rezuma în următorul pasagiu: 

„Calendarul acesta și Pascalia din el au fost introduse, cum 
văzurăm, în toată creștinătatea, atît din Răsărit, cât și din Apus, 
de către părinţii de la Niceea, care l-au lăsat apoi moștenire, ca 
unealtă de timp, întregii creştinătăţi de pe pămînt. L-au lăsat, 
însă cum? Nici mai mult, nici mai puţin decât ca pe o fotogra- 
fie omenească a eternului și desăvîrșitului ca/endar al naturii. 

Modelul calendarului iulian, ca şi al tuturor calendarelor lu- 
crate de savanții noștri de pe pământ, este cel al naturii, pe care 
l-a construit tot acelaşi creator al Universului văzut şi nevăzut, 
care l-a creat și pe om. Iar calendarul acesta al naturii este cel pe 
care-l întocmește Pămîntul, prin rotaţiile lui anuale în jurul Soa- 
relui, din cele patru anotimpuri şi 365 de zile, 5 ore, 48',45"' şi 98". 

Ca făptură a lui Dumnezeu pentru măsura timpului, numai 
calendarul acesta al naturii este cel mas desăvîrșit, ca socotea- 
lă matematică și mai precizat şi mai complet, ca unealtă de 
măsură atît a zilelor cât şi a lunilor, cât și, în fine, a anilor şi a 
veacurilor infinite“. 

Acest pasagiu cuprinde o dublă absurditate: 

1) ideea unui „calendar al naturii“, al cărui Autor ar fi însuşi 
Tatăl ceresc; 

2) ideea după care calendarul îndreptat e o „fotografie“ a 
acestui calendar ceresc. 

Lăsăm la o parte incongruenţele de detaliu, privitoare la „fo- 
tografierea“ raporturilor abstracte de măsură, care nu au nici 
un alt rost decît să ascundă, în dosul unei imagini, un echivoc 
sau o imposibilitate de înțelegere a preopinentului. 


1) Noţiunea de „calendar al naturii“ este o noţiune fără sens. 
Calendarul astronomic este un instrument tehnic, o unealtă a 
omului, întemeiată pe un sistem de măsură a timpului, dedus 
din mișcarea relativă a astrelor și, ca atare, el este un produs al 
minţii omenești, o convenţie. 

E adevărat că acest calendar, ca orișice unealtă de măsură, 
nu este în totul convenţional. El se orientează după o realitate, 
asupra căreia inteligența omenească are priză prin funcțiunea 
sensibilităţii. 

Discuţiunea purtată în filozofie, între anii 1890-1907, în- 
tre savanții Henri Poincar6, Edmond Le Roy, Russell și 'Tan- 
nery, asupra a ceea ce este convenţional și a ceea ce este real în 
numărătoare a stabilit în chip lămurit acest lucru. 

În cazul special al calendarului, criteriul de calculare este o 
convenţie, dar o convenţie întemeiată pe mișcarea astrelor. 

Aceea ce se presupune că se întîmplă în natură sînt mișcă- 
rile relative ale astrelor, care însă nu constituie, propriu-zis, un 
„calendar“. Aceste mișcări presupuse sînt — ierte-ni-se obliga- 
ţia în care sîntem, de a reaminti asemenea lucruri elementare: 

1) durata de rotaţie a Pămîntului în jurul axei sale, care ne 
dă ziua și noaptea; 

2) mișcarea de revoluţie a Pămîntului în jurul Soarelui, care 
ne dă anul astronomic, combinată cu mișcarea de oscilare a axei 
Pămîntului pe eliptică, care ne dă echinocţiile; 

3) mişcare Lunii, care ne dă lunile din an. 

Împărţind timpul de rotaţie a Pămîntului în jurul axei sale 
în 24 de părţi egale, în chip convenţional, avem ora. 

Împărţind, același timp, în 1440 sau ora în 60 (ceea ce este 
tot una), avem minute; și, împărțind și pe aceasta în 60, avem 
secunda, într-un sistem de măsurătoare pur convenţional. 

Acest sistem de măsurătoare a zilelor nu este însă perfect. 
EI nu corespunde cu ziua și cu noaptea reală, care e aci mai scur- 
tă, aci mai lungă de 12 ore, pentru aceeași regiune, în cursul unui 
an, lungimea zilei oscilând ritmic, în jurul duratei de 12 ore, pe 
care însă nu o împlinește decît în două momente ale anului, la 
echinocţii. 

De aci, nevoia pentru a uniformiza posibilitatea de numără- 
toare a zilelor, de a construi un sistem de măsură, care să ia în 
consideraţie toate acele patru mișcări presupuse mai sus. 

Lăsăm la o parte faptul că mișcările de care s-a vorbit mai sus 
nu sînt fapte reale, constatabile prin simțuri, ci ipoteze inter- 

pretative ale faptelor reale, făcute cu unicul scop de a pune oa- 
recare coerență logică între fapte, ipoteze posibile și probabile, 
însă, metafiziceşte, discutabile. Fapte reale — dacă prin fapt real 
înţelegem aceea ce e controlat prin simțuri, cum vor adversa- 
rii noștri — sînt: 

1) mișcarea așa-zisă aparentă a Soarelui în jurul Pămîntu- 
lui, peste orizont; 

2) mișcarea și fazele Lunii de pe cer; 

3) lungimea și scurtarea ritmică a zilelor și nopţilor în cursul 
unei perioade de timp, pe care în chip convenţional o alegem. 

Ce avem însă de observat cu acestea? 

1) Un sistem de măsură întemeiat pe aceste mișcări presu- 
puse, deși pornește în chip indubitabil de la fapte, nu este nici 
etern, nici perfect, pentru că, chiar dacă am presupune ipote- 
zele pe care se sprijină că sînt perfect îndreptăţite, măcar pen- 
tru practica de toate zilele a oamenilor: a) nici măsurătoarea 
acestor mișcări nu poate fi făcută în chip absolut exact; și b) 
nici siguranţa perseverenţei acestei mișcări nu o putem avea, 
decît datorită unui postulat pozitivist al „permanenţei“ feno- 
menelor date în experienţa sensibilă. 

Aceasta nu este însă decît un artificiu al minţii, pentru că 
aceea ce garantează savantului invariabilitatea experienţei nu 
este experienţa reală a simţurilor, care mai curînd dovedesc 
contrariul, ci o greutate în care se află de a gîndi, atunci cînd 
se așază în alt punct de vedere. 

Dacă este, deci, să ţinem la fapte, atunci trebui să spunem 
că un calendar astronomic nu poate fi niciodată perfect: 1) pen- 
tru că [aparent realitatea] e perfectă — datorită lipsei noastre 
de mijloace; 2) pentru că realitatea măsurată este ea însăși 
schimbătoare. 

În cazul calendarului, imposibilitatea măsurătorii exacte vine 
de acolo că timpul de revoluţie a Pămîntului în jurul Soarelui 
este incomensurabil cu timpul de rotaţie a Pămîntului în jurul 
axei sale, adică, nu există nici o unitate de măsură cu care să pu- 
tem măsura exact şi ziua şi anul, deodată, adică, [una] care să 
satisfacă tocmai condiţia ce se cere să fie împlinită de calendar. 

Teoretic, o asemenea măsură nu e realizabilă decît la infinit; 
practic, trebuie să ne mulţumim cu... aproximaţie. 

2) Dar nu numai atât; înseși mișcările de rotaţie și revoluție, 
pe care, pentru necesitatea calculului, le socotim constante, sînt 
supuse încetinirii. Împuţinarea vitezei are loc extrem de încet, 
așa că, din punct de vedere convenţional, poate fi neglijată, în- 
deajuns însă pentru ca, metafizicește, adică în realitate, să in- 
firme concluzia celor ce pretind aidomarea măsurilor noastre 
a mişcărilor cu înseşi mișcările cerești ale astrelor. 

E adevărat că mișcarea astrelor a fost rînduită de Dumne- 
zeu; e, de asemenea, adevărat că puterea de cunoaștere ne este 
dată tot de la Dumnezeu; dar, între rînduirea lui Dumnezeu 
şi măsurătoarea astronomilor, se interpune păcatul. 

Consecințele păcatului, pentru inteligența noastră, sînt: pă- 
catul sparge unitatea totală de apercepţie a cunoștinței omenești, 
deosebind-o în: a) rațiune discursivă şi b) sensibilitate intuiti- 
vă. Cea din urmă, înţepenind cu neputinţă de a se fixa direct 
asupra unei realităţi, care necontenit îi scapă și pentru prinde- 
rea căreia e obligată: a) să regreseze în infinit; b) să se opreas- 
că arbitrar în ipoteză; sau c) să cadă în dialelă (cercul viţios al 
sofiştilor). 

Asttel, exigența esențialmente realistă a oricărei cunoștin- 
țe este împiedicată, în împlinirea ei, prin păcat. 

Priza asupra realului nu mai este, în cazul inteligenței şti- 
ințifice, decît o țintă către care neîncetat se străduieşte să ajun- 
gă, dar pe care nu o poate atinge decît plinătatea cunoștinței de 
har a vieții mistice. E adevărat că botezul restabilește pe om în 
starea de har, el însă nu şterge de la început toate slăbiciunile 
firii omenești, dobîndite prin păcatul originar. 

Ca atare, tot ce este produsul minţii omenești, fie el oricât 
de coerent logiceşte, nu este scutit de spărtura de care am po- 
menit mai sus și care îl face: 

1) sau să fie o „construcţie a minții“ ; sau 

2) dacă vrea să poarte asupra realităţii, să fie nedesăvîrșit şi 
supus schimbării. 

Faţă de această situaţie a cunoașterii științifice, staţia ca- 
lendarului bisericesc este, botărit, deosebită. Ea se întemeiază 
pe un canon şi pe predanie, pe care biserica le socoteşte ca pe 
niște cuvinte fără greș ale Domnului Hristos, despre care știm 
că: „cerul și pămîntul vor trece (cu calendar astronomic cu tot) 
însă cuvîntul Domnului (împreună cu cei ce-l păzesc) rămîne 
în veac“. 

Referindu-se la rectificarea făcută (o dată pentru totdeau- 
na) de sinodul de la Niceea, calendarului iulian, înainte de a-l 
adopta ca sistem de măsurare a vremii, P. S. Vartolomeu afirmă: 
„Prin procedeul acesta al lor, părinţii de la Niceea au scutit bi- 
serica universală de a-și mai căuta vreun alt calendar bisericesc 
în afară de cel introdus de ei; dar i-au indicat în grija și dato- 
ria de a-l verifica continuu cu calendarul naturii“. 

dezertarea de la această grijă și datorie a soboarelor ecumeni- 
ce ori locale, de la Niceea și pînă la sinodul românesc? Să nu 
fi observat nimeni că echinocțiul idea/ nu mai corespunde ce- 
lui real? Să nu fi observat această pogorîre a isimeriei ? 

Ei bine, au observat-o sfinţii, dar n-au vrut să ia măsuri, fiind- 
că nu era nevoie. 

Iată ce spune tâlcuirea la canonul 7 apostolic din Pidalion: 
„Că şi soboarele cele de toată lumea, care s-au făcut după cel 
dintii, și ceilalți părinţi vedeau cu adevărat şi ei, ca nişte înțe- 
lepţi ce erau, că mult s-a pogorât Isimeria. Dar însă n-au voit 
a o strămuta din 21 martie, unde o au găsit Soborul |, cinstind 
mai mult preînvoirea și unirea bisericii, decît preamărunțimea 
Isimeriei“. 

Iată care a fost grija lor. Iată cum şi-au înţeles ei datoria. 


IV 


Ad. IV. A patra întrebare pe care și-o pune P.S. Vartolo- 
meu în „ultima lămurire“ este: „Dacă îndreptarea calendaru- 
lui de la 1924 aduce cu sine în mod fatal și îndreptarea datei 
Sfintelor Paşte. 

Desigur că da; pentru că și Sfintele Paște, cu întreaga Pas- 
calie care se ţine de el, sînt legate tot de calendarul naturii, ca 
şi întregul nostru calendar bisericesc. Părinţii de la Niceea e 
drept că au încadrat Sf. Paște în calendarul bisericesc. Dar nu- 
mai ca lună şi ca duminică. Ca dată însă, la care Sfintele Paşte 
trebuia să se serbeze anual, ei s-au condus de două fenomene 
reale ale calendarului naturii: echinocțiul și prima lună plină“. 

Pentru care motive? Prea Sfinţitul crede că: „Ei (sfinţii pă- 
rinți; nota red.) a4 urmărit ca Sf. Paşte creștinesc să nu fie con- 
diționat, ca dată, de cel evreiesc (...). Singura preocupare a 
părinților de la Niceea a fost ca creştinii să nu-și prăznuiască 
Paştele lor în aceeaşi zi cu al evreilor, nici în felul creştinilor 
quarto-decimani sau proto-paschi“. 

Nu sîntem, vezi bine, de aceeași părere. Noi am rămas la pă- 
rerea pe care P. S. Vartolomeu o avea asupra acestei chestiuni 
în anul 1923, și anume: sărbătorirea Paştelor evreiești trebuie 
neapărat, întotdeauna, să aibă loc înainte de sărbătorirea Paș- 

telor creștinești. lată ce scria P. S. Vartolomeu în 1923, în ca- 
litate de raportor al chestiunii: 

„+. Cum se va lăsa deoparte consideraţia din Învățătura Sf. 
Apostoli, cartea a V-a, capitolul al VII-lea, după care Paştele 
evreiesc, nefiind decît o umbră și un simbol premergător al Paş- 
tilor creștinești, va trebui, ca atare, să se serbeze întotdeauna 
mai înainte de el, întrucât mielul pascal al evreilor nu e decît 
simbolul premergător al Mielului Hristos, cel prezis de pro- 
feți ?* (vezi: „Biserica Ortodoxă Română“, s. ÎI, anul 42, nr. 
1 (514), pp. 33-35, pe 1924); raport aprobat de Sfîntul Sinod 


e atunci (cu oamenii de acum). 


B. P.S. Vartolomeu arată toate necazurile ce ar decurge din 
rămînerea la stil nou cu sărbătorile fixe și la stil vechi cu Pas- 
calia. Între altele, ne pune înainte perspectivele serbării, în anul 
9943, a Sfintelor Paști la 29 iunie, adică la Sfinţii Apostoli, iar 
la anul 31070, ar fi ajuns chiar la 25 decembrie, adică chiar în 
ziua de Naşterea Domnului. 

După vechiul nostru „calendar bisericesc“, aceasta însă nu 
s-ar putea întîmpla, în veac. Care trebuie să fie acum grija bi- 
sericii ? Să renunţe la reforma calendarului sau la Pascal or- 
todoxă? Altă ieşire nu există. Renunţind la prima, dogmele, 
canoanele, tradiţia bisericii (ce formează patrimoniul bisericesc) 
nu sînt întru nimic lovite. 

Renunţînd la Pascalie, acest tezaur e călcat în picioare. Care 
consideraţiuni trebuie să primeze într-o decizie sinodală ? Să 
răspundă P.S. Vartolomeu. Principiul primatului erorii, al per- 
sistenței în greșeală, din ambiţie pur omenească? E drăcesc! 


C. În finalul Ultimei lămuriri izbutește, în sfârșit, P. S. Var- 
tolomeu să rezume, în formă plastică, tot spiritul argumentă- 
rii P. S. Sale în chestiunea Pascaliei: aduce, în mod formal şi 
categoric, o nemaiauzită insultă sfinților părinți și întregii creș- 
tinătăți ortodoxe, de la Niceea și pînă la noi. Cumplita ușurin- 
ţă pe care o subliniem în cele ce urmează ne dă cheia întregii 
explicaţii a rătăcirii sinodale: lipsa de contact cu duhul orto- 
doxiei și, deci, incapacitatea de înţelegere a ei — ca să fim sin- 
ceri: necredința, masiva necredință episcopală. 

P. S. Vartolomeu a putut afirma cu seninătate că sfintele 
sinoade și sfinţii părinţi au fost călcători de canoane — și încă, 
dintre cele mai categorice. 

Ascultaţi-l: „De altfel, nu este singurul caz cînd biserica 
creștină ortodoxă a nesocotit în totalitatea ei Paștele evreiesc 
ca normă de serbare a Sfintelor Paşte creștinesc. Între anii, bu- 
năoară, 360-500, după Niceea, creștinătatea a sărbătorit, după 
studiile unui savant astronom de la noi, de 13 ori Sfintele sale 
Paște cu cele evreieşti, nesocotind în felul acesta chiar rigorile 
Canonului 7 Apostolic, prevăzute pentru astfel de cazuri, cum 
și asprele aprecieri în aceeaşi privință din scrisoarea pascală de 
la Niceea a împăratului Constantin cel Mare“. 

Vai, câtă amarnică înșelare închide această credinţă a P. S. Var- 
tolomeu'! În cazurile excepţionale de care e vorba aci, Prea Sfin- 
țitul confundă data aflată în tabelele pascale cu sărbătorirea de 
fapt a St. Paşti. 

Savantul astronom de la noi, consultând tabelele pascale evre- 
iești și creștine și făcînd calcule, a descoperit că data la care urma 
să se serbeze Paștele, după calculele știute, a fost, și la evrei, şi 
la creştini, aceeași. Și astronomul deduce: deci, creștinii și evreii 
au sărbătorit împreună, de multe ori, Paştele. P.S. Vartolomeu 
însă este episcop şi Prea Sfinţia sa ştie că, pentru a evita coinci- 
dența de care e vorba (şi spre a respecta Canonul 7 Apostolic), 
creştinii aveau o supapă de siguranţă: porunca și obiceiul de a-și 
amâna ei, cu o săptămînă, serbarea, dacă se întîmpla să coincidă 
data cu cea a evreilor. Prin urmare, cu toate că, după socoteli, 
Sf. Paști cădeau la o anumită dată, serbarea se amîna, dacă la 
aceeași dată serbau și evreii. Savantul astronom, nefiind epis- 
cop, nu era obligat să aibă în vedere aceste admirabile măsuri 
preventive luate de biserică şi, de foarte bună credinţă fiind, afir- 
mă că s-a sărbătorit împreună. P. S. Vartolomeu însă își dă sea- 
ma de panta pe care a apucat cînd afirmă că sfinţii sînt călcători 
de canoane? Numai despre funestele concluzii ce se pot trage 
din această afirmaţie în scris a unuia dintre cei mai de seamă epis- 
copi ai noștri ar trebui scris o săptămînă în șir. 

Îşi încheie P. S. Vartolomeu întîmpinarea cu îndemnul de 
a se da ascultare Sinodului și episcopilor în parte, fiindcă aceș- 
tia sînt păstorii ce-și pun sufletul lor (sic!) pentru oi. 

Noi sfîrşim acest răspuns cu citarea capitolului 19, cartea 
a I-a, din Așezămintele apostolice: „Precum însă oaia care nu 
ascultă de păstorul cel bun este lăsată Lupilor spre pieire, tot ast- 
fel, cea care ascultă de păstorul cel rău are moartea în faţă, în- 
cît o va închiţi“. 

CREȘTINISM, CREȘTINĂTATE, 
IUDAISM ȘI IUDEI 


Scrisoarea unui provincial 


Dragă Mirceo, 


Am citit articolul tău „Creștinătatea faţă de iudaism“, pu- 
blicat în Vremea din 5 august [1934] și mă gîndesc să-ţi scriu 
şi eu cele ce cred în privinţa asta. Un prieten, care a trecut pe aici 
acum cîteva zile, mi-a povestit — în felul lui — începutul po- 
lemicei tale cu Nae, în privinţa cărţii lui Sebastian și replica lui 
Racoveanu, care-l vrea neapărat pierdut pe fostul său prieten 
Iosif Hechter, probabil fiindcă nu i-a plăcut felul în care aces- 
ta l-a zugrăvit, în romanul său, sub trăsăturile lui Marin Dron- 
ţu (care pe mine m-ar măguli nespus), și pe care le confirmă de 
altfel prin graba cu care sare-n ajutorul profesorului atacat. 

Pentru că văd că răfuiala voastră a trecut pe un plan mai ge- 
neral, mă amestec și eu — cam nepoftit — la sfatul vostru, cu 
toate că răspunsul meu se va resimţi de lipsa contactului direct 
cu documentele iniţiale ale discuţiei. 

Încep totuși. 

Prefaţa lui Nae Ionescu am citit-o de mai multe ori şi mi 
s-a părut destul de antitetică faţă de cartea lui Mihail Sebastian. 
Romanul lui Sebastian este mărturisirea de credință a unui ovrei 
asimilat, adică a unui om care începuse să uite că-i ovrei şi care 
n-a început să se simtă astfel decît oarecum silit de către acei 
care — cu toate protestările lui sincere — refuzau să-l accepte 
în comunitatea românească, din care el îşi închipuia că face par- 
te, prin faptul că s-a născut la Brăila, a învăţat să citească şi să 
scrie românește, s-a bucurat de ceea ce s-au bucurat oamenii 
din jurul lui și s-a întristat de ceea ce i-a întristat și pe dînşii... 
Confesiunea unui om — aşadar — care încearcă să se redesco- 
pere ovrei, crezînd deci pe cuvînt pe acei care-i tăgăduiesc ro- 
mânitatea; dar nu poate. (De asta s-a supărat cred, pe el, Petru 

Manoliu, care — deși creştin, dar crescut sufletește pe lîngă un 
rabin — a primit din iudaism o pecete pe care Sebastian, ovrei, 
nu a primit-o.) El a crescut printre români, a suferit înrîurirea 
lui Nae Ionescu și a umanismului francez, într-un fel care, dacă 
nu l-a răpit radical din iudaism, l-a îndepărtat cel puţin coz- 
știent, de dînsul. 

Precum am spus-o, cartea lui Sebastian îmi pare adresată 
mai ales prietenilor lui, pe care îi invită să privească problema 
antisemitismului într-un caz concret și s-o judece și în cazul 
lui personal și nu numai în abstracții. Cazul lui personal aces- 
ta e. Și nu-i numai al lui. A fost şi al lui Trivale și al atâtor altor 
israeliți care s-au simţit și s-au vrut români și — în orice caz — 
s-au crezut ca atare. 

Aici intervine prefața lui Nae Ionescu. Tăios. Ca să despar- 
tă ceea ce e al credinţei și al cunoașterii de ceea ce este al fiin- 
ței. Pentru a fi într-adevăr ceva, nu ajunge să te simţi fiind ca 
atare. N-ajunge să vrei să fii copac sau cîine, înger sau... ro- 
mân, pentru a fi într-adevăr acestea. Teza — catolică de altfel 
în rădăcinile ei, întrucât aceste rădăcini anticipează prin Toma 
din Aquino cu cinci secole doctrina lui Rousseau, după care na- 
ţiunea se constituie printr-un act de adeziune personală, de 
voință — e tăgăduită de Nae Ionescu pe baza acelorași premi- 
se pe temeiul cărora fusese angajată cîndva polemica lui cu d-l 
Frollo, premise realiste, întrucât separă ce e, de ceea ce e nu- 
mai știut, şi care alcătuiesc esenţa gîndirii năiste. Gîndire care 
de altfel nu e nouă în filozofia românească, întrucît o reîntil- 
nim — pe un alt plan — în filozofia domnului Rădulescu-Motru 
şi a întregului conservatorism românesc (Eminescu, Maiores- 
cu), cu care această gîndire are și rădăcini comune și afinități 
incontestabile. Teza aceasta realistă și conservatoare e înrădă- 
cinată în convingerea de ordin metafizic, după care nimic nu 
poate fi decît ce e şi orice încercare de a te face altfel decât ești 
este sortită să dea naștere la creaţiuni monstruoase și la insul- 
taţii de nesusţinut, întrucît ele există printr-o forţă care se ma- 
nifestă împotriva firii, sau naturii, și nu subzistă decât în măsura 
în care natura e silită de această forță să ia o aparenţă concor- 
dantă cu această forță, aparenţă care nu e decît o siluire a na- 
turii și care ca atare nu se menţine prin sine, ci dispare, de îndată 
ce nu mai subzistă constrîngerea. E aci substratul întregii cri- 

tici maioresciene a formelor fără fond, substratul reacționaris- 
mului! eminescian, al satirei caragialeşti, al criticii culturii ro- 
mânești și al teoriei vocației domnului Rădulescu-Motru, în 
linia cărora se situează și teoria pseudomorfozelor culturale a 
profesorului Nae Ionescu. 

Nae lonescu își situează așadar pretaţa într-un punct de ve- 
dere absolut potrivnic celui al lui Sebastian: în inima iudais- 
mului. Și sensul acestei prefețe — dacă am înțeles ceva din ea 
— nu e altul decît acesta: 

Atenţie, Mihail Sebastian, atenţie; 

În măsura în care te-ai dezbrăcat de personalitatea lui Io- 
sif Hechter încercînd să te asemeni cu noi, te paște cea mai mare 
primejdie care poate paşte — aici și acum — un suflet: sterili- 
tatea. În măsura în care te simţi mai puţin altul decît eşti, nu 
începi într-adevăr a fi altul; ci numai încetezi de a te putea ex- 

prima firesc drept ce ești. Începi simulacrele, în care nu te re- 
cunosc nici cei dintre care ești și pe care-i i repudiezi, nici cei dintre 
care ai vrea să fii, dintre care însă nu ești. Cei dintii, pentru că 
ești un renegat. Cei din urmă, fiindcă eşti un simulacru. 

Paradoxală și tragică dezbatere, în care Maestrul, la a cărui 
părere făcuse recurs, recuză lui Sebastian tocmai ceea ce ar fi 
părut mai indiscutabil în discuție: „Sebastian, tu nu știi ce e cu 
tine. Mărturisirea ta e desigur o dovadă despre ce știi și ce vrei. 
Nu e o dovadă de ce ești, decît împotriva ta însuţi“. 

Aşa comentez eu, după toate cîte le știu despre Sebastian și 
Nae, opoziţia lor fundamentală. În fond, cum vezi, vechea lup- 
tă dintre idealism și realism! Vecinicul esse est percipi? lărgit la 
întreaga cugetare și voință, cogito ergo sum» dacă vrei; primat 
al cugetării, căruia realismul îi opune primatul Biti, al fiin- 
ţei de dincolo de cugetare: „cunoşti fiindcă ești“! 

Esenţa prefeţei lui Nae Ionescu stă în încercarea de a expli- 
ca nenorocirea zstorică a lui Israel prin poziţia lui metafizică față 
de o anumită poziţie spirituală constitutivă: mesianismul. Pen- 
tru noi, creștinii, referinţa la Hristos, la esenţa firii omenești. 

Este deci o încercare de a deriva caracterele devenirii unui po- 
por dintr-o notă cuprinsă ontologic în firea acestuia. Acesta €, 
cred, sensul afirmației „Israel suferă pentru că e Israel“. Și acest 
sens, pe care-l cunoaştem și din alte analize ale lui Nae, cum 
ar fi: „Nu sîntem români pentru că vrem să fim, ci pentru că 

nu putem altfel“, are mai mult valoarea unei înțelegeri, a unei 
lămuriri constatatoare a unui lucru și a relațiilor lui constitu- 
tive, decît caracterul unei „explicări“, care presupune în chip 
normal derivarea unui lucru dintr-un altul. Fraza lui Nae Io- 
nescu are deci un caracter oarecum eristic — definitoriu — pen- 
tru ideea de Israel, adică pentru conceptul sub care prindem ca 
israeliți pe X și Y. 

Drama lui Sebastian, faţă de acest concept și față de cei 2000 
de ani care-l figurează (în treacă fie zis, de ce 2000? De ce nu- 
mai 2000 ?), este tocmai faptul că nu se recunoaște ca atare, că 
nu-și acceptă acest destin ca ceva legat de fiinţa lui; ci îl soco- 
tește în fond ca ceva accidental și evitabil, sau măcar crede că 
poate face abstracţie de el, că poate găsi un concept interme- 
diar între acela de ovrei și cel de român (de pildă, conceptul de 
„brăilean“, prin care să poată lepăda de pe umeri povara bi- 
milenară a iudaismului și să pătrundă în universalitatea ome- 
nească determinat totuși simultan ovreiește și româneşte. Esenţa 
cărții lui Sebastian stă în credinţa că dacă suferința lui Israel este 
inevitabilă, el, Sebastian, poate evita măcar contradictia situa- 
ţiei lui simultane de israelit și de român. 

Brăilenii sînt români — zice un drum al gîndirii. Sebastian 
e brăilean. Sebastian e român. Silogism care face ai 5 celui- 
alt: Sînt și brăileni ovrei. losif Hechter e ovrei... E brăilean. 
E român. Ovrei? Român? Om! Adică, nici ovrei, nici român. 
Da, dacă acest grad de abstracţie ar ajunge. Dar n-ajunge. Se- 
bastian se vrea integrat undeva aci, în lume, avînd un destin, un 
nume... Şi ovrei. Și român. Comunitatea de soartă care leagă 

de sute de ani pe brăileni laolaltă, oricare le-ar fi obiîrșia, face 
totuşi parte din istoria românească. Diaspora, da, desigur. Dar 
diaspora din Brăila. Astfel crede Iosif Hechter că poate pătrun- 
de în istoria acestui neam și prin ea în soarta, în istoria omu- 
lui universal. Căci, bineînţeles, nu se oprește la planul infim, 

contingent, local, istoric, al Brăilei, decît pentru a putea fi om, 

dar om deplin, cu toate caracterele lui concrete, adică unde nu 
mai e decît Sebastian, dar unde, întrucât e Sebastian, e și ovrei 
și brăilean și român și de cultură franceză și prieten cu Nae lo- 
nescu, dar și cu Camil Petrescu şi, pînă mai ieri, prieten și cu 
Marin Dronţu... — adică un om care se simte puţin stînjenit 
de faptul că-n el se-ntîlnesc mai multe tradiţii care se bat cap 

în cap, stînjenit mai ales față de cei ce se pretind dintr-o buca- 
tă, ca de pildă Dronţu ăsta!; dar unde, într-un sens, se simte 


şi fericit de a cumula aceste influenţe, întrucât simte că dacă nu 


le-ar cumula n-ar mai fi el ȘI întrucît pe acest „el“ îl iubeşte! 

O carte care caută luciditate, evidențe. O carte carteziană 
deci. Cum să nu supere așa o carte pe iraționalistul Manoliu, 
care-și învață cititorii, ca și Kierkegaard și Şestov, să nu fugă 
de paradox și contradicții, ci să le primească dimpotrivă, ca 
semne ale realităţi ? 

Dar o carte numai circumstanţial ovreiască, fără legătură 
esențială cu cei 2000 de ani de suferințe ai lui Israel. Confesiu- 
nea lui Sebastian ar fi putut fi scrisă de oricare om modern, lu- 
cid, care, participînd de la trei-patru tradiţii sau influenţe, care 
ajung întîmplător în conflict, vrea să facă o purificare lăuntri- 
că a minţii, în sensul cartezian de a găsi o unitate de intuiţie sau 
gînd, pe temeiul căreia să poată reconstitui faptul, silogistic, din 
elemente simple, elementare, evidente. (O carte care seamănă 
deci cu acea As dessus de la melce, prin care un francez, cres- 
cut în cultura germană, încerca să depășească un conflict real prin- 
tr-o situare mintală, pe un plan superior conflictului. Aceeaşi 
souffrance qui reste* şi contradiction qui disparaits — Maritain.) 

Ar îi interesant de precizat ce e totuși încă năist şi ceea ce 
e deja cartezian în Mihail Sebastian (căci purificarea lui, am vă- 
zut, nu vrea să piardă orice legătură cu concretul) și poate chiar, 
urcînd mai sus, ce elemente carteziene mai subzistă şi-n gîn- 
dul lui Nae Ionescu. (Știu că acesta spune: „Eu nu-l pricep pe Spi- 
noza“. Dar şi aci, ca şi la Sebastian, „Ionescu spune“, chiar cînd 
„crede“, nu-i sinonim cu „Nae poate“. Şi de privit în ochi pe Des- 
cartes, cum promisese, pînă azi Nae Ionescu încă nu l-a în- 
fruntat. Măcar în public.) Dar acest lucru ar depăși intenţiile 
scrisorii mele de astăzi. 

Rămîne așadar, acum, aici, în discuţie, numai sensul și drep- 
tatea profeției lui Nae Ionescu, făcînd abstracţie de ideile lui 
Sebastian. 

Pentru judecarea celui din urmă, în raport cu Israel, n-ai de- 
Cît să compari cartea lui cu acel Ghetto veac XX al lui Uri Ben 
Adors. Vei vedea îndată în ce sens are dreptate Belu”, care spu- 
ne că Sebastian a trădat pe Israel. Cît despre părerea mea, o știi. 
Cu toate că apreciez mult, ca document omenesc, romanul lui 


300 


Sebastian, nu cred că efortul său — care, la urma urmelor, revi- 


- ne la „a face abstracție de o parte din ce ești“, spre „a putea fi 


şi altceva, măcar în parte“ — reprezintă o soluţie viabilă, în ce 
- priveşte prima parte. Să încerci să fii și altceva decât eşti? Cred 
- că trebuie s-o facem fiecare, chiar și-mpotriva lui Nae lones- 
cu. Că putem face efectiv abstracție de ce sîntem ? Cred că Nae 


„ Ionescu are dreptate să ne spună: Nu se poate! Dar asta, în ce 


ne priveşte pe noi, pe tine, pe mine, pe alţii. Sub acest raport, 
am auzit glasul lui Sebastian. 

Dar — sub raportul relaţiilor cu iudaismul, în măsura în care 
Sebastian a reușit să facă abstraţie de el, dac-a făcut-o, sau mă- 


- Car în măsura în care a reuşit să-mpace iudaismul cu românis- 


mul dintr-însul prin brăilenismul său — cred că prefața lui Nae 


„Ionescu e mult mai aproape de problema iudaică decît cartea 


care îi urmează. 

Cred totuşi că nici Nae nu a epuizat problema. 

Nu cred că planul istoric cultural în care a aşezat proble- 
ma ovreilor Nae Ionescu, căutînd parcă să se situeze oarecum 
și el neutru în dezbatere, o istoveşte şi o explică, cel puţin pen- 
tru un creștin. 

Nu cred, fireşte, că Nae Ionescu a scris prefața pentru a jus- 
tifica, prin ea, eventualele mizerii care ar putea decurge-n vre- 
me pentru neamul lui Israel — cum insinuează abil și perfid d-l 
Teodorescu-Braniştet, dintr-un punct de vedere al pielii, care 
poate fi foarte necesar, dar nu are a face cu dezbaterea. Cunosc 
prea bine pe Nae Ionescu, ca să pot aprecia complexitatea mo- 
bilelor care au putut prezida la scrierea acestei prefețe. Știu prea 
bine, de asemeni, ezitările lui înainte de a se hotărâ s-o scrie. Și 
îmi dau seama și de îngrijorarea firească, a omului care se ştie as- 
cultat, ce trebuie să fi cuprins pe Nae Ionescu. Şi teama poate 
de efectele descurajatoare ale prefeţei, pentru efortul bine inten- 
ţionat al lui Mihail Sebastian. Dar a scris-o totuși. Și aşa cum a 
scris-o, a scris-o fiindcă a avut credinţă-n adevăr. Ca un martor. 

Acuma, fireşte că din prefaţă pot fi deduse, destul de uşor, 
justificări, pentru o reacție antisemită. Cu oarecare bunăvoin- 
ță. Dar această „bunăvoință“ îmi pare esenţială pentru aceas- 
tă deducție. Și nu cel ce spune adevărul răspunde de întrebuinţarea 
lui într-un sens sau într-altul. 

Sau poate d-l Braniște preferă adevărului oarecare minciu- 


nă utilă? 

Este Socrate vinovat de licenţele lui Alcibiade? Și poate to- 
tuși că Socrate vorbea și în vederea prieteniei cu acesta. Dar s-ar 
putea și ca prietenia lor să fi derivat din întâlnirea în idei, mai 
dinainte de întîlnirea lor materială. (Vezi memoriul lui Nae Io- 
nescu, la procesul Gărzii de Fier.) 

Cred totuși că nici Nae nu a istovit problema. 

Nu cred că planul istoric cultural în care a așezat proble- 
ma ovreiască Profesorul, căutînd parcă să se situeze oarecum 
şi el neutru în dezbatere, o istovește și o lămurește cu totul, cel 
puţin pentru un creștin. 

Căci, deși-i zice metafizic, în fond Nae Ionescu încearcă să ex- 
plice 1storic situaţia istorică a neamului lui Israel. Prefaţa lui se in- 
tegrează deci mai curînd în filozofia istoriei decât în metafizică. 

Să lămuresc mai bine acest lucru, pentru că am impresia că 
el comandă — după cum voi încerca să lămuresc mai jos — o 
neînțelegere între voi. 

Cred că ceea ce spune Nae Ionescu despre destinul istoric 
al neamului lui Israel este exact și că, într-adevăr, prin aceasta 
se constituie Israel în veac, prin suferință. Cred totuși că aceas- 
tă constatare nu ajunge. 

Și atunci, mai departe, cred și eu, tot ca și Nae — și prin 
aceasta mă deosebesc de antisemitismul politic, militant — că 
problema lui Israel nu este — principial — o problemă politi- 
că. (Asta devine uneori, accidental, de pildă, la noi în România, 
din veacul al XIX-lea.) Ci o problemă metafizică. Dar aici mă 
despart de Nae, care, deși numește această problemă metafizi- 
că, O situează în realitate în istorie, sau în filozofia culturii — în- 
trucît explică suferințele temporare ale lui Israel prin raportarea 
lui deosebită la un fapt (esenţial, e drept, dar nu mai puţin la un 
fapt), ceea ce incontestabil e mai mult istorie, decît metafizică. 
Metafizic este la Nae Ionescu numai modul de determinare fe- 
nomenologică a ideii de Israel. Ideea de Israel însă se construieş- 
te din reacţiuni în timp. E condiţionată de vreme. 

Eu văd aci lucrurile altfel. Pentru mine, problema lui Israel 
are o dimensiune în plus. Mai adîncă. Un nou plan. 'Tăgădui- 
rea lui Hristos — care constituie, pentru mine, esenţa lui Israel, 
astăzi cel puţin, dar poate și de la facerea lumii, dacă ne gîn- 

dim la planul Divin al Creaţiei și la Providenţă — nu e condi- 
ționată de timp, pentru creștini; ci dimpotrivă, punem în dis- 
cuție însăși existenţa timpului actual și prin urmare a veacului, 
a lumii acesteia, deci a istoriei înseși și a înțelesului ei. Deci nu 
poziţia lui Israel se explică prin atitudinea lui Israel faţă de 
misiunea alegerii. Ci atitudinea istorică a lui Israel își are o ră- 
dăcină transistorică, prin care istoria însăși este pusă-n joc, in- 
serîndu-se — prin întrebarea despre sensul creaţiei și al destinului 
acestei lumi — la punctul de joncțiune dintre Dumnezeu și 
lume. E vorba doar de o atitudine de tăgăduire a acestui punct 
de joncțiune; ci nu de o tăgăduire veleitară; ci de o tăgăduire 
necesară (într-un sens), în măsura în care această tăgăduire face 
această joncțiune eficace — în opera de mîntuire — prin răstig- 
nirea Fiului lui Dumnezeu, eficace în fapt, şi împotriva inten- 
ţiunilor iudeilor. 

Atingem deci aci planul altor realităţi decît acela al contin- 
genţelor istorice în care se situase Nae Ionescu. Planul relaţi- 
ilor lui Dumnezeu cu Satana. 

Trebuie deci separat radical faptul explicării tribulaţiilor lui 
Israel în lumea asta, adică ceea ce s-ar putea numi înţelegerea 
destinului istoric al lui Israel, de lămurirea întrebării despre sen- 
sul metafizic suprafiresc al acestor tribulaţii, adică despre ceea 
ce s-ar putea numi destinul metafizic sau teantropic al neamu- 
lui lui Israel, o dată ce am luat cunoştinţă de primul destin. 

Observ aci că, în chip firesc, eu privesc dinăuntrul unei po- 
zițiuni determinate, creștinești, ci nu dintr-un punct de vede- 
re neutru, omnivalent. Interpretarea acestui destin istoric al lui 
Israel nu este unitară astăzi, în sînul lui Israel. Nae Ionescu 
opune cu dreptate trei poziţii interioare lui Israel sub rapor- 
tul acestui destin: 1) asimilismul, 2) sionismul și 3) misticis- 
mul. Fapt caracteristic e că numai a treia poziţie implică — în 
interiorul lui Israel — o conștiință limpede a unui destin me- 
tafizic transistoric, adică conștiința că suferințele temporale ale 
lui Israel sînt rezultatul unei răfuieli a lor cu Dumnezeu. Ce- 
lelalte două pot implica, accidental, un asemenea plan. Dar ele 
se pot și lipsi de dînsul. O formă tipică de asimilism care se lip- 
sește de orice plan metafizic este aceea a marxismului iudaic. 

Nu mă interesează aici problema destinului istoric al lui Is- 
rael, cel puţin în prima parte. Fiindcă, ceea ce m-a atras în dis- 


303 


cuție a fost problema mântuirii lui Israel, așa cum o-nţelegem 
noi, creștinii, a „damnaţiei“ lui, cum zici tu, a „osîndirii“ lui de 
veci, cum aș prefera să-i spun eu. Dar acestea se petrec numai 
pe al doilea plan, suprafiresc. 

Totuși, o discuţie cu marxiștii e interesantă-n acest punct, 
măcar faţă de noi înșine, deoarece aceştia tăgăduiesc întrebă- 
rii orice alt sens decît cel social, relativ istoric. 

Pentru el, persecuția lui Israel nu e o persecuție de rasă. Ra- 
sismul e numai un mit care justifică prigoana contra unui neam 
care exercită cu precădere funcţia de mijlocitor și acumulator 
de avuţii, și deci şi de exploatator, sau de agent de transforma- 
ţie în sens capitalist al societăţii feudale. 

Marxiștii au şi ei — desigur — parţial dreptate. Dar numai 
pe primul plan — curat istoric — al chestiunii. Se-nţelege că în- 
tr-o țară fără șomaj și fără ovrei nu există antisemitism și că aco- 
lo unde nu sînt mari inegalităţi în distribuţia averilor nu e nici 
protestare contra celor ce au, care sînt întâmplător ovrei. 

Dar asta e numai un aspect al chestiunii. Căci rămîne de ex- 
plicat de ce sînt întîmplător tocmai ovrei și de văzut dacă acest 
lucru e chiar așa de întîmplător... 

Sombart, care a cercetat spiritul capitalismului, a arătat tot 
ce e iudaic într-însul. lar pasagiul din „Ecre“, în care Avraam 
se tîrguiește cu Dumnezeu asupra numărului drepţilor din So- 
doma — deși datează, sau măcar se referă la o epocă în care 
ovreii erau un popor de păstori, nu de negustori, ca astăzi — poa- 
te fi pus în gura oricărui negustor de pe Lipscani (măcar ca stil 
şi mișcare a spiritului, de-a lungul discuţiei!). 

Rămâne deci de văzut dacă negoțul a făcut spiritul semit, sau 
semiții au transformat lumea într-un vast negoţ universal, pre- 
cipitînd toate valorile în circulație. Fenicia ar fi un argument 
pentru a doua ipoteză. Grecia pentru cea dintii în aparență, 
dacă prăbuşirea elenismului și a Romei prin negoţ nu ar ple- 
da tot în sensul celei din urmă. 

Rămâne apoi de pătruns esenţa funcţiei exercitate de semiţi: 
„mijlocirea“, adică prefacerea oricărei valori finale în valoare 
intermediară, în negoţ ca și-n cultură, și de văzut dacă nu e 
simptomul spiritual al unei agonii sufletești (în sens propriu 
grec a-gonia — lipsă de ţintă, care trădează o ruptură de coloa- 
nă vertebrală a ființei: care-i scopul!). 

Rămâne, în sfârșit, de văzut cum integrează marxismul pe iu- 
dei în propria lor soteriologie. Căci Berdiaev a arătat de curînd 
în chip minunat că există o doctrină marxistă a mîntuirii, în care 
funcțiunea hristică este sustrasă lui isus din Nazaret și popo- 
rului ales, spre a fi atribuită unui Proletariat — mitic — deose- 
bit de proletariatul concret, fenomenal — care constituie un 
substitut al Bisericii în tripla ei ipostază: luptătoare, slăvitoa- 
re și biruitoare. 


1 
= 


Trebuie constatat aici că marxismul este mai viguros misio- 
nar printre ovreii de azi decît creștinismul; căci, în vreme ce 
creștinii au încetat să lupte pentru creștinarea iudeilor (unii afir- 
mînd văd, după cele ce scrii, că ar fi imposibil de condamnat 
de sinoade (?!)), marxismul admite posibilitatea de „mîntui- 
re“ a iudeilor prin contopirea lor în proletariat — singurul fel în 
care se va sfîrși în „raiul“ bolşevic, o dată cu lupta de clasă, și 
problema ovreiască. 


Mă-ntorc după tot acest excurs preliminar la problema de 
la început, constatînd din capul locului o primă confuzie pe 
care o faci. Căci pna este să afirmi că ovreii sînt blestemați să 
sufere aici pe lume şi alta este să afirmi că ovreii nu vor fi mîn- 
tuiți dincolo de ea. Nae Ionescu — o spune de mai multe ori, 
lămurit — nu s-a ocupat decît de prima ipoteză, care singură 
se referea la problema în discuţie: mîntuirea ovreilor aici, pe 
lume, de suferinţă, pe care Nae Ionescu o crede imposibilă cât 
timp vor fi ovrei, şi aceasta pentru că funcţia lor este ca — izo- 
lîndu-se în grupurile în care trăiesc prin conştiinţa misiunii lor 
— să dezlănţuie reacţiunea acestor grupuri a căror viaţă speci- 
fică o ameninţă prin această misiune. 

Așa că „frigul și-ntunericul“ care-l așteaptă pe Iosif Hech- 
ter nu depășește, cred, în gîndul lui Nae Ionescu, izolarea şi ste- 
rilitatea de care se plînge și de care totuși crede că poate scăpa 
autorul cărții, ci nicidecum osînda de veci a lui Israel, „dam- 
nația lui“, cum zici tu. 

Şi îl aşteaptă pentru că, după Nae, omul nu poate ieși din se- 
vie, nu poate fi altceva decît este... şi nici iudeul nu poate scă- 

pa de sub destin. Că are sau nu dreptate Nae Ionescu în aceas- 
tă monadologie metafizică, plină de foarte grave consecinţe fi- 
lozofice, mai ales etice și religioase, nu importă aici. Ce importă 
e să deosebim că aceasta este cu totul altceva decît ceea ce nu- 
mești tu, c-un termen barbar, „damnaţia“ lui Israel. 

Interpretarea aceasta a osîndei de veci a lui Israel e mult mai 
grea și pe alt plan decît s-a situat prefața lui Nae Ionescu. 
Mă-ntreb chiar dacă — din cele ce știu eu despre credinţa lui Nae 
în mântuire, care nu € a unuia sau a altuia, ci a Junii întregi — pro- 
blema s-ar putea pune pentru el în felul acesta... Fapt este to- 
tuși că de ea nu se ocupă deloc, în prefața lui, Nae Ionescu. 

Două lucruri se cer lămurite-n prealabil în această chestiune: 

1) Ce-i aia iudaism? 

2) Care e poziţia omului faţă de mîntuire? 

Zici tu: ludaism înseamnă „A stărui în Avraam“. Nae zi- 
cea mai clar: A fi ovrei înseamnă a trăi istoria iudaismului, adi- 
că istoria unui popor care se crede ales să dea pe Mesia şi care 
stăruie să se creadă ales, după venirea Mesiei. E o definiţie care 
pretează la confuzii, mai ales cînd aplici citate din Sf. Scriptu- 
ră (vezi de pildă parabola cu bogatul nemilostiv ). 

Căci dacă pînă la Hristos „a stărui în Avraam“ înseamnă a 
fi iudeu, după Hristos și creștinii şi iudeii pretind a stărui în 
Avraam, așa că rămîne de văzut unde e adevărata stăruinţă. A 
stărui în legea veche înainte de venirea lui Hristos înseamnă 4 
aștepta pe Mesia! A stărui în legea veche după venirea lui Hris- 
tos înseamnă a continua să aștepți pe Mesia, după venirea lui 
Mesia, adică a tăgădui pe Hristos. 

De aceea, prin iudaism eu nu înțeleg acum — prin opozi- 
ție cu creștinismul în care legea veche se-ntregește cu legea nouă 
— decât acea dezvoltare a tradiţiei iudaice care, de la cărţile lui 
Enoch și Estras pînă la Talmud, tăgăduiesc sau fac abstracţie 
de venirea lui Hristos și continuă să-l aștepte. (În aceasta gă- 
sesc definiţia lui Nae lonescu mai exactă.) 

Se vede bine că — în această accepție și pe planul mântuirii —, 
în măsura în care a fi mîntuit înseamnă a avea viaţa veșnică și 
„Viața veșnică aceasta este, a Te Cunoaște pe Tine Tată și pe cel 
pe care L-ai trimis, lisus Hristos“, i/daismul ca atare nu cunoaș- 
te mântuire, ci numai așteaptă o mîntuire care să vie de unde- 
va de unde a venit deja..., adică de acolo de unde nu mai e de 
venit decît în măsura în care vor găsi ceea ce au deja creștinii. 

Acum, să ne înţelegem. Şi creştinii așteaptă o 4 doua veni- 
re şi mîntuirea nu va fi desăvârşită pînă la această a doua veni- 
re. Dar aceasta nu e decît tot venirea lui Hristos cu slavă să 
judece viii și morţii, ci nu venirea unui Nou Mesia. 

Dacă există deci un timp în care să ne mîntuim, acela este 
timpul pînă la a doua venire. Cine vrea să se mîntuie trebuie 
să fie însemnat de îngeri pînă în ceasul acela. 

Care e deci poziţia fiecărui indeu faţă de mântuire ? 

1) Despre cei dinainte de venirea lui Hristos, „adormiţi în 
nădejdea venirii“, ştim că au fost mîntuiţi prin faptul că veni- 
rea lui Hristos le-a îndeplinit nădejdea. 

2) Dar după venirea lui Hristos ? 

Aci problema se complică. Ea nu are, în fond, alt sens de- 
cît ăsta: „Care e valoarea nâădejdii, fără dragoste şi fără credin- 
ță? Căci israeliţii n-au pierdut nădejdea în făgăduiala lui 
Dumnezeu ; dar n-au avut dragostea care se cerea pentru ca să 
creadă-ntr-Însul. 

Poate exista nădejde acolo unde lipsa de dragoste face pe ci- 
neva să tăgăduiască Duhul Sfînt? 

Singura șansă de salvare a ovreilor este aceea de a putea fi 
socotiți mai puţin idei (în sensul posthristic) decît își spun, 
adică de a fi în fond iudei (în primul sens, prehristic!). 

Trebuie observat că Biserica nu le-a răpit această nădejde. 

Dacă iudeii sînt condamnaţi ca iudei (sens 2) prin neam, 
faptul că sînt iudei (citat loan: Judecata), apoi desigur că nu sînt 
condamnaţi „oamenii“, ci „iudaismul“ — fapt dovedit de aceea 
că există iudei care se convertesc și că nu e tăgăduită nădejdea 
chiar că toţi se vor converti. Mai mult, Biserica se roagă pen- 
tru unirea credinţei și pentru mîntuirea tuturor. 

Există deci o neînțelegere în termeni. ludeul ca iudeu e con- 
damnat. Dar e îngăduit să crezi că Iosif Hechter nu e chiar așa 

de iudeu încât să nu nădăjduieşti că se va boteza cîndva împre- 
ună cu toţi ai lui (că-i vor cădea solzii de pe ochi — cum ar zice 
Nae Ionescu). Ba chiar ești invitat să sper; aceasta. Şi nici nu 
te poţi ruga lui Dumnezeu altfel decît așa! 

Fericitul Augustin — căruia îi datorăm pe acea Extra eccle- 
siam, nulla salus — e de altfel şi părintele acelei teorii despre 
anima ecclesize după care, dacă mîntuirea se face prin Har și 
dacă acţiunea Harului este coextensivă acţiunii Bisericii, apoi 

marginile Bisericii sînt mult mai largi decît cele ale Bisericii vă- 
zute. Eu lucrurile astea le văd așa: „Nu e mîntuire decît în Bi- 
serică“. Așa e. Dar e Biserică pretutindeni unde lucrează Duhul 
Sfînt. Şi dacă de acţiunea Sfintului Duh sîntem sigur; acolo unde 
sînt administrate Sfintele Taine în chip văzut, poate fi biseri- 
că şi acolo unde noi nu vedem aceste taine. Dar de asta nu pu- 
tem fi siguri. 

Sfintele Taine sînt singurele criterii ale certitudinii noastre 
despre limitele Bisericii. Pînă acolo pot crede că e Biserică pînă 
unde sînt Sfintele Taine. Dar pot nădăjdui (fără să fiu sigur) 
că poate fi Biserică și dincolo de unde văd eu. Dar nu pot spu- 
ne: este, fără riscul înșelăciunii. 

Protestanţii, care n-au taine, nu stau aici mai bine decât iu- 
deii. Căci dacă ei numesc lisus Hristos, ca și noi, pe Mîntuitor, 
noi n-avem nici o siguranţă că Acela pe care-l numesc așa e tot 
una cu cel pe care noi ÎI numim astfel. Unii din ei chiar nu sînt 
siguri că ar fi Fiul lui Dumnezeu decît alegoric. Aceşti creştini 
iudaizanţi au totuși și ei comun cu iudeii nădejdea mîntuirii. 
Dar nu avem siguranța în care mântuire cred. Dincolo de defi- 
cienţele limbajului, se poate totuși ca ei să creadă, ca și noi, şi-n 
această nădejde se întemeiază formele botezării în extremis. 

Mai vîrtos, cei care nu au auzit de Hristos. 

Înseamnă aceasta că există o acțiune a Duhului Sfânt în afa- 
ră de Biserică, cum zici tu. Las la o parte primejdioasa chestiu- 
ne a Harului ? Ca și cum ar exista Har şi Har. Sau Har deosebit 
de lege? Nicidecum; ci numai că marginile Bisericii văzute trec 
cu mult în nevăzut. 

De asemeni, nu ai dreptate să spui că această problemă nu 
s-a pus Bisericii răsăritene. Cum s-ar putea să nu se fi pus? Dar 
înțelegerea lucrului de mai sus a ferit un timp ortodoxia de pă- 
catul catolicismului care a precizat arbitrar, distingînd lucruri 
care nu trebuiau despicate raţional, ci irațional unite. 

Aici găsesc de asemeni mersul argumentării tale puţin cam 
contuz. Găsesc, printre argumentele tale implicate, o seamă de 
probleme grele, de care te-ai fi putut dispensa. Astfel, în co- 
loana a VI-a, vorbeşti de pildă de legi naturale sădite în inima 
omului, care ca atare par a putea fi împlinite (rationae naturae), 
fără a avea nevoie de har! Această natură neutră, generală și 
abstractă — deosebită de natura concretă a insului — e o deo- 

sebire introdusă de tomiști, pe care ortodocşii nu o fac în ace- 
lași fel. Ea e la temelia întregii controverse dintre janseniști și 
moliniști, pe care o cunosc, dar care pe noi, ortodocșii, care nu 
deosebim o natură abstractă ca tomiștii, nu ne interesează. Noi 
deosebim, e drept, Harul de Dar, dar după Augustin și Origen, 
adică fără să insistăm asupra inseităţii și perseităţii acestor da- 
ruri, cu apostolul care spune: „Ce ai, ce nu-ţi este dat?“ De aceea 
nici nu avem nevoie să ne încurcăm cu distincţii între Harul ge- 
neral eficace, pe care îl au toți, dar care nu ajunge mântuirii (deci 
ineficace) și Harul special sanctifiant, dat numai celor aleși. 

Aceste discuţii și îndoieli — ca și cele privitoare la natura 
abstractă a omului care nu a fost conruptă de păcat, fără ca to- 
tuși să mai existe oameni concreţi fără păcat — sînt interesan- 
te pentru 0 anumită atitudine raționalistă a minţii faţă de cele 
duhovnicești, destul de străină Răsăritului. De aceea poţi cre- 
de că astfel de probleme nu s-au pus! 

Eliminînd dar din discuţie izvoarele neortodoxe, să vedem: 
care e locul ovreilor în economia și slova dumnezeiască și ce 
poziție au ei, nu numai ca indivizi, ci şi ca neam, faţă de lucra- 
rea dumnezeiască în lume ? 

Dacă această lucrare e centrată în lisus Hristos, nu încape 
îndoială că, de vreme ce l-au răstignit, ei nu sînt fără legătură 
cu această lucrare. 

Înainte de a o lămuri, mai vreau să discut totuși încă o pro- 
blemă prealabilă. 

Putem noi spune de cineva că este definitiv pierdut? 

Numeroasele texte pe care zici că le ai îţi dau dreptul să afir- 
mi categoric lucrul acesta despre draci și despre luda; iar Ra- 
coveanu adaugă... și despre iudei; Tu o tăgăduiești sub cuvînt: 
1) că nu e nici o speţă de oameni condamnată după firea ei, ci 
după faptele ei; 2) că iudeii nu sînt solidari cu păcatul ludei; 3) 
că ei se pot converti cîndva în masă și 4) că îi poate mîntui Ha- 
rul în afară de Biserică. 

La punctul 4 am răspuns deja, arătînd că în formă n-ai drep- 
tate să opui Harul Bisericii, nici să-l distingi de lucrarea ei, sin- 

gurele noastre certitudini despre lucrarea Harului fiind Sfintele 
Taine, adică Biserica. Dar am adăugat că s-ar putea ca Biseri- 
ca să fie mai largă decît ceea ce vedem noi şi că putem nădăj- 
dui, dar nu crede, că mulți vor fi în Biserică în ziua judecății din 

cei pe care nu-i știm azi a fi! Cu alte cuvinte, că pentru Dum- 
nezeu, care cercetează inimile, vederea e mai adîncă decît pen- 
tru noi care-i prindem după limbă. 

Ceea ce — într-o formă ortodoxă corectă — înseamnă prac- 
tic că nu poți spune despre nimeni că e Anateme cu deplină cer- 
titudine. (Biserica a revizuit și a ridicat în istorie anateme grozave. 
Dar asta nu-nseamnă nici că nu există anatemă!) 

Punctele 2 și 3 alcătuind sfârșitul acestei discuţii, ne rămîne 
încă de lămurit aici punctul 1. 

Zici tu: există fiinţe osîndite pe veci, după învățătura Biseri- 
cii. Am textele. E vorba de draci. De Iuda. Ovreii nu sînt prin- 
tre ele. Deci, nu sînt osîndiţi pe veci. 

Silogismul e corect și valorează contra lui Racoveanu, a for- 
tiori faţă de cele ce voi spune eu acum. 

Dar eu cred că nu poţi spune cu siguranţă despre nimeni că 
va fi osîndit fără iertare! Nu o poţi spune — cred eu — decât 
despre speţe definite prin anumite fapte; dar niciodată despre 
cineva anume. 

Înainte de a cita și eu textele mele, îmi îngădui să observ că 
discutarea acestor probleme — cine va fi mîntuit și cine nu? — 
se face totdeauna din punctul de vedere al providenţei. Așa că 
dacă a păcătuit cineva în acest sens, este cel care a-nceput zi- 
cînd: „Iosif Hechter ești pierdut!“ 

Trebuie însă observat că dacă a afirma că cineva va fi mîn- 
tuit înseamnă o impietate blasfematorie, nu e o blasfemie nă- 
dejdea că cineva se va mîntui! Dimpotrivă. E punctul de plecare 
al credinţei. Textul care comandă materiei se găsește în Noul 
Testament la Sf. Luca, cap. XVIII (verset 23-27, în special 27), 
cînd la întrebarea mirată a ucenicilor către lisus, care le spu- 
sese ce greu îi e bogatului să se mîntuiască cu toată dorința lui: 
„— Atunci cine se va mântui 2“, lisus răspunde: „Pentru oameni 
aceasta e cu neputinţă; dar pentru Dumnezeu toate sînt cu pu- 
tinţă“. Ceea ce pentru mine, creștin, înseamnă fără putinţă de 
dubiu că, de vreme ce la Dumnezeu toate sînt cu putință, eu 
pot să nădăjduiesc și să mă rog, azi, aici, ca Iosif Hechter să fie 
mântuit. Ce va fi a judecată, numai unul Dumnezeu ştie; dar 
ceea ce știu eu este că mă pot ruga pentru oricine: chiar pen- 
tru păcatele de moarte, despre care știu că nu se iartă. E aici un 
drept al nădejdei mele de a stărui să roage pe Dumnezeu îm- 

potriva celor mai grave certitudini, pe care o ştie oricine s-a ru- 
gat vreodată... 

Cât timp mai există veac, deci cu toată preştiinţa și preve- 
derea dumnezeiască, nimic nu e fără apel — nici chiar împotri- 
va dreptăţii divine! 

Iată de pildă pe Dracul, în privinţa căruia catolicii sînt cât 
se poate de expliciţi, ca și teologii ortodocși moderni care co- 
piază după dînșii. 

Citez pe Maritain: „Si le diable se repentait, îl serait tout de 
suite pardonnE“ (Reponse ă Jean Cocteau) şi, jos în notă: „C'est 
impossible d'ailleurs, un esprit pur ne change pas! 

Textul acesta, care nu are aparent nici un sens, întrucît po- 
sibilitatea propusă în text e anulată în notă, spune totuși ceva: 
că dacă ar interveni un nou act de creaţie, act care nu e impo- 
sibil, dar care e cu totul în afară de economia acestei lumi, 
adică a firii Dracului cuprinsă-n ea, Dracul s-ar putea căi și 
Dumnezeu l-ar ierta. 

Nu e aici o afirmaţie a credinţei care spune categoric „e im- 
posibil“ — ci a dragostei care zice totuși că „toate le nădăjduieș- 
te“ și care îndrăznește chiar imposibilul. 

Și acum, pentru a trece de la Maritain la un ortodox al nos- 
tru. Dacă doctrina condamnării Dracului ar fi absolută, de ce 
Zankov, în cartea sa despre Ortodoxia răsăriteană, ar pomeni 
pilda acelei babe inculte care aprindea la ușa din afară o lumi- 
nare pentru cel nenumit și care răspundea preotului: „Nimeni 
nu se roagă pentru el. Şi are nevoie mai mare decît oricine“. 

Știu că aci sîntem la limită și că dogmatizarea acestei nădejdi 
ne-ar duce direct la erezie. Dar acestea sînt fapte pomenite de 
autorităţi creştine peste care nu putem trece ușor. 

Fireşte că trebuie să credem în vecia suferințelor celor răi. 
Dar e această vecie tot una cu nesfârșitul ? 

Da. Știu că doctrina apocazastasis-ului, adică aceea a mîntui- 
rii universale, constituie unul din cele cinci puncte condamna- 
te de Origen sub îndemnul latinului Rufin. Știu și că majoritatea 
teologumenon-ului ortodox (adică al doctrinei facultative) cre- 
de în nesfîrşitul suferinţei osîndiţilor. Dar mai știu și că o doc- 
trină asemănătoare celei a lui Origen nu a fost condamnată de 
Sf. Grigore din ÎNysa și că — cu toată condamnarea — ferici- 
tul Origen nu şi-a pierdut în Răsărit nimic din prestigiul său 

prin aceste excese. Posibilitatea lor chiar vădește existența unui 
sîmbure de adevăr. Și apoi, nu e scris în I-a Epistolă către Co- 
rinteni că la sfîrşit „Dumnezeu va fi totul în toți“ (XV, 24-28) 
și nu va mai fi nici moarte, nici durere..., că toate cele dintii vor 
fi trecut (Apocalipsa, XXI, 1-9)? 

Toate astea au desigur un sens ascuns pe care cugetul nos- 
tru nu-l poate pătrunde, desigur; dar faptul că există o îndo- 
ială a sufletelor creștine — mai ales ortodoxe — în această privinţă 
le arată că acest sentiment de recurs în extremis € viu în orto- 
doxia creștină, fie ea chiar catolică (pascalianul: Si mes ccrits 
son condamne ă Rome: „Ad te Domine Jesu, supremum tri- 
bunal, appello“). 

Problema încercării de justificare a Dracului a ispitit de alt- 
fel (cam drăceşte), de la o vreme, literatura rusească, în strîn- 
să legătură cu problema lui Israel. Nu-ţi aminteşti oare de 
Anatema lui Andreev sau de Iuda Iscariotul a aceluiași, ori de 
anumite texte din Șestov — iudeul, atît de aproape de suflarea 
Duhului? 

Şi apoi, trecînd la francezi, catolicul Leon Bloy, cu acel S4- 
lut par les juifs, care e, fără-ndoială, una din cele mai grozave 
strigări a nădejdii din adîncul deznădejdii omenești? 

Toate sînt, o recunosc, la un pas de erezie. Dar toate tră- 
dează o nădejde în existenţa unui recurs contra oricui — și chiar 
a evidenţei — la Dumnezeu, care face ca acei care ni-l închid 
să semene cu acei cărturari care au cheia înțelepciunii, dar nici 
pe ei nu se mîntuie, nici nu lasă pe alţii să se mîntuiască (Ly- 
ca, XI, 52), 

Nu e deci absolut sigur că există pentru creştin o judecată 
rostită deja de Dumnezeu, pentru înlăturarea căreia creştinul 
să nu se poată ruga. 

Rugăciunea pentru morţi e și ea o dovadă în acelaşi sens, 
căci teoretic exact nu te poţi mântui decît pînă ce-nchizi ochii. 

ȘI totuși (acesta e cuvântul nădejdii celei de peste fire), în ru- 
găciunea ei universală, Biserica se roagă pentru mântuirea ce- 
lor morţi, ca și a celor vii. Firește, ea nu știe nici aici ce va fi. Dar 
Bloy nădăjduiește. Şi-n fond toată întrebarea asta e: dacă poa- 
te Nae lonescu să spuie lui Iosif Hechter: „Eşti pierdut!“ (alt- 
fel decît pedagogic, adică cu nădejdea de a-l îndrepta, adică: Eşti 

pierdut dacă..., ceea ce dezleagă osîndirea de fire, de esență și 
o leagă de faptă, de act). 

Am ajuns — în sfîrșit — la ultimul punct. Adică la ultime- 
le două (care erau de fapt la mijloc). 

Sînt solidari iudeii cu păcatul ludei și sînt șanse ca ei să se 
convertească în masă ? Cu alte cuvinte, care e sensul și desti- 
nul tăgadei lui Israel? 

Aci, bineînţeles, problema se pune exclusiv din punctul de 
vedere al planului lui Dumnezeu. 

Așa că, dacă ni se taie această posibilitate, atunci n-are rost 
să mai vorbim de această problemă. 

Dar cum Racoveanu a învăţat obiecţia asta — după cum sin- 
gur a mărturisit-o-n scris acum cîţiva ani — dintr-un articol al 
lui Wisderlowtzeff, intitulat Zragzsche Theodizee (Teodicee 
tragică) în care era vorba cam de același fel de lucruri ca în car- 
tea spăimâîntătoare a lui Bloy: Le salut par les juifs (Mântuirea 
prin iudei) —, îndrăznesc şi eu, măcar cu titlu de ipoteză, să mă 
angajez pe urma lor. 

„Mîntuirea prin iudei“ din partea catolicului Bloy pare cel 
puţin un paradox pentru cei ce auziră că iudeii sînt tot una cu 
Dracul. Bloy nu evită premisa paradoxului. Iudeii sînt — pe un 
anumit plan — copărtași cu Dracul. Predilecţia lor pentru bani 
n-are alt sens. Banul e ochiul Dracului. Orice valoare „evalua- 
tă-n bani“ e ruptă din ierarhia valorilor spirituale, făcută marfă, 
dezafectată scopului ei final, care o lega de munca cuiva şi de 
nevoia unui Ins — care o spiritualiza deci. Cînd Dracul a ispitit 
pe Adam a fost pe aceeași linie a libertăţii... „Nu ai vrea tu să 
fii scop de tine stătător? Adică să n-ai scop decît în tine?“ 

Banul nu e oare şi el imaginea libertăţii, a puterii nedetermi- 
nate de a face, de a avea? 

Nu împing mai departe lucrurile, căci nu mă preocupă dez- 
voltarea pe planul formelor culturii, ci pe acela al sensului te- 
ologic al istoriei umane. 

Cum atunci: „Mîntuirea prin iudei“ ? 

Mai întâi, cîteva precizări. 

1) Ovreii sînt poporul ales. Asta nu o contestă nimeni pînă 
la Hristos. 

2) Istoria lui Israel pînă la lisus Hristos — adică Vechiul] Tes- 
tament — € istoria suspinului firii căzute după mântuire. 

3) Punctul central al istoriei, pentru creștin, este întîmpla- 
rea, faptul istoric prin care metafizica intră în istorie, eterni- 
tatea în clipă (în timp), nesfârşitul în loc (circumscris), așa încât 
firea omului se află modificată. 

4) Desfășurarea aceasta în timp nu este un al doilea moment 
adăugat fenomenal momentului creaţiei. În lumea planului lui 
Dumnezeu, Întruparea e scopul creaţiei. 

Nu trebuie să-nţelegem că omul a căzut și atunci a hotărît 
Dumnezeu întruparea ca s-o mîntuie, ci că a creat-o pentru the- 
osis, adică pentru îndumnezeire. 

Aci încep greutăţile gîndului. Căci iată paradoxele: să le 
luăm de piept: 

1) Întruparea era liberă? Sau era necesară? 

2) Răstignirea, moartea și învierea lui Hristos — erau în pla- 
nul dumnezeiesc, sau lucruri contingente, care puteau să nu fie? 

Sîntem în faţa unor antinomii. 

Amîndouă sînt fapte ale Harului dumnezeiesc, nu ale eco- 
nomiei divine. Deci, fapte libere şi de peste fire. 

Și totuşi, amîndouă sînt necesare. Textele sînt categorice. 

E ca și cum ar exista o necesitate internă a Harului, o ordi- 
ne de Har, ca și ordinea firească. Și totuși firea lui Dumnezeu 
e peste mintea omenească. 

Se vede bine că în aceste condiţii nu poate fi vorba să înte- 
legem noi taina lui Dumnezeu, ci numai să înmănunchem ade- 
vărurile în care ne este dat să credem. 

Așadar, Hristos trebuia să se răstignească. 

Și totuși răstignirea lui, care ne răscumpără pe toţi (căci nu 
întruparea, ci crucea ne răscumpără), este un păcat de moarte 
pentru cei ce au prilejuit-o! 

De ce trebuia Iisus să se răstignească? 

Asta e și mai greu de știut. Apusenii au adoptat, în majo- 
ritatea lor, explicaţia morală a justificări, din care a născut opo- 
ziţia catolicism — protestantism. Hristos s-a răstignit pentru ca 
dreptul — fără păcat — să ia asupra lui păcatele lumii, curăţin- 
du-ne de ele în fața lui Dumnezeu. Și de aici discuţie: Al cui e 
meritul ? Jbi Dei gloria au apăsat calviniștii pe un text al Sf. Pa- 
vel. Iar iezuiţii au replicat: „Și al omului!“ 

Părinţii răsăriteni sînt aici — ca totdeauna — mai aplecaţi 
spre metafizică decît spre morală. Ei motivează răstignirea ca 

o înfrîngere a cutezanţei Diavolului. Căci omorând pe cel fără 
de păcat pentru păcatele lumii, Dracul a fost înșelat. Căci pe 
cel fără de păcat moartea nu l-a putut încape şi astfel „a călcat 
cu moartea (lui) pre moarte și pe Diavol l-a surpat“ — cum zice 
preotul la biserică. Întruparea este deci o capcană întinsă Dia- 
volului, prin puterea asemănării, pentru mîntuirea noastră ȘI 
răstignire, laţul care se strînge. 

Dacă Hristos nu s-ar fi răstignit și n-ar fi pătimit, noi nu am 
fi fost mîntuiţi. Răstignirea e deci un act al Harului, dar intră 
în economia planului dumnezeiesc. 

Poziţia ludei devine, în acest caz, foarte curioasă. Ca și a iu- 
deilor. Căci, complici ai Diavolului, ei sînt în fapt tot instru- 
mente ale lui Dumnezeu. 

Fericitul Augustin s-a oprit aici. Dumnezeu poate scoate bi- 
nele din toate, chiar din rău: etiam peccatta. Dar mintea tot se 
mai întreabă, pîrdalnică: 

— Trebuia uda să vîndă pe lisus? Sigur că da. Lucrul era 
necesar pentru mîntuirea lumii. Și totuși, vînzarea ludei este un 
păcat de moarte. 

— Putea luda să nu-l vîndă pe lisus? (Non posse non pecca- 
re.) Nu putea. Și totuși faptul lui e un fapt liber, care-i antre- 
nează răspunderea. 

E o soluţie pe care au încercat-o unii: Iuda știa taina Tată- 
lui. Consimţirea trădării lui Hristos înseamnă în fond recunoaș- 
terea lui Hristos. Vînzarea lui se face pentru ca lucrurile ce 
trebuie să se-ntîmple, să se-ntîmple. Sînt aici într-adevăr lucruri 
stranii. De ce se vinde Iisus printr-un sărut, care e semnul dra- 
gostei? Și apoi, de ce-i spune lisus aparte — ca şi cum ar fi în- 
tre ei o taină: „Ce vrei să faci, fă îndată!“ ? Și Iuda înţelege ce 
are de făcut! 

Dar atunci condamnarea Sinodului e şi ea o recunoaştere, 
şi Sinodul ştie taina lui Dumnezeu, săvârşeşte real actul simbo- 
lic al preotului care jertfește mielul Domnului. 

Şi asta au încercat-o unii. Dar atunci ne încurcăm. Căci sa- 
crificiului istoric al dumnezeirii îi corespunde sacrificiul me- 
tafizic al omului, care prin luda își asumă răspunderea răstignirii 
pentru mîntuirea lumii, osîndindu-se pe veci. Şi Iuda și Sino- 
dul, tăgăduind pe Hristos, se prefac ei înșiși într-un al doilea 

Din păcate și aici sînt dificultăţi. Dacă Iuda se jertfește din 
dragoste pentru lisus, asumîndu-și rolul de declanșator al mîn- 
tuirii, dacă ştie taina Tatălui, cum de deznădăjduieşte — după 
ce a vîndut pe Hristos? 

Sînt alţii care lămuresc altfel lucrurile. Iuda era dintre ze- 
loți, adică din cei ce așteptau venirea Mesiei cu putere. Se poa- 
te să fi vîndut pe Hristos spre a-l sili să precipite evenimentele 
şi să folosească tăriile pentru risipirea ostașilor. Şi văzînd că 
Hristos nu cheamă tăriile, deznădăjduiește... şi se spînzură. 

Păcatul ludei e deci tocmai acela de a voi să zorească lucru- 
rile. luda nu cunoaște deci taina lui Dumnezeu. Iuda, ca și iudeii, 
ispitește pe Hristos, ispita lor trebuind să-i evite îndeplinirea 
menirii, care e călcarea Dracului: „De eşti Fiul lui Dumnezeu“ 
— zic acești supremi ispititori, celui ce poate coborî de pe cru- 
ce: „Coboară de pe cruce“ și „vom crede în Tine“. 

Dar tocmai din această încercare de zorire a lucrurilor și 
de-ndrumare pe alt curs, Iuda apare ca unul care în realitate 
vrea să întîrzie, fără să-și dea seama, planul mîntuirii. 

Explicaţia aceasta o cred mai adecvată textului întreg. Fa se 
potrivește și cu ce știm despre Iuda, dinainte, și cu răspunde- 
rea lui proprie. Și cu rolul lui în planul providenţial. Păcatul esen- 
țial al lui Iuda este deznădejdea de Dumnezeu, voinţa de semn, 
Ispitirea lui Dumnezeu. Căci nu trebuie uitat că — după vîn- 
zare — Iuda se căieşte. Și nu trebuie evitată comparaţia cu Pe- 
tru, care şi el scoate sabia (deși Hristos le spusese la Sf. Cină 
că lucrurile trebuie să se întîmple) şi și el se leapădă de Iisus (de 
trei ori). Numai că, în vreme ce Petru, căindu-se, plânge ... (adi- 
că își aduce aminte că Celălalt a avut dreptate), Iuda, căindu-se, 
deznădăjduiește și se spînzură, de necaz că nu a reuşit încer- 
carea lui și poate îndoindu-se că lisus este Hristos, de vreme 
ce nu dă semne! 

1) Din toate acestea apare clar că tăgăduiala iudeilor era ne- 
cesară îndeplinirii jertfei Domnului. 

2) Că această necesitate providenţială nu-i scutește de răs- 
pundere personală de a fi răstignit pe Hristos — adică de a nu 
fi avut ochii deschişi să recunoască pe cel pe care-l răstigneau. 

3) Că Dumnezeu a folosit pînă și împietrirea inimii lor spre 
mântuirea oamenilor. 

4) Că mobilul lor, în ipoteza că ar fi ştiut ceva — acela de 
a grăbi împlinirea timpului —, ţine în realitate timpul în loc. 

Dumnezeu a făcut lumea pentru ca liberă să vie spre dînsul. 
Dar omul și-a luat faţa de la el. Dumnezeu a trimis atunci pe 
Fiul său să le dezvăluie Adevărul. Dar acest Adevăr era ascuns 
şi nu se dezvăluie decît inimii curate. 

(Vezi pe Pilat, avînd înaintea lui Adevărul la judecată și-ntre- 
bînd: „Ce este adevărul?) 

Iudeii au refuzat Adevărul și pentru că Dumnezeu e bun și-i 
vrea mîntuiţi pe toţi (chiar cu de-a sila, zic unii!) — dar fiind- 
că pentru asta se cere omului măcar o primă mișcare umană, 
spre el, Dumnezeu întîrzie a doua venire și sfîrșitul lumii toc- 
mai spre a le da acestora răgaz să se mîntuiască. 

Aci apare legătura între aspectul metafizic și cel istoric al 
destinului lui Israel. Dumnezeu îi ceartă din cînd în cînd și-i 
pedepseşte spre a-i întoarce spre el. „Eu pedepsesc pe cel ce-l 
iubesc“, zice Domnul. 

De asemeni — prin iudei — Dumnezeu pedepseşte — isto- 
ric — popoarele care se-ndepărtează de la Dînsul. 

Istoricește este deci o relaţie curioasă între stricăciunea po- 
poarelor și menirea lui Israel. 

Israel nu e cauza stricăciunii popoarelor, ci pedeapsa strică- 
ciunii lor. Acolo unde nu se lasă nimeni conrupt, nici Israel nu 
se așază! „Fiecare om are ovreiul pe care-l merită“, zice PEguy 
— şi are dreptate, recunoscînd astfel lui Israel rolul paradoxal 
de martor împotriva voinţei sale, pentru lucrarea Domnului. 
Tăgăduiala iudeilor — păcat — devine astfel mijloc de întârzie- 
re a timpului dat mîntuirii noastre. 

Dacă oamenii s-ar pocăi, ar înceta și tăgăduiala lui Israel (aci 
văd eu momentul acelei convertiri în masă) şi timpul s-ar sfârși, 
venind Împărăţia Domnului cu putere. 

Rezultă de aici că Biserica nu greşeşte lăsînd pe iudei în pla- 
ta Domnului, neocupîndu-se atât să-i convertească, ca Biseri- 
ca romano-catolică, pe cît de mîntuirea creștinilor. Mîntuirea 
iudeilor — adică încetarea lor de a fi iudei — de-a rezista lui 
Dumnezeu atîrnă în fapt de tăria rugăciunii creștinilor. Cînd 
toți vor cere fierbinte lui Dumnezeu mîntuirea lui Israel — cînd, 
adică, nu va mai fi nevoie de vreme —, Dumnezeu va scurta și 
vremea lor. 


317 


Ce rezultă de aici? 

1) Că iudaismul ca atare nu este o cale mâîntuitoare, căci a 
pretinde că ai rămas în Avraam, după venirea lui Hristos, în- 
seamnă a fi tăgăduit nădejdea lui Avraam, adică pe Domnul, 
că deci ipdeii nu vor putea fi mîntuiţi ca iudei. 

2) Că totuși tăgăduiala iudeilor ţine timpul în loc, şi Dum- 
nezeu nu se-ndură să-l curme, de mila celor care nepocăiți ar 
fi sortiţi pieirii. Cu alte cuvinte, că iudeii slujesc — împotriva 
voinţei lor — planurilor providenţei. 

3) Că noi, creștinii, nădăjduim că se vor mîntui toţi oame- 
nii, adică şi iudeii, că se vor mântui, adică vor avea Viaţa veş- 
nică, cea care constă „în a cunoaște pe tatăl și pe cel pe care l-a 
trimis, lisus Hristos“ — adică vor înceta de a fi iudei. 

4) Că suferinţele iudeilor în veac sînt urmărite tăgăduirii lor 
(aci întîlnim pe Nae Ionescu), dar că aceste suferințe, coexten- 
sive timpului (aci iarăși ne întîlnim cu Nae Ionescu), nu sînt 
fără sfârşit, adică s-ar putea să nu fie fără sfîrșit. 

5) Că sfîrşitul suferințelor lor în veac ŞI, recte, sfârșitul vea- 
cului atârnă de intensitatea rugăciunii creştinilor, de pocăința 
lor, de înfrângerea cerbiciei iudeilor şi, pe deasupra și mai ales, 
de voinţa lui Dumnezeu. 


Cu drag, 
Mircea Vulcănescu 


O PROBLEMĂ TEOLOGICĂ 
ERONAT REZOLVATĂ? 


Sau: ce nu a spus d-l Gheorghe Racoveanu 


Izolarea în care m-am aflat pînă acum, în acest orășel de 
provincie!, m-a ţinut departe de polemica stârnită a PRE 
în jurul prefeţei scrise de profesorul Nae Ionescu la cartea lu 
Mihail Sebastian?, cu toate că problema dezbătută mă pasio- 
nase și pe mine odinioară. ii 

Informaţia mea fiind fragmentară, întrucît îmi lipseau ar- 
ticolele de început?, am șovăit să mă amestec. lată însă că, prin 
bunăvoința prietenilor, mi-am putut constitui dosarul acestei 
polemici. Așa că — deși întîrziat —, cred necesar să intervin, mai 
ales că discuţia a luat o întorsătură cam... ciudată. 

Las la o parte, azi, atacul d-lui Mircea Eliade împotriva pro- 
fesorului Nae lonescut, mai întîi pentru că, cu Mircea Eliade 
m-am putut lămuri stînd de vorbă, şi, în al doilea rînd, pentru 
că obiecțiile lui Mircea Eliade comportă o discuţie prea lungă 
pentru spaţiul de care dispunem aici. 

Mă ocup numai de prima parte a ripostei d-lui G. Racoveanu. 

În articolul publicat de acest tînăr teolog în Credința de acum 
o lună, intitulat O problemă teologică eronat rezolvată, sau ce 
n-a înţeles d-l Mircea Eliade, de care am luat cunoștință abia 
acum patru zile, fostul meu tovarăș din campania dusă contra 
noii pascalii, alături de care am semnat cîndva, împreună cu 
Sandu Tudor, articolul de principii asupra Infailibilităţii bise- 
Ticii5, atacă violent opinia lui Eliade, după care cel ce rostește 
Cuiva încă de pe acuma: „Eşti pierdut 1!“ păcătuiește împotri- 
va nădejdii creștinești și împotriva libertăţii harului — sub cu- 
vînt că ar fi potrivnică învăţăturii Bisericii Răsăritene. j 

Las la o parte, azi, problema libertății Harului — discutată 
pe larg în articolele mai noi ale lui G. Racoveanu — și mă opresc 

exclusiv la părerile lui asupra „osîndei de veci“ pe care le dă 
drept ale bisericii. 

După ce lămurește, mai întîi, că „d-l Eliade nu e, nicidecum, 
lămurit asupra criteriului adevărului în Biserică“, G. Racovea- 
nu are curajul să scrie; 

»Vom aminti, deci, d-lui Eliade că Biserica (nu subsemna- 
tul, sau d-l Nae Ionescu, sau d-l Mircea Eliade) are o învăță- 
tură despre viața veșnică şi despre osînda veșnică.“ În Evanghelia 
de la slujba morţilor stă scris: « Și vor ieşi cei ce au făcut cele 
bune întru învierea vieții, iar cei ce au făcut rele, întru învie- 
rea osîndirii » (Joan, V, 29). Că va fi deci o suferinţă veșnică 
și o bucurie veșnică. 

Mai învaţă, apoi, biserica, cum că unele fiinţe nu se mai pot 
mântui. De pildă, dracii. Vorbeşte Sfinta Evanghelie de « fo- 
cul cel veșnic care este gătit Diavolului și îngerilor lui » (Ma- 
tei, XXV, 41)*7, 

Așadar, după d-l Racoveanu, e vorba de o învățătură catego- 
rică a bisericii, întemeiată pe criteriul fără greș al adevărului, 
ecumenicitatea bisericii, ceea ce e crezut întotdeauna, pretutin- 
denea, de toți. 

Rămîn nedumerit. Să fie preopinentul neştiutor sau de 
rea-credinţă ? 

Căci, iată, deschid cartea celui prin care am învăţat cînd- 
va bruma de învăţătură ortodoxă pe care o ştiu, căci titrat în 
teologie nu sînt — vorbesc de părintele Serghei Bulgakov, de- 
canul Academiei Teologice Ortodoxe a rușilor emigranţi la Pa- 
ris —, intitulată L'ortodoxie, publicată în 1932, în acest oraș, 
la Alcan, la p. 259, şi citesc: 

„Rămîne totuși, în eshatologia creștină, întrebarea despre 
veșnicia pedepselor din Iad şi de alungarea definitivă a celor tri- 
miși în focul cel veșnic gătit Diavolului și îngerilor lui“ (text 
citat de d-l Racoveanu; n. a.); 

„Încă din cele mai vechi timpuri, s-au formulat unele îndo- 
ieli cu privire la durata nesfârșită a acestor chinuri; în ele nu se 
vedea uneori decît un mijloc provizoriu pedagogic — ca să zi- 
cem așa — de a lucra asupra sufletelor și se nădăjduia o resta- 
urare finală, apokatăstasis“ ; 

„Încă din cea mai adîncă vechime, au fost două tendinţe în 
eshatologie: o tendință, regoristă, afirma că pedepsele vor fi eter- 

ne, adică definitive și fără sfârșit; alții, pe care Augustin îi nu- 
mea în ironie « îndurătorii » (misericordes), tăgăduiau veșnicia 
pedepselor și persistenţa răului în creaţie și mărturiseau victo- 
ria definitivă a Împărăției lui Dumnezeu, cînd Dumnezeu va 
fi totul în toți“. 

Doctrina « apokatastasei » nu e numai aceea a lui Origen, 
a cărui ortodoxie este îndoielnică din pricina unora din păre- 
rile lui; ci este și aceea a sfîntului Grigorie din Nysa, slăvit de 
biserică, drept doctor, și a ucenicilor săi. 

Se credea că doctrina lui Origen fusese condamnată la al 
V-lea Sinod ecumenic; dar cercetările istorice recente nu mai 
îngăduiesc nici măcar să afirmăm aceasta. 

Prin urmare, ea păstrează drept de cetăţenie în biserică, cel 
puţin în calitate de părere teologică (teologumenon). E adevă- 
rat că părerea dominatoare, expusă în cea mai mare parte a ma- 
nualelor dogmatice, nu se oprește la chestiunea apokatastasei, 
sau exprimă idei apropiate de rigorismul catolic. 

Pe de altă parte, unii gînditori au profesat şi profesează încă 
idei influențate de doctrina sfântului Grigorie din Nysa (sau, 
în orice caz mai complexe ca rigorismul obișnuit). 

Este deci de prevăzut că această chestiune va mai fi tratată 
încă de multe ori și că va fi luminată de noile lumini trimise bi- 
sericii de către Duhul Sfînt. 

În orice caz, nici un rigorism nu ne poate răpi nădejdea pe 
care ne-o dau cuvintele biruitoare ale sfîntului Pavel: Dumne- 
zeu a închis pe toţi oamenii în răzvrătire, ca să aibă îndurare 
de toți. O, adîncul bogăției, înțelepciunii şi ştiinţei lui Dumne- 
zeu! (Romani, X, 32-33)... 

Și într-altă parte, combătînd ideea catolică a Purgatoriului, 
părintele Bulgakov adaugă (p. 256): 

În acest sens, ne putem întreba, nu dacă există un Purgatoriu, 
ci mai curînd dacă există un Iad definitiv. 

Astfel zis, ladul nu este el un fel de Purgatoriu ? Biserica, cel 
puţin, nu cunoaște margini eficacităţii rugăciunilor pentru cei 

ce au părăsit lumea asta în unire cu ea şi crede în acțiunea ru- 
găciunilor acestora. 

Biserica nu judecă soarta celor ce nu-i aparţin, sau care sînt 
despărțiți de ea; ea îi părăsește îndurării Dumnezeieşti. Dum- 
nezeu a voit ca și destinele de dincolo de mormînt, ale celor ce 

n-au cunoscut pe Hristos și nu au intrat în biserica lui, să ne ră- 
mînă necunoscute. 

O anumită nădejde ne e dată prin învățătura bisericii despre 
coborîrea lui Hristos la Iad, și predicii sale adresată aci între- 
gii omeniri precreştine. 

E bine înțeles că Dumnezeu vrea ca toţi oamenii să fie mîn- 
tuiți, şi să ajungă la cunoaşterea adevărului (1 Timotei, IL, 4). 

Totuși, nu au fost pînă acum definiţii ale bisericii despre sor- 
ţii necredincioşilor, adulţi și copii. Cercetările speculative şi 
opiniile teologice sînt deci libere în această privință. 

Nu poate fi așadar vorba, asupra acestor materii, de o în- 
vățătură definitivă şi fără greş a bisericii — cum pretinde d-l Ra- 
coveanu —, întemeiată pe criteriul ecumenicităţii; ci numai de 
păreri teologice, mai mult sau mai puţin împărtășite, pentru care 
nu răspunde biserica, ci... autorii lor. 

Cu ce autoritate vorbeşte atunci Racoveanu, în numele bi- 
sericii? Și pe cine crede că prosteşte? 

Lucrurile acestea sînt citate dintr-un manual ortodox, a că- 
rui apariţie a fost salutată — dacă nu mă înșel — chiar de d-l Ra- 
coveanu în „Cuvîntul“, cu deosebită căldură. 

Dacă lucrurile stau astfel, cum se poate atunci să opună lui 
Eliade, drept învățătură a bisericii întemeiată pe criteriul în- 

failibil pomenit, o doctrină care nu e decât o părere în sînul bi- 
sericii (a lui Racoveanu, a fericitului Augustin și a altor părinţi, 
oricît de numeroși; dar, oricum, numai a cîtorva); ci nu a bi- 
sericii întregi? 

Să nu fi știut el acest lucru? Greu de crezut. Cum rămîne, 
atunci, cu lauda pe care el, teolog, a făcut-o acestei cărţi? 

Să fi voit să înfunde cu orice preț pe Mircea Eliade ? S-ar pu- 
tea. Dar cum rămîne cu părerile lui Tudor Vladimirescu despre 
cinstea în polemică? 

Sînt trist, că n-am ales decît între una, sau alta... 

Sau poate, să nu fie și la el, ca şi la Eliade, decât o iuţeală din 
condei... 

E păcat, căci lucrurile sînt prea serioase, ca să ne fie îngă- 
duit să facem gafe! 

Despre antinomia Harului și a libertăţii, altă dată. 


Cîmplung, în ziua tăierii capului sf. loan. 

RĂSPUNS LA UN RĂSPUNS 


D-l Gheorghe Racoveanu mă cinsteşte — în felul său —, și 
pe mine, cu un răspuns în Credinţa din 4 septembrie 1934. 

Neputîndu-i răspunde în stilul „care e al omului însuși“ 
(Buffon), mă ocup numai de gîndul pe care îl pot împărtăși. 

Amintesc dezbaterea. 

Era vorba de o părere a lui Mircea Eliade, dezvoltată în două 
articole — pe cât de nedibace ca formă, pe atât de adevărate ca fond 
—, prin care arăta că e păcat, împotriva milei lui Dumnezeu și a 
nădejdei creștinului, să spui cuiva de pe acuma: „Eşti pierdut!“ 

Racoveanu i-a replicat — mult mai tăios decît se cuvenea 
unui prieten, fie chiar căzut în greșeyală — că habar n-are de cri- 
teriul adevărului bisericesc, întrucât aceasta are, în problema dis- 
cutată, o învățătură categorică, opusă celei expuse de Eliade. 

Mi-am îngăduit să mă amestec în discuţie — poate cam in- 
tempestiv —, arătînd că Racoveanu greșește cînd opune lui Elia- 
de o părere categorică a bisericii, deoarece, în această materie, 
biserica nu s-a rostit niciodată categoric, întemeiată pe crite- 
riul infailibil amintit; şi că, deci, acest domeniu este liber „te- 
ologumenelor“, adică doctrinelor pentru care nu răspunde 
biserica, ci autorii acestora. at 

Am arătat, în acest sens, că există autorități ortodoxe con- 
timporane (dintre care n-am citat decît pe Bulgakov, decanul 
Facultăţii Teologice Rusești din Paris, deși, afară de Florovski 
şi Trubeţkoi, îmi stă la dispoziţie toată teologia rusească a vre- 
mii noastre, și în special: Florenski, Karsavin și bulgarul influ- 
enţat de ei, Zankov), care profesează, astăzi încă, pe urmele 
unora din sfinții părinți, aceeași părere cu Mircea Eliade; și că, 
prin urmare — oricare ar fi adevărul în ce privește fondul dez- 

baterii —, nu se poate tăgădui că este vorba numai de o păre- 
re teologică liberă discuţiei; ci nu de o învățătură bisericească 


obligatorie, întemeiată pe criteriul fără greş, cu care încercase 
domnia-sa să închidă gura lui Eliadei. 
La aceasta Racoveanu înţelege să răspundă, angajînd o po- 


lemică de fond cu... decanul facultăţii ruseşti de teologie or- 


todoxă din Paris, fără să-și dea seama că, prin aceasta, săvârşeşte, 
pentru toți cei ce știu ce-nseamnă a gîndi, un caz flagrant de 
sofismă numită gnoratio elenchi?, adică, pe olteneşte: „— Mă 
Ghiţă, dragi ţi-s fetele ? — Dragi! — Și tu lor? — Și ele mie!“ 


Îl face pe bietul părinte Serghie... — căci el vorbea, eu ne- 
făcînd decît să citez... — eretic, vrednic de apostrofele lui Tu- 


dor Vladimirescu: și mai ştiu eu ce... Pe deasupra, Racoveanu 
îl mai are și la mînă. Părintele Serghie spune verzi și uscate. 
Căci, iată, i-a scris lui scrisoare, în care declară, ca un iezuit, că 
cele scrise în cartea citată sînt scrise pentru... neortodocși; de 
unde, Racoveanu conchide, cu aceeași înțelegere superioară, că 
sînt scrise neserios, sau poate că sînt neadevărate!... 

Racoveanu ăsta e, desigur, un băiat bun și inimos, de vre- 
me ce-și pune adevărul în cap, numai ca să apere pe Nae Io- 
nescu de o erezie pe care acesta, mai subtil, nu a comis-o! Atît 
îl strică numai că, fiind oltean, este... iute la mînie. Și, ştiţi..., 
„omul la mînie...“ 

Cu amestecul lui Tudor Vladimirescu în discuţii sînt de- 
prins, fiind și eu oltean de pe Tesluit, cu atît mai mult cu cât bu- 
nicu-meu l-a găzduit, l-a ospătat şi l-a ajutat cu „franci“ cîndva 
să ajungă la domnie și să ne scape de greci. Numai că nu asta 
era în discuţie. 

Părintele Serghie zice, în cartea lui: există două tradiţii în 
eshatologia creştină. Una, urmată de majoritatea părinţilor şi 
teologilor, după Augustin, crede Iadul absolut și definitiv, spri- 
jinită pe anumite texte. Alta, sprijinită pe alte texte, împărtă- 
şită de o minoritate, urmează învăţătura lui Origen și a sfântului 
Grigorie din Nysa, după care pedeapsa „veșnică“ nu însemnea- 
ză pedeapsă „fără sfîrşit“ ; căci e scris că la sfîrșit „Dumnezeu 
va supune tot vrăjmașul“ și „va fi totul în tot“. 

Între aceste două păreri — continuă Bulgakov —, biserica 
nu s-a pronunţat, așa că părerile în privinţa ei sînt libere. 

La asta, Racoveanu răspunde citînd opiniile, respectabile, 
fără îndoială, ale cîtorva sfinţi părinți, dintre cei ce susţin pri- 
ma părere, spre a dovedi că are dreptate. 

Să mă ierte, dar nu e așa. Căci i-aș putea răspunde, conti- 
nuînd a cita încă pe mulți alți părinţi bisericești, care mai sînt 
de aceeaşi părere, continuînd apoi și cu cei care împărtășesc pă- 
rerea potrivnică. Dar ce am dovedi cu asta? 

Firește că i-am putea număra. Şi am constata, la sfârșit, fără 
mirare, lucrul pe care nu l-a tăgăduit desigur nici părintele 
Serghie (vezi articolul meu precedent), de vreme ce l-a măr- 
turisit hotărît, anume că, părerea predomnitoare e aceea a pre- 
opinentului nostru. 

Dar nu văd ce e de discutat aici. Nu-i acordasem oare aceas- 
ta încă de la început? 

Alta este întrebarea litigioasă. Anume, dacă Racoveanu a 
avut dreptate să arunce fulgerele bisericii în cap lui Eliade, 
fiindcă a nesocotit „învăţătura acesteia“ ? 

În discuţie, nu era, deci, care din cele două opinii e mai răs- 
pîndită; ci, dacă există, în această materie, o învățătură fără greș 
a bisericii, întemeiată pe criteriul certitudinii pe care nu-l cu- 
noaşte Eliade? 

Dar vorba ceea: una vorbim, bașca ne-nţelegem. 

Crede Racoveanu că criteriul acesta al certitudinii biseri- 
cești, pentru care mărturisim împreună, e ca „votul universal“, 
sau ca „jurătorii“ noștri vechi, de numeri glasurile „pentru“ și 
„contra“ și dai dreptate pîn-la urmă celui care aduce mai mul- 
te căciuli ? 

Sau crede Racoveanu că temeiul criteriului fără greș al cre- 
dinţei nu e Sfîntul Duh, care se rostește numai în unitatea de 
dragoste a bisericii întregi; ci un fel de trecere la limită, prin 
extensiune graduală, a criteriului sceptic, probabilist, al iezui- 
ţilor, după care — în orice controversă, în care nu e sigur cine 
are dreptate — o părere este cu atît mai probabilă, cu cât e mai 
răspîndită ? Nu de alta, dar avem chiar manuale de teologie dog- 
matică scrise de ortodocși, dar copiate după catolici, care sus- 
ţin acest lucru! 

Nu, firește. Racoveanu știe că acest criteriu este însuși Du- 
hul Sfânt vădit în unitatea ecumenică a învăţăturei bisericești. 
Şi mai ştie, deci, şi că acolo unde acest criteriu suprafiresc nu 

se manifestă, n-avem de-a face decît cu păreri omeneşti, respee= 
tabile, fireşte, în ceea ce afirmă, pentru că nu sînt vorbe de cla= 
că, ci rodul unei lungi trăiri creştinești, dar pentru care nu dă 
seama biserica în întregul ei; ci fiecare din cei ce le susţin. Și 
asta, pentru bunul motiv că fiecare vede numai o parte din ade-. 
văr, în loc de Adevărul întreg; și, prin urmare, dacă nu greşeş- 
te, afirmînd că ceea ce spune este adevăr, greșește afirmînd că. 
acesta e tot adevărul! | 

Și, dacă mi-e îngăduit să spun şi eu părerea mea în această . 
dezbatere, mărturisesc că cele două fragmente de adevăr care . 
se împotrivesc în ea, și din care fiecare tabără pune în relief nu- 
mai pe una, sînt: Dreptatea lui Dumnezeu, care cere judeca- 
tă, şi Dragostea lui, care vrea să mîntuie pe toţi. Aci mi se pare . 
mie cheia controversei și dificultatea ei. Și, aci, cred că Duhul 
Sfânt va să stabilească Unitatea, vădind, într-un fel pentru care 
mintea noastră speculativă e deficientă, că cele două daruri ale 
lui Dumnezeu, departe de a se împotrivi, se împlinesc. Noi nu 
ştim cum... și judecăm după dreptatea și dragostea omeneas- 
că, firește greșind, siliţi fiind de minte să conchidem de la drep- 
tate a neîndurare (minoritatea), sau de la îndurare la nedreptate 
(rigoriștii). 

Dacă preopinentul meu admite baza asta de discuţie, cred 
că ea poate continua, ducînd măcar la lămurirea temeiurilor 
pentru care fiecare din cele două doctrine este susținută de spri- 
jinitorii ei, împlinind todeodată dreptatea; dar, fără a ne răpi 
nădejdea îndurării Lui. E, aci, o soluţie care e, în fond, a amîn- 
doror opiniilor. Dacă nu, discuţia e inutilă. Căci altfel cred că 
am dovedit ceea ce vream. Că e vorba numai de o părere, ci nu 
de o dogmă. Și că, prin urmare, greşit a opus Racoveanu lui 
Eliade învăţătura bisericii, acolo unde nu-i putea opune decât 
o părere dominantă. 

Că Racoveanu suspectează părerea lui Bulgakov, asta e un 
fapt. Dar asta îl priveşte. Mie mi-ajunge să constat, aici, contro- 
versa între autorităţile bisericești. (Ştiu, de altfel, că și părin- 
tele Mihălcescu, decanul Facultăţii Teologice din Bucureşti, se 
teme și el de învăţăturile părintelui Bulgakov, cum se teme de 
altfel și școala modernă de dogmatică grecească, care vădeșşte, 
tocmai prin faptul că există, că problema e controversată. Lu- 
crul, cum vedem, nu e izolat. Dar asta e o guerelle de bonnets?.) 

gur. Şi apoi, 
dogmatică o 
te. Cercetăr 


- sinodului din Trente, al catolicilor, 


În orice caz, e fapt că în Biserica ortodoxă Eliade nu e sin- 
foarte mulți din preopinenții părintelui Serghie fac 
rtodoxă, pe baza catehismului conciliului din Tren- 
i recente au dovedit, în această privinţă, influenţe 
tomiste certe asupra Mărturisirii ortodoxe a lui Movilă. Și asta 
nu e o poveste fără urmări pentru chestiunea care ne x ti 
ză, fiindcă toate lucrurile se țin. În această privință, catehismu 
impunând raţionalizarea cre- 
dinței ca articol de dogmă, înlătură, implicit, toate doctrinele 
care nu se pot sprijini pe construcții raționale coerente. Eu nu 
stiu însă, cel puţin pînă acum, ca speculaţiile Tomei din Aqui- 
LO despre „unitate şi treime“ să facă autoritate la noi în bise- 


pică, deși şi pe ele le găsim în unele cărţi simbolice. 


Dimpotrivă, ştiu că tradiția răsăriteană şi chiar unii dintre 
ruși (Florovski) înclină todeauna către caracterul tainic și pa- 


radoxal al adevărurilor dogmatice: biserica unind, pe temeiul 
Sfântului Duh, adevărurile potrivnice pe care erezia, mai rațio- 


nală ca dogma, le desparte. 


CONDAMNAREA LUI ORIGEN 


Răspuns lui Gheorghe Racoveanu 
în chestiunea eshatologică 


ARE DREPTUL CREȘTINUL 
SĂ NĂDĂJDUIASCĂ MÎNTUIREA TUTUROR?! 


Superioritatea cu care m-a luat la vale, în răspunsul său, d- 


Gheorghe Racoveanu — într-un stil deprins de la împăratul Jus- 


tinian şi cu o logică învățată de la Iancu Jianu —, m-a făcut să 
stau mult timp în cumpănă, dacă trebuie, sau nu, să-i răspund?. 


Ifosul cu care își desfăşoară diploma de licenţă în teologie, 


de parcă ar fi pielea cerului făcută sul la ruperea celei de a șa- 


sea peceți a cărții pe care nu s-a găsit nici un om vrednic s-o 
deschidă; disprețul cu care aruncă „biletul de lăsare la vatră“ 
a neopostunului Cbrysorroast (pe grecește: slujitor al vistieriei) 
— naiv, m-au impresionat. 

Cînd lumea-ţi spune că ești beat, cuviincios lucru e să te duci 
să te culci; iar cînd ţi se spune că nu te pricepi, faptă filozofi- 
cească e să taci din gură. 

Dar dacă amuţeşti după ce ai apucat să deschizi gura, cei care 
te-au auzit își închipuie că 1) ţi-a luat-o pe dinainte şi 2) că te 
sfieşti să dai preopinentului, pe față, dreptatea pe care i-o re- 
cunoşti în gînd. 

Tăcerea îmi întoarce, astfel conjugate alternativele de care 
mi se părea că mi-au scăpat. Și nepriceperii, dovedite de cel din 
urmă, 1 se adaugă „reaua-credință“, presupusă de cea dintii. 

Dar, cum e, fără-ndoială, mai bine să fii sigur tîmpit decît 
să riști să nu fii de bună credință; și cum este și mai bine să nu 
fiu nici una, nici alta; iată-mă iarăși gata, cu toată nepriceperea, 
să-mi conving prietenul că a tras peste treizeci și unu:. 

Sistemul de argumentare al d-lui Racoveanu este, pe scurt, 
următorul: 

1) sf. loan Damaschinul, comentînd textul Evangheliei de 
la Matei (XXV, 41), învaţă vecinicia pedepselor Iadului; 

2) sinodul al VII-lea ecumenic laudă pe sfântul loan Damas- 
“chinul ca pe o autoritate în materie de ortodoxie. 

Concluzie: sinodul al VII-lea ecumenic confirmă în totul 
învățăturile sfântului în chestiunea veciniciei muncilor Iadului. 
Contraproba: aceeaşi învăţătură este dezvoltată în Mârtu- 
zisirea ortodoxă a lui Petru Movilăs, catehism al întregii Bise- 
_rici răsăritene. 

„ Mărturisesc că acest sistem de a argumenta nu ne satisface. 

Şi iată de ce. 

Îndreptarul credinţei ortodoxe al sfîntului loan Damaschi- 
nul este, fără îndoială, o carte de învăţătură de mare autorita- 
te în ortodoxie, despre tot ceea ce au învăţat cele șapte sinoade 
ecumenice. Împărţirea lor a fost urmată de aproape toate ca- 
tehismele, răsăritene, ca și apusene, și rolul ei în Răsărit a fost 
comparat cu acela al S4mmelor teologice în Apus. 

Dar, a conchide de aci că toată învăţătura acestui îndrep- 
tar e sigură, chiar în chestiunile în care nu s-au pronunţat si- 
noadele ecumenice; și că în nici un punct nu cuprinde vreo 
„părere care să fie personală a autorului ei; ci nu a bisericii în- 
tregi, înseamnă a prejudeca tocmai ce e pus în discuţie, adică 
a-ţi acorda singur ceea ce trebuie dovedit. 

De aceea, referindu-mă la sistemul de argumentare al lui Ra- 
„ coveanu, am și pomenit de oarecare logică a lui Iancu Jianu. Căci 
gîndul celui dintâi e ca murgul celui din urmă..., trece prin di- 
ficultate ca şi cum nici n-ar exista, adică, o ia razna, nedîndu-și 
seama nici care sînt dificultăţile și nici ce chestie e-n discuţie. 

Cît despre lauda şi întărirea învățăturii sf. loan din Damasc 
de către al VII-lea sinod ecumenic, citată-n sprijinul acestei in- 
terpretări de d-l Gh. Racoveanu — observ că ea e prilejuită și 
se referă la cu totul altceva, și anume, la învăţătura acestuia pri- 
vitoare la icoane, confirmată de Sinod împotriva celor ce le hu- 
leau, așa că e abuziv să concluzi de la o întărire circumstanțială 
a unei mărturisiri determinate la o solidarizare explicită a Si- 
nodului cu întreaga învăţătură a acestuia. 

E aci un fel de a conchide care vine împotriva legilor gîn- 
dirii discursive şi care constituie eroarea de argumentare nu- 
mită de obicei silogism cu patru termeni”, eroare care înfrînge 
regula după care termines est triplex; mediu, majorque, minor- 

que, precum și regula după care /atines terminus quam prae- 
missae concluston non vult?. 

Părerea sfîntului loan Damaschinul poate fi citată, fireşte, în 
vederea căutării acelui consensus patrum!, care constituie — pen- 
tru acei dintre ortodocși care admit existența unor criterii vizi- 
bile, externe, ale ecumenicității — al treilea dintre aceste criterii. 

Sfîntul loan Damaschinul e, sub acest raport, fireşte, o mare 
autoritate, întrucât alcătuiește, împreună cu sfinţii Vasile cel 
Mare, episcopul Capadociei, Grigorie, episcopul din Nazianz, 
zis Grigorie Teologul, și loan Gură de Aur, arhiepiscopul Con- 
stantinopolei, grupul celor patru părinți ai Bisericii răsăritene, 
Ziși „ecumenici“, adică, a căror învățătură oferă cele mai mul- 
te garanții de ortodoxie și al căror consens sprijină, dintre în- 
vățăturile sfinților părinţi, în primul rînd, dreapta credinţă. 

Dar, în chestiunea care ne preocupă, ce ne aduce în plus tex- 
tul citat din sfântul Ioan Damaschinul, peste ceea ce scrie în Evan- 
ghelia de la Matei (XXV, 41), unde vorbeşte însuși Domnul 
Hristos, pe care o reproduce și despre care se discută? 

Căci, încă o dată, nu se discută caracterul dominant al opi- 
niei împărtășite de sfîntul loan Damaschinul în privința eshato- 
logiei, ci dacă această opinie este universal împărtășită de biserică. 

Admiţînd însă acest mod de a vedea, există, firește, în spri- 
jinul tezei domnului Racoveanu numeroase alte texte. 

O parte din ele, și anume, acele ale părinţilor ecumenici, le-a 
adunat împăratul Justinian în edictul său Adversus Origenens 
— şi anume, pe ale sfîntului Vasile, ale sfintului Grigorie din 
Nazianz şi pe ale sfintului Ioan Gură de Aur, multe din ele ca- 
tegoric opuse oricărei apocatastaze. Prin strădania d-lui prof, 
Tudor Popescui!, aceste texte stau azi la dispoziţia oricui, în 
românește, fiind publicate împreună cu traducerea întregului 
tratat al lui Justinian în revista „Studii teologice“, an IV, Bucu- 
reşti, la paginile 50, 51 și 52, cu referinţele respective??. 

O altă parte, și anume, învățătura fericitului Ieronim, a lui 
Teofilact (ale cărui texte au fost introduse prin stăruinţele lui 
Meletios Syrigos și în Mărturisirea ortodoxă a lui Petru Mo- 

vilă, în sinodul de la Iași), a papei Anastasie şi a canonistului ră- 
săritean mai nou, scolasticul Zonara, le-am aflat pomenite în 
Origeniana lui Huetius din 1685. 

Ale texte din sfintul Vasile am găsit în Epistola lui a 46-a, 
în al treilea volum, partea a doua, a ediţiei benedictinilor şi la 
p.[...]!3 din partea 1 a primului volum. Părintele Serghie pome- 
nea şi de părerea fericitului Augustin. 

Şi, tot în Huetius am aflat un text în care însuși Origen se 
pronunţa odată, în Comentariile Evangheliei lui Ioan, împo- 
triva învățăturilor sale repetate aiurea de patru ori, în aceeași 
carte, că pedepsele osîndiţilor nu vor avea sfârșit. 

n favoarea tezei potrivnice — în afara textelor lui Orsgen, 
asupra cărora pluteşte, în viziunea de erezie pe care tradiţia ră- 
săriteană o atribuie (după cum o dovedește și referința Măr- 
turisirii ortodoxe, din răspunsul la întrebarea a [...]-a!%), învinuire 
pe care o vom cerceta mai departe —, același Huetius reprodu- 
ce un text al sf. Grigorie din Nazianz, în care blîndul episcop 
— citat cu o opinie potrivnică în edictul lui Justinian — se în- 
doiește, de astă dată, de veșnicia pedepselor viitoare ale osîn- 
diților; apoi, textele lui Grigorie din Nysa, în care învaţă că 
pedepsele osîndiților vor avea sfîrșit, și textul lui Justin Mar- 
tirul, care socotește că pedepsele osîndiţilor iau sfârșit prin 
moartea sufletului. 

În sfârşit, printre doctrinele intermediare — mai complexe 
— de care vorbea părintele Bulgakov, găsim, tot în Huetius, po- 
menite părerile apuseanului Rzfin (cel care, traducînd greșit pe 


„Origen, i-a cășunat acestuia acuzaţii suplimentare de erezie asu- 


pra Sfintei Treimi), Rufin, care crede că pedeapsa Diavolului 
e veșnică, dar a osîndiţilor e vremelnică, mai găsim părerea epis- 
copului Ambrozie al Mediolanului (Milanului), care învață că 


- osîndiţii vor fi uneori sustrași pedepselor; dar Diavolul nici- 


odată; mai găsim o părere a sfntului loan Gură de Aur — învi- 
nuit el însuși, părintele ecumenic, de a fi sedus de origenism —, 
care învaţă că cei vii pot îndulci, prin rugăciuni, pedepsele osîn- 
diţilor, ceea ce atenuează — în privința nădejdii despre care dis- 
cutăm — rigorismul celeilalte păreri a sa, reprodusă în edictul 
lui Justinian, învățătură similară de fapt celei expuse și de fe- 
ricitul Augustin. 

Alături şi pe deasupra textelor lui Huetius stau, pentru noi, 
mărturisirile de credinţă răsăritene, care, alături de linia strict 
rigoristă care pornește de la sf. Vasile şi trece pe la sf. Joan Da- 
maschinul, dezvoltă o doctrină intermediară, apropiată de aceea 

a părinţilor citați acum în urmă, care împacă — în îndurarea lui . 
Dumnezeu — și exigenţele textului evanghelic categoric privi- 


tor la veșnicia pedepselor Iadului și nădejdea creștinului. 
În acest sens, Racoveanu mă trimitea la întrebările [....]!5 și 


[...]!* ale Mărturisiri ortodoxe, sărind, nu ştiu de ce, pe[ste] cele . 
două întrebări intermediare: [...]!7 şi [...]!3, în care e vorba de 


putinţa de mîntuire a celor morţi fără ispășire. 
În această privinţă, se cuvine să ne oprim o clipă la învăţă- 


tura despre sfîrșit a Mărturisiri ortodoxe a lui Petru Movilă, pe 


care mi-o citează ca un ultim și zdrobitor argument în favoa- 
rea tezei sale d-l Gheorghe Racoveanu*. 
Dacă ţinem seama de ansamblul învățăturii cuprinse în Mâr- 


turisirea ortodoxă privitoare la sfârşit, vedem că ea se situează 


nu atât pe linia „rigorismului strict“, cât pe linia „doctrinelor in- 
termediare mai complexe“, de care vorbea Bulgakov. 

Căci, deși ea afirmă hotărît veșnicia pedepselor, de acord în 
aceasta cu textul capital din Maze: XXV, 41; şi adevărul — ne- 
discutat la noi — că nu există pocăință a sufletelor după moarte, 
mărturiseşte totuși, în răspunsurile la întrebările [...]!? şi [... Po 


(sărite de Racoveanu) — pe temeiul textelor din Teofilact — pu- 


tința îndurării lui Dumnezeu pentru rugăciunile bisericii și pu- 
tinţa mutării sufletelor de la chin, prin rugăciunile ei; cu o singură 
excepţie: aceea a hulei împotriva Duhului Sfînt. (Ceea ce, fi- 
reşte, lasă — dacă nu întreagă, măcar aproape întreagă — nădej- 
dea celor care așteaptă, cu Acatistul Bunei-Vestiri, golirea Iadului 
de păcătoşi prin universalizarea rugăciunilor bisericii.) 
Trebuie, totuși, observat că învățătura Mărturisiri ortodo- 
xe despre lucrurile de la sfârșit a suferit numeroase prefaceri în 
cursul dezbaterilor sinodului de la Iași, învăţătura iniţială a lui 


Petru Movilă, inspirată de S/mmele catolice, rigoristă, în pri- . 
vinţa veşniciei Raiului și Iadului, dar care admitea — pentru sa- 


tisfacerea nădejdii, analog purgatoriului catolic, dar fără foc în 
el — existenţa unui locaș intermediar al sufletelor, între întâia 
şi a doua judecată; fiind înlăturată de Meletios Syrigos și în- 


* Las la o parte, pentru o discuţie ulterioară2i, chestiunea lămu- 
ririi autorității pe care o au Mărturisirile — şi în special Mărturisirea 
ortodoxă — în ce privește definirea tradiției noastre dogmatice, în Ră- 
sărit, şi nu discut decât pe textele existente. 

locuită cu sistemul mixt pomenit mai sus, în care drepții şi pă- 
_ cătoșii sînt despărțiți de îndată după moarte, dar care deose- 
bește, măcar local și circumstanţial, dacă nu prin esenţă, „Raiul 
final veșnic“ de după judecata generală (împărăţia lui Dumne- 
zeu) de „Raiul pămîntesc“ (sînul lui Avraam) în care stau su- 
 fletele pînă la Aceasta (Iadul provizor) şi „Hadesul“ (locașul 
morţilor de sub pămînt), de unde scapă câte unii, prin rugăciu- 
_nile bisericii, de „gheena“ (Iadul de foc, focul nestins, moar- 
tea a doua), din care nimeni din cei intraţi nu mai scapă. 
Dacă însă comparăm învăţătura privitoare la sfîrșit a diferi- 
telor catehisme (socotite de unii a fi „cărţi simbolice“ ale bise- 
ricii ortodoxe), constatăm însemnate deosebiri de la una la alta. 
Astfel, Mărturisirea lui Dositeiu al Ierusalimului, se deo- 
 sebește, cel puţin într-o privinţă, de Mărturisirea ... lui Petru 
Movilă — aşa cum a ieșit din sinodul de la Iași —, întrucât e mai 
"explicită în privinţa acestei deosebiri. 
Iar Micul catehism? al lui Movilă, publicat după acest sinod, 
lasă toată materia sfîrșitului într-o indeterminare, care lasă des- 
 chisă atît interpretarea dată în Mărturisirea ... de la Iași, cât și 
"opiniile precedente, catolicizante, ale lui Petru Movilă, doctri- 
na Micului catehism putînd fi subscrisă, în această privinţă, 
"după Mărturisirea recenţilor traducători catolici ai Mărturisi- 
„rii ortodoxe, fără deosebire, de ortodocşi şi de catolici. 
„Din toate cele ce preced se vede bine oarecare șovăire a în- 
 vățăturilor privitoare Îa sfîrşit, care confirmă în totul cele cuprin- 
se în citatul părintelui Serghie, făcut în articolul precedent, și 
infirmă, ca nefundată, încrederea excesivă a d-lui Racoveanu. 
Rămîne totuși de văzut acum, dacă, în faţa acestei șovăiri 
 — în privinţa sfârșitului —, există în biserică desăvârșită liber- 
tate de opinii, cum şi-ar putea închipui unii, din cele ce s-au 
- spus mai sus, sau dacă există unele lucruri sigure, în afară de 
 orișice discuţie și în această privință; adică, dacă nu există, în 


_ această materie, decît o libertate mărginită la anumite chestii. 


Problemă care ne apropie de cercetarea directă a ceea ce a 
„ condamnat biserica din învăţătura despre sfîrșit a lui Origen, 
adică ceea ce nu mai e îngăduit creștinului ortodox să creadă, 


sub pedeapsa anatemizării. 


Pentru stabilirea acestuia, se vede bine că nu mai e suficient 
să ne referim la „învăţătura sfinţilor părinţi“, ci trebuie să ne 

referim direct la autoritatea bisericii, exprimată prin organul 
ei cel mai înalt și fără greş de manifestare, pe care îl ştim a fi 
Adevărul rostit în primele șapte sinoade ecumenice recunos- 
cute de tradiţia universală a bisericii. Rămîne, cu alte cuvinte, 
să vedem — la origină — ce a condamnat biserica din învăță- 
tura lui Origen. 

Iată însă că, vrînd să aflăm acest lucru, ne lovim de incer- 
titudini istorice, căci condamnarea lui Origen de către al 5-lea 
sinod ecumenic e obiectul a numeroase controverse. 

Într-adevăr, se contestă de către numeroși istorici, atât: 

1) prezenţa iniţială a numelui lui Origen în anatema a 11-a 
a sinodului din 553, alături de Arie, Nectarie, Teodor din Mo- 
poneste și alți eretici, condamnaţi de sinoadele precedente, a 
căror anatemă e rostită în bloc, ca o confirmare a condamnă- 
rilor acestor sinoade; 

2) faptul că cele 15 anateme rostite împotriva acestuia de cei 
„165 de părinţi adunaţi în sinod la Constantinopol“, cuprin- 
se în codexul descoperit de P. Lambek în veacul al XVIII-lea 
în Arhivele Vieneze, ar fi, într-adevăr, opera sinodului al 5-lea 
ecumenic (unii atribuindu-l sinodului local, ţinut sub patriar- 
hul Menas în Constantinopol, cu zece ani înainte). 

Textele pe care se sprijină controversa se pot afla, fără prea 
multă trudă, în /storza sinoadelor a lui H&tel€, traducerea fra- 
ceză a abatelui Delarc, din 1870, volumul III, $ 254, 255 şi în 
special 256, 257, 267 (pp. 472-477) şi 274 (pp. 514-516), cu 
referințele respective. 

Textele care pledează în favoarea ecumenicităţii condam- 
nării sînt: 

1) mărturia contimporanului Chyri/] din Schitopolis, cuprin- 
să în cartea lui despre Viaţa sfintului Sava (cap. 90), care zice: 
„Cînd sfîntul și ecumenicul sinod al 5-lea se întruni la Con- 
stantinopol, Origen și Teodor din Moponeste au fost loviți de 
o anatemă comună și universală, condamnîndu-se și ceea ce 
Evagrie şi Dydin învățaseră despre preexistenţă și apocatasta- 
ză“ (cf. HEfel6, loc. cit., pp. 473-474); 

2) mărturia contimporanului Evagrie, din Istoria lui bise- 
ricească (cuprinsă-n cartea a IV-a, c. 38), după care sinodul al 
5-lea, primind de la călugării palestinieni Evloghie, Conon și 
alţii un memoriu împotriva lui Origen, după anatemizarea ce- 

lor trei capitule ale lui Teodor din Moponeste în primele opt 
şedinţe ale sale, ar fi condamnat și pe Origen şi discipolii săi, 
anatemizînd în special pe Dydin și pe Evagrie (bidern, p. 474); 

3) mărturisirea sinodului local din Lateran, ţinut în 649, care, 
în canonul al 18-lea, vorbește de Origen, Dydin și Evagrie, ca 
fiind condamnaţi de primele 5 sinoade ecumenice (1bidem); 

4) cele două referințe cuprinse în actele următoarelor două 
sinoade ecumenice (al VI-lea, din 680, ședințele 17 şi 18, și al 
VII-lea, ședința a 7-a), care afirmă că sinodul al V-lea ecume- 
nic se întrunise în vederea lui Teodor din Moponeste, a lui Ori- 
gen, Dydin și Evagrie (ibidem). 

(Textele acestea sînt pomenite de HEfEl€, după teza cardi- 
nalului Norr;s despre discuţiile celui de al V-lea sinod, c. 6, re- 
produsă după ediţia fraţilor Ballerini, t. |, p. 638 şi următoarele; 
cf. Hetele, op.cit., p. 472.) 

Textele care pledează împotriva condamnării ar fi: 

1) edictul de convocare a sinodului al V-lea ecumenic, care 
ni s-a păstrat şi care nu pomenește de Origen; 

2) actele sinodului al V-lea, în starea în care ni s-au păstrat 
în arhivele bisericești și care nu cuprind cele 15 anateme ros- 
tite împotriva lui Origen; 

3) rezumatul lucrărilor sinodului făcut de patriarhul Euty- 
chie, în ultima şedinţă, înainte de semnarea procesului-verbal, 
în care nu se pomeneşte de Origen; 

4) cel două edicte, ulterioare, prin care papa Virgiliu se ală- 
tură și el hotărîrilor sinodului, nu vorbesc decît de condamna- 
rea celor trei capitole ale lui Teodor din Moponeste; 

5) mărturia papei Grigorie cel Mare, că, în al V-lea sinod ecu- 
menic, n-a fost condamnat decât un singur om (Teodor din Mo- 
poneste). i 

(Aceste texte sînt reproduse de H&f6l6, loc. at., pp. 475-476.) 

Acestor texte li se adaugă observaţiile că: 

6) textul lui Chyrill Schytopulos, favorabil condamnării, e 
suspect de a fi confundat într-o aceeași origine comună, con- 
damnarea lui Origen, Dydin şi Evagrie, cu aceea a lui Teodor 
din Moponeste, întrucât decretul patriarhului Eutychie din Con- 
stantinopole, prin care s-au cunoscut în lavrele răsăritene aces- 
te condamnări, a confirmat simultan hotărtrile sinodului al V-lea 

ecumenic și hotărârile sinodului anterior, din 543, ţinut sub Me- 


nas, împotriva lui Origen, Dydin şi Evagrie (1bidem, p. 476); 

7) mărturisirea lui Evagrie confundă, de asemeni, sinodul 
ecumenic din 553 cu cel local din 543 (iBidem, p. 476); 

8) cât privește mărturisirile cuprinse în actele ultimelor două 
sinoade, Hefele observă că, de vreme ce contimporanii făceau 
această confuzie, ea a putut fi făcută a fortiori, mai tîrziu, cu 
toată buna-credinţă. E însă de observat că sinodul al VI-lea a 
avut cunoștință că actele celui de al V-lea sinod i s-au transmis 
amplificate, așa că a și întreprins o anchetă spre a stabili ce s-a 
adăugat, însă ancheta nu s-a ocupat decît de textele privitoare 
la Teodor din Moponeste (:bidem, p. 477 şi în special 469 și 
urm., unde discută cele petrecute în a 3-a şedinţă a celui de al 
VI-lea sinod cu privire la actele rămase de la cel de al V-lea). 

Obiectivele discuţiei stârnite în jurul acestei chestiuni, mai 
ales între apuseni, au avut drept ţintă să ştie: 

1) dacă numele lui Origen nu figura deloc în actele sinodu- 
lui, cum pretind Halloix, Garnier, Jacques Basnage și Wolch, 
întemeiați pe argumente mai mult sau mai puţin temeinice, re- 
produse de cel din urmă în a sa Istorie a ereziilor, schismelor 
și luptelor religioase pînă în vremea Reformei, vol. VIII, pp. 284 
şi urm.; cf. HEfel€, op.ait., p. 515; 

2) dacă Origen a fost efectiv condamnat, dar numai „trans- 
cendo et in cumulo“ (adică „în treacăt și în cumul“ cu ceilalți ere- 
tici: Arie, Nectarie etc., în anatema a 11-a a sinodului al V-lea, 
cum crede Fefele (ibidem, pp. 515-516); sau, în sfârşit, 

3) dacă au fost şedinţe speciale, consacrate lui Origen, de 
către al V-lea sinod, cum crede cardinalul Norris, urmat de fra- 
ţii Ballerini, pe urma vechii tradiţii răsăritene (vezi: mai sus), 
fie înainte, fi& după cele 8 ședințe, ale căror acte ni s-au păstrat; 

și dacă în aceste ședințe speciale s-au formulat cele 15 ana- 
teme împotriva lui Origen, atribuite de Fefe/e sinodului din 
543, aşa încît codexul care le cuprinde, descoperit la Viena şi 
semnat de același număr de părinți cu actele sinodului din 553, 
să poată fi considerat efectiv, ca urmarea, socotită pierdută, a 
actelor celui de al V-lea sinod ecumenic. 

S-ar putea deci adopta, în această controversă istorică, o pă- 
rere motivată, ca oricare alt istoric, întemeindu-mă pe valoa- 

rea relativă a diferitelor texte potrivnice și făcînd ipoteze asu- 
pra felului în care se explică divergenţa lor. 

Nu o fac totuși. 

Mai întîi, pentru că nu am loc. 

Și apoi, pentru că, mărturisesc că, pentru un nespecialist ca 
mine, faptul că cele două sinoade ecumenice următoare, de 
acord cu o tradiţie foarte răspîndită în biserica răsăriteană — pe 


„care am văzut-o exprimată și în răspunsul al 66-lea al Mărtu- 
 isirii ortodoxe — sînt de acord să creadă că Origen a fost con- 
"damnat de un sinod ecumenic, îmi pare un motiv mai puternic 


de crezare decît orice discuţie teoretică. 

Căci în ortodoxie nu reconstituirile istorice judecă Tradi- 
ţia bisericii, ci conformitatea cu Tradiţia judecă valoarea recon- 
stituirilor istorice. 

Am arătat, totuși, care e starea discuţiei, ca să știe preopi- 
nentul meu că, spre deosebire de Arie și alţi ereziarhi, despre 
condamnarea cărora nu e nici o discuție, există, cel puţin pen- 
tru unii, un apel încă nejudecat în faţa istoriei în privinţa fap- 
tului dacă Origen a fost sau nu condamnat, și-n ce măsură! 

Eu nu-i urmez, pentru motivele arătate mai sus. Dar lucrul 
nu € nici... așa de ridicol, cum lasă să se înţeleagă Racoveanu. 

Sînt gata, deci, să acord preopinentului meu — fără discu- 
ţie, dar nu fără conștiința problemelor nedezlegate pe care le 
las în urmă —, în ce priveşte faptul condamnării lui Origen, ma- 
ximum-ul pe care îl poate dori, adică: 

1) nu contest prezenţa iniţială a numelui lui Origen în Ana- 
tema a XI-a a sinodului al V-lea ecumenic; 

2) socotesc cele 15 anatematisme îndreptate împotriva lui 
Origen „de cei 165 de părinţi adunaţi în sinod la Constantino- 
pol“ — cuprinse în codexul descoperit la Viena — a fi, într-a- 
devăr, opera celui de-al V-lea sinod ecumenic, fie că au fost 
formulate direct de el în ședințe anterioare, sau posterioare ce- 
lor 8, ale căror acte s-au păstrat; fie că ele au fost numai confir- 
mate, explicit, şi reproduse, sau numai implicit prin repetarea 
în treacăt și în bloc a condamnării precedente rostite în 543. 

Afirm, însă, că nici unul din aceste texte nu vine în contra- 
dicţie cu cele afirmate de părintele Bulgakov — pe care le-am 
reprodus în precedentul meu articol —, oricît de simplist şi de 
cazon ai vrea să priveşti lucrurile. 

Căci, ceea ce condamnă sinoadele ecumenice nu este învă- 
țătura generală despre sfârșit, mărturisită de apostol, după care 
„Dumnezeu va fi totul în tot“ (1, Corinteni, XV, ...24); ci for- 
ma ei specială origenistă, adică, interpretarea greșită a doctri- 
nei sfîrșitului, legată de erorile inerente sistemului de gîndire 


neoplatonist, folosit de Origen în încercarea lui de interpreta- 


re a învățăturilor creștine. 
Cine nu crede acest lucru n-are decît să compare anatema 
a 9-a, privitoare la eshatologia lui Origen, propusă de edictul 


împăratului Justinian, prezentat mitropolitului Menos, sprea 


fi supusă discuţiilor sinodului din 543, cu anatemele 11, 14 și 

15, formulate sau confirmate de al V-lea sinod ecumenic. 
Anatema propusă de Justinian tranșează chestia cu sabia, 

militărește. Ea e limpede, categorică și fără rezerve, referin- 


du-se, prin Origen, la orice fel de apocatastază și la orice fel de 


învăţătură care afirmă sfîrşitul muncilor. 
Anatemele rostite de sinod sînt mult mai subtile și mai pă- 


trunzătoare. Ele străpung coaja aparențelor și atacă viermele 


care roade străfundul gîndirii lui Origen, ceea ce în doctrina 


lui e incompatibil cu învățătura creştină și constituie cheia de 


boltă a întregii erezii origeniste: învățătura despre „trup“, con- 
siderat ca neființă (după Platon) și despre rău, ca legat de na- 
tura însăși a făpturii, din care rezultă că păcatul și căderea care 
derivă din el nu sînt fapte contingente de care răspunde făp- 
tura, ci stări necesare, legate de o deficiență a creatorului. [Se] 
confundă posibilitatea păcatului, care e starea de libertate a făp- 
turii, cu păcatul însuși, care e rezultatul acestei libertăţizs. 

Cele 15 anateme rostite de sinod — și din care numai trei 
privesc eshatologia — sînt circumstanţiale și referite explicit la 
contextura învățăturilor origeniste despre preexistența sufle- 
telor, a confuziei finale a tuturor lucrurilor, a identificării stă- 
rii de după mântuire, cu starea dinainte de păcat, a reînvierii 
trupurilor, a erorilor lui despre uniunea bipostatică şi despre sfe- 
ra beneficiarilor direcţi ai răscumpărării prin Cruce. 

lată, în traducerea d-lui prof. Tudor Popescu, după textele 
grecești (nevătămate de traducerea latină a lui Rufin), repro- 
duse în Edictul lui Justinian, ce învață Origen în privința sfâr- 
șitului (citatele privitoare la sfârșit, din operele lui Origen, cuprinse 
în Edictul lui Justinian) (traduse de Tudor Popescu): 

Și iată ce cerea Justinian sinodului să condamne despre sfâr- 
şit (citat: anatema a IX-a, din Edictul lui Justinian) (după Tu- 
dor Popescu): 

Anatema a IX-a de la sfârșitul Tratatului lui Justinian con- 
tra lui Origen, spune: 

„Cine zice, sau susţine, că pedeapsa demonilor, și a oame- 
nilor nepioși este trecătoare și că va avea sfîrșit după un timp, 
adecă va fi o restabilire a demonilor, sau a oamenilor nepioși, 
să fie anatema“. Trad. prof. T[eodor] M. Popescu, Tratatul îm- 
păratului Justinian contra Lui Origen, în „Svudii teologice“, Bu- 
cureșşti, an IV, 1933, p. 637. 

În sfîrşit, iată ce a condamnat sinodul (citat: anatemele |, 
XIV şi XV din Codexul vienez) (după Fefele): 

Cele cincisprezece anatematisme împotriva lui Origen, atri-. 
buite sinoadelor din 543 şi 553: 

„I. Dacă cineva crede în mitica preexistenţă a sufletelor și 
în condamnabila apocatastază care se leagă de ea, adică la re- 
stabilirea tuturor lucrurilor în starea în care erau (sau: aşa cum 
erau) la început: să fie anatemă“. 

Ei mc uvOwÂN npOvnopâiv Tv Wvxâv, Koi Thv ToV7N, Enouevnv 
TEPATOĂN &NOKATEOTAOIw npeopever. &văea Eoro. (Fi tis ten 

myth6de pr6nparxin tÂn psykhân, kai tân tatâte epomânen te- 
rat6de apokatâstasin presbetei. anâtema 6sto.) 


(Canonul I; în H6f€l€, Histoire des Conc., trad. Abbe De- 
larc, 1870, vol. III, p. 401); 

„XIV. Dacă cineva spune că toate fiinţele raţionale se vor 
reuni într-o zi într-una, cînd hipostazele, ca și mădularele și 
trupurile, vor fi dispărut și că cunoaşterea lumii viitoare va atra- 
ge cu ea ruina lumilor și lepădarea timpurilor, precum şi do- 
borârea tuturor numelor și, în sfîrșit, o identitate a gnosei și a 
ipostazei; pe deasupra, că în această pretinsă restabilire (apo- 
Catastază) numai duhurile singure vor urma să subziste, așa 
cum era acest lucru în pretinsa preexistență: să fie anatema“. 

Ei mic Ayer, Gr. năvtov T0v A0yikâv EvăG Hio EOTOL TOV 
VNO6TEGEWV Koi TV &PIOLAV, GVVAVOLPOVUEVOV TOîG GOHAGL. 

Koi Gu Tfi yvooeu Tfi nepi râv Aoyukâv Enerou KOGHov Te (popă 
Koi Gou&rwv &n68eoic, Ko Ovou&Tov XpEOIG, TOVTOTN ESTUL TG 

Yvboew; KoB&nep Kai râv dnoorâcenv. Koi Sr Ev Tfi uw0ev- 
oHEvn &nokaTaoTăoei E50vToI pLavoi Youvoi, ro&nep oi Ev Tfi 
TAp' AbTÂv Kn8.opovuEv.n npovrăptei ETWyxavov, velo EOTO. 
(Ei us leghei, hâti pânton t6n loghikÂn hepetai k6smon te phtho- 
ră kai somăton ap6thesis, kai onomâton airesis, tautâtes Estai tes 
gn6seos kathâper kai t6n hypostăseon. Kai hâti en t& mytheu- 
ome apokatastâsei 6sontai manoi gymnoi, kathăper kai en t& par” 
aut6n letherumâne pronpârxei etynkhanon anâthema esto.) 


(Canonul XIV; în ibidem, p. 406) 

»XV. Dacă cineva zice că viaţa Duhurilor va fi analoagă vie- 
ţii care era la început, pe cînd spiritele încă nu erau căzute și de- 
căzute, așa încît sfîrșitul și începutul vor fi asemănătoare şi că 
sfîrşitul va fi adevărata măsură a începutului: să fie anatema“. 


Ei mg A€yer, Sr A Gyoyă Tv voâv, n avri EoTou Tfi npoTEp. o, 
Ore one bnoBeBrikeoav 1] KOTOEIITĂ- KELOOV, AG, TV OrbTĂv EîVorL 
10 1Eder, Koti Td 16)0$ Tîig Gpxfis uErpov eîvar. &vâBepua Eoro. (Ei 
tis l&ghei, heti he agoge tân mân, he aut Estai t€ prot&ra” ote 
hoype hypobebekesan € kataspept6keisan, hos ten autăn eînai 
t6 celei, kai tă telos tes arkhâs mâtron eînai. anâthema 6sto.) 


(Canonul XV; în ibidem) 

Se vede, deci, limpede că sinodul nu păstrează formula cate- 
gorică cerută de Justinian, ci condamnă doctrina apocatastazei în 
funcţie de aceea a preexistenţei sufletelor (Canonul I zice: „pre- 
tinsa apocatastază care se leagă de ea“) şi a celorlalte concluzii tra- 
se din rădăcina acestei erori, așa cum am arătat-o mai sus, adică: 

1) identificarea începutului cu sfîrșitul (canon XV) (care ar 
Tăpi orice sens creaţiei, întrucît omul răscumpărat, restabilit în 
starea de nevinovăție de la început, ar putea păcătui; fapt care 
ar necesita o nouă răscumpărare, pentru o nouă restabilire, și 
aşa mai departe — ceea ce ne duce la o doctrină vecină credin- 
ţei în metempsihoză); 

2) confuzie gnostică a tuturor lucrurilor în Dumnezeu, su- 
primarea ipostazelor, a trupurilor și subzistenţa exclusivă a 
gnozei (canon XIV), care transformă cuvîntul după care Dum- 
nezeu „va fi totul în toate“ în cuvîntul că „va fi totul într-u- 
na“, ceea ce e cu totul altceva; 

3) întruparea succesivă a Cuvîntului și restaurarea directă 


a lumii întregi prin jertfa Domnului (care nesocotește uniunea 

hypostatică a firii Dumnezeiești în firea omenească în lisus 
Hristos și sensul întregii antropologii creștine) (canon [...]22). 

Înţelegem acum de ce, întemeiat pe acest criteriu fără greş, 
părintele Sergiu Bulgakov avea dreptate să spună că nu este 
condamnată nădejdea că odată Dumnezeu va fi „totul în toţi“, 
ci numai doctrina restabilirii, în forma ei origenistă. 

Și de ce doctrina asemănătoare a sf. Grigorie din Nysa nu 
e deloc condamnată, sfântul părinte neamestecînd-o cu rătăci- 
rile origeniste, derivate din principiul amintit. 

Și, de asemeni, de ce nu are dreptate Racoveanu cînd lasă 
să se înțeleagă că învățătura acestui sfînt e suspectă de erezie, 
dar că această erezie i se trece cu vederea, întrucît, trăind îna- 
inte ca biserica să se fi pronunţat în această chestiune, proble- 
ma era încă... liberă discuţiei. 

(Mărturisesc că nu înțeleg acest fel de Jibertate, cînd e ştiut 
că sinoadele, în definițiile lor, nu inovează, niciodată; ci numai 
restabilesc ceea ce constată că au crezut toți sfinții părinți de la 
început.) 

Rămîne, deci, sigur că invocarea mărturiei sinoadelor ecu- 
menice împotriva oricărei eshatologii „misericordioase“ este 
abuzivă şi că pe nedrept e învinuită părerea părintelui Serghie 
Bulgakov... a fi cizpită de erezie pe această chestie. 

Rămîne, fireşte, textul Evangheliei lui Matei, în jurul căreia 
poartă controversa, care, sînt de acord că trebuie admis întocmai. 

Nu știu însă dacă acest text, grăit ca să ferească pe oameni 
de Iad, poate fi citat ca să răpească cuiva nădejdea mîntuirii. 

Căci, se poate prea bine nădâjdui că nimeni nu va intra efec- 
tiv într-însul (nădejdea fiind înţeleasă aici ca o proiectare a do- 
rinţei) și că poate tocmai această ipsă va constitui arderea lui, 
fără a tăgădui nici că focul acesta este „vecinic“, prin firea lui 
(Mărturisirea ortodoxă), nici că e „gătit Diavolului și Îngerilor 
lui“, nici că dragostea lui Dumnezeu va mîntui, fără judecată, 
şi nici că oamenii se mai pot pocăi după moarte; ci numai că: 1) 
la împlinirea timpului, s-ar putea ca toţi să se întoarcă la Dum- 
nezeu; 2) pentru cei morţi fără ispășire, s-ar putea ca rugăciu- 
nile bisericii să cucerească îndurarea lui Dumnezeu; iar 3) hulitori 
ai Sfîntului Duh, în adîncul sufletului lor, nu se vor găsi. 


Fireşte că aceste lucruri nu pot fi grăite cu certitudini. 

Dar că ele pot fi nădăjduite şi că creştinul se poate ruga pen- 
tru ele, fără păcat, e un lucru pe care-l vădesc nenumărate măr-. 
turii din viața bisericii, făcute, toate, cu „condescendență“, 
bineînţeles; dar, de ce nu se-ntreabă preopinentul meu „nu rit 
mai“ dacă e sau nu „pogorămînt“, ci [și] ce relaţii există între cre 
dinţa, dragostea și nădejdea creștinului... şi acest „pogorămînt“?, 


București, în ziua Naşterii 
2 20 1 NI 
Maicii Domnului?, 1934 


PETRU MANOLIU 


Cum se poate ca un om de rigoarea lui Petru Manoliu — re- 
flectînd asupra discuţiei iscate de prefața lui Nae Ionescu în car- 
tea De două mii de ani a lui Mihail Sebastian — să scrie în 
„Tintarul“ său din Credinţa de la 28 septembrie [1934]: 

„..„tOţi acei cari s-au angajat în discuţia aceasta trebuiau să 
ştie: 1) această dezbatere este prima care se dă în România, dat 
fiind că, pînă acum, nimeni n-a discutat o problemă de teolo- 
gie în cultura românească modernă și contemporană; 2) pre- 
opinenții trebuiau să aibă conștiința faptului următor, şi anume 
că, în teologia ortodoxă, o atare discuţie e cu atît mai grea, cu 
cît Biserica ortodoxă nu are o literatură a problemei și că deci 
discuţia nu putea fi dirijată de texte, ci numai de răspunderea 
fiecăruia faţă de Adevăr“? 

Nici una din aceste constatări nu € exactă. 

1) Problemele teologice s-au mai discutat în cultura moder- 
nă românească. Cine nu ţine minte polemica din 1929, pe ches- 
tia noii Pascalii!? 

2) Există izvoare ortodoxe certe privitoare la cele două pro- 
bleme puse în discuție de prefața lui Nae Ionescu: explicarea 
suferințelor istorice ale evreilor și posibilitatea mântuirii lor. Nu 
lipsesc nici cei ce le cunosc, nici cei care ar vrea să le foloseas- 
că. Ceea ce lipsește efectiv e locul unde ar putea să-ncerce, as- 
tăzi, lămurirea acestei probleme. Să așteptăm poate reapariţia 
Cuvântului, ca să nu se creadă că ne degajăm cumva răspun- 
derea față de Adevăr! 


GÎNDURI DESPRE 
STAREA BISERICII ROMÂNEȘTI 
ÎN STATUL LAIC 


Giîndurile de mai jos nu urmăresc să întemeieze un program 
de acţiune pentru cineva, ci cată numai să înfăţişeze o stare de 
fapt, cui vrea s-o vadă. Ele nu izvorăsc dintr-o conștiință dez- 
rădăcinată de Biserică, dornică de înnoiri şi de reformă a unor 
aşezări pe care semnatarul acestor rînduri le crede şi le mărtu- 
risește vecinice (Luca, XXI, 33): nici nu dau pas protestării fa- 
riseice a cîtorva, care se socotesc pe ei înșiși „curaţi“, privind 
paiul din ochii altora, în locul bîrnei dintr-al lor. Nu, hotărit, 
rîndurile acestea nu sînt o critică a bisericii lui Hristos, „sfîn- 
tă, măcar că în sînul ei sînt și păcătoşi“, ci mai curînd o arăta- 
re a păcatelor noastre, ale tuturor, față de biserica lui Hristos, 
spre pocăință. Ele izvorăsc din strădania tuturor celor care stă- 
ruiesc într-o formulă de viaţă în care ştiu că este Adevărul, cu 
toate neînțelegerile, răstălmăcirile, trădările și răstignirile pe 
care le rabdă de la noi. Și constituiesc o încercare de a desprin- 
de sensul păcatului nostru, al tuturor, faţă de o moștenire ca- 
re ni s-a dat, să o păstrăm neștirbită, și pe care am nesocotit-o 
din trufie, încercînd s-o adăugăm, s-o prefacem, s-o „înălțăm“ 
pînă la noi, pe măsura noastră, în loc să căutăm a ne potrivi noi 
ei, împlinindu-ne într-însa. 

Criza vieţii bisericeşti în România nu e, de bună seamă, o 
taină pentru nimeni. Împrejurările recente, ca şi împrejurări mai 
vechi, o vădesc, fără putință de-ndoială. De la secularizarea ave- 
rilor? și pînă la schimbarea calendarului și a pascaliei (aceasta 
din urmă neizbutită), de la prefacerea bisericii lui Hristos de 
către stat într-o anexă a brigadei de moravuri și pînă la așa-zisa 
autonomie bisericească după stilul șagunian de peste munţi, de 
la distrugerea monahismului și pînă la politicianizarea cleru- 
lui de mir, de la tunderea preoților și îmbrăcarea lor nemţeș- 

te și pînă la pătrunderea simoniei în apucăturile episcopale și 
preoțești, de la golirea bisericilor și pînă la încercările de a atra- 
ge lumea prin „modernizarea“ cultului, introducerea luminii 
electrice, programe artistice, sau prin acţiunea filantropică lai- 
că, de la dezvoltarea vertiginoasă a sectelor, care cuceresc pe cei 
mai zeloși rugători, și pînă la întrebuințarea jandarmilor ca 
agenţi de încreștinare cu de-a sila a celor care s-au făcut sec- 
tanţi, pentru că preotul nu vrea să le înmormâînteze părinții fără 
plată, de la intelectualii care părăsesc biserica, încercîndu-și aiu- 
rea alt echilibru, şi pînă la preotul care fuge după ei, imitîndu-le 
apucăturile și metoda, de la mentalitatea protestantizată cui- 
bărită în mintea celor mai mulţi cărturari bisericeşti și pînă la 
gesticulația catolicizantă a cîtorva episcopi care se vor „prinți“ 
ai bisericii, în veac, la fel cu cardinalii, de la preotul de sat, care 
nu mai crede în demnitatea misiunii lui și care se preferă „in- 
telectual“, sau „deputat“, mai curînd decât slujitor lui Dumne- 
zeu, şi pînă la patriarhul care, în biserică, vorbind unor 
intelectuali credincioși, chemaţi anume, ca să asiste la o slujbă 
pentru restaurarea stilului bizantin în cîntările liturghiei, își în- 
chipuie şi mărturiseşte că respectul ce i se arată în mînăstiri și 
seminarii se datorește „meritelor sale personale“, mai curînd de- 
cît faptului „că e acolo un popă neștiutor“. Biserica văzută e sfi- 
șiată, pentru păcatele noastre, ale tuturor, din neștiința unora, 
din necuviinţa altora și din prea marea îngăduință a tuturor. 

Criza aceasta, din care am citat cîteva aspecte caracteristi- 
ce, nu este de ieri, de alaltăieri. Privind lucrurile de sus de tot, 
se poate spune că, prin firea lucrurilor, latura lumească a bi- 
sericii e totdeauna, mai mult sau mai puţin, în criză. Pentru că, 
unitate văzută și nevăzută în același timp, ființa bisericii împre- 
unează tainic lucruri care de obicei, în stare de păcat, numai cu 
greu pot sta împreună. Continuare a întrupării Domnului Hris- 
tos, biserica uneşte, în fiinţa ei, două firi, împreunate, dar nea- 
mestecate: una lumească, alta Dumnezeiască; una firească, alta 
suprafirească; una vecinică, alta trecătoare. Ca şi Împărăţia lui 
Dumnezeu, biserica e în mijlocul nostru, fără a fi din lumea 
aceasta. Și, ca și sufletul omenesc, și orice punct de atingere în- 
tre Dumnezeesc şi omenesc, orișice punct de hotar, biserica e, 
pe pămînt, în vecinică criză: biserică luptătoare. „Neliniștită 
e inima mea, spune undeva fericitul Augustin, pînă ce nu se va 

odihni întru Tine, Doamne“, caracterizînd această criză, pen- 
tru că, pînă la sfîrşit, este scris, grîul nu va fi despărțit de ne- 
ghină, nici bunii de cei răi (Matei, XIII, 30). 

Problema raporturilor dintre biserică şi stat, dintre puterea 
lumească și cea duhovnicească, este, prin sine însăși, o proble- 
mă foarte grea în teorie. Acesta, pentru că e imposibil de gă- 
sit un teren de discuţie comun între cel ce crede și cel care nu 
crede. Căci, cel ce nu crede va făgădui bisericii orice aspect me- 
tafizic, supranatural, sau se va dezinteresa de dînsul şi va cău- 
ta să integreze biserica în stat, ca simplă funcţiune culturală, 
imanentă, tăgăduindu-i orice drept de supremație, statul fiind 
singura funcţiune imanentă organizatoare a valorilor şi cate- 
goriilor culturale. În vreme ce credinciosul, pentru care toată 
puterea vine de la Dumnezeu, nu va accepta, cu nici un preţ, 
să acorde statului o autoritate superioară celei bisericești, atun- 
ci cînd de la aceasta își trage statul legitimitatea, adică, singu- 
rul criteriu care separă puterea statului de forța brută. 

Pentru catolici, controversa izbucnește în foc de artificii, în 
trei doctrine: doctrina supremaţiei absolute a bisericii (teoria 


puterii directe temporale a bisericii asupra statului); doctrina 


puterii indirecte a bisericii asupra statului, din pricina păcatu- 
lui pe care îl pot face credincioşii din ordinul statului (de pil- 
dă, războiul), care dă acesteia un drept de intervenţie, practic, 
tot așa de nemărginit ca și primul; și, în sfârșit, doctrina după 
care toată puterea, deși vine de la Dumnezeu, se exercită prin 
două organe diferite: puterea duhovnicească prin biserică și pu- 
terea temporală sau lumească prin stat. 

Pentru noi, ortodocşii, singură această din urmă teorie e 
exactă. Dar admiterea ei nu simplifică dezbaterea, dimpotrivă. 
Căci, pe de o parte, ea exclude, ca și primele două, ideea unei 
puteri lumești care și-ar avea izvorul altundeva decît de la Dum- 
nezeu. De unde, un prim conflict cu doctrina suveranităţii na- 
ţionale și a statului absolut. Apoi, după această doctrină, fiecare 
om este cetăţean, în același timp, a două împărății deosebite: 
una, care cuprinde lumea trupului și a manifestărilor sale vă- 
zute, în măsura în care ating pe alții (statul); alta, nevăzută, a 
sufletului (biserica). Dar nici așa nu dispar dificultăţile, căci bi- 
serica nu e numai o putere nevăzută. Ea are un trup viu, o or 
ganizaţie și o manifestare exterioară a vieții tainice, prin cult. 

Unde e, atunci, linia de despărţire dintre temporal şi spiritual? 
Și, nu se va amesteca puterea lumească deloc în administraţia 
bisericii și în aspectul văzut al vieţii tainice, în ritual ? Faptele 
arată că, într-adevăr, se amestecă. De aci, credinciosul nu trage 
decît o încheiere: aceea că, în intervențiile sale, puterea lumeas- 
că împlinește o misiune Dumnezeiască, un fel de episcopie ad 
exteros, cu care părinţii bisericii investesc uneori pe Împărat. 

În chipul acesta, credinciosul își împacă teoria cu fapta; dar 
nu şi putinţa de a sta de vorbă cu cel credincios. 

Dacă, prin urmare, este, prin firea lucrurilor, greu ca bise- 
rica lui Hristos să-și găsească în veac un loc statornic, și dacă 
problema raporturilor dintre biserică şi stat este, chiar pentru 
un stat creștin, o greutate, un echilibru pe o muche de cuţit, cu 
atît mai vârtos va fi fost greu bisericii să își statornicească opo- 
ziția faţă de un stat de factura celui pe care îl înfățișează Ro- 
mânia modernă. 

Statul românesc modern este, precum știm, o alcătuire bur- 
gheză, născută din împletirea prefacerilor sociale care au ur- 
mat păcii de la Adrianopole cu ideologia radicală a generaţiei 
pașoptiste. 

E firesc, deci, ca, într-o astfel de alcătuire, biserica să nu-și 
afle nu numai așezare, dar nici posibilitate de înţelegere. Și fap- 
tele ne arată, într-adevăr, o cumplită răstălmăcire. 

Vechiul stat românesc fusese, la obîrşiile lui, un stat țără- 
nesc, organizaţie firească de apărare a satelor împotriva cotro- 
pirilor. EI se prefăcuse, pe nesimţite, de-a lungul veacurilor de 
supunere, într-un vast aparat de exploatare fiscală a stăpînito- 
rilor, după modelul răsăritean, în care boierul mai mare jupoa- 
ie pe cel mai mic şi așa mai departe, pînă la ţăran, alcătuind 
astfel un fel de suprastructură politică fiscală, dotată nice 
nimum de organizaţie juridică, strict necesară perceperii dări- 
lor și tăriei funcțiilor agenţilor de percepere. Dedesubtul acesteia, 
poporul românesc își trăia, mai departe, viaţa sa hieratică, nor- 
mală, încremenită în aceleași forme pe care ni le descoperă sta- 
ţuile preistorice ale Geticei de altădată. 

Biserica ortodoxă, biserică a obștei, se încadra acestei or- 
ganizaţii de stat, participînd, prin stăpînirile mînăstirești, la vas- 
ta întreprindere de exploatare a norodului. Ci, totuși, adevărata 
viaţă a bisericii nu era viaţa acestei organizaţii exploatatoare. 

Viaţa bisericească nu făcea parte din suprastructură. Ea se in- 


tegra vieții zilnice a ţăranului, dar nu prin administraţie, ci prin 
viața de taină a bisericii prin cult. Dintre cele trei puteri, care 
constituiesc laolaltă puterea bisericii, magisterium, ministerium 
și sacerdotium, accentul cădea pe viaţa sacramentală, pe viaţa 
liturgică, pe taine. Acestea alcătuiau, cum e și firesc, și potri- 
vit cu firea ortodoxiei răsăritene, esenţa vieţii bisericești a po- 
porului. Viaţa religioasă nu era trăită atât în latura ei intelectuală, 
dogmatică sau activă, în opere filantropice, cît în legătura ei ri- 
tuală. Aci, în cultul care îmbrățișa viața omului de la leagăn la 
mormânt, într-o rețea sărbătorească de ceremonii, a căror prin- 
cipală funcţie era ridicarea omului din grija vieţii de toate zi- 
lele și ridicarea lui peste el însuşi, în contemplaţie și topirea 
sufletelor în evlavie. Participarea la o slujbă, rostită chiar în- 
tr-o limbă fără înţelegere, cum era slavoneasca veche, își îm- 
plinea rostul, căci, prin uniformitatea cîntării și a tipicului, 
fiecare regăsea locul închinării. Și, apoi, ritul bisericesc opera 
ca şi un gest magic. El robea sufletul omului, îl înlănțuia, smul- 
gîndu-l din preocupările materiale, după cîntecul hieruvicului, 
care spune: „toată grija cea lumească să o lepădăm“. 

Omul devenea ușor, sufletul se ridica, în cîntările de laudă 
care porneau de la strană, și sufletul s-ar fi desprins de trup și 
ar fi zburat spre Dumnezeu, dacă un sentiment de jenă, de stîn- 
jeneală, venită din incomoditatea sau din chinuirea trupului în 
genunchi, în picioare sau făcînd mătănii, nu ar fi unit, parcă în- 
tr-un fel de contrapunct, norodul, într-un alt sentiment de co- 
munitate, de apăsare, de răbdare, de păcat și de durere. 

Topit în acest sentiment puternic de „evlavie“, caracteris- 
tic numai răsăriteanului, omul dobîndea un fel de vedenie a uni- 
versalităţii sale. E] se simţea în comunitate cu toţi cei care ascultau 
aceeași slujbă, și pentru că slujba era neschimbată, și pentru că 
starea lăuntrică era plămădită de cîntare după tipic, el se regă- 
sea în aceeași comunitate de atitudine emotivă, în aceeași po- 
ziție de pregătire pentru primirea harului, cu toţi cei ce se rugau 
cu el pe aceeași lege; ba, mai mult, se simţea solidar cu mor- 
i, cu părinții săi, care ascultaseră aceeași liturghie, și de care 
se mai apropia și prin pomeni. Astfel, biserica ţesea în om o uni- 
tate de simţire comună întregii creștinităţi răsăritene, care stă, 
desigur, la baza identificării neamului și a legii cu creștinăta- 
tea și cu omenia. 

Orşicare sentiment de clasă dispărea, se topea şi el, ca toa- 
tă cealaltă grijă omenească, și argatul, de la locul său, era în co- 
munitate de duh cu boierul și cu cărturarul. Fi făceau o singură 
„obşte“, un „sobor“ și acesta cată a fi adevăratul înţeles al stă- 
rii de ecumenicitate ortodoxă. Nu e unitatea intelectuală reali- 
zată pe o afirmaţie dogmatică, ci o unitate de simţire, de smerenie 
şi de închinare, realizată în faţa tainei, prin cuprinderea sufle- 
tului de către rit și plămădirea prin el a unei stări de recepti- 
vitate, vestind apropierea Duhului. 

În afara păstrării legăturii de continuitate apostolică prin pu- 
nerea mîinilor, viaţa administrativă nu avea, în acest complex, 
decît prea puţin de făcut. Preotul era la rînd cu ceilalți. Și, în 
afară de slujbă, în veac, putea fi, şi era adeseori, unul din agen- 
ţii fiscali de execuţie a norodului, iar asta, cu totul în afara sluj- 
bei sale bisericești. La fel cu învăţătura, care se transmitea mai 
mult oral și de la sine, repetata ducere la biserică făcînd pe oa- 
meni să știe rînduiala și sfinţii pe de rost, înţelepciunea popula- 
ră nutrindu-se, în afara experienţei zilnice, și cu reminiscențele 
slujbei religioase. 

Era firesc ca într-o astfel de organizaţie, clericalismul să con- 
stituie un nonsens, întrucît clerul nu se bucura de privilegii spe- 
cifice în organizaţia de stat, ca în Apus. 

Autoritatea preoţiei, esenţială în materie liturgică, întrucît, 
fără preot, norodul ar fi rămas lipsit de jerfa cea fără de sînge 
şi de toată viaţa sacramentală care decurge din ea, era, de fapt, 
mult mai slabă ca-n Apus, în ce priveşte puterea de învățătu- 
ră şi organizaţia bisericească. 

Am spus că specificitatea ortodoxiei stă în accentul pe care 
îl pune viaţa religioasă pe trăirea acestei vieți harismatice, litur- 
gice, necum pe definirea dogmei sau pe durerea unei organiza- 
ţiuni bisericești puternice, în veacul de acum menită să realizeze 
o unitate juridico-politică, în genul bisericilor din Apus. Uni- 
tatea bisericească nu a fost niciodată, în Răsărit, o construcție, 
ci o stare de fapt, o comunitate duhovnicească; altfel zis, de co- 
munitate a vieţii tainice. 

În materie de învăţătură, singurul criteriu al infailibilităţii 
este păstrarea nealterată a tradiţiei, fără adaos, așa cum a fost 
primită. Curăţia ei stă în nestricarea ei, în invariabilitate. Așa 
că, Scrisoarea patriarhilor poate să precizeze, fără teama de a 

fi învinuită de protestantism, că „nestricarea dogmei și curăția 
rînduielii nu sînt date în paza unei ierarhii oarecare, ci a între- 
gului cler și popor bisericesc, strîns uniţi în dragoste recipro- 
că, [aceia] care sînt, cu alt nume, însuși trupul tainic al lui Hristos, 
biserica credincioșilor“. Nedeosebind, deci, funcţional o bise- 
rică învățătoare de o biserică învățată, compusă una din cler, 
alta din laici, magisteriul, puterea de a învăţa, dată apostolilor 
(Matei, XXVIII, 19), s-a exercitat, în ortodoxie, în strînsă le- 
gătură cu viața de taină, învățătura predîndu-se direct din ta- 
tă-n fiu și controlîndu-se cu prilejul împlinirii tainelor, de către 
preot. (E, poate, în acest fel, lipsit de semeție de a răspîndi în- 
vățătura, temeiul pentru care nici o sectă nu s-a lipit de sufle- 
tul acestui popor, cuibărindu-se pe acest pămînt, fără a fi, mai 
curînd sau mai tîrziu, absorbită în masa mare a drept credin- 
cioșilor. Aceasta, pînă de curînd.) 

Cr privește ierarhia și organizaţia bisericească, este drept 
că mitropoliţii țării şedeau în divanul domnesc. Dar nu se poa- 
te spune că aceștia făceau politică, în sau prin biserică. Sensul 
prezenței puterii bisericeşti în sfatul domnesc era altul. Bise- 
rica era, cum am văzut, stăpîna sufletului credincioșilor, a no- 
rodului, a ţării. Prin biserică, stăpînirea dura o punte de legătură 
cu acesta. Prin ea, stăpînirea dobîndea, în ochii norodului, le- 
gitimitatea fără de care Domnia nu ar fi fost decît o uzurpare. 
Într-o ţară în care principiul ereditar nu se statornicise în li- 
nie descendentă exclusivă, ci la oricare „os de domn“ şi în care 
competițiile la domnie, cu tot cortegiul lor de intrigi şi de răs- 
turnări interne, făceau „bucuria nebunilor“, faptul că osul de 
domn era uns în biserică, acorda stăpînirii sale un prestigiu spe- 
cial, aproape un fel de preoție de har, care, fără a merge la noi 
pînă la considerarea Domnului ca șef al bisericii văzute, ca-n 
Rusia, dădea acestuia o recunoaștere religioasă în sufletul cre- 
dincioșilor pentru care viața duhovnicească şi afuriseniile nu 
erau numai vorbe goale. 

În esența ei însă, viaţa religioasă a Răsăritului a rămas con- 
stant îndepărtată de pămînt, asocială, cu ochii aţintiţi la viaţa cea 
de peste veac, care începe dincolo de porţile mormântului. 

Unii au comparat această stare a Bisericii de Răsărit cu un 
copac intrat în iarnă, care nu a putut da roade culturale ca-n Apus, 
din pricina împrejurărilor vitrege în care a fost așezată. Eu cred 

că nu e aci numai un fapt contingent, ci și o latură de structură 
esenţială, care se vădește în deosebirea de atitudine dintre Apus 
și Răsărit faţă de lume. 

Sub acest raport, biserica apuseană a suferit, în jurul anului 
1000, transformări esenţiale. Dezamăgită de așteptarea zadar- 
nică a sfârşitului, care întârzie peste acest an, Biserica de Apus 
începe o lungă evoluţie de adaptare la veacul de aci. Apusul pier- 
de sentimentul primitiv, eshatologic, uită precaritatea esenţia- 
lă a vieţii pămîntești şi aţintirea privirii duhovnicești asupra lumii 
celeilalte. Catolicismul se organizează. Ierarhia lui ia forme sta- 
tale. Unitatea lui se cere concretizată într-o autoritate pămîn- 
tească stabilă, după modelul principatului pământean. De unde, 
şi primatul papalității. Doctrina se fixează, de asemeni, în teze 
filozofice raționale. Arhitectura, în catedrale. Liturghia orală 
trece în cărţi. Rezultatul e acel strălucit veac al XIII-lea, în care 
această orientare spirituală își află cea mai desăvârșită întruchi- 
pare. Dar care cuprinde, închis în el, viermele Renașterii, ca pe 
o negare în perspectivă. 

Într-adevăr, identificarea antihristică, monstruoasă, a îm- 
părăţiei lui Dumnezeu cu a Mamonei nu întârzie să dea roade. 
Terestrizarea misiunei bisericii o face să abdice de la funcția ei 
spirituală, de unificare duhovnicească a soborului. Ocupată de 
treburile veacului, biserica lasă spiritualiceşte valenţe libere, care 
vor dezvolta, încă de la sfârșitul secolului al XII-lea, o serie de 
mișcări religioase, mai întâi în marginea bisericii şi apoi împo- 
triva ei, care vor cristaliza, trei veacuri mai târziu, în protestan- 
tism. Între mișcarea albigenzilor, a fraților Duhului Sfînt, maestrul 
Eckhart și lutheranism e un fir neîntrerupt de viaţă religioasă, 


care își caută o matcă pe care catolicismul a umplut-o cu poli- . 


tică și cu pămînt, perfect paralelă mișcării care duce, pe celălalt 
făgaș, catolicismul, de la Inocenţiu al III-lea la Alexandru al 
VI-lea. 

Gîndurile acestea, aparent îndepărtate de preocupările aces- 
tui studiu, își au totuși importanţa lor, pentru că ne înlesnesc 
să înţelegem schimbările pe care întemeierea statului românesc 
burghez le-a atras cu privire la structura vieţii noastre biseri- 
cești. Pentru că, prefacerea fundamentală pe care acest stat a im- 
pus-o bisericii noastre stă tocmai în deplasarea accentului vieții 
bisericești de la momentul tainic, liturgic, la momentul învă- 

tăturii morale şi al organizaţiei, împingînd astfel viaţa religioa- 
să într-un impas din care cu greu va putea ieși, obligată să-și 
legitimeze, în chip protestant, existența față de stat și obliga- 
tă să făptuiască [în mod] catolic, dar în folosul acestuia. 


Am arătat că statul laic prezintă o neînțelegere fundamen- 


tală a treburilor bisericești. EI își închipuie întotdeauna că bi- 
serica e o organizaţie, după chipul și asemănarea sa. Alcătuire 
juridică, formală, statul va căuta să dea o structură formală și 
alcătuirii ierarhice a bisericii, ca şi cum aceasta și-ar trage pu- 
terea de la legea de organizare, ci nu de la Duhul Sfânt. Astfel, 
preoţia va deveni o funcţiune publică și viaţa religioasă un fel 
de învățătură morală, în genul instrucției civice, menită să ţină 
coeziunea norodului și să-l împiedice să afle unele lucruri a că- 
ror aflare ar putea tulbura liniștea în stat. 

Inspirați de o concepție a bisericii valabilă pentru Apus, dar 
cu totul străină, precum am arătat, de fiinţa bisericii noastre, 
anticlericalii noştrii şi-au propus să răpească, pe de o parte, ori- 
ce influență politică bisericii, iar pe de alta, să o întrebuinţeze 
ca unealtă în slujba intereselor statului burghez. 

Profitînd de firea răbdătoare a norodului, au pus astfel la 
discreţia statului întreaga organizaţie bisericească, confiscîn- 
du-i averile, punînd alegerea episcopilor la discreţia unor cor- 
puri legiuitoare compuse şi din necredincioși și luînd asupră-şi 
salarizarea corpului preoţesc. 

Pe de altă parte, profitînd de unele analogii dintre virtuțile 
creștinești și virtuțile burgheze (cinstea, cumpătarea etc.), sta- 
tul a substituit catehismul său, catehismului creştinesc de pîn-a- 
tunci, prin trecerea [a stat a învățămîntului teologic, din mîna 
bisericii. Lucrul s-a făcut pe nesimţite și așa de măiastru, că cei 
ce predau catehismul, abil instruiți în seminarii la discreţia sta- 
tului, mai că nu au băgat de seamă această substituire. 

Transformarea aceasta s-a făcut, desigur, şi cu ajutorul schim- 


bării de structură spirituală care a însoţit „evoluţia“, adică, ri- 


dicarea burgheziei, odată cu dezvoltarea vieții noastre moderne 
românești. 

Căci burghezia, oriunde triumfă, deplasează accentul de la 
Dumnezeu la om și de la momentul contemplaţiei la acel al ac- 
unii. 

Țăranul, prin structura mentalități sale, magice, și prin con- 
diţiile activităţii sale, era lesne accesibil vieţii de taină. 

Căci el nu crede în uniformitatea împrejurărilor naturii care 
apasă asupra muncii sale. E] știe că ploile vin neregulat, că grin- 
dina cade la-ntîmplare. Că soarta producției muncii lui e schim- 
bătoare și nu atîrnă de vrednicia lui și nici de vreo relație mecanică 
pe care el s-o poată stăpîni. Chipul după care se petrec aceste 
lucruri i se pare fie lăsat la întîmplare, fie stăpînit de arbitra- 
riul unei ființe atotputernice: Dumnezeu. 

Dimpotrivă, activitatea ţăranului exclude, de obicei, orice 
risc și iniţiativă. Fie preţul urcat sau scăzut, fie vremea de ploi 
sau secetoasă, el seamănă cum a apucat, ogorul propriu. El nu 
se orientează raţional, după conjunctură. Nu face supoziţii. 
Muncind, împlinește un rost inerent, o menire a firii sale, în- 
dură o fatalitate. raționalismul concepției lui despre viaţă e 
compensat prin regularitatea făptuirii lui tradiționale. 

În aceste condiţii, se poate surprinde o corelaţie însemnată 
între structura ethosului ortodoxiei, arătat mai sus, şi menta- 
litatea agrariană, precum și aria de dezvoltare a bisericii orto- 
doxe, mai ales în țări agricole ca a noastră. Deşi nu exclusiv, 
lucrul are oarecare importantă tipologică. 

Burghezia €, în genere, dimpotrivă, puţin accesibilă vieţii de 
taină. Concepţia ei despre lume este, de obicei, raționalistă. Om 
aşezat el însuși, burghezul crede în stabilitatea lucrurilor lu- 
mești, căci el trebuie să clădească și cine ar putea clădi pe un 
vulcan ? Burghezul crede, astfel, în principiul uniformităţii. Pen- 
tru el, realitatea e condusă de legi nestrămutate, iar taina nu e 
decît o necunoaștere provizorie a acestora. Iraţionalitatea nu 

e cu totul exclusă din concepţia burgheză, dar ea este canto- 
nată în domeniul practic, al acţiunii, sub forma inițiativei și a 
riscului, unde burghezul este îndrăzneț, aventurier și om de în- 
treprindere, de acţiune. El crede în puterile lui și prețuiește mai 
mult făptuirea eficientă, decît contemplaţia. Contactul cu re- 
alitatea, burghezul nu îl ia prin cunoașterea dezinteresată a esen- 
ței lumii, ci prin mânuirea ei pentru scopurile sale practice. Probă: 
Bacon. 

În marea transformare care, de la Renaștere, a prefăcut în 
chip raţionalist Apusul și care se apropie de soroc, religia este 
supusă alternativei de a se închide în limitele raţiunii suficien- 

te sau să piară, ca forţă „obscurantistă, retrogradă, anacronică 
etc. Cel puţin așa pretind raționaliștii. Dar, închisă între cerul 
cu stele de peste capul lui Kant și lumea morală din lăuntru. 
Dumnezeu este pus, cum s-a spus, „la remorca filozofiei mo- 
rale“. Biserica se încearcă a fi despărțită de viaţa ei tainică, trans- 
formîndu-se într-un instrument de moralizare a vieţii sociale, 


într-o anexă a mijloacelor de menţinere a ordinei în stat. Prin 


aceasta, însă, biserica încetează de a fi biserică și se transformă 
în societate anonimă. 

Întru aceasta, se poate spune că statul românesc a reușit de 
minune. Dar, în măsura în care a reușit, s-a compromis și în- 
cercarea lui. Pentru că, în măsura în care preoţia a încetat să fie 
preoție, devenind clientelă politică, biserica, [aceea] care nu fă- 
cea politică, a început să facă politică și, în măsura în care sluj- 
ba a început să fie neglijată, pentru amvon şi conferinţe, centrul 
intelectual s-a deplasat de la biserică la Universitate și lumea a 
început să fugă din biserică, în măsura în care nu o reţineau aci 
motive străine de aceasta (de pildă, cele naţionale, în Ardeal). 

Astfel, statul a ajuns să piardă rodul așteptat: sprijinul du- 
hovnicesc al bisericii, pe care aceasta nu i-l putea da decât atâ- 
ta timp cît preotul ar fi rămas preot, şi a creat, în schimb, o 
categorie de profesioniști care se îndoiesc ei înșiși de rostul mi- 
siunii lor şi care nu mai caută în ea decît un mijloc de a „ajun- 
ge“ mai repede în viaţa publică. Poziţia aceasta falsă a fost 
întărită şi mai mult după război, prin contribuţia bisericii or- 
todoxe de peste munți, care, în concurență cu biserica unită (acea 
biserică [anume] care și-a închipuit că poate deosebi neamul 
de lege, lepădîndu-se de „lege“ ca să mîntuiască „neamul“ (1), 
a fost ispitită să adopte metodele acesteia. 

Laicizînd miluirea bisericii, acţiunea anticlericalilor noștri a 
avut, prin urmare, un rezultat cu totul potrivnic celui urmărit. 
Într-atât e de adevărat, că: de ce ţi-e frică, nu scapi niciodată! 

O revizuire a raporturilor dintre biserică şi stat se impune, 
deci, în măsura în care statul, din organizaţie formală destina- 
tă să asigure ordinea și dreptatea, cum este statul liberal, se trans- 
formă într-o funcţiune politică de coordonare efectivă a tuturor 
resurselor și tuturor formelor de viaţă ale naţiunii. 

Această revizuire nu poate veni decât de la dezrobirea bise- 
ricii din robia babilonică a statului nostru laic și din restaura- 

rea vieții liturgice în toată strălucirea ei în activitatea bisericii 
în chip precumpănitor și asupra vieţii intelectuale și asupra ce- 
lei active, pe care a pornit-o greșit, credem, reînnoirea. Căci, 
curățirea vasului vine dinăuntru și ne e spus să căutăm mai în- 
tii Împărăţirea lui Dumnezeu, şi toate celelalte ni se vor da nouă 
pe deasupra. Ci, în viaţa tainică a bisericii avem, cu toţii, căi fără 
greş de îndreptare către Împărăţia Domnului. 

Nu putem spune care va fi forma acestei restaurări bisericești. 
Dar ceea ce putem spune sigur este că, dacă nu va avea drept 
rezultat reînviorarea vieții tainice a bisericei, orice restaurare 
va fi zadarnică. 

O asemenea revizuire se impune și în interesul bisericii, și al 
statului. În interesul statului, pentru că, în măsura în care bise- 
rica a rămas vie în sufletele credincioșilor, precum a rămas în 
fapt, şi întrucât acești credincioși alcătuiesc și tradiția și majo- 
ritatea poporului nostru, întrunind, deci, amîndouă criteriile: 
şi calitativ, și cantitativ, care precumpănesc în organizaţia po- 
litică, acesta va căuta mai departe la Dumnezeu, și nu aiurea, iz- 
vorul oricărei legitimităţi. Deci, şi a statului din care fac parte. 

Statul nu are decît de câștigat din recentrarea vieții religioase 
asupra vieţii duhovnicești. Căci, pe de o parte, biserica nu va 
împieta asupra funcţiunilor lui sociale, iar pe de alta, numai or- 
donînd pe om ţelului său Dumnezeiesc și împăcîndu-i cugetul, 
omul devine apt împlinirii adevăratei sale meniri pământești. 

În interesul bisericii, nu încape îndoială că este o revizuire 
al cărei ţel stă în repunerea în toată strălucirea a miezului fiin- 
ei sale și în curăţarea copacului credinţei de toate omizile care 
au năpădit-o. 

Starea actuală este pentru biserică atât de rea, încât nu știu 
dacă și o separație a bisericii de stat nu ar:fi mai folositoare bi- 
sericii, decât starea de astăzi. 

E adevărat că această soluţie ar întîmpina greutăți fără nu- 
măr, căci statul ar trebui să redea bisericii averile confiscate la 
secularizare, ceea ce nu poate face. 

lar decretarea religiei ca afacere privată, pentru că așa cred 
trei sute de inși, atunci cînd zece milioane cred într-alt fel (fie 
ei și proști..., dar mulți), nu e, desigur, o soluţie satisfăcătoa- 
re pentru stat. 

Pentru că, în măsura în care credinţa e încă vie în popor, un 
stat care ar face asta și-ar tăia singur craca de sub el, depărtîn- 
du-se de sufletul poporului. Poporul l-ar îngădui poate mai de- 
parte și așa, precum a îngăduit atîtea asupriri străine; dar e o 
întrebare dacă un stat care vrea să aibă în mini destinele no- 
rodului său își poate îngădui să se înstrăineze într-atât sufletul 
acestuia, fără să se condamne la o sterilitate radicală. În măsura 
în care statul românesc vrea să-și sporească realitatea, el nu poa- 
te fi decît mai aproape de biserică şi mai înțelegător al ei, de- 
cît a fost statul liberal laic pînă astăzi. 

Se vor găsi însă oameni să înţeleagă necesitatea acestei re- 
vizuiri ? Din adîncul durerilor de astăzi, care ne încearcă su- 
fletul mai crunt decât ne încearcă criza trupul, credem că da. 
Și dacă nu se vor găsi, tot nu vom deznădăjdui. Pentru că, nepă- 
trunse sînt căile Domnului și soarta bisericii lui nu stă numai 

în mîna oamenilor. 


SÎNT PENTRU ÎNGROPARE 


Sînt, fără discuţie, pentru îngropare. Incinerarea este sem- 
nul deznădejdei în viaţa viitoare. 


1) În privința materiei. Arzîndu-te, din tine se alege cenu- 
şă; adică, praf și fum. Altfel, te duci în pămîntul de unde ai ve- 
si: . . 2, da . . “A SA Aj “A « 
nit, căci „din pămînt ai venit şi în pămînt te vei întoarce“. 


2) În privinţa structurii. Prin ardere, se distruge orice alcă- 
tuire a trupului. Prin îngropare, nu se distruge. Pentru noi, 
moartea este despărţirea sufletului de trup. Trupul ajunge în 
pămînt iar sufletul așteaptă la judecată să învie în trup, adică, 
să-i adune trupul în ceruri. Incinerarea distruge ideea planului 
de structură după care e alcătuit trupul. 


3) În privinţa moralității, arderea este păgînească și ai sen-. 
timentul că nu mai rămîne nimic după tine. Prin ardere rupi, 
de asemenea, cu tradiţia părinţilor noştri, care întotdeauna au 
fost îngropați. Tradiţia se păstrează făcînd ceea ce au făcut îna- 
intașii, şi prin îngropare ei dovedeau nădejdea întru înviere. A 
te lăsa incinerat înseamnă a renunţa la nădejdea învierii. 


O CRUCE PE MORMÎNIUL 
EROULUI NECUNOSCUT 


Așadar, tineretul românesc înscris în Garda de Fier a vrut 
să pună o cruce la Mormîntul Eroului Necunoscut și a fost îm- 
piedecat s-o facă. 

Stranie împiedicare... 

Stranie, pentru că tineretul Gărzilor de Fier a avut gîndul 
cel bun, gîndul adevărat al oricărei conștiințe creştinești în faţa 
unui cult străin, adus din ţări ce nu mai cred în Dumnezeu și 
care au simţit totuși, în primii ani după război, nevoia unui sub- 
stitut, a unui simulacru de credinţă. 

Căci fără cruce la mormânt, cultul „eroului necunoscut“ nu 
eun cult creștinesc! Pentru cei care cred în Iisus Hristos, nu exis- 
tă mîntuire în afara Lui și nimeni nu poate sta pentru semenul 
său în faţa lui Dumnezeu și a oamenilor, decât în măsura în care 
se împărtășește prin Biserică, de îndoita Lui Fire: Omeneas- 
că şi Dumnezeiască. În termeni teologici, Iisus Hristos, Dum- 
nezeul întrupat, este singurul om care are o fire generală, o 
„natură universală“, la care pot lua parte toţi oamenii şi care 
poate, cu alte cuvinte, să stea pentru toți, să-şi ia asupră-și pă- 
catele lumii și să se jertfească pentru ele. 

Figura jertfei tuturor celor căzuţi pentru neam, printr-un 
om singur, în care toţi românii să le aducă prinosul sufletului 
lor de recunoștință și-nchinare, nu e îngăduită creștinilor de- 
cât întru Hristos. În afară de cruce, acest semn văzut al jertfei 
universale, care rămîne „semnul mântuirii, chiar dacă l-au în- 
fipt necredincioşii“, piatra de pe Mormântul Eroului Necunoscut 
e pentru creștini o piatră de poticnire, de idolatrie, de smintea- 
lă. De lucrul acesta, fireşte, puţin le-a păsat statelor din Apus, 
căzute pe mîna cultului fără Dumnezeu, pe mîna francmaso- 
neriei. Ele nu puteau privi decât cu ochi buni o astfel de sub- 

stituire, care slăbea resorturile rugăciunii creştinilor cu care nu 
se prea aveau bine! Dar de lucrul acesta sîngera inima celor care, 
pierzînd părinte, soț, fiu, frate, urcau cu gînd duhovnicesc la 
Mormântul din dealul Expoziţieil. 

Şi iată că tineretul acestei țări simte instinctiv aceste lucruri. 
Preoţii merg alăturea de el să-nfigă o cruce la căpătiiul Eroului 
Necunoscut, spre a-l cuprinde și pe el în nădejdea mîntuirii 
creştineşti universale, prefăcînd astfel în locaș adevărat de ru- 
găciune locul unde zace semnul viu al jertfei româneşti. Căci 
crucea nu-i numai simbol, dar și putere! 

Dar tineretul e împiedicat s-o facă din motive... urbanisti- 
ce, se zice. 

Amară rătăcire e rătăcirea celor rupți de sufletul acestui neam ! 

Şi să fie numai atît? Să nu ascundă oprirea așezării crucii 
vreun alt gînd ? Nu și-or fi zis cumva cei care au zidit Mormîn- 
tul Eroului Necunoscut că acesta ar putea fi „turc“, „ovrei“ sau 
necreştin — și de aceea vor fi împiedicat-o? 

Şi mai amară rătăcire... Căci aceasta ar însemna că statul re- 
cunoaşte un „cult universal“ al omului, care trece peste culte- 
le particulare, adică, cu alte cuvinte, că statul român tăgăduieşte 
Bisericii caracterul ei absolut și-i substituie un cult al „omeni- 
rei anonime“, peste cultul creștinesc. Dar atunci, nici un creştin 
n-ar mai putea merge la mormîntul acestui erou dezmoştenit, 
pentru care faptul de a fi ales să reprezinte jertfa neamului ro- 
mânesc echivalează cu un blestem, acela de a zace fără cruce, 
în afară de nădejdea învierii universale, smuls din comunita- 
tea veșnică a Bisericii din care a făcut poate parte în viaţă... 

Nu. Lucrul acesta nu-i îngăduit. Nu-l poate îngădui nici o 
conștință creștinească temătoare de soarta de după moarte a ce- 
lor ce i-au fost dragi. De orice „cult“ particular ar fi în fapt, ca 
reprezentant al jertfei neamului românesc, Eroul Necunoscut 
nu poate fi smuls din nădejdea mîntuirii, așa cum o așteaptă 
imensa majoritate a acestui neam, fără a fi smuls din chiar su- 
fletul lui. Încă o dată, crucea așezată chiar de necredincioşi nu 
e mai puţin semnul mîntuirii tuturor. 

Oprirea aşezării crucii face parte din cortegiul nemărginit 
de jigniri la care e supusă conştiinţa creștinească a acestei ţări, 
din partea celor ce nu mai cred în nimic și care cred că pot stri- 
ca, pe nesimţite, sufletele celor slabi de suflet. (Cine se roagă 

astăzi fără cruce face la fel mâine, şi-or fi zis!) Din fiecare ti 
neretul a-nţeles lucrul pe care oficialitatea bisericească ar fi t E 
buit să-l înțeleagă. E un semn bun. 
Că lucrul nu poate fi făcut, în chip deschis, printr- 
cesiune a credincioșilor ? Prea bine. 
nou, pe furiș. Şi să vedem cine va m 
gă crucea care se va găsi înfiptă în 
Să avem încredere în tineret. 


(9) pro- 
Lucrul poate fi început din 
al îndrăzni atunci să sm]. 
tr-o zi, acolo, la Mormânt, j 


GÎNDURI PENTRU 
NAȘTEREA DOMNULUI 


Însemnări pentru o metafizică a Bucuriei 


Oamenii se nasc, cresc, se frămîntă, năzuiesc, suferă și pier. 
La fel ca oamenii, se ridică neamurile şi Împărăţile cresc, în- 


- floresc o clipă, dăinuiesc și cad. Și, la fel cu oamenii şi cu Îm- 
- părăţiile, dar în alt ritm, se aprind stelele cerului, luminează o 
vreme și se sting... Şi, prefacerea aceasta pare omului inelară, 
_ condiţia nașterii din nou e moartea, totul trece!, totul se-ntoar- 
„ce fără de sfârșit. Și, din adîncul amărăciunii sale, Înțeleptul, care 
pare că presimte-n EI, totuși, altă chemare, fie măcar ca-n vis, 


o fărîmă de năzuinţe spre vecincie, rostește cu amărăciune (de 
unde, oare, amărăciunea asta, dacă în lume sînt toate cum au 


„ fost?): „Zădărnicie a zădărniciilor, totul e zădărnicie!“2 


În fața acestei deznădejdi a sufletului omenesc rămas de sine 


- şi văduvit de Dumnezeu, de bucurie, biserica, creştinii lumii 
_ întregi răspund, din toate vremurile, cu un fapt, cu unul sin- 


gur: Crăciunul. 
Crăciunul nu e numai un prilej întîmplător de veselie și de 


- îndestulare întru cele pămîntești, cum socot unii moralişti, pri- 
„vind la cei mulți și mărunți, care se veselesc într-astfel. Spunînd 


acestea, moraliștii sînt, desigur, mai păgâni ca ceilalți. Iată de ce. 

E drept că, urmînd unui îndemn tradiţional, rămas din 
moși-strămoși, Crăciunul e o zi de-ndestulare întru toate, ce- 
reşti și pământești. E, după Paște, cea mai mare sărbătoare și 
Cată a fi serbată ca atare. Dar, ceea ce nu văd acești moraliști e 
legătura tainică de la semn la preînchipuire, ce leagă acest Cră- 
Ciun de-ndestulare, chiar dacă-n fond acei care-l serbează-i pierd 
semnificația. Căci, a-nceta să dăinuiască, pentru o conștiință, 
0 semnificaţie, nu-seamnă, cîtuși de puţin, că în realitate rela- 
unea de la conţinut la simbol e stricată. Simbolul poate de- 
veni cel mult irelevant, aceluia ce nu vede, în lumea mărginită 

a faptelor noastre de conştiinţă. În lumea metafizică a esenţe- 
lor, relaţia dintre semnificat și semn nu este zdruncinată, prin 
lipsa de revelanţă. De aceea, dincolo de conștiinţele ce pier, ră- 
mâne, în orice simțămâînt de-ndestulare întru cele de aci, în ori- 
ce sentiment de bucurie plină, o referință tainică, una care 
orientează metafizic această bucurie către realitatea pe care acest 
Crăciun o simbolizează; mai mult decât atît, o preîntruchipea- 
ză, pentru cugetul creștin. 

Astfel, tradiţia poartă de-a lungul vremurilor închise-n coa- 
ja unor semne, multora indescifrabile, ca un sîmbure-ntr-un 
fruct, semnificaţia esenţială. 

Care-i, deci, înțelesul acestui Crăciun, de venirea căruia se 
leagă bucuria noastră? 

În faptul acelui mic slujbaş care şi-a agonisit cu trudă, din 
sudoarea unui an, cu ce să-și dea și el prilej de bucurie de Cră- 
ciun, stă-nchisă într-un semn, în mic, ca o icoană a strădaniei 
omenirii întregi către mai bine, către un ideal de împlinire, că- 
tre-nălțime. Și, tocmai acestei strădanii — a cărei culme, pen- 
tru noi, creştinii, este Maica Domnului, acest suspin al firii după 
mântuire — îi răspunde, nu ca un ţel, dar ca o împlinire, însem- 
nătatea zilei de Crăciun. În ea, aşteptarea omenirii întregi și-n 
omenire, a fiecăruia din noi, așa cum sîntem, cu patimile noas- 


tre, cu păcatele și cu micimile noastre, își află un răspuns, o dez- 


legare. E semnul că strădania noastră nu e în zadar, că nu în 
zadar năzuim către mai bine. Că strădania noastră s-a auzit la 
cer și că nu mai sîntem de acum sortiţi risipei, că glasul nos- 


tru a aflat răspuns la Scaunul Domnesc, că, în sfîrșit, vom avea 
parte de dreptate. Spre asta năzuieşte, de o mărturisește sau de 


nu o mărturisește, toată străduința omenească. 


Sterpi sîntem toți prin firea noastră și robi sîntem toţi prin 


fire. Ne robim tuturor; ne robim ţelurilor făptuirii noastre, ne 


măcinăm în luptă cu puterile lumești, să-nfăptuim visurile care 
ne-au robit; ne robim şi nouă înșine, și unii altora, numai și nu- 
mai ca să avem parte de-mplinire. Ba, chiar și atunci cînd, mîn- 

dri, revoltați, asemeni lui Spartacus, vrem să ne azvîrlim 


lanţurile și să fim, nu facem decît să ne schimbăm robia. 


ȘI iată că, dintr-o dată, avem semn: că stîrpiciunea noastră 
şi-a aflat limanul, că goliciunea noastră şi-a aflat îmbrăcămin= 

te, că năzuința noastră şi-a aflat întruchipare, că s-a născut Dom- 
nul nostru adevărat, care ne va face dreptate. 

Ce minunat grăiește Acatistul Bunei Vestiri, profetizînd Cră- 
ciunul, către Maica acestui Împărat: 


Bucură-te Maica mielului și a păstorului, 
Bucură-te începătura minunilor lui Hristos, 
Bucură-te mîngierea lui Adam cel văzut; 
Bucură-te ștergerea lacrimilor Evei, 

Bucură-te turnul fecioriei 

Bucură-te haina celor goi de-ndrăznire, 

Bucură-te că Împăratului ești Tron, 

Bucură-te ceea ce porţi pe Cel ce poartă toate, 
Bucură-te scară pe care s-a pogorît Dumnezeu, 
Bucură-te punte ce treci la ceruri pe cei credincioși, 
Bucură-te că cele cerești saltă împreună cu cele pămîntești, 
Bucură-te ceea ce ai zugrăvit chipul spălării, 
Bucură-te prin care răsare Bucuria. 


Astfel, bucuria fiecăruia închide într-însa simbolul adînc al 
Bucuriei Naşterii lui Dumnezeu, fără de care nu e bucurie. 

Căci, ce e, oare, bucuria, dacă nu simţirea aceasta a împlini- 
rii năzuinţei, simţirea aceasta a îndestulării, a rodirii, simţirea 
aceasta că strădania nu-i stearpă, c-ai dobîndit ceva de preţ, c-ai 
și tu un rost în lume, parte. 

Două lucruri sînt de ţinut minte de aci: 

1) întâi, că Acel care se naște-i Dumnezeu, şi 2) că Dumne- 
zeu, într-adevăr, se naşte. În acestea sînt prinse, pe scurt, ros- 
turile adînci ale înţelesului zilei de Crăciun. 

Acela ce se naște-i Dumnezeu, am zis. Dumnezeu, şi nu știe 
ce om mare. Este, aci, un semn deosebitor, o piatră de hotar în- 
tre creștin și necreștin. Oricît de mult ai venera pe lisus Omul, 
dacă nu ai ajuns să crezi că-i Dumnezeu, zadarnică îţi e credin- 
ţa și stearpă îţi este bucuria. N-ai Crăciun ! Căci, nu oglindirea 
și strălucirea omului, a oricărui om, dă bucuria; ci, desăvîrşi- 
rea neasemuită a acestui fapt: „Iată că ni s-a născut Dumnezeu!“ 
Acesta-i semnul și aceasta ne e tăria: „Că atâta a iubit Dumne- 
zeu lumea, că a trimis pe însuși Fiul Său, ca cei ce cred în El să 
nu piară şi să aibă viaţă vecinică“ (loan, III, 16). 

Întreaga Evanghelie e aci. Şi, n-avem altă bucurie, decît asta: 
„lisus Hristos Dumnezeu întrupat“. Aceea ce ne mîntuie nu 
e mărimea omului, ci îndurarea lui Dumnezeu. Și, pentru c-am 
văzut-o în Hristos, știm că putem să avem parte și ne bucurăm. 


într-Însul. Iar dacă Hristos n-ar fi Dumnezeu, nașterea lui n-at 
fi mântuitoare şi Bucuria Crăciunului ar fi, ca atîtea alele, bu- 
curie mincinoasă. 

Al doilea fapt este nașterea lui Dumnezeu, pogorârea Lui prin- 


tre noi, întruparea, taptul că, într-o anume epocă din timp, Zi- | 


ditorul, Atotstăpînitorul, Ţiitorul, Stăpînul a toate se face prune 


printre noi, ia chipul nostru, pentru ca, cu asemănarea, să che- ş 


me pe cel asemenea, cel nesfârșit pătrunde-n timp, se naște. 


Întruparea nu e adaus de Trup Aceluia care-l Duhul a Toa- 
te. Trupul nu-i, pentru EL, adaus care să-i lipsească, mai-nain- 
te, întregire de nevoie. Trupul e, dimpotrivă, pentru Dînsul, . 
mărginire, limitare, circumscriere, formă. Dar, prin această în- 


trupare, făptura cea făcută după chipul și Asemănarea Dom- 


nului, dar care și a tulburat Asemănarea, omul, redobîndeşte 
limpezimea, este umplută iar cu Viaţa însăși a Ziditorului. Fi- 
inţa celui care le-a făcut pe toate vine să se unească și să trăiască . 
în chip tainic iar în ființa făpturi: Sale. Voinţe și Firi cu totul nea- 


mestecate și care, după Fire, nu se pot măsura-mpreună, se îm- 
preunează tainic peste fire, într-o singură Fiinţă: lisus Hristos 


într-o singură Viaţă a Duhului Sfînt, viaţa veșnică, mîntuirea. 


Nu doi Hristoși; Dumnezeu și Om. Nici două Fiinţe. Ci 


una singură, în care se împreună, peste fire, două firi: a noas- 


ură, cu cea Dumnezeiască. Acei care se poticnesc de taina asta, 
o fac pentru că vor să înțeleagă ne-nţelesul. Ei văd alternativa, 
căci așa e făcută mintea noastră, sau doi, sau unul, și, după cum 


privesc la fire sau Ia ființă, ne dau erezii amare: mono- sau di- 


letismul, monofizitismul sau politeismul. 


Pe cînd aceea ce trebuie văzut, aceea ce conștiința creștineas-. 
că n-a încetat o clipă să mărturisească, de cînd i s-a dezvăluit. 


lisus Hristos, o unitate a celor două firi într-o singură viață, și 


nu într-o viaţă abstractă, ci-ntr-o singură Fiinţă vie. Două firi, 
da, dar o Fiinţă. Diletism, poate, însă sinergie şi o Fiinţă. Alt- 
fel, zadarnic am cerca în Fiul drumul care duce la Tatăl. Căci Ta= 
tăl și Fiul sînt, de asemeni, de o Fiinţă, nu numai de o fire, cum 
ar voi unii să fie. Iar Fiul şi cu Tatăl Una sînt. Un Inst. Dar nu. 

e noţiune — chiar și acest Ins — în care această Unitate să înca- 
pă — alttel decît prin analogie, imperfect; ci doar mărturisire 
suprafirească a unei Unităţi vii, peste cuget. 

Și, după cum Fiul e una cu Tatăl, tot astfel, prin întrupare, 
Fiul e una cu fiecare dintre noi în biserică, una ca ființă, Cap 
faţă de Trup, una ca viață, Viaţa tainică a Sfîntului Duh. Și, prin 
întrupare, noi avem tocmai aci siguranţa că viaţa veşnică poa- 
te fi trăită și în tiparele noastre trupești, în noi, de primim Da- 
rul lui Dumnezeu, darul de sine, Întruparea. 

Am spus, deci, că dacă Hristos nu-i Dumnezeu, atuncea nu 
e mîntuire. La fel, vom spune că dacă Dumnezeu nu s-a-ntru- 
pat, noi n-avem parte de această mîntuire. 

Acesta-i al doilea fapt. Nașterea în vreme. 

Sînt unii care stăruie a se numi creștini, legaţi de firea idea- 
lă a unui mîntuitor pe care nu-l văd, și care tăgăduiesc întru- 
parea, ca o dialectică sterilă. Mai e nevoie, după cele de mai sus, 
de arătat că dacă tăgăduim întruparea, tăgăduim, implicit, tot 
creștinismul, Dumnezeu făcut om spre mîntuire, adică, resta- 
bilirea unităţii de viaţă în Duhul Sfînt, între Om şi Dumnezeu, 
prin gestul lui Dumnezeu, care se dă spre mîntuire chiar pe 
Sine, oamenilor, făpturilor sale? 

Şi mai €, oare, necesar să pomenim că, fără acest Dar, ori- 
ce-ncercare de înveșnicire a omului rămîne o zădărnicie, şi ori- 


„ce renunțare a omului la veșnicia care stă ascunsă în el e moartea 


cea de a doua? 

Dacă Hristos nu s-a întrupat, atunci, nu există mântuire. 'Toa- 
te pier. Și, iarăși, biserica n-are temei și-i mincinoasă. Nu-i Cră- 
ciun! 

Tăgăduiesc și azi iudeii Bucuria aceasta a Crăciunului. La 
fiecare naştere, iudeii îl tăgăduiesc: „Nu ești tu! Altu!...“ 

Dar, care-i preţul? 

De-a lungul veacurilor, plin e timpul de larma plângerii lui 
Israil. 

De-a lungul veacurilor, își nutrește jalnic Israil nădejdea în 
Altul. 

De-a lungul veacurilor, își paşte Israil singur rodul tăgădui- 
rii. Altul nu e. 

Și, bucuriei noastre de Crăciunul care vine, Israil îi răspun- 
de, iarăși, încăpăţinat, cu așteptarea. Şi numai astfel, nu deznă- 

dăjduieşte cu totul: așteptînd! Dar nu are, în așteptare, bucu- 


rie, ci numai teama celui ce se-ntreabă, văzînd semnele întîr- 
ziind, dacă n-a supărat pe Dumnezeu şi dacă semnele-au să 


vină. 

Iar păgânii, cei mulți, mari și mici, în măsura în care au au- 
zit de naștere și n-o au cunoscut, nu au parte de bucurie; iar 
cel care n-au auzit sau nu au înţeles, se bucură, totuși, ca-n vis 
de-o bucurie ce prefigurează Bucuria Crăciunului nostru, în- 
tocmai ca reflexul unei asemănări străine (şi, această bucurie, 
creştinul nu poate să n-o cunoască de unde vine). Căci, orice 
bucurie vine pentru nașterea cuiva de preț, şi-i mărturie că s-a 
nălucit cuiva vreo valoare. Dar, orișice valoare închide-n ea re- 
ferinţă tainică la întrupare; de aceea își și cere împlinirea de la 
cel căruia i s-a nălucit. 

Numai că, atâta e deosebirea. Bucuria celui căruia i s-a năs- 
cut ceva de preţ e amestecată. Ea este plină și de teama pierde- 
rii lucrului iubit, prețuit. Și-i împărțită. Nu-i întreagă decît în 
măsura în care uită de sfîrșit. Însă atunci e mincinoasă. Căci to= 
tul, chiar și lumile, se sting. Ci numai Dumnezeu n-are sfârșit. 

Iar Bucuria Crăciunului creştin e neamestecată. 

ie, așadar, căruia ţi-a murit ce ţi-a fost drag, ţie, căruia ţi s-a 
stricat jucăria, ţie, celuia care te vezi păcătos, bicisnic, ţie, ce- 
luia care ai ucis atâtea lucruri sfinte, ție, pe care viaţa te-a zdro- 
bit și pe care te paşte deznădejdea, iată că ţi s-a născut prunc. ie. 

Acesta a venit, anume pentru tine, ca să-ți zică să nu fii în- 
tristat, să vindece rănele tale, să şteargă lacrimile tale, să-ți spu- 
nă că, la el, nimic din tot ce avu preţ nu are moarte; că strădania 
ta nu va fi zadarnică; că ruga ta s-a auzit la cer; că el a venit să 
mîntuie tocmai ceea ce era pierdut. 

La el, ai să recapeţi curăția, ai să redobîndeșşti gustul de via- 
ță, ai să te afli iar întreg, pe tine însuţi strălucitor, împlinit pînă 
la statul ființei tale adevărate, cu tot ce-ai încercat, tot ce n-ai 
izbutit și ai să vezi că la El nu e pentru nimic moarte, ci numai 
Înviere, Bucurie, Strălucire și viață fără de sfârșit. O, dac-ar pu- 
tea, numai, Ochii tăi, ochii mei să audă Bucuria îndurării Sale. Poa- 
te că am orbi, de bucurie. 

București, în ajunul Crăciunului 


CRĂCIUN 1935 


Îmbinînd ritmul nădejdii omenești în rînduiala mișcărilor lu- 
mii, creștinătatea sărbătorește Crăciunul la răsturnarea crugu- 
lui ceresc, odată cu începutul creșterii zilelor asupra nopților. 

Crăciunul! Zi de plinătate și belșug, în care vestea bună se 
împlinește, în care nădejdea de mai bine a omului își află che- 
zășie — ce stranie îmbinare de înţelesuri descoperă omului! 

În ceasul ales pentru numărătoarea neamurilor pămîntului, 
Dumnezeu este de faţă. Domnul slavei, al plinătăţii și al tăriei 
își ţine făgăduiala mîntuirii omului, apleacă cerurile spre pă- 
mâînt, ca să-l ridice spre Sine, se întrupează. Și, făcîndu-se om, 
ia chipul săracului și se naște-n ieslea vitelor, căci — spune 
Evanghelistul, vorbind de Maica Domnului și de losif — nu mai 
era loc în han și pentru dînșii. Steaua lui se arată magilor Chal- 
deei, care-i aduc aur, smirnă și tămtie, iar pe Irod îl umple de 
mînie. Îngerul se arată atunci în vis lui Iosif, poruncindu-i să 
ia Maica şi pe prunc şi să fugă în Eghipet. Iar ceata îngerilor se 
arată păstorilor la turme, înspăimîntîndu-i cu strigătul ei de sla- 
vă întru cei de sus și de pace între oameni și bună învoire. 

Cine nu știe pe de rost întîmplările acestea, pe care tot no- 
rodul românesc și le închipuie în rînduiala colorată a Vicleimu- 
lui? Și cine nu se împărtășește, fie cît de nedeslușit, din această 
bucurie tainică a împărțirii timpului ? Dar, de ce înţelegerea po- 
pulară a legat povestea mai ales de amintirea lui Irod? 

Ca și acum 1935 de ani, împărăţiile fac numărătoarea și îm- 
părţirea seminţiilor pămîntului. Dar, între oameni, nu e nici 
pace, nici bună învoire! Fiecare se numără și își numără veci- 
nul. Corăbiile încrucişează încărcate întinsul mărilor, carava- 
nele străbat pustiurile, pe munţi se văd focurile taberelor. Timpul 

pare a sta în cumpănă. Un semn de nedumerire şade întins peste . 


ape. Se aşteaptă îngînarea tunurilor... 

Și totuși, nu sînt nici douăzeci de ani de cînd omenirea — 
ieșită din cel mai crunt măcel pe care l-a pomenit lumea de cînd 
este, secătuită de vlaga celor mai frumoase trupuri de feciori, 


semănate pe toate brazdele pămîntului — jurase să sfârșească | 


pentru totdeauna cu silnicia ca mijloc de împlinire a năzuin- 


elor colective. Să fi fost cumințenia cea de pe urmă sau să fi 
fost istovirea ? Fapt e că, peste potopul de ruini, a strălucit, o 
clipă-n zare, curcubeul. Și arcurile de triumf au părut că pri- 


mesc pe-nvingătorii „celei din urme biruinţe“. 

Elan generos sau naivitate, ori poate chiar ipocrizie comple- 
tă, ce a rămas din acest pămînt? Amintirea unei nădejdi neîm- 
plinite, a unei tinereți prea devreme irosite. N-au trecut douăzeci 
de ani și, peste generaţia celor căliţi în fier de odinioară, s-a ri- 


dicat altă generaţie neîncercată, gata să arunce iarăși sorții. Lumea 


şi-a uitat de jurământ. Chingile vechei [teorii (?)] malthusie- 


ne trag, astăzi iarăși spre vîltoare batalioanele răbdării. Strigă- 


tul lor ar fi: „pîine“, „pace“. Dar cînd pîinea e ameninţată, cum 
să stea omul locului? 


Ca şi acum douăzeci de ani, ca și acum peste o mie nouă | 


sute, Crăciunul anului 1935 e o zi de judecată. Nu e în joc nu- 
mai stăpînirea apelor, a văzduhului și a pămînturilor. Nici chiar 
supremația unei rase, a unei așezări sau a unei civilizaţii. În joc 
e însăși ideea de om, chipul lui de ființă cugetătoare liberă, aşe- 


zată la cheia de boltă a creaţiei, sortit să trăiască printre semeni, . 
comunicînd prin înțelesuri și împărtășindu-se din folosirea ace- 
loraşi unelte, pentru împlinirea poftelor și pus astfel între au- 
tomatismul mecanic al aservirii şi incoerența anarhică a libertăţii, 


să strălucească chipul înțelepciunii şi al măsurii. 

Reuși-vor uneltele omului, creațiile lui, cu poftele nemăsu- 
rate și ambițiile pe care le nălucesc, lipsite de frtul pe care-l con- 
stituie vedenia întregului din care fac parte, să pună stăpînire 
pe om și să se întoarcă împotrivă-i, dislocîndu-l din centrul crea- 
ţiei și smintindu-l din propria lui „condiţie umană“, adică, fă- 
cîndu-l „neom“ ? Sau izbuti-va omul, în ceasul al unsprezecelea, 
să-și regăsească marginile și, odată cu ele, echilibrul stării sale? 

E o întrebare obsedantă, deschisă limpede de câteva sute de . 
ani, și poate o întrebare legată de esența fiinţei lui, de ceea ce s-ar 
numi „aventura umană“. 


La răscrucea atîtor întrebări, Crăciunul anului 1935, Cră- 
ciunul de totdeauna, strălucește chipul pruncului Dumnezeiesc, 
născut în staul, gol, spre mirarea înţelepţilor, spaima păstori- 
lor şi mânia Irozilor. 


GÎNDIREA RELIGIOASĂ 
CONTIMPORANĂ 


Doamnelor şi Domnilor, 


Timpul scurt de care dispunem, spre a înfățișa un subiect 
de proporțiile celui care ne revine, ne silește să nu putem arun- 
ca mai mult decît o privire fugară asupra subiectului. 

Ne propunem, cu alte cuvinte, să înfățișăm mai curînd o pa- 
noramă a gîndirii religioase în lumea contimporană, decât să în- 
cercăm o adîncire a problemelor care se pun. Vom căuta, totuși, 
să înfățișăm, cât mai articulat, principalele tendințe și direcţii în 
care se îndreaptă filozofia contimporană a religiei, așa, ca să ră- 
mâneţi cel puţin cu o impresie a obiectivelor pe care şi le propu- 
ne, a curentelor ei principale și a dificultăților pe care le-a învins. 

Am să vă cer oarecare indulgență. Filozofia își are însă un 
vocabular al ei şi anumite exigențe problematice pe care nu le 
poți înlătura, oricît de simplu ai încerca să prezinţi lucrurile. 


1. RETROSPECIIVĂ FILOZOFICĂ: 


Dacă un filozof care a-nchis ochii la sfîrşitul veacului tre- 
cut s-ar deștepta dintr-o dată în 1934 şi ar căuta să-și dea sea- 
ma, prin comparaţie, de starea problemei religioase în cadrul 
filozofiei, ar rămîne uimit de răsturnarea completă a situaţiei 
acestei discipline, de la un moment la altul. 

Suntem, în 1884, în plin deceniu al evoluţionismului. Știin- 
ţa e pretutindeni victorioasă. 

În fizică, determinismul mecanicist e pe punctul să pătrun- 
dă în explicaţia fenomenelor interatomice. 

În biologie, evoluționismul spencerian întregește și împa- 
Că, într-o vastă sinteză, lamarckismul cu darwinismul, eredi- 

tatea cu adaptarea la mediu, transformarea speciilor cu progre- 
sul indefinit. 

În psihologie, mecanismul asociaţionist deţine cheia de bol- 
tă a explicaţiilor. Totul nu e decît asociaţie de idei, combinaţie 
de celule. 

În sociologie, organicismul social lămureşte societatea ca pe 
un vast conglomerat de celule elementare. 

În politică, democraţia, pretutindeni victorioasă, își consti- 
tuie baze ştiinţifice și făgăduiește omenirii o epocă de fericire, 
întemeiată pe o dezvoltare tehnică uriașă, menită să alunge mi- 
zeria şi să asigure omului bunăstarea materială. 

O nouă morală, a solidarităţii umane, ameninţată să ia lo- 
cul vechii morale creştine... 

Filozofia religiei e în criză. Liberat de grija publicării Ca- 
pitalului lui Marx?, Friedrich Engels prepară lucrarea lui asu- 
pra lui Feuerbach”. 

În faţa îndrăznelilor raţiunii, încununate de succes, în faţa 
creşterii încrederii omului în sine, avertismentele de modestie 
ale religiei se ascund ruşinate în sufletele scepticilor întîrziaţi 
din alte generaţii. Omul s-a dezșurupat de la locul lui din cos- 
mos și aspiră la beatificarea lui însuși. 

Ca să scape, religia e nevoită să părăsească terenul specu- 
lativ, terenul adevărului (în faţa ştiinţei, ce rămîne singura stă- 
pînă) și să se refugieze pe terenul din dos, pregătit ei de Kant, 
din vreme: al utilității practice și al convenabilității morale. 

Neadevărată, religia trebuie menţinută numai întru cât e uti- 
lă. Ea nu poate da o explicaţie lumii. Ci, cel mult, un temei re- 
gulelor de purtare, pentru proști sau pentru cei slabi de înger, 
care nu pot suporta viril flacăra tare, fără nădejdi, a evidențe- 
lor ştiinţifice. Pia fraust, strigă Nietzsche. Și Guyau scrie Ne- 
religia viitorului, apoteoză a unei îndrăzneli morale, în 
desăvârşită deznădejde metafizică. 

Sîntem în 1887. 


Aproape cincizeci de ani mai tîrziu: 1934. 

O nuia magică pare a fi răsturnat toate lucrurile dintr-o dată. 
Ceea ce era sigur a devenit îndoielnic. Ceea ce părea perimat 
a redevenit actual. Deşteptat prin amare deziluzii din încîntări 
prin uşoare, omul se îndoiește de propria lui icoană și caută fe- 
bril, exasperat, o axă, un punct de reazem în afară. 

Criza e acum în știință. 

Peste tot adevărul pare a fugi în faţa încercărilor de a-l prinde. 

În fizică, relativitatea generalizată împinge fizica corpuscu- 
lară către un indeterminism aprioric. Fizicianul se zbate între 
nevoia de uniformitate şi caracterul contradictor şi nereprezen- 
tabil al conceptelor cu care e silit să opereze, care le seacă de 
orice conţinut experimental, de substanță. 

Dacă trecem de la fizica microscopică la fizica macroscopică, 
la lumea siderală, principiul creșterii entropiei — adică consta= 
tarea că lumea fizică e în plină dezagregare — impune astrofi- 
zicianului ideea corelativă a emergenței, adică a creării din 
nimic, de care fizica de odinioară avea o oroare sacră. 

În biologie, transformismul, socotit altădată „realitate evi- 
dentă“ a științei experimentale, e trecut în rîndul ipotezelor 
convenabile, dar încă nedovedite. Mutaţionismul a înlăturat 
prefacerea nesimţită, fără salturi. Și persistenţa ereditară a fluc- 
tuaţiilor dobîndite își așteaptă încă verificarea. Speţa, deveni- 
tă concept statistic, rezistă dizlocărilor, mai tenace decît atomul. 

În psihologie, triumfă psihologia de reacţie. Reflexul con- 
dițional deschide posibilitatea autodeterminării fiinţelor cu 
structură nervoasă diferențiată și complexă. Paralelismul psi- 
hofizic şi localizările cerebrale au căzut. Explicaţiile pripite de 
ordin fizic sînt ținute în loc de încercările de înţelegere mai 
exactă ale psihologiei structurale. 

În sociologie, de asemeni, explicaţiile simpliste cedează pa- 
sul corelaţiilor multiple și intuiţiei funcţionale a vieţii sociale 
trăite direct, ca totalitate. 

Omenirea, decimată de război, încă nevindecată, și deja câr- 
titoare împotriva unei așezări pentru care sîngeră totuși de trei 
veacuri, iese dintr-o criză economică în care toate eforturile ra- 
ţionale de îndrumare și de stăvilire s-au dovedit incapabile în 
fața realităților tenace ale psihologiei ancestrale. 


Tehnica, de la care se aştepta mîntuirea de sărăcie, se vădeş- 


te capricioasă, sensibilă, dificilă, mărginită în putinţele ei de efi- 
cacitate și utilizare socială. 

În anarhia ce domnește peste tot, democrația şovăieşte şi 
se închide tot mai mult în lumea declaraţiilor platonice de prin- 
cipii, cedînd, în fapt, pretutindeni în faţa guvernelor de mînă 
tare. 


372 


«A 


Iar morala şi lumea valorilor (cultura) — „utilizate“ în toa- 
te sensurile de cei tari — face pe filozof să exclame: Tu quogue 

„Știință şi datorie, aşadar şi voi sînteţi suspecte!“ (Valâry). 

Societăţile de filozofie iau, firește, în discuţie... iraționaluls! 

Criză în cultură. Criză în economie. Criză în drept. Criză în 
politică. Criză în ştiinţă”. 

Omul, dezșurupat de la cheia de boltă a creaţiei și care s-a 
voit Dumnezeu se vede ucenic vrăjitor — depășit de dezlănţui- 
rea propriilor sale opere, pe care nu le mai poate stăpîni și or- 
dona. În eterogonia care îmbracă toată făptuirea omenească, 
înţelegerea oamenilor — întrucât utilizează același mijloc, pen- 
tru scopuri diferite — augurează o Nouă Babilonie! 

În acest tablou general, al pretențiilor umane, situaţia reli- 
giei — printr-un paradox — e răsturnată. 

Credincioși sînt astăzi tinerii. Pe ei îi auzi vorbind de teo- 
centrism, de întrupare, de cunoaștere luciferică, de economie 
paradisiacă. 

Poeţii compun acatiste?; prozatorii, cărți cu îngeri; muzi- 
canţii, cîntări bisericeşti; pictorii năzuiesc să zugrăvească bi- 
serici și icoane. Filozofii scriu cărți despre taine. Economiștii 
vorbesc de ascetism. Și pînă și dănţuitorii încearcă să închipuie, 
în dansul lor, resturi simbolice, rituri religioase — pe cînd bă- 
trînii se uită la ei miraţi, de peste umăr. 


2. PSIHOLOGIA ȘI 
SOCIOLOGIA RELIGIOASĂ 


Ce s-a petrecut în acești 50 de ani, de-am ajuns aici? Cum de 
s-a răsturnat situaţia așa încât religia, din pmilă slujitoare a mo- 
ralei, a redevenit, în ochii celor mai activi, din nou centrul în- 
tregii vieţi spirituale și cu pretenţie de a domina și îndruma: 
cultura, morala, știința, arta, politica și economia în destrămare? 

Iată ce-mi propun să lămuresc. 

Lămurirea aceasta nu o voi face astăzi decît în cîmpul filo- 
zofiei. 

Fireşte că filozofia nu este autonomă. Ea nu e decît o ramu- 
ră a culturii întregi, a vieţii sociale. Cea mai sensibilă, pentru 

că e așezată la încheietura faptei omului cu icoana pe care o are 
despre sine. Şi care răsfrînge, ca atare, trăirea întregii societăţi, 

Timpul meu e însă prea scurt să pot urmări această evolu- 
ţie altfel decît pe un singur plan. 


Revin, deci, la 1880, la punctul de plecare. În faţa ştiinţei bi- 
ruitoare, religia în criză, ca să-și salveze fiinţa, se refugiase în 
morală. 

Dumnezeu atoatefăcător nu mai era decît un postulat al ac- 
țiunii, garantul succesului făptuirii. Nu mai mult decât atât se 
trudește să asigure religiei kantianul E. Boutroux — și, pentru 
acest puțin, mulți îl socotesc totuși un nomofilac în secolul ateis- 
mului. Așa de adîncă era căderea. 

Se părea că separaţia aceasta de domenii era menită să sa- 
boteze, printr-un compromis, pentru mult timp situaţia religiei, 
punînd-o la adăpostul îndrăznelilor umane. 

Două discipline ştiinţifice şi-au propus atunci să disloce re- 
ligia și de pe acest teren practic și să cucerească cîmpul acțiunii 
pentru lumea științelor pozitive. 

Sînt psihologia şi sociologia. 

Fiecare a încercat să-și însușească faptul religios şi să-i smul- 
gă caracterul tainic, misterios, de legătură transcendentă. 

Una — pe urmele lui Feuerbach! — I-a generat din simple 
stări omenești: frică, iubire, şi i-a limitat înţelesul la conţinu- 
tul imanent al stărilor sufletești. Religia — ca toate celelalte stări 
omenești — devenea o formă specială de psihologie. Dumne- 
zeu, o idee, și religiozitatea, un sentiment. 

A doua a încercat să explice transcendenţa printr-un simu- 
lacru: Societatea, la care se reduce Divinul. 

Caracterul transsubiectiv al actului religios, caracterul de 
constrîngere, de iniţiativă a divinului, de dialog interior era atri- 
buit Societăţii (cu S mare). Locul lui Dumnezeu îl lua Uma- 
nitatea, înţeleasă ca un concept-limită al Societăţii. Religiozitatea 
devenea sociabilitate. 

Procedînd astfel, și psihologia și sociologia porneau de la ele- 
mente existente. Numai că le interpretau — voit — într-un sens 
detectuos. 

Orice trăire religioasă are ca vehicul o psihologie. 

Orice trăire religioasă presupune un vinculum, o legătură 
între persoane, o stare de societate. 

Numai că, acestea nu sînt decît receptacule, vase păstrătoa- 
re ale unui conţinut de altă fire, care fiinţează prin ele, dar care 
nu se identifică aidoma cu ele. 

Reducînd viaţa religioasă la stările sufletești ale subiectului, 
psihologia excludea din cîmpul ei tocmai ceea ce face specifi- 
citatea trăirii religioase, pretenţia dependenţei de un principiu 
transcendent, de peste fire — din afară de subiectul care păţeș- 
te starea religioasă — şi pierdea posibilitatea de a mai deosebi 
trăirea religioasă efectivă de cazurile de patologie religioasă, cu 
care se aseamănă. 

Sînt sigur că există şi azi mulți medici care nu știu face aceas- 
tă diferenţă și care sînt gata să judece „maniac“ pe orice om cu 
aplecări religioase mai originale şi mai puternice. 

Şi totuși, dacă aceștia ar citi cărțile duhovnicești de încercare 
şi 1spită, ar vedea cât de mult au preocupat aceste distincţii pe oa- 
menii religioși și ce subtilă reţea de ispitiri au întins în calea reli- 


_ giozităţii părelnice, spre a o deosebi de trăirea în duh, adevărată. 


De asemeni, sociologia, prin faptul că reducea viaţa religioa- 
să la o relaţie intersubiectivă, trăda sensul esenţial al acestei vieţi 
şi nu mai putea lămuri în ce fel omul religios care trăiește în so- 
cietate, departe de a îndumnezei societatea în care trăieşte, gă- 


_ seşte în viaţa sa religioasă o legătură care transcende pe cea 


socială, legătură care, fie îl face indiferent la viaţa socială, fie îl 
face să găsească în această viaţă un prototip de existenţă, care 
serveşte de ideal şi de măsură existenţei sale în societate. În loc, 
deci, ca societatea să explice viaţa religioasă, religia ajunge să jus- 
tifice societatea. Bergson a văzut limpede acest lucru în pen- 
ultima lui cartei!. 

Acei dintre d-voastră care cunosc lucrurile știu că nu am fă- 
cut decît să caracterizăm eforturile întreprinse în psihologia re- 
ligioasă de un Delacroix, un Janet, un Freud, un Albert Hutin și 
alții şi eforturile întreprinse în sociologia religiei de un Mauss, 
sau de un Durkheim, și criticate cu atâta pătrundere — pentru 
psihologie, de Hering și Scheler din sociologia fenomenologi- 
că, şi pentru sociologie de un tomist ca Deploige sau de antro- 
pologul vienez Pater Smith. 

Vedem astfel de ce nici psihologia, nici sociologia nu pot da 
seama de fenomenul religios, nu numai în întregimea lui, ci nici 
măcar în esenţa lui. 

Insist asupra acestui punct, pentru că există numeroși apo- 
logeţi care îşi închipuie că pot împrumuta psihologiei sau so- 
ciologiei argumente pe care aceste două discipline sînt absolut 
incapabile să le dea. 

Ca să ilustrez cu o comparaţie, aş spune că psihologia și so- 
ciologia — care studiază exclusiv aspectele naturale și umane — 
sînt tot atît de puţin capabile să cuprindă faptul religios, pe cât 
de puţin poate servi forma unei litere la înţelegerea sznetului 
pe care îl reprezintă. 

Litera poate desemna un sunet, pe care îl poţi asocia prin 
deprindere cu un sunet. Dar niciodată o literă nu poate dez- 
vălui sunetul însuși. 

Tot așa, psihologia și sociologia religioase sînt irevelante pen- 
tru conţinutul trăirii religioase, la care nu poti ajunge decît par- 
ticipînd direct, adică trăind-o tu însuți. 

Dobîndirea acestei concluzii este răsturnătoare pentru si- 
tuaţia religiei în cîmpul filozofiei. 

Pentru că, de unde pînă aici teama de cenzura psihologiei 
şi a sociologiei (și a științei în general) a împiedicat pe oameni, 
să încerce, pur și simplu, să trăiască religios, i-a făcut să şovă- 
ie în faţa adîncirii vieții lor interioare, pentru că această viaţă 
amintea de unele din formele ei, forme de viaţă pe care ştiinţa 
le socotea perimate; de acum încolo, măsura actului religios, 
evidenţa lui, trecea asupra lui însuși! — și oricine voia să tră- 

iască religios nu mai avea nevoie să se întrebe apriori dacă lu- 
crul este cu putință și să stăruie cu întrebările (care merg la 
nesfârșit), pînă-i pierea bunăvoința, ci putea să încerce direc, 
să experimenteze, am zice, ceea ce au trăit misticii și oamenii 
care au simţit chemarea duhovnicească. 


3. DESCHIZĂTORII DE DRUMURI 


Se înţelege că o asemenea concluzie liberatoare nu a putut 
fi cucerită dintr-o dată. 

La dobîndirea ei au lucrat totuși, începînd de la sfârșitul vea- 
cului trecut, trei filozofi: unul francez, vitalist; altul ameri- 


can, pragmatist, şi unul german, din școala fenomenologică a 
lui Husserl: 

1) Henri Bergson, 

2) William James şi 

3) Max Scheler. 

Independent unul de altul și fără să urmărească anume acest 
rezultat, cei trei filozofi pomeniţi au izbutit, prin efortul lor, 
să strămute certitudinea de la evidența mijlocită a faptelor tre- 
cute prin ciurul raţiunii, la evidenţa nemijlocită a datelor trăi- 
te în experienţa fiecăruia. 

1) Cel dinti, a restabilit autoritatea datelor imediate ale con- 
științei, statornicind că toate conținuturile vieții sufletești au o 
realitate proprie în planul duratei, pe cînd adevărurile științifi- 
ce nu sînt decît „construcţii utile“ pentru orientarea în spaţiu. 

2) Al doilea, nu s-a sfiit să zdruncine însăși temelia teoriei ade- 
vărului, arătînd că ceea ce se numeşte în știință adevăr nu e de- 
cît o încercare izbutită, plasînd astfel realitatea în faptul acesta al 
trăirii, al experienței luate în accepţia ei completă, radicală. 

3) Al treilea, a demonstrat, cu întreaga școală fenomenolo- 
gică, faptul că orice Erlebnis, orice trăire, are evidenţa lui în el 
însuși — și, ca atare, acestei evidențe, ci nu psihologiei, sau so- 
ciologiei, are a-i cere filozofia seamă de viaţa religioasă. 

În trei cărți fundamentale pentru destinele filozofiei con- 
timporane a religiei: Încercarea lui Bergson asupra datelor ne- 
mijlocite ale conştiinței!?, Varietățile experienței religioase a hui 
James și Despre eternul din om a lui Max Scheler se găsesc deci 
izvoarele întregii răsturnări a situației religiei, de care am vor- 
bit mai sus. 

Pentru cei cărora limba germană nu le e accesibilă, există o 
teză de doctorat a lui Hering, în care prezintă fenomenologia 
religioasă a lui Scheler publicului francez. 

Pe urmele lui Scheler, o întreagă școală s-a avîntat, nu să ex- 
plice faptul religios, ca psihologii şi sociologi, prin ceea ce acest 
fapt avea sufletesc sau social, ci să descrie și să înțeleagă esen- 
ţa diferitelor fenomene religioase. 

Astfel, protestantul Rzdolf Otto, într-o carte fundamenta- 
lă, intitulată Das Heilige (Sfințenia, Sacrul), lucrînd cu ace- 
leași elemente ca și sociologii, dar urmărind alt scop, a început 
să pună în lumină care sînt elementele esenţiale care constituiesc 
„sfințenia“, fără de care nu putem gîndi și fără de care nu se 
poate realiza acest concept. Cu aceeași metodă a încercat apoi 

Otto să caracterizeze tipurile de mistică răsăriteană și cele de 
mistică apuseană ale creștinismului. 

Tot cu aceeași metodă, benedictinul Romano Guardini a în- 
cercat să cerceteze „sensul liturghiei“. 

ȘI — curios —, tot cu această metodă, eticianul şi metafizi- 
cianul Nicolai Hartmann a încercat să răstoarne teza kantia- 
nă a relaţiilor dintre etică și religie, arătînd că orișice etică este, 
în ultimă analiză, antinomică religiei, prin faptul că etica pre- 
supune antinomia morală și deci postulează ateismul, pe cînd 
religia trage legea purtării de la Dumnezeu. 

Posibilitatea acesta de a întemeia fenomenologic o poziţie 
aşa de limpede antireligioasă ca a lui Hartmann ne arată că fe- 
nomenologia nu e o metodă specifică filozofiei religioase şi că 
ea însăși poate închide în ea eroarea de care ne-a servit să ne 
dezbărăm față de știință. 

Dacă, deci, nu încape îndoială, că metoda fenomenologică, 
împreună cu bergsonismul și cu pragmatismul, ne-au înlesnit 
depăşirea pozitivismului și a scientismului, demascînd parado- 
xele explicaţiei care încearcă să stabilească identitatea funcia- 
ră a două lucruri pe care le postulează diferite, și obligaţia în 
care e această explicaţie să piardă specificitatea măcar a unuia din 
ele — nu e mai puţin adevărat că atât pragmatismul, cât și berg- 
sonismul și fenomenologia, din momentul în care au doborit 
zăgazurile care împiedicau trăirea religioasă, nu au mai putut 
împiedica această trăire să gîndească în stilul ei propriu. 

Aşa se face că, împotriva acestor metode filozofice neutre, 
apar, în a doua decadă a veacului al XX-lea, adică îndată îna- 
inte de război, curente noi de gîndire religioasă autentică, iz- 
vorite din sînul confesiunilor religioase. 

In acest sens: 

1) catolicismul generează curentul intelectualist neotomist, 
opus modernismului; 

2) protestantismul generează, cu Pau] Tillich şi cu Karl Barth, 
pe urmele lui Kierkegaard, o filozofie a existenţei religioase, 
opusă filozofiei esenței religioase a lui Oro; 

3) în ortodoxie, generează — cu Florenski, cu Berdiaev, cu 
Bulgakov, cu Karsavin — o întreagă școală de filozofie religioa- 
să, întemeiată pe Dostoievski și pe Homiakov. 


Mai întîi reacţiunea. 

4. PROTESTANȚI 


Pragmatismul, care prin empirismul radical înlesnise renaș- 
terea metafizicii și a religiei contra pozitivismului — întrucât 
le legitima ca fapte —, este denunţat ca răsturnînd relaţia reală 
dintre Adevăr și reușită. Nu un lucru e adevărat fiindcă reu- 
şeşte, ci reușește fiindcă e adevărat. 

Religia nu se mulţumeşte cu rolul de expedient practic. Ea 
vrea să recâștige domeniul speculaţiei. 

Apoi, fenomenologia religiei a arătat că nici un act religios 
nu e epuizat în experienţă, ci, apriori, actul religios transcen- 
de empirismul radical, ca pe orice psihologism. 

Pentru aceleași motive, este respins de tomiști și bergsonis- 
mul, precum și partea de idealism cuprinsă în fenomenologie. 

Rînd pe rînd, Tonquedec, Garrigou-Lagrange, Maritain și 
alții arată că bergsonismul presupune imanenţa actului religios, 
cuprinderea necesară a lui Dumnezeu în durata sufletească a 
omului ; ceea ce e tot un fel de panlogism; adică, negarea trans- 
cendenţei divine pe care actul religios o presupune. 

Zadarnic protestează bergsonienii că trăirea subiectivă e nu- 
mai un reflex al Dumnezeirii; cunoașterea Aceluia prin conna- 
turalitate îngăduie adversarilor lor să dovedească cum, la limită, 
aceasta înseamnă tot ateism. 

Împotriva fenomenologiei, care arată că fiecare act dat ime- 
diat cuprinde în el evidenţa lui imediată, trebuie dovedit acum 
că înspre Dumnezeu nu există corelaţie necesară, altfel zis, trăz- 
rea religioasă nu este direct revelantă nici în experienţa internă. 

Relaţia dintre om şi Dumnezeu, fiind o relaţie personală, 
intersubiectivă, nu are necesitatea și universalitatea relaţiei din- 
tre subiect și obiect. Relaţia nu e univocă. Între Dumnezeu și 
om Adevărul e liber... 

Pe această cale se insinuează singur și furtunatec gîndito- 
rul iudeo-rus Leon Şestov. Cu o ascuţime minunată a spiritu- 
lui, el demască pozitivismul latent, raționalismul nemărturisit 
al fenomenologilor... care nu-şi pun întrebarea dacă eviden- 
ța nu i-ar putea înșela vreodată! În numeroase cărți, ale căror 
titluri vorbesc ca și conţinutul, Leon Șestov ispitește: Lupta 
contra evidenţelor, Destăinnirile morţii, Noaptea din Ghetse- 
mani, Judecata din urmă, Puterea cheilor, Apoteoza dezrădă- 

cinării, Ontologia şi Etica, Momente mari!, Parmenide înlăn- 
tuit, Filozofia tragediei!*. Cu un curaj extraordinar, Șestov pos- 
tulează o teorie a cunoașterii religioase, în care adevărul nu e nici 
necesar, nici universal, ci liber și tainic, ca prăpastiile gîndului. 

Și, în urma lui, și Tillich şi Barth își pun problema: cum poa- 
te omul să fie în fapt în Adevăr, atunci, cînd nu are cu el nici o 
comună măsură? Filozofia lor, protestantă, e o filozofie a ten- 
siunii. Niciodată omul nu poate spune: Sînt! 

Trăirea spirituală e pentru om o vecinică exigență. Nicioda- 
tă nu poți zice: lată! Ci numai: Acum e clipa! S-o încerc. 

Kantianismul latent şi lutheranismul acestei poziţii sînt clare. 


5. CATOLICI 


Catolicismul tomist pornește și el din acelaşi moment cu: 
„Ce este adevărul?“ din Reflexizle asupra intehgenţei ale lui Jac- 
ques Maritain. Hristos e înaintea lui Pilat și cuvintele lui că a 
venit ca să „rostească“ Adevărul au căzut între ei grele! Și Pi- 
lat, care are înaintea lui Adevărul întrupat, întreabă, fără să-l 
vadă, sceptic: „Ce este Adevărul?“15... 

Și, pentru că Hristos tace, tomistul începe să vorbească în 
locul lui și să explice Pilatului imaginar care-l citeşte: „Ce este 
adevărul“, cu citate din Aristotel, firește! 

Cu o vrednică de admirat încredere în rațiune, tomismul 
leagă judecăţi de judecăţi și din verigă în verigă construiește o 
întreagă filozofie catolică, arcuită ca o catedrală. 

Jacques Maritain este, tără îndoială, cel mai de seamă filo- 
zof tomist contimporan. 

Cărţile lui: Antimodernul — în care atacă deviația lumii mo- 
derne, care, de la Renaștere încoace, a îndumnezeit peom șia 
uzurpat, în numele raţiunii, domenii ce nu-i aparţineau —, 7rei 
reformatori — în care judecă la originea lor cele trei păcate ale 
lumii apusene: Luther sau hipertrofia eului, Descartes sau omul 
care se crede Duh (Înger) și Rousseau sau cel care crede că poa- 
te ajunge la Sfinţenie singur, prin el însuși, fără Duh sfânt (Sfân- 
tul naturii) — sau Întfietatea spiritualului — în care încearcă 
soluţia problemei raporturilor dintre biserică și stat, dintre re- 
ligie și politică — sînt deja semnele unei viguroase contraofen- 

sive a gîndirii religioase împotriva celor care au încercat s-o în- 
lăvure din cîmpul speculaţiei. 

În studiul său despre Metafizica fizicienilor din Reflexiile 
asupra inteligenţei, Maritain nu se sfiește să urmărească inami- 
cul pe propriul lui teren și să-i demonstreze că — chiar în ştiin- 
ță — fizicianul e tributar unor anumite presupoziţii metafizice, 
care nu-i dau dreptul să-și aroge nici o superioritate faţă de 
această disciplină pe care o combate pe faţă, pentru a o admi- 
te pe furiș. 

Mai întâlnim, fără îndoială, punctul cel mai înaintat al gân- 
dirii religioase în cîmpul filozofiei contimporane. 

Întreg efortul tomist, sprijinit pe enciclica Aeternis Patris 
a lui Leon al XIII-lea!6, este o splendidă pildă de curaj intelec- 
tual și de tenacitate. 

E o întrebare chiar, dacă nu constituie o temeritate. Chipul 
tomistului care vorbeşte, atunci cînd Hristos crede că trebuie 
să tacă, ne-a rămas în minte, ca și sabia pe care o scoate Petru 
şi pe care Hristos îl îndeamnă s-o pună în teacă, după ce lipeș- 
te urechea sutașului venit să-l prindă”. 

Oricum ar fi, opoziţia tomism — protestantism e o opozi- 
ție filozofică specific apuseană. 

Ea presupune: 

1) o încredere excesivă în rațiune — care a lipsit în Răsărit; 

2) reacţia iraţională contra acestei încrederi, și 

3) replica intelectualismului. 

Aci se situează polemica Blondel — Maritain, care reactu- 
alizează, în timpul nostru, vecinica opoziţie dintre cele două 
tipuri de filozofie catolică: tipul augustinian — inspirat din Pla- 
ton — și tipul tomist — inspirat din Aristotel —, cel dintii ne- 
admiţînd decît cu greu o lume de sine stătătoare, cel din urmă 
combătînd cu energie, ca o depreciere a creatorului, o lume care 
n-ar fi decât o palinodie!?. 


6. ORTODOCȘI 


Paralel cu această gîndire catolică se desfășoară gîndirea re- 
ligioasă ortodoxă. 

Două minţi strălucesc astăzi în fruntea acestei filozofii, dacă 
lăsăm la o parte pe filozofii puri: Simon Frank şi N. Losky, sau 
pe filozofii religioși adînci, dar mai puţin cunoscuţi: Kzrsavin, 
prințul Trubetkoi, Florenski, Zander, Vișerlooțov şi ceilalți gîn- 
ditori din școala lui Fomizkov, pe care cei mai mulţi nu-i pu- 
tem urmări decît în cele două volume colective din Destliches 
Chrestentin sau în revista cu același nume, din volumul colec- 
tiv L'Ame russe, sau din articolele publicate în revista româneas- 
că, în limba franceză, „Logos“, a d-lui Nae Ionescu!?. Aceşti 
doi, mai cunoscuți, sînt: N. Berdizev și Serghei Bulgakov. Și 
Berdiaev și Bulgakov sînt elemente ale contraofensivei orto- 
doxe în filozofie. Adică, nu se mulţumesc să apere, ca simpli apo- 
logeţi, religia ortodoxă, ci atacă, în numele religiei creştine 
ortodoxe a Răsăritului, la dreapta și la stînga, înainte și înapoi; 
adică, la dreapta, contra tomismului, la stînga, contra protestan- 
tismului, în faţă, ateismul marxist, înapoi, cultura modernă. 

Dacă deci în sens vertical îi vom întâlni alături de tomiști și 
de protestanți contra ateismului militant marxist şi a ateismu- 
lui burghez scientist, îi vom găsi însă și luptînd contra aliaţi- 
lor lor apuseni, în numele concepţiei de viaţă răsăritene, care 
nu a făcut păcatul să opună autoritatea libertăţii, exteriorizînd-o 
juridic, ci care a păstrat intactă comunitatea de dragoste a so- 
borului, a obștii, în care cele două principii se întregesc, în loc 
să se contrazică. 

a) Cine nu cunoaște astăzi Nou] Veac de Mijloc preconizat 
de Berdiaev2? Cine nu știe minunatele lui analize ale marxis- 
mului, în care demască caracterul de nouă religie antibristică, 
pe care îl are îndumnezeirea mașinii și a societăţii ? Cine nu știe, 


de asemeni, rădăcina dostoievskiană a acestor idei, care culmi- 


nează în Legenda Marelui Inchizitor, din care Berdiaev degajea- 
ză sensul adînc și esenţial al libertăţii pentru ființa omenească. 
E mai puţin cunoscută doctrina sa paradoxală, a antinomiilor 
necesare ale creştinismului. Pentru cei mai mulți, Berdiaev e fi- 
lozoful Nozlui Veac de Mijloc. 

b) Dacă Nicolai Berdiaev e vestit mai ales prin filozofia lui 
istorică și culturală, Serghei Bulgakov — decanul Facultăţii de 
Teologie, a rușilor emigranți, din Paris — e vestit mai ales în me- 
tafizică. Economist vestit, înainte de a se face preot, hegelian 
şi convertit — ca și Berdiaev — la ortodoxie, după ce fusese mar- 

xist, Bulgakov e cunoscut în metafizică, prin teoria sa sofiolo- 
gică — interpretare filozofică a înțelepciunii dumnezeiești care 
se oglindește în toată frumuseţea făpturii. 

Gînditor îndrăzneţ, Bulgakov e adeseori în primejdie de 
erezie. 

Dar cărțile lui de filozofie, cum ar fi Tragedia filozofiei, sînt 
adînci și pătrunzătoare. 


7. ROMÂNI 


Dacă trecem acum la gîndirea religioasă românească, va tre- 
bui să pomenim neapărat de trei nume. 

Cel dintâi este Lucian Blaga; al doilea, Nae Ionescu; al trei- 
lea, Nichifor Crainic. 

a) Lucian Blaga se afirmă ca gînditor religios mai ales în ul- 
timele lui trei cărți: Fonul dogmatic, Cunoaşterea luciferică şi 
Censura transcendentă. 

Lucian Blaga e obsedat de problema misterului, a tainei. 
Observînd că în orice cercetare rămîne un rest misterios, ne- 
explicabil, își propune acest reziduu ca obiect de cercetare și 
transformă misterul în problemă. 

Cercetând felul în care dogma încearcă în teologie să ope- 
reze asupra misterului, propune în general această dogmă ca 
metodă de reducere a misterului prin acceptarea lui ca atare şi 
anunţă chiar un nou „timp“ -dogmatic, următor timpului critic 
actual. 

În Cunoaşterea luciferică Blaga cercetează felul în care cu- 
noașterea operează cu misterul. El deosebește, mai întâi, o cu- 
noaștere luciferică, în care elementul aparent (fanic) se deosebește 
de cel latent, nemanifestat (criptic), opoziţie care are drept ur- 
mare provocarea unei „crize în obiect“, adică deschiderea unui 
mister. Această cunoaștere se deosebește de cunoașterea para- 
disiacă, lipsită de criză, naivă (precritică)). 

Blaga evidenţiază apoi căile de trecere de la o cunoaștere la 
alta. 

În Censura transcendentă, Blaga evidenţiază că subzistenţa 
misterului în cunoaștere se datorește unei censuri transcenden- 
te, adică unei ascunderi voite, unei învăluiri a feţei principiu- 

lui absolut al lumii Marelui Anonim, care pare a se deroba cu- 
noașterii omenești. 

Filozofia aceasta, adîncă şi originală, nu e totuși o filozo- 
fie mistică, cum se crede îndeobşte. Într-un studiu pe care-l pre- 
gătesc?! voi încerca să arăt de ce atitudinea lui Blaga mi se pare 
— oricât ar fi de paradoxal — o atitudine de pozitivist, de om 
care, pus în faţa misterului, se silește să-l descrie, să-l reducă, 
să-l destăinuiască. 

b) Dimpotrivă, Nae Ionescu își utilizează întreaga lui pu- 
tere dialectică spre a dovedi imposibilitatea funciară a raţiunii 
de a pătrunde în lumea tainelor. 

Pentru Nae Ionescu, nu numai psihologia și sociologia, ci 
şi întreaga filozofie a religiei e irevelantă pentru actul religios. 

Singură cunoașterea pe care o are creştinul care trăiește în 
comunitatea de dragoste a bisericii, care repetă ritul neschim- 
bat de veacuri și care — prin aceste căi externe ale cultului — 
îşi deschide sufletul ca să primească dezvăluirea misterului, tai- 
na, numai acela poate cunoaște viaţa religioasă — act mistic, ire- 
velant, care se petrece între doi termeni: Dumnezeul transcendent 
şi lumea, între care comunitatea de viață devine cu putință prin 

ntruparea lui Dumnezeu, cheie a cunoașterii religioase, care 
eun Dar. 

Filozofia lui Nae Ionescu — uneori alunecătoare spre ori- 
genism — nu e însă tipărită. Ea e însă rodul a peste 14 ani de 
cursuri, în timpul cărora a format o şcoală de filozofie religioa- 
să, printre foștii săi elevi. Studiile publicate în „Gîndirea“2 şi 
prefeţele la diferite cărţi? sînt — pe lîngă cursuri — singurele 
elemente scrise pentru cei ce vor să-i urmărească gîndirea re- 
ligioasă3. 

c) Al treilea gînditor religios ortodox român, original, este 
d-l Nichifor Crainic. 

Spre deosebire de primii doi, care gîndesc sistematic, Ni- 
chifor Crainic e un eseist religios. Gîndirea lui a evoluat (trep- 
tat) de la Ortodoxie și politică? şi Iisus în ţara mea?, în care 
creştinismul său era încă influențat de semănătorism, la Par- 
sifal* şi la Spiritualitate?, unde a păşit în miezul vieţii duhov- 
nicești. În studiile ulterioare, gîndirea lui Nichifor Crainic a 
devenit polemică, de pildă, în ultimul său studiu din „Gîndirea“, 
împotriva Titanilor ateismuluis. 

Ce are în faţa ei această filozofie a religiei? 

O filozofie naturală, fizică, mult mai puţin agresivă decât 
cea de altădată. O filozofie fizică mult mai conștientă de resur- 
sele ei și mult mai dispusă să înțeleagă necesitatea unui prin- 
cipiu transcendent, ca altădată. 

O filozofie biologică, împărţită între un neovitalism aristo- 
telic cu care filozofia religiei poate colabora, întrucît admite un 
principiu vital deosebit de materia neînsuflețită, și un biologism 
irațional, în sensul filozofiei lui Klages, care concepe spiritul 
ca o funcţie anarhică a vieţii — care a izvorit din nevoi precise 
şi care apoi și-a pierdut sensul, opunîndu-se acesteia. 

Opoziția principală o întâlnește azi filozofia religiei din par- 
tea sociologiei şi a filozofiei culturii, care luptă încă cu îndîrjire 
să reducă faptul religios la cel social sau la faptul de cultură. 

Această opoziţie este foarte subtilă, pentru că ea este, în apa- 
rență, favorabilă religiei, pe care o admite ca formă, dar căre- 
ia luptă pe nesimţite să-i schimbe substanţa, dezlipind-o de 
principiul ei transcendent. 

Prin aceasta însă religia este minată în esenţa ei, fără să-și 
dea seama. 

În sfârșit, o ultimă opoziţie întîlnește filozofia religiei din par- 
tea materialismului dialectic marxist, care o refuză, ca mit, prin 
care mulțimile exploatate sînt sustrase de la funcţia lor teres- 
tră şi îndreptate spre satisfacţii iluzorii. 

Pe toate aceste puncte, bătălia este în curs — filozofia religiei 
rezistînd împotriva atacurilor acestor curente. 


8. CONCLUZII 


Acestea sînt — expuse fugar — și pe cît am putut de limpe- 
de, în timpul disproporționat de scurt pe care l-am avut, în ra- 
port cu mărimea subiectului; dar deja cam lung, în raport cu 
răbdarea dumneavoastră. 

Dacă, din cele ce-am arătat, v-aţi convins, într-adevăr, că în- 
tre sfîrşitul veacului trecut și anul în care sîntem s-a petrecut 
o completă răsturnare a interesului filozofic pentru problema 
religioasă — care, din tolerată, pentru că e utilă moralei, a deve- 

nit stăpînă și ordonatoare a întregii concepţii despre viaţă, chiar 
în filozofiile ateiste; 

dacă aţi înţeles că această răsturnare s-a făcut cu ajutorul 
bergsonismului, al pragmatismului și al fenomenologiei, care 
ne-au dezlănţuit de cătușele pozitivismului și ale scientismului 
— care ne împiedicau apriori să încercăm să trăim creștinește; 

dacă vă amintiţi că, odată dezlănţuite, forțele vieții religioa- 
se au depășit curentele care le-au făcut posibilă reînvierea și au 
dat naştere la o serie de curente filozofice confesionale: pro- 
testante, cu Barth, Otto şi Tillich; catolice, cu augustinienii lui 
Blondel şi cu tomiștii lui Jacques Maritain; ortodoxe, cu isto- 
rismul teocentric al lui Berdiaev, cu teodiceea tragică a lui Vi- 
şerlovțov și cu sofiologia lui Bulgakov, printre care și gîndirile 
filozofice originale ale d-lor: Blaga, Nae Ionescu și Crainic; 

şi dacă vă veţi aminti că cheia întregii gîndiri religioase mo- 
derne stă în faptul trăirii autentice a vieţii religioase, 

Dumneavoastră veţi şti ce vă rămîne de făcut; 

iar eu voi fi mulțumit că, cu toate dificultăţile subiectului, 
nu am vorbit în zadar. 


NOTE ȘI COMENTARII 


LOGOS ȘI EROS ÎN METAFIZICA CREȘTINĂ 


Iniţial, conferinţă rostită în seara zilei de 27 februarie 1930 (de la 
18%), în cadrul ciclului intitulat „Filozofia creştină“, organizat de 
Federaţia Asociaţiilor Creștine Studențești din România (F. A. C.S.R.), 
în aula Fundaţiei Universitare „Carol 1“ din Capitală (actuala Biblio- 
tecă Centrală Universitară). 

Ciclul — condus de Tit Simedrea — a fost deschis de Stelian Mate- 
escu, care, în 20 februarie 1930, a prezentat conferința „Metafizica 
laică și metafizica sfinţilor“ (publicată în Gândirea, iunie-iulie 1930, 
inclusă în vol. Directiva absolutului, 1933). În următoarele cîteva săp- 
tămîni, în fiecare Joi seara, au urmat conferințele: Paul Sterian, 
„Filozofia crucificării“ (6 martie 1930; rezumat în Czvîntul, 10 mar- 
tie 1930); Sandu Tudor, „Muntele Athos“; Nae Ionescu, „Trup şi 
întrupare“ (20 martie 1930; rezumat în Cuvîntul, 23 martie 1930); 
Vasile Ionescu, „Platonismul și dogma creștină“ ; Tit Simedrea, „Cult 
şi Taine ca mijloc de sfințire“. 

Dintre multele informaţii de presă și articole despre ciclu și despre 
conferinţa rostită de Mircea Vulcănescu, vezi: Paul Sterian, „Un cichu 
de filozofie creştină“, în Cuvîntul, an VI, nr. 1735, 19 februarie, 1930, 
pp. 1, 2; Constantin Noica, „Lucruri noi“, în Vremea, an III, nr. 104, 
6 martie 1930, p. 2 (rubrica „Notaţii“) (inclus în Între suflet și spirit. 
Publicistică, II, 1930-—iunie 1934, Bucureşti, Editura Humanitas, 1996, 
p. 36). Un rezumat al conferinței lui Mircea Vulcănescu a apărut în 
Cuvîntul, an VI, nr. 1747, 3 martie 1930, pi. 3. 

În lista lucrărilor proprii, alcătuită în decembrie 1940, la cererea 
Ministerului Educaţiei Naţionale, Cultelor și Artelor, Mircea Vulcă- 
nescu menţionează că această conferinţă a fost ţinută în aprilie 1930 
(din câte își amintea...) și a fost „publicată fragmentar“. „Logos și 
Eros...“ a fost publicată astfel: „Tipologia“, în Floarea de Foc, an |, 
nr. 10, 12 martie 1932, pp. 1, 2 (părțile I-Ila din culegerea de faţă); 
»IL. Relaţiile“, în Floarea de Foc, an L, nr. 11, 19 martie 1932, pp. 2, 3 

(părțile Ilb-III, pînă la steluță); „III. Fondul“, în /deez Românească, 
an L, nr. 1, mai 1935, pp. 23-31 (III, de la steluță pînă la sfârșit). 

FLOAREA DE FOC a apărut la București, săptămînal, între 6 ia- 
nuarie—26 martie 1932, 25 martie—30 aprilie 1933 şi între 25 ianua- 
rie-2 iulie 1936, sub conducerea lui Sandu Tudor. Dintre numeroșii 
colaboratori, aproape exclusiv tineri, amintesc pe: Emil Cioran, Mac 
Constantinescu, Octav Șuluţiu, Alexandru Sabia, Eugen Ionescu, 
Ilariu Dobridor, Marcel Avramescu, Ghiţă Ionescu, Arşavir Acterian, 
Dan Botta, Paul Costin Deleanu, Paul Sterian, Haig Acterian, Horia 
Stamatu, Petru Comarnescu, Ștefan Ion George, Barbu Brezianu, 
Mircea Eliade, Alfons Adania, Alexandru Mironescu, Zaharia Stancu, 
Petru Manoliu, Vasile Damaschin ș. a. 

Alături de „Logos și Eros...“, Mircea Vulcănescu a mai colabo- 
rat la Floarea de Foc cu cronica „Napoleon“ la cartea lui Jacques 
Banville (nr. 2, 13 ianuarie 1932) şi cu articolul de atitudine „N. Iorga 
şi tineretul universitar“ (nr. 12, 26 martie 1932; acest nr. nu se află 
în colecţia Bibliotecii Academiei Române; o descriere a lui se află în: 
Mircea Vulcănescu, De la Nae Ionescu la „Criterion“. București, 
Editura Humanitas, 2003, p. 412). 

IDEEA ROMÂNE AS CĂ, „revistă lunară de critică, ideologie şi 
poezie“, a apărut în Capitală, între mai 1935-1937 şi a fost scoasă de 
Paul Costin Deleanu. Este o altă importantă revistă a „tinerei gene- 
rații“. Conducătorul publicaţiei a vrut ca ea să fie continuatoarea, în 
noi împrejurări social-ideologice și culturale, a Buletinului Asociaţiei 
Studenţilor Creștini din România (1923-1928, 1931) şi a Ideii creştine 
(1926). În 1937, revista s-a situat deschis pe o poziţie de dreapta. 
Dintre colaboratori, sînt de amintit: Ștefan Ion George, Horia Stamatu, 
Arșavir Acterian, Eugen Ionescu, Virgil Godeanu, Mircea Nicolau, 
Emil Botta, Mihail Vîlsan, Anton Balotă, Traian Herseni, Alexandru 
Constant, Haig Acterian, Dumitru C. Amzăr ș. a. 

La Ideea Românească, Mircea Vulcănescu a colaborat doar cu 
fragmentul din „Logos și Eros...“. 

În arhiva Mircea Vulcănescu, aflată în posesia familiei, se găsesc: 
a) o copertă cu titlul „Logos și Eros în filozofia creştină, 1930“; b) un 
text dactilografiat — variantă cu numeroase modificări făcute cu 
creionul și cu cerneală verde; text incomplet (are 21 de file); c) tex- 
tele decupate din Floarea de Foc, cu subtitluri şi modificări (făcute 
probabil pentru volumul anunțat prin presă în 1932: Logos și Eros, 
în colecția „Carte cu semne“; acel volum n-a apărut); d) un exem- 
plar din nr. 1 al Idei; Românești, fără modificări. 

La sfârșitul anilor *80 (1985-1989), textul a fost pregătit pentru 
culegerea Dimensiunea românească a existenței, planificată să apară 
la Editura Eminescu, în 1989, în colecţia „Filozofia culturii“. 

În anii '90, studiul a apărut în: Mircea Vulcănescu, Logos și Eros. 
Creștinul în lumea nouă. Două tipuri de filozofie medievală. Bucu- 
reşti, Editura Paideia, 1991, pp. 11-40; idem, Dimensiunea 
românească a existenței, vol. 1. Pentru o nouă spiritualitate filozofică. 
București, Editura Eminescu, 1992, pp. 71-83. 

La transcriere s-a ţinut seama de modificările autorului operate 
pe textele tipărite aflate în arhivă. 


1. Ceea ce există cu adevărat (gr... 

2. Penia (mitol. gr.) = divinitate alegorică; personifică Sărăcia. 

3. Poros (mitol. gr.) = divinitate alegorică; personifică Abundenţa, 
Bogăția. Potrivit lui Platon, din împreunarea lui Poros cu Penia se 
naște Amorul. 

4. Poziţia „mai veche“ este întemeiată de Francis Bacon (1561-1626), 
care începe Noul Organon cu un text fundamental, unul dintre 
temeiurile teoretice ale spiritualităţii moderne în genere, occidentale 
în special: „Omul, servitor și interpret al naturii, poate să înfăptuiască 
şi să cunoască, atit cît a observat din ordinea naturii prin lucrul însuși 
sau prin spirit; în afară de aceasta, el nu mai cunoaște și nu mai poate 
nimic“ (Nozl Organon, cartea I, $ I, trad. de N. Petrescu şi M. Florian. 
București, Editura Academiei R. P. R., 1957, p. 35). 

Tot filozoful englez stabilea o strânsă interdependență între teorie 


” şi practică: „Ştiinţa şi puterea omului sînt unul și același lucru, fiind- 


că necunoașterea cauzei face să dea greș efectul. Natura nu este învin- 
să decât ascultînd de ea: ceea ce în teorie este cauză, în practică este 
regulă“ (Ibidern, cartea I, III; ed. cit., p. 35). 

5. Juan de la Cruz — sfintul loan al Crucii (n. Yeper, 1542 (15402), 
la Frontiveros — m. 13-14 decembrie 1591, la Uheda), poet şi mis- 
tic al catolicismului. Tatăl catolic, mama evreică; studii la Universitatea 
din Salamanca; apoi preot. Creează, împreună cu maica Tereza de Avila, 
Ordinul Carmeliţilor Desculţi; ajunge rector al Colegiului superior 
al Mînăstirii din Grenada. Este beatificat (1675), canonizat (1726), 
doctor al Bisericii (1926). 

Juan de la Cruz a scris poeme, glosse și romanțe. 

6. Conceptele de chip, îns, ca şi cel de fire (determinat în conti- 
nuare în textul autorului), transferate în planul discuţiei filozofice, 
vor fi reluate peste un deceniu și mai amplu analizate, cu aplicare spe- 
cială la poporul român. Vezi: „Existenţa concretă în metafizica 
românească“, în Dimensiunea românească a existenţei, vol. 3. Către 

ființa spiritualității românești. București, Editura Eminescu, 199, . 


pp. 141-162. 


7. Este vorba de teoria leibniziană a „armoniei prestabilite“: „De 
unde e ușor să concludem că unirea laolaltă a tuturor spiritelor tre- 


buie să alcătuiască cetatea lui Dumnezeu, adică statul cel mai desăvârșit 


cu putință, sub cel mai desăvârșit monarh“ (G. W. Leibniz, Monadologia, 
85. Trad. de Constantin Floru. București, Editura Ştiinţifică, 1972, 


p. 526). 
8. În comunicarea dintre cele două războaie mondiale, prin Veacul 
de Mijloc sau Evul de Mijloc se desemna Evul Mediu. 


9. Vezi: Mircea Vulcănescu, „Max Scheler (1874-1928)", în Ar- 


hiva pentru știința și reforma socială, an VIII, nr. 1-3, [ianuarie-—sep- 
tembrie] 1929, pp. 369-382 (necrolog retipărit în Dimensiunea 
românească a existenței, vol. 1. Pentru o nonă spiritualitate filozofică, 
pp. 164-176). 

10. În textul tipărit în 1932: „specificaţii“. 

11. „A nu râde, a nu te întrista, ci a înțelege“ (lat.). 

12. Lipsă în textul tipărit în 1932. 

13. „Prin esenţa sa, intelectul este mai presus şi mai nobil decît 
voinţa“ (lat.). 

14. „Binele şi răul sînt în lucruri, adevărul și falsul — în gîndire“ 


(lat.). 


POSIBILITĂŢILE FILOZOFIEI CREŞTINE 


Conferinţă rostită în seara zilei de 8 decembrie 1940, în cadrul unui 
ciclu organizat la Căminul studențesc „Sf. Augustin“ din București. 

Figurează în lista lucrărilor proprii a lui Mircea Vulcănescu din 
decembrie 1940. 

Textul conferinţei a fost publicat ca inedit în Viaţa Românească, 
an LXXXIX, nr. 7-8, iulie-august 1994, pp. 78-88 („Restituiri“). 
„_ Maiapoi, a fost inclus în culegerea Posibilităţile filozofiei creştine. 
Îngrijirea ediției Dora Mezdrea. București, Ed. Anastasia, 1996, Pp- 
21-41 (col. „Filozofia creștină“). 

La Căminul „Sf. Augustin“ (str. Știrbei-Vodă nr. 174), Mircea 
Vulcănescu a mai rostit conferinţa „Ideea de Dumnezeu în filozofia 
Tomei din Aquino“ (3 martie 1940) (vezi, în culegerea de față, pp. 
187-209). 

În arhiva Mircea Vulcănescu s-a păstrat manuscrisul conferinței; 
are 5 + 38 pp. (formatul 168/206 mm), scrise cu cerneală albastră, pe 
o singură față a filei, cu numeroase modificări de redactare; alte modi- 
ficări sînt făcute cu creionul, la lectura textului. Pe coperta în care se 

află manuscrisul, Mircea Vulcănescu a notat titlul „Problema filozofiei 
creștine“. Am preluat, totuși, titlul „Posibilităţile filozofiei creștine“, 
cel cu care conferința este înscrisă în bibliografia scrierilor proprii, 
pe care Vulcănescu a întocmit-o în același decembrie 1940. 
Transcrierea s-a făcut după manuscrisul din arhivă. 


1. Virgil Bogdan s-a născut în 24 mai 1899, la Colmar, în Franța, 
şi a murit în 24 decembrie 1969, la București (este înmormîntat în 
Cimitirul Catolic de la Bellu). A fost fiul (alături de alţi cinci copii 
— între care și pictorul Catul Bogdan) lui Gh. Bogdan-Duică, criti- 
cul și istoricul literar cunoscut (care a cochetat și cu filozofia...), căsă- 
torit cu o franțuzoaică din Alsacia, Maria Daull. După studii filozofice 
la Cluj, Virgil Bogdan a urmat un stagiu de specializare la Paris, în 
cadrul Şcolii Române de la Fontenay, încheiat cu susţinerea doctora- 
tului în filozofie (ne informează Constantin Floru, cel mai bun pri- 
eten al lui Bogdan). Mai apoi, Virgil Bogdan este profesor de filozofie 
la Timișoara, unde colaborează la publicații locale, și curînd se trans- 
feră, ca profesor de liceu, la București (la „Matei Basarab“, „I. L. 
Caragiale“ ș. a.) (printre elevi, l-a avut și pe Henri Wald). Știind să 
îmbine armonios speculativul cu practic-utilul, el a fost unul dintre 
principalii animatori ai Asociaţiei Profesorilor Secundari de Filozofie, 
la ale cărei congrese, din 1934 și 1938, Bogdan a prezentat o comuni- 
care și, respectiv, o cuvîntare. 

Ca istoric al filozofiei, Virgil Bogdan a colaborat la volumul oma- 
gial dedicat lui Ion Petrovici, Istoria filozofiei moderne, cu studii în 
care i-a prezentat pe Max Scheler, Martin Heidegger și Nicolai Hart- 
mann. Împreună cu N. Bagdasar și C. Narly, ei trei au alcătuit o An- 
tologie filozofică. Filozofi străini (două ed., 1943). Mai tîrziu, Virgil 
Bogdan a făcut parte din colectivul care în anii '50 și '60 a tradus im- 
portantele lucrări ale lui G. W. Fr. Hegel. Singur, el a tradus Feno- 
menologia spiritului (1965) şi în colaborare Logica (mică) (cu D. D. 
Roşca, C. Floru și Radu Stoichiţă; 1962) și Principiile filozofiei drep- 
tului... (cu C. Floru; 1969). 

Ca publicist, Virgil Bogdan a colaborat cu studii, cronici și recen- 
zii la Revista Institutului Social Banat-Crişana, Gînd Românesc, 
Luceafărul, Revista de pedagogie, Revista generală a învățămîntu- 
lui, Revista de filozofie ş. a. 

La moartea lui Virgil Bogdan, C. Floru a tipărit un necrolog în 
Revista de filozofie (nr. 1, ianuarie, 1970). (Vezi şi o fișă de dicţionar 
în Argeș, nr. 11 (242), august 2002, p. 8.) 

2. Reamintesc că în vremea studenției Mircea Vulcănescu proiec- 
tase „Sistemul meu filozofic: existentismul“ (tipărit ca inedit în Ma- 
nuscriptum, an XXVII, nr. 1-2, [ianuarie-iunie] 1996, pp. 49-54). 

În conferinţa din 1940, prin „filozofia existenţială“ el înțelege cu- 
rentul filozofic existențialist, cel despre care Virgil Bogdan tipărise un 
studiu în vol. colectiv /storiz filozofiei moderne, vol. III (vezi, mai sus, 
nota 1). 

3. Titlu dat de editor. 

În manuscris, după o steluţă (*), se continuă cu punctul 1, pe care 
l-am eliminat, întrucît nu a mai numerotat undeva cu punctul 2. 

Textele celorlalte paragrafe sînt grupate de autor astfel: „Intro- 
ducere“; „Poate fi creştin, filozoful ?*; „Este filozofia creștină — filo- 
zofie“ etc. 

4. Cititorul de azi are la îndemînă — în traducerea românească a 
lui Gheorghe I. Ciorogaru — Jacob Bâhme, Aurora sau răsăritul se 
întrezărește. Aceasta înseamnă: Rădiicina sau muma filozofiei, astrolo- 
grei și teologiei pe temeiul adevărat, sau descrierea naturii. București, 
Ed. Ştiinţifică, 1993. 

5. Vezi: Ren€ Descartes, Meditations de prima philosophia. În 
românește, după textul original..., de Constantin Noica. București, 
Tip. „Bucovina“ 1. E. Torouţiu, 1937, VII + 143 p. (altă ed.: Ed. Hu- 
manitas, 1992). 

Vezi și: idem, Meditaţii metafizice. În româneşte de Ion Papuc. 
București, Ed. Crater, 1993, 88 pp. 

6. Vezi E. Gilson, L'esprit de la philosophie medievale, tome |. 
Paris, ]. Vrin, 1932, p. 14; deuxi&me Edition revue, 1948; idem, 
Filozofia în Evul Mediu. De la începuturile patristice pînă la sfirşitul 
secolului al XIV-lea. Trad. de Ileana Stănescu. București, Ed. Hu- 
manitas, 1995. 

7. Se ştie că Parmenide a teoretizat ideea nemișcării, a imobilităţii uni- 
versale, ilustrată de Zenon prin cele patru aporii, dintre care celebre sînt 
„Ahile“ și „Săgeata“. Filozofii eleaţi nu susțineau că mișcarea n-ar fi reală 
în planul lumii fizice, ci că ea nu poate fi concepută că ar fi reală. 

Ni se povestește că, la argumentele speculative ale eleaților, Diogene 
din Sinope, filozoful cinic, „Contraargumenta“ ... plimbîndu-se... Mai 
spune povestea că adepţii lui îl aplaudau pentru acest mod „ingenios“ 
de a respinge un argument speculativ, iar el îi ciomăgea, invitîndu-i 
să argumenteze, nu să... aplaude... 

8. In 1937, cu prilejul și în cadrul Expoziţiei Universale de la Paris, 
au avut loc, printre altele, cel de-al II-lea Congres Internaţional de 
Estetică, cel de-al IX-lea Congres Internaţional de Psihologie și cel 
de-al IX-lea Congres Internaţional de Filozofie. Lucrările acestuia din 

urmă s-au desfășurat între 31 iulie—7 august 1937 și au fost consacrate 
împlinirii a 300 de ani de la apariţia Discursului asupra metodei al lui 
Ren& Descartes: desigur, s-au discutat problematici actuale, con- 
temporane ale lumii și ale filozofiei. Dintre români, au participat lon 
Petrovici, Marin Ștefănescu, Eugeniu Sperantia, Tudor Vianu, Mircea 
Florian, Petru Comarnescu, Pius Servien, Ștefan Lupaşcu ș. a. 
Cotidienele românești ale vremii au relatat, la zi, și despre congresul 
de filozofie. După congres, în ţară s-au publicat multe dări de seamă, 
semnate de Arșavir Acterian (Vremea, 5 septembrie 1937; 6 martie 
1938), Petru Comarnescu (Vremea, 12 și 19 septembrie 1937), Horia 
Stamatu (Buna-Vestire, 18 septembrie 1937), Grigore Popa (Gindirea, 
septembrie 1937; Atheneurm, iulie— decembrie 1937) ș. a. Vezi și Travaux 
du LX-&me Congres International de Philosophie, tome I-XII. Paris, 
Herman & Comp., 1937. 

9. „Să nu ucizi“ („Leşirea. A doua carte a lui Moise“, cap. 20, v. 13; 
în Biblia sau Sfinta Scriptură. 'Trad. de Bartolomeu Valeriu Anania. 
București, Ed. Institutului Biblic și de Misiune al Bisericii Ortodoxe 
Române, 2001, p. 100). 

10. „Neliniștit rămîne sufletul nostru mereu, pînă cînd își va găsi 
tihna în Tine“ (lat.). 

11. Vezi Blaise Pascal, Scrisori provinciale. Trad. de George Iancu 
Ghidu. București, Ed. Ştiinţifică, [1973], pp. 328-335. 

12. „Noi Îl propovăduim pe Hristos-Cel-Răstignit: pentru ludei, 
piatră de poticnire; iar pentru păgîni, nebunie“ („Epistola sfîntului 
apostol Pavel Întâia către Corinteni“, cap. 1, v. 23; în Biblia..., trad. 
Bartolomeu Valeriu Anania, ed. 2001, p. 1641). 

13. Vezi o altă traducere în Acatistul Bunei-Vestiri al Prea Sfintei 
stăpînei noastre de Dumnezeu născătoare şi pururea Fecioarei Maria, 
»Icos al 9-lea“. Bucureşti, Cultura Românească S. A. R., [1932], p. 20. 

14. În manuscris se continuă cu următorul pasaj, tăiat cu cerneală: 
„Cele două lumi, firească și superioară, se ivesc numai în lumina ipo- 
statică a Verbului Cuvântului Dumnezeiesc și în lucrarea lui mîntu- 
itoare. Nici o contopire de planuri însă“ (p. 17). 

15. „Și cel ce în nume de ucenic va da de băut numai un pahar cu apă 
rece unuia din aceştia mici, adevăr vă grăiesc: Nu-și va pierde răsplata“ 
(„Sfînta Evanghelie după Matei“, cap. 10, v. 42; în Bibhia..., p. 1472). 

16. Vezi „Isaia“, cap. 65, v. 1; în Biblia..., ed. 2001, p. 962. 

17. „Cred, fiindcă e absurd“ (lat.). 

Expresie clasică, eronat atribuită lui Augustin (sec. IV-V). Forma 
primară se află la Tertulian (sec. II-III), care a scris următoarele: „Et 
mortus est Dei filius; proresus credibile est, quza ineptum est (De carne 

Christi), adică: „Şi a murit fiul lui Dumnezeu; e foarte credibil, pen- 

tru că e o absurditate“ (Despre carnea lui Hristos). Trecînd în „folclorul 
cultural“, ineptus s-a transformat în absurdus și expresia prescurtată 
a căpătat forma rămasă pînă azi: „ Credo, quia absurdum “. 

De la planul religios, expresia s-a generalizat pentru cadrul larg 
al comunicării în care formulări aberante n-au credibilitate. 

18. „Credinţa care murmură prin intelect“ (lat.). 

19. „Crede spre a putea să înţelegi“ (lat.). 

20. Ceea ce Mircea Vulcănescu spune că este „definiţia spenceri- 
ană“ este, de fapt, o idee generală care circulă cu privire la concep- 
tul de filozofie, din antichitatea greacă, pînă în contemporaneitatea 
românească. Și Herbert Spencer spune că este o idee generală în „diferite 
concepţii asupra filozofiei“ : „Dacă au existat diferențe — şi dacă ele 
există încă — în ceea ce priveşte imaginea pe care o formăm despre 
întinderea sferei pe care o umple filozofia, toţi sînt de acord, totuşi, 
a nu da acest nume decît unei cunoştinţe care depășește pe cea obișnuită. 
Ceea ce rămîne, ca un element comun, din diferitele concepţii asupra 
filozofiei, o dată ce au fost eliminate toate elementele care erau în 
dezacord, este că ea este o cunoaștere de gradul cel mai înalt de gene- 
ralitate“. (Herbert Spencer, Primele principii; apud N. Bagdasar, 
Virgil Bogdan, C. Narly, Antologie filozofică, Filozofi străini, ed. a 
doua. București, Casa Școalelor, 1943, pp. 582-583.) 

„Iată, în continuare, și un citat din românul contemporan D. D. Roșca: 
„Însă din semnificaţiile diverse atribuite filozofiei — de filozofi şi 
nefilozofi — de-a lungul istoriei sale poate fi desprinsă o notă con- 
stantă, comună acestor semnificaţii sau majorităţii lor), notă con- 
siderată drept definitorie pentru conceptul de filozofie. Şi anume: 
filozofia este definită ca fiind concepţie generală despre lume, rod al 
unui efort spre sinteza totală, doctrină care pretinde să ne dea o imagi- 
ne de ansamblu a existenței considerată în totalitatea ei“ (D. D. Roșca, 
„Știință și filozofie“, în vol. Oameni și climate. Cluj, Ed. Dacia, 1971, 
p. 196). 

21. În istoria filozofiei universale, este clasic visul lui Ren& Descartes 
(1596-1650), pe care filozoful I-a avut (în trei reprize), în noaptea 
de 10 noiembrie 1619 (avea, așadar, 23 de ani). Pentru relatarea şi 
comentarea visului, vezi Constantin Noica, Viața și filozofia lui Ren€ 
Descartes. Bucureşti, Ed. Libr. „Universala“ Alcalay & Co., 1937, PP- 
31-43 (ed. 1992, pp. 21-26). | 

22. Legea (dogma) credinţei (lat.). 


CREȘTINUL ÎN LUMEA MODERNĂ 


Conferinţă rostită în seara zilei de 7 aprilie 1940 (de la ora 18%), 
în Sala „Ion Dalles“ din București, conferință organizată de Filiala 

parohială Mîntuleasa a Societăţii Ortodoxe Naţionale a Femeilor 
Române. 

Este înscrisă în lista lucrărilor proprii din decembrie 1940, cu titlul 
„Creștinismul şi lumea modernă“. 

Cu titlul „Creștinul în lumea modernă“, a fost tipărită, ca inedită, 
în revista Prodromos (Paris), nr. 6, februarie 1967, pp. 7-10, şi nr. 8—9, 
martie 1968, pp. 8-14. Textul din nr. 6 are ca subtitlu: „Conferință 
ţinută la 7 aprilie 1940 în Sala « Dalles »“, şi este însoțită de următoarea 
notiţă: „N. B. Textul ce urmează corespunde primei părți a conferinţei 
lui Mircea Vulcănescu (pag. 1-19 din caietul conținînd 67 de pagini 
numerotate, nu toate complet scrise). Sînt reproduse aici numai para- 
grafele în clar, cu omisiunea celor facultative sau obliterate“ (p. 7). 

După forma din revistă l-am editat în culegerea Logos și Eros..., 
ed. 1991, pp. 41-80. 

Întrucât acea culegere a fost una concepută cu note foarte restrânse 
(în dorinţa de a pune textele autorului cît mai repede și mai simplu 
la îndemâna cititorului — este prima carte pe care am scos-o din tipar 
cu semnătura lui Mircea Vulcănescu), nu am apelat la forma din arhivă 
a conferinței. 

Nu am văzut forma manuscrisă a textului tipărit în Prodromos — 
astfel că nu știu ce înseamnă paragrafe „neclare“ sau care sînt cele care 
au fost „obliterate“. 

În arhiva Mircea Vulcănescu de la București se află forma primă 
a conferinţei; sînt 72 de fişe (numerotate de Zaharia Balinca) (for- 
matul 168/205 mm), majoritatea scrise cu cerneală albastră și doar 
cîteva cu creion negru, pe o singură faţă a fişei; pe unele fişe — după 
practica lui Vulcănescu — sînt scrise cîteva fraze sau chiar un singur 
rînd; sînt și propoziţii sau fraze neterminate în scris. 

Pe una din fișe, Zaharia Balinca — organizatorul arhivei la sfîrșitul 
anilor '70 — a notat, la 16 martie 1978: „Noi am găsit, printre manu- 
scrisele lui Mircea Vulcănescu, numai aceste « Note » (în număr de 
71, în numerotarea noastră), care au stat la baza conferinţei « Creşti- 
nismul şi lumea modernă », ţinută în aprilie 1940 în Sala « Dalles ». 
Conferinţa a fost organizată de Societatea Ortodoxă Naţională a 
Femeilor, parohia Mîntuleasa. Textul conferinței, integral, noi l-am 
copiat din revista Prodromos, nr. 6 și 8, 1967. Această revistă « foaie 
de gînd şi apropierea creştină », apărea în Franţa, scrisă în româneşte. 
E probabil ca una din membrele Societăţii Române a Femeilor Ortodoxe, 
plecată înainte de război în Franţa, să fi luat cu ea şi această confe- 
rință — dar așa în ţară au rămas numai aceste note ca originale. Mai 
lipsesc, desigur. Poate le vom găsi“. 


395 


Pentru culegerea de faţă am preluat titlul și textul din Prodromos 
(pînă la o eventuală altă tipărire a textului, cînd poate voi avea la 
îndemînă forma din caietul aflat la Paris). 

În notele ce urmează preiau pasaje tăiate ori pe cele care nu se gă- 
sesc în forma tipărită în Prodromos. (Nu preiau oarecare modificări 
de unul sau cîteva cuvinte.) 


1. În manuscrisul din arhiva Mircea Vulcănescu (de la București) 
se continuă cu următorul pasaj: „Astfel, unii dintre Dumneavoastră 
au familie, cei mai mulți — cum am devenit de la o vreme ţară de « pro- 
ducători » — în care nimănui nu îi mai e îngăduit să stea pe tînjală, 
îndeplinim, cu un titlu sau altul, o funcție socială și chiar cei ce n-am 
avea nici o altă legătură cu lumea de aci, am avea totuși cel puțin una 
căreia nimeni — cel puţin dintre bărbaţi — nu i se poate sustrage, măcar 
în calitatea de « concentrat ». Sîntem fiii aceleiași patrii / Fiecare e, deci, 
presupus deja angrenat activ — într-un fel oarecare — în ceea ce cu 
un titlu generic mi s-a indicat a fi al doilea termen de raportare al con- 
ferinței, vreau să zic: vremea de astăzi“. 

Totodată, menţionez că întreg pasajul de la începutul conferinței 
şi pînă la alineatul care se încheie cu „...al opiniei semenilor noştri“ 
este tăiat cu cerneală, în forma din arhiva de la București. | 

2. În manuscrisul din arhivă, se continuă astfel: »ȘI, așa cum unii 
spun, de pildă, că inaugurează « tradiţii noi » și prea puţini își dau 
seamă sau se fac că își dau seamă de lipsa de înțeles a lucrului, atîta vreme 
cât « tradiţie » însemnează « predanie », transmitere de la unul la altul 
a unui lucru « vechi » așa că « inovaţia » este ceva cu totul deosebit, 
dacă nu de-a dreptul potrivnic tradiţiei, așa că « tradiţie nouă » este 
un nonsens; tot astfel, se poate deci...“. 

3. În manuscris, se continuă astfel: „Nu zicem oare noi tot drum 
și modestei căi despărțită de căruţa dintre lanuri și autostradei asfal- 
tate care apropie într-o jumătate de ceas orașe despărțite odinioară 
de trei zile de umblat?!“ 

4. Manuscrisul din arhivă continuă cu următoarele fraze: „lată, 
de pildă, organizatorii acestei conferințe. Gîndul lor a fost să adune 
bani. Să adune bani, desigur, pentru a veni în ajutorul nevoiașilor din 
parohie. lar Dumneavoastră aţi dat banii ceruți — sau i-au dat alții 
pentru Dumneavoastră — și ați venit aci să ascultați. Câţi din[tre] 
Dumneavoastră s-au gîndit la ce-au făcut, mai departe de socoteala 
economicească: « Ce mă costă ? Și ce pierd? Un ceas din viață! » s-au 
gîndit, de pildă, la înțelesul ascuns pe care-l are orînduirea aceasta 
« modernă » a banului, pe care înțelepciunea populară l-a numit 
« ochiul Dracului » şi care e, în lumea de azi, « puterea cu care-ţi poţi 

îngădui orice » ? Mă îndrept. Nu. De la o vreme, nu mai poți face chiar 
orice. Cred că foarte puţini. Și totuși acest ban D-voastră l-aţi dobîn- 
dit, l-aţi dat, organizatorii au luat sala și Paștele va aduce — nădăjduim 
— ajutorarea celor cărora le sînt destinaţi“. 

5. În manuscris, începutul acestei fraze are forma: „lată însă că 
mica nuanţă dintre vremea în care cu banul poţi să faci orzce și-o vreme 
în care nu mai poţi face orice cu banul de care am vorbit vădește 
putinţa unei alunecări...“ 

6. Alineatul ultim, de la „Planul...“ pînă la acest titlu de paragraf, 
în manuscris, are forma: titlul de paragraf „Ce-nseamnă a fi creştin 2“ 
şi textul: „Ce-nseamnă, Doamnelor și Domnilor, în primul rînd: z fi 
creştin? Pe înţelesul tutulor înseamnă « a fi botezat în isus Hristos! ». 
Dar o atare definiţie, deși istoveşte conceptul, nu spune mare lucru, 
pentru că întrebarea renaşte: ce înseamnă a fi botezat în Hristos? E, 
dacă vreţi, toate acestea la un loc și cu totul altceva decât ele“. 

În continuare, textul tipărit în Prodromos este mult diferit față de 
cel din fișe. 

7. Ultima frază nu se află în forma din fișe. 

8. Pasajul de la „Dacă, pe lîngă aceasta, ...“ pînă la „...din aceas- 
ta“ nu se află în fișele scrise cu creionul. 

9. În fişe, pasajul de la „Termenii...“ pînă la „...destăinuire“ are 
forma: „Lermenii acestui act sînt, de o parte, Acela pe care această 
viață-l întâlnește de la care izvorăște și de cealaltă parte nos, totalitatea 
celor ce ne împărtășim din această destăinuire“. 

10. Ca și alte dăți, Mircea Vulcănescu citează din memorie. Forma 
exactă a textului din Memoriale este: „Dar moare și marmora, de 
rănile vremii. Moare și sufletul ei, de neînţelegerea oamenilor“. (Vasile 
Pârvan, „Parentalia“ ; în Memoriale. Bucureşti, Ed. Cultura Naţională, 
1923, p. 164; în Scrieri, ed. 1981, p. 525.) 

Citatul nu se află în fișa manuscris. 

11. Nici această ultimă frază nu se află în fișa manuscris. 

De aci, pînă la sfârșitul paragr. I, însemnările din fișe sînt restrînse 
doar la câte o frază sau o simplă propoziţie, cu fişe cu 1-3 rînduri 
scrise. 

12. Şi forma acestui paragraf este mult diferită în caiet (și în 
culegerea de faţă) în comparaţie cu cea din fişe. 

13. Acest alineat are, în fișe, alte cinci variante, pe care nu le preiau 
în notele de față. 

14. Preiau, totuși, variantele „Fericirilor“: 

„Puterea care e mijlocul de a dobîndi bogăţie, 

Neîndurarea care e mijlocul de a păstra puterea, 

Semănarea gâlcevii, 

Lauda celor ajunși 
sînt valori opuse 
sărăciei de duh, 
blîndeții, 
milosteniei, 
facerii de pace, 
cărora creștinismul le aducea, acum două mii de ani, Evanghelia 
Bucuriei în suferinţe și a răsplăţii în slova de dincolo, 
răvaș de bucurie către toţi cei care suferă în lume, către toți cei lip- 
siți de Dumnezeu, de plinătate: 
Fericiţi cei săraci cu Duhul, că a lor este împărăua cerurilor; 
Fericiţi cei ce plîng, că aceia se vor mîngiia; 
Fericiţi cei înfometați și însetaţi de dreptate, că aceia se vor sătura; 
Fericiţi cei milostivi, că aceia se vor milui; 
Fericiţi cei curați cu inima, că aceia vor vedea pe Dumnezeu; 
Fericiţi făcătorii de pace, că aceia fiii lui Dumnezeu se vor chema; 
Fericiţi cei prigoniţi pentru dreptate, căci a lor este împărăţia 
cerurilor. 


1. Fericiţi cei săraci cu dubul că a acelora este împărăţia cerurilor; 
2. Fericiţi cei ce pling că aceia se vor mângfia; 
3. Fericiți cei blînzi că aceia vor moşteni pămîntul; 
4. Fericiţi cei ce flămînzesc ş 

(Şi însetoșează) de dreptate că aceia se vor sătura; 
5. Fericiţi cei mmrlostivi că aceia se vor milui; 
6. Fericiţi cei curaţi cu inima că aceia vor vedea pe Dumnezeu; 
7. Fericiţi făcătorii de pace că aceia fiii lui Dumnezeu 

se vor chema; 

8. Fericiţi cei prigoniţi pentru 

dreptate Că a acelora este împărăţia cerurilor. 
Fericiţi veți fi cînd vă vor goni Bucuraţi-vă şi vă veseliţi 
şi vor spune tot cuvîntul rău că plata voastră mare este în ceruri 
împotriva voastră Și aşa au fost prigoniţi și profeţii 
minţind pentru mine. înaintea voastră. 


Tabla valorilor creștinești este polar opusă. 
Fericiţi cei ce sînt, zice veacul modern; 
Fericiţi cei bogaţi; 

Fericiţi cei ce izbîndesc; 

Fericiţi cei aspri, că aceia nu se vor înșela; 
Fericiţi cei tari, că aceia se vor sătura; 

Fericiţi cei sătui, căci aceia au avut parte de viaţă; 
Fericiţi cei deștepţi, că aceia vor moșteni pămîntul. 


Creștinul zice: 
Fericiţi cei săraci, că a acelora e împărăţia cerurilor; 
cei blânzi, că aceia vor moşteni pămîntul; 
cei ce flămînzesc și însetoșează; 
cei drepţi, că aceia vor vedea pe Dumnezeu; 
cei curaţi cu inima, că aceia vor vedea pe Dumnezeu; 
făcătorii de pace, că aceia fiii lui Dumnezeu se vor chema; 
cei milostivi, că aceia se vor milui; 
veți fi cînd vă vor goni şi vor spune 
vă veţi pune la adăpost. 


Tabla valorilor omului modern, care nu mai crede în viața de apoi, 
e răsturnarea deplină a tablei de valori din « Predica de pe munte >». 
[Frază tăiată.) 
Fericiţi cei îndestulat:, spun fericirile vremii de acum, 
că a acelora este împărăţia lumii 
acesteia și alta nu e; 
Fericiţi cei ce rîd și se bucură că aceia n-au nevoie de mîngiiere; 
Fericiţi cei cumpliți că aceia vor moșteni pămîntul; 
Fericiţi cei ce se-nghesuiesc la praznice, la locurile altora, și la greu se 
pun la adăpost, ferindu-se de orice cuvînt împotriva oricui, mințind 
să le fie bine că aceia se vor sătura; 
Fericiţi cei neîndurători că aceia nu se vor teme de nimeni; 
Fericiţi făcătorii de gîlceavă că aceia fiii faptei lor se vor chema; 
Fericiţi veţi fi cînd vă vor slăvi și vor spune tot cuvîntul bn 
asupră-Vă, minţind fără rușine. — Bucuraţi-Vă şi Vă veseliţi că v-aţi 
aflat plata de aici și așa au fost 
răsplătiți toți biruitorii dinaintea 
Voastră. 


Tabla valorilor omului modern ce nu mai crede în viaţa de din- 
colo e răsturnarea deplină a tablei de valori a « Predicei de pe munte ». 

În locul sărăciei cu duhul, 

1. Fericiţi cei îndestulați, că a acelora e împărăţia acestei lumi și 
alta nu e; 

2. Fericiţi cei ce rîd şi se bucură, că aceia de nimic nu au nevoie; 

în locul blîndeței, 

3. Fericiţi cei tari, că aceia vor stăpîni pămîntul; 

în locul milosteniei, 

4. Fericiţi cei cumpliţi și neîndurători, că aceia vor stăpîni pămîn- 

tul; 

Fericiţi cei îndrăzneți, că aceia vor avea parte la praznic!; 

în locul lui făcătorii de pace, 

5. Fericiţi semânătorii de gîlceavă, căci aceia fiii izbîndei lor se vor 
chema; 

în locul curăției inimei, 

6. Fericiţi cei iscusiţi, că aceia meșteșugul facerii şi desfacerii tutu- 
lor lucrurilor vor vedea (mai bine c-un deștept la pagubă, decît c-un 
prost la cîştig); 

în locul fericirii în prigoană, 

7. Fericiţi cei ce se-nghesuiesc la praznice şi la greu se pun la adă- 
post, ferindu-se de orice cuvînt împotriva oricui, minţind să le fie 
bine! [...] 

Fericiţi cei cumpliți şi tari, că aceia vor moșteni pămîntul ( Forţa 
primează dreptul). [...] 


Împărăţia lumii acesteia e dată celor care au. 

Moștenirea pămîntului e făgăduită celor tari. 

Stăpînirea, celor ce bagă zâzanie între alţii. [...] 

Divide et impera. [Dezbină şi stăpînește.] 

Andaces fortuna invat. [Norocul îi ajută pe cei îndrăzneţi.] 
Forţa primează dreptul. [...] 


Fericiţi ce; îndestulați — aşa ar spune « Predica de pe munte » a 
vremurilor de acum —, căci a lor este împărăţia lumei acesteia şi alta 
nu e; 

Fericiți cei ce rîd și se bucură — căci aceia n-au nevoie de mîngiiere; 

Fericiţi cei cumpliți — că aceia vor moşteni pământul; 

Fericiţi ce; ce se înghesuiesc la praznice, pe locurile altora și la greu 
se pun la adăpost — că aceia se vor sătura; 

Fericiţi cei neîndurători — că aceia nu se vor teme; 

Fericiţi făcătorii de gîlceavă — că aceia fiii faptei lor se vor chema; 

Fericiţi veţi fi cînd vă vor lăuda și vă vor slăvi și vă vor spune tot 
cuvîntul bun către voi, minţind fără rușine. va 

Bucuraţi-Vă și Vă veseliţi, că v-aţi aflat plata pe lumea asta şi la 
fel au fost răsplătiți toți biruitorii acestei lumi, dinaintea voastră ! [ps] 


Fericiţi cei îndestulaţi, că a acelora e împărăţia lumii acesteia și alta 
nu e; 

Fericiţi cei tari, că aceia vor stăpîni pămîntul; 

Fericiţi cei cumpliţi și neîndurăitori, că aceia nu se vor teme de nimeni; 

Fericiţi cei ce rîd şi se bucură, că aceia de nimic nu au nevoie; 

Fericiţi cei îndrăzneţi, că aceia vor avea parte de praznic; 

Fericiţi semănătorii de vînt, că aceia fiii furtunilor se vor chema; 

Fericiţi cei iscusiți, că aceia taina multor lucruri vor afla; 

Fericiţi veţi fi cînd vă vor slăvi și vă vor tămiia, minţind pentru 
mult bine, că v-aţi aflat plata pe pămînt și mîine cine-o să-și mai aducă 
aminte?! 


Societatea modernă e o societate necreștină prin aceea că 
degradează ideea de om, 

1) sparge unitatea de cuget, de vreme şi de simţire a comunității 
omenești și o preface într-o pleavă de existențe risipite și antagoniste, 
izolate-n ele însele și care nu comunică decît prin folosirea acelorași 
mijloace; 

2) preface munca — datorie şi condiţie a omului sub păcat — în 
lege a firii omenești transfigurate, așezînd-o deasupra contemplaţiei 
Şi prin aceasta robeşte pe om propriei lui fapte şi-l pierde, ispitindu-l 
să se substituie Dumnezeirii și să se mistuie singur“. 

15. Textul paragr. III și IV este mult diferit în fişe față de forma 
din caiet; de aceea, preiau aproape integral textele următoarelor fişe 
(cu un rînd alb între textele fișelor, căci numerotarea lui Z. Balinca 
este eronată ici, colo, cum am constatat pentru paragr. I-II): 

„Creștinismul e fățiș opus « evului modern » în înțelesul lui istoric. 

Se poate însă identifica creștinismul cu lumea modernă? 

La prima înfățișare, s-ar părea că da. 

Ceea ce caută epoca noastră contemporană este să refacă unitatea 
spirituală a lumii. 


Care poate fi poziţia creștinului în fața unei atare lumi ? Cred că 
nu e de stat la îndoială. 

Creştinul, într-o lume așa, nu se poate aduna pe sine și e ameninţat 
să fie risipit de ispitele potrivnice, tot atât ca în lumea modernă. 

Creștinismul nu se adresează specialistului, ci omului concret. 

El nu se adresează omului biruitor, ci celui care suferă. 


Care poate fi poziţia creștinului în faţa unei atare lumi? 
1) Creştinul nu se poate aduna pe sine. 
2) Creștinul e ameninţat să fie risipit de ispite potrivnice. [...] 


Adevărul e însă că, de la războiul de acum un sfert de veac și pînă 
astăzi, lumea în care trăim a alunecat din starea în care ne-am născut, 

Nu numai că oamenii înșiși s-au schimbat. Bătrânii acelei vremi 
au pierit. Cei maturi de atunci au încărunțit; noi, copiii, ne-am copt 
la minte. Nu numai că unii din cei pe care-i știam bogaţi au sărăcit 
și s-au ridicat deasupra alții, neştiuţi. Nu numai că mergem azi cu 
mașina, acolo unde mergeam cu birja altădată, sau că în locul « gropi- 
lor » de altădată stau astăzi cartiere noi, după cum în locul clădirilor 
de altădată s-a întins pe alocul pustiul pieţelor. 

Dar rînduiala însăși a lucrurilor s-a schimbat. Ceea ce era plăcut 
oamenilor, nu le mai este. Ceea ce oamenii credeau nu numai că se 
cade, dar chiar că e un lucru vrednic de laudă, este azi lucru de ocară 
sau lucru oprit! Şi invers. Ceea ce era atunci oprit sau de ocară este 
astăzi lucru încurajat și vrednic de laudă! 


% 


Iată, de pildă, valorile și rînduielile în care am fost crescuţi noi, 
cei născuţi între 1900 și 1910: respectul vieţii omenești ca suprem bine 
şi libertatea ca mijloc desăvârșit! Ce-a rămas dintr-însele ? Cine le mai 
preţuieşte, de cînd războiul a vădit legăturile — ascunse-n vremile de 
mare bunăstare — ale omului de grup? 

Mi-aduc aminte că, atunci cînd profesorul Clinciu ne vorbea — 
în clasa a V-a — de arderea bibliotecii din Alexandria de către arabi, sau 
de autodafeurile medievale —, mi se părea că aceste lucruri sînt poveşti 
din alte lumi, care n-au să mai fie niciodată posibile în lumea noas- 
tră, definitiv intrată într-o eră de propășire şi progres fără întoarcere. 

Cum am fi putut crede oare atunci că vom asista, în mai puţin de-un 
sfert de veac, la împrejurări aidoma, sub alte latitudini ? 

Și cum mai putem crede azi, după ce le-am văzut, în progresul 
indefinit al omenirii ? | 

Însă cine ne-ar putea totuși răpi din suflet amintirea acestor valori ȘI 
sentimentul de a fi fost părtaşi ai altor realități, care, oricât ar fi dezminţite 
de realitatea cruntă, s-a păstrat în suflet tot farmecul lor dintîi? 


Acum 25 de ani, idealul copiilor era să ştie carte! Pe maidane, la 
gimnastică aflai mai mult pe repetenți. 

Azi, tot tineretul face sport și maidanul a fost ridicat, în toate ţările, 
la rangul de instituție de educaţie. 

Aplecaţi asupra micii flacări de viață-mprăștiate prin ungherele 
datului, sufeream spărtura unei vieţi duse de fiecare prea mult adîn- 
ciţi în gîndul propriu și suspinam după o unitate de gînd şi de simţire 
pe care n-o visam decît ca pe un concept limită spre care trebuie să 
năzuim, să tindem, fără să-l atingem niciodată. 

Astăzi, vezi zeci de mii de oameni brâu în jurul unui maidan, reali- 
zînd „unirea-n cuget și-n simţiri“ cu privirea aţintită asupra unui 

balon de gumă pe care-l tăvălesc cu picioarele, cu pumnii și cu capetele, 
preoţii divers colorați ai unei miezxe liturghii barbare. 


La şcoli, în locul educaţiei severe, care prea proastă nu trebuie să 
fi fost, de vreme ce a putut da atâţia oameni de vază, se practică meto- 
da activă prin care profesorul e pus să facă pe prostul cu elevii și invi- 
tat să le pună note pe furiș. 


Dacă n-ar fi decât atît și încă lucrurile ar vădi o schimbare! Dar 
schimbarea aceasta s-ar vădi numai la noi. Mai gravă apare o împre- 
jurare ca aceea ce mi-a fost dat să văd acum câtăva vreme cu un pro- 
fesor strein, venit întîmplător la noi în ţară să vadă pe un fost elev al 
lui şi să petreacă vara la el, împreună cu copiii săi, spunînd prietenului 
meu, elevul lui: « Aș vrea să mai vorbesc cu Dumneata multe lucruri. 
Din păcate, ar trebui să fim singuri. Mă tem că copiii mei nu m-ar pri- 
cepe și aș putea avea neplăceri de pe urma lor!» 


Care om își mai poate îngădui idealul omului de atunci: să stea 
degeaba?! Astăzi nababii își improvizează îndeletniciri care să le dea 
putinţa să se poată socoti, în propriii lor ochi, activi, folositori colec- 
tivităţii, cum erau altădată numai oropsiţii pe care soarta-i silea să-și 
caute stăpîn. 


Mi-aduc aminte pasiunea cu care adoram în şcoli pe Marius, pe 
Grachi, pe Cezar și detestam pe Pompei şi pe Sylla. 


Născuţi în lumea de aci, legaţi de ea de la naștere prin nesfârșitele 
legături care-ncep cu așteptările părinților și sfârșesc cu bocetele celor 
ce ne supraviețuiesc, creștini fiind, sîntem oameni, în veacul de aci. 
Luăm parte la zămislirea lui, ne bucurăm de bucuriile lui, luptăm şi 
ne dăm viaţa pentru ai noștri și ale noastre. 

Dar, oricât am părea de legaţi de acest veac, sîntem toți cu un picior 
măcar afară din el. Complet, nu ne poate cuprinde şi nici o cetate a 
lumii nu se poate identifica cu cetatea lui Dumnezeu. 

Încercările celor care vor să ne lege cu totul, să ne prindă cu toate 
ale noastre de lumea de aci sînt încercările Mamonei şi biruinţa lor 
ar fi biruinţa Leviathanului. 

Această biruinţă noi știm însă că nu va fi, pentru că temeiul 
creștinătății noastre e Cuvîntul Domnului și ştim că porțile ladului 
se vor sfărîma de făgăduielile lui făcute bisericii. 


Lepădarea de lume nu are numai decât înțelesul acesta de fugă din 
lume, cu toate că forma de viaţă monahală rămîne pentru noi, creștinii, 
răspunsul tip, cel mai adînc și deplin, la ispitele veacului. 

E adevărat că, pentru cel hotărît să se lepede de ea, fuga din lume 
este o soluţie care simplifică lucrurile. Dar nu le simplifică cu totul. 
Pentru că, în fond, sîntem îmbarcaţi pe corabie și soluţia fugii nu e 
soluţia mîntuitoare. [...] 


Ce caută creştinul și cum se înșurubează strădania lui în acest con- 
flict 2 

Grea întrebare. 

Sînt unii care, pornind de la conţinutul comun al întregii civilizaţii 
europene, pe care o rabat asupra creștinismului în care văd ideile mame, 
conchid grabnic că creștinul este esențial solidar ordinei individualiste. 

Alţii, întemeiaţi pe inadecvaţia funciară a individualismului mo- 
dern cu aspiraţia creştinismului spre unitatea spirituală, încheie, dim- 
potrivă, că creştinismul este, dacă nu identic, în orice caz, corelat 
spiritului totalitar. 

Pentru a răspunde, va trebui să facem un ocol şi să nu plecăm de 
la cercetarea conștiinței creştinismului mijlociu, care poate să ne-nșele, 
prin amestecul nesimţit de idei ale veacului cu criteriile sale creștine; 
ci să pornim de la realitatea creştină cea mai izolată de veac și cea mai 
deplin instituită în rînduiala supunerii și ascultării, adică de la viața 
monahală. 

Ei bine, cercetarea înţelesului vieţii monahale în creştinism ne va 
duce la constatarea cea mai surprinzătoare pentru chestiunea care ne 
interesează: tăierea voinţei monahului și supunerea totală a voinţei 
lui către voinţa lui Dumnezeu reprezintă forma extremă a luptei spi- 
ritului creștin spre a dobîndi /;bertatea spirituală. 

Se înțelege că aci [este vorba de] monahul care se leapădă de sine. 
Se leapădă de tot ceea ce datorește lumii, de tot ceea ce lumea aceas- 
ta a instituit ca pseudo al său; pentru a atinge, în lepădarea desăvârșită 
de tot ceea ce nu e el, aceea ce este mai adînc în el decît el însuși. [...] 


Lecţia acestei convorbiri ar putea fi deci o lecţie de răbdare. 

Dar pasă-mi-te și aci vorbeşte aceeași nălucire!“ 

După alte câteva fișe, iată un final inițial (căci a fost tăiat cu cerneală): 

„Mă veţi ierta, Doamnelor și Domnilor, că v-am înfățișat lucrurile 
acestea într-un chip poate prea dramatic, față de liniștea cu care sîn- 
tem obișnuiți, în timp ce în jurul nostru trosnesc toate încheieturile 
lumii, față de felul în care sîntem deprinși să ne mulțumim cu puţin 
ori faţă cu primăvara care ne îmbie de afară ca şi cum, pentru ea, nimic 
n-ar fi de întîmplat. 

De vină nu sînt eu. Ci acei care, cerîndu-mi să vă vorbesc asupra 
unui astfel de subiect, m-au silit să aleg între a nu spune nimic sau a 
spune lucrurilor pe nume“. 

ASPIRAȚIA LA CREȘTINISM 
ȘI ÎNŢELESUL EI ACTUAL 


Articol apărut în Buletinul Asociaţiei Studenţilor Creștini din 
România, an |, nr. 1, aprilie 1923, pp. 4-6. Semnătura: Mircea M. 
Vulcănescu. 

Peste un an, este reluat — fără vreo menţiune — în Buletinul 
Asociaţiei Studentilor Creștini din România, an. ÎI, nr. 2, aprilie 1924, 
pp. 19-22 (cu semnătura: Mircea M. Vulcănescu). 

Prima apariţie nu este indicată în lista lucrărilor proprii ale lui 
Mircea Vulcănescu din decembrie 1940 (poate întrucît în biblioteca 
personală nu s-a păstrat nr. 1 al revistei); este menţionată doar a doua 
apariţie. 

Inclus în culegerea Posibilităţile filozofiei creștine, pp. 139-142. 

În arhiva Mircea Vulcănescu nu am găsit manuscrisul articolului. 

Pentru culegerea de față, transcrierea s-a făcut după Buletinul 
A. $. C. R., nr.2 (număr păstrat în arhivă; nu are modificări sau corec- 

turi; am confruntat și cu textul celei dintii litografieri). 


SENTIMENTUL PĂCATULUI ÎN CREȘTINISM 


Text inedit. 

Nu figurează în lista lucrărilor proprii din decembrie 1940. 

Însemnări scrise în anii *20, probabil pentru o conferinţă ce urma 
să o rostească la A. S. C. R. sau pentru studenţii români de la Paris; 
ori este schiţa unui articol pentru Buletinul A. S. C. R. După scris, se 
pare a fi din perioada studiilor pariziene (toamna 1925-—vara 1928). 

În arhiva Mircea Vulcănescu se află trei file, scrise cu cerneală nea- 
gră, pe ambele feţe ale hîrtiei desprinse dintr-un caiet (formatul 165/205 
mm). 


GÎNDURI ÎNTÎRZIATE 
De la o adunare de iarnă 


Articol apărut în Buletinul Asociaţiei Creştine Studențești din Bu- 
curești, an III, nr. 1, 1925, pp. 5-11. Semnătura: M. 

Figurează în lista lucrărilor proprii din decembrie 1940. 

În arhiva Mircea Vulcănescu nu am găsit manuscrisul articolului. 

Transcrierea am făcut-o după un exemplar al numărului revistei, 
număr aflat în arhiva personală a lui Vulcănescu. Nu are modificări 
sau corecturi (doar o concretizare, privitoare la „vioara“ care lipsea: 
Paul Sterian). 

1. La sfârșitul lunii ianuarie 1925, Mircea Vulcănescu susţine exa- 
menul scris la sociologie, la care tratează subiectul „Cauzalitate și tele- 
ologie în științele sociale“ (lucrare tipărită în Manuscriptumn, an XXVII, 

nr. 1—2, [ianuarie-iunie] 1996, pp. 134-138; inclusă în Prolegomene 
sociologice [a satul românesc. București, Ed. Eminescu, 1997, pp. 63-68). 

Teza de licenţă în sociologie, elaborată sub îndrumarea lui D. Gusti, 
a avut ca temă „Individ și societate în sociologia contimporană“ (pu- 
blicată în Viaţa Românească, an XCI, nr. 11-12, noiembrie-—decem- 
brie 199%, pp. 73-91; inclusă în Prolegomene sociologice la satul 
românesc, pp. 39-62). 

2. Ideea „școlii muncii“ s-a impus în pedagogia și în școala ro- 
mânească îndată după primul război mondial. Vezi, îndeosebi: S. Me- 
hedinți, Altă creștere. Școala muncii. Bucureşti, „Convorbiri 
literare“, 1919, 241 pp. (Curând au urmat alte cîteva ediţii; a șaptea, 
cu adăugiri, 1941, 432 pp.) 

3. La 21 de ani (neîmpliniți), printre aseceriştii de 18-20 de ani, 
Mircea Vulcănescu se și vedea „bătrîn“ ... Mai ales că alți aseceriști pri- 
eteni, de aceeași vîrstă cu el, precum Paul Sterian și Anina Rădulescu- 
Pogoneanu, își trecuseră licenţa încă din septembrie trecut... 

4. Anina Rădulescu-Pogoneanu (1904-1994), absolventă a Facul- 
tăţii de Filozofie și Litere din București, cu studii de specializare la 
Paris, a fost profesoară secundară de filozofie la Școala Centrală de 
Fete din Capitală, cu studii și articole în reviste de specialitate şi cu 
manuale de educaţie civică pentru liceu. În anii "60 s-a stabilit în Franţa, 
alături de fiica ei, Vivi Vulcănescu. A fost prima soţie a lui Mircea 
Vulcănescu (între 1925-1929). 

5. Grigore Scorpan (1901-1953), bibliotecar, mai apoi universitar 
ieşean, la catedra de istorie a literaturii române și ulterior la cea de limba 
română. În studenţie a fost unul dintre fruntașii A. S. C. R.-ului de 
la Iași. S-au păstrat câteva scrisori către o altă aseceristă fruntașă, Mar- 
gareta-loana Niculescu (cea de a doua soție a lui Mircea Vulcănescu) 
(scrisori pe care le vom tipări cîndva...). 

Grigore Scorpan s-a ocupat intens de creaţia eminesciană, ceea ce 
a permis adunarea unor studii, articole în vol. M. Eminescu (col. 
»Eminesciana“, 1977). (Vezi şi: Ionel Maftei, Personalităţi ieșene, vol. 
IV, Iași, 1982, pp. 237-239; Nicolae Busuioc, Scriitori ieşeni contem- 
porani. Dicţionar biobibliografic. laşi, Ed. Junimea, 1997, pp. 344-345.) 

6. Sergiu Condrea a fost asecerist de frunte, absolvent al Poli- 
tehnicii din București, unde a fost profesor pînă în anii '70. În Vremea 
anilor '30 (1929-1938), el a publicat numeroase (peste 100) articole 
de popularizare a tehnicii; am mai întâlnit colaborări la /deea creștină 
(1926), Buletinul A. G. I. R. (1945) ş. a. (Încercări pe lîngă fiica aces-, 

tuia de a cerceta arhiva personală a lui Sergiu Condrea s-au izbit de 
o anume neînțelegere...) 

7. Margareta-loana Vulcănescu (n. Niculescu) (1897-1987), ne- 
poată a Elenei Văcărescu, aseceristă, absolventă a Facultăţii de Filo- 
zofie și Litere din București (octombrie 1925), profesoară de filozofie 
şi de limba franceză (la Liceul „Carmen Sylva“ ș. a.), a fost a doua 
soţie a lui Mircea Vulcănescu. În anii '20, a publicat cîteva articole în 
Buletinul A. S. C. R. (1924-1927), în Ideea creștină (1926) şi în Ultima 
oră (1929), dintre care unele sînt dări de seamă privitoare la congrese 
și campamente ale A. S. C. R.-ului ori de la congrese internaţionale 
la care a participat (Aigen, 1927). * 

Din adolescenţă și pînă la sfârșitul vieţii a ţinut un jurnal, din care 
s-au publicat, pînă acum, doar câteva pagini. 

A fost o strajnică apărătoare a însemnelor trecerii prin lume a lui 
Mircea Vulcănescu, aflate îndeosebi în „cele două lăzi“. Spre sfârșitul 
vieţii, a reușit să vadă retipărite ori publicate ca inedite cîteva texte 
vulcănesciene. 

Sub îndrumarea dînsei, Zaharia Balinca a început să facă ordine 
în manuscrise, texte tipărite, corespondenţă etc.; împreună şi cu 
Măriuca Vulcănescu, în anii '80 am început, toţi patru, pregătirea unor 
culegeri tematice, în care să se adune integrala scrierilor vulcănesciene. 

Fără dăruirea de sine și aleasa încredere în semeni a Mărgăritei 
Vulcănescu nu ar fi fost posibilă culegerea de față. 


ÎNSEMNĂRI ÎN MARGINEA CRIZEI MORALE 
Răspuns lui Eugen Prescurea 


Studiu apărut în Buletinul Asociaţiei Creștine Studențești din Bu- 
curești, an V, nr. 2, martie 1928, pp. 30-72. Semnătura: Mircea 
Vulcănescu. 

Figurează în lista lucrărilor proprii din decembrie 1940. 

În 1996 a fost tipărit în culegerea Posibilităţile filozofiei creștine, 
pp. 164-206. 

Nu știu cine a fost Eugen Prescurea. 

În arhiva Mircea Vulcănescu nu am găsit manuscrisul studiului 
(trimis de la Paris, unde se afla la studii de doctorat, și rămas la vre- 
unul dintre redactorii Buletinului....). 

Numerotarea capitolelor și a paragrafelor este dată de Mircea 
Vulcănescu pe un exemplar al numărului revistei (păstrat în arhiva 

familiei) și are în vedere planul studiului anunţat înainte de bibli- 
ografie (vezi în culegerea de față, pp. 113, 118, 127, 130). 

Pentru culegerea de faţă, transcrierea am făcut-o după exemplarul 
Buletinului.... aflat în arhiva Mircea Vulcănescu. 


1. Mircea Vulcănescu se referă la Romulus Seișanu (1884-1955), 
căci Romicus este unul dintre pseudonimele cu care acesta a semnat, 
în anii '20 și '30, în Universul. (Pentru o amplă prezentare, vezi 
C. Schifirneț, „Romulus Seișanu despre dimensiunea geopolitică a 
națiunii“, în Geneza modernă a ideii naţionale. Bucureşti, Ed. Albatros, 
2001, pp. 241-273.) Saele strereaa. pri d 

2. Aflat la Paris la studii de specializare, Mircea Vulcănescu urmărea 
îndeaproape atât reviştele de cultură din țară, cît și un prestigios coti- 
dian cum era Universul, alături de Cuvîntul, desigur. 

3. Prin „veacul de mijloc“, autorul nostru, în consens cu „Spiri- 
tul vremii“, înțelege Evul Mediu (în denumirea noastră, din a doua 
jumătate a secolului al XX-lea și din prezent). 

4. Frondele franceze au fost mișcări de opoziţie ale parlamentului 
(1648-1649) și ale prinților (1649-1652), pe cînd Ludovic al XIV-lea 
era minor; nemulțumirea și opunerea își aveau determinarea cauza- 
lă în ascensiunea absolutismului și condiţionarea nemijlocită în exce- 
siva fiscalitate impusă de Mazarin, prim-ministrul de-atunci. 

5. „Ştiinţă şi datorie, sînteţi așadar suspecte!“ (fr.). 

6. „Vai de cei învinși“ (lat.) (Titus Livius, Ab urbe condita, V, 48). 

7. În urcare şi în scădere (fr.). 

8. Cameră rezervată femeilor sau limitare a posibilităţii de aşezare 
a femeilor într-un anume spaţiu (de exemplu, în interiorul bisericii 
creştine). 

9. Vezi Leon Abensour, Le problome feministe. Un cas d'aspira- 
tion collective vers l'egalite. Paris, Rador, [1927], 189 Pp- 

10. Otto Weininger (1880-1903), gînditor austriac, autor al lu- 
crării Geschlecht und Charakter (1903). După ce a scris-o, pentru a 
o susține ca teză de doctorat în filozofie, și înainte de a o publica, 
autorul s-a sinucis. Cartea s-a bucurat de un mare succes, datorită unei 
complexe determinări cauzale și înrîuriri condiţionale. Pînă în 1928, 
cînd Mircea Vulcănescu publică studiul lui, apăruseră 26 de ediţii şi 
o ediţie restrânsă, pentru popularizare. 

În momentul cînd scria acest studiu, Vulcănescu se afla la studii 
de specializare la Paris; or, în Franţa acelui moment Weininger era 
mai puţin cunoscut decît în România, unde în 1912 apăruse, în tra- 
ducere, cap. „Maternitate și prostituție“. Fac această precizare, pen- 
tru că probabil tot în 1928, liceanul Emil Cioran îl citește pe Weininger 
ȘI, peste ani, el va contribui la promovarea vienezului în spiritualitatea 
franceză. Căci, scrie Lukas Marcel Vosicky, „Provocarea lui Weininger 

a fost cea care l-a întîmpinat atunci pe Cioran. Lectura lui Weininger 
şi-a produs asupra acestuia efectul maxim. (...) Vreme îndelungată 
el a rămas singurul care l-a făcut cunoscut pe Weininger intelectualilor 
francezi pe baza originalului german. În plus, Cioran a deschis calea 
unei interpretări prin excelență creatoare a lui Weininger“ (p. 12). 
(Așadar, vezi și Sex și caracter, cu o introducere a lui Lukas Marcel 
Vosicky, trad. de Monica Niculcea, Șerban Căpăţină. Bucureşti, Ed. 
Anastasia, 2002, 600 pp.) 

11. Vezi Fr. Paulhan, Les transformations sociales des sentiments. 
Paris, Ernst Flammarion, 1920, 288 pp. 

12. Vezi Abraham Flexner, La prostitution en Europe. Lausanne, 
Paris, Payot, 1919, XXIV + 327 pp. 

13. Curînd, în toamna aceluiași an 1928, Mircea Vulcănescu este 
numit asistent de sociologie în cadrul catedrei lui Dim. Gusti de la 
Universitatea din București. În anul universitar 1928-1929, proaspă- 
tul asistent a discutat la seminar, în baza înțelegerii cu Gusti, în funcţie 
de necesitatea formării studenților pentru campaniile monografice — 
în plin avânt în acei ani — tema „Ieoria monografiei sociologice și 
metodele de cercetare monografică“, iar în anul şcolar 1929-1930, 
„Problema familiei“. Mai apoi, între 1930-1944, Vulcănescu a făcut 
seminarii de etică sistematică și de istorie a eticii — seminariile de 
teorie sociologică trecînd la Traian Herseni, iar cele de metodologie 
sociologică la Henri H. Stahl. 

Ceva din ce „visa“ Vulcănescu la Paris, în '28, va realiza ca asis- 
tent de sociologie și apoi de etică. Și anume: în cadrul seminarului se 
prezentau (după practica seminarială a lui Nae Ionescu) referate scrise 
de studenți, în care se rezumau și se exprimau opinii cu privire la 
importante cărţi de specialitate, după care urmau întrebări și discuții. 
S-au păstrat — în arhiva Mircea Vulcănescu — mai multe procese-ver- 
bale de la seminarii. (În Manuscriptum, nr. 1-2, 1996, pp. 112-120, 
am publicat „Regulamentul...“, „Planul general al seminarului de 
etică și politică din anul universitar 1932-1933“ şi „Procesul-verbal 
al ședinței de seminar din 9 februarie 1933“ (pp. 122-127) — de data 
aceasta, o lecţie de seminar ţinută de asistentul Mircea Vulcănescu.) 

14. „Ideea e de reținut“ și în anul 2004, căci acel „centru de docu- 
mentare morală socială“ se află încă doar într-o vedenie... 

Ceva din așa ceva a încercat Mircea Vulcănescu însuși în anii '30, 
pentru cursul de statistică morală, îndeosebi pentru problema sinu- 
ciderilor, predat între 1931-1935 la Școala Superioară de Statistică. 
(Probabil că în decursul acestui an calendaristic va fi tipărită o formă 
a acestui curs...) 

15. În același an 1928, Mircea Vulcănescu scrie necrologul-studiu 
„Max Scheler (1874-1928)*, apărut în Arhiva pentru știință şi refor- 

ma socială (an VIII, nr. 1-3, [ianuarie- septembrie] 1929, pp. 369-382; 
retipărit în Dimensiunea românească a existenţei, vol. 1, 1992, pp. 
164—176). 

16. Vezi Max Scheler, Der Formalismus în der Ethik und die mate- 
riale Wertethik. Neuer Versuch der Grundlegung einer etischen 
Personalismus (ed. I, 1916; ed. a II-a, 1921; ed. a III-a, 1927) (cap. 
„Falimentul « Predicii de pe munte »“). 

17. În anul universitar 1923-1924, Nae Ionescu a predat cursul 
„Filozofia religiei. Metafizică și religie“; nu a fost litografiat. 

Cursul de filozofie a religiei predat în anul universitar 1924-1925 
a avut ca temă „Fenomenologia actului religios“ şi a fost litografiat 
(și tipărit în anii '90 de patru ori: 1990-1991, 1993, 1994, 1998). Mircea 
Vulcănescu a audiat acest ultim amintit curs și a scris, în primăvara 
lui 1925, pentru Buletinul A. S. C. Ru articolul „Niculae Ionescu. Schemă 
generală a unui curs de filozofie a religiei. Curs făcut la Facultatea de 

Filozofie şi Litere de la Universitatea din București“. Aceste însemnări, 
el nu le-a publicat atunci; ele au fost tipărite în culegerea De la Nae 
Ionescu la „ Criterion“ (Bucureşti, Ed. Humanitas, 2003, pp. 24-29). 

18. Pentru ideea la care face referire Mircea Vulcănescu, vezi Nae 
Ionescu, Curs de filozofie a religiei, 1924-1925; în Opere, vol. L. Bu- 
cureşti, Ed. Crater, 2000, pp. 111—112, 173-174. 

19. Vezi Immanuel Kant, Religia în limitele rațiunii. Cu o notiţă 
despre Im. Kant în lumina gîndirei europene de C. Rădulescu-Motru. 
București, Impr. Fundaţiei Culturale „Principele Carol“, 1924, 64 p. 
(col. „Probleme și idei“). 

La reeditarea traducerii, în 1992 (Ed. Agora), se menţionează 
eronat că traducătorul este C. Rădulescu-Motru; acesta n-a scris decât 
nota introductivă (apărută mai întîi în Jdeea Europeană, an V, nr. 143, 
20-27 aprilie 1924, pp. 1, 2); traducătorul real este A. A.-Luca 
(pseudonimul lui Avram Axelrad; 1879-1963), îngrijitorul colecţiei 
„Probleme și idei“). 

20. Vezi Jacques Maritain, Trois reformateurs (Luther, Descartes, 
Rousseau). Paris, Plon, (1925), 285 pp. 

21. În Buletinul A. S. C. R. şi în Posibilităţile filozofiei creştine (ed. 
1996): „oamenii“ ; eroare de dactilografiere. 

Să fie aci o eroare de dactilografiere și în manuscrisul vulcănes- 
cian cuvîntul să fi fost: „asemeni“ ? Dacă da, de ce, atunci, pune expre- 
sia între ghilimele ? Nu știu ce pot fi „oamenii lui Chesterton“. În 
cursul de filozofie a religiei din 1924-1925 al lui Nae Ionescu nu apare 
numele lui Chesterton. 

Semnalez aceasta, căci poate ne va lămuri, cîndva, cineva... 

22. În Buletin... „două“ ; eroare de dactilografie, preluată (errare 
bhumanum est... ) în ed. 1996. 

Biblice sînt cele nouă fericiri, în formularea lor din „Sfînta Evan- 
ghelie după Matei“, cap. 5, v. 3-11. (Vezi Biblia sau Sfînta Scriptură, 
2001, pp. 462-465.) 

Vezi un comentariu și la Mircea Vulcănescu, în „Aspiraţia la creș- 
tinism...“ (în culegerea de față, pp. 90-92 şi nota de la p. 405). 

23. La comportamentul diferit al celor doi sfinți (şi totuși sfinți...), 
Mircea Vulcănescu revine în apărarea rostită în 15 ianuarie 1948, la 
procesul ce i-a fost intentat ca „criminal de război“. 

„Dar, va vedea şi de ce, luptînd din răsputeri să facă să triumfe 
soluţia cea mai folositoare pentru binele general, lămurind pe mi- 
nistrul meu, specialist ori nespecialist, și, prin el, pe Conducător, asupra 
tuturor consecinţelor deciziunilor lui (de pildă, atunci cînd discută 
cu el dreptul de rechiziţie al străinilor pe teritoriul țării) — ei știu să 
fie smeriţi și modeşti în faţa greutății sarcinii de a primi în piept, pen- 
tru a apăra pe alții, consecințele unei stări de necesitatea pe care n-au 
creat-o ei, dar căreia au fost însărcinaţi să-i facă faţă. 

Dacă faptul de a-și fi asumat, în acest spirit, sarcina de a face faţă la 
nevoi constituie o complicitate culpabilă, atunci înţeleg să mi-o asum. 

Îmi îngădui însă să amintesc Curţii o poveste pe care, ascultînd-o, 
va judeca dacă poate face vină unor oameni care nu s-au sfiit să-şi pună 
obrazul și să rişte feştelirea lui, numai pentru a apăra pe alții. 

Se zice că sf. Nicolae și sf. Cassian, ieşind odată împreună de la 
slujbă, îmbrăcaţi în odăjdii sfinte, au aflat în faţa bisericii un biet om 
cu carul înnămolit în zloată, în mijlocul drumului, strigînd după aju- 
tor. Ştiindu-se îmbrăcat în straie de cinste, sf. Cassian, ca să nu le mîn- 
jească, s-a sfiit şi a rămas pe marginea drumului. Își zicea că straiele lui 
sînt sfințite și că ar face păcat dacă și le-ar necinsti. În schimb, sf. Nicolae, 

mai inimos, numaicât și-a sumes mînecile și poalele și, intrînd în zloată 
pînă la genunchi, fără să-i pese dacă-și va feşteli straiele, a pus vîrtos 
umărul la căruță, ajutînd omului s-o urnească din mocirlă. 

Lumea care privea la ei se împărţise în păreri și, privindu-i grăia 
în fel și chipuri. 

Unii — la fel cu domnul procuror — dădeau dreptate sf. Cassian, 
care-și păstrase hainele curate. 

Poporul însă, cel nevoiaș, care știe ce preţuieşte și cinstea obrazelor 
şi ajutorul săracului, sărbătoreşte pe sf. Cassian cu sfială, o dată la 
patru ani, în ziua de 29 făurar, care cade numai în anii bisecți. Pe cînd 
pe sf. Nicolae, cu toată hlamida lui terfelită, îl sărbătorește, cu mare 
evlavie și cu cinste, la praznicul fiecărui an. 

Povestea mi se pare destul de vorbitoare, pentru a răspunde sin- 
gură întrebării domnului procuror: ce au căutat acuzaţii de azi în balta 
din care a venit să-i pescuiască năvodul argumentării sale, și cum de 

au consimţit să li se feștelească cinstea obrazului 2“ (Mircea Vulcă- 
nescu, Ultimul cuvînt. București, Ed. Humanitas, 1992, pp. 89-91.) 

24. Vezi Mircea Vulcănescu, „Asupra lui PEguy“ (în /deea creş- 
tină, an |, nr. 2, iunie 1926, pp. 27-29), text care este, în fapt, o notă 
lămuritoare la traducerea pe care a făcut-o la: Charles Peguy, „Taina 
dragostei de Sus a Ioanei P'Arc“ (în ibidem, pp. 8-10). 

Din același Ch. Peguy, în închisoare, Vulcănescu traduce Rugă 
Fecioarei (al cărei text, în limba franceză, îl purta mereu cu el, în 
tinerețe; este traducerea pe care o citește în apărarea la proces; vezi 
Ultimul cuvînt, pp. 136-137). 


REVIZUIREA DE CONŞTIINŢĂ 


Cuvinte pentru o generaţie 


Articol apărut în Buletinul Asociaţiei Creştine Studențești din Bu- 
curești, an V, nr. 2, martie 1928, pp. 8-10. Semnătura: Mircea Vul- 
cănescu. 

Scris pe vremea cînd se afla în străinătate, la studii de specializare. 

Figurează în lista lucrărilor proprii din decembrie 1940. 

Republicat în Posibilităţile filozofiei creștine (ed. 199%), pp. 
153-163, și în culegerea De /a Nae Ionescu la „Criterion “ (ed. 2003), 
pp. 73-81. 

În arhiva Mircea Vulcănescu nu se află manuscrisul (trimis de la 

Paris redacţiei Buletinului...); în această arhivă se află: 1) un extras 
din revistă, pe care autorul a notat, cu cerneală albastră, pe o foaie sepa- 
rată: „« Revizuire de conștiință. Cuvinte pentru o generaţie» de 
Mircea M. Vulcănescu. Extras din Buletinul Asociaţiei Creştine Stu- 
denţești din București, anul V, nr. 2, martie 1928“ ; textul are cîteva 
pasaje încadrate cu creion roșu, iar pe margine cu un X, scris cu creion 
albastru (la sfîrșitul textului, se află și un început de calcul: „114 : 30 
= “; probabil că vrut o republicare a pasajelor încadrate cu creion roșu, 
din care a eliminat, cu creion albastru, șase rînduri; n-am ţinut seama 
de aceste însemnări și nici nu le marchez în vreun fel în note. Tot aci 
se află (spre sfîrşitul textului) un cuvînt adăugat cu creion negru: 
„politic“, pe care l-am preluat în culegerea de faţă (pentru vol. De la 
Nae Ionescu la „ Criterion “ nu am avut la îndemînă acest extras); 2) un 
exemplar al numărului Buletinul... ; acesta are corecturi şi însem- 
nări marginale cu creion negru, făcute în 1931. Desigur, am ţinut 
seama de corecturi; doar că n-au fost operate toate — cum specific 
în note, în continuare —, iar altele, de câte o literă, le-am îndreptat în 
mod tacit. 

Transcrierea pentru culegerea de faţă s-a făcut după exemplarul 
revistei (2), la care am ţinut seama și de cuvîntul adăugat în extras (1). 


1. Însemnare marginală: „Articolul e scris în 1926. Ceea ce jus- 
tifică începutul. Căci din 1927 încolo, ne-am obicinuit...“. 

2. Mircea Vulcănescu se referă la răspunsul oferit de Nae Ionescu 
la ancheta „Filozofia contimporană“, organizată de revista Societatea 
de miine şi apărut în (an III), nr. 16, din 18 aprilie 1926, pp. 298-299. 

Vulcănescu se afla în capitala Franţei cînd a apărut numărul din 
Societatea de miine şi probabil că la puţină vreme după aprilie 1926 
a scris textul apărut în B/letinul..., în martie 1928. 

Citatul dat de autor nu se află întocmai în Societatea de miine. 
(Vezi Nae Ionescu, „Filozofia contimporană“, în vol. Nelimiștea metafi- 
zică. Bucureşti, Ed. Fundaţiei Culturale Române, 1993, pp. 146-148; 
ibidem, în Opere, vol. VII. Brăila, Ed. Istros, Bucureşti, Ed. Aritmos, 
2002, pp. 131-133.) Şi si 

3. Vezi titlurile maioresciene: „O cercetare critică asupra poeziei 
române de la 1867“ (1867) și „Direcţia nouă în poezia și proza 
română“ (1872), în Critice, |. 

4. Probabil că Mircea Vulcănescu are în vedere trecerea, în 1898, 
a lui Barbu Delavrancea de la Partidul Liberal la Partidul Conservator, 
partid care îl numește, în anul următor, primar al Bucureștiului. 

Delavrancea a fost şi pe la „drapeliști“, pe la junimiști... 

5. Flacăra a fost o importantă revistă literară și artistică, cu o largă 
răspîndire îndeosebi pînă la primul război mondial. Sub direcția lui 
Constantin Banu, ea a apărut săptămînal între 22 octombrie 
1911-13 noiembrie 1916, apoi săptămînal ori bilunar, între 10 decem- 
brie 1921-—iunie 1923. Dintre numeroșii şi prestigioșii colaboratori, 
amintesc pe: G. Coşbuc, Octavian Goga, Șt. O. Iosif, Cincinat Pavelescu, 
D. Anghel, Ion Minulescu, Aron Cotruș, Mihail Sadoveanu, G. Bacovia, 
Elena Farago, G. Topîrceanu, Elena Văcărescu, Nichifor Crainic, 
Tudor Vianu și mulți alții. 

6. Vezi Cezar Petrescu, Scrisorile unui răzeș. București, Ed. Cultura 
Naţională, 1922 (apărute inițial în Gândirea). 

7. Vezi Lucian Blaga, „Revolta fondului nostru nelatin“ ; în Gândirea, 
an I, nr. 10, 15 septembrie 1921, pp. 181-182. 

8. Autorul se gîndeşte la „Manifestul « Crinului Alb »“, semnat 
de Sorin Pavel, Ion Nestor şi Petre Marcu-Balș (viitorul Petre Pandrea) 
în Gândirea, an VIII, nr. 8—9, august- septembrie 1928, pp. 311-317. 
(Cititorul de azi îl are retipărit în Sorin Pavel, Krinonzs sau treptele 
singurătăţii. Bucureşti, Ed. Crater, 2001, pp. 82-95.) auzul 

9. Acel „altă dată“ nu a mai avut loc pînă la sfârșitul vieţii lui Mir- 
cea Vulcănescu. 

În scrierile ulterioare, arareori aduce vorba despre și îi pomenește 
pe Petru Movilă, Dosoftei, Antim Ivireanul sau Veniamin Costache. 

10. În revistă: „Eruvim“ ; probabil că autorul s-a gîndit la (sau a 
scris...) Ervin, unul dintre pseudonimele lui Ovid Densusianu (în 
contextul în care scrie — despre Mihail Dragomirescu ș. a.). 

Surprinde totuși că la revederea textului (dacă a făcut-o cu sufi- 
cientă atenție...) Mircea Vulcănescu n-a notat corect pseudonimul 
(cum n-a corectat nici cuvântul de la nota 11). 

11. În revistă: „răbuim“. 

12. Cu sensul de: „guvernul“. 

13. Răsfoind acum o listă cu guvernul din 1926 (30 martie 1926-4 
iunie 1927), găsim următoarele nume: Al. Averescu, prim-ministru; 
generalul C. Coandă (tatăl lui Henri Coandă), ministrul Industriei 
şi Comerțului; C. Garoflid, ministrul Agriculturii și Domeniilor; Octa- 
vian Goga, ministrul de Interne; P. P. Negulescu, ministrul Instruc- 
ţiunii; Gr. Trancu-Iaşi, ministrul Muncii, Cooperaţiei și Asigurărilor 
Sociale; Ion Petrovici, ministru de stat, apoi ministru al Instrucțiunii; 
Petru Groza, ministrul Lucrărilor Publice; Mihail Manoilescu, sub- 
secretar de stat la Finanţe ș. a. (mai puţin cunoscuţi sau de-a dreptul 
anonimi...). 

14. Pe margine, scris cu creionul negru: „Sandu Tudor“. (Nu am 

"identificat ancheta la care autorul face trimiterea.) 

15. Ideea este reluată și în conferinţa din 20 februarie 1934, „Ten- 
dințele tinerei generaţii (în domeniul social şi economic)“. (Vezi 
Mircea Vulcănescu, Dimensiunea românească a existenţei, vol. 3. Către 
ființa spiritualității românești. Bucureşti, Ed. Eminescu, 199, p.31.) 

Iar Paul Costin Deleanu citează, după Buletinul A. S. C. O. B., 
această idee — în articolul „Noi. Cuvântul unei generaţii aseceriste“ 
(în Buletinul Asociaţiei Studenţilor Creștini Ortodocși din București, 
an VI, nr. 1-3, august 1931, p. 53). 

16. În dreptul pasajului care începe cu: „generaţia ieșită...“ şi se 
încheie cu: „...numai în parte“, autorul a notat ulterior, cu creionul 
negru: „Asta nu e precis spus, nici exact. Trebuie redefinită această 
generaţie precedentă“. 

17. Anastase Demian (1899-1977), pictor şi grafician, pe atunci 
profesor la Academia de Arte Frumoase din Cluj (1926-1930), pre- 
miat la Paris (1927): este cunoscut mai ales ca graficianul revistei 
Giîndirea. 

18. Notă marginală adăugată cu creionul negru: „Pe atunci socoteam 
că Eliade e reprezentantul celei de a 3-a generaţie de după război 
(Cioran, Ilovici). Nu cetisem încă: « Între Luther și Ignatiu de Loyola », 
căci Itinerarul... nu apăruse. Cînd am cetit articolul al IX-lea din 

Itinerar ..., am rămas mirat că Eliade era în aceeași problematică cu 
mine şi i-am scris“. 

19. În margine, în dreptul numerelor „cinci sau zece“, autorul 
notează: „1931!* 


„GÎNDIRISM* ȘI ORTODOXIE 


Partea I, „În marginea unei aniversări“, a apărut în Cuvîntul, an 
VII, nr. 2048, 3 ianuarie 1931, pp. 1, 2. Semnătura: Mircea M. 
Vulcănescu. 

Iar partea a II-a, „Termenii unei dezbateri“, a fost tipărită în 
culegerea Posibilităţile filozofiei creștine (ed. 1996), pp. 213-217. 

În lista lucrărilor proprii din decembrie 1940 este indicată numai 
prima parte a articolului. | 

Nichifor Crainic răspunde (la prima parte, aceea tipărită atunci) 
în numărul din aceeași lună (ianuarie) al Gindiris, răspuns din care 
preiau următoarele: „« Gîndirism » și ortodoxie“ intitulează Mircea 
Vulcănescu un vast foileton în care, plecînd de la o discuţie la masa 
aniversară a acestei reviste, face o serie de consideraţii — unele foarte 
interesante, altele de-a dreptul false. Greșeala sa inițială e că judecă 
o mișcare literară după cîteva vorbe spuse la o agapă, cînd singura 
sursă de documentare îi sta la dispoziţie în colecțiile revistei“. (Nichifor 
Crainic, „« Gîndirism » şi ortodoxie“; în Gîndirea, an XI, nr. 1, ianua- 
rie 1931, p. 48.) 

Peste cîțiva ani, vorbind despre Tendinţele tinerei generaţii în do- 
meniul social și economic. Activismul prin desperare, într-o conferin- 
ţă rostită la 20 februarie 1934, Mircea Vulcănescu trimitea (într-o notă 
de subsol a textului tipărit în broșură) la articolul din Crointul: „În 
fapt, această încercuire a generaţiei care ne precede nu e cu totul exac- 
tă. Așa-numita generaţie a Gîndirii este de fapt şi ea împărțită între 
poziţii spirituale și sociale diferite. Căci una e poziţia propriu-zis 

< gîndiristă » a d-lor Crainic și Nae Ionescu, alta e poziţia d-lor Tudor 
Vianu sau Mihail Ralea, care fac totuși parte din aceeași generaţie. 

Și aci, pe măsură ce Gândirea şi-a lămurit o poziţie proprie, defi- 
nită de cei patru parametri amintiţi [realism, autohtonism, ortodo- 
xie şi monarhism], <« supraviețuitorii » de la Ideea Europeană s-au 
împărțit între poziţiile noi ale Gindiri: și cele vechi ale Vieţii Românești. 

(Vezi, în acest sens, articolul meu: „« Gîndirism » și ortodoxie“, în Cu- 
vintul din 3 1 1931). 

Textul a fost inclus în culegerile: Posibilităţile filozofiei creștine (ed. 
1996) (integral) (pp. 207-217) şi De la Nae Ionescu la „Criterion“ 
(ed. 2003) (doar prima parte, aceea tipărită în Cuvântul) (pp. 85-90). 

În arhiva familiei se află un bogat material. 
Dintre multele însemnări, preiau aci doar următoarele: 


„Problematica generației noastre 
Împrejurările de formare a generaţiei noastre 
Gîndirism şi ortodoxie 
Împrejurările: — războiul 
Maeştri: — Iorga — N. Crainic — Nae lonescu — Rădulescu- 
Motru — Vasile Pârvan 
Problemele: — libertate — autoritate 
Junimism 
Sămănătorism 
C. Rădulescu-Motru — obiectivism — autohton adevărat 
Nicolae Iorga — viu — autohtonie — românesc 
Vasile Pârvan — tragedie — valori pure — nevoia salvării 
Nae Ionescu — ortodoxia 
Nichifor Crainic — politică culturală ortodoxă 
misticism 
1) realism autohton și științific / obiectivism universalist 
2) tragism religios, axiologic | 
3) naționalism — creator 
Nae Ionescu 
C. Rădulescu- Motru 
N. Iorga 
Vasile Pârvan“. 


Urmează (pe două coloane) o lungă listă de nume, dintre care amintesc: 


„Mircea Eliade 

Petre Mihail [Mihail Polihroniade] 
Stelian Mateescu 

Paul Sterian 

Petre Marcu-Balș [Petre Pandrea] 
George Breazul 

C. Brăiloiu 

Nae Ionescu 


Șerban Cioculescu 
G. Călinescu 
Alex. Claudian 
Sandu Tudor 
Petru Comarnescu 
Ion[el] Jianu 

C. Noica 

V. Băncilă 

C. Floru 

H. H. Stahl 
Racoveanu 

Mac Constantinescu 
Stere 


Enescu 


Ştefan Neniţescu 
Lucian Blaga 
Pamfil Șeicaru 
Arghezi 

Pârvan 

N. lorga 
Ibrăileanu 

Ralea 

Tudor Vianu 
Rădulescu-Motru 
D. Gusti 
Dragomirescu 
Densusianu 
Mehedinţi 
Petrovici 

A. C. Cuza 

dr. Paulescu 
Madgearu 

P. Andrei 

M. Manoilescu“. 


Nichifor Crainic 
Radu Dragnea 
Mihail Polihroniade 
Sorin Pavel 

George Ştefan 

Al. Al. Leontescu 
Nicolae Roșu 

Se continuă cu o clasificare „pe poziţii spirituale“: ortodocși 
declarați (total 10; 27 %) — mistici sau autohtoniști (10; 27 %) — ori- 
entaţi propriu (16; 46 %). 

Clasificarea de mai sus este detaliată cu una în funcție de vîrstă; 
„sub 35 ani, peste 35 ani; sub 35 ani, peste 35 ani; sub 35 ani, peste 
35-ant“: 

Mai sînt încă trei pagini, cu alte liste sau clasificări. 

În arhivă se mai află: textul părții I, decupat din ziar; pe el, Mircea 
Vulcănescu a notat cu creionul: „« Cuvîntul », 3 1 1931, p. 1 şi 2%; 
partea a II-a a articolului, în formă dactilografiată (la un rînd); are 
două pagini (formatul 210/340 mm), cu adaosuri operate cu 
cerneală verde; o primă formă a părții a II-a, scrisă cu cerneală nea- 
gră, pe o filă (formatul 205/340 mm). 

Iată textul acestei variante: 


„Gîndirism și ortodoxie 


II 
Termenii unei dezbateri 


Am arătat într-un articol precedent că, în încercarea noastră de 
a înţelege sensul exact, rolul și funcțiunea culturală a Gândirii, ne 
lovim şi de confuzia dintre două realități deosebite. Şi-mi propuneam 
să purced la lămurirea acestor diferențe. 

La o reflecţiune mai adîncă, deosebirea nu poartă asupra a doi, ci 
a trei termeni: 1) generaţie; 2) poziţie culturală; 3) atitudine spirituală. 

Generaţia e un produs istoric-psihologic, condiționat, al unor 
anumite forme de creaţiune culturală; 

pozitia culturală e o realitate spirituală obiectivă, adică o manifestare 
socială; 

atitudinea spirituală este o realitate metafizică, transsubiectivă, 
cu rădăcini incontestabile în sufletul individual, dar depășind acest 
suflet, pînă la înglobarea unei întregi reprezentații despre lume. 

Să lămurim. 

Confuzia acestor trei termeni a făcut-o Eliade. Nu știu [sigur] dacă 
a făcut-o el. Dar, în orice caz, el a făcut să se creadă că toată generaţia 
ar fi pe o aceeași poziţie spirituală. 

Nu sînt cel dintîi care face această deosebire. A mai făcut-o Nae 
Ionescu într-o conferinţă la Fundaţie. Numai că el deosebea numai 
doi termeni“. 


Pentru culegerea de față, transcrierea s-a făcut astfel: partea I, după 
textul tipărit (decupat) din arhivă; partea a II-a, după textul dac- 
tilografiat din arhivă; am consultat și forma tipărită în 1996. 


1. Vezi Mircea Vulcănescu, „Carte pentru « Isabel »“; în Cuvintul, 
an VI, nr. 1951, 26 septembrie 1930, p. 1 (cronică inclusă în Dimen- 
stunea românească a existenţei, vol. 2. Chipuri spirituale. Bucureşti, 


Ed. Eminescu, 1995, pp. 111-118). 

2. Vezi Nae lonescu, „« Gîndirea ». Zece ani de spiritualitate 
românească“ ; în Cuvîntul, an VII, nr. 2037, 21 decembrie 1930, p. 1. 
3. Anastase Demian (1899-1977) — vezi nota 17 de la p. 414. 

4. Vezi Mircea M. Vulcănescu, „Revizuirea de conștiință. Cuvinte 
pentru o generaţie“ ; în Buletinul A. S. C. R., an V, nr. 2, martie 1928, 
pp. 8-18 (vezi în vol. de față, p. 145). 

5. Stare de moleșeală... (germ.). 

Cuvânt folosit deseori de Nae Ionescu, în deridere. 

6. Un cuvînt pe care n-am reușit să-l descifrez. 

7. Nae lonescu a rostit conferința „Noua generaţie“ în 16 mar- 
tie 1929, la invitaţia Societăţii Studențești „Mihai Eminescu“. 

Un rezumat al conferinţei s-a publicat în Cuvintul, an V, nr. 1403, 
18 martie 1929, p. 3; nr. 1404, 19 martie 1929, p. 3. 

Peste alte două zile, studentul Constantin Noica prezintă con- 
ferinţa lui Nae Ionescu în cadrul rubricii „Notaţii“ din Vremea, an II, 
nt. 56, 21 martie 1929, p. 2. 

8. În manuscris se continuă cu un început de frază, în trei vari- 
ante, neterminat. lată cele trei variante: „Începînd această cercetare“; 
„Socoteam această deosebire —“; „La [o] mai adîncă cercetare,“. 
(Această ultimă formă figura iniţial, în textul dactilografiat, ca început 
al frazei următoarea: „Această deosebire, suficientă...“.) 

9. Alt cuvînt pe care n-am reuşit să-l descifrez. 


ÎNTRE GENERAŢII 
Lămuriri mai vechi la o polemică 


Text scris la sfârșitul anului 1928 și precedat de o notă datată 18 
februarie 1931. Titlul este o preluare a celui dat de Nae Ionescu în 
Cuvîntul (vezi mai jos, nota 1). 

În toamna lui 1928 s-a încercat să apară un nou număr al Bu- 
letinului Asociaţiei Studenţilor Creștini Ortodocși din Bucureşti, care 
n-a apărut atunci. Probabil că şi textul din „toamna lui 1928 al lui 
Mircea Vulcănescu urma să se litografieze în acel număr. Buletinul... 
reapare de-abia în august 1931, cînd sînt preluate și unele texte din 
1928, printre care și cel al lui Vulcănescu. (Vezi Eugenia Axente — 
viitoarea Eugenia Costin Deleanu —, cu articolul „Lămuriri“, scris 
în 1928 și apărut în nr. din 1931, pp. 8-12.) 

Textul vulcănescian a fost restituit autorului în 1931 pentru o 
eventuală refacere, completare ș. a. O dată textul ajuns iarăși în mîna 
lui, Vulcănescu a evitat să-l mai publice. În această situaţie, paginile 
rezervate au fost înlocuite cu următorul text: 

„Între generaţii 


Ca întotdeauna, în jurul gîndurilor strînse în acest Buletin..., a 
mai stat o mulțime nesfârșită care a căzut alături, tăiată, pentru ca cei 
solicitaţi să publice să poată da ceva. 

Au mai fost însă unele, care, după ce le făcusem loc în frunte, 
ne-au fost furate de acolo. 

E vorba de articolul lui Mircea Vulcănescu. « Între generaţii » a 
fost oferit comisiei Buletinului..., spre lectură și aviz de publicare. 
L-am găsit nemerit a fi publicat acum și aci, cu toate că fusese scris 
cu alte destinaţii în 1928. Astăzi apărea însă în bună parte refăcut şi 
adăugit. Fiindcă mai avea nevoie de o transcriere, i l-am încredințat 
tot lui Mircea] V[ulcănescu], care s-a oferit s-o facă. (Să mărturisim: 
nu am făcut-o cu toată încrederea — ne era teamă să nu ni-l fure. Și 
pînă la urmă, ni l-a furat.) 

Am putea să ştergem titlul de la sumar și de aici. Probabil că așa 
am fi făcut, dacă, în loc să fim o comisie însărcinată şi numită de către 
Asociaţie..., am fi fost o întreprindere pe seama noastră, a celor cari 
redactăm acestea. Așa însă, fiind puși să aranjăm o afacere miraculoasă, 
ca tot faptul Asociaţiei noastre, trebuie să-i dăm seamă de tot ce s-a 
întîmplat; mai ales cînd i-am risipit din avere. Este cazul cu articolul 
furat. 

leșim deci înaintea Domniilor- Voastre, lingă rampă, să vă spunem 
că primul număr nu poate să apară pe scenă, după cum anunţă pro- 
gramul. A suferit un accident! 

După cum bine știți din experiență și observaţie proprie, Mircea 
Vulcănescu suferă de cîțiva ani, în chip din ce în ce mai îngrijorător, 
de accidente similare. (În orice caz, cînd va mai fi vorba de articole, 
după ce vi-l va fi făgăduit, să nu-i mai încredințaţi textul decât păstrîn- 
du-i copia.) 

Să divulgăm, ca să ne susţinem, că acasă, pe peretele cel mai apropi- 
at mesei de scris, are desemnat chiar de dînsul chipul unuia dintre 
« maeștrii » personali. Sub chip, o mînă dă și alta ia. 

Este o coincidență stranie: de o bucată de vreme încoace, Mircea 
Vulcănescu, după ce dă cu amîndouă, sa cu trei mâini. Băgaţi de seamă 
numărul și distingeți mîna a treia, ca, eventual, să puteți para. (Noi, 
Cu toate că am păţit-o de mai multe ori, nu am putut distinge și prevedea 
niciodată pînă acum..., fiindcă fuge imediat.) 

Am rămas însă cu întâia lectură repede în comisie și vom da noi 
linuile generale ale celor cuprinse în articolul lipsă. Aparţin Asociaţiei. 

Articolul era scris în 1928, cu ocazia criticei severe pe care d-l Nae 
lonescu o făcuse atitudinei vădite în « Manifestul „Crinului Alb“ ». 
Se ştie că unul dintre semnatari a fost o bucată de vreme asecerist, 

aproape. larăși, toţi trei semnatarii nu erau mai tineri decât întâia gene- 
raţie aseceristă, pe care M[ircea] V[ulcănescu] o reprezintă. Domnia- 
Sa, pornind însă de la experienţele și părerile succesiv formulate ale 
propriei sale generaţii aseceriste, consideră « Manifestul... » ca acoperind 
aproape o poziţie, mai degrabă o pretenţie de poziţie spirituală, a 
mișcării aseceriste de prin 1922. De unde, mîna ocrotitoare întinsă 
astăzi asupra « complectitudinismului », pe care-l bănuia piatră nece- 
sară într-o evoluţie către lămuriri spirituale. Oricum, tinerii nu tre- 
buiesc apăsaţi, ci înțeleși și ajutaţi. Dar cine îi poate? 

Apoi, cuprindea articolul — și era partea lui interesantă cu deose- 
bire — o precizare asupra prăpăstioasei distanțe și deosebiri între spi- 
ritualitatea generaţiei sale și aceea a Gindirei. Cu toate că, militînd 
pentru aceeași atitudine, posedînd poziţie spirituală aceeași, sînt fruc- 
tul unor experienţe diferite, apărute și coapte în alt timp istoric, aparținînd 
unor aventuri care ca atare n-au nimic comun, căci rezolvă proble- 
matice care nu se aseamănă. Chiar dacă puncte de ajungere ne unesc 
în spirit, căile și modalităţile ne despart. Aci se plasa polemica cu d-l 
Nae Ionescu și d-l Nichifor Crainic, domniile lor reprezentînd « ge- 
neraţia sacrificată ». 

Articolul se preciza a fi în linia celor începute cu răspunsul la 
ancheta Tiparniţei literare asupra « noii spiritualități » și ţinînd să clari- 
fice situaţia generaţiei sale ca deschizătoare a porţilor de la A. S. C.R., 
față de tradiţie în genere și faţă de imediații înaintași, militînd pe ace- 
leaşi sensuri în Duh. 

Şi încă o seamă de gînduri în jurul acestora, pe care, vă rugăm să 
ne iertaţi, însă nu le stăpînim suficient de precis, ca să ne îndreptățim 
a le comunica. 

Să o spunem sincer: ne e ciudă că ne-a scăpat articolul, pentru tot 
gîndul cu care venea, dar mai cu seamă pentru Că a treia mînă a reuşit 
şi de data asta să ne prade. Două erau ale autorului — au ridicat ceea 
ce dăduseră —, a treia, tot ceea ce adăugasem noi darului dintâi; cum 
se întîmplă [cu] orice primire. 

Şi încă, trebuie să mai divulgăm ceva: ne-a fost luat mai mult decît 
ni se dăduse, după ce un amployat, căruia i se încredinţase aproape 
tot Buletinul... în manuscris, spre a-l duce la imprimat, i-a îngăduit, 
fără ştirea noastră, lui M[ircea] Vulcănescu] să-l citească. Este sigur 
că îndemnul de z Iza înapoi ceea ce dăduse a venit după acea citire, 
care numai din lipsa prevederii noastre și imprudenţa amployatului 
s-a putut întîmpla. 

Cum noi nu am reușit să descoperim, nu ce anume din conţinu- 
tul sufletesc al Bu/etinului... i-ar justifica gestul — fiindcă justificat 
în nici un caz nu poate fi —, dar ce, poate, anume l-a putut totuși deter- 

mina să-l aibă, vă supunem atenției domniilor-voastre, iubiţi asecerişti, 
şi această dezlegare de pricini. Fiţi mai cu seamă atenţi la articolul 
« Noi: cuvîntul unei generaţii aseceriste » [semnat de Paul Costin 
Deleanu]. 

Noi l-am întrebat, însă, cum bine știți, după acest soi de accidente 
duhul îi fuge imediat înapoi și nu mai poate mărturisi. Iar acciden- 
tul a devenit, în ultima vreme, din ce în ce mai frecvent. 

După cum se arată însă, deocamdată pricina stă tot « între gene- 
raţii » și titlul care ne-a rămas este indicat deasupra și a acestei nevoite 
informaţii. De aceea ne-am luptat mult să apucăm din nou ceea ce ni 
s-a luat fără nici un drept... 

Cine oare ar putea să descrie dezolarea noastră adîncă, pe care am 
nădăjduit tot timpul să o putem ocoli, că în chipul acesta în Bu- 
etinul... de faţă nu se mai găsește nici un picior din generaţia cea din- 
tîi — barem de zare. Și iarăși, noi, cari ne bucurasem a fi prins, la un 
moment dat, pe cel mai mare! 

Comisia Bu/etinului“. 

(Buletinul Asociaţiei Studenţilor Creștini Ortodocși din București, 
an VI, nr. 1-3, august 1931, pp. 5-7.) (Acest număr din 1931 nu se 
află în Biblioteca Academiei Române.) 

„Comisia de redacţie“ a Buletinului... a fost formată din Eugenia 
Axente (căsătorită, mai apoi, cu Paul Costin Deleanu) şi Horia Sta- 
matopol (viitorul Stamatu). 

În lista lucrărilor proprii întocmită de Mircea Vulcănescu în de- 
cembrie 1940 nu figurează titlul textului din culegerea de faţă. 

Tipărit, ca inedit, în Viaţa Românească, an XCVIII, nr. 3—4, mar- 
tie-aprilie 2003, pp. 199-202 („Restituiri“) și în culegerea De la Nae 
Ionescu la „ Criterion“ (ed. 2003), pp. 82-84. 

Transcrierea s-a făcut după manuscrisul aflat în arhiva Mircea Vul- 
cănescu. 


1. Vezi Nae Ionescu, „Între generaţii“ ; în Czvîntul, an IV, nr. 1247, 
11 octombrie 1928, p. 1. 

2. Vezi Sorin Pavel, lon Nestor, Petre Marcu-Balș, „Manifestul 
< Crinului Alb »“; în Gândirea, an VIII, nr. 8-9, august-septembrie 
1928, pp. 311-317 (reprodus în: Sorin Pavel, Krinonis sau treptele sin- 
gurătății. Bucureşti, Ed. Crater, 2001, pp. 82-95). 

3. Vezi Mircea M. Vulcănescu, „« Gîndirism » şi ortodoxie“ ; în 
Cuvîntul, an VII, nr. 2048, 3 ianuarie 1931,.pp. 1, 2 (vezi în vol. de 
faţă, pp. 148-155). 

4. Vezi Mircea M. Vulcănescu, „Revizuirea de conștiință. Cuvinte 
pentru o generaţie“ ; în Buletinul A. S. C. R., an V, nr. 2, martie 1928, 
pp. 8-18 (vezi în culegerea de față, pp. 140-147). 

5. Vezi Mircea M. Vulcănescu, „Filozofie științifică, universitate 
şi ortodoxie“; în Cuvîntul, an VII, nr. 2096, 21 februarie 1931, Pp-1, 
2; nr. 2101, 26 februarie 1931, pp. 1,2 (reprodus în Dimensiunea ro- 
mânească a existenței, vol. 1. Pentru o nonă spiritualitate filozofică. 
București, Ed. Eminescu, 1992, pp. 203-208; ed. 199%, pp. 238-244). 

6. Vezi Mircea M. Vulcănescu, „Noua spiritualitate“ ; în Tipar- 
nița literară, an I, nr. 2, 30 noiembrie 1928, p. 46 (inclus în Dimen- 
siunea românească a existenţei, vol. 1. Pentru o nouă spiritualitate 
filozofică. București, Ed. Eminescu, 1992, pp. 51-52; ed. 1996, pp. 
58—59). 

7. Asociaţia Studenţilor Creștini din România (A. S. C.R.). 

8. Buletinul Asociaţiei Studenţilor Creștini din România, căruia 
îi fusese oferit textul pentru publicare. 

9. În textul de bază data notată este: 18 februarie 1930; în realita- 
te este 1931, întrucît: 1) autorul se referă la articolul „« Gîndirism » 
şi ortodoxie“ — apărut în 3 ianuarie 1931 (vezi nota 3, mai sus); 2) 
el se referă și la articolul „Filozofie științifică ...“, ce va apărea peste 
trei zile în Cuvintul, în 21 februarie 1931 (ceea ce denotă că acest ultim 
articol fusese deja scris pînă la 18 februarie 1931). 

10. „Itinerarul spiritual“ al lui Mircea Eliade a apărut în Cuvintul, 
între 6 septembrie-—16 noiembrie 1927, urmat de „Sensul Itinerariului 
spiritual“, în Viaţa literară, 9 iunie 1928. 

11. Vezi Paul Sterian, „Noua generaţie“; în Curentul, an |, nr. 189, 
24 iulie 1928, pp. 1,2. 

12. Vezi George Ștefan, „Misticism și spirit critic“; în Viaţa ro- 
mânească, an XX, nr. 7-8, iulie-august 1928, pp. 61-73. 

13. Vezi Nichifor Crainic, „Spiritualitate“ ; în Gândirea, an VIII, 
nr. 8-9, august-septembrie 1928, pp. 307-310. 

14. În textul de bază, titlul notat de Mircea Vulcănescu este: „Tre- 
cerea între generaţii“. 


CONFESIONALISM ŞI INTERCONFESIONALISM 
ÎN VIAȚA FEDERAȚIEI ASOCIAȚIILOR CREŞTINE 
STUDENŢEŞTI DIN ROMÂNIA 


Articol publicat (în formă litografiată) în Buletinul Asociaţiei Creștine 
Studențești din Bucureşti, an IV, nr. 2-4, februarie—aprilie 1927, pp. 
24-32. Semnătura: Mircea Vulcănescu. 

Este înscris în lista lucrărilor proprii din decembrie 1940. 

Articolul a fost inclus în culegerea Posibilităţile filozofiei creştine 
(ed. 1996), pp. 143-152. 

În arhiva Mircea Vulcănescu se află doar nr. 2-4 al Buletinului...; 
nu are modificări sau corecturi. . 


1. Aseceriștii erau membrii Asociaţiei Studenților Creștini din 
România. 

Precum se vede, textul este o scrisoare, trimisă de la Paris, unde 
Mircea Vulcănescu s-a aflat la studii de specializare între octombrie 
1925-—iulie 1928. 

2. Elined Prys a fost o tînără englezoaică, sosită în România pen- 
tru îndrumarea filialelor din Bucureşti ale Y. M. C. A. și Y. W.C. A. 

3. Vezi nota 4 de la p. 406. 

4. Vezi nota 6 de la pp. 406-407. 

5. Grigore Manoilescu (n. 28 aprilie 1898, Iași — m. 1953, în stră- 
inătate), coleg de liceu al lui Mircea Vulcănescu (în anul școlar 1915-1916 


era elev în clasa a II-a secundară la Liceul „Matei Basarab“ din. 


București), frate al lui Mihail Manoilescu, absolvent al Facultăţii de 
Drept din Bucureşti; a colaborat la Revista „Carol 1“ cu poezii, la 
Buletinul A. S. C. R. şi a condus Buna-Vestire (septembrie—octombrie 
1940) (unde, în 1937 a semnat și cu pseudonimul Manoil Grigoreanu). 

În anii în care Mircea Vulcănescu şi Paul Sterian s-au aflat la Paris 
pentru studii de specializare, Grigore Manoilescu și Paul Sterian au 
facilitat corespondența dintre Mihail Manoilescu și prințul Carol, care 
renunţase la tronul ţării; mai apoi, a fost director general al Societăţii 
de Mine de la Șorecani. 

Stabilit în străinătate, în anii '50 a înființat în Argentina Editura 
Cartea Pribegiei. 

La moartea lui Grigore Manoilescu, Horia Sima a scris articolul 
„S-au stins şi Grigore Manoilescu“. 

Lucrări: Cekul (1926), Centrala termoelectrică Șorecani (1932), 


Sindicalizarea legală a industriilor (în colab. cu Mihail Manoilescu). - 


(1932), Șomeri și șomaj (1933). 

6. Paul Sterian (n. 1 mai 1904, București—m. 15 septembrie 1984, 
București), poet, romancier, publicist, economist și sociolog. Ca poet 
ortodoxist a colaborat la Gindirea și a tipărit volumele de versuri A/ 
Sfintei Cuvioase Paraschiva Cea Nonă Acatist (1931), Pregătiri pen- 
tru călătoria din urmă (cu un portret de Margareta Sterian), Poeme 
arabe. Versuri din „O mie şi una de nopţi“ (1933), Războiul nevăzut. 
Viața de îndumnezeire a sfintului părinte Paisie cel Mare (1944). 

Ca publicist, Paul Sterian a condus Index (1933) şi a colaborat la: 
Axa, Azi, Calendarul, Contimporanul, Curentul, Cuvîntul, Gîndirea, 
Logos, Vremea, Floarea de Foc ş. a. 

Ca economist, el a făcut studii de specializare la Paris, unde a susţi- 
nut doctoratul cu lucrarea La Roumanie et la reparation des dom- 
mages de guerre (tipărită în 1929), a lucrat ca referent la Oficiul de 
studii al Ministerului de Finanţe, apoi la Institutul Român de Con- 
junctură, a ajuns director general în Ministerul Economiei Naţionale, 
a făcut o intensă activitate publicistică în Cuvîntul, a publicat cîteva 
broșuri şi vol. Idealul panromânesc și dezvoltarea economică a țării 
(1938). 

Iar ca sociolog, Paul Sterian a participat la campania monografică 
de la Drăguș (1929), unde a realizat, împreună cu N. Argintescu- 
Amza, primul film sociologic românesc, Drăguș, viața unui sat româ- 
nesc; a fost în S. U. A. pentru pregătirea unui doctorat în sociologie; 
întrucît nu s-a adaptat climei, a revenit curînd în ţară, a continuat 
pregătirea doctoratului cu teza Elemente de metodologie politică, sus- 
ținută în 1933 cu Dim. Gusti (inedită). (Prezentarea lui Paul Sterian 
ca sociolog din vol. colectiv Sociologi români. Mică enciclopedie, 
Bucureşti, Ed. Expert, 2001, pp. 436-438, îmi aparţine; vezi textul 
şi în Viata Românească, an XCVI, nr. 5-6, mai-iunie 2001, pp. 
177-179.) (Fiindcă veni vorba, şi prezentarea sociologului Constantin 
Sudeţeanu din același dicționar sociologic îmi aparține.) 

7. Asociaţia Creştină a Studenţilor din București. 

8. În asociaţia creștină intrau studenţi aparţinînd diverselor bise- 
rici creștine: ortodoxă (română, rusă, armeană, bulgară, greacă ș. a.), 
catolică, greco-catolică, protestantă ș. a. 

9. „Semănături“. 

10. Vezi Un ortodox [Nae Ionescu], „Pentru apărarea ortodoxi- 
ei“; în Ideea Europeană, an IV, nr. 111, 28 ianuarie—4 februarie 1923, 
p- 3. (Inclus în Opere, vol. VI. București, Ed. Crater, 1999, p. 434, şi 
în Teologie. Sibiu, Ed. Deisis, 2003, pp. 527-528.) 

11. În anul universitar 1923-1924, Nae Ionescu a ţinut cursul „Fi- 
lozofia religiei. Metafizică și religie“, iar în anul 1924-1925, „Filo- 
zofia religiei. Fenomenologia areale religios“. Doar cursul din 
1924-1925 a fost litografiat și tipărit. (Retipărit în Opere, vol. I. Bu- 
curești, Ed. Crater, 2000, pp. 99—220.) 

12. Vezi Mihai Tonca [= Nae Ionescu], „Confesionalismul“ ; în 
Ideea Europeană, an VI, nr. 156, 19-26 octombrie 1924, pp. 1-2 
(reluat în Opere, vol. VI, pp. 81-83). 

13. Vezi Nichifor Crainic, „Politică şi ortodoxie“; în Gîndirea, 
an III, nr. 5, 1 noiembrie 1923, pp. 77-83. 

14. Vezi Nae Ionescu, „Individualismul englez“; în Gîndirea, an 
IV, nr.2, 1 noiembrie 1924, pp. 33-37; retipărit: „Cuvînt introduc- 
tiv“ la Herbert Spencer, Individul împotriva statului. Bucureşti, Ed. 

Cultura Naţională, 1924, pp. V-XV (altă ed., 1996), şi în Neliniș- 
tea metafizică. Bucureşti, Ed. Fundaţiei Culturale Române, 1993, 
pp. 136-145. 

15. Pentru povestea „cazului de la « Cuibul cu barză »“, în care a 
fost implicat preotul Tudor Popescu, vezi o serie de articole ale lui 
Nae Ionescu apărute în Cuvîntul (incluse în Opere, vol. VII. Brăila, 
Ed. Istros, Bucureşti, Ed. Aritmos, 2002, passim; indice de nume: 
Popescu Tudor). 

16. Vezi C. Rădulescu-Motru, Cultura română şi politicianismul. 
București, Libr. Socec & Co., 1904 (alte ed.: 1910, 1984, 1995, 1998). 

17. Asociaţia Creștină a Fetelor, filială a Y. W. C. A. (Vezi şi nota 
următoare.) 

18. Asociaţia Creștină a Tinerilor, filială a Y. M. C. A. 

Un scurt istoric am dat în notele tipărite în Nae Ionescu, Opere, 
vol. VII, pp. 485-486, 505-506. Acolo se află indicate (dacă nu se 
ajunge la Opere...) și următoarele cărți: A. C. 7. Asociaţia Creștină 
a Tinerilor, Y. M. C. A. Bucureşti, Inst. de arte grafice „Sportul“, 1924, 
13 pp-; The Y. M. C. A. în Roumania. 1919-1926. Bucureşti, Impr. 
Fundaţiei Culturale „Principele Carol“, 1926, 23 pp.; Asociaţia 
Creștină a Tinerilor. A. C. T.:o mişcare. A. C. T.: Instituţii. Bucureşti, 
Tiparul Universitar, 1942, 127 pp. 

19. Despre atitudinea studentului Vulcănescu M. Mircea din tim- 
pul „mișcării antisemite“, vezi mărturia unui fost coleg de la Facul- 
tatea de Drept din București, |. Reichman-Șomuz, „Înainte şi după 
încetarea agitaţiilor studențești din România“ ; în Toladot, (Tel Aviv), 
an IV, nr. 11, iulie 1975, pp. 11-14 (special, pp. 13—14). (Am repro- 
dus un fragment în Mircea Vulcănescu. Profil spiritual. Bucureşti, Ed. 
Eminescu, 2001, pp. 123-124.) 

20. Nu am identificat încă „comunicatul“ la care face trimiterea 
Mircea Vulcănescu. Fapt este că profesorul D. Gusti, în acele luni agi- 
tate, și-a adunat studenții la „Casa Maca“ să cerceteze presa și să alcă- 
tuiască o bibliografie a problemei naţionale. 

21. Vezi „Programul studenţesc pentru organizarea vieţii universi- 
tare. Lucrat, ca proiect, de Seminarul de sociologie, etică și politică 
al Universităţii din București, în ședințele din aprilie, mai, iunie 1923, 
sub conducerea prof. D. Gusti“; în Arhiva pentru știința și reforma 
socială, an V, nr. 1—2, 1924, pp. 174-191 (şi extras). 

22. Oficiul de Ajutorare Studenţească. (Vezi Mircea Vulcănescu, 
„Dimitrie Gusti, profesorul“; în vol. Școala sociologică a lui Dimi- 
trie Gusti. Bucureşti, Ed. Eminescu, 1998, p. 89.) (Vezi și D. Gusti, 
„Universitatea socială“ ; în Sociologia militans, vol. |. București, Ed. 
Institutului Social Român, 1935, p. 368.) 

23. „Nu putem“ (lat.). 

De la evangheliștii Petru și loan („Faptele apostolilor“, cap. 4, v. 
20; în Biblia ..., ed. 2001, p. 1589), expresia a trecut la papi și în forma 
latină s-a răspîndit în comunicarea cultă (ori a celor cu o spoială de 
cultură, cum sînt îndeobşte oamenii politici). 

Expresia înseamnă o neputinţă sau un refuz categoric, cu o anume 


" rațiune, de ordin practic sau de ordin principiar. 


24. Așa vor fi — de la momentul scrierii acestui articol, peste cinci- 
șase ani — expunerile, dezbaterile și confruntările unor poziţii diverse, 
diferite și chiar opuse în cadrul simpozioanelor organizate de Asociaţia 
de Arte, Litere și Filozofie „Criterion“ în aula Fundaţiei Universitare 
„Carol 1“ din Capitală (actuala Bibliotecă Centrală Universitară) (cu 
public larg) ori la sediul Academiei de Înalte Studii Comerciale și 
Industriale (actuala Academie de Studii Economice) (în cadrul restrâns 
al membrilor și al invitaţilor speciali). 

25. Vezi nota 10. 

26. Pseudonim al lui Nae Ionescu; a semnat cu el în Noza Revistă 
Română şi în Ideea Europeană. 

27. Alt pseudonim al lui Nae Ionescu; cu acest pseudonim a sem- 
nat articole în Noza Revistă Română, Ideea Europeană și Cuvîntul. 

28. Vezi G. G. Antonescu, „Rolul şcoalei în societatea românească 
de azi“; în Revista generală a învățămîntului, an XIV, nr. 5, mai 1926, 
pp. 301-309. 

29. Young Men's Christian Association. (Vezi și nota 18.) 

30. Vezi Nae Ionescu, „Ideologia societăţilor creștine studențești“; 
în Cuvîntul, an IL, nr. 474, 7 iunie 1926, p. 1 („Duminica“) (inclus 
în Opere, vol. VII, pp. 159-160). 

31. Vezi G. G. Antonescu, „Idealul pedagogic al lui Goethe“; în 
Studii asupra educaţiei morale şi estetice. Bucureşti, Noua Typ. Pro- 
fesională Dimitrie C. Ionescu, 1912. 

32. Nu cunosc titlul acelui referat de seminar. 

Mircea Vulcănescu nu-l menţionează în lista lucrărilor proprii din 
decembrie 1940 şi încă n-am găsit în „cele două lăzi“ manuscrisul 
referatului. Nu-i exclus să fie... 

33. Marin lonescu (1891-1965) a fost preot la Biserica „Sf. Ștefan 
— Cuibul cu barză“, și profesor la Școala Normală de Fete „I. Ote- 
teleșianu“, la Liceul „Gh. Lazăr“ și la Seminarul Pedagogic Univer- 
sitar din București. 

Referatul lui Mircea Vulcănescu și al lui Paul Sterian trebuie să 
fi fost despre lucrarea Îndrumări privitoare la învățămîntul religios 
în școlile secundare (1922) sau despre cartea Biblia şi educaţiunea reli- 
gioasă în biserici, în şcoli... (1922—1923). 

CONFERINȚA SUD-ESTULUI EUROPEAN 


Dare de seamă publicată, în limba franceză, în Correspondance 
Federative (Paris), nouvelle serie, no. 14, Juin 1927, pp. 1-8. Sem- 
nătura: Mircea M. Vulcănescu. 

Correspondance Federative a fost publicată de Federation Fran- 
caise des Associationis Chretiennes d'Etudiants. 

Figurează în lista lucrărilor proprii din decembrie 1940. 

În arhiva Mircea Vulcănescu se află: 1) numărul din Correspon- 
dance Federative în care a apărut articolul (nu are modificări sau 
corecturi, ci doar însemnarea lui Mircea Vulcănescu, pe p. 1, unde se 
află textul lui: „p. 1-8“) (în Biblioteca Academiei Române nu se află 
colecţia buletinului Correspondance ...), şi 2) manuscrisul traducerii 
făcute de Mărgărita Vulcănescu (scris cu cerneală albastră, pe file de 
formatul 150/210 mm; are 20 p.). 

Transcrierea s-a făcut după manuscrisul traducerii. 


CONTRIBUŢIUNI LA O NOUĂ ÎNDRUMARE 
A CONCEPȚIILOR MODERNE 
ASUPRA PROBLEMEI RELIGIOASE 


Studiu critic 


Text inedit. Scris la începutul anilor *20. (O datare mai apropi- 
ată de realitatea temporală s-ar putea face prin corelare cu data cînd 
Isabela Sadoveanu a rostit o conferință la Y. M. C. A.) 

Nu este menţionat în lista lucrărilor proprii din decembrie 1940. 

În fapt, este un fragment dintr-un mai amplu proiectat studiu, 
după cum se vede din planul lucrării şi din adăugirile la plan; a reali- 
zat numai: planul, schiţa ideilor principale și prefața (concepută ca 
o conferință). 

În arhiva Mircea Vulcănescu se află textul scris cu cerneală nea- 
gră; are 19 file, scrise aproape numai pe o faţă (caiet de aritmetică, for- 
matul 160/205 mm). La unele file, pe verso se află exerciţii poetice, 
variante ale planului sau ale introducerii. Pe pagina cu titlul, semnă- 
tura: Mircea M. Vulcănescu (așadar, voia să-l publice). 

Într-o primă variantă, textul are titlul „Împotriva necredincio- 
şilor“ şi subtitlul „Conferinţă destinată a fi cetită la Y. M. C. A. și să 
servească drept argumentare împotriva semidoctismului necredin- 
cios“; era dedicată „D-lui Stănescu-Telega“, adică lui Stelian Ma- 
teescu. 

Iar după formula de adresare, conferenţiarul începe astfel textul 
scris în această variantă: „Am ascultat aici, împreună, acum cîteva săp- 

tămîni, conferința d-nei Sadoveanu, care, cu multă tragere de inimă Și cu 
o deosebită căldură sufletească, ne-a vorbit despre experiența religioasă 
în raport cu sentimentul de conservare a valorii sufletului omenesc. 

Din exerciţiile poetice de pe versoul textului preiau — într-o re- 
constituire aproximativă — din „Adierea“: 


Suflarea care mișcă ușor, abia simţit 
Ciorchinii de glicină pe vreju-mbătrînit 
I-un suflet din povestea zefirilor... uitată 
Pe care-am destrămat-o din cronici... altădată. 


Din depărtări zefirul prindea ciudat un zvon 
Ce-i frământa pornirea amarnic, monoton 
Şi-n grabă luînd cărarea ce duce la castel 
Porni vârtej să sfarme tot ce-o lovi de el. 


La castel sosi-n poartă un prinț necunoscut 
Era frumos și tînăr... Şi venea cu suită 
Să ceară mîna fetii ce torcea liniștită. 


. 
Văzând iubirea-i 
Se lasă, fără suflet... 


Parc-am mai întîlnit — prin fenomenologia literaturii române — 
şi tema, și ideea, și ritmul, poate chiar și rima... 


1. Pe o filă (p. 15), Mircea Vulcănescu a notat: „Adăugiri la plan: 
Tranziţie p[unct] 5 [[5]]. Aparent, lucrul e adevărat. În realitate, reli- 
gia se-mparte-n două“. 

2. Într-o primă variantă, textul avea subtitlul „Conferinţă...“ (vezi 
mai sus). Într-o altă variantă, la titlul „Împotriva necredincioşilor“, 
Vulcănescu a dat următoarea notă de subsol: „O parte din ideile 
expuse în acest studiu sînt rezultatul unei discuțiuni a mea cu prietenul 
Stelian Mateescu și ca prieten leal recunosc paternitatea lor“. 

3. Gînd neterminat în text. 

4. Înainte de 1), autorul a notat, marginal: „Trebuie să-l dezvă- 
luim“. 

5. Redactarea iniţială (tăiată totuși): „Argumentarea științei gre- 
şeşte punctul de vedere: prea mărginit“. 

6. Gînd neterminat în manuscris. 

7. În manuscris: „Toate credinţele omului de natură religioasă sînt 


idealuri“. 

8. Q. E. D. = Quod erat demonstrandum = Ceea ce era de demon- 
strat; indică sfîrșitul unei demonstrații. 

În ultima jumătate de veac, expresia este tot mai rar folosită, atît 
în lucrări filozofice, științifice, cât și în eseistică. 

9. Textul se încheie cu cîteva expresii matematice: 


1 1 1 n l+n n n n+n 4” 
i i : + ; aL 
n n n n n n+n n+n 2(n+n) 2 
3 2 1 
IDEEA DE DUMNEZEU 


ÎN FILOZOFIA TOMEI DIN AQUINO 


Conferinţă rostită în seara zilei de 3 martie 1940, la Căminul „Sf. 
Augustin“ al studenților catolici din Bucureşti. 

Figurează în lista lucrărilor proprii din decembrie 1940. 

Textul conferinţei a fost tipărit, ca inedit, în Viaţa Românească, 
an LXXXIX, nr. 9-10, septembrie-octombrie 1994, pp. 59-80 
(„Restituiri“ ) și în culegerea Posibilităţile filozofiei creștine (ed. 1996), 
pp. 63—92. 

La începutul anului 1940, la Căminul Institutului Augustinian (str. 
Ştirbei-Vodă nr. 174) s-a inaugurat seria a doua a conferinţelor 
duminicale. Ciclul s-a desfășurat între 14 ianuarie-—14 aprilie 1940. La 
inaugurare a vorbit Vladimir Ghica. În duminicile următoare, au con- 
ferenţiat: Alexandru Nicolescu, Gala Galaction, Alphonse Dupront 
(directorul Institutului Francez de Înalte Studii din România), Barbu 
Brezianu, Choppin de Janvry, Petru Comarnescu, D. Karnabatt, 
Constantin Noica, R. Patrulius, L. P. Thevenin ș. a. 

Mircea Vulcănescu a fost programat iniţial pentru 25 februarie 
1940, cu subiectul „Sf. Toma și Pascal“. La prezentarea din 3 mar- 
tie, conferenţiarul și-a restrâns problematica la „Ideea de Dumnezeu 
în filozofia Tomei din Aquino“. 

În arhiva Mircea Vulcănescu se află: 1) o copertă de carton, pen- 
tru și cu fişe, cu titlul „Ideea de Dumnezeu în filozofia Tomei din 
Aquino“ și, în josul ei, data: 3 III 1940. Sînt 50 de fişe (formatul 
170/205 mm), scrise cu cerneală albastră, pe o faţă a filei; au sublini- 
eri cu creion roșu și creion albastru. (Pe versoul unei fişe este notat, 
cu creionul negru, planul unui curs de economie politică); 2) textul 
conferinței; începutul este dactilografiat; are 5 p. (formatul 210/295 
mm), cu formula de adresare: „Doamnelor şi Domnilor“ ; are modi- 
ficări cu creion negru și creion albastru și sublinieri făcute cu creion 

roşu şi creion albastru; în continuare, textul este scris cu cerneală 

albastră, cu numeroase modificări de redactare; paginile nu sînt 

numerotate; o numerotare pe părţi le-a dat Zaharia Balinca (în aprilie 

1978): (1): 6—10; (11): 1-7; (ID): 1-12; (IV): 1-8; (V): 1-9, 
Transcrierea s-a făcut după acest text din arhivă. 


1. Boetiu Dacicul sau Boethius de Dacia a trăit în secolul al XIII-lea 
și este autor al unor tratate de logică. Pe-atunci Dacia era denumirea 
Danemarcei. 

Tot astfel au fost denumiți, în același veac al XIII-lea, Martinus 
de Dacia sau Johannes de Dacia. (Vezi Anton Dumitriu, Istoria logicii, 
ed. a III-a revăzută și adăugită, vol. II, Bucureşti, Editura Tehnică, 
1995, p. 150.) 

2. Constantin Noica a vorbit în 25 februarie 1940 despre „Actu- 
alitatea Sf. Augustin“. 

3. Ultimele două alineate (de la: „Faţă de gîndirea...“, pînă la 
„...de la Colonia“) au avut iniţial forma: „Faţă de inima fericitului 
pururea neliniștită, pînă nu se va odihni întru cel care a făcut-o, față 
de chipul chinuit, care se suspectează, Toma înfățișează inima sim- 
plă, neîmpărțită a unui copil. 

Greutatea mare nu e să fii tu/burat. Ci greutatea mare e să fii supus. 
Sub acest raport, sufletul Doctorului Sfintei Treimi e sufletul unui 
copil“. 

4. Iniţial, ultimele două alineate au fost formulate astfel: „Ne-am 
înșela amar dac-am crede că o atare certitudine e cucerită fără lupte 
lăuntrice. Dar, din aceste lupte nu avem de la Toma decît semne exte- 
rioare. 

Cînd mintea ajungea-n impas, Toma cădea în rugăciune. Adeseori 
plîngea și ucenicii îl vedeau în extaz, plutind deasupra pămîntului, 
tăinuind fără să ştie cu cine — și apoi, himinat, scriind, scriind...“. 

5. Ce este (gr.). 

6. Aci se încheie textul dactilografiat. 

7. Vezi „Facerea“, cap. 32, v. 24; în Biblia..., ed. 2001, p. 58. 

8. Clasica sentinţă Credo gruia absurdum, atribuită lui Tertulian, fără 
a fi fost formulată undeva ca atare. (Vezi și nota 17, de la pp. 393—394.) 

9. Formularea iniţială a textului — cu care se deschide a treia secţi- 
une a conferinței — era: „Să pornim însă cu Toma pe drumul minţii 
ce duce la Dumnezeu. 

Prima etapă a cunoașterii lui Dumnezeu în filozofia Tomei din 
Aquino stă în înlăturarea pretinsei vedenii directe, firești a lui Dum- 
nezeu“. 

10. „Zis-a cel nebun întru inima sa: « Nu este Dumnezeu ! »“ („Psal- 
mul 52“, v. 1; în Biblia..., ed. 2001, p. 674). 

11. În manuscris se continuă cu o precizare, eliminată cu cerneală: 
„— după temeiul clasic reluat de fericitul Augustin împotriva scep- 
ticilor — chiar afirmaţia că nu este adevărat, dacă e adevărat — îl pre- 
supune, dacă nu, n-are sens“. 

12. Pe marginea textului — de la alineatul care începe astfel: „Mai 
e și un alt fel...“ pînă aci: „...s-ar întîmpla lui Socrate!“ —, Mircea 
Vulcănescu a notat pentru conferenţiar: „Nu ceti, construiește“. 

13. Fiinţa cea mai necesară, fiinţa cea mai reală (lat.). 

14. Pînă acum s-a citit: „unitivă“ (2). 

15. Clasică expresie, aristotelică și în filozofia scolastică, prin care 
este denumit primul mișcător, primul motor, imobilul principiu al 
mișcării. 

16. Cauză a sa însăși (lat.). 

Concept cu o istorie multiseculară; atestat încă în secolul al XII-lea, 
are un loc important în viziunile filozofice elaborate de Ren Des- 
cartes, Baruch Spinoza, G. W. Fr. Hegel ș. a. 

17. Fiinţă necesară prin sine (lat.). 

18. „Anticiparea principiilor, eroare în demonstraţie, constă în a 
lua ca premise propoziții care cer ele însele să fie demonstrate.“ 
(Gheorghe Enescu, Dicţionar de logică. Bucureşti, Ed. Științifică şi 
Enciclopedică, 1985, p. 276.) În continuare, autorul rezumă cinci ca- 
zuri identificate de Aristotel. 

19. „Nimic nu este cognoscibil, decât prin asemănare cu adevărul 
primordial“ (lat.). 

20. Prin esenţializare (lat.). 

21. Ideea de aci a avut iniţial (în două fişe păstrate) formularea: 
„În felul acesta, mintea omenească, fără să poată pătrunde vreodată, 
instituie un asediu în regulă al cetății lui Dumnezeu. 

Care sînt, după Toma, fazele succesive ale acestui asediu și cercu- 
rile succesive cu care-i învins Dumnezeu, pe care mintea omului le 
poate cuceri din această linie de apărare a cetăţii lui Dumnezeu. 

Principala cale de străpungere și principala unealtă a Tomei, tan- 
cul Aquinatului, este motorul imobil. 

Cu ajutorul ei cucereşte 'Toma cea dintii linie asupra Dumnezeirii, 
linia timpului, statornicind că Dumnezeu e fără-nceput și fără sfârșit, 
în afară de timp, adică vecinic. Depășirea liniei timpului atrage con- 
secutiv căderea altor două poziţii. 

Din care decurge că firea Dumnezeirii nu este amestecată și că nu 
este [frază neterminată]. 

Trebuie să observăm că fiecare linie cucerită aci asupra Dum- 
nezeirii nu dă Tomei stăpînirea acesteia, ci îi permite să constate că 
Dumnezeu e dincolo de fiece punct cucerit. 

Punctele de plecare, scările de asediu sînt chiar căile de dovedire 
a existenţei divine și-n primul rînd motorul imobil. 

Toma înlătură astfel întâi ideea de timp. 

Nu începe, nu sfîrșeşte, căci acestea sînt mișcări. Deci e vecinic. 

Vecinia permite înlăturarea oricărei puteri pasive. 

EI nu poate să nu fie. Deci e totdeauna în act. Deci nu e materie. 

Dacă nu e material, nici putere, atunci este simplu. 

ȘI cum o pluralitate nu se poate uni fără amestec de putere, este 
UNIC, ȘI nimic nu e în el străin de el (neadăugat). 

(Dumnezeu nu e corp, nefiind divizibil.) 

Dacă nu-i compus, Dumnezeu e chiar firea lui. 

Dar e şi fiinţa lui. Căci n-o poate avea de a altul. 

Nefiind compus, esență și existență se unesc în el. 

Dumnezeu nu poate păţi nimic accidental. 

Nu e gen, nici specie, nici diferență. 

Nu poate fi definit. 

Deci, nu se poate pleca de la esență. 

Dumnezeu nu e sufletul lumii. 

Dumnezeu nu e materia primă. 

Ce rămîne din fiinţa astfel redusă? 

Nu e abstracţia cea mai generală a comunităţii lucrurilor, ci per- 
fecția supremă a fiinţei. 

Idee esenţială a tomismului. 

Transcendenţa absolută față de creatură.“ 

22. Linie de fortificaţii, propusă în 1930 a fi construită în Nord-Es- 
tul Franţei, de generalul Andre Maginot, pe atunci ministru de 
Război. 

23. Concept clasic, introdus în limbajul filozofic românesc de Lu- 
cian Blaga. Desigur, la filozoful ardelean conceptul are alt conţinut 
decît cel pe care îl subînţelege aci Mircea Vulcănescu. 

24. lată, dintr-o fişă, forma primă a pasajului: „Ajuns aci, Toma 
dezlănţuie un nou asalt, de data asta pe linia existenţei. 

Dacă Dumnezeu e unul şi neamestecat, atunci firea lui nu se poate 
deosebi, ca la făpturi, de fiinţa lui. 

EI este acel ce este! 

Și, cum ființa lui nu poate izvori decît din ea însăși, 

E nealterabilă și este cauză sieși. 

Poziţia cucerită se cere însă [gînd neterminat). 

Fiinţarea lui nu este un gen. 

E nu e sufletul lumii, și nici materia. 

Ne-am înșela însă dacă am crede că toate aceste cuceriri sînt măr- 
giniri și împotriviri. 

11. În manuscris se continuă cu o precizare, eliminată cu cerneală: 
„— după temeiul clasic reluat de fericitul Augustin împotriva scep- 
ticilor — chiar afirmaţia că nu este adevărat, dacă e adevărat — îl pre- 
supune, dacă nu, n-are sens“. 

12. Pe marginea textului — de la alineatul care începe astfel: „Mai 
e şi un alt fel...“ pînă aci: „...s-ar întîmpla lui Socrate!“ —, Mircea 
Vulcănescu a notat pentru conferenţiar: „Nu ceti, construieşte“, 

13. Ființa cea mai necesară, ființa cea mai reală (lat.). 

14. Pînă acum s-a citit: „unitivă“ (2). 

15. Clasică expresie, aristotelică și în filozofia scolastică, prin care 
este denumit primul mișcător, primul motor, imobilul principiu al 
mişcării. 

16. Cauză a sa însăşi (lat.). 

Concept cu o istorie multiseculară; atestat încă în secolul al XII-lea, 
are un loc important în viziunile filozofice elaborate de Ren& Des- 
cartes, Baruch Spinoza, G. W. Fr. Hegel ș. a. 

17. Fiinţă necesară prin sine (lat.). 

18. „Anticiparea principiilor, eroare în demonstraţie, constă în a 
lua ca premise propoziţii care cer ele însele să fie demonstrate.“ 
(Gheorghe Enescu, Dicţionar de logică. București, Ed. Științifică şi 
Enciclopedică, 1985, p. 276.) În continuare, autorul rezumă cinci ca- 
zuri identificate de Aristotel. 

19. „Nimic nu este cognoscibil, decât prin asemănare cu adevărul 
primordial“ (lat.). 

20. Prin esenţializare (lat.). 

21. Ideea de aci a avut inițial (în două fișe păstrate) formularea: 
„În felul acesta, mintea omenească, fără să poată pătrunde vreodată, 
instituie un asediu în regulă al cetăţii lui Dumnezeu. 

Care sînt, după Toma, fazele succesive ale acestui asediu și cercu- 
rile succesive cu care-i învins Dumnezeu, pe care mintea omului le 
poate cuceri din această linie de apărare a cetăţii lui Dumnezeu. 

Principala cale de străpungere și principala unealtă a Tomei, tan- 
cul Aquinatului, este motorul imobil. 

Cu ajutorul ei cucerește 'Toma cea dintii linie asupra Dumnezeirii, 
linia timpului, statornicind că Dumnezeu e fără-nceput și fără sfârşit, 
în afară de timp, adică vecinic. Depășirea liniei timpului atrage con- 
secutiv căderea altor două poziţii. 

Din care decurge că firea Dumnezeirii nu este amestecată şi că nu 
este [frază neterminată]. 

Trebuie să observăm că fiecare linie cucerită aci asupra Dum- 
nezeirii nu dă Tomei stăpînirea acesteia, ci îi permite să constate că 
Dumnezeu e dincolo de fiece punct cucerit. 

Punctele de plecare, scările de asediu sînt chiar căile de dovedire 
a existenței divine și-n primul rînd motorul imobil. 

Toma înlătură astfel întîi ideea de timp. 

Nu începe, nu sfîrșește, căci acestea sînt mișcări. Deci e vecinic. 

Vecinia permite înlăturarea oricărei puteri pasive. 

EI nu poate să nu fie. Deci e totdeauna în act. Deci nu e materie. 

Dacă nu e material, nici putere, atunci este simplu. 

Și cum o pluralitate nu se poate uni fără amestec de putere, este 
unic, şi nimic nu e în el străin de el (neadăugat). 

(Dumnezeu nu e corp, nefiind divizibil.) 

Dacă nu-i compus, Dumnezeu e chiar firea lui. 

Dar e și ființa lui. Căci n-o poate avea de la altul. 

Nefiind compus, esenţă și existenţă se unesc în el. 

Dumnezeu nu poate păţi nimic accidental. 

Nu e gen, nici specie, nici diferență. 

Nu poate fi definit. 

Deci, nu se poate pleca de la esență. 

Dumnezeu nu e sufletul lumii. 

Dumnezeu nu e materia primă. 

Ce rămîne din fiinţa astfel redusă? 

Nu e abstracţia cea mai generală a comunităţii lucrurilor, ci per- 
fecția supremă a ființei. 

Idee esenţială a tomismului. 

Transcendenţa absolută față de creatură.“ 

22. Linie de fortificaţii, propusă în 1930 a fi construită în Nord-Es- 
tul Franţei, de generalul Andre Maginot, pe atunci ministru de 
Război. 

23. Concept clasic, introdus în limbajul filozofic românesc de Lu- 
cian Blaga. Desigur, la filozoful ardelean conceptul are alt conţinut 
decît cel pe care îl subînțelege aci Mircea Vulcănescu. 

24. lată, dintr-o fișă, forma primă a pasajului: „Ajuns aci, Toma 
dezlănţuie un nou asalt, de data asta pe linia existenţei. 

Dacă Dumnezeu e unul și neamestecat, atunci firea lui nu se poate 
deosebi, ca la făpturi, de fiinţa lui. 

EI este acel ce este! 

Și, cum ființa lui nu poate izvori decît din ea însăşi, 

E nealterabilă și este capză sieşi. 

Poziţia cucerită se cere însă [gînd neterminat]. 

Fiinţarea lui nu este un gen. 

El nu e sufletul lumii, şi nici materia. 

Ne-am înșela însă dacă am crede că toate aceste cuceriri sînt măr- 
giniri şi împotriviri. 

Asediul acesta este un asediu în Duh. Și, spre deosebire de ce se 
petrece în lumea trupească, în lumea Duhului, adică a bogăției tainice 
a fiinţei, cu cât ei, cu atât [gînd neterminat]. 

25. În manuscris se continuă cu două propoziţii: „Calea aceasta 
presupune un complice în cetate. Un Efialtes al Duhului, care-ntoarce 
Termopilele văzduhului“. Acestea vor fi plasate, mai tîrziu, peste o 
pagină. 

26. Efialtes (sec. V. î. Hr.), rămas ca trădător, căci, în timpul cele- 
brei bătălii de la Termopile (480 î. Hr.), dintre spartanii conduşi de 
regele Leonida și perșii aflați sub comanda lui Xerxes, a trădat pe greci 
ȘI i-a ajutat pe perși. 

27. Prin imagini şi enigme (lat.). 

28. Prima redactare, într-o fişă izolată, este următoarea: „Nici una 
din aceste căi nu ne destăinuiește însă ce e Dumnezeu. Firea fiinţei 
divine!“ 

29. lată şi o altă redactare a pasajului, anterioară celei rămase: 

„Nici o afirmaţie nu i se aplică la fel omului şi creaturii. 

Orice afirmaţie cuprinde mult sens negativ. 

Orice propoziție relativă la creatură pierde-nţelesul aplicată lui 
Dumnezeu ? 

Nici univoc, nici echivoc, ci analogic. 

Cum rămîne unitatea şi multiplicitatea. 

Perfecţia absolută. 

Bun — Bunătatea neadăugată. 

Binele suprem — Binele binelui. 

Dumnezeu e 4nic. 

Dumnezeu e nesfirșit. 

Inteligența, Voința, Viaţa. 

Cunoașterea mediată de sine. 

Efectele ce preexistă în Dumnezeu preexistă în inteligenţa divină. 

Cunoaște individualul, viitorul contingent“. 

30. Pasajul de la alineatul: „Toată învăţătura Tomei...“ pînă aci: 
„„faţă către faţă“ este eliminat în manuscris, cu creion roșu. 

Întrucît are şi modificări cu creion albastru (nu știu care modi- 
ficări au fost operate mai întîi), l-am păstrat aci. Mi se pare că este în 
ordinea logică corectă a desfășurării raţionamentului. 


REALISM TOMIST 
ȘI IDEALISM FENOMENOLOGIC 


Text publicat ca inedit, după manuscris, în Posibilităţile filozofiei 
creştine (ed. 1996), pp. 93-95. 

Nu figurează în lista lucrărilor proprii din decembrie 1940. 

Scris la sfîrșitul anilor *20, probabil pentru a fi publicat, întrucât 
în arhiva Mircea Vulcănescu se păstrează textul în forma dactilo- 
grafiată; sînt două p. (exemplar 1), cu corecturi și modificări făcute 
cu creion negru. 

Pentru culegerea de faţă, transcrierea s-a făcut după acest text dac- 
tilografiat. 

Ca problematică, textul ţine de aceea care l-a interesat la Paris în 
anii '27—'28, continuată la București, în cadrul A. S. C. R.-ului, în 
'28—'29. 


DEOSEBIRILE DINTRE LUTHER ȘI CATOLICI 
Din perspectiva unui ortodox 


Text tipărit ca inedit în culegerea Posibilităţile filozofiei creştine 
(ed. 1996), pp. 113-118. 

Nu figurează în lista lucrărilor proprii din decembrie 1940. 

Ca și textul de mai înainte, și acesta este de la sfârșitul anilor 20: 
subtitlul ne trimite către momentul parizian; este momentul cînd 
Mircea Eliade, cu al lui „Itinerariu spiritual“, îndeosebi după episo- 
dul cu „Între Luther şi Ignatiu de Loyola“, îl stîrneşte întru o adîn- 
cire teologică (una care nu va mai fi tot pe atât de intensă după campania 
de presă pe „chestia Pascaliei“, a datei prăznuirii Paştilor, în primă- 
vara bucureșteană a lui 1929). După o formulare dinspre sfârşitul tex- 
tului (,„...m-ai întrebat“), este un răspuns la o scrisoare a lui Mircea 
Eliade. 

În arhiva Mircea Vulcănescu se află textul în formă dactilografi- 
ată (are 4 p., fără modificări sau corecturi), după care s-a făcut tran- 
scrierea. 


JACQUES MARITAIN 
— GÎNDITORUL ȘI ARTISTUL 


Scrisoare trimisă din Paris, unde Mircea Vulcănescu se afla la studii 
de specialitate, către aseceriștii de la București. Ea s-a păstrat în arhi- 
va de la București a lui Paul Costin Deleanu, arhivă păstorită cu 
deosebită grijă de Jenica Costin Deleanu, soţie, cea care mi-a pus-o 
la îndemînă, cu aleasă amabilitate, pentru transcriere, în toamna lui 
1995. La sfîrșitul lui '95, Jenica Costin Deleanu s-a așezat întru cele 
veşnice, iar manuscrisul (transcris printr-o întîmplare favorabilă) s-a 
rătăcit ori s-a pierdut... 

Textul a fost conceput iniţial cu creion negru, căruia i s-au făcut 
transcrieri, adăugiri și corecturi cu cerneală albastră; sînt patru file 
(formatul 195/250 mm). 

Fiind o scrisoare, titlul textului nu este înscris în lista lucrărilor 
proprii din decembrie 1940. 

Textul a fost publicat ca inedit în Viaţa Românească, an XCII, nr. 
3-4, martie-aprilie 1997, pp. 110-115 („Restituiri“). 

Titlul este dat de editor. 

Pentru culegerea de faţă, transcrierea s-a făcut după Viata Ro- 
mânească. 


1. Vezi N. A. Berdiaev, Le nowveau Moyen-Âge. Reflexions sur 
les destinees de la Russie et de Europe. Trad... Paris, [1930], VIII + 
293 pp. Vezi şi trad. Un nou ev mediu. În românește de Maria Vartic. 
Sibiu, 1936, 2 f. + 165 p. (altă ed.: 2001). 

2. În același plic, Mircea Vulcănescu trimite prietenilor de la 
Asociaţia Studenţilor Creștini din București și o formă dactilografi- 
ată (cu corecturi şi adăugiri făcute cu cerneală neagră și creion negru) 
a uneia dintre proiectatele „Scrisori din Paris“: Aspecte culturale din 
Franţa contimporană. Acest text începe astfel: „Istoria culturală a 
Franţei de după 1789 s-ar putea înfățișa tipic sub forma unui conflict 
între două mentalități opuse: catolică şi revoluţionară“. 

Este, de fapt, textul cu același citlu pe care l-am inclus în 
culegerea din scrierile lui Mircea Vulcănescu, Dimensiunea 
românească a existenţei, vol. 2. Chipuri spirituale. București, Ed. 
Eminescu, 1995, pp. 70-76. Acest din urmă text a fost editat după 
o copie (fără modificări, cu o altă structurare a alineatelor) a celui aflat 
în arhiva lui Paul Costin Deleanu (şi despre care n-am avut cunoștință 
pînă în toamna lui 1995). Astfel că, într-o ediţie viitoare a scrierilor 
lui Vulcănescu, va trebui înlocuită varianta din volumul tipărit în *95 
cu aceea care se afla în arhiva lui Costin Deleanu. 

Ceea ce Mircea Vulcănescu spune că este subliniat cu creion albas- 
tru (în marginea textului) sînt vreo 9 p. (echivalate, dactilo, din cele 
14p.). 

3. Nu ştiu de altundeva despre acest text; sigur este că nu a apărut 
în Gândirea şi că Mircea Vulcănescu nu îl indică în bibliografia din 
decembrie 1940. 

4. Nu ştiu cine este P. Maury. 

Aseceriștilor le era cunoscut, întrucât participase la cel de-al doilea 
Congres al A. $. C. R.-ului (Satu- -Lung, septembrie 1922), la cam- 
pamentul de la Breaza (ianuarie 1924) și la cel de-al VI-lea Congres 
al F. A. C. S.R. (Sf. Gheorghe, septembrie 1928). 

5. Subțire, subţirime (fr.). 

6. Vezi Jacques Maritain, Elements de philosophie. 7. Introduction 
gencrale ă la pbilosophie. Paris, Pierre 'Tequi, 1920. 

7. Să nu ofenseze, să nu jignească (franțuzism). 

8. În text: „date“. 

9. Uimitoare (franțuzism, transformat în neologism). 

10. Precum se vede, paginile textului nu au fost restituite autorului; 
printr-o întîmplare norocoasă, ceea ce n-au făcut aseceriştii, „reparăm“ 
tipărind textul în culegerea de față. 

11. Adepții lui A. C. Cuza, o subgrupare ieșeană din cadrul 
A. S. C.R.-ului. 

12. Nae lonescu. 

13. Aram Kassargian, membru al A. S. C. R.-ului, colaborator la 
Buletinul A. S. C. R.-ului. 


CERCUL DE STUDII ORTODOXE DE LA PARIS 


Dare de seamă transmisă pentru Buletinul A. S. C. R., unde nu 
știu de ce nu s-a publicat. 

Numărul 2-4 al Buletinului...., datat februarie-— —aprilie 1927, are 
în el articolul lui Mircea Vile lnasața „Confesionalism și interconfe- 
sionalism“ (inclus în culegerea de față); iar numărul următor (an V, 
nr. 1) va apărea de-abia în decembrie 1927. 

Nu figurează în lista lucrărilor proprii din decembrie 1940. 

Textul s-a publicat ca inedit în Viaţa Românească, an XCII, nr. 3-4, 
martie-aprilie 1997, pp. 115-118. 

A fost transcris după manuscrisul din arhiva de la București a lui 
Paul Costin Deleanu, ca și textul „Jacques Maritain ...“ (vezi nota de 
la articolul de mai înainte). 

Textul are 1 +3 pp. (a 3-a, scrisă și pe verso); este scris cu cerneală 
albastră; i s-a ri, cu creionul negru, partea ultimă, care începe 
cu: „De la data cînd...“ și biletul de la început: „Iată aci...“ (formatul 
195/250 mm). 

Titlul este dat de editor. 

Pentru culegerea de față, transcrierea s-a făcut după Viaţa 
Românească. 


1. În urmă cu doi ani, scriind darea de seamă sociologică „Câteva 
observaţiuni asupra vieţii spirituale a sătenilor din Goicea-Mare. Note 
dintr-o anchetă sociologică“ , Mircea Vulcănescu delimita, în cadrul 
comunității sătești goicene, între trei tipuri, pe care le denumea: „pri- 
mitiv“, „emancipat“ și „adventist“ (căci erau cîţiva credincioși adven- 

tiști în acel sat oltean). (Vezi Mircea Vulcănescu, „Cîteva observaţi- 
uni“ ...; în Sociologie românească, nr. 3-4, 1990, pp. 365-369; inclus 
în Prolegomene sociologice la satul românesc. Bucureşti, Ed. 
Eminescu, 1997, pp. 69-78.) 


REFLECŢIUNI ASUPRA INTELIGENȚEI 
ȘI ASUPRA VIEŢII SALE PROPRII 


Însemnări cu prilejul unei traduceri 


Text inedit; scris în 1928 (?). 

Nu este înscris în lista lucrărilor proprii din decembrie 1940. 

Însemnări în marginea traducerii: Jacques Maritain, Reflecţiuni 
asupra inteligenței și asupra vieții sale proprii, ed. |, 1927 (2). (Nu am 
văzut ediţia ].) 

Valeriu Iordăchescu (n. 2 februarie 1885, loc. Sodomeni, ași — m. 
11 martie 1975, Bucureşti), absolvent al Seminarului „Veniamin“ din 
Iași și al Facultăţii de Teologie din București (cu lucrarea „Substanța 
sufletului faţă de doctrina materialistă și teoria actualităței sufleteşti“ ; 
tipărită în 1908), cu studii de specializare la Sorbona și la Institutul 
Catolic din Paris. A fost profesor de morală la Facultatea de Teologie 
din Chișinău (1927-1941), mai apoi, la Cernăuţi- Suceava și în anii 
"50 a fost preot la Biserica „Belvedere“ din București. 

Dintre lucrările publicate de Valeriu Iordăchescu, sînt de amintit: 
Comunism şi creştinism (1938) (cu o trad. în limba bulgară, 1942), 
Filozofia morală. Partea generală (1939), un Manual de religie (în 
colab., 1947) și colaborări la: Biserica Ortodoxă Română, Mitropolia 
Moldovei, Luminătorul, Candela, Cmoîntul ş. a. 

În arhiva Mircea Vulcănescu se află manuscrisul după care am 
transcris textul; are 24 p. (multe dintre ele doar cu cîteva rînduri). 

Din variate însemnări pregătitoare, preiau aci doar următoarea: 
„Jacques Maritain poate fi un aliat. Ne este efectiv un aliat. 

Jacques Maritain, mai mult decît scolastica“. 


1. Vezi Immanuel Kant, Critica rațiunii pure; Critica raţiunii prac- 
tice; Critica facultății de judecare (toate trei traduse în limba română). 

2. Probabil că Mircea Vulcănescu avea în vedere următorul pasaj 
din „Prefață“ la Prolegomene ...: „Aceste prolegomene vor face însă 
pe cititori să vadă că există o ştiinţă cu totul nouă, la care nimeni nu 
s-a gîndit pînă acum, de care nimeni n-a avut nici măcar idee și pen- 
tru realizarea căreia nimic din ce s-a scris pînă în prezent nu este de 
vreun folos, afară de indicația pe care a putut-o da îndoiala lui Hume, 
care nici el nu a avut presimţirea posibilității unei asemenea ştiinţe for- 

male, ci s-a mulțumit spre a-și pune corabia la adăpost, să o tragă la 
țărmul scepticismului, unde era menită să rămînă şi să putrezească. 
În loc să fac la fel, eu m-am gîndit că ar fi bine să găsească corăbiei 
un cîrmaci care, cu compasul în mînă și cu harta completă a mărilor 
înaintea ochilor, să o poată duce fără teamă încotro va voi, după prin- 
cipiile statornicite ale artei navigaţiei deduse din cunoștința globu- 
lui“ (Immanuel Kant, Prolegomene la orice metafizică viitoare care 
se va putea înfățișa ca știință. Trad. de Mihail Antoniade. București, 
Ed. Cultura Naţională, 1924, pp. 22-23). (Alte trad.: 1987, 1996.) 

3. Într-o primă redactare, pasajul care începe cu: „Semnificația 
exactă...“ şi se termină aci avea forma: „Semnificaţia exactă a renașterii 
tomiste stă în dezrobirea gîndirii filozofice contemporane de sub tira- 
nia imperativului « criticist ». 

La răspîntia drumurilor care curg din filozofia modernă către noi: 
1) lutheranismul pietist prin Knutzen, 2) raționalismul luminilor prin 
Wolff și 3) naturalismul lui Rousseau, de-a dreptul: Kant ridicase-n 
calea Metafizicei baricadele celor trei Critici, scriind ritos în « Prefaţa » 
Prolegomenei...: de-acum încolo, « peste mine nu se va mai putea 
trece ». 

lată însă pe Maritain « întorcînd » poziţiunea criticistă, respingînd 
de plano toată construcţia criticistă ca lovită de neînţelegerea esenţială 
a caracterului tranzitiv al construcţiei. Hegel încercase să sară barica- 
da. Păstrase însă, atât el cît şi cei ce veneau de la el, schema fostului lor 
maestru. (Vezi minunatele pagini despre conceptul instrument!)“. 

4. Parafrază la clasica idee înscrisă pe frontispiciul Academiei lui 
Platon:„Să nu intre aici cine nu e geometru (matematician)“. 

5. „Idee întipărită în suflet“ (lat.). 

6. „Idee reprodusă (imitată) formal“ (lat.). 

7. Propoziţie sau frază doar începută în manuscris. 

8. Stelian Mateescu (1903-1976), autorul vol. Directiva absolutului. 

9. Nu am cunoștință exactă despre această traducere; există nu- 
meroase însemnări despre Maritain, încât nici Zaharia Balinca şi nici 
eu n-am reușit însă o bună sistematizare a lor. 

10. Ediţia a II-a a acestei traduceri a apărut în 1929. N-am identi- 
ficat (nici informativ bibliografic) ed. | a traducerii, cea pe care o 
recenzează Vulcănescu. 

11. Altă propoziție neterminată în manuscris. 


ORTODOXIA ȘI APUSUL DUPĂ N. BERDIAEV 


Dare de seamă publicată în Cuvîntul, an VIII, nr. 2637, 25 august 
1932, pp. 1, 2; nr. 2639, 27 august 1932, pp. 1, 2. Semnătura: Mircea 
M. Vulcănescu. 

Figurează în lista lucrărilor proprii din decembrie 1940. 

Inclusă în culegerea Posibilităţile filozofiei creştine (ed. 1996), 
pp. 99-109. 

În arhiva Mircea Vulcănescu se află textele decupate din cotidi- 
an de autor; pe ele, Vulcănescu a scris cu creionul negru titlul ziaru- 
lui și datele apariţiilor; nu au modificări sau corecturi. 

Transcrierea s-a făcut după textele decupate din cotidian, aflate 
în arhivă. 


1. Prin propria lor esenţă (lat.). 


NICULAE IONESCU, SCHEMA GENERALĂ 
A UNUI CURS DE FILOZOFIE A RELIGIEI 


Text scris în primăvara lui 1925, pentru Buletinul Asociaţiei Creş- 
tine Studențești, unde nu a apărut nici în numărul din iunie 1925, nici 
într-un altul, următor. 

Nu este înscris în lista lucrărilor proprii din decembrie 1940. 

Textul a fost tipărit ca inedit în Jurnalul literar, an IX, nr. 1-2, 
aprilie 1998, p. 2; apoi, ca postfață la: Nae Ionescu, Curs de filozofie 
a religiei, 1924-1925, Bucureşti, Ed. Eminescu, 1998, pp. 180-184, 
şi în culegerea De [2 Nae Ionescu la „ Criterion“, Bucureşti, Ed. Hu- 
manitas, 2003, pp. 24-29. | 

Ca și la sfîrşitul studiilor liceale sau al celor universitare, Mircea 
Vulcănescu face portrete caracterologice ale prietenilor sau, iată, și 
al unui anume profesor, care i-a marcat formarea personalităţii inte- 
lectuale. 

Curînd după acest portret va trece la „gîndirea filozofică ...“, asu- 
pra căreia va medita și în 1931; pentru ca, după moartea Profesorului, 
să-i rememoreze chipul spiritual prin „amintiri universitare“, 
extinse și adîncite pînă la un manuscris de aproape două sute de pagi- 
ni — ceea ce azi știm că este cartea Nae Ionescu. Așa cum l-am cunos- 
cut (ed. Alexandru Badea; Ed. Humanitas, 1992). 

În arhiva Mircea Vulcănescu se află: 1) un text scris cu cerneală 
neagră (12 p., nenumerotate, formatul 160/210 mm); 2) un text 
dactilografiat (4 p., la 1,5 rînduri); 3) un alt text dactilografiat (6 p., 
la 2 rînduri). Ambele texte (2-3) au fost dactilografiate în anii 
'60—'70; unul dintre ele are o notă de subsol, scrisă de D[an] Z[am- 
firescu]: „E vorba de cursul litografiat la sfîrșit sub titlul Filozofia 
religiei“. 

Transcrierea s-a făcut după manuscrisul din arhivă. 

1. Nae Ionescu a fost unul dintre redactorii și colaboratorii cei mai 
activi de la /deea Europeană; vezi: selecţia de articole incluse de Dan 
Ciachir în vol. Suferinţa rasei albe (laşi, Ed. Timpul, 1994). 

Dintre pseudonimele cu care Nae Ionescu a semnat în /deea 
Europeană, amintesc: Skythes, Mihai Tonca (și: M. 'T., M., T.), Nicolae 
Ivașcu, Nemo, 1;, H; sau Recenzentul filozofic, Un preot nevrednic, 
Un Prelat de Dincoace ş. a. 

2. Prin „noi“ autorul îi înţelege pe „aseceriști“, membri ai A. S$. 
C. R.-ului (Asociaţia Studenţilor Creștini din România). Câţiva din- 
tre aseceriști fuseseră sau erau membri ai Y. M. C. A. și Y. W.C.A., 
create după modelul englezesc. Așa că Nae Ionescu știa bine ceea ce 
spunea... 

3. La înrîurile exercitate asupra lui de cei doi profesori, Mircea 
Vulcănescu va reveni, peste ani, într-un alt text: „Nevoia de unitate 
a spiritului meu mi-a impus sinteza. Între Dimitrie Gusti și Nae 
lonescu“ (în culegerea De la Nae Ionescu la „Criterion “, ed. 2003, 
pp. 66-70.) 


BARBA LUI VISARION 


Publicat în Cuvîntul, an VII, nr. 2058, 13 ianuarie 1931, p. 1. 
Semnătura: Mircea M. Vulcănescu. 

Figurează în lista lucrărilor proprii din decembrie 1940. 

Retipărit în Posibilităţile filozofiei creștine (ed. 1996), pp. 110-112, 
şi în De la Nae Ionescu la „ Criterion“ (ed. 2003), pp. 61-63. 

În arhiva Mircea Vulcănescu se află: 1) manuscrisul, scris cu cer- 
neală verde, pe file de caiet dictando (decupate); are trei pagini; această 
primă formă a suferit mici modificări la dactilografiere; citatul din 
Philippe Mounier — dat după ediţia din 1920 — este scris cu cerneală 
neagră — probabil pe cînd Vulcănescu se afla la Paris —, cu numeroase 
modificări făcute cu creion roșu; 2) text dactilografiat (în trei exem- 
plare: original + două copii), fără modificări sau corecturi; are 4 p.; 
3) textul tipărit, decupat din cotidian; are doar o însemnare făcută de 
autor cu creion negru: „Cuvîntul“. 

Transcrierea s-a făcut după textul decupat din cotidian. 


1. Vezi Nae Ionescu, Curs de metafizică, II. Istoria metafizicei. 
1930-1931. Publicat sub îngrijirea d-lui D. C. Amzăr şi editat de d-l 
N. Vasilescu, București, 1931 (special, pp. 24-44; ed. 19%, pp. 
109-120). 

INFAILIBILITATEA BISERICII 
ȘI FAIBILITATEA SINODALĂ 


În chestia calendarului 


Articol apărut în Cuvintul, an V, nr. 1348, 22 ianuarie 1929, PP. 
1, 2. Semnătura: George Racoveanu, Sandu Tudor și Mircea 
Vulcănescu. 

Figurează în lista lucrărilor proprii din decembrie 1940. 

Retipărit în Posibilităţile filozofiei creștine (ed. 1996), pp. 120-123. 

Despre acest articol, Vladimir Streinu scrie însemnările „Divinul 
în conclav“, în Kalende (an |, nr. 3-4, ianuarie-februarie 1929, 
pp. 106-107, rubrica „Revista faptelor literare“). 

Data prăznuirii Paștelui ortodox din primăvara lui 1929 a fost pre- 
cedată de o îndelungată și tensionată publicitate, cu reflex în sau și 
ca urmare a reacției din partea enoriașilor (prin intercondiţionare și 
amplificare), împreună constituind o opinie publică — după cîte ne 
dăm seama astăzi, retrospectiv — mai degrabă opusă hotărârii Sino- 
dului Bisericii Ortodoxe Române. 

Începutul a fost făcut — după o primă discuţie și apoi hotărîre a 
Sinodului — prin simple informaţii de presă, s-a continuat cu răzlețe 
articole de atitudine nefavorabilă (cele favorabile probabil că nu 
interesau presa de-atunci, cum și cea de azi este total dezinteresată de 
cei ce-și văd liniştit şi serios de muncă...) și, de la sfârșitul lui ianuarie 
1929 s-a transformat în campanie de presă, purtată pînă la sfîrşitul lui 
martie 1929. Campania a fost purtată îndeosebi de Crvântul, sub regia 
și dirijoratul lui Nae Ionescu, participant activ și în modalitatea pu- 
blicistică la campanie, și de Curentul, cu Nichifor Crainic în frunte. 
Chiar şi Academia Română a discutat problematica în şedinţa din 25 
ianuarie 1929. 

Pentru o eventuală carte a „dosarului de presă“, iată aci trei grupe 
de texte: lista campaniei de presă din Cuvântul (fără intenţia ostenelii 
surselor...); alte articole sau informaţii; cărți (selectiv) și articole 
(selectiv) despre stabilirea datei Paştilor. 

Mai întâi, campania din Cuvîntul este precedată de câteva articole: 

„Dificultăţi bisericești. Ce e cu data Sf. Paști 2“, în an IV, nr. 1147, 
3 iulie 1928, p. 1; Profesor Ortodox, „Destul cu șovăiala, opriţi-vă! 
Tot contra datei Paștelor din 1929“, an IV, nr. 1239, 3 octombrie 1928, 
pp. 1, 2; Mirean Ortodox, „Creanga de sub picioare...“, an IV, nr. 1275, 
8 noiembrie 1928, pp. 1, 2; G. Racoveanu, „Pascalia Românească“, 
I-II, an IV, nr. 1284, 16 noiembrie 1928, pp. 1,2; nr. 1287, 20 noiem- 
brie 1928, p. 1 ş.a. 

Iar dintre cele peste 70 de articole publicate între 1 ianuarie și 31 
martie 1929 în Cuvîntul, consemnez aci pe cele mai importante: 

George Racoveanu, Sandu Tudor, Mircea Vulcănescu, „Infaibilitatea 
bisericii și faibilitatea sinodală“ (an V, nr. 1348, 22 ianuarie 1929, pp. 
1,2); Nae Ionescu, „Rătăcirea cea de pe urmă“ (nr. 1353, 27 ianuarie 
1929, p. 1); Nae Ionescu, „După hotărîrea Sinodului“ (nr. 1355, 29 
ianuarie 1929, p. 1); Paul Sterian, „Între Isimerie şi Echinoxiu 
(Argumentul științific al noii Pascalii)“ (nr. 1356, 30 ianuarie 1929, 
pp. 1, 2); G. Racoveanu, „Necanonicitatea hotărârii sinodale“ (nr. 
1357, 31 ianuarie 1929, pp. 1, 2); Sandu Tudor, „Schisma fostului 
Sinod al Bisericii Ortodoxe Române“ (nr. 1358, 1 februarie 1929, pp. 
1,2); Mircea Vulcănescu, „Catolicism și erezie sau urmările dogmatice 
ale rătăcirii sinodale“, I-II (nr. 1359, 2 februarie 1929, pp. 1,2; nr. 
1360, 3 februarie 1929, pp. 1, 2); Nae Ionescu, „Tot despre rătăcirea 
sinodală. Încheieri“ (nr. 1362, 5 februarie 1929, p. 1); Nae Ionescu, 
„Dumineca“ (nr. 1368, 11 februarie 1929, p. 1); Nae Ionescu, „Panica 
sinodală“ (nr. 1369, 12 februarie 1929, p. 1); Mircea Vulcănescu, 
„Netemeinicia scrisorii sinodale“ (nr. 1373, 16 februarie 1929,pp.1, 
2); Paul Sterian, „Nesinceritatea scrisorii sinodale“ (nr. 1374, 17 
februarie 1929, pp. 1, 2); Nae Ionescu, „Dumineca“ (nr. 1375, 18 
februarie 1929, p. 1); G. Racoveanu, „Falsurile scrisorii sinodale“ (nr. 
1375, 18 februarie 1929, pp. 1,2); Sandu Tudor, „Fostul Sinod față 
de el însuși“ (nr. 1376, 19 februarie 1929, pp. 1,2); Nae Ionescu, „Cele 
două Paști“ (nr. 1377, 20 februarie 1929, p. 1); Nae Ionescu, „Du- 
mineca“, (nr. 1382, 25 februarie 1929, p. 1); N[ae] I[onescu], „Un epis- 
cop... sincer“ (nr. 1386, 1 martie 1929, p. 1); Nae Ionescu, „Pentru 
reintrarea în ortodoxie“ (nr. 1387, 2 martie 1929, p. 1); Nae Ionescu, 
„Dumineca“ (nr. 1389, 4 martie 1929, p. 1); „Stoenescu“ [= Mircea 
Vulcănescu], „Între Afredon și Matei Vlastare sau o apologie protes- 
tantă la adresa Sinodului“ (nr. 1400, 15 martie 1929, pp. 1,2); Nae 
Ionescu, „Spre pacea religioasă“ (nr. 1401, 16 martie 1929, p. 1); Nae 
lonescu, „Nu guvernul — ci patriarhul!“ (nr. 1402, 17 martie 1929, 
p. 1); Nae Ionescu, „Dumineca“ (nr. 1403, 18 martie 1929, p. 1); „Cu- 
vântul“ [= Mircea Vulcănescu, G. Racoveanu și Sandu Tudor], „Răs- 
puns Prea Sfinţitului Vartolomeu“, I-IV (nr. 1410, 25 martie 1929, 
pp. 1, 2; nr. 1411, 26 martie 1929, pp. 1,2; nr. 1412, 27 martie 1929, 
pp. 1, 2; nr. 1414, 29 martie 1929, pp. 1, 2); Nae Ionescu, „Cine 
provoacă?“ (nr. 1416, 31 martie 1929, p. 1) ş.a. 

Urmează o parte din articolele și informaţiile de presă (de dincolo 
de Cuvîntul) (şi doar de la începutul lui 1929): 

Nichifor Crainic, „larăşi calendarul“, în Curentul, an I, nr. 355, 
10 ianuarie 1929, p. 1; Lup. [Lorin Popescu], „Chestiunea pascaliei 
provoacă vii agitaţii“, în Curentul, an II, nr. 356, 11 ianuarie 1929, p. 8; 
D. 1. Atanasiu, „În chestiunea schimbării pascaliei“, în Curentul, an 

II, nr. 360, 15 ianuarie 1929, p. 8; Pamfil Șeicaru, „Datoria guvernu- 
lui“, în Curentul, an II, nr. 360, 15 ianuarie 1929, p.1; D. 1. Atanasiu, 
„În chestiunea schimbării pascaliei. De vorbă cu decanul Facultăţii 
de Teologie, părintele Ion Mihălcescu“, în Curentul, an II, nr. 360, 
15 ianuarie 1929, p. 8; Nichifor Crainic, „Pimen, același ușuratic“, 
în Curentul, nr. 361, 16 ianuarie 1929, p. 1; „Agitaţiile în jurul datei 
Paştilor“, în Vremea, an II, nr. 47, 17 ianuarie 1929, p.1;(D.I. Atanasiu, 
în Curentul, 17 ianuarie 1929; Lup., în Curentul, 18 ianuarie 1929); 
Nichifor Crainic, „Sinodul va reveni 7“, în Curentul, an II, nr. 364, 
19 ianuarie 1929, p. 1; idem, „Pimen, mare vinovat“, în Curentul, nr. 365, 
20 ianuarie 1929, p. 1; idem, „Măsuri de salvare“, în Curentul, nr. 269, 
24 ianuarie 1929, p. 1; (Crainic revine în 3 februarie); T. Arghezi, 
„Paştele ortodox“, în Bilete de papagal, nr. 300, 27 ianuarie 1929, pp. 1-2; 
„Cartea pastorală a Sf. Sinod în chestiunea sărbătoririi Paștelui“, în 
Curentul, nr. 383, 8 februarie 1929, p. 4; Paul Mihail [Mihail Poli- 
hroniade], „Povestea calendarului“, în Vremea, an II, nr. 53, 28 fe- 
bruarie 1929, p. 2; Scriban, „Pascalia“, în Economia natională, an L, 
nr. 2, februarie 1929, pp. 120-131; Nichifor Crainic, „Dezbateri pe 
tema pascală“, în Curentul, nr. 413, 10 martie 1929, p. 1; Val Mugur, 
„În jurul Pascaliei“, în Păreri libere, an I, nr. 1, 21 martie 1929, p.7; 
Sărmanul Klopstock, „Herolzii primăverii (legendă) (Între doi Paşti 
— 31 martie și 5 mai 1929)“, în Universul literar, an LXV, nr. 18, 28 
aprilie 1929, p. 280 ș. a., multe. (Vezi și desenul lui on Anestin, inti- 
tulat „Fixarea Pascaliei“, în Vremea, an II, nr. 47, 17 ianuarie 1929, 
p. Î, şi în Cobai şi felceri.) 

Și acum, câteva broșuri și articole ajutătoare pentru înțelegerea 
modalităţii de fixare a datei Paștelor: 

|. Fuioagă, Data Paștelor după calendarul îndreptat și Tradiţia 
(1929, 25 p.); Vasile Gheorghiu, Sf. Paști și reforma calendaristică 
ortodoxă română. Studiu de cronologie și calendaristică (1929, VII + 
86 p.); Idem, Noţiuni de cronologie, calendaristică și calcul pascal (1936, 
XV + 206 p.); Idem, Problema calendarului (1937, 15 p.); Şerban 
Popescu, „Hotărîrea soborului de la Niceea cu privire la data prăznuirii 
Paştilor“, (în Predania, an I, nr. 6-7, 1-15 mai 1937, pp. 23-24); 
„Data Paştilor“ (în Arheneum, ianuarie—martie 1939, pp. 75-76); 
Liviu-Claudiu Moisiu, „Hotărâri canonice referitoare la data serbării 
Sfintelor Paști și importanța respectării lor pentru unitatea bisericii“ 
(în Studii teologice, an XXXVI, nr. 7-8, iulie—octombrie 1984, 
pp. 521-533) ş. a. 

Vezi și următoarele cinci articole ale lui Vulcănescu. 

În arhiva Mircea Vulcănescu nu se află decît textul decupat din 
cotidian, doar cu nota de trimitere a autorului. 

Transcrierea textului pentru culegerea de față s-a făcut după extra- 
sul din cotidian aflat în arhivă. 


ÎNTRE CATOLICISM ȘI EREZIE 
SAU URMĂRILE DOGMATICE 
ALE RĂTĂCIRII SINODALE 


Tipărit în Cuvîntul, an V, nr. 1359, 2 februarie 1929, pp. 1,2; nr. 
1360, 3 februarie 1929, pp. 1, 2. Semnătura: Mircea Vulcănescu. (Titlul 
exact în nr. din 3 februarie este: „Între catolicism şi erezie sau urmările 
dogmatice ale hotărârii sinodale“.) 

Figurează în lista lucrărilor proprii din decembrie 1940 (pentru 
ambele părți, cu titlul „Între catolici şi erezie sau urmările dogmatice 
ale rătăcirii sinodale“). 

Retipărit în culegerea Posibilităţile filozofiei creștine (ed. 1996), 
pp. 124-137 (cu titlul din 2 februarie 1929 — chiar dacă la note şi în 
cuprins este dată o formă prescurtată: „Intre catolicism și erezie“). 

Este al doilea articol al lui Mircea Vulcănescu îndreptat împotri- 
va hotărârii Sinodului privitoare la data serbării Paştilor. (Vezi și notele 
de la „Infailibilitatea bisericii...“.) 

În arhiva Mircea Vulcănescu s-au păstrat cele două decupaje ale 
articolului din ziar; au mici modificări și corecturi, de care am ţinut 
seama pentru culegerea de faţă. 

Transcrierea s-a făcut după decupajele din arhivă. 


NETEMEINICIA SCRISORII SINODALE 


Publicat în Cuvîntul, an V, nr. 1373, 16 februarie 1929, pp. 1,2. 
Semnătura: Mircea Vulcănescu. | 

Este al treilea articol al lui Vulcănescu privitor la „chestia 
Pascaliei“ (vezi cele două articole de mai înainte şi notele corespun- 
zătoare). 

Nu este înscris în lista lucrărilor proprii din decembrie 1940 (poate 
întrucît nu s-a păstrat în arhiva personală numărul Cuvîntului din 16 
februarie 1929). 

În arhiva Mircea Vulcănescu nu am găsit vreun manuscris sau tex- 
tul decupat din ziar (cum se află pentru celelalte articole privitoare 
la Pascalie). 

Transcrierea s-a făcut după colecția Crvintului din fondul Biblio- 
tecii Academiei Române. 

1. Vezi „Între catolicism şi erezie sau urmările dogmatice ale rătă- 
cirii sinodale“ (în culegerea de față, pp. 257-267). 

2. Vezi Patriarhul Miron ş. a., „Pastorala Sfîntului Sinod“ [în ches- 
tiunea sărbătoririi Paștelui]; în Cuvîntul, an V, nr. 1365, 8 februarie 
1929, p. 2. 

3. Vezi bibliografia de la pp. 442-443. 

4. În textul din cotidian urmează punctele 6 şi, respectiv, 7; proba- 
bil că la culegerea tipografică s-a sărit un rînd cu punctul 5, rînd pe 
care n-am știut cum să-l reconstitui. (Sau numerotarea se face după 
punctele din „Scrisoarea sinodală...“ ?...) 

5. Marcion (începutul sec. 11), filozof gnostic și mistic; călugăr 
excomunicat, reprimit și iarăși excomunicat. A răspîndit doctrina 
celor două principii formulate de Cerdon și l-a avut ca adversar pe 
Tertulian. 

6. Sofism cu aspect de oracol, pe baza unei mărturii aparente (lat.). 

7. Ignorarea tezei. „Concluzie irelevantă, eroare prin prezumție, 
constînd din substituirea concluziei de dovedit cu o altă propoziţie, 
mai mult sau mai puţin apropiată de ea“ (Gheorghe Enescu, Dicţionar 
de logică, p. 145). (În continuare, autorul Dicţionarului ... enumeră 
cinci forme de concluzii irelevante.) 


PASCALIA ȘI NEDUMERIREA ORTODOCȘILOR 


Articol pe care i-l atribui lui Mircea Vulcănescu; apărut în Ultima 
oră, an ], nr. 62, 12 martie 1929, p. 1; nr. 66, 16 martie 1929, pp.1, 
3. Semnătura: Mihail Sevastru. 

Nu figurează în lista lucrărilor proprii din decembrie 1929 (poate 
tocmai întrucît, ca și în alte cîteva cazuri, în arhiva personală nu avea 
la îndemînă numărul cotidianului; și-așa, atunci cînd acea listă a tri- 
mis-o la Ministerul Educaţiei Naţionale, Cultelor şi Artelor — cerută 
în vederea unor eventuale epurări politice —, era în întîrziere faţă de 
termenul stabilit de minister; așadar, cu inevitabile uitări...). 

Vulcănescu n-a colaborat la Ultima oră decît cu răspunsul la o 
anchetă (vezi „Sînt pentru îngropare“; în culegerea de faţă, p. 357). 
Reamintesc că pagina culturală a cotidianului a fost condusă, de la 
primul număr, cel din 28 decembrie 1928, de Petru Comarnescu și 
în decursul doar al unui an la Ultima oră au colaborat buni prieteni 
ai lui Vulcănescu, precum: Stelian Mateescu, Arșavir Acterian, Mihail 
Polihroniade, Margareta Ioana Niculescu (viitoarea soţie), Sandu 
Tudor (cu care purta campania împotriva Sinodului) și, deosebit de 
activ, Constantin Noica. 

Invităm un fin stilist — și bun cunoscător al „tinerei generaţii“ — 
să ne confirme sau infirme. 

În arhiva Mircea Vulcănescu nu am găsit manuscris, text dactilo- 
grafiat sau extras din cotidian. 

Transcrierea s-a făcut după colecţia ziarului din Biblioteca Aca- 
demiei Române. 


1. Cei ce sînt pentru sărbătorirea Paştilor la 31 martie 1929. 

2. Cei ce optează pentru sărbătorirea Paştilor la 5 mai 1929. 

3. În textul din cotidian: „domnește“. 

4. Referirea este la partea a doua a articolului, care s-a publicat 
peste patru zile, în 16 martie 1929. 

5. Aci se încheie partea I, apărută în 12 martie 1929. 

6. În textul din ziar, eroare evidentă: „365 zile“. 

7. Altă eroare în ziar: „25 zecimi“. 


ÎNTRE AFREDON ȘI MATEI VLASTARE 
Sau o apologie protestantă la adresa Sinodului 


Apărut în Cuvîntul, an V, nr. 1400, 15 martie 1929, pp. 1,2. Sem- 
nătura: „Stoenescu“ (între ghilimele). 

Figurează în lista lucrărilor proprii din decembrie 1940. 

Este al cincelea articol privitor la „chestia Pascaliei“. (Vezi „In- 
failibilitatea bisericii...“ și articolele ce i-au urmat, pînă la acesta şi 
după el.) 

În arhiva Mircea Vulcănescu se află doar textul articolului decu- 
pat din cotidian. Nu are modificări sau corecturi. La sfîrşitul textu- 
lui, sub semnătură, Zaharia Balinca a scris cu cerneală roşie (în baza 
listei din 1940, amintite mai sus): „Mircea Vulcănescu“. (Vulcănescu 
a păstrat doar puţine articole ale altora — atunci cînd a vrut să scrie 
el însuși despre acea problematică.) 

Textul a fost atribuit, în mod eronat, lui Nae Ionescu și retipărit 
în culegerea Teologia. Integrala publicisticii religioase. Sibiu, Ed. Deisis, 
2003, pp. 180-183. Din cîte mi-amintesc, Nae Ionescu n-a semnat cu 
pseudonimul „Stoenescu“ nici un articol; este adevărat și că nici Vul- 
cănescu n-a mai semnat un altul. 

Pentru culegerea de faţă, transcrierea s-a făcut după textul decu- 
pat aflat în arhivă. 


RĂSPUNS PREA SFINŢITULUI VARTOLOMEU 
Rătăcirea sinodală 


Articol scris în colaborare cu George Racoveanu și Sandu Tudor; 
apărut în Cuvîntul, an V, nr. 1405, 20 martie 1929, pp. 1,2; nr. 1410, 

25 martie 1929, pp. 1,2; nr. 1411, 26 martie 1929, pp. 1,2; nr. 1414, 
29 martie 1929, pp. 1, 2. Semnătura: „Cuvântul“. 

Figurează în lista lucrărilor proprii din decembrie 1940, cu menţi- 
unea, ca autori, în ordinea: „Mircea Vulcănescu, G. Racoveanu şi Sandu 
Tudor“. 

În arhiva Mircea Vulcănescu se află, decupate din cotidian, toate 
cele patru părți ale articolului; nu au modificări, corecturi sau vreo 
menţiune a lui Vulcănescu. 

Întrucât toate cele patru părţi poartă semnătura „Cuvântul“ — 
semnătură de obicei rezervată directorului ziarului, Nae lonescu, arti- 
colul a fost atribuit — și acesta — lui Nae Ionescu și eronat inclus în 
culegerea Teologia ... (ed. 2003), pp. 187-197. 

Pentru culegerea de faţă, transcrierea s-a făcut după textele decu- 
pate aflate în arhivă. 


CREȘTINISM, CREŞTINĂTATE, IUDAISM ȘI IUDEI 
Scrisoarea unui provincial 


Tipărită, ca inedită, în LA&I (Litere, arte, idei), an VII, nr. 43 
(247), 28 octombrie 2002, pp. 4-7; inclus în culegerea De la Nae 
Ionescu la „ Criterion “ (ed. 2003, pp. 131-155). 

Conceput sub forma unei scrisori publice către Mircea Eliade, a 
fost scris în august 1934, la Cîmpulung-Muscel, unde Mircea Vulcă- 
nescu se afla în vacanţă. 

O primă variantă a scrisorii a fost publicată — cu titlul „În jurul 
romanului De două mii de ani (o epistolă pentru Mircea Eliade)“ — 
de Măriuca Vulcănescu, una dintre fiicele Filozofului, în Jurnalul li- 
terar, an II, nr. 43-46, noiembrie—decembrie 1991, pp. 1, 5; nr. 
47-52, decembrie 1991, pp. 1, 8; an III, nr. 1-4, ianuarie 1992, p. 8; 
nr. 5-6, februarie 1992, p. 8. 

Forma publicată în 1991-1992 nu este ultima formă a textului; 
ea a fost refăcută de autor; în această ultimă formă s-a publicat pen- 
tru prima oară în culegerea De /z Nae Ionescu la „Criterion “ (ed. 
2003), pp. 131-155. 

Subtutlul „Scrisoarea unui provincial“ (în manuscris, supratitlu) 
a fost dat întrucît Vulcănescu se afla pe-atunci la Cîmpulung-Muscel 
și ca o replică (amicală, desigur) la cele cîteva „Scrisori către un 
provincial“ publicate de Mircea Eliade în Cuvîntul (1927-1928, 
1932-1933). 

Textul lui Mircea Vulcănescu se înscrie într-o mai amplă dezbatere 
cultural-ideologică, al cărei punct de pornire se află în clasica „Prefaţă“ 
a lui Nae Ionescu la romanul lui Mihail Sebastian, De doză mii de ani 

(1934). O bună imagine asupra amplorii dezbaterii ne-a oferit Mihail 
Sebastian însuși în Cum am devenit buligan (1935). 

În arhiva Mircea Vulcănescu există (alcătuit de Zaharia Balinca, 
în baza materialului lăsat de Vulcănescu, poate că şi ordonat) un 
amplu dosar cu manuscrise ale lui Mircea Vulcănescu (texte elabo- 
rate, ciorne și surse cu citate), precum și texte semnate de alţii, dosar 
privitor la angajarea autorului nostru în polemica din presă declanșată 
de cartea lui Sebastian, De două mii de ani, şi de „Prefaţa“ lui Nae 
Ionescu a carte. 

Nu ştiu cum arăta materialul înainte de a fi îndosariat de Zaharia 
Balinca; oricum, materialul este adunat de Vulcănescu însuși și pus 
într-un grupaj, sub un titlu general. Iată, în continuare, structura gru- 
pajului, cu titluri date și scrise de Mircea Vulcănescu (doar nume- 
rotarea secțiunilor este făcută de Balinca). Titlul întregului grupaj, dat 
de Vulcănescu, este: „Comentarii stârnite de « Prefaţa » lui Nae Io- 
nescu la Cartea lui Sebastian“ (iniţial, doar: „« Prefaţa » lui Nae lo- 
nescu la Cartea lui Sebastian“) (titlu general, scris pe o copertă), cu 
subtitlul „Teologia Mîntuirii și ovreii“ (scris pe o filă separată); ur- 
mează titlurile secţiunilor: „I. Discuţie cu Racoveanu în chestia învă- 
țăturii eshatologice a bisericii“ ; cuprinde art. „O problemă teologică 
eronat rezolvată ? Sau ce nu a spus d-l Gheorghe Racoveanu“ (text 
dactilografiat — copie — și o formă manuscris); „II. Răspuns lui G. 
Racoveanu“, cu art. „Răspuns la un răspuns“ (o formă dactilografi- 
ată, original și copie, şi însemnări cu cerneală și cu creionul); „III. 
Condamnarea lui Origen. Răspuns lui Gheorghe Racoveanu în ches- 
tiunea eshatologică“ („Condamnarea lui Origen“ este adăugat cu 
creionul negru) (manuscris şi fişe cu însemnări personale sau extrase 
din diverse surse, îndeosebi biblice); „IV. Scrisoarea către Mircea 
Eliade“ (text dactilografiat, ex. 1; manuscris, cu cerneală, formă ante- 
rioară); însemnări și surse din « Prefaţă » și din roman; „V. Discuţie 
cu Eliade și Racoveanu despre antinomia Har — Libertate“ (însem- 
nări cu creionul și citate din „Apocalipsa“ și „Evanghelii“); „VI. Dis- 
cuţie cu Nae Ionescu despre imuabilitatea structurilor“ (cuprinde un 
chestionar și multe însemnări-reflecții); „[VII.] Materialul discuţiei“ 
(cu texte decupate din presa vremii), cu articolul semnat de Mircea 
Eliade, „Iudaism și antisemitism. Preliminarii la o discuţie“ (Vremea, 
an VII, nr. 347, 22 iulie 1934, p. 5); G. Racoveanu, „O problemă teo- 
logică eronat rezolvată... sau: ce n-a înţeles d-l Mircea Eliade“ (Cre- 
dința, an II, nr. 195, 29 iulie 1934, pp. 3, 4); Mircea Eliade, „Creştinătatea 
faţă de iudaism“ (Vremea, an VII, nr. 349, 5 august 1934, p. 3); G. 
Racoveanu, „Creştinism, iudaism și ...îndrăzneală“, (Credinţa, an II, 
nr. 215, 22 august 1934, p. 3; nr. 216, 23 august 1934, p. 3; nr. 218, 

25 august 1934, p. 3); Petre Chiricuţă, „Soluţia unei probleme grele. 
Discuţii pe marginea romanului De două mii de ani“ (Adevărul, an 
48, nr. 15 529, 25 august 1934, pp. 1,2); Mircea Eliade, „O ultimă lă- 
murire“ (Vremea, an VII, nr. 352, 26 august 1934, p. 3); G. Raco- 
veanu, „Creștinism, iudaism și... îndrăzneală“, II (Credinta, an II, 
nr. 221, 29 august 1934, p. 3). 

Detalieri despre materialele din secţiunile cu articole incluse în 
culegerea de față voi da la articolele respective. Cuprinsul celorlalte 
secțiuni îl prezint în cadrul notelor la acest prim articol. 

În culegerea de față, începutul îl facem cu scrisoarea către Mircea 
Eliade, intitulată „Creștinism...“, întrucât a fost scrisă în cursul lunii 
august, înainte de celelalte texte. 

În arhiva familiei se află: 1) un text scris cu cerneală verde, cu titlul 
„Dragă Mircea“ și cu numeroase modificări făcute cu creion negru. 
Sînt 32 p., scrise pe ambele feţe ale filei (formatul 170/210 mm). Este 
textul care a fost tipărit în Jurnalul literar (1991-1992); 2) un text 
dactilografiat, cu titlul „Creștinism, creștinătate, iudaism şi iudei“, 
formă revăzută a primelor şase pagini și jumătate din manuscris (text 
1). Sînt 4 p., nenumerotate, dactilografiate la un rînd (formatul 
210/340 mm). Textul are doar o subliniere marginală a autorului și 
adaosul aceluiași, cu creion negru: „Planul relaţiilor lui Dumnezeu 
cu Satana“; 3) multe însemnări, îndeosebi pentru polemica cu George 
Racoveanu, în apărarea lui Mircea Eliade. 

Transcrierea pentru culegerea de față am făcut-o după textul dac- 
tilografiat (2) și, în continuare, după manuscris (text 1). 

Din însemnări (3), preiau următoarele pasaje (unele dintre ele cu 
propoziţii sau fraze neterminate în scris). Mai întâi, a doua scrisoare 
(nedefinitivată) către Mircea Eliade: 


„Dragă Mircea, 


Din ziua în care ţi-am scris [gînd neterminat] 

1) Cartea lui Sebastian: romanul De doză mii de ani, publicat la 

2) « Prefaţa » lui Nae Ionescu 

3) Atacul lui Teodorescu-Braniște în Cuvîntul liber, « Jidanul 
Iosif Hechter și antisemitul Nae Ionescu » 

4) Apărarea și atacul tău, Mircea Eliade, în Vremea, « Iudaism și 
antisemitism » 

5) Riposta lui G. Racoveanu 

6) Replica ta, Mirceo Eliade 

7) Al doilea răspuns al lui G. Racoveanu, « Creştinism, iudaism 
și... îndrăzneală » 

8) Atacul concentric al părintelui Chiricuță 

9) Atacul de flanc al lui Belu [Silber]. 


Că toţi aceștia sînt antisemiţi, nu e de tăgăduit. Cît de organic sînt 
legate tezele lor antisemite de restul gîndirii lor, e un lucru de lămu- 
rit pentru fiecare în parte. Evident, nici unul nu e — central — anti- 
semit. Dar cel puţin pentru doi din[tre] ei antisemitismul — deși 
periferic — nu e accidental, ci organic legat (deci, deductibil) din filo- 
zofia lor generală. 

De aceea, e de precizat în ce sens e Nae Ionescu antisemit. Căci 
măcar într-un sens este! 

Întrucît, atunci, sînt antisemiţi și Eminescu, şi Hasdeu, și Conta, 
și Creangă. Și aceștia — zice d-l Eliade, nu sînt — nu sînt decît pe- 
riferic. 

E Nae Ionescu antisemit ? Mircea Eliade zice: nu! 

Da, în măsura în care: 

a) e creştin — şi, ca atare, luptă pentru apărarea scării de valori și 
a structurii creștine; 

b) are dreptate, cînd spune că funcțiunea istoric-culturală a ovreilor 
e ruinarea scării valorilor creștine — în mijlocul cărora trăiesc. 

A fi antisemit — în acest sens — înseamnă 4 Îupta împotriva deza- 
gregării valorilor creștine. Luptă care se dă iarăși exclusiv pe terenul 
filozofic cultural. 

Nae lonescu e antisemit — pe planul culturii — în măsura în care 
apără structura organică românească împotriva structurii iudaice — 
în măsura în care se opune lui Spinoza și « comercializării » valorilor, 
funcţiune a iudeilor în istoria noastră actuală. 

Dar asta, recunosc, nu are nimic de-a face cu problema mîntuirii 
istorice a lui Israil şi e și cu totul altceva decît problema suferințelor 
lui istorice. 

Zici: dacă d-l Nae Ionescu s-ar fi menţinut în toată « Prefaţa » pe 
planul filozofiei istoriei, ar fi putut fi antisemit. Desigur. Şi tocmai 
fiindcă s-a menţinut pe acest plan, este! 

Tu zici însă: « Mai departe, Nae Ionescu introduce, în a doua parte 
a „Prefaţei“, cîteva elemente noi de... ordin teologic, încearcă să 
explice istoria prin elemente supraistorice ». 

Am răspuns la asta. Că pînă la ultima pagină a « Prefaţei » Nae 
lonescu nu explică prin astfel de elemente soarta neamului lui Israil 
— ci numai prin Credinţa lor în această soartă. 

Cu alte cuvinte, Domnia-sa n4 face teologie și nici metafizică a 
istoriei, ci filozofie a culturii (pe baze fenomenologice sau diltheyene 
— lucrul nu e încă prea bine lămurit). În orice caz, cele ce spune se 
referă la structura suferințelor lui Israil așa cur se petrec în timp şi, 

chiar reduse la esențe și structuri, acestea nu sînt nicăieri studiate onto- 
logic, adică în ele însele, ca existenţe sui-generis, ci numai ca conditii 
de existenţă ale suferinței temporale a lui Israil. 

Zici: din punctul de vedere al filozofiei creştine pe care îl păstrează 
d-l Nae Ionescu, în a doua parte a « Prefeței » nu se putea spune lui 
Mihail Sebastian acest lucru (că Iuda va suferi pînă la sfârșitul lumii). 

Cred că greșești în mai multe sensuri. 

1) Nae Ionescu nu s-a pus, în a doua parte a « Prefeţei », din punc- 
tul de vedere al filozofiei creştine, ci a rămas pînă la ultima pagină 
(XXXII) pe planul filozofiei istoriei. 

2) A afirma că Israil va suferi pînă la sfârșitul lumii nu înseamnă 
a afirma universalitatea destinului de suferință al lui Israil, ci a-l limi- 
ta la planul istoric. 

3) Între poziţia filozofiei creștine şi afirmaţia universalităţii szfe- 
rinței istorice a lui Israil nu e contradicție necesară. Suferinţa istorică 
a lui Israil e un fapt. Explicarea ei teologică o poate atribui pedepsei 
lui Israil pentru tăgada fiului omului. Această pedeapsă istorică n-ar 
fi contradictorie nici cu nădejdea în Dumnezeu (căci are ca sfîrșit 
îndreptarea lor), nici cu concepţia naturii providenţiale a râului în 
istorie, cu faptul că acesta e rezultatul unei greșel; omenești. 

E aci concepţia profetică a suferințelor lui Israil, comună creşti- 
nilor şi ovreilor — întrucât face parte din Tradiţia scripturală, care ne 
e comună. Și e explicaţie unanimă a părinţilor creștini despre diaspora 
şi dărîmarea templului din anul 77. 

Observ, totuși, că Nae Ionescu nu se așază din punctul de vedere 
filozofic creştin, ci din punct de vedere filozofic « neutru ». El explică 
« suferința lui Israil » printr-o lămurire a raporturilor sociale care 
decurg din conştiinţa iudeilor în misiunea lor de popor ales, care-i 
izolează în sînul creștinătății, în mijlocul căreia trăiesc, conștiința care-i 
face să lucreze la ruinarea structurii creștine şi care provoacă reacţia 
de apărare a acesteia. 

Cum se vede — totul se petrece pe planul relațiilor sociale. Expli- 
caţia — deși izvorâtă dintr-un fapt religios — nu se întemeiază pe aces- 
tea, ci pe efectele lor naturale. Exact la fel s-ar petrece cazul şi dacă 
ovreii nu ar fi poporul ales — ci numai s-ar crede poporul ales. Sau 
dacă alt popor ca ei ar crede aceasta ? Ajunge, ca să ne dăm seama că 
e vorba de o explicaţie imanentă, istoric-socială a suferințelor lui Israil, 
ci nu de una teologică. Sociologie transcendentală. 

Lucrul acesta rămîne valabil pînă la ultima pagină, unde e singu- 
rul text care se referă la conținutul credinței în mântuire și unde Nae 
Ionescu face o profesie de credință. 

Există totuși un punct unde mă deosebesc de Nae Ionescu și-n care 
cred că ai dreptate. 

Dar, în « Prefaţă » acest lucru nu figurează. 

E vorba de posibilitatea de « convertire-n masă » a lui Israil. 

Zici: « Convertirea lui Israil nu e posibilă, căci creștinătatea e o 
structură valorică închisă şi structurile nu se pot schimba! ». 

E aci o teză pe care nu o găsesc în « Prefaţă »; dar care nu e incom- 
patibilă cu gîndirea lui Nae Ionescu. 

Sînt structurile « opozabile » voinţei lui Dumnezeu ? 

Sau « unde voiește Dumnezeu, se biruieşte rînduiala firii » — cum 
zice biserica — și afirmarea indestructibilităţii structurilor ca stări nu-i 
poate fi opusă? 

Lucrul acesta pune în discuţie o problemă extrem de importan- 
tă și de grea pentru filozofia creștinească, spre a nu o releva, cu toate 
riscurile ce comportă. 

Nu e, deci, vorba de o lunecare de /a filozofia culturii la teologie, 
cum crezi tu, ci de o poziţie de cosmologie a profesorului care trebuie 
rafinată, dacă rindmala firii şi a structurilor fireşti sînt opozabile ui 
Dumnezeu ? 

Articolul tău mă sileşte astfel să zoresc răfuiala cu ceea ce mai este 
cartezian în gîndirea lui Nae Lonescu — pe care o promisesem în scri- 
soarea precedentă. 

Mi-aduc aminte de o discuţie fără sfârșit pe care-o aveam în cer- 
cul lui Maritain de la Meudon. 

— Poate face Dumnezeu un cerc patrat ? — întrebam mereu, Leon 
Zander şi cu mine. Este Dumnezeu supus principiului identității ? Sau 
poate dispune și el, poate face fiinţe cu structuri contradictorii, mon- 
ştri, cum zice Nae Ionescu? 

— Imposibil — răspundeau tomiştii, construind cu drept cuvînt. 
A face un cerc patrat e un lucru imposibil absolut. Căci nu există con- 
cept real de cerc patrat. Cerc patrat nu e o posibilitate de fiinţe, ci nu- 
mai un flatus vocis. Întrebarea nu are, deci, nici un sens. 

A afirma că Dumnezeu se poate sustrage principiului identității 
înseamnă a introduce în miezul realității posibilitatea contradicției și 
a arbitrarului; a disocia logosul, temei raţional, Inteligența, de creaţie 
şi-n fond a înlocui ideea Dumnezeului creştin cu Ideea Dumnezeului 
arbitru, indefinit, material, primordial, din care e formată lumea. 

Argumentarea e de tip strict raţionalist — pe linia directă a gîndirii 
care, de la Descartes la Kant, trecînd prin Clarke și Cumberland — 
nu mai întemeiază (ca scotiștii) ordinea lucrurilor naturale (Adevărul, 
Binele) pe Dumnezeu; ci leagă pe Dumnezeu de firea Iucrurilor na- 

turale. i 

Firește că tomiștii nu susţin aci o teză atît de vulgar laică; ci şi ei 
admit că Dumnezeu nu e legat prin firea lui de principiul identității, 
ci numai prin fapta lui. 


453 


Dar ideea e aceeaşi. 

Noi ziceam: 

Se poate să aveţi dreptate pentru intelectul omenesc. Dar înseam- 
nă oare aceasta că lucrul n-are înţeles — sub nici un raport? 

Nu cumva lucrul ar putea avea înțeles sub raportul unei inteligenţe 
supraumane — transcomprehensive —, care ar cuprinde lucrurile ime- 
diat în unitatea lor? 

Fireşte că noi nu știm ce poate fi o astfel de inteligenţă, de vreme 
ce al treilea grad de abstracţie spinozist, care se-apropie de înțelegerea 
îngerilor, e încă supus identităţii“. 


lată și însemnări din sec. a V-a, intitulată „Discuţie cu Eliade și 
Racoveanu despre antinomia Har — Libertate“: 


„Eliade 1) Dumnezeu e atotputernic; 

2) Harul e liber. 
Racoveanu 1) Concepţia cazonă a lui Eliade; 

2) Harul nu poate [fi] fără libertate. 
Replică Tot concepţie cazonă și a lui Racoveanu. 


Escamotează dificultatea. 
Căci libertatea umană nu-nseamnă neputin- 
ţă divină. 
Textele, fireşte — dar neconcludente. 
y Căci harul te face să vrei. 
Soluţii Încercările raționaliste 
a) Autolimitarea divină. 
b) Separarea momentelor în timp: 
1) momentul chemare (general); 
2) momentul voinţei; 
3) momentul alegere (cîţiva, cei ce vor). 
Dar: a) nu vrea decît cine e special ales. 
Voința necesită un har special. 
Dumnezeu silește voința? 
Probă: te rogi să vrea Dumnezeu. 
Deci, te poate face să vrei; 
b) voinţa nu ajunge. 
Omul poate rezista Harului. Dar 
cu vrerea lui. 
Deci, « chemarea » nu ajunge. 
_ Trebuie ajutor special. 
Încercarea paradoxală 
Credinţa unește în irațional tezele pe care raţiunea le separă. 
Exemplu: dogma hristologică: monofizitismul. Monotelismul. 
Dogma trinitară. Triteismul. Subordonaţionalismul. Modalismul. 

La fel: 1) libertatea harului și atotputernicia; 
2) libertatea omului, putinţa lui de a rezista voinței divine. 


Concluzii 1) Ori de câte ori un lucru atîrnă de tine, să nu te lași 
pe seama harului. 
2) Ori de cîte ori nu reușești în eforturile tale, să nu 
deznădăjduiești în Dumnezeu. 


Aci, problema nu poate fi lămurită discursiv, prin ceea ce prin- 
dem cu ajutorul conceptelor. 

Ajungem la paradox. 

Să înțelegem chestia — prin analogie — sub forma de relaţii per- 
sonale. 

Firește că harul nu e un act capricios; dar, nefiind o însușire a 
absenței, ci e un dar al persoanei Dumnezeieşti, este și el liber, după 
cum e și omul liber să-i reziste. 

Harul divin — zici — este liber să mântuie sau să nu mâîntuie pe evrei. 

Contra voinţei lor? Nu, desigur. 

Dar pot voi ovreii ce nu le e îngăduit să vrea? 

Sau, nu poate harul să-i îndemne să nu mai vrea ? Poţi rezista haru- 
hui? 

Aici, chestia cu Harul e, într-adevăr... primejdioasă. 

Dogma harului nu a pornit de la judecata unor entități abstracte; 
ci a plecat de la fapte, pe care a încercat să le-nțeleagă. 

Și, de câte ori mintea, înţelegîndu-se parţial, pe una sau pe alta, a 
greșit, biserica a intervenit nu să definească adevărul ; ci să indice care 
adevăruri, pe care mintea le gîndise despărțite, trebuie crezute împre- 
ună (împotriva contradicţiei). 

Fireşte că, pentru minte, dacă Dumnezeu e atotputernic, omul nu 
e liber să facă ce vrea. Și-atunci, se poate ca lunecarea în păcat să apară 
ca o farsă tristă. 

Dar tocmai asta răspunde conștiința creștină, că nu trebuie crezut, 
Dumnezeu e atotputernic. Și, totuși, omul e liber. Conceptual, aran- 
jaţi-vă cum vreţi — filozofilor —, vă privește; dar faptul pe care-l 
trăieşte conştiinţa religioasă, oricît de paradoxal, acesta e: Cred că 
Dumnezeu e atotputernic (şi de aceea nu disper) — și, totuși, mă cred 
singur răspunzător de greșalele mele“. 


În sfârșit, preiau aci și secţ. VI, „Discuţie cu Nae Ionescu despre imua- 
bilitatea structurilor“ (concepută tot ca o scrisoare către Mircea Eliade): 


Chestionar 


1) Există contradicţie între cele două părți ale « Prefeţei »? 

2) E Nae antisemit? În ce sens? 

3) Poate fi un creştin antisemit? În ce sens? 
4) Are Racoveanu dreptate? În ce sens? 

5) Pe ce plan a scris Nae « Prefaţa »? 

6) Poate mîntui harul pe oricine? 

7) E de sperat convertirea ovreilor? 

8) Sînt ovreii condamnaţi? 

9) Se pot converti ovreii? 

10) Sînt structurile imuabile? În ce sens? 

11) Sînt ele opozabile lui Dumnezeu ? 

Ale lumii — nu sînt. Ele nu sînt prin firea lui Dumnezeu. Ci 
prin voia lui. 

Dar structura lui însuși ? Poate să nu fie? 

(Da. De aci tragedia.) 

Voința lui Dumnezeu sau Inteligența? 

Aceştia sînt termenii. 

Contradicţia ar trebui absolut evitată; dac-ar fi vorba de Inte- 
ligenţa Divină şi de Voința lui Dumnezeu. 

E oare inteligenţa noastră aceeași cu inteligenţa lui Dumnezeu ? 

Și nu sînt, de altfel, toate lucrurile funciar contradictorii, în măsura 
în care sînt şi ceea ce sînt şi (cele care) sînt? 

Și nu avem probă — în acest sens — inextricabila şi pasionanta 
problemă a individuaţiei, de care se zdrobeşte gîndirea scolastică, fie 
că recurge la individuarea prin materie, fie la individuarea prin act 
(care e, pe de altă parte, tocmai ce e general în ele)? 

Ca şi tomiștii, Nae Ionescu vrea o lume consistentă, o lume pozi- 
tivă (filozofia lui fiind, ca şi tomismul, un pozitivism transcendental, 
în sensul pe care îl dă termenului Șestov, vorbind de fenomenologia 
lui Husserl) — în care rînduiala (ordinea) structurală să reziste arbi- 
trariului voinței. (Aci gîndirea lui Nae Ionescu — cu toate aparențele 
contrare — e pe linia gîndirii d-lui [Rădulescu-]Motru). 

Las” că, chiar pe planul acestei lumi, faptul că structurile sînt vii 
pune la îndoială caracterul lor imuabil. În orice caz, chiar dacă o 
admitem, trebuie să recunoaștem că realitatea vie poate schimba de 
structuri [2]. Recunosc că există grade de imutabilitate şi că unele 
structuri (molecula) sînt mai lesne mutabile ca altele (atomul). (În de- 
finitiv, toată știința umană nu € decât o izolare a circumstanțelor de 
mutație a structurilor fenomenelor, în măsura în care orice fapt în- 
chide-n sine o structură.) 

Se poate, deci, să existe o structură imuabilă și faţă de Dumnezeu. 
(Probabil propria lui structură.) 

Structuri 

Concepte 

Lucrul e și el o structură. 
Legea e și ea o structură. 
Natura e și ea o structură. 
Şi conceptul e o structură. 


Suferinţa ovreilor în veac. 
Un citat: « Vai, vouă, cărturarilor făţarnici! ». 
Mîntuirea ovreilor. 
Poziţia lui Sebastian. 
« Prefaţa » lui Nae Ionescu. 
Atacul lui Eliade. 
1) Nae Ionescu nu e antisemit; 
2) Nae lonescu greșeşte teologic 
a) alunecă [de la] istorie la teologie; 
b) greșeşte contra a) nădejdii; 
B) [?] 
Răspunsul lui Racoveanu 
Replica lui Silber 
Atacul lui Teodorescu-Braniște 


Articolele lui Racoveanu sînt juste în litera lor, adică au dreptate 
în ceea ce afirmă. 

În măsura în care încearcă să nege, cu ele, ceea ce ai vrut să afirmi, 
articolele lui sînt eronate. Ele văd numai o parte a problemei. Tu, pe 
cealaltă. În orice caz, dacă în articolul tău ai avut expresii neabile, și 
chiar nedreptăţi faţă de Nae Ionescu — Racoveanu mă întristează prin 
lipsă de caritate a răspunsurilor lui făcute ca să te destrugă; ci nu ca 
să te convingă. Și apoi, fiindcă aduce vorba de Tudor Vladimirescu, 
i-ai putea replica și lui cu o vorbă pe care i-a spus-o cîndva lui Tata 
Mare: « Nici salcia pom, mojicul om! ». 


Paradox de același fel ca cel ce constituie cunoștința omenească: 
subiectul e în același timp identic și deosebit de obiect; doi termeni 
distincţi: cunoscător și cunoscut într-unul singur: c/noașterea. 

Fireşte că « teoriile cunoașterii » se descurcă cum pot, distingînd 
şi selectînd elementele constitutive ale subiectului, obiectului și actu- 
lui care le unește și le separă. Nici una nu poate însă depăși paradoxul 
care e implicat în însăși formularea gîndită a faptului cunoaşterii. 


Fireşte că « Harul e liber să mîntuie sau să nu mâîntuie pe evrei » 
cum zici; dar, încă o dată, aici nu e vorba de o însușire « necesară », 

ci liberă, de o « aventură », de un « vis », de ceva care nu e încă hotărît 
într-un fel sau într-altul, şi de aceea nădejdea pe care o am că iudeii 
se vor mîntui nu mă împiedică să mă term, să fiu îngrijat, să mă sperii 
chiar la gîndul că s-ar putea ca prin îndîrjirea lor de a rezista harului 
să-l împiedice. Teamă concomitentă nădejdei — fără de care abuzul 
de nădejde ar putea fi primejdios vieţii spirituale, acţiunei harului; căci 
nu aș face nimic să-i ies în cale. 

Încă o dată. E vorba de mîntuirea liberă a unor persoane vii, pe 
care o vrea Dumnezeu; ci nu de culegerea și înțarcarea unor automate. 

Cât priveşte argumentarea ta, mărturisesc că comiţi o gafă, adică 
o neabilitate. Zici: « Dumnezeu poate mîntui în afară de comunitatea 
de dragoste? ». Cum poate fi cineva mîntuit rupînd comunitatea de 
iubire, cînd aceasta e chiar manifestarea barului? 

7 ok, 14, 

Aici ţi-a scăpat sensul bisericii, care nu e o societate anonimă, ci, 
metafizicește, tocmai Jocul în care Comunitatea Dumnezeu — om se 
restabilește în comunitatea de iubire — Comunitate întemeiată nu pe 
iubirea noastră de Dumnezeu, ci pe faptul că ne-a iubit el mai întii. 

Atât, că a trimis pe fiul său... Şi viaţa vecinică aceasta e... E clar! Nu? 


Posibilitatea de întoarcere a iudeilor desigur că există. Căci ar în- 
semna, altfel, că sînt deja judecaţi — și că sînt predestinaţi pieirei —, 
ceea ce nu e exact. 

Dar mântuirea iudeilor nu înseamnă altceva decît asta: încetarea 
de a fi iudei: a tăgădui. 

Mîntuirea lor atârnă de ei. 

Şi de voi. 

Căci aci se complică lucrurile. 

Tăgăduiala lor a fost necesară. 

Sînt antisemit, cu toate că ştiu că ovreii nu sînt șnapani, ci poporul 
ales. 

Și ei au cu Dumnezeu o răfuială, în care vin și eu, român, creştin, 
să mă amestec — ca ceea ce sînt (aleși): rugător și încrezător în mila 
lui Dumnezeu, fără [de] care nimeni nu se va mîntui! 

Cartea nu cuprinde, deci, două lucruri : istorie şi teologia mântuirii; 
ci numai pe cel dintii: istorie. 


Ca un gînditor ortodox, nu putea fi, s4b nici o formă, antisemit... 

Și totuși, văzurăm că putea fi — că trebuia chiar să fie — în sen- 
sul filozofic cultural. 

Acum, în acest sens filozofic cultural — poate fi; dar într-un sens 
precis. 


458 


Structura istorică creștină €, fără-ndoială, o structură diferită de 
iudaism — dar care nu trebuie confundată cu cea tracică, cum nu tre- 
buie confundată de Maurras cu cea greco-romană sau de Dostoievski 
cu cea slavă. 

Structura istorică creștină e chiar de două tipuri (nu există o sin- 
gură structură istorică creștină, ci, în orice caz, două — cel puţin două 
—: de Răsărit și de Apus) şi ea cuprinde-n ea nu numai valori a4to- 
btone, ci şi valori parțial comune cu ale iudaismului de [aleşi ?] (misti- 
cismul), caracterul esențialmente « revoluționar », în sensul că [e] opus 
oricărei absolutificări a unei finalităţi terestre, politice sau culturale, 
moștenite o dată cu creștinismul. 

Căci, dacă e adevărat că creștinismul s-a potrivit firei noastre 
(« omne recipiedis — recipitur ac modus recipiendum »), el şi a prefă- 
cut întru câtva sufletul nostru. 


cartea unui ovrei asimilat 
dificultățile 
« Prefaţa » lui Nae Ionescu constatarea suferinței lui Israil 
explicarea ei prin împrejurări :storice 
Atacul lui Teodorescu-Branişte 
Apărarea și atacul lui Mircea Eliade 
Nae Ionescu 
1) nu e antisemit 
2) greşește metafizic 
a) alunecă din metafizică 
b) greșește contra a) nădejdei 
B) libertăţii harului 


Poziţia lui Sebastian 


Contraatacul lui Racoveanu 


Replica lui Eliade 

Răspunsul lui Racoveanu "Toate textele juste. Dar nu cuprind 
decît o parte din adevăr. 

Atacul lui Silber pe o pozitie false (superficial) 


Nu văd că cele două părți ale « Prefeţei » se contrazic. 
E just. Nae Ionescu nu a insistat asupra celei de a doua probleme. 
Nu văd, însă, contradicția. 


Cât priveşte « antisemitism » pe planul construcției creștine, el nu-n- 
seamnă negarea mîntuirei iudeilor ca seminţie semită, ci negarea 
iudaismului ca drum mîntuitor. 

Dar asta... cu siguranţă!“ 


1. Mircea Vulcănescu foloseşte termenul de reacţionarism într-un 
sens personal, de „naționalism“; îl derivă de la reacţia împotriva „cursu- 
lui greșit al întîmplărilor actuale“, pe care se află „revoluționarul“. 

EI distinge între: a) „reacţionarism formal, naționalist numai prin 
oportunitate“, și b) „reacționarism real, naţionalist prin identificare 
cu valorile care izvorăsc din propriul fel de a fi al naţiunii din care faci 
parte“. („Cele două Românii“; în Prolegomene sociologice la satul 
românesc. Bucureşti, Ed. Eminescu, 1997, p. 122.) 

Tensiunea dintre „România satului“ şi „România orașului“ tre- 
buie să fie înfăptuită de „reacţionar“, nu de „revoluționar“. Căci, „în 
vreme ce revoluţionarul, în măsura în care crede în viitor, rămîne un 
progresist, adică un adept al dezvoltării unilineare a împrejurărilor 
din trecut spre viitor, ca spre mai bine, chiar dacă pentru el progre- 
su-i discontinuu; reacționarul manifestă, în faţa unui prezent abă- 
tut de la făgașul lui adevărat, valorificarea trecutului. Nu spre a 
întoarce cursul timpului înapoi, ceea ce nu e cu putință, ci spre a 
întoarce formele deviate în cursul vremurilor de la statul lor de mai 
înainte. Revoluţiei, reacţionarul îi opune restaurarea înțeleasă ca 
împlinire a tuturor lucrurilor în starea lor mai valoroasă dinainte. Nu 
în orice stare anterioară. Ci doar în ceea ce este valoros în această 
stare și ceea ce ameninţă să se piardă. Reacţionarul admite deci 
putinţa unui tragic inerent mersului istoric, care se abate ca o ispită 
asupra oamenilor, le năluceșşte căi greșite, năucindu-i o clipă, pe care 
o vor ispăși, apoi, epoci întregi. Năzuinţele iluzionare ale revo- 
luţionarilor, reacţionarul le opune intransigent imaginea catastrofică 
a apocalipsului. Reacţiunea aceasta e reacţiunea justă. Sentiment care 
exprimă exact gîndul celor de la ţară asupra celeilalte Românii“. 
(Ibidem, pp. 121-123.) 

2. „A fi înseamnă a fi perceput“ — principiul clasic al idealismu- 
lui subiectiv (George Berkeley ş. a.). 

3. „Gîndesc, deci exist“ — principiul clasic al raționalismului — 
formulat, precum se știe, de Ren€ Descartes. 

4. „Suferinţa care rămîne“ (fr.). 

5. „Contradicţia care dispare“ (fr.). 

6. Vezi Ury Benador, Ghetto veac XX. București, Universala 
Alcalay, 1934 (alte ed.: 1948, 1974). 

7. Belu Silber. 

8. Vezi T. Teodorescu-Braniște, „D-l Nae Ionescu se contrazi- 
ce...“; în Cuvîntul liber, nr. 38, 28 iulie 1934, p. 15. 

9. Aci se încheie textul dactilografiat. 

În continuare, textul din culegerea de față este preluat după manu- 
scris (1). 

O PROBLEMĂ TEOLOGICĂ 
ERONAT REZOLVATĂ? 


Sau: ce nu a spus d-l Gheorghe Racoveanu 


Articol apărut în Credinţa, an II, nr. 225, 2 septembrie 1934, pp. 
3, 5. Semnătura: Mircea M. Vulcănescu. 

Figurează în lista lucrărilor proprii din decembrie 1940. 

Text în continuare la „Creștinism, creștinătate, iudaism și iudei...“ 
(vezi, în culegerea de față, pp. 296-318); va fi urmat de „Răspuns la 
un răspuns“ (vezi, în culegerea de față, pp. 323-327). 

Gheorghe Racoveanu răspunde prin articolul „Pentru lămurirea 
lui Mircea Vulcănescu, noul bogoslov“, în Credinta, an II, nr. 227, 
5 septembrie 1934, pp. 3, 6. 

Cine e, totuși, George Racoveanu, poate prea puţin cunoscut — 
şi pe nedrept — cititorului de azi? Poate unii au aflat câte ceva din 
Cum am devenit buligan al lui Sebastian (retipărit la Ed. Humanitas 
în 1990); sau poate din lucrarea lui Mircea Vulcănescu, Nae Ionescu. 
Aşa cum l-am cunoscut (apărut tot la Ed. Humanitas, în 1992). 


George Racoveanu s-a născut la 10 februarie 1900 în localitatea 
Crăguești din judeţul Mehedinţi. A absolvit Facultatea de Teologie 
din București; într-o vreme — în toamna lui 1940 — era consilier 
tehnic pentru culte în Ministerul Educaţiei, Cultelor și Artelor. S-a 
stabilit în străinătate și a murit la 1 mai 1967; este înmormîntat la Frei- 
sing, în Germania. 

În ţară, George Racoveanu a publicat în 1940, în condiţii tehnice 
excelente, lucrarea Gravura în lemn la Mînăstirea Neamţu. Cu 60 
de planșe afară din text. București, Fundaţia Regală pentru Literatură 
şi Artă. În 1937 el a condus revista de critică teologică Predania, iar 
în anii '30 a colaborat la o serie de publicaţii, dintre care amintesc: 
Cuvîntul, Floarea de Foc, Index, Credinta, Vestitorii, Cuvîntul stu- 
dențesc, Aria şi tehnica grafică, ] lustraţiunea săptămînii, Însemnări 
sociologice, Almanahul „Cuvîntul“ sau la postul naţional de Radio. 

În străinătate a fost preşedintele Uniunii Asociaţiilor Românești 
din Germania, a condus Cuvintul în exil (în paginile căruia au sem- 
nat, printre alții: Octavian Bîrlea, Mircea Eliade, Virgil Ierunca, 
George Uscătescu ş. a.) și a colaborat la Legea, Cuget Românesc (Bue- 
nos Aires), Ostkirchliche Studien (Wurzburg), Antenna (Freising), 
Drum ş. a., desigur. 

Să mai amintesc, în ordinea ideilor din acest text, că în 1955-1956 
George Racoveanu publica, în Cugetul Românesc din Buenos Aires, 
„Însemnări pentru îndreptarea păcătoşilor“, pe care le dedica „lui 

Mircea Eliade“; iar acesta, la moartea prietenului său, îl evoca prin 
„Când cel din urmă pleacă dintre noi...“ și prin „La moartea lui 
George Racoveanu“. Tot atunci au mai scris despre dispărut: Virgil 
lerunca, Mircea Popescu, Vasile Iașinschi ș. a. 

(Cu regret, constat că Florin Manolescu, în a sa excelentă En- 
ciclopedie a exilului literar românesc, 1945-1989 — București, Ed. 
Compania, 2003 —, nu-l prezintă într-un articol special; la indicele 
de nume figurează de vreo 15 ori.) 

O ultimă precizare. 

Cînd, în primăvara lui 1929, Nae Ionescu deschide o polemică 
împotriva Sinodului pe „chestia pascală“, la ea participă Sandu Tudor, 
Paul Sterian, George Racoveanu și Mircea Vulcănescu (vezi în cu- 
legerea de față, pp. 253-295). 

În arhiva Mircea Vulcănescu se află: 1) manuscrisul, scris cu cer- 
neală verde; are 4 p.; 2) textul în formă dactilografiată; are 2 p., dac- 
tilografiate la un rînd; 3) textul decupat din cotidian. 

Manuscrisul are titlul „Problemă teologică eronat rezolvată, în- 
drăzneală sau altceva 2“ 

Acest manuscris — modificat în forma dactilografiată — a fost con- 
ceput inițial, prin 25 august 1934, ca o scrisoare către Mircea Eliade; 
în forma dactilografiată, dispare orice formă de adresare către Eliade. 
Din el preiau următoarele pasaje: „În articolul publicat de Racoveanu 
în Credinţa de acum o lună, intitulat « O problemă teologică eronat 
rezolvată, sau ce n-a înțeles d-l Mircea Eliade », de care am luat cu- 
noștinţă abia acum patru zile, acesta combate părerile tale prin care 
socotești vinovat de greșeli împotriva nădejdii și a libertăţii harului 
pe cel ce spune cuiva de pe acuma: Eşti pierdut! » 

Las la o parte aici faptul dacă ai dreptate să-nvinuiești pe Nae Io- 
nescu de acest lucru. Am recitit « Prefaţa » lui. Cred că ai înțeles greșit 
gîndul lui. N-am găsit nicăieri un rînd despre « osînda de veci » a lui 
Israil. Las, de asemeni, la o parte problema libertăţii Harului — dis- 
cutată în articolele mai noi ale lui Racoveanu — pe altă dată“ (p. 1); 

„Să fi vrut să te-nfunde cu orice preţ — Mirceo Eliade ? S-ar putea. 
Cum rămîne atunci cu lauda pe care el, teolog, a făcut-o traducerii 
acestei cărți [un manual ortodox] în româneşte?“ (p.4). 

Și finalul manuscrisului: „Despre ceea ce-mi pare greșit în arti- 
colul tău dintii, și despre replicile lui Racoveanu la al doilea articol 
pe care l-ai scris, îţi răspund pe larg mîine“ (p. 4). 

Pentru culegerea de faţă, transcrierea s-a făcut după textul decu- 
pat din Credinta, aflat în arhivă; are modificări autografe făcute cu 
cerneală albastră, de care am ţinut seama. 

1. Cîmpulung-Muscel. 

2. Vezi Mihail Sebastian, De donă mii de ani. Roman. Cu o pre- 
faţă de Nae Ionescu. București, Ed. Naţionala-Ciornei, 1934, XXXII 
+ 352 p. + erată. 

3. Dintre articolele publicate în iulie-august 1934, amintesc urmă- 
toarele: Pompiliu Constantinescu, „Mihail Sebastian, De doză mii de 
ani“ (Vremea, an VII, nr. 347, 22 iulie 1934, p. 7); Mircea Eliade, 
„Ludaism și antisemitism. Preliminarii la o discuţie“ (Vreme, an VII, 
nr. 347, 22 iulie 1934, p. 5); Şerban Cioculescu, „Mihail Sebastian, 
De două mii de ani, roman“, (Adevărul, an 48, nr. 15 487, 12 iulie 
1934, pp. 1,2); Petre Pandrea, „Mihail Sebastian, De doză mii de ani“ 
(Adevărul literar şi artistic, an XIII, nr. 713, 5 august 1934, p.9); 
Octav Suluţiu, „Mihail Sebastian, De donă mii de ani“ (Reporter, an 
II, nr. 33, 8 august 1934,p.3). 

4. Vezi Mircea Eliade, „ludaism și antisemitism ...“ (sursa în nota 3). 

5. Vezi „Infailibilitatea bisericii...“ (în culegerea de față, pp. 
253-256). 

6. Bartolomeu Valeriu Anania traduce astfel: „...și cei ce au făcut 
cele bune vor ieși spre învierea vieţii, iar cei ce au făcut cele rele, spre 
învierea osîndei“ („Sfînta Evanghelie după loan“, cap. 5, v. 29; în 
Biblia ..., 2001, pp. 1561-1562). 

7. Exact aceeași traducere o are și Bartolomeu Valeriu Anania 
(„Sfînta Evanghelie după Matei“, cap. 25, v. 41; în Biblia ..., 2001, pp. 
1490-1491), | 

8. Vezi „Epistola sfântului apostol Pavel către Romani“, cap. 11, 
v. 32-33; în Biblia..., 2001, p. 1634. | 

9. Vezi „Epistola sfîntului apostol Pavel întîia către Timotei“, cap. 
2, v. 4; în Biblia ..., 2001, p. 1703. 

10. În calendarul ortodox, Ziua tăierii capului sf. Ioan se 
prăznuiește în 29 august. 


RĂSPUNS LA UN RĂSPUNS 


Publicat, ca inedit, în Viata Românească, an LXXXIX, nr. 11-12, 
noiembrie- decembrie 1994, pp. 105-107 („Restituiri“). 

Nu figurează în lista lucrărilor proprii din decembrie 1940. 

La articolul lui Mircea Vulcănescu „O problemă teologică eronat 
rezolvată ?...“ (vezi, în culegerea de faţă, pp. 319-322), G. Racoveanu 
răspunde cu articolul „Pentru lămurirea lui Mircea Vulcănescu, noul 
bogoslov“ (Credinţa, an II, nr. 227, 5 septembrie 1934, pp. 3, 6). 

Mircea Vulcănescu răspunde prin „Răspuns la un răspuns“, pe 
care (nu ştiu de ce) nu l-a mai publicat. 

În continuarea acestui „Răspuns...“, Vulcănescu mai scrie încă 
un text, intitulat „Condamnarea lui Origen“ (reprodus în culegerea 
de față, pp. 328-342). 

În arhiva Mircea Vulcănescu se află textul dactilografiat (două 
exemplare, cu 2 p., de formatul 205/330 mm, dactilografiat la un 
rînd). Unul dintre exemplare are modificări făcute cu creion negru. 
Semnătura: Mircea M. Vulcănescu. 

În arhivă se mai află și diverse însemnări pregătitoare, din care 
preiau aci doar cîteva fraze: „D-l Gh. Racoveanu mă cinstește, în felul 
său, și pe mine, ieri, cu un răspuns“ (p. 1); 

„Ce vrea Racoveanu ? Să numere el? Să număr eu?... Și pe urmă 
să vedem care are mai mulți? 

Ăsta e un procedeu oltenesc în biserică. [E] probabilism. 

Pascal l-a înfierat în Scrisorile provinciale“ (p. 1); 

„Argumentarea lui Racoveanu e de tipul următor: 

Sf. lon Damaschinul afirmă vecinicia pedepselor. 

Sinodul al VII-lea laudă pe lon Damaschinul și-l slăvește ca pe o 
autoritate. 

Concluzie: Sinodul confirmă în totul părerile Sfintului“ (p. 4); 

„Îndreptarul sf. Ion Damaschinul despre Credinta ortodoxă e, 
fără-ndoială, o carte de învățătură de mare autoritate în ortodoxie, a 
căreia împărţire a fost urmată de mai toate catehismele Răsăritene, 
rolul ei fiind comparat cu acela al Ssmmelor teologice din Apus. 

Dar a afirma că toată învățătura acestui îndreptar e absolută și că 
în nici un punct nu cuprinde vreo părere care să fie personală a autoru- 
lui ei, ci nu a bisericii, înseamnă a judeca tocmai ce e în discuţie, a-ţi 
acorda tocmai ceea ce trebuie dovedit! 

De aceea, vorbind de sistemul de argumentare al lui Racoveanu, 
m-am și referit la logica lui Iancu Jianu; gîndul celui dintii e ca mur- 
gul celui din urmă“; trece prin dificultate ca şi cum ar fi rezolvată; 
adică, o ia razna — nedîndu-și seama nici de dificultăţi, nici de ches- 
tia care e în discuţie“ (p. 5). 

Pentru culegerea de față, transcrierea s-a făcut după textul dac- 
tilografiat. 


1. Pe marginea pasajului de la: „Era vorba...“ pînă la: „...gura 
lui Eliade“, autorul a notat: „de concentrat“, 


* Tancule, Jianule, 
Îşi e murgul cam nebun 
Trece Oltul ca pe drum 
(Cîntec popular) 

2. Vezi nota 7 de la p. 446. 

3. În manuscris: „apostrofele lui Tudor Vladimirescu împotriva 
grecilor“ — ultimele două cuvinte sînt tăiate cu creionul negru. 

4. George Racoveanu era oltean din Mehedinţi (vezi fișa biografică 
de la pp. 461-462); Mircea Vulcănescu s-a născut în București, dar 
se considera oltean — tatăl lui era originar din Pieleşti, jud. Dolj. 

Tesluiul este un rîu, afluent din dreapta, care se varsă în Olt; 
izvorăşte din Platforma Oltețului și are ca afluenți Brîncoveanca, 
Frăsinetul şi Potopinul; trece pe lîngă localitățile: Mischii, Gherceșşti, 
Pieleşti, Robănești, Dragotești, Teslui, Cezieni, Dobrosloveni și 
Fărcașele. 

5. Nu atât de „greci“, cât de domnitorii fanarioți, ca şi de călugări, 
de mari proprietari de pămînt sau de negustori. 

6. Trimiterea este la articolul „O problemă teologică eronat rezol- 
vată ?...“ (vezi în culegerea de față, pp. 319-322). 

7. Ceartă (gâlceavă) de scufițe (fr.). 


CONDAMNAREA LUI ORIGEN 


Răspuns lui Gheorghe Racoveanu în chestiunea eshatologică. 
Are dreptul creștinul să nădăjduiască mîntuirea tutulor? 


Publicat, ca inedit, în Viata Românească, an LXXXIX, nr. 11-12, 
noiembrie-—decembrie 1994, pp. 108-116 („Restituiri“). 

Figurează în lista lucrărilor proprii din decembrie 1940. 

Text scris în continuare la „Răspuns la un răspuns“ (vezi, în cu- 
legerea de faţă, pp. 323-327). 

În arhiva Mircea Vulcănescu se află: 1) textul scris cu cerneală 
verde; sînt o pagină de titlu și alte 14 pp. (formatul 210/340 mm); are 
modificări făcute cu creion negru; numerotarea paginilor s-a făcut cu 
creion albastru, la organizarea materialului — ceea ce înseamnă că 
autorul voia o definitivare a textului, în vederea tipăririi; 2) o serie 
de fișe (peste 90), cu diverse extrase din lucrări consultate sau cu forme 
de redactare a textului; titlul de pe coperta fișelor este: „Origen și doc- 
trina eshatologică a bisericii“. 

Începutul textului are, în manuscrise, trei variante, de cîte o pagi- 
nă fiecare; preiau aci doar forma (probabil) imediat anterioară celei 
din manuscrisul „definitiv“ (căci celelalte sînt mai fragmentate, cu 
propoziţii sau fraze oprite după cîteva cuvinte): „Superioritatea cu 
care mă ia la vale, în răspunsul său d-l Gheorghe Racoveanu — într-un 


* În Credinta din 5 septembrie 1934. 

stil deprins din edictele împăratului Justinian și cu o logică învăţate 
de la Iancu Jianu* — mă face să stau, de mai multe zile, în cumpănă 
dacă trebuie sau nu să-i răspund. 

Itosul dispreţuitor cu care își desfășoară diploma de licență în 
teologie ca pielea cerului, ca tainele făcute sul la sunetul trîmbiței, 
mărinimia cu care aruncă « biletul de lăsare la vatră » neoportunului 
cbryssoroas (pe grecește: slujitor al vistieriei) — naiv, m-au impre- 
sionat! 

Cînd lumea-ţi spune că ești beat, cuviincios lucru e să te duci să 
te culci; iar cînd ţi se spune că nu te pricepi, faptă filozoficească e să 
taci din gură“ (p. 1). 

Într-o altă (următoare?) pagină, autorul justifică de ce trebuie să-i 
răspundă „preopinentului“: „Dar iată că, stînd, mut şi nepriceput, îmi 
e aminte că alții stau și ne privesc și, văzîndu-mă că tac, își închipuie, 
fireşte, că tac fiindcă n-am încotro şi că mă sfiesc să dau fățiș pre- 
opinentului o dreptate pe care i-aș fi dat-o în gînd. 

Aşa că, « neștiinței » mele, « dovedite » de cel din urmă, i se adaugă 
« reaua-credinţă » « presupusă » de cei dintii. (...) 

Trebuie să mărturisesc, de asemeni, că m-am hotărît să răspund 
pentru că (oricât m-am trudit să aflu un sens) n-am aflat temeiul pen- 
tru care faptul de a fi în veac sfetnic la vistierie (chryssoroas) împiedică 
pe cineva să-și rostească o nedumerire, chiar dacă cel care ţi-o pro- 
voacă are « carte cu șapte peceţi » și cel nedumerit numai « bilet de 
lăsare la vatră »“ (p. 4). 

Din fişele din dosar (căci există şi altele, separat, într-o copertă), 
preiau aici textele cîtorva, în care sînt redactate reflecții proprii: 

„Primatul spiritual 2 

Nu e altul, decît acesta: « Căutaţi mai întâi Împărăţia lui Dum- 
nezeu și toate celelalte vi se vor da pe deasupra! » 

Adică: 

1) Nu vă împotriviţi răului: 

Nu judecaţi, nu ucideți, nu ocărîţi, nu jurați. 

2) Nu poftiți. 

Nu ascundeți făclia sub obroc, dar nici nu faceţi ostentaţie; nu cău- 
taţi de ale lumii, nu slujiți la doi stăpîni. 

Aștepta-ţi-vă plata-n ceruri. 

3) Intraţi pe uliţa strâmtă. 


* Tancule, Jianule, 
Îşi e murgul cam nebun 
Trece Oltul ca pe drum 
(Cântec popular) 

Feriţi-vă de profeţii mincinoși. 

Cereţi, căutați, încercați. 

Faceţi altora ce vreţi să vi se facă. 

Daţi, răbdaţi, iertaţi 

Şi vă rugaţi“; 

„Spre deosebire de catolici, care au într-o carte tot ce trebuie să 
creadă, ortodocșii nu au astfel de catehisme obligatorii. 

Este simbolul credinței şi [sînt] botărîrile canonice şi dogmatice ale 
sinoadelor ecumenice“ ; 

„Dacă preopinentul meu ar avea dreptate, cum grăiește, « făcîn- 
du-se forte să dovedească oricui », mărturisesc că nu m-aș mulțumi 
să tac. I-aș recunoaște-o limpede şi fără ascunziș, aşa cum am făcut-o 
ori de câte ori cineva mi-a lămurit că n-am dreptate. Toţi o ştiu. Dar 
vezi că nu e cazul. 

Dacă am fost aspru cu el în termeni, este pentru că am fost jignit 
de felul absolut necuviincios în care a răspuns unui prieten. 

Și dacă voi fi acum aspru în gînd, este pentru că cred că dacă 
greşala este omenească și se poată îndrepta, stăruința cu orice preţ în 
greșală e un lucru mult mai primejdios. 

Regretînd deci că Racoveanu mi-a răpit nădejdea pe care o aveam 
că se va fi pripit în judecată, rămîne să vedem ce n4 știe sau ce știe dar 
nu vrea să spună Domnta-sa. 

Spașiul de care dispun e limitat și trebuie — fatal — să restrîng 
argumentarea la respingerea articolului său precedent. 

Sînt deci hotărât să nu fac un pas înainte pentru continuarea dis- 
cuției pînă ce nu ne vom fi lămurit complet“; 

„Cheia acestui sistem e ideea că râul e inerent creației“ ; 

„Chestiunea autorităţii cărților simbolice este însă controversată 
între ortodocși. 

Şi, cu toate aprobările ei, autoritatea cărților simbolice nu e o 
expunere a doctrinei, ca la catolici, ci o carte de luptă, care definește 
învăţătura. Consensus comunis ecclesiae, esența unei anumite doctrine 
nu este absolută decît în ceea ce spune de ce e cu lupta. 

Mai ales în chestiuni de eshatologie. Mărturisirea... a suferit modi- 
ficări, textul lui Petru Movilă fiind prefăcut de Meletios Syrigos în 
sinodul de la Iași și apoi remodificat de patriarhul Dositei, care 
expunere diferă de cea din propria lui Mărturisire ..., precum şi de 
Micul catheism al lui Movilă, de mai tîrziu. 

Călăuză sigură pentru toate lucrurile hotărâte în sinoade, Măr- 
turisirea ortodoxă nu € tot aşa sigură pentru ceea ce nu a fost mărtu- 
risit acolo. 

Sînt influenţe scolastice netăgăduite în ea. 

Bună în discuţiile asupra marilor chestiuni ale credinţei — doc- 
trina despre cele de la sfârșit are încă de aflat lucruri.“ 


1. Subtitlu adăugat cu creionul, la revederea textului. 

2. Iniţial, Mircea Vulcănescu scrisese: „mă fac să stau de mai multe 
zile“. 

Forma ultimă denotă că autorul a stat o vreme şi mai îndelungată 
„în cumpănă“ dacă să-i răspundă sau nu lui Racoveanu; iar după ce 
a scris răspunsul, se pare că a renunţat la gîndul de a-l publica, deoa- 
rece nu s-a păstrat — și, deci, probabil că nu s-a realizat atunci — și 
o formă dactilografiată a textului (cum avem, în schimb, pentru „Răs- 


puns la un răspuns“). 

3. În manuscris se continuă cu cinci cuvinte tăiate: „în polemica 
lui cu Eliade“. 

4. „Atunci va zice celor din stînga: « Duceţi-vă de la Mine, 
blestemaţilor, în focul cel veşnic, care este gătit diavolilor și îngerilor 
lui »“ („Sfînta Evanghelie după Matei“, cap. 25, 41; în Biblia ..., trad. 
de Bartolomeu Valeriu Anania, ed. 2001, pp. 1490-1491). 

5. Vezi Petru Movilă, Mârturisirea de credință a Bisericii Orto- 
doxe, 1642. Trad. de Alexandru Elian, Bucureşti, Editura Institutului 
Biblic și de Misiune al Bisericii Ortodoxe Române, 1981, 183 p. 

6. Vezi Summa tbeologiae a lui Toma d'Aquino. 

7. Silogismul are trei termeni; eroarea se săvârşeşte cînd termenul 
mediu este folosit în două sensuri (ca în cazul omonimelor). 

8. Termenii sînt tripli: mediu, major, minor (lat.). 

9. Limitele, în accepţia latinilor, nu admit drept concluzie decât 
ceea ce este în premise (lat.). 

10. Concordanţa cu acordul părinților bisericii (lat.). 

11. Teodor M. Popescu (n. 1 iunie 1893, Boteni, jud Dîmboviţa — 
m. 4 aprilie 1973, București), profesor de istorie bisericească uni- 
versală, patrologie, istorie a dogmelor și istorie a Bisericii Române; 
„teolog de mare erudiție“ (Mircea Păcurariu). 

12. Vezi Teodor M. Popescu, „Tratatul împăratului Justinian con- 
tra lui Origen“ [Studiu și traducere]; în Studii teologice, an IV, 1933, 

pp. 17-66. 
13. Lipsă în textul vulcănescian. 
14. Lipsă în textul vulcănescian. 
15. Lipsă în textul vulcănescian. 
16. Lipsă în textul vulcănescian. 
17. Lipsă în textul vulcănescian. 
18. Lipsă în textul vulcănescian. 
19. Lipsă în textul vulcănescian. 

20. Lipsă în textul vulcănescian. 
21. N-am cunoștință despre o asemenea „discuţie ulterioară“. 


22. Mărturisirea ortodoxă (1643) a apărut în ed. a doua în 1645, 
în limbile polonă și slavona ucraineană; acestei a doua ediţii i s-a zis 
şi Catebhismul cel mic, fiind cunoscută specialiștilor și sub această de- 
numire. 

23. Vezi Mircea Vulcănescu, „O problemă teologică eronat rezol- 
vată ?...“ (în culegerea de față, pp. 319-322). 

24. „Dumnezeu să fie totul întru toate“ („Epistola sfîntului apos- 
tol Pavel Întîia către Corinteni“, cap. 15, v. 28; în Biblia..., trad. de 
Bartolomeu Valeriu Anania, ed. 2001, p. 1653). 

25. Ultima frază este notată (cu creionul) pe marginea acestui 


alineat. 
26. Fişa cu citatul (numerotată A de Mircea Vulcănescu) s-a rătă- 
cit și n-am găsit-o încă. 

27. Vezi nota 12. 

28. Cifră lipsă în textul vulcănescian. 

29. 8 septembrie. 


PETRU MANOLIU 


Notă publicată în Criterion, an , nr. 1, 15 octombrie 1934, p. 6 
(rubrica „...Și cîteva puncte de vedere“). 

Este înscrisă în lista lucrărilor proprii din decembrie 1940. 

Retipărită în culegerea De lz Nae Ionescu la „Criterion“ (ed. 


2003), p. 156. | 
În arhiva Mircea Vulcănescu nu am găsit manuscrisul sau vreun 


text dactilografiat. 

Transcrierea se face după un exemplar al numărului revistei, păs- 
trat în arhivă; nu are modificări sau corecturi autografe. 

În Criterion, nota a apărut fără titlu (ca toate notele de la rubri- 


ca sus-pomenită). 
Pentru culegerea de faţă, titlul îl împrumutăm din lista lucrărilor 


proprii (decembrie 1940). 

Notiţa faţă de care ia atitudine Vulcănescu a apărut cu semnătu- 
ra lui Erasm (= Petru Manoliu), în Credinţa, an II, nr. 247, 28 sep- 
tembrie 1934, p. 4 (rubrica „Ţintar“). 

Nota din Criterion n-a trecut chiar fără anume urmări, care puteau 
să dea o turnură neplăcută relaţiilor dintre Dimitrie Gusti și Mircea 
Vulcănescu. 

În aceeași zi de 15 octombrie, cînd nota lui Vulcănescu apărea în 
Criterion, Petru Manoliu îl atacă, tot în Credința, pe Dimitrie Gusti. 

Acesta din urmă are „inspiraţia“ să-i facă unele reproșuri privitoare 
la notă lui Vulcănescu, care ia reproşurile drept „observaţie nedreap- 
tă și jignitoare“, „avertisment“, și-i scrie profesorului o scrisoare, 
datată 25 octombrie 1934, însoţită de o „petiție“, ordonată pe puncte: 
1 (a-b), 2 (a-m), rezumat (1—4), cu o întrebare retorică: „Pînă cînd 
asta?“ 

Preluăm aci, din scrisoare, numai un pasaj, legat de nota apărută 
în Criterion: 

„Profesorul Gusti 

1) Îmi reproșează mie că am scris de « rigoarea » lui Petru Ma- 
noliu, care-l înjură în Credinţa de la 15 octombrie, 

deși: 

a) ce scrisesem era înainte de orice atac; 

b) oricine gîndește contextul vede că « rigoarea » e scrisă în ironie 
— lucru pe care-l poate certifica oricare din cei ce au luat parte la alcă- 
tuirea revistei: Tell, Cantacuzino, Comarnescu sau Stahl“. 

Dimitrie Gusti îi răspunde peste trei zile, cînd revine de la Sinaia, 
şi aplanează incidentul cu elevul revoltat pe drept, trimițînd înapoi 
scrisoarea, împreună cu „demisia“, pe care o consideră „nevenită“. 


1. Mircea Vulcănescu are în vedere aci o suită de articole apărute 
în Cuvîntul: 

Mircea Vulcănescu, „Între catolicism şi erezie sau urmările dog- 
matice ale rătăcirii sinodale“ (2, 3 februarie 1929); 

Stoenescu (= Mircea Vulcănescu), „Între Afredon şi Matei Vlăs- 
tare sau o apologie protestantă la adresa Sinodului“ (15 martie 1929); 

Cuvîntul, „Răspuns Prea-Sfințitului Vartolomeu“ (I-IV) (20, 25, 
26 şi 29 martie 1929; scris de George Racoveanu, Sandu Tudor și 
Mircea Vulcănescu); ș. a. 

(Vezi lista bibliografică de la pp. 442-443.) 

2. Cuvîntul își încetase apariția la 2 ianuarie 1934, în urma aten- 
tatului asupra prim-ministrului |. G. Duca. Va reapărea abia la 21 ia- 
nuarie 1938, avînd ca director pe Nae Ionescu. 


GÎNDURI PENTRU 
STAREA BISERICII ROMÂNEȘTI 
ÎN STATUL LAIC 


Apărute în Lumea nouă, an |, nr. 2, mai 1932, pp. 9-19. Semnă- 
tura: Mircea M. Vulcănescu. 
Articolul este înscris în lista lucrărilor proprii din decembrie 1940. 

Despre acest articol, vezi și „Gînduri despre starea bisericii ro- 
mâneşti în statul laic“, în Cuvintul, an VIII, nr. 2550, 29 mai 1932, 
p. 3 („Panopticum“). 

În arhiva Mircea Vulcănescu n-am găsit manuscrisul, însemnări, 
vreo formă dactilografiată și nici extrasul din Lumea nouă. 

Transcrierea pentru culegerea de față se face după numărul revis- 
tei Lumea nouă din colecţia Bibliotecii Academiei Române. 


SÎNT PENTRU ÎNGROPARE 


Publicat în Ultima oră, an |, nr. 44, 19 februarie 1929, p:1 (40 
întrebare pe zi“). 

Nu este înscris în lista lucrărilor proprii din decembrie 1940, 

Răspuns la o anchetă, în cadrul rubricii „O întrebare pe zi“. 

Iată întrebarea, nota introductivă a redacţiei și (integral) răspun- 
surile primite: 


» Vreţi să fiţi încinerat sau îngropat ? 

Zilele trecute, pe sălile tribunalului, lumea strînsă în jurul unui 
bătrîn asculta cuvinte de urgie și prevestiri de pedeapsă Dumnezeiască. 
Un bătrîn chemat la proces amintea greaua greșală în care au căzut, 
în zilele noastre, fiii Domnului, fără Domn. Chestiunea încenușării 
era privită cu repulsie de oamenii simpli și credincioși. Dar nu numai 
ei, ci și intelectualii tuturor confesiunilor cred că încenușarea e o 
greșală. Să-i urmărim. 

Poetul Jon Barbu: Sînt pentru îngropare, pentru păstrarea integra- 
lităţii. 

Emil Ciomac: Pentru galvanizare! 

Radu Dragnea: îngropare. 

Const. Brăiloiu: îngropare. 

Scriitorul Mircea M. Vulcănescu: [textul de la p. 357]. 

Camil Petrescu: incinerare. 

Ion Călugăru: înmormâîntare“. 


În arhiva Mircea Vulcănescu nu se află manuscrisul sau o formă 
dactilografiată și nici vreun extras din cotidian. 

Transcrierea s-a făcut după numărul cotidianului aflat în Biblio- 
teca Academiei Române. 

Titlul răspunsului la anchetă este dat de editor (în ziar este doar 
titlul rubricii: „O întrebare pe zi“). 

___ OCRUCEPE 
MORMÎNTUL EROULUI NECUNOSCUT 


Articol de atitudine religioasă apărut în Dreapta, an II, nr. 5, 29 
ianuarie 1933, p. 3. Semnătura: Dreapta. 

În lista lucrărilor proprii din decembrie 1940, Mircea Vulcănescu 
indică și acest text, cu titlul „O cruce la Mormîntul Eroului Necu- 
noscut“ și cu specificarea că este semnat: „Anonim (Dreapta)“. 

Se știe că Mormîntul Eroului Necunoscut nu are cruce; în ziua 
de 24 ianuarie 1933, un grup de tineri orientaţi către dreapta politică 
a vrut să instaleze o cruce eroului neamului creștin românesc; 
autorităţile i-au maltratat și au smuls crucea. 

Drepteredinciosul Mircea Vulcănescu protestează, ca un bun orto- 
dox ce este (indiferent cine ar fi pus crucea). 

În 1935, Asociaţia „Cultul Patriei“ va așeza şi ea o cruce. 

Poate că e bine să se știe că nici astăzi Mormîntul Eroului 
Necunoscut (readus în 1990 de la Mărășești și) amplasat în Parcul Li- 
bertății din Capitală nu are o cruce, ca semn al credinței ortodoxe pen- 
tru morţii şi eroii săi. 

Transcrierea s-a făcut după ziarul din Biblioteca Academiei 
Române. 


1. În Parcul Libertăţii (fostul Parc „Carol“) din Capitală, în anii 
'30, în cadrul „Lunii Bucureștilor“, se organizau expoziţii, precum 
aceea din toamna lui 1934, despre care Mircea Vulcănescu a scris o 
notă în Criterion (an I, nr. 1, 15 octombrie 1934, p. 6). Tot aci fuse- 
se amplasată în 1906 marea expoziţie jubiliară organizată cu prilejul 
împlinirii a 40 de ani de domnie ai lui Carol I. Dintr-o asemenea ex- 
poziţie s-a născut și s-a permanentizat actualul Muzeu Tehnic „Di- 
mitrie Leonida“. 


GÎNDURI PENTRU NAŞTEREA DOMNULUI 
Însemnări pentru o metafizică a Bucuriei 


Tipărit în Cuvîntul, an VI, nr. 1682, 25 decembrie 1929, p. 5. 

Figurează în lista lucrărilor proprii din decembrie 1940. 

În arhiva Mircea Vulcănescu nu am găsit manuscrisul, însemnări, 
o formă dactilografiată sau textul decupat din cotidian. 

Pentru culegerea de faţă, transcrierea s-a făcut după colecţia 
Cuvântului din Biblioteca Academiei Române. 


1. Vezi clasicul precept „Totul curge“ al lui Heraclit din Efes. 

2. „Deșertăciunea deșertăciunilor — a zis Ecclesiastul —, 

deșertăciunea deșertăciunilor, 

toate sînt deșertăciune.“ 

(„Ecclesiastul“, cap. 1, v. 2; în Biblia..., trad. de Bartolomeu 
Valeriu Anania, ed. 2001, p. 849.) 

(Vezi și cap. 12, v. 8; p. 866.) 

3. „Că într-atât a iubit Dumnezeu lumea, încît pe Fiul Său Cel 
Unul-Născut L-a dat, pentru ca tot ce se crede-Întrînsul să nu piară, 
ci să aibă viaţă veșnică.“ („Sfînta Evanghelie după loan“, cap. 3, v. 16; 
în Biblia ..., trad. de Bartolomeu Valeriu Anania, ed. 2001, p. 1559.) 

4. Peste 15 ani, ideea este reluată, amplificată și adîncită; vezi 
Mircea Vulcănescu, „Existenţa concretă în metafizica românească“; 
în Dimensiunea românească a existenţei, vol. 3. Către fiinţa spiritu- 
alității româneşti. Bucureşti, Ed. Eminescu, 1996, pp. 141-162. 


CRĂCIUN 1935 


Articol publicat în Prezentul, an I, nr. 273, 25 decembrie 1935, p. 1. 
Semnătura: Mircea Vulcănescu. 

Nu figurează în lista lucrărilor proprii din decembrie 1940. 

În arhiva Mircea Vulcănescu nu am găsit nici un manuscris sau 
exemplar al numărului de ziar. 

Transcrierea s-a făcut după colecţia Prezentului din Biblioteca 
Academiei Române. 


GÎNDIREA RELIGIOASĂ CONTIMPORANĂ 


Conferinţă rostită în 29 noiembrie 1934, la Casa Femeii din 
București, în cadrul unui ciclu organizat de Societatea Naţională a 
Femeilor Ortodoxe Române. 

Figurează în lista lucrărilor proprii din decembrie 1940. 

Publicată, ca inedită, în Viaţa Românească, an LXXXIX, nr. 3-4, 
martie-aprilie 1994, pp. 86-98. 

Retipărită în Posibilităţile filozofiei creștine (ed. 1996), pp. 42-62. 

În arhiva Mircea Vulcănescu se află: 1) un manuscris, cu 2 p. (for- 
matul 210/340 mm); este scris cu cerneală verde, cu numeroase mo- 
dificări de redactare; este textul paragr. 1 și primul pasaj din paragr. 
2, pînă la: „...de la un moment la altul“ ; este o formă foarte apropi- 
ată de cea dactilografiată; 2) un text dactilografiat (în 1934; ex. 1, pan- 
glică albastră); are pagina de titlu — cu numele şi data rostirii conferinţei 
— şi încă 24 p.; nu are modificări sau corecturi; nu a fost citit de autor, 
căci nume lipsă în text — întrucât n-au fost descifrate de dactilografă 

— nu au fost completate; 3) un text scris de mînă (copie a celui dac- 
tilografiat) de Mărgărita Vulcănescu. 

Pentru culegerea de faţă, transcrierea s-a făcut după textul dac- 
tilografiat (2). 


1. Titlul de paragraf este dat de editor, întrucît autorul a dat titluri 
pentru paragrafele 3-8. 

Tot astfel am procedat și pentru paragraful 2. 

2. Vol. Ial Capitalului lui Karl Marx a apărut în 1867; doar volu- 
mele II și III au fost îngrijite de Fr. Engels, iar vol. IV, după moartea 
lui Engels, de Karl Kautsky. 

3. Vezi Fr. Engels, „Ludwig Feuerbach și sfîrşitul filozofiei cla- 
sice germane“; în K. Marx, Fr. Engels, Opere, vol. 21. București, Ed. 
Politică, 1965, pp. 261-305. 

4. Înșelăciune pioasă (lat.). 

Expresia o întîlnim la Ovidiu (Metamorfoze, IX, 711) şi are sen- 
sul de minciună nevinovată, prin care se urmărește ocolirea stării reale, 
spre a se evita sau a se diminua o mare durere morală. 

5. Chiar și tu! (lat.). 

6. În toamna anului 1934, cînd Mircea Vulcănescu Își rostea con- 
ferinţa de faţă, sub auspiciile Societăţii Române de Filozofie se prezen- 
ta ciclul de conferinţe „Criza raţiunii în gîndirea europeană“, la care 
au fost invitaţi să vorbească: C. Rădulescu-Motru, Ion Petrovici, Con- 
stantin Narly, Tudor Vianu, Mircea Florian, Vasile Băncilă, Mihai 
Ralea și Petre Andrei. 

7. Vezi și Mircea Vulcănescu, „Însemnări în marginea crizei morale“, 
în culegerea de față, pp. 105-139 (special, pp. 114-115). 

8. Vezi Lucian Blaga, Cunoașterea luciferică. Sibiu, Tiparul Inst. 
de arte grafice „Dacia Traiană“, 1933. 

9. Vezi Paul Sterian, Acatistul Sfintei Cuvioase Paraschiva (Bucu- 
rești, 1932); Sandu Tudor, „Acatistul Sfîntului Dimitrie-cel-Nou 
Basarabov“ (Gindirea, an VII, nr. 10, octombrie 1927, pp. 235-250) 
ș.a. 

10. Ludwig Feuerbach (1804-1872), filozof materialist german, 
desprins din gruparea tinerilor hegelieni. Lucrare fundamentală: 
Esenţa creștinismului (1841; trad. rom., 1961). 

11. Vezi Henri Bergson, Les deux sources de la morale et de la reli- 
gion. Paris, Felix Alcan, 1932 (trad. rom., 1998). 

12. Vezi idem, Essai sur les donneces immediats de la conscience. 
Paris, 1889 (alte 52 ed., pînă în 1946; trad. rom., 1992). 

13. Vezi Rudolf Otto, Das Heilige. Uber das Irrationale în der 
Idee des Găttlichen und sein Verhăltnis zum Rationalen. 17.—22 Auflage. 
Gotha, Leopold Klotz Verlag, 1929 (ed. I: 1917). 

Vezi și Rudolf Otto, Sacrul. Despre elementul irațional din ideea 
divinului şi despre relația lui cu iraționalul. În româneşte de Ioan 
Milea, Cluj, Ed. Dacia, 1992 (trad. după ed. a 14-a, 1926). 

14. Dintre lucrările lui Lev Șestov traduse în limba română amin- 
tesc: Revelaţiile morţii (1993); Începuturi şi sfirşituri (1993); Noap- 
tea din grădina Ghetsimani (1995); Apoteoza lipsei de temeiuri (trad. 
Janina Ianoși; Ed. Humanitas, 1995). 

15. „Pilat i-a zis: « Ce este adevărul?... »*. („Sfînta Evanghelie 
după loan“, cap. 18, v. 38; în Bibhia..., trad. de Bartolomeu Valeriu 
Anania, ed. 2001, p. 1579). 

16. Vezi Leon al XIII-lea, Aetern:s Patris (1891). 

17. Vezi „Sfînta Evanghelie după loan“, cap. 17, v. 10-11 ș. a. 

18. Asupra filozofiei augustiniene şi a celei tomiste, Mircea Vul- 
cănescu medita de câțiva ani, iar tema va continua să-l preocupe încă 
alți cîţiva ani; vezi amplul studiu „Două tipuri de filozofie medievală“, 
publicat în /zvoare de filozofie, vol. |, 1942. (Cititorului de azi îi stă 
la îndemînă în Dimensiunea românească a existenţei, vol. 1. Pentru 
o nouă spiritualitate filozofică. Bucureşti, Ed. Eminescu, 1992, pp. 
100-126; altă ed., 1996.) 

19. Vezi Logos. Revue de synthese chretienne orthodoxe, din care 
au apărut două numere, în 1928. Dintre colaboratorii la Logos, amin- 
tesc pe: Georges Florowsky, F. W. Forster, N. Berdiaev, Leon P. 
Karsavin, N. N. Glubokowsky, Nae Ionescu, Mircea Eliade, Paul 
Sterian, Virgil Godeanu ș. a. 

20. Vezi N. A. Berdiaev, Un nouveau Moyen-Âge. Paris, 1927 
(trad. rom., 1936; reed. 2001). 

21. Din studiul consacrat lui Blaga, pe care Mircea Vulcănescu îl 
pregătea în 1934, o parte a apărut în revista Criterion (an I, nr. 5, 15 
decembrie 1934, p. 3), iar o alta a rămas în manuscris pînă în zilele 
noastre. (Vezi „În jurul filozofiei lui Blaga“ și „Blaga, Eonul dog- 
matic“, în Dimensiunea românească a existenţei, vol. 1. Către o nouă 
spiritualitate filozofică, ed. 1992, 1996.) 

22. Tipărirea lucrărilor filozofice, a cursurilor de metafizică și a 
celor de logică, precum și a unor studii rămase în reviste a început în 
1941 (cu reeditări în anii '80, în străinătate) și s-a învigorat în anii '90, 
cu tipărirea tuturor cursurilor litografiate ori stenografiate (câte s-au 
identificat pînă acum...), cu tipărirea și traducerea tezei de doctorat 
în filozofie, a unei culegeri de studii filozofice (Neliniștea metafizică, 

1993) şi cu deschiderea ediţiei de Opere; în vol. I (2000) sînt tipărite 
lecţia inaugurală și primele trei cursuri de metafizică, predate în anii '20. 

23. Vezi Nae Ionescu, „Individualismul englez“; în Gîndirea, an 
IV, nr. 2, noiembrie 1924, pp. 33-37. 

24. Mircea Vulcănescu are în vedere prefețele la Herbert 
Spencer, Individul împotriva statului (1924), la Immanuel Kant, 
Critica rațiunii practice (1934) şi, desigur, cea la Mihail Sebastian, De 
două mii de ani (1934). 

25. Vezi Nae Ionescu, Filozofia religiei (litogr. 1924-1925; tipărit: 
1990-1991 — în Viaţa Românească —; 1993; 1994; 1998; 2000 — în 
Opere, vol. 1). 

26. Vezi Nichifor Crainic, „Politică și ortodoxie“; în Gindirea, 
an III, nr. 5, 1 noiembrie 1923, pp. 77-83. 

27. Vezi idem, „lisus în ţara mea“; în Gîndirea, an II, nr. 11-12, 
5 ianuarie 1922, pp. 117-120. 

28. Vezi idem, „Parsifal“ ; în Gîndirea, an III, nr. 8—10, 20 ianua- 
rie 1924, pp. 181-186. 

29. Vezi idem, „Spiritualitate“ ; în Gîndirea, an VIII, nr. 8-9, au- 
gust-septembrie 1928, pp. 307-310. 

30. Vezi idem, „Titanii ateismului“ ; în Gindirea, an XIII, nr. 7, 
noiembrie 1934, pp. 257-263. 

